
în doaăsprădzece părți împărţită, așijderea cu 760 de sentenţii frumos împodobită, la începătură cu 
scară a numerelor dezvălitoare. 


Iară la sfârșit cu a numerelor streine tâlcuitoare, 


Alcătuită de Dimitriu Cantemir 


Izvoditoriul cititorului, sănătate 


Precum de toată probozirea vrednic să fiu, o, iubitule, foarte bine 
cunosc (că ostenința cheltuită nu să jelește, fără numai când în urmă vreun 
folos cumva nu aduce); de vreme ce acea aievea ale lucrurilor pre aceasta 
vreme trecute istorie, precum ieste a să șirui și după cursul vremilor, careași 
la locul său a să alcătui mai pre lesne mi-ar fi fost, cu care chip mai mult a 
te îndulci și de știința lor mai de saţiu a te îndestuli ai fi putut. Și așe, nici 
truda mea până într-atâta în deșert fără mulțămită și fără folos ar fi rămas. 
Ce întâi sfârşirea undelemnului şi piierderea vremii mele bucuros 
mărturisesc. Apoi giudecătoriu asuprelelor mele și drept sămăluitoriu să fii 
te poftesc. Că câteva şi nu iuşoare pricini sint carile spre ieroglifica aceasta 
istorie condeiul a-mi slobodzi tare m-au asuprit. Întâi: că cu pomenirea 
istoriii nu mai mult a streinelor decât a hireșelor case fapte să dezvălesc. 
Alor noastre de proaste a le huli (adevărul să mărturisim), frageda fire nu- 
mi priimeşte. De bune a le lăuda şi după pofta adevărului, precum sint lumii 
a le obşti, ascunsul inimii și stidirea ne pedepseşte. Ale streinilor (carii mai 
cu toții încă între vii sint) cele de laudă vrednice vrednicii, macar că cu 
dânsele condeiul a-mi împodobi foarte priimitoriu aş fi fost, însă alalte, 
carile din calea laudei abătute sint, numere, nevoinţe și fapte, așe de tot 
dezvălite în mijlocul theatrului cititorilor a le scoate și faptele într-ascuns 
lucrate fără nici o siială în faţă a le lovi, nici cinsteş, nici de folos a fi am 
putut giudeca. A doa: că istoriia aceasta nu a vreunor ţări /oatholioch/ ce a 
unor case numai şi /merio/ ieste. De care lucru, pentru asupreala mai sus 
pomenită, pre fietecare chip supt numele a vreuniia din pasiri sau a vreunuia 
din dobitoace a supune, și firea chipului cu firea dihaniii ca să-și răducă tare 
am nevoit. A triia și cea mai cu deadins pricină ieste că nu atâta cursul 
istoriii în minte mi-au fost, pre cât spre deprinderea ritoricească nevoindu- 
mă, la simcea groasă ca aceasta, pre prea aspră piatră, multă și îndelungată 
ascuţitură să-i fie trebuit am socotit. Din carea une sentențţii (putea-le-am 
dzice cuvinte alese), carile (de ochiul zavistiii supt scutul umilinții 
aciuându-mă) din tâmpa priietinului tău pricepere născându-să și prin 
ostenința a câtăva vreme dobândindu-să, prin voroavă îndelungată a le 
sămăna și la loc cu cuviință după voroavă a le alătura am silit, pre carile 
prin parenthesii (...) încuiate și pre margine câte cu doaă puncturi roșii 
însămnate le vii videa. Deci stâlpul voroavei neamestecat a ţinea de vii 


pofti, după obiceiul parenthesii, din mijloc ţircălamul carile sentenţia 
cuprinde, cu ochii râdicând, cursul istoriii necurmat și stâlpul voroavii 
nefărâmat vii afla. 


Pentru acestea dară, iubitule, întâi o iertăciune dăruindu-mi, încă 
pentru una să mă rog rămâne, pre carea (de vreme ce brudiii noastre limbi 
cunoscătoriu eşti) de la tine pre lesne a o dobândi curând nedejduiesc. Căci 
în une hotare loghicești sau filosofeşti a limbi streine, elinești, dzic, şi 
lătinești cuvinte și numere, cii și colea, după asupreala voroavii aruncate vii 
afla, carile înţelegerii discursului nostru nu puţină întunecare pot să aducă. 
Ce după a ta voioasă snmpagian pre acestea cu osăbită scară, după numărul 
fetelor însămnată, pre cât mai chiar a le descoperi s-au putut, după 
înţelegerea limbii noastre a ţi le tâlcui mi-au căutat. Deci fietecare cuvânt 
strein și neînțeles, oriunde înainte ţi-ar ieși, după rândul azbuchelor şi după 
numărul feţelor, la scară îl cearcă, că aşe pofta să ţi să plinească 
nedejduiesc. 


Aşijderea în minte să-ţi fie, te rog, că, ca moimâţa omului, aşe eu 
urmele lui Iliodor, scriitoriului Istoriii ethiopicești, călcând, mijlocul istoriii 
la început şi începutul la mijloc, iară sfârşitul scaunul său păzindu-și, pre 
cât slăbiciunea mea au putut, pre picioare mijlocul şi capul să stea am făcut 
„ Cătră aceasta, macar că tot trupul istoriii unul și nedespărțit ieste, însă în 
doaăsprădzece părți a-l împărţi am socotit, precum pentru mai lesne 
alcătuirea scării, aşe pentru mai pre iuşor pecetluirea istoriii în ceara 
pomenirii alegând. 


Acestea dară de la mine, orcum și cât de proaste ar fi, cu /thirroz/ 
înainte ţi să pun. Iară de la tine, ce din bună vrerea ţ-ar izvort, într-îmbe 
părţile învoind şi priimind, sănătate şi toate cele sufletului și trupului 
folositoare îţi poftesc. 


Iarăşi cătră cititoriu 


Vii şti, iubitule, că nu pentru cei carii într-aceste pomenite limbi 
pedepsiţi sint scara acii am supus, ce, pentru ca de împrumutarea cuvintelor 
streine cei mai nedeprinși lovind, vreare-aș ca așe a le înțălege și în 
dialectul strein să să deprindză. Că aşe unul după altul nepărăsit urmând, 
spre cele mai adânci învățături, prin hirișă limba a noastră a purcede a să 


îndrăzni, cu putinţă ar fi, precum toate alalte limbi de la cea elinească întâi 
îndămănându-să, cu deprinderea îndelungă și a limbii sale supţiiere și a 
cuvintelor însămnare ş-au agonisit. Așe cât, ce va să dzică; /hypotheais/ 
înţelege latinul, leahul, italul și alţii, hypothesis, macar că cuvântul acesta 
singur a elinii numai ar fi. Într-acesta chip, spre alalte învățături grele, 
trebuitoare numere și cuvinte, dându-te, a le moldoveni sau a le români 
sileşte, în moldovenie elinizeşte și în elinie moldovenisește. 


Însă cu atâta îndestulit să nu fii, foarte bine cunoscând pre Dumnădzău 
a toate darurile deplin dăruitoriul, amândoi noi a-l ruga rămâne ca toată 
învățătura loghicăi pre limba noastră în curând să videm, carea învoind 
Puternicul, în curând de la noi o nedejduieşte. 


Scara a numerelor şi cuvintelor streine tâlcuitoare 


A 
avocat 
(lăt.) Cela ce trage pentru altul pâra cu plată. 
agona 


(el.) Lupta carea face trupul cu sufletul în ceasul morții. 
acouthos 
(el.) Și aşe urmadză, în urmă, mai apoi. 


activitas 
(lăt.) Făcătoriia, lucrarea lucrului. 
alaiu 
(turc.) Petrecanie, tocmală de oaste, şicuire. 
alofilii 
(el.) Cei de alt neam, streinii. 
ananheon 
(el.) Atâta de treabă, cât fără dânsul a fi nu poate. 
anatomic 
(el.) Cela ce ştie meșterșugul mădularelor trupului, despicătoriu de 
stârvuri. 
anthrax 
(el.) Piatră scumpă roşie, rubin mare, carvuncul. 
anagnostis 
(el.) Cela ce, citind, alții ascultă. 
anonim 
(el.) Cela ce, izvodind ceva, numele nu i să ştie, fără nume. 
antepathia 


(el.) Împoncişere, nepriimirea firii, ura şi urăciunea din fire. 
antifarmac 
(el.) Leac împotriva otrăvii. 
antidot 
(el.) Leac împotriva boalei ce să dă. 
apothecariu 
(el.) Cela ce șede la prăvălie, și, mai cu deadins, cela ce vinde ierbi, 
doftorie. 


apofasisticos 
(el.) Ales, de istov, cuvânt carile într-alt chip nu să mai poate întoarce. 
atheofovia 
(el.) Nefrica dumnădzăiască. 
apelpisia 
(el.) Deznedejduirea, scăparea a toată nedejdea. 
aplos 
(el.) Chiar, de-a dreptul, prost, curat. 
aporia 
(el.) Întrebare cu prepus, carea pofteşte dezlegare. 
apofthegma 
(el.) Cuvânt, voroavă aleasă, filosofască. 
alhimista 
(arăp.) Cela ce silește a face din aramă aur, cela ce ştie a preface 
formele materiii. 
argument 
(lăt.) Dovadă, cuvânt, voroavă doveditoare. 
armistiţie 
(lăt.) Vreme pusă, în carea, de războiu său de pace, solii și mijlocitorii 
să aleagă. 
aromate 
(el.) Toate săminţele, ierbile și unsorile frumos mirositoare. 
articule 
(lăt.) Încheietura osului și a voroavii capete. 
arete 
(lăt.) Un fel de bolovani cu carii, bătând, zidiurile cetăților sfărâmă. 
anevsplahnos 
(el.) Nemilostiv, carile nu știe a să milostivi. 
Asia 
(el.) A patra parte a lumii, carea ţine părțile răzsăritului. 
astrolav 
(el.) Cinie de aramă sau de lemn în carile drumul stelelor să arată. 
atomistii 
(el.) Filosofii carii sint din ceata epicurilor și dzic că toate în lume sint 
tâmplătoare. 
atomuri 


(el.) Lucrul carele într-alt chip sau parte nu să mai poate despărţi, 
despica, tăia; netăiat. 
afthadia 
(el.) Obrăznicie, îndrăzneala fără socoteală, nebunească. 
aftocrator 
(el.) Singur ţiitoriu, carile la stăpânire altă soţie nu are. 
axioma 
(el.) Dzisă filosofască carea în loc de canon, de pravilă să ţine. 
atheist 
(lăt.) și (el.) Fără Dumnădzău, om carile vreunui dumnădzău nu să 
închină. 
Afroditis 
(el.) Steaoa carea întâi să arată de cu sară, steaoa ciobanului; boadza 
dragostelor, a curviii. 
afrodisău 
(el.) Cela ce îmblă după curvie, muierareţ. 
ahortatos 
(el.) Nesăturat, nesățios, lacom peste măsură. 
anomalia 
(el.) Îndrăptnicie, lucru, cuvânt carile merge împotrivă. 
apsifisia 
(el.) Nebăgarea în samă, ţinerea în nemică. 
austru 
(el.) Vântul despre amiadzădzi, Notos. 


B 


barbara 
(lăt.) leste o formă de siloghismuri, carile să face din toate protasele 
adeveritoare și părtnicești. 
blagoutrobnii 
(slov.) Milos, milostiv, duios. 
boala hronică 
(el.) Boala carea ţine cu ani, cum ieste oftica, dropica şi alalte. 


V 


vase priimitoare 
(mold.) Stomahul, rindza, maţele şi toate măruntăile în carile întră 
bucatele. 

vasuri 
(el.) Temelie pre carea să pune stâlpul. 

vatologhie 
(el.) Chip poeticesc, când aceleași cuvinte cu întoarsă orânduială le 
poftoreşte. 


galactea 
(el.) Drumul carile să vede pe ceriu. 
gheneralis 
(lăt.) De neam, cel mai de frunte; cel ce cuprinde chipurile supt sine. 
gheomandia 
(el.) Vrajă, când vrăjesc pe crăpăturile pământului. 
gnomon 
(el.) Ceasornic de soare, umbra soarelui carea arată ceasurile. 


D 


diathesis 
(el.) Orânduiala firii, năstav, abaterea firii, în ce să pune firea. 
dialectic 
(el.) Cela ce ştie a să întreba după canoanele loghicăi. 
dialog 
(el.) Voroavă carea ieste tocmită cu întrebare şi răspundere. 
dimocratie 
(el.) Stăpânire în carea cap ales nu ieste, ce toată țara poate întra la 
sfat. 
disidemonie 
(el.) |ărămonii și aflările omenești în loc de dumnăzăiești cinstite. 
discolii 
(el.) Nevoi, lucruri aspre, grele, de neputut. 
dihonie 


(el.) Neunirea sfatului, împărechere. 
duhul vinului 
(mold.) Vinars, vin prefăcut. 


E 

evghenie 

(el.) Neam bun, nemișie, de bună naștere. 
erdemon 

(el.) Demon bun, înger, bunăvoia dumnădzăiască. 
evlavie 

(el.) Cinste cu stidire, rușinarea de chip. 
Evropa 


(el.) Una din părțile pământului, cea mai mică, despre apus. 
evsevie 
(el.) Bună credință în Dumnădzău, pravoslavie. 
Ethna 
(el.) Numele unui munte în Sichiliia, carile, din sine aprindzindu-să, 
arde. 
eclipsis 
(el.) Întunecarea soarelui sau a lunii. 
ek ton hrismon 
(el.) Cel ce ieste din tainele hrismurilor, prorociilor. 
eleghii 
(el.) Un fel de stihuri amestecate. 
Elada 
(el.) Țara Elinească, Greţiia, despre Evropa. 
energhie 
(el.) Putinţa a face, făcătorie, lucrare. 
enthimema 
(el.) Siloghism ritoricesc. 
exighisis 
(el.) Tâlcuire, tălmăcire, dezvălirea voroavii ascunse. 
experienția 
(lăt.) Dovadă, ispită carea să face cu lucrul, cu simțirea. 
exţentrum 
(lăt.) Loc carile ieste dinafară de mijloc. 


epifonema 

(el.) Cuvânt carile de câteva ori în gura mare să strigă. 
epithimia 

(el.) Pofta, vrerea a avea ce nu are. 
epiorchie 

(el.) Călcarea giurământului. 
epitrop 

(el.) Namestnic, cela ce în ceva locul altuia ţine. 
epihirima 

(el.) Ori de ce să apucă cineva a face, începeri. 
erese 

(el.) Stricarea legii; cel ce deșchide învățătură minciunoasă. 
ermafroditis 

(el.) Cel ce ieste și bărbat și femeie sau îmblă în pofta a doaă părți. 
etimologhia 

(el.) Tâlcuirea a hireşului nume. 


Z 


zizanie 
(el.) Neghină, sămânță sălbatecă în cea bună. 
Zefs 
(el.) Bodzul carile să crede a fi părintele tuturor bodzilor. Planeta a 
dzilei gioi, de neamul său dzic să fie fost din ostrovul Critului. 
zilotipie 
(el.) Temerea iubovnicului cătră ibovnică şi împotrivă. 


izgnanie 
(slov.) Izgonire cu de-a sila, trimetere în streinătate. 
ithica 
(el.) Învățătură carea tocmeşte obiceile oamenilor, cetăților. 
idea 
(el.) Chipul a fietecui lucru, pre carile mintea plăzmuindu-l, ca cum 
ieste îl înformuiește. 


idol 
(el.) Chip de bodz în piatră săpat sau în metal vărsat. 
ielcovan 
(turc.) Gonitoriu de vânt să cheamă, un fel de pasiri carile nepărăsit în 
sus şi în gios pe mare zboară. 
ieroglifia 
(el.) Chipuri de pasiri, de dobitoace și de alte jigănii şi lighioi cu carile 
vechii în loc de slove să slujiia. 
interiecţie 
(lăt.) La gramatică, una din cele opt părţi a cuvântului. 
iroas 
(el.) Cela ce, după multe și vestite vitejii, capul pentru moşie ş-au pus. 
ironic 
(el.) Cuvânt cu carele lăudăm pe cel de hulă și hulim pe cel de lăudat 
în șagă. 
isimeria. 
(el.) Ceasul în carile dzua cu noaptea sint de-a tocma. 


C 


cabala 
(evr.) Învăţătură disidemonească cu carea evreii Sfânta Scriptură după 
voie tâlcuiesc. 
cacodemon 
(el.) Demon rău, îngerul Satanii; urgie dumnădzăiască. 
catholichi 
(el.) A tot, peste tot, sobornic, a toată lumea. 
capituluri 
(lăt.) Zacele, condeie, capete. 
categorii 
(el.) Sint dzece forme supt carile Aristotel toate fiinţele lucrurilor 
cuprinde. 
catalog 
(el.) Izvod, catastih, însămnarea numerelor după orânduială. 
cataracte 
(el.) Praguri în apă, pre carile apa să răstoarnă, sau zăstalniță la mori. 
chentru 


(el.) Ținta, punctul carile este tocma în mijlocul lucrului rătund. 
colachie 
(el.) Lingușitură, voroavă după plăcere. 
comedie 
(el.) Figuri, voroave carile scornesc râsul și închipuiesc istoriile 
adevărate. 
comitis 
(el.) Stea cu coadă. Stea să naște și piiere. 
condiții 
(lăt.) Aședzământuri, legături, tocmele de pace. 
corespondenţii 
(lăt.) Unul cu altul pre taină răspunsuri a avea. Blende. 
cfartana 
(lăt.) Frigurile a patra dzi. 
cfidditas 
(lăt.) Ceinţa, singură ființa lucrului, ceia ce ieste. 


L 


lavirinth 
(el.) Temniță supt un munte în ostrovul Critului săpată cu acela 
meșterșug ca ori pre cine slobod într-însa să nu mai poată ieși. 
lacherda 
(el.) Un fel de peşte în mare. 
laringa 
(el.) Gâtul, gâtlejul, gâtlanul. 
lembic 
(el.) Căldare cu carea scot rachiu sau apă de flori. 
lemarghia 
(el.) Lăcomiia la mâncare, lăcomiia pântecelui. 
liră 
(el.) Alăută. 
Liviia 


(el.) Ţara pe marginea Nilului, păn’la ocheanul despre amiadzădzi. 


M 


mateologhia 
(el.) Voroavă în deşert, buiguire, cuvânt fără socoteală. 
materie 
(lăt.) Orice supt formă s-ar supune, precum materia lumănării ieste 
ceara, săul. 
megalopsihia 
(el.) Mărimea sufletului, neînspăimare. 
Mediterană 
(lăt), Marea de la Stâlpii lui Iraclis până la Elispont. 
melanholie 
(el.) Boală de voia rea, pătimirea întristării, fiierea neagră. 
melodie 
(el.) Cântare alcătuită, dulce, frumos tocmită. 
merichi 
(el.) Părtnicească, partnică, de parte. 
Mesopotamia 
(el.) Ţara carea între Tigris şi între Evfrath apele să cuprinde, 
Vavilonul. 
metalon 
(el.) Orice materie vârtoasă iese din pământ, precum ieste aurul, 
argintul, arama, custoriul. 
metamorfosis 
(el.) Schimbarea feţii, preobrajenie, schimosire. 
meteris 
(turc.) Șanț, hendec, groapă în carea să aciuadză oamenii la războiu, la 
cetate. 
metafizic 
(el.) Cela ce are ştiinţa a celor peste fire. 
metafizica 
(el.) Învățătura carea arată lucruri mai sus de fire. 
mihanii 
(el.) Cinii cu carile să slujesc la vremea războiului, meșterșuguri 
pentru luarea cetăţii. 
mehlem 
(arăp.) Unsoare cu carea să slujesc ţirulicii la rane. 
mehenghiu 
(arăp.) Piatră pe carea ispitesc aurul, argintul de bun. 


modul 
(lăt.) Chipul, mijlocul, leacul lucrului greu. 
monomahia 
(el.) Bataia, războiul numai a doi, poidinoc. 
Monocheroleo-pardalis 
(el.) Inorog — leu — pardos, din trii numere într-un nume alcătuite. 
monarhie 
(el.) Stăpânire carea singură stăpânește, precum ieste a Turcului, a 
Neamţului, a Moscului. 
Musele 
(el.) Șepte surori, carile să dzic boadzele cântării și a dăscăli să fie. 


N 


navarh 
(el.) Mai-marele corăbiii, reis. 
nafaca 
(turc.) Obroc, mirtic, carele să dă în toate dzilele. 
nedierisit 
(el.) Nedespărţit, lucru carile într-altă parte nu să poate abate. 
neisţelit 
(slov.) Netămăduit, nevindecat, lucru crile nu poate avea leac. 
necromandia 
(el.) Vrajea carea să face asupra trupurilor moarte; la toate limbile în 
loc de păcat să ţine. 


O 
onirocrit 
(el.) Izbânditoriu de vise. 
omofil 
(el.) Tot de un neam, de o săminţie, tot de un fel. 
orizon 


(el.) Zarea pământului, marginile ceriului, unde să pare că să împreună 
cu pământul. 
omonie 


(el.) împreunarea, unirea sfatului, învoinţa inimilor. 

ohendra, ehidna 
(el.) Viperă, năpârcă, neam de șerpe prea veninat, carea crăpând îi ies 
puii prin pântece. 


P 

padzerh 

(agem.) Un fel de piatră carea în șerpe şi în inima cerbului rar iese. 
palat 

(el.) Curte domnească, împărătească. 
palestra 

(el.) Armă de războiu, arc cu zemberec, carile ca sineţul de la obraz să 

sloboade. 
palinodie 

(el.) Cântarea, cuvântul carile de multe ori același să poftoreşte. 
paradigma 


(el.) Pildă, asămănare a cuvântului, arătare prin chipurile ştiute. 
paradosis 
(el.) Învățătura nescrisă, din gură în gură lăsată, ce învaţă fiiul de la 
părinte. 
parahorisis 
(el.) Lepădare, întoarcerea feții de cătră cineva, ales dumnădzăiască. 
paremie 
(el.) Ciumilitură, cuvânt alta tâlcuind, dzicătoare. 
parisie 
(el.) De faţă, înainte a tot norodul, la ivală. 
parigorie 
(el.) Mângâiere, leacul întristării. 
parola 
(ital.) Cuvânt, cuvânt dat, stătătoriu, neîntors. 
perigrapsi 
(el.) A șirui, a scrie, a însămna lucrul precum ieste. 
period 
(el.) Drumul carile, întorcându-să, iarăşi de unde au ieșit să întoarce, 
încungiurare, împregiurare. 
peristasis 


(el.) Stare împrejur, orice pe lângă altul să ţine. 

Pithianul 
(el.) De la Pithii, din locul unde era vrajea lui Apolon. 

Pithii 
(el.) Un loc în carile vestit era Apolon cu vrajea. 

pilula 
(lăt.) Pirulă, gogoaşă, bubușlie, carea dau doftorii de înghit pentru 
leacul. 

piramide 
(el.) Mormânturile împăraţilor Eghiptului, cu mari cheltuiele, ca carile 
nu să mai pot face. 

platan 
(el.) Un fel de copaciu carile să face prea mare și trăiește prea mult, să 
samănă cu paltinul. 


planeta 

(el.) Stea rătăcită, carea îmblă împotriva altora. 
pleonexie 

(el.) Poftă, lăcomie spre averea tuturor. 
polipichilie 

(el.) Pestriciune, lucrul carile are multe feţe, flori. 
politie 

(el.) Tot nărodul cetăţii, târgul, cetatea; fruntea, boierimea oamenilor. 
pompa 

(lăt.) Petrecanie, alaiu, tocmala, slava, şicuirea oştii împărăţiii. 
porii 

(el.) Găurici prin piielea omului, prin carile ies sudorile. 
porfiră 


(el.) Un fel de marmure scumpă, vărgată în tot feliul de flori, şi o haină 
mohorâtă, carea numai împărații purta. 
praxis 
(el.) Facere după învăţătură, urmarea lucrului. 
poslanie 
(slov.) Carte trimisă, scrisoare, răvaș. 
prezenţie 
(lăt.) Starea de faţă, aflarea denainte, denainte la obraz. 
prezentuiește 
(lăt.) Arată, de faţă îl scoate, înainte îl pune. 


pretenţie 
(lăt.) Intinderea înainte, lucrul carile arată socoteala sfârșitului mai 


denainte. 
privat 

(lăt.) Deosăbit, înstreinat, chip carile nu ieste dintre dânşii. 
privileghii 


(lăt.) Ispisoacele, uricele, lăgăturile, aședzământurile mai-marilor. 
provlima 
(el.) Întrebare, cuvânt carile, înainte puindu-să, cere răspuns şi 
dezlegare. 
proimion 
(el.) Predoslovie, capul voroavii, în carile tot chipul cazaniii să arată. 
providet 
(lăt. şi slov.) Cela ce cu înțălepciunea lucrurile, până a nu fi, cum vor 
cădea cu mintea le află. 
prodrom 
(el.) Povaţă, înainte-mărgătoriu. 
prothimie 
(el.) Voia inimii, liubov, nevoinţa din suflet. 
probă 
(lăt.) Ispită, dovadă, căutare, lucru adeverit. 
prognostic 
(el.) Cunoştinţă înainte, gâcitoare, gâcire. 
profesui 
(lăt.) A da învăţătură, a mărturisi ce slăveşte, a propovedui. 
procathedrie 
(el.) Șederea mai sus, scaunul cel mai de sus, capul mesii. 
polos arctic 
(el.) Stea carea nu să clăteşte, fusul, carile de la noi să vede. 
polos antarctic 
(el.) Stea neclătită, împotriva ceştii ce să vede de la noi. 
provatolicoelefas 
(el.) Oaie-lup-fil, nume din trii numere alcătuit. 
pronie 
(el.) Mai denainte cunoştinţa dumnădzăiască, orânduiala vecinică. 
propozit 


(lăt.) Cuvântul pre carile înainte îl punem, pentru ca mai pre urmă să-l 
dovedim, lucrul de carile ne apucăm. 
protasis 
(el.) Înainte punere, din trii să face un siloghizm dialecticesc. 
publică 
(lăt.) Politie, sfatul a toată cetatea, boierimea. 


R 


referendar 
(lăt.) Purtătoriu de răspunsurile împărăteşti. Boieriia carea duce și 
aduce răspunsurile. Talhâsciu. 

reţeta 
(ital.) Izvodzel de leacuri, carile trimăt doftorii la spiţeri, să facă leacul 
asupra boalei. 

ritor 
(el.) Cela ce ştie meșterșugul a vorovi bine; bun de gură. 

romfea 
(el.) Sabie dintr-îmbe părţile ascuţită; paloş lat și drept. 


S 


savoane 
(el.) Pândzele în carile învălesc trupurile morților. 
salamandra 
(el.) Un fel de jiganie, pentru carea băsnuiesc poeticii că lăcuieşte în 
foc. 
sam 
(arăp.) Un fel de vânt otrăvit, carile, lovind pe om, îndată să face 
cenuşă și hainele-i putredzesc. 
samsun 
(arăp.) Coteiu mare și foarte vârtos, carile pe urs biruieşte. 
senator 
(lăt.) Sfetnic, boier de sfat, boier mare. 
sentenţie 


(lăt.) Sfatul cel mai de pre urmă. Cuvânt carile într-alt chip nu să mai 
poate muta, ales. 
sicofandie 
(el.) Clevetă, clevetuire, trecerea cu cuvântul. 
scandal 
(el.) Scandală, bântuire, supărarea, împiedecarea voii. 
schithii 
(el.) Tot neamul tătărăsc, tătărâmea. 
schipticesc 
(el.) Cuvânt carile pururea supt prepus rămâne; era filosofi schipticii, 
carii în toate prepus avea. 
schiptr 
(el.) Beţișor scurticel, carile obiciuiţi sint împărații în mână a-l ţinea. 
solichismos 
(el.) Cuvânt carile nu ieste după canoanele gramaticăi. 
stemă 
(el.) Coronă, cunună, port împărătesc de cap. 
stihie 
(el.) Începătura lucrului de materie unii dzic să fie patru, alţii trii, alții 
mai multe, alții numa una. 
strofi 
(el.) Voroavă şuvăită, în multe părți întorcătoare, şi înşelătură. 
sofisma 
(el.) Știință înşelătoare, ştiinţă minciunoasă în locul a ceii adevărate 
vândută. 
sfigmos 
(el.) Vână moale carea pururea să bate, de pre a căriia clătire 
aşedzimântul firii să cunoaște. 
sferă 
(el.) Glonţ, chipul din toate părțile rătund, precum ieste pământul, 
ceriul. 
shizma 
(el.) Rumptură, scăderea credinţăi în pravoslavie 
shimate 
(el.) Chipuri, feţe, arătările obrazului. 
siloghismos 
(el.) Socoteală adevărată, carea la dialectici din trii protase să face. 


simptomatic 
(el.) Din tâmplare, din cădere, carile nu din tocmala înainte mărgătoare 
s-au făcut. 
sinod 
(el.) Sobor, adunarea a multe capete, sfatul de obşte. 
simperasma 
(el.) Încheierea voroavei, trecerea din necunoştință la cunoştinţă. 
simbathia 
(el.) Învoinţa firilor; împreună pătimire. 
sinonim 
(el.) Tiz, fârtat, a cărora ființa neamului alta, iară numele unul. 
simfonie 
(el.) Tot un glas, tocmirea la cuvânt, la glas. 
sinhorisis 
(el.) Iertare, slobodzenie, darea voii. 
sistatichi 
(el.) Aședzătoare, întăritoare, stăruitoare. 
sistima 
(el.) Aședzătură, stăruitură, stare. 
sirina 
(el.) Fată de mare, carile dzic că cu cântecul adoarme pe călători. 
siurmea 
(el.) Un fel de piatră vânătă, cu carea văpsăsc genele. 


T 


talant 
(el.) Ieste măsura carea trage 6.000 de dramuri. Talantul mare trage 80 
de mine, iară mina, 100 dramuri. 
temperament 
(lăt.) Aședzământul, stâmpărarea firii, întregimea sănătății. 
tiranie 
(el.) Stăpânire asupritoare, vrăjmăşie, silă. 
titul 
(el.) Cinstea numelui, nume vestit, tituluş. 
topicesc 
(el.) De loc, de moșie, de tară, de pământ. 


traghelaf 
(el.) Capră-cerb, adecă, dobitoc carile nu să află. 


tragodic 

(el.) Cântec, verş de jele, hăolitură, bocet. 
tractate 

(lăt.) Tragere, zbaterea cuvintelor, ales de pace 
trigon 

(el.) Chipul, figura în trii colţuri, în trii unghiuri. 
tripos 

(el.) Cu trii picioare. Scaun în trii picioare. 
tropuri 

(el.) Chipuri, mijloace, lesniri, împodobiri ritoriceşti, 
tropicesc 

(el.) Cela ce să ţine cu sau de tropuri. 
tropic 


(el.) Să cheamă dunga ceriului din carea soarele să întoarce, veri la 
suit, veri la coborât, Racul, Capricornul. 


F 

fantazie 

(el.) Părere, închipuirea minţii. 
figură 

(lăt.) Chip, formă, schizmirea trupului. 
filaftie 

(el.) 'Trufie, dragostea, iubirea sa. 
filoprosopie 

(el.) Fățărnicie, căutarea voii pe strâmbătate. 
fizic 

(el.) Cela ce ştie ştiinţa firii. 
fiziognomie 

(el.) Știința firii de pre chipul obrazului și a tot trupului. 
fâşchie 

(turc.) Gunoiu, balegă de cal, baligă. 
filohrisos 


(el.) lubitoriu de aur, lacom la avuţie. 


Th 


theatru 
(el.) Locul privelii în mijlocul a toată ivala. 
theologhicesc 
(el.) Lucru carile cu voroava dumnădzăiască să ţine; cel ce ieste din 
theologhie. 
theorie 
(el.) Privală, ştiinţa, viderea, cuprinderea minţii. 
therapevtis 
(el.) Cel ce face după voie; slugă, cel ce aduce altuia odihnă. 
thronul 
(el.) Scaun de cinste împărătesc, stăpânesc. 


H 
harmonie 
(el.) Cântare dulce, după meșterșug tocmită. 
himera 
(el.) Dihanie carea în lume nu să află, ciuda nevădzută, neaudzită, afar 
din ființă. 
hirograf 


(el.) Scrisoarea a hirișei mâni, zapis cu mâna lui scris. 
hiromandie 

(el.) Vrajea carea pe crăpăturile și în frânturile mânii să face. 
hersonisos 

(el.) Ostrov carile cu dosul să ţine de uscat, cotitură, scruntariu. 
hrismos 

(el.) Vrajă, prorocie, descoperirea a tainelor, până a nu fi. 


O 


oxia, varia și alalte 
(el.) Caută pre rândul la gramatică. 
organ 
(el.) Cinie, măiestrii, lucruri cu carile să fac alte lucruri. 


ţircumstanțţii 

(lăt.) Peristases, el. Lucrurile ce stau pre lângă altele. 
ţirulic 

(leș.) Vraciu carile tămăduieşte ranele, frânturile. 


OE 


oeira 
(turc.) Un fel de copaciu ca molidvul, cu a căruia surcele săracii în loc 
de lumânare să slujesc. 


“VN 


şerbet 
(arăp.) Băutura de doftorie şi tot ce să bea. 


Ia 
iasimin 


(agem.) Un fel de copăcel, să suie ca vița şi face flori albe cu puţin 
ghiulghiuli amestecate, prea frumos mirositoare. 


Ps 


psifisi 
(el.) A însămna spre cinste, spre suirea stepenii, alegere. 


Y 


ypervoliceşti 
(el.) Laude peste putinţa firii, când dzucem: frumos ca soarele, mânios 
ca focul, înger pemintean. 


ypoghei 


(el.) Cei ce lăcuiesc pe faţa pământului dedesupt şi vin talpele noastre 
la talpele lor. 

ypothetică 
(el.) Întrebare supusă, carea dzicem; de va fi aşe, va fi aşe. 

ypohimen 
(el.) Lucrul ce dzace supt altul, ca cum ieste materia supt formă, lâna 
supt văpsală. 

ypohondriac 
(el.) Boala carea sminteşte fantazia, slăbiciunea părţilor trupului carile 
sint pregiur inimă. 

ypothesis 
(el.) Supunere, lucrul pre carile altele să sprişinesc. Așijderea, 
ypothesis se înţelege arătarea şi materia, carea cele mai de treabă 
capete supt dânsa strânge. Iar la ritori să înțelege întrebare hotărâtă şi 
sfârşită, pre lângă carea toate mărginile întrebării să învârtejesc. 


Partea I 


Mai dinainte decât temeliile Vavilonului!!! a să zidi și Semiramis într- 
însul raiul spândzurat!?! (cel ce din şepte ale lumii minuni unul ieste) a sădi 
şi Evfrathul!?! între ale Asiii ape vestitul prin uleţe-i a-i porni, între crierii 
Leului!! şi tâmplele Vulturului!?! vivor de chitele şi holbură de socotele ca 
aceasta să scorni. Leul dară de pre pământ (carile mai tare şi mai vrăjmașă 
decât toate jigăniile câte pre faţa pământului să află a fi, tuturor ştiut ieste) 
şi Vulturul din văzduh (carile precum tuturor zburătoarelor împărat ieste, 
cine-și poate prepune?) în sine şi cu sine socotindu-să şi pre amănuntul în 
samă luându-să, după a firii sale simţire aşe să cunoscură, precum mai tari, 
mai iuți și mai putincioasă dihanie decât dânșii alta a fi să nu poată. 


Însă singuri cu a sa numai ştiinţă și simţire neîndestulându-să, cu a 
tuturor a altor ale lumii jigănii și pasiri a lor socoteală să adeverească şi să 
întărească vrură, ca precum într-acesta chip să fie cătră toate dovedind și 
din gura tuturor mărturisire luând și împărăţiia ce-și alesese şi socoteala ce 
în gânduri îşi pusese în veci nemutată și neschimbată să rămâie. 


Aşedară, Leul — jiganiile!f! în patru picioare clătitoare, iară Vulturul 
— pre cele prin aier cu pene și cu aripi zburătoare ca la un sfat îndată le 
chemară și în clipală le adunară. 


Deci denaintea Leului mai aproape acelea jiganii sta, carele sau în 
coli, sau în unghi, sau într-alta a trupului parte arme de moarte purtătoare 
poartă, precum ieste Pardosull?Zl, Ursull®, Lupul!” Hulpeal10l, Ciacalul H, 
Mâţa Sălbatecăl12! şi altele ca acestea, carile de vărsarea singelui nevinovat 
să bucură și viaţa hireşă în moartea streină le stăruieşte. Iară înaintea 
Vulturului mai aproape sta pasirile!12], carile sau în clonţ, sau în unghi lance 
otrăvite, aducătoare de rane netămăduite au, precum ieste Brehnaceal14l, 
Soimulli5], Uleull+£!, Cucunozull.?], Coruiull18], Hârăţull9!, Bălăbanull20], 
Blendăul!21! şi altele asemenea acestora, carile într-o dzi singe de nu vor 
vărsa şi moartea nevinovatului de nu vor gusta, a doa dzi perirea sa fără 
greş o ştiu. Acestea într-acesta chip fietecarea în partea împăratului său și la 


ceata monarhiiil22! sale locul cel mai de frunte și stepăna cea mai denainte 


ținea. Așe dară era orânduiala dintâi. 


[23 [24] [25] 


Iară orânduiala a doa la Leu o ţinea câinii, ] ogarii, coteii, 
mâţele de casă, Bursucul, [26] Nevăstuica,L27] Guziul, [28] Şoarecele, 29 şi alte 
chipuri asemenea acestora, carele pre cât sint vânătoare, pre atâta să pot şi 
vâna, şi pre cât iele pre altele în primejdiia morţii pot duce, pre atâta şi nu 
mai puţin de la alţii lor li să poată aduce.I%! Iară de la Vultur, a doa tagmă, 
cuprindea Corbul, 21 Cioara, Pelicanul, Coțofana, Puhacea, Cucuvaia, Caia 
şi altele lor asemenea, carele mai mult de prada gata cu truda altora 
agonisită, fie macară şi împuţită, decât de proaspătă, cu a lor ostenință 
gătită, să bucură. [32] 


Iară a triia tagmă şi cele mai de gios prapuri (căci acestea în scaune a 
şedea nu să învrednicesc) le ţinea jiganiile şi pasirile, carile în sine vreo 
putere nu au, nici duh vitejesc sau inimos poartă, ce pururea supusel55] Și 
totdeauna în cumpăna morții dramul vieţii li să spândzură (că sufletul supus 
de ţenchiul negrijei departe stă), precum ieste Boul,!4! Oaia, Calul, Capra, 
Râmătoriul, lepurile, Cerbul, Căprioara,!23] Lebăda, [56| Dropiia, Gânsca, 
Rața, Curca, Porumbul, Găina, Turtureaoa şi alalte, cineși după neamul și 
chipul său. 


Ce pre acestea nu pentru altă ceva le-au adunat, ce numai pentru ca nu 
cumva vreuna să dzică că de acea adunare ştire n-au avut, nici în ceva 
pricină să poată pune, ca cum la acea adunare neaflându-să, sfatul cel de pre 
urmă ce s-ar fi ales n-au înţeles. 


Aşe cât toate firile de duh purtătoare, carile întru monarhiia acestor 
doaă stihii să află, precum vruna macar de față n-au fost, să nu să numască, 
nici din hirograful de obşte numele să le lipsască. 


Adunarea dară a cestor doaă monarhii și orânduiala a cestor doaă 
soboare într-acesta chip după ce să orândui şi să tocmi, dintr-îmbe părţile 
cuvânt mare şi poruncă tare să făcu, ca olăcari cu cărţi în toate părţile și 
alergători în toate olaturile să să trimaţă, ca prin toate ţările și orașurile 
crainicii strigând, de această mare a marelor monarhii adunare, tuturor în 
ştire să dea, şi cu de-adinsul iscotind, să poată cunoaște de ieste lipsind 


vreun chip din vreun feliu din duhurile purtătoare şi de nu să aflăl27! cu toții 


la această a tuturor adunare şi de obște împreunare. Aşijderea îngrozături şi 
înfricoșeturi să să dzică porunciia unuia ca aceluia, carile la acel sobor a să 
obşti ar tăgădui sau alt feliu de pricini spre apărare ar scorni şi celuia ce cât 
de puţin în ceva împotrivire ar arăta, plata cu pedeapsa morţii și cu prada 
casii i să punea. 


Aşedară, cu cuvântul deodată şi porunca li să pliniia şi precum s-ar 
dzice cuvântul, deodată cu gândul pretiutinderile şi pre la toţi sosiia (că 
vestea aspră tare pătrunde urechile și inima înspăimântată îndată simte 
sunetul) de vreme ce de alergăturile iuţilor olăcari și de tropotele picioarelor 
a neobosiţilor alergători toată pulberea de pre toată calea, în ceriu să râdica. 
Toate văile adânci de tari strigări tare să răzsuna, toate a munţilor înalte 
vârvuri de iuți chiote și groase huiete în clipă să covârşiia și toți câmpii 
pustii şi necălcaţi de groznice strigări şi de fricoase lăudări să împlea. 


Nu era dară, nici să putea afla ureche în văzduh şi pre pământ carea, de 
straşnic sunetul veştii și de groznic cuvântul poruncăi aceştiia, să nu să 
sfredelească; nu era, nici să afla într-aceste doaă stihii dihanie, carea de 
vârtutea şi puterea învățăturii aceştiia cu mare frică, cu neîncetat tremur și 
cu nespusă groază să nu să clătească (că cu cât vestea oțărâtă mai de 
năprasnă vine, cu atâta mai mare tulburare și grijă scornește). De care lucru 
într-alt chip a fi nu putu, fără numai cu toatele deodată, cu cuvântul, 
porunca cu fapta pliniră și la locul însămnat şi sorocul pus să găsiră. 


Aşedară, a marilor acestora împărați poruncă tot deodată şi dându-să și 
plinindu-să, toate jiganiile uscatului şi pasirile văzduhului în pripă să 
adunară şi fietecarea, după chipul şi neamul său, la ceata monarhiii sale să 
alcătuiră. La care adunare cineși în partea împăratului și oblăduitoriului său 
dându-să, şi una de alta deosăbindu-să, lucru ca acesta a fi să tâmplă (că 
mai totdeauna obiciuit lucru ieste, la adunări mari ca acestea, oarecare 
amestecături şi împoncişituri a să face, și de multe ori pentru mici și în 
samă nebăgate pricini, cu cât ieste mai mare adunarea, cu atâta mai mare se 
face şi împărechiere). 


Deci, precum s-au pomenit, fietecarea cu ceata sa, în partea 
monarhului să alegea, și una după alaltă la orânduiala sa să alcătuia. Iar mai 


pre urmă decât toate, Liliacull38! urma, carile cu aripile ce zbura şi cu 
slobodzeniia prin aier ce îmbla, spre ceata zburătoarelor, adecă supt 
stăpânirea Vulturului a fi îl arăta, iară amintrilea într-însul alalte hirișii 
socotindu-să, în neamul jiganiilor, supt domnia Leului îl da. Care lucru 
pricina cercetării, apoi şi gâncevii între doaă monarhii fu: fietecarea 
socotind că chip ca acela şie supus a fi s-ar cuvini şi de nu s-ar şi cuvini, săi 
să cuvie a sili, i s-ar cuvini (căci lăcomiia slăvii nu bunătatea sau folosul 
lucrului priveşte, în carile să slăveşte, ce numai pre altul mai gios decât sine 
a pune socotește, fie macară şi fără de folos; încă de multe ori şi pagubă de i 
s-ar aduce, sau necunoscând și nevrând, sau vrând şi cunoscând, priimește). 


Pentru care lucru, într-îmbe părţile feliu de fel de voroave scornindu- 
să, cu multe chipuri de cuvinte greţoase urechile amânduror împăraţilor 
împlea. Căci fietecarile cu inima spre partea împăratului său trăgând şi cu 
sufletul spre adaogerea monarhiii sale stăruind, lor biruinţa socotiia și 
precum aşe să fie cu cale, adeveriia. Iară amintrilea de s-ar cumva tâmpla, 
dzicea că scăderea cinstii (care lucru mai vârtos decât alalte inimile 
stăpânitorilor împunge) şi micșurarea slăvii numelui monarhiii sale a fi şi a 
să face aievea striga (O, oarba jiganiilor poftă, lucrul din potrivă 
nesocotind, că mintea și socoteala slăvii la aceasta să sprijeneşte, că ea 
cearcă pre cela ce nu o cunoaște, voroveşte cu cela ce nu o aude, cu acela 
are a face carile nu au vădzut-o, după acela merge carile de dânsa fuge, pre 
acela cinsteşte carile puţin în samă o bagă, pre acela ce nu o pofteşte îl 
pofteşte, celuia ce nu o va înainte îi iese, și celui necunoscut pre samă să dă. 
Iară hirişiia slăvii cea mai cu de-adins ieste ca să părăsască pre cel ce o 
cinstește, și cu acela să rămâie carile o necinsteşte). 


Amândoi, dară; împărații nu puţin fură clătiți de împotrivă cuvinte ca 
acestea şi fietecarile în valurile chitelelor ni în sus, ni în gios sălta (că inima 
neaşedzată, ales pentru lăcomiia cinstii, în mai mari valuri înoată, decât 
corabiia în ochean), de vreme ce pre o parte socotiia că de vor scoate 
întrebarea aceasta la ivală, oricarile pofta inimii sale ar izbândi, nu puţină 
întristare şi a voii frângere celuialalt a aduce s-ar socoti. Iară pre altă parte, 
pofta lăcomiii și jelea mărimei numelui și a lăţimei împărăţiii ca cu o 
nepotolită şi nestânsă de foc pară îi pârjoliia (că focul poftei nu mai gios în 
stepăna arsurii ieste decât metalul înfocat) şi întralt chip stâmpărarea aceii 
înfocări și potolirea aceii arsuri a fi sau a să face nu socotiia, fără numai ce 


va şi ce poruncește, aceia să să facă. Ce această sentenţie, precum amândoi 
în inimă o avea, aşe unuia cătră altul, precum cererea nu i să va trece, 
adeveriţi era (căci iute ieste adulmăcarea adeverinţii unde a sufletului 
pătimire într-altul de pre a sa o măsură cineva). Și aşe, aceşti doi împărați 
într-un nepovestit chip cu duhurile în sine tare să lupta, și precum unul nu 
biruia, aşe altul nu să biruia; ce numai ca cum preste puterea simţirilor ar fi, 
între sine o luptă nesimţită simţiia, și precum spre biruință ceva nu 
nedejduia, aşe precum nu să va birui nedejduia. Puterea a cunoștinţii 
sfârşitului într-amândoi lipsiia, şi cineşi după pofta sa în ceva a să îndestuli 
sau a să odihni neputând, cu sufletele numai, tând biruia, tând să biruia (că 
precum îndreptariul nu mai mult pre lucrul strâmb de strâmb dovedește 
decât pre sine de drept). Aşe și ei, unul de pre măsura altuia, cât şi ce ar 
putea, să măsura și să pricepea. Într-acesta chip ei singuri şie adeverindu-şi 
din toată socoteala carea înainte îşi punea, departe de la ţenchiu-i să abătea. 


Câtăva vreme dară războiu ca acesta, ca cum duhnicesc s-ar putea 
dzice, între aceşti doi monarhi vrăjmași să bătea, și unul a altuia pofta 
nesimţitoreşte tare pătrundea, atâta cât prin neştiinţă, a amânduror ştiinţa să 
împreuna şi până mai pre urmă a amânduror sentențţia și alegerea sfatului la 
un săvârşit să împropiia şi să lipiia (că sufletele înțelepte macar și asupra 
vrăjmășiii socotelii drepte să pleacă). Adecă fietecarile lucrul acesta într- 
acela chip să să caute şi să să aleagă socotiia, în carile nici cinstei în ceva 
betejire, nici spre a necinstii obrăznicire să să dea, ce ca cum încă la 
urechile lor scrâșnetul strâncenoaselor acestora voroave încă n-ar fi agiuns 
şi ca cum ideea [sic] acestui primejduios sfat în mintea lor încă nu s-ar fi 
cuprins (că de multe ori a lucrurilor propuse acoperire vârtoase leacuri 
aduce ranelor, carile la ivală de s-ar scoate, așeși de tot s-ar face 
netămăduite). Așijderea (mai cu iuşor ieste a să suferi obrinteala ranii la aier 
scoasă decât patima sufletului cătră împotrivnicul său arătată). Și așe, 
fietecarile pre sfetnicii săi deosăbi chemând, într-acesta chip le porunciră, 
dzicând (pentru lucrurile mici mari gâlceve a scorni, a înțelepţilor lucru nu 
ieste, macară că aceasta şi la cei înţelepţi de multe ori s-au vădzut). Deci 
socotim, precât în putinţă va fi, sau noi de la dânsele, sau pre dânsele de la 
noi să le abatem (că pre câtă vrednicie ieste cineva în vrajbă a nu intra, pre 
atâta ieste, și nu mai multă din vrajă a ieşi). De care lucru dzicem, în 
descâlcitura gâlcevii aceştiia, puterea monarhiii noastre lângă noi să oprim 
şi pre dimocratiia voastră epitrop monarhiii noastre să punem. 


Carea lucrul acesta să-l scuture, să-l iscodească și ce ar fi dintr-îmbe 
părțile mai cu cale şi mai cu cuviinţă, aceia să aleagă și să isprăvască, aşe ca 
până înaintea feţii noastre a nu ieși, din toate nodurile să să dezlege, ca 
oricând ar vini, ori într-a cui parte acea mică jigăniuţă ar trece, ca cum din 
veci şi din bătrâni aşe ar fi fost obiciuit, iară nu ceva nou și de curând s-au 
scomit (căci amintrilea pricina clătirii dându-să, odihna şi liniștea fără 
tulburare şi strânciunare a fi nu poate). 


Lăudară sfetnicii sfatul împăraţilor lor și cu mare minune mintea și 
înțelepciunea lor cu nespuse măriri în ceriu râdicară, pentru căci în 
chivernisala lucrurilor publicăi sale nu atâta celea ce pot, pre cât celea ce nu 
pot ocolesc, şi nici cu putinţa îşi slobod mândriia, nici cu neputinţa își aţiţă 
mâniia (că neputinţa aduce mâniia, şi mâniia aşteaptă izbânda); ce precum 
cu putinţa spre umilinţă și blândeţe, așe cu neputinţa spre a gâlcevii potolire 
s-au slujit (căci la cei mai puţin domoliţi neputinţa prinde obrazul putinţii şi 
de lucrurile de neputut să apucă) (iară împotrivă, cei ce la poarta 
vredniciii slujesc, adese s-au vădzut că mai cu fericire le isprăveşte 
neputința cu părăsirea decât putinţa cu prepus, cu începerea. Căci neputinţa 
neîncepând, de nu-și foloseşte, încailea nu-și strică. Iară putinţa în mândriia 
sa amăgindu-să, lucruri peste putinţa sa începe și la săvârşit a le duce nu 
poate, carea fără greş în loc de folos pagubă îi aduce). Aședară, senatorii, 
după ce cu nesăvârșite (precum s-au dzis) şi vecinice laude cineși pre 
împăratul său binecuvântară, cu toţii la locul şi la scaunele sale să 
întoarsără. 


După aceia, unii cătră alţii vești pentru adunarea de obşte a dimocratiii 
a trimete începură. Pentru ca cel tăcut între inimile împăraţilor făcut sfat 
înaintea tuturor să-l puie şi fără betejirea şi julirea cinstii, a slăvii numelui 
împăraţilor lor la ivală să-l scoaţă, în care descoperire sentențiia sfatului 
monarhilor săi să să aşedze și să să adeveredze. ăÎnsă acesta lucru asemenea 
să făcu celora cărora de mare căldura văzduhului denafară, cea în trupul său 
născută din fire căldură, tare spre clătire li să porneşte și setea vârtos li să 
pricineşte. Căriia leacul o umedzală limpide și rece fiind, ca aceia lipsind, 
alta împotrivnică, adecă limpede umedzală, dară călduroasă de față aflându- 
să (precum ieste duhul vinului sau alta acestuia asemenea) și de limpegiune 
numai și umedzală amăgindu-să (puţin pentru hirişiia răcelii şi a căldurii 
grijă purtând), pentru ca setea să-și stâmpere mai pre larg decât s-ar cădea o 


înghite, ce aceasta mai pre urmă în vasele priimitoare mărgând și după a sa 
fire cu cea din naştere a trupului căldură împreunându-să (căci amândoa 
surori a unui părinte, a soarelui sint), scăpărăturile scânteilor dintâi puţin 
clătite încă mai iute clătindu-le şi pornindu-le (ca cum ieste osiia neunsă în 
butea roții uscate), din scântei scăpărătoare pară ardzătoare să face. Din 
carea mai mare pârjol de sete să ijdăreşte şi în materiia mai denainte gătată 
cu iuțimea pătrundzind, mai mult setea să spudzeşte și să lăţeşte (căci după 
socoteala unor filosofi, toată materiia focului iuțime şi forma-i iute clătire 
ieste), căriia ceva împiedecare nepuindu-să, fără nici un prepus toată 
umedzala din fire ar usca şi după cea de săvârşit uscăciune cea de pierire 
putregiune cu bună samă ar urma. 


Într-acesta chip fu şi învăţătura împăraţilor, intrând în urechile 
supușilor. Căci ce mai denainte cu lumina stidirii fetelor împăraţilor într- 
inemile gloatei întunecat (căci lumina mare pre cea mică întunecă) şi 
nearătat era, acmu cu lipsa ei, toate fără nici o siială şi stidire la ivală ieşiia 
(că precum lumina soarelui să are cătră alalte stele, așe chipul împăratului 
cătră senatori și alalți supuși ieste. Și precum în prezenţiia lui toate să fac 
nevădzute, iară în lipsa lui cea cât de mică și de departe lumineadză și 
scânteiadză, aşe înaintea feţii împăratului toate chipurile supușilor să 
micșoreadză și toată gura slobodă să înfrâneadză. Iară în dosul lui și cel mai 
mic în palatul lui, precum schiptrul împăratului în mâna sa poartă să arată). 
Că după ce trâmbiţa pozvoleniii dimocratiii în audzul tuturor cântă, dintr- 
îmbe părţile fietecare dihanie glas de sfat și bolbăitură de învăţătură începu 
a da. Şi aşe, câți mai denainte era ascultători, atâţe atuncea să făcură 
învăţători, dintr-a cărora cuvinte şi sfaturi altă ceva nu să înțelegea, fără 
numai chiote netocmite şi huiete neaudzite că precum nenumărate picăturile 
ploii din nuori cu repegiune pre pământ cădzind un huiet oarecare dau, iară 
vreun glas tocmit nicicum, şi precum a unui organ de muzică toate coardele 
deodată lovindu-să, o răzsunare oarecarea dau, însă vreo melodie tocmită și 
după pravilele muzicăi alcătuită nicicum nu să aude (carea puterii audzului 
mai mult îngrețoșere aduce decât plăcere), aşe ieste și voroava a mulți și tot 
deodată. 


Intr-acesta chip şi șiganiile acestea într-atâta voie slobodă vădzându-să, 
cu toatele socotiia că carea mai tare va putea striga, aceiia învăţătură să va 
asculta. Aşijderea deosăbi ce ar fi fost destulă și încă de prisosală gâlceava 


pentru alegerea aceii pasiri dobitocite sau jiganii păsărite, încă mai mare era 
dihoniia şi zarva carea între dânsele să făcea, cine ar giudeca și cine s-ar 
giudeca, carea ar sfătui şi carea s-ar sfătui (precum aievea ieste că unde 
lipseşte începătura stăruitoare, toate mijloacile începăturii nestăruitoare să 
să facă). Ce, pentru ca într-un cuvânt să dzic, toate spre tulburare și 
neaşedzare să întorsese, ase cât ce s-ar fi spre binele și folosul de obşte 
nedejduit, spre răzsipa şi prăpădeniia tuturor să făcea. 


Imbe părțile amânduror monarhiilor într-acesta chip împărechindu-să 
şi fără nici o ispravă din cuvinte deșerte numai oproșcându-să şi ce mai cu 
cuviință de grăit şi de făcut ar fi nedomirindu-să. 


Totdeodată și fără veste, în mijlocul theatrului, jiganiia carea Vidrăl39 
să cheamă, cu mare obrăznicie sări și într-acesta chip proimiul voroavei sale 
începu: „Vestită axiomă între cei fiziceşti filosofi ieste că cel de asemenea 
iubeşte pre cel şie de-asemenea (iubirea dară cătră cel șie de-asemenea va 
să arete neiubirea cătră cel șie nu de-asemenea). Aședară, pasirea zburătoare 
oricând pricina pasirii șie de-asemenea ar grăi, totdeauna mai cu priință 
partea i-ar ținea decât pravila dreptăţii ar pofti. Aşijderea, oricând dobitoc 
pentru dobitoc în pricină ar vorovi, mai cu iubirea firii l-ar ocroti decât 
dreptatea giudecăţii ar suferi. Și așe într-îmbe părțile mai mult fățărnicie 
decât omenie, sau mai mult asupreală decât dreapta socoteală s-ar face. De 
unde urmadză ca supt poala priinţii sau a nepriinţii pururea chipul 
adeverinţii ascuns şi acoperit să rămâie (că precum în teaca strâmbă sabia 
dreaptă, nici în teaca dreaptă sabiia strâmbă a întra nu poate, așe unde ieste 
luarea feții sau strămurarea priinţii, toată nedejdea giudecăţii drepte afară să 
scoate). Pentru care lucru, eu, cu proasta mea socoteală, aşe mai de folos a 
fi aşi afla, ca gâlceava a atâtea guri în zădar să părasim și un chip ca acela 
să găsim, carile într-îmbe părţile a face să nu aibă, pentru ca priinţa firească 
mai mult într-o parte sau într-altă parte să nu-l năstăvască, ce numai orice ar 
pofti dreapta socoteală, aceia să dzică, să facă şi cu giudecata să aleagă (că 
dreptul giudecătoriu întâi pre sine de drept, apoi pre altul de strâmb 
giudecă, şi întâi ascunsul inimii sale de fățărnicie curăţeşte, apoi pre altul 
sau din nevoie îl izbăveşte, sau după a lui vină îl osindeşte). 


Aşijderea aşi sfătui, ca ori în ce chip s-ar putea, cu un ceas mai înainte 
hotar şi săvârşit gâlcevii aceştiia să punem (că gâlceava lungă atocma ieste 


cu boala hronică), ca nu cândai mai îndelung scuturându-să și cernându-să 
voroava cătră acestea, încă mai multe shismate și erese să să scornească, pre 
carile sau prea cu mult greu, sau nicicum vreodată a le potoli veţi putea." 


Acestea încă vorovind Vidra şi încă bine sfârşit cuvântului său 
nepuind, preste a tuturor nedejde pasirea carea să cheamă Bâtlan cu mare 
mânie și probozală a o ţistui începu şi groznice semne din ochi şi din cap să 
tacă îi făcea, şi cătră acestea o aporie ipothetică dzicând, scorniia: „Iu, o, 
Vidro, di ai fi sau din pasirile zburătoare, sau din dobitoacele pre uscat 
îmblătoare, ar putea cineva dzice că doară a îmbe părților în ceva mai 
denainte ştiinţa ai fi avut. Iară acmu, jiganie în neam prepus, dintr-altă stihie 
şi supt altă monarhie supusă fiind, cum socotești că pentru lucrurile ţie în 
rădăcina lor necunoscute învăţătura cea mai bună și sfatul cel mai ales a da 
vii putea? Ce mai bine ar fi, precum mi să pare, pentru lucrurile carile în 
înaintea mărgătoare simţirea nu le-ai avut a le ști şi a le cunoaşte, să nu te 
făleşti (că precum toată ştiinţa din povaţa simţirilor să află, toată lumea ştie, 
căci nu orbul, ce cel cu ochi giudecă de văpsele, și cel cu urechi, iară nu cel 
surd, alege frumseţea şi dulceaţa viersului). Au nu tu odânăoară prin fundul 
mării prinblându-te şi spre vânarea peştelui șipurindu-te, eu din faţa apei te 
oglindiiam? Ce poate fi că sau nechemată ai vinit la locul ce nu ţi s-au 
cădzut, sau, de te-au chemat cineva prin greşala neştiinţii aceasta s-au făcut. 
Căci Câinele Mării şi Vidra cu jigăniile uscatului ce treabă sau ce amestec 
pot avea ? Au doară vii să dzici că din fire așe ieşti tocmită, ca de pre uscat 
fiind, putere să aibi prin multă vreme în apă, fără a aierului trebuinţă a te 
zăbăvi să poţi ? Ce aceasta mai vârtos împotriva ta face, căci au putea-va 
racul jiganie de pre uscat a să numi, căci cu dzilele prin otavă să paşte și din 
aier vreo înădușală sau putregiune nu i să naște? De care lucru, precum mi 
să pare, negreşit socotesc că cum cu mare obrăznicie la adunare nechemată 
te-ai aflat, aşe mai cu mare nerușşinare, de nime neîntrebată, sfat, şi acesta 
spurcat, ai dat (că pre cât ieste de folos la vremea de trebuință cuvântul 
cuvios, cu atâta ieste de împuţicios cuvântul aceluia carile de nime 
neîntrebat tuturor dă sfat). În inima ta aceasta ascuns având ca cu o voroavă 
vicleană și cu un obraz ce nu știe a să ruşina, doaă vicleșuguri să poţi 
aşterne și cu doaă răutăţi să te poți acoperi: Una, că chip după învăţătura ta 
cercându-să, pre tine să te afle şi apoi cu sfatul și alegerea a monarhii mari 
ca acestea, giudecătoare şi alegătoare tuturor împotrivirilor lor puindu-te, 
lumea să dzică precum tu decât toate alalte mai cu minte și mai cu socoteală 


să fii. De ciia, tu, jiganie mijlocie şi de neam cu prepus fiind, prostiia în 
evghenie să ţi să întoarcă (căci toată evgheniia la muritori în lauda numelui 
videm că să stăruieşte). A doa, că macară cum mai mult dobitoacelor în 
patru picioare asămănându-te (precum singură tu cu al tău cuvânt te-ai 
legat) (căci la cel cunoscătoriu mai tare să ţine și ieste legătura hireșului 
cuvânt decât frenghiia întreită de la altul înfășurată), mai mult în cumpăna 
dobitoacelor greuimea dreptăţii să pleci, și după făţărniciia priinţii, iară nu 
după pofta dreptăţii, giudecata să abați. 


Însă eu, o pasire şi de neam și de minte proastă fiind (căci nici în carne 
vreo dulceaţă, nici în pene vreo frumseţă port), mai mult a grăi nici pociu, 
nici mi să cade, fără numai ce și cât într-adevăr am înţeles şi am știut, aceia 
din prostiia inimii am grăit. Iară giudecata fie a înţelepților. 


Toate gloatele de cu socoteală cuvintele a prostului Bâtlan nu numai 
cât să mirară, ce încă și foarte plăcându-le, cu mari laude le lăudară, căci nu 
puţin prepus în inimile tuturor intra pentru a Vidrei fără veste voroavă, 
nepoftită învăţătură şi necerșută sfătuitură. Şi aşe, îndată despre partea 
pasirilor, într-o inimă şi într-o gură, cu toatele alegere făcură că precum 
Vidra nicicum în ceata zburătoarelor nu să poate numi, așe și din monarhiia 
dobitoacelor trebuie a lipsi. La care sentenție mai multă sfadă și voroavă 
strânciunată s-ar fi scornit şi mai multă ocară s-ar fi lucrat de n-ar fi fost 


Brebul!“9! lucrul cu un ceas mai înainte spre descoperirea adevărului apucat. 


A Brebului dară voroavă într-acesta chip fu: „Vidra odânăoară din 
neamul nostru și era şi să ţinea şi cu noi de-a valoma și hrana și traiul îi era 
(precum și faţa şi floarea părului o vădește, macar că statul trupului de 
mojicie i s-au schimosit și s-au logoșit). Pre carea noi vădzind-o că cu 
vremea mărimea sufletului carea la noi ieste, precum toată lumea ştie că 
partea trupului cea roditoare, carea în cevaș macară betejindu-să, de 
grabnică moarte aducătoare ieste, pentru a vieţii sprijeneală a o rumpe şi de 
la noi a o lepăda, nici ne îndoim, nici ne ferim. Aceasta dară a sufletului 
vitejie, precum am dzis, vădzind că la dânsa din dzi în dzi scade, apoi şi alte 
lucruri de vicleşuguri, îngăimele de amăgele şi fapte pline de răutate, 
precum sint sicofandiile, clevetele, minciunile, cătră carile şi furtuşagul 
adăogea şi lucruri de ocară și blăstămătești, iară nu de numele neamului 
nostru vrednice făcea, macar că şi de multe ori am certat-o şi am dojenit-o, 


ce în zădar (că precum ieste suflarea la cărbunele acoperit, aşe ieste certarea 
la inima într-ascuns dată răutăţii). Pentru care pricini, din tabla neamului și 
a rudeniii noastre de tot am ras-o și aşeşi de tot din hotarele noastre am 
izgonit-o (căci mai mult folos aduce publicăi din sine un chip rău a izgoni 
decât dzece bune în sine a priimi, că precum aluatul mic într-o covată mare 
toată frământătura dospeşte, aşe un om rău într-o publică pre toţi cu răutatea 
lui amestecă și-i tulbură). După aceia ea în ceata altor jiganii a să da, sau 
temându-să sau ruşinându-să, sau poate fi şi de trufie înflândusă (căci 
mândriia, de tot oarbă fiind, precum peste cei mari, aşe și peste cei mici dă), 
de lăcașul stătătoriu de pre uscat s-au părăsit şi prin adâncurile apelor 
orbăcăind, cu piticei foamea a-și potoli şi ca valurile ce în spinare poartă, 
cea mai multă viaţă tulburată și neaședzată a-şi petrece ş-au ales (că cine 
neamului său ieste urâcios cum poate fi streinilor drăgăstos? Și a căruia 
răutăți pământul său a le suferi n-au putut, cel strein cum le va putea 
răbda?). Pre carea, de atâta vreme în perire și rătăcire știind-o, iată acmu 
între gloate amestecată o vedem. 


Povestea Vidrii, noi, Brebii, din moşii, strămoşii noştri, aşe am apucat- 
o, aşe o mărturisim şi aşe o întărim. Iară voia fie a celor mai mari." 


Cu toţii priimiră marturiia Brebului şi cu toţii într-un sfat aleasără ca 
Vidra dintr-amândoaă monarhiile afară să să gonească și nici într-un neam 
de a lor să nu să mai numască (că precum celui bun toţi streinii rude, tot 
bătrânul părinte, tot vârstnicul frate și tot locul moşie, aşe celui rău toate 
rudele streine și toată moşiia nemernicie îi ieste) și cum mai curând dintre 
adunări să lipsască, dzisără, ca nu cumva între dânșii mai multă zăbavă 
făcând, mai pre urmă şi aceasta vreo pricină mai spre mare vrajbă între 
monarhii să să scornească. 


Vidra, sau pentru vicleşugul ei sau pentru veche pizma altora (că 
pizma veche ieste ca cariul în inima copaciului), sau la vremea rea pentru 
bună sfătuirea ce dedese (că, precum să dzice, toate vremea sa au și, fără 
vreme, şi pâinea face greutate stomahului, carea cea mai de treabă și mai de 
aproape hrană-i ieste), sau ori în ce chip ar fi fost, acmu vădzindu-să 
osindită și dintre toate cetele cu mare ocară și dosadă izgonită, așijderea 
pentru binele ce sfătuisă, precum cu rău i să plăteşte simțind, mintea de i-au 
fost rea, încă mai rea a fi socoti, iară de i-au fost bună, spre rea socoteală o 


întoarsă (că nemulțemita pentru mari slujbe și de binefaceri din nedejde în 
nenedejde îl bagă, nenedejdea în nebunie îl împinge, şi aşe, din slugă 
credincioasă nepriietin de cap îl face), carea într-acesta chip voroava 
întoarsă: „De vreme ce pre mine din ceata celor cu patru picioare mă 
lepădaţi — că în partea zburătoarelor sau să fiu, sau să fiu fost nici chipul, 
nici firea mă arată — iată că urmadză ca în monarhiia celor de apă să mă 


dau. [41 


Fie dară şi aşe (Că limba gloatelor ieste vrajea bodzilor, și mai lesne ar 
fi cuiva apa curătoare a popri decât limbilor multe a stapâni). Şi iată că 
dintr-adunările voastre, vrând-nevrând, îm caută a lipsi. Însă oarce, ce 
rădăcina adevărului atinge, a grai nu voi părăsi. Bâtlanul, pasire de apă sau 
peşte de aier fiind, căci și în fundurile apelor prin multă vreme și prin aier 
nu mai puţin decât alalte pasiri mare slobodzenie are, însă adevărul ce ieste 
să dzic: adevărat pasire ieste, macară că carnea la gust îi ieste ca a delfinului 
şi macară că precum prin aier cu slobodzenie poate zbura, ase şi prin fundul 
apii să poate primbla. Însă de multe ori mi s-au tâmplat a-l videa în novoade 
ca peştii încâlcit și de multe ori şi înecați și de tot înădusiţi din mreje îi scot, 
căci lăcomiia astupându-i ochii, după peşti fără sine alergând, în loc de 
vânat el să vâneadză. Care lucru din toată ipopsiia peştelui îl scoate. Și 
macar că precum aievea ieste tuturor că el mie nepriietin de moarte mi s-au 
arătat, însă adevărul ce ieste a tăgădui nici poci, nici mi să cade (căci nu 
puţină vrednicie ieste şi pentru nepriietin adevărul a mărturisi). De care 
lucru poci să dzic că el câte pentru mine au grăit şi au mărturisit să fie şi 
adevărate. Însă nu atâta de grea era pricina vinovăţiii mele, ca cu izgnanie 
ca aceasta să fiu osândit, căci canon de obşte ieste, carile dzice 
(pedepsitului nu trebuie a i să adaoge pedeapsa). 


Căci destulă era nesuferita mea izgnanie şi din rudele și moșiile mele 
înstreinare, și ce ar fi mai mult trebuit pedeapsa încă mai înainte a urni, 
adecă precum din rudele dobitoace, așe și din streinele pasiri izgonit să fiu 
(ce precum să dzice cuvântul, că nevinovăţiia unuia oţapoc stă în ochiul 
altuia.). Ce la cuvântul ce vream să dzic să mă întorc. 


lată că cu pâra Bâtlanului şi numai cu o mărturie a Brebului (şi aceasta 
împotriva a legii tuturor legilor, cu o mărturie numai sentențiia vinovatului 
cea de pedeapsă a să da), dintr-îmbe iz voadele m-aţi lepădat. Dară ași pofti 


să știu cu ce privileghie puteţi strica axioma vechilor filosofi și 
mathematici, carii dzic (carile sint tot într-un chip cătră altul al triilea, tot 
într-un chip sint între sine)? (Căci Vidra ănu puţine? nu puţine făclii topise 
asupra cărților filosofeşti). Și de vreme ce eu, căci în prepusul dobitoacelor 
şi a pasirilor am cădzut precum să fiu de apă, cu cât dară, rogu-vă, mai 
vrednic ieste să să numască pasire carile fără prepus dobitoc ieste și căci să 
să numasca dobitoc carile fără prepus pasire ieste? (Nici vă mieraţi de ale 
mele împleticite protases, căci simperazma va ieşi arătătoarea adevărului). 
Și aşe doaă fire într-un ipohimen neputând sta, iată că fire ca aceasta, 
oricarea ar fi, nici pasire, nici dobitoc ar fi, și căci acela mai mare dreptate 
înaintea nu a feţelor, ce a faţărniciii voastre ai afla? Și eu până într-atâta de 
la toți de la voi m-am așe de greu osândit?" L-a aceasta cu toții întâi să 
zâmbiră, apoi râsă, iară mai pre urmă cu chicote hohotiră, dzicând: „Vidra, 
cu neamul, și gândul și cuvântul ş-au pierdut! Că cine poate macar cu 
mintea doaă firi într-un ipohimen cuprinde? Sau cine vreodată pasire 
dobitocită sau dobitoc păsărit au vădzut? Vidra dzisă. „Într-acesta chip şi eu 
mai denainte pentru himera filosofilor nu săvârşiiam a mă mira și peste 
putinţă a fi în fire, precum și voi acmu, socotiiam. Ce de vreme ce Brebul s- 
au făcut peşte, cu cât mai pre lesne va fi pasirea zburătoare a să face dobitoc 
ca cele în patru picioare îmblătoare. 


Și încă mai aievea de viţi vrea spre aceasta să vă pricepeţi. Întâi a şti vi 
să cade că ce hotărâre are trigonul la mathematecă, aceiaşi are siloghismul 
la loghică, a cărora hotărâre mai sus v-am pomenit. 


Acmu, dară, binişor socotiți că, de vreme ce eu am putere din fire 
dăruită, precum aerul a trage, așe a nu-l trage în voie să-mi fie, și pentru 
căci în doaă stihii poci lăcui, dintr-aceleși mă izgoniți și altă pricină în 
mine, precum mi se pare, a afla nu puteţi, fără numai căci din fire cu oarece 
mai mult decât alalte dobitoace sint dăruit, eu dară, căci aşe pociu, în 
vinovăţie ca aceasta am cădzut. 


Dar încă cel ce nici într-o parte deplin și nici a unii firi, celea ce i să 
cad hirișii nu va avea, oare de acela ce viți putea giudeca? Că, precum am 
dzis, simperasma trebuie să urmege protaselor. 


Ca aceasta minune între voi, o, jiganiilor și pasirilor, ieste cămilal*2] 


nepăsărită şi pasirea necămilită, căriia unii, alcătuindu-i numele, 
Struţocamilă!%5] îi dzic. Aceasta precum hirişă Cămilă să nu fie penele o 
vădesc, şi iarăşi hirişă pasire să nu fie nezburarea în aer o pâreşte și vântul, 
carile nu o poate ridica. Că precum tuturor ştiut ieste că toată hotărârea 
pasirii ieste a fi dihanie cu pene, zburătoare și oătoare. Deci dihaniia ieste 
neamul, iară zburătoare deosăbirea, care deosăbire aşeşi de tot de la 
Struţocamilă lipseşte. Aședară aievea fiind, au putea-va cineva cu mintea 
întreagă a dzice să îndrăznească, precum toată hotărârea pasirii în 
Struţocamilă să cuprinde ? Şi aşe urmadză că sau pre mine încă nu m-aţi 
cunoscut, sau şi pre aceasta dihanie precum şi ce ieste să o cunoaşteţi. Și 
aşe rădăcina adevărului întingând, sau arătați (că pizma veche vă împinge la 
lucruri noăa), sau mărturisiţi că în capete de hârtie purtaţi crieri de aramă. 
Iară cel mai de pre urmă al mieu cuvânt ieste că adunarea aceasta chedzi răi 
ş-au vrăjit, de vreme ce numele fiindu-i adunare, altora cu lucrul ieste 
strămutare şi slava titului de monarhie, iară fapta îi ieste de tiranie " 
Acestea Vidra cu lacrămi dzicând, după poruncă în izgnanie la marginile 


gârlelori*l să dusă. 


leșind ea de acolea, îndată în mijlocul gloatelor ieşi Căprioara de 
pustiiul Aravii, 4] carea, după siloghizmul!4®] Vidrii, lucrul cu ispita într- 
acesta chip dovediia, dzicând: „Vidra pentru Struţ au pus socotele 
loghiceşti, dară eu să vă spui ce au vădzut ochii arăpeşti. 


Eu şi Struţocamila împreună la pustiile Araviii lăcuim. În părţile acelea 
câmpii niciodată cu pajiște nu înverdzesc, ce pururea cu mari năsipișuri 
gălbenesc. Că de s-ar şi naşte vreun fel de buruiană, de mari holburule, 
carile vântul austrului scornește, să acopăr. 


Căci într-alt chip cineva să-i numască nu va putea, fără numai sau 
munţi clătitori, sau câmpi nestători le va dzice. Deci cu vânturile pre acolo 
mutându-să și locurile, alt feliu de copaciu sau de buruiană de mare 
grămădirea năsipului aceluia neacoperită să rămâie nu poate, fără numai 
înalții copaci carii finici să cheamă, în carii nici odânăoară Strutocamila 
urcată a videa nu mi s-au tâmplat. Și nu numai în vârvul finicului (carile 
într-acele părți odihna și aciuarea a tuturor zburătoarelor ieste), ce așeşi nici 
un cot de la faţa pământului în aer ridicându-să nu l-am vădzut. Încă şi alta 


(carea mai mult ieste de mierat), că de multe ori arapii asupra noastră 
gonitoare scornind, pre amândoi o dată din năsipuri ne scomiia, unde cu 
puterea răpegiunii picioarelor din fierăle suliților, din simcelele ţidelelor şi 
din vrăjmași colții ogarâlor scăpam. Iară Strutocamila și de mine înapoi 
rămânea, și cu penele și aripile ce avea în primejdia morţii cădea. Căci cu 
alergarea ogarul o agiungea, şi în aer, de greuime, neputându-să râdica, 
decât un iepure mai slabă și mai peminteană a fi să arăta. De care lucru 
socotesc ca cuvintele Vidrii adevărate sint." 


Iară în monarhiia pasirilor era pasirea carea să chiamă Corb, carea 
macară că din tagma a doa era, însă, cu o întâmplare, pre acea vreme 
epitrop Vulturului!“ era. Acesta toate lucrurile în monarhiia pasirilor a face 
sau a desface în voia sa avea, nici glas sau cuvânt împotriva lui cineva a 
scorni a îndrăzni putea (că în vremile vechi poftele stăpânilor pravile de 
lege supușilor era). Aceasta pasire precum tuturor dobitoacelor moartea le 
poftește cine poate să nu ştie? Şi precum pre dinafară neagră, din hereghie, 
încă mai poneagră pe dinluntru era de pizmă și de mânie (căriia ce să-i fie 
fost pizma și pricina pizmei la locul său pre larg să va dzice) (că precum 
arşiţa soarelui pelita mută din albă în neagră, așe pizma inimii mută gândul 
din bun în rău). Deci Corbul, precum a Vidrii, aşe a Căprioarei cuvinte 
macar că le audziia, însă cu greu și cu greață le suferiia (că cuvântul bun şi 
neplăcut ieste ca doftoriia grețoasă, însă folositoare în trupul bolnavului. Ce 
la cel înţelept așe, iară la cel nebun ieste ca otrava în mănuntăile 
sănătosului). Le suferiia Corbul acestea pentru a vremii neîn dămânare, iară 
cumplită amărăciune nu numai în glas ce meniia, ce încă şi în pântece 
dospiia. Și câtăva vreme un siloghism alcătuit în barbara împotriva Vidrii a 
face siliia, mai vârtos că la dânsul viersul grumadzului într-această formă a 
suna să părea şi încă mai ales că el alt gând asupra proastei dihanii 
Strutocamilii având (precum mai în urmă aievea va fi). Și siloghizmul 
Vidrii de tot a strica în minte având, forma aceasta numai după socoteala 
loghicilor, nedierisită și nestricată și în tot chipul adevărată a fi credea. Deci 
așşe Corbul, după ce multe sudori vărsă, până hotarul mijlocitoriu află, 
siloghizmul din protase într-acesta chip încuie: „Toată dihaniia cu doaă 
picioare, cu pene şi oătoare ieste pasire. 


Dară tot Strutocamila ieste cu doaă picioare, cu pene şi oătoare. lată 
dară că tot Strutocamila fără nici un prepus ieste pasire." 


lar după încheierea siloghismului acestuia, palinodiia ritoricească a 
poftori începu şi vatologhiia poeticească prin multă vreme crăngăi: „Pasire 
ieste Strutocamila, pasire ieste; şi iarăși dzic: pasire ieste Strutocamila, 
dihaniia aceasta, Strutocamila, ieste pasire. Pasirea aceasta şi dihaniia 
aceasta ieste Strutocamilă." 


Apoi iarășile hotarăle loghicești în sine înturna, dzicând: „Pasirea să 
oaă, oaăle sint a pasirii. Struţul să oaă, oaă are Struţul. lată dară că pasire 
ieste Struţul.” Apoi iarăşi ca dintâi, numai întraltă formă siloghizmul 
înturna:"Pasirea are pene, Strutocamila are pene. lată dară că Strutocamila 
ieste pasire. 


Aşedară, Strutocami la, precum până acmu adevărat pasire au fost, așe 
şi de acmu înainte pasire a fi vrednică ieste, și încă nu fietece pasire, ce 
aşeşi slăvită, lăudată și în buni chedzi luată, de vreme ce, deosăbit de 
deafirimea trupului ce poartă şi în basna veche va să să dzică, că oarecare 
evghenie în neamul său are. Însă ca asina despre maică!“ partea Vulturului 
spre sămnul monarhiii să fie având." Toți Șoimii, Uleii şi Coruii și alalte de 
stârvuri iubitoare pasiri frumos crăngăitul Corbului lăudară şi cu multe 
lingușituri și colachii învăţătura-i și înțelepciunea-i preste nuări râdicară (că 
mai toți supușii de frică obiciuiţi sint, nu ce adevărul, ce ce stăpânul 
poftește, aceia să laude și să fericească) şi fietecarile în sine şi cu sine 
socotiia, precum alt siloghizm împotriva acestuia arătătoriu nici a să afla, 
nici în mintea altuia a să naște ieste cu putinţă. Ca acestea pasirile iele în de 
iele prin limbi purtând, oricarea împletecitura cuvintelor audziia, de dovadă 
ca aceasta amuţiia (că macar că rea ieste amuţirea din lipsa organelor de 
voroavă tocmitoare, dară încă mai rea ieste când purcede din lipsa și 
neştiința cuvintelor trebuitoare) şi acmu mai mai tot cuvântul să curma şi tot 
răspunsul împotriva Corbului şi toată gura mai mai să astupa (că precum 
ştiinţa lucrurilor ieste lumina minţii, așe neştiinţa lor ieste întunecarea 
cunoştinții). 


Și acmu cu toatele mai mai după voia Corbului să lăsa, de toată 
împotrivirea să părăsiia şi toată întrebarea cu atâta să potoliia, de n-ar fi 
Ciacalul către Hulpe cum mai curând alergat. Carile, la dânsa lipindu-să: 
„Frate Hulpe, dzisă, poţi răbda ca între pasiri dihanie mai cu socoteală și 
mai cu meşterșugul loghicăi decât între noi să să afle? (că nu ieste în lume 


cuvânt atâta de isteţ, sau lucru aşe de cu preţ, ca carile vreodată să nu mai 
fie fost sau a nu mai fi de acmu înainte să poată)”. La aceasta întrebare a 
Ciacalului râsă Hulpea pe supt mustăţi şi în grabă greu răspunsă (căci la 
întrebarea grabnică, greu sfat a da, sămn de minte ascuţită ieste) și dzisă: 
„De n-aşi avea frica Vulturului, când ceva din colții miei pe ciolanele 
stârvului ar rămânea, atuncea şi Corbul de uscate vinele goalelor ciolane 
clonţul ş-ar ciocăni. Ce doaă lucruri sint carile la ivală a mă pune mă 
opresc: unul, căci că din fire mai bucuroasă sint cu meșşterşugul decât cu 
tăriia a mă sfădi, altul, căci totdeauna voia Vulturului a căuta m-am obiciuit, 
pentru căci adese la un ospăț și la o masă amândoi a ne ospăta s-au tâmplat. 
Și aşe adese în mâncări și în băuturi împreunarea spre cinstea politicească și 
dragostea în faţă prietinească a arăta mă silește (căci dragostea cumpărată 
pre bani sau pre mâncări şi băuturi în sfârșitul acelora şi ea să sfârșește. Iară 
dragostea din suflet adevărată în sărăcie şi în foamete slujba vredniciii își 
arată). Deci, de vii vrea să mă asculți, supt piielea Ciacalului pune 
meșterșugurile Vulpii și gura ta grăiască, fie duhurile împingătoare ale 
mele." 


Ciacalul, acestea de la Vulpe audzind, dzisă: „Eu după cuvântul tău şi 
în fundul mării a mă afunda și în mijlocul focului a mă arunca și nicicum 
vieţii mele a cruța nu mă voi feri. Numai precum toți cei cu socoteală în 
lume, așe şi eu, nu numai pentru agonisirea, ce și pentru paza cinstei mă 
nevoiesc (căci spre agonisirea și câștigarea cinstei sudorile trupului destule 
sint, iară spre paza nebetejirii ei lacrămi de singe trebuiesc) (că cu multul 
mai pre lesne ieste cetatea cinstii a dobândi decât pre aceeaşi despre 
nenumăraţii nepriietini a o străjui și nebiruită a o păzi). De care lucru 
socotesc că macară cu duhurile tale vitejeşte cinstea cuvântului spre 
stricarea siloghizmului Corbului voiu agonisi, și hrizmurile ce sint în 
triposul lui Apolon întemeiate pre lesne îm va fi a le fărâma și în toate 
stramţile a le destrăma, numai spre cele mai următoare una mă face mai tare 
şi cu tot deadinsul a socoti, adecă cuvântul carile îm dzisăși, precum cinste 
Corbului de frica Vulturului dai. Deci de-ți ieste gândul într-această 
socoteală și de vii să-i păzeşti cinstea nebetejită, mie lucrul acesta până mai 
pre urmă fără primejdie să-m fie socotesc că nu va putea (că de multe ori s- 
au tâmplat într-înima ce întră frica nepriietinului afară scoate dragostea 
priietinului). De care lucru, sau vrând, sau nevrând, într-o parte dându-te, eu 
fără nici un agiutoriu în gura și vrajba precum a Corbului, așe a altora carii 


caută în gura Corbului voiu cădea. Şi aşe atuncea te vii arăta că cu mâna 
altuia şerpele din bortă să scoţi ai vrut şi pre mine cleşte împotriva 
jeraticului m-ai făcut." Hulpea dintâiaș dată cu blăstămi şi cu giurământuri 
pre Ciacal dintr-acestea prepusuri a scoate începu (că giurământurile între 
muritori pentru altă nu s-au scornit, fără numai supt numele marelui 
Dumnedzău, demonul mai pre lesne meşterşugurile sale să-şi lucredze) (că 
unde ieste inima curată, nici întâi giurământul, nici pre urmă vicleşugul sau 
călcarea giurământului încape). Hulpea, dară, începătura voroavii într- 
acesta chip făcu: „Iubite priietine, nu cu divă îţi pară pentru căci dziș că 
cinstea Corbului pentru frica Vulturului păzăsc (căci lucrurile între muritori 
nu atâtea să isprăvesc ce le pofteşte voia, ca câte să lucreadză ce le dă mâna 
şi vremea). Pentru care lucru nu numai a Corbului și a Vulturului, ce de 
multe ori şi a Cucoșului voie caut, şi după îndămânarea vremii cinste şi 
inchinăciune a-i da pociu, după vânt întorcând vetrelele (că nebun corăbiier 
s-ar socoti a fi acela carile pândzele împotriva vântului a deschide ar 
îndrăzni), însă adeverit trebuie să fii că cu tot neamul pasirilor dragoste 
adevărată a avea nu pociu (Şi unde dragostea adevărată nu ieste, acolea 
cinstea ieste de frică; şi unde cinstea să face de frică, acolea îndămâna 
vremii să cearcă și să așteaptă, în carea nici frică să-i mai fie, nici cinstea 
carea de frică îi da, de bunăvoie în ocară să i-o întoarcă). 


Că pentru acesta lucru întâi din fire plecare, apoi de la părinți 
blăstămare am luat, ca nici odânăoară cătră cineva de tot inima să nu-m 
deşchidz (că cu anevoie un gând în doaă inimi a să ascunde poate, pre carile 
una și mai nici una de abiia şi mai nici de abiia îl poate stăpâni) şi cu vreo 
pasire prieteșug adevărat să nu leg, fără numai cu Vulturul și Corbul, pentru 
adese hrana împreună, oarece chivemisală poliliticească să fac. Iară 
amintrilea oricând cu vreo primejdie simptomatecă penele le-ar cădea, sau 
de vremea schimbării tuleielor puterea aripilor şi a zburării le-ar scădea, 
fără nici un prepus adevărat să fiu îm porunciia, precum acestora, oricât de 
macră şi de vânjoasă carnea le-ar fi, decât stârvul impuţit tot mai dulce 
ieste. Aceasta, dară, a şti ţi să cade, o, iubite frăţioare, că precum să dzice 
din bătrâni un cuvânt şi precum şi noi ceşti mai tineri acmu cu simţirile le- 
am dovedit (că de multe ori clonţul Corbului și a Vulturului ochiul Vulpei s- 
au vădzut scobind). De vreme ce pasirile acestea din fire nu numai 
dobitoacelor, ce și pasirilor, nu numai tuturor dihaniilor pre picioare 
îmblătoare, ce şi lighioilor pre pântece târâitoare și nu numai tuturor viilor, 


ce încă şi tuturor morţilor nepriietini de cap sint (că cine numai al său bine 
şi fericire cearcă, a tuturor răul şi bezcisniciia pofteşte), și precum de 
sângele fierbinte, așe de stârvurile împuţite totdeauna însătate și nesăturate 
sint. Așijderea, nici între vitioan și gras vreo deosăbire sau alegere fac, nici 
între mare și mică bucata sau înghiţitura mai de saţiu sau mai de nesaţiu a fi 
socotesc (căci lacomul şi sătul flămând ieste, şi lăcomiia nici în hotărăle 
gheometricești să opreşte, nici de exţentrurile astrologhicesti să covârșește, 
nici caută materia și forma filosofască, nici cunoaşte deosăbirea şi 
alcătuirea loghicească, nici în ritorică tropul îndestulirii au ascultat, nici în 
gramatică graiul fără chip şi cuvântul „agiunge" au învăţat, ce, precum să 
vede, nu ucinică, ce didascală alhimistilor ieste, cărora nici adânc fundul 
mărei, nici nestrăbătută a pământului grosime, nici pre supt rădăcinele 
munţilor şi stâncilor a metalilor șuvăite vine, nici depărtarea locului, nici 
primejdiia mărsului, nici nevoia agiunsului și aşeşi nici iuțimea şi arsura 
focului de la acel din fantazie născut şi din crieri prefăcut aur îi poate opri). 
De care lucru singur poţi socoti, o priietine, de ieste cu putinţă lacomul a 
cuiva într-adevăr dragostea să păzască şi vreodânăoară a altuia folosul şi 
precopsala să poftească. 


Într-acesta chip Vulturul şi Corbul fiind şi întraceastă rea diathesin 
aflându-să, cum cineva în lume atâta de fără crieri s-ar afla, ca nu numai 
pofta spre săvârşirea răului să le facă, ce macar așeși din gând spre aceasta 
să gândească (că cel ce spre rău cu lucrul agiutoreşte și cel ce fapta rea cu 
gândul o priimeşte și o învoieşte totuna sint). Aședară, iubita mea, în toate 
împotrivnicele fortuni nedespărțită soție, din toate prepusurile ieşind, curata 
mea cătră tine inimă precum ieste, cunoaște (precum Hulpea mai mult în 
şuvăiți decât în fugă nedejduieşte, așe inima vicleană mai mult acoperit 
decât aieve grăiește) și spre ridicarea a cădzutei cinstei a tot neamul 
dobitoacelor și jigăniilor, pre cât poţi în lucru şi în cuvânt, te nevoieşte (că 
toată slava şi lauda numelui cea mai de frunte ieste, când cineva cu 
osteninţele carile pentru moşiia sa sudorile ş-au vărsat şi pentru neamul său 
toate primejdiile în samă n-au băgat). 


Iară eu cu curată inimă mă giuruiesc că în toate agiutoare și împreună 
lucrătoare şi ce ieste capul lucrului spre toate primejdiile priimitoare şi 
suferitoare voi fi.", 


Săracul Ciacalul, macar că şi el de viclean ieste lăudat, însă,„cu 
bucăţeaoa dulce a Vulpii înghiţi şi undiţa otrăvii amară (căci precum decât 
dreptul să poate afla altul și mai drept, ase și decât Vicleanul ieste altul şi 
mai viclean). Şi așe el înșelându-să și de la Vulpe ce va grăi foarte bine 
învăţindu-să, în mijlocul theatrului cu mare îndrăzneală ieşi și înaintea 
tuturor gloatelor cuvinte ca acestea făcu : 


„Vidra, neam cu prepus, cuvânt fără prepus au grăit şi sfat adevărat 
prietinesc au sfătuit (ce unde urechile adevărului sint astupate, acolea toate 
hrizmurile să par basne). Însa fietecarile dintre noi, cu cea stângă numai, 
iară nu și cu cea dreaptă ureche ascultându-l, nu numai cât că cuvântul nu ş- 
au întărit, ce încă mare grămadă de ură asupra ş-au grămădit (că mare 
scârşnetul roatelor astupa voroava cărăușilor) și în loc ce mulțumită pentru 
dezvălirea adevărului i s-ar fi cădzut, nu numai din ţară-și s-au izgonit, ce 
încă şi din izvodul neamului său s-au lipsit, și aceasta nu dintr-altă pricină, 
precum mi să pare, au purces, fără numai din vechea și rânceda pizmăluire. 
Iară încăsi, oricum ar fi, atâta cunosc, că toate cu folos voroava Vidrii și ei 
în stricare, şi altora spre mai mare neascultare şi neaşedzare s-au făcut (că 
vântul vivorât sau aerul tare clătit, tocmit şi frumos viersul muzicăi alcătuit, 
de la cât de ascuţitele la audzire urechi abătându-l, neaudzit îl face). Și 
iarăşi (ca mai aproape de ţenchiul voroavei mele să mă lipăsc) obiciuită 
ieste minciuna haina adevărului a fura, cu carea, îmbrăcându-să și 
împodobindu-să, să vede ca în hrizmurile lui Apolon Pithianul dă şi în 
triposul cel neclătit stăruită şi aşedzată a fi să pare. Dară lin suflând austrul 
adeverinţii şi într-o parte dând poalele hainei adevărului, grozavă goliciunea 
minciunii descoperindu-să să arată (că din trii picioare a scăuieșului 
minciunii, unul școţându-să, în vicleșug rădzimatul fără greş pohârnindu-să, 
cu bună samă cu capul în gios să dă). În care scăuieș şi siloghizmul 
dumisale Corbului spre dovada și întemeierea vredniciii Strutocamilii 
întemeiat şi alcătuit a fi să vede. 


Însă lucrul după socoteala adevărului cu multul într-alt chip să are. 


Hirişiia dară a lucrurilor de la câțiva, în câteva chipuri să hotărește. 
lară cea mai adevărată şi mai gheneralis ieste aceasta: Hirişiia să cuvine 
totului, fietecăruia şi pururea. Deci cea mai deplin, cea mai adevărată şi cea 
mai gheneralis hirișiia pasirii ieste a zbura. Căci toate pasirile și fietecare 


pasire şi pururea au putere a zbura, şi nu atâta pre pasire penele şi oatul o 
face pasire, şi dintr-alte dihanii o deosăbeşte, pre cât o face și o deosăbeşte 
zburatul, căci amintrilea și şerpele să oaă, dară pasire nu ieste. De ciia 
pasirile toate după hirişiia lor cea mai chiară numele neamului ş-au agonisit, 
de unde elineşte puNuou ptinon, evreieşte, hof, arăpeşte tair, lătineste 
volatilis să cheamă, carile în limba noastră s-ar dzice zburătoare. Aceasta, 
dară, hirișă hirişiia pasirilor fiind de carea Strutocamila lipsindu-să (precum 
alegerea tuturor priimeşte), iată că Strutocamila hirişă pasire a să numi şi a 
fi nu poate. Că amintrilea, Strutocamila de-ar fi adevărată pasire, adevărata 
a pasirilor hirişie i s-ar cuvini, adecă tot struțul, ca toată pasirea şi pururea 
să poată zbura. Aceasta, dară, lipsindu-i, iată, dară, că pasire nu ieste. În cea 
sistatichi diafora hirişiia lucrului locul cel mai de sus poate ţinea după 
deosăbire, precum cele cinci glasuri a lui Porfirie poftesc, adecă neamul a fi 
dihanie, chipul pasire, deosăbirea zburătoare, hirișiia piuitoare, tâmplarea în 
pasire iarăşi supt hirişie să cuprinde, că pasirea ver ar piui, ver n-ar piui, 
fiinţa pasirii nu să strică. Deci, precum am şi mai dzis, hirișiia cea mai mare 
în cea stăruitoare deosăbire fiind, carea în Strutocamilă cercându-să și 
neaflându-să, iată, dară, că pasire a fi nu poate. Că precum a omului dintr- 
alte neamuri de dobitoace deosăbirea îi ieste socoteală și hirișiia râsul, așe 
în pasire să socoteşte zburatul şi piuitul. Şi de s-ar da în lucrurile firii vreun 
dobitoc cu pene, cu patru picioare, ce numai dreapta socoteală deplin ca 
omul să aibă, acela dobitoc adevărat om ar fi. Așijderea împotrivă, de s-ar 
afla un dobitoc în doaă picioare, cu cap şi nas şi cu toată alaltă forma 
omului, numai să aibă aripi și să zboare, iară socoteala şi râsul să-i lipsască, 
adevărat dobitocul acela pasire, iară nu om, ar fi. De care lucru aievea ieste 
că la fietece dihanie deosăbirea şi hirişiia i să socotește, iar alaltă formă a 
chipului nicicum, macar pasire cu patru picioare, macar dobitoc cu doaă 
aripi, macar cu mâni cu cinci degete, cu unghi şi fără păr și fără pene şi fără 
socoteală, acestea toate nicicum hirișă deosăbirea pot stărui că, veri mânule 
omului ar fi la moimâţă, veri obrazul moimâţii la arap, moimâţa în 
deosăbirea dobitocului, fără socoteală, socotelii uimitoare, iară arapul în 
deosăbirea dobitocului cu socoteală rămâne și pururea ieste. Acmu dară ce 
mai multă dovadă din socoteala loghicească trebuie, și ce mai înainte 
proasta mea socoteală un picior din triposul lui Apolon a scoate silește, și 
cea mai de folos o protasin din siloghizmul dumisale Corbului în barbara 
alcătuit a trage să nevoieşte (căci experienţia și ispita lucrului mai adevărată 


poată fi decât toată socoteala minţii, și argumenturile arătării de față mai 
tari sint decât toate chitelele). 


Că au nu Vidra, săraca, toată dovada ispitii cum să cade ne 
prezentuieşte? De vreme ce ea toate hirișiile a dobitocului în patru picioare 
având şi căci numai une tâmplări (carile precum nici fac, aşe nici strică 
ființa) mai deasupra i-au vinit, adecă şi cu văzduhul, și cu apa în locul 
văzduhului a să sluji firea au agiutorit-o, pentru adaogerea, iară nu pentru 
scăderea puterilor firii din catalogul jiganiilor aţi lepădat-o. Au doară de s- 
ar afla vreuna dintre noi în para focului nebetejită, ca salamandra, a vieţui 
să poată, pentru căci de la fire cu această putere dăruită ar fi, eu dzic că şi 
pe aceia pentru mai multe vredniciile firii sale din monarhiia noastră aţi 
izgoni-o. Care lucru de l-aţi face, mă credeţi, fraţilor, că prost l-aţi socoti (că 
cine-i mai cu multe vrednicii, veri din fire, veri din ostenință, împodobit, 
acela mai mare cinste trebuie să aibă și mai tare de la toți să să iubască să 
cade). 


De care lucru drept și cu cale socotesc a fi, ca poftei adevărului, iară 
nu glasului Corbului, ascultători să fim. Aşedară, aievea ieste că precum 
pofta adevărului, aşe încheierea voroavei mele aceasta va să fie, adecă că de 
vreme ce Vidra, pentru pricinele carile s-au pomenit, cu sfatul tuturor s-au 
ales ca din tabla amânduror monarhiilor să să radză, așe şi numele 
Strutocamilei, precum dintr-a în patru picioare îmblătoarelor, aşe dintr-a cu 
aripi zburătoarelor dihanii izvod să să şteargă, dintr-a celor de pre stihiia 
pământului izvod să să şteargă, dzic, căci pene are și să oaă, iară dintr-a 
celor din stihiia văzduhului, căci nu zburătoare, ce pedestră ieste. Iară 
amintrilea, de va cineva împotriva firii şi în pizma adevărului socoti (căci 
voia slobodă obiciuită ieste mai mult spre rău și împotriva adevărului decât 
spre bine și spre plăcerea adeverinţii puterea sa a-şi arăta) şi pre 
Strutocamilă în monarhiia şi în partea sa a o trage s-ar nevoi, acelaşi nu mai 
puţin pe Vidra între dobitoace a o numi ar trebui. Pre Strutocamilă, dară, 
lipsa slujbelor firii dintre pasiri afară o scoate, iară dintre dobitoace toate 
hirișiile o gonesc, pre carea noi, pedestrele, așeşi macar vreodânăoară nici 
am numit-o, nici am pomenit-o, nici între noi cumva a încăpea am gândit-o. 
Și aşe de va fi şi a voastră socoteală, precum a adevărului pofteşte 
orânduială, ca nici pre pământ, nici în văzduh, nici în apă și nici în foc și 
aşeşi, nici undeva loc de traiu a avea va putea, ce doară în a cincilea stihie 


lăcaş de-și va dobândi (că obiciuită ieste fortuna, pre cel ce multe haine 
poftește a cerca și de cele ale sale a-l dezbrăca)”. 


Aceste ale Ciacalului cu îndrăzneală cuvinte și socoteli de argumenturi 
nebiruite nu numai cât urechile tuturor împlură, ce încă și inimile de 
dânsele, ca cu o ascuţită lance li să împunsără, și ce să răspundză cu toții în 
îngăimare sta, şi despre ce parte a cuvântului întâi s-ar apuca să miera. 
Tărimea argumenturilor îi spăriia, îndrăzneala voroavei îi îmblăzniia și ce 
ieste mai cu greu, neștiinţa lucrului și a adevărului aşeşi de tot din 
țircălamul minţii îi izgoniia (că pre cât lumina soarelui a lucra poate în 
organele vadzătoare, pre atâta agiutorește mai denainte știința în mintea 
adulmăcătoare). Așe ei, tuşind, scuipând şi cuvintele prin limbi-și învăluind, 
Lupul (carile nu proastă între toate jiganiile să numiia) cuvinte cioplite şi 
supt pilde oarecum acoperite, însă tocmai la ţenchiul adevărului dusă și 
nemerite, intr-acesta chip a grăi începu :„(De multe ori împărații să văd 
preste vrerea lor a proroci, căci sufletele lor, oarecum de mărimele și 
greuimele lucrurilor, mai de multe ori și mai adese atingându-să, și preste 
simţirea lor să par a prosgnostici). A cării păreri aieve acmu să făcu dovada, 
de vreme ce dintâiaş dată chiar amândoi dzisără (de veţi pomeni pricina ce 
să scornisă pentru mică şi de nemică jigăniuţa, ce să cheamă Liliac) şi 
amândoi în gura mare spusără (că din pricinile mici mari gâlceve să 
scornesc şi ţințariul să face armăsariu). Au nu, dară, pentru aceasta mai 
denainte să feriia și acestea pre carile noi acmu cu ochii trupului de faţă le 
privim, pre acele ei, încă până a nu fi, cu ochii sufletului le oglindiia? Noi, 
dară, atuncea cuvântul lor în puţin socotind, acmu să vede ca de capul 
viperii ei cu socoteala ferindu-ne, noi cu nesocoteala în coada scorpiii am 
cădzut, neferindu-ne (însă precât semnele cuvintelor împungătoare, chipul 
inimii pizmuitoare au arătat). La arătare s-au făcut că nu spre aşedzarea 
gâlcevii proaspete, ce spre obrinteala pizmei împuţite şi cuvintele, și 
lucrurile s-au început, carile ranelor trupului monarhiilor nu tămăduire, ce 
burzuluire aduc (că precum otrava cumplită stomahul otrăvind, tot trupul 
putredzeşte, aşe pizma veche spre izbândă a aduce, tot statul monarhiii 
răzsipeşte) (şi precum un mădulariu cu netămăduită boală pătimind, princet, 
princet, tot trupului moarte pricinește, așe în toată publica cu rău gând și cu 
pizmă asupra altora îmblând, cu vreme toată monarhiia cu capul în gios 
prăvăleşte). Întâi fost-au trebuit pre cei ce aducători și pricinitori gâlcevii ar 
fi fost fără nici o zăbavă dintre mijlocul nostru să-i fim scos, şi, până a nu 


pătrunde gâlceava aceasta inimile şi sufletele tuturor, să fim ales ce-i de 
scădere și de folos (că precum cineva, pentru mântuinţa a tot trupul și 
pentru paza vieţii, fier, foc, și tăierea a unui sau și a doaă mădulare ardere, 
tăiere şi de tot de la sine lepădarea, macar că cu mari chinuri şi dureri, însă 
sufere și priimește, așe și în statul publicăi, unul nestătătoriu și de răscoale 
şi gâlceve scornitoriu să socotește, carile ca un rău și beteag mădulariu din 
trupul monarhiii curmat și tăiat a fi să cade). 


Că ce folos noaă şi ei Vidra cu sfatul fără vreme au adus? Şi ce treabă 
au avut Bâtlanul cu atâtea cuvinte inima Vidrii a amări și a dosedi? Pre Breb 
la mărturie cine l-au chemat? Și cine cu ce treabă l-au ascultat? Numele 
Strutocamilei, siloghizmul Corbului, împotrivă voroava Ciacalului la 
propozitul adunării aceştiia ce folos au adus? Vânătoarea arapilor, fuga 
Căprioarii şi primejdiia Strutocamilei la acesta sinod ce amestec au avut? 
Ce adevărul ieste acesta (că zavistiia ieste jiganie cu multe capete și cu 
toatele înghit pizmă şi deodată borăsc gâlceavă şi vrajbă). Căci Bâtlanul 
socotind că Vidra prin gârle vânatul peştelui îi împuţineadză, i s-au părut că 
i să va deşerta vreodată guşea de putregiune de peşte şi maţile de viermi de 
putregiune (căci lăcomiia Bâtlanului lumii ieste vestită). Brebul așijderea 
ieste jiganie carea, puterea organelor născătoare pierdzindu-și, în firea şi 
îndrăpniciia hadâmbilor cade, carile vreunui de duh purtătoriu, pre câţi 
soarele încăldzeşte, priietin adevărat să-i fie, sau binele să-i poftească nici s- 
au vădzut, nici s-au audzit (că năcazul lipsii la unul scorneşte zavistiia 
prisoselii la altul). Și aşe mărturiia lui asupra Vidrii de păcura zavistiii 
neimată și neîntinată să să socotească nu să poate (că mai lesne ieste cineva 
o mie de ani în fântânele cătranului să lucredze și cu cătran să nu să pice 
decât un ceas zavistnicul cu cela căruia zavistuieşte voroavă să facă şi 
cuvânt pizmos din gură-i să nu-i iasă). Au doară căci odânăoară un blănariu 
în meşterșug isteţ pre altul în conoștință prostatec au amăgit şi în loc de 
piiele de breb i-au vândut blană de vidră? Au numai spicul părului și floarea 
pieii amânduror asămănându-să, pre Vidra precum odânăoară Breb să fie 
fost o dovedește? Ba mă credeţi că, de s-au amăgit ochii prostatecului, nici 
Vidra, nice piielea Vidrii fiinţa sa ș-au schimbat. Că firea în lucruri nu în 
celea ce-și răduce, ce în celea ce ieste să socotește. (Că tâmplările precum 
vin, aşe să şi duc, deasupra ipohimenului, nicicum fiinţa-i stricând), ce toate 
acestea altă nu fac, fără numai (din zavistie împoncișere, din împoncișere 
nădușală și asupreală, din asupreală gânduri de şuvăială și cuvinte de 


răzsuflare să scornesc), precum Bâtlanul asupra Vidrii cu Brebul în pâră și 
mărturie s-au împreunat, Ciacalul şi Căprioara partea Vidrii ţiind, 
siloghizmul Corbului au răzsipit și mii de mii de ocări împotriva 
Strutocamilii au scornit. Aceasta iarășile mai mult prin mijlocul gloatelor de 
să va tăvăli, sau ea, sau alta în locul ei, de năcaz împingându-să, asupra 
alţiia altă ceva mai mult și mai de ocară poate să gârâiască. Și aşe în toată 
gâlceava întorcându-să, o clătire nestătută și neobosită între toţi să va 
scomi. 


Și de ciia urmadză între împărați nu numai pentru Liliiac scânteile 
împotrivirii a scântiia, ce încă și pentru Fili și Inorog pârjolul mâniii și 
pojarul izbândii a să aţiţa. Care lucru, numele adunării fericite în porecla 
răzsipei nefericite fără greş va muta. 


Așijderea că lucruri mici ca acestea, iată că și spre mari gâlceve cresc, 
şi, de să vor cumva putea așădza, încă vreun sămn de nedejde ca acela până 
acmu nu să arată. Dară de va agiunge giudecata cineva între doi monarhi a 
căuta şi inimile a doi împărați a împăca, oare cum aceasta la săvârșit a 
aduce va putea? Şi cine în mijlocul lor a întra va îndrăzni? (Că mai greu nu 
ieste de giudecat decât pâra între doi priietini — ales împărați fiind— a 
căuta, căci cineva între doi nepriietini pâra alegând, pre unul priietin poate 
să facă, iară dintre doi priietini unul să face așeși de tot nepriietin). (Că din 
fire moritorii așe sint tocmiţi, nu numai în războaie și nu numai în gâlceve 
şi aseşi nici în glume și giocuri a să birui de la altul priimăsc.) Apoi din gura 
Ciacalului cineva poate a vrăji că, precum socotesc, gura numai era a lui, 
iară duhurile până într-atâta îndrăznitoare și cuvintele așe la inimă lovitoare 
a altuia sint, carile ca toate grosimea fumului ce iese mare văpaie pre urmă 
a izbucni arătătoare sint". 


Aceasta Vulpea audzind, tare în ascunsul știinţii sale să împunsă și, 
pentru ca nu mai în mult voroava Lupului să să trăgănedze, cu scurtă 
voroavă cuvintele într-altă parte sili a le abate (însă firea totdeauna pre 
meșterșug, biruiește și din plinirea inimii cuvântul și fără veste izbucnește). 
Într-acesta chip şi Vulpea făcu, că în loc ce gândiia, spre potolirea 
cuvintelor să grăiască, cu iarbă pucioasă focul vru să potolească și cu iască 
scânteia sili să înaduşască, şi într-acesta chip cu mare glas cuvântul din gura 
ca piiatra din praştie îşi slobodzi (că cuvântul slobodzit mai iute decât fierul 


împănat să duce, și piatra în fundul mării aruncată precum vreodată tot a 
mai ieşi tot să nădăjduieşte, iară cuvântul grăit, precum va fi putinţă a să 
dezgrăi, toată nedejdea lipseşte): 


„Și oare cine, dzisă, vreodânăoară au dzis că glasul Corbului ieste spre 
chedzi buni? Carile macar siloghizmul lui Aristotel, macar sofisticul lui ... 
ar avea în gură? Şi cu atâta de acmu înainte grăiască și altul, de vreme ce eu 
nu din cap, ce din coadă, nu denainte, ce dinapoi încheierea siloghizmului 
fac, adecă (mai prelesne ieste soarelui răzsărit radzele luminii de pre faţa 
pământului a-şi opri decât adevărul în veci cu minciuna a să coperi"). Toate 
zburătoarele să tulburară și de dulce otrava Hulpii tare să ameţiră. Căci bine 
cunoscură că toată puterea siloghizmului Corbului să curma și apărarea 
carea spre partea monarhiii sale făcea în deşert ieşiia. Pre lângă a Vulpei de 
cuvânt împunsătură toată a Lupului uitară învăţătură. 


Iară în monarhiia pasirilor era o pasire carea să cheamă Cucunos; 
aceasta ieste din fire cu socoteală înaltă, cuvântul vreo dată gios să-i rămâie 
nu priimeşte, însă multe grăieşte, dară puţine isprăveşte, la mânie iute, la 
foame nesăturată ieste: dzic că viţelul întreg de-abiia îi ieste de gustarea 
dimineţii. Iară la ospăţul prândzului cu taurul şi cu cămila nu să satură. 
Despre partea stomahului așe, iară despre partea sufletului cu multul mai 
mult nesățios și nesăturat ieste; prin olaturile ei altă jiganie nu numai cât a 
nu vieţui, ce nici a trece fără primejdie poate (că mai pre lesne socotesc şi 
mai fără primejdie cineva călătorie pre lângă vârtopile zmeilor şi 
bârlogurile leilor a face să poată decât prin hotarăle aceluia a trece carile 
pururea de foamea lăcomiii să chinuieșşte). Aceasta pasire, dară, cu mare 
mânie, mai mult din stomahul tulburat decât din rostul fără sfat, într-acesta 
chip cuvintele deodată cu balele își stropiia :,Fi-s-ar cădzut, o, priietinilor, 
Lupul pildele sale ciobanului să le vândză și Vulpea prisăcariului bătrân 
ciumiliturile să-şi arete. Iară de ieste glasul Corbului spre sămn rău luat, 
cine va fi acela carile să nu poată cunoaște (că când unuia veste rea de la 
cineva îi vine, aceiași veste altuia altul de bună îi o duce), ce fie glasul 
Corbului rea veste în urechile Lupului, Ciacalului, sau măcară și singur 
Leului, însă sint alte urechi carile, cu dragoste priimindu-l, cu dulce în 
cămara inimii sale îl ascund. Iarăşi şi amintrilea, că deşi peste tot şi tuturor 
glasul Corbului ieste neplăcut, avem între noi Coţofanal“9l, căriia din limbă- 
i fericire şi din gură-i bună vestire îi cură. Dară și cu aceasta ce să 


isprăveşte? Până când dară, o, pasirilor, în glogozala în zădar vă îngăimațţi și 
statul vredniciii voastre în samă nu băgaţi? Până când vor urla, vor lătra și 
vor scânci jigăniile și dobitoacele acestea, carile pururea supt umbra noastră 
îmblă și ochii noștri totdeauna în spinarea lor privăsc? Până când ce firea 
singură arată, voi aceasta nu cunoaşteţi vreodată? Că din fire aşe ieste 
orânduit, ca tot dobitocul și toată jiganiia în patru picioare cu capul spre 
pământ plecată să îmble, şi toată pasirea prin aier zburând şi pe deasupra lor 
trecând, uneori cu umbra să le ocrotească, iară alteori cu unghiile şi cu 
pintinii să le lovască (că pururea și mai totdeauna pre stârvul dobitocului 
pasirea să pune, iară de penele sau tuleiele pasirii rar dobitoc să îneacă). De 
care lucru, socotesc că cinstea şi vredniciia monarhiii noastre puţin de la ai 
săi socotindu-să, spre deșchiderea gurii a jigănii ca acestea pricină s-au dat. 
Deci guri ca acestea nu cu siloghizmuri loghiceşti, ce cu porunci împărătești 
sint să să astupe. Precum marele nostru împărat și nebiruitul monarh, 
Vulturul, sămnul biruinţii Corbului au dat, Corbul dară și epitropul 
Vulturului, așe va, așe poruncește, aşe să să facă. 


Cu a ceştiia sentenţie putere și eu acmu sprijenindu-mă, cuvânt și sfat 
ales dau. Vidra dintr-amândoaă monarhiile afară să fie, Strutocamila ori în 
care izvod îi va plăcea, într-acela să să scrie. Strutocamilii, după chipul ce 
din fire are și din ocrotirea Corbului cea tare, între alalte dihanii și cornul 
cel de putere să i să dea, căci partea Corbului clironomiia Vulturului are. 


lară cine acestora împotrivă ar gândi, ar grăi sau ar face, pedeapsa 
moarte groznică să-i fie. Acesta ieste cuvântul Corbului și bună plăcerea 
Vulturului (că când grăiesc preoţii lui Apolon de la Delfis, atuncea tac toate 
vrăjile de la Memfis)." 


Atuncea toate pasirile şi dihaniile zburătoare, socotind că nici cuvânt 
împotrivă, nici socoteală de asemenea Coconozului să va mai putea afla, cu 
toatele într-o gură: „Facă-să, facă-să, și voia și porunca împăratului şi 
epitropului plinească-să!" strigară. 


Însă, precum dzice dzicătoarea (că răspunderea moale frânge mâniia, şi 
trestiia înduplecată de vivor nu să frânge) (aşijderea, potolindu-să mâniia, 
cuvântul cel moale, tare și vârtos a fi să arată, și, trecând vivorul, trestiia 
iară la locul său rămâne dreaptă), într-acest chip smerit chipul jigăniuţii 
(carile să cheamă povaţa Leului și adulmăcătoriu vânatului îi ieste) şi moale 


glasul lui, precum dârdze cuvintele Cucunozului într-altă parte abătu, aşe cu 
prea supţire meșterșug toată învăluiala desfăcu și Strutocamila cine şi ce 
ieste singură pre sine să să vădească îndemnă (că mai de credzut ieste un 
cuvânt de mărturisire a gurii hirişe decât o mie de mărturii a altora streine). 


Aceasta jigăniuţă într-acesta chip scurte, dară cu virtute cuvintele sale 
începu: 


„Singura a mea a trupului slăbiciune şi micșurare a sufletului supus și 
a voii legate aratătoare ieste (că obiciuiţi sint muritorii cu înălțimea statului, 
cu frâmseţe trupului și cu ghizdăvia feţii, ca cu un lucru prea mare de la fire 
dăruit a să lăuda şi încă mai mult între alții nu numai arcoasă sprâncenele-și 
a-şi râdica, ce şi sfaturile preste cuviinţă a-și da şi socoteala preste măsură 
a-şi râdica). 


Aşijderea, împotrivă ieste de socotit (că în cei mai mulți mărimea și 
greuimea trupului sămnul micșorimei sufletului și iuşurimei minţii ieste). Și 
iarăşile cine în lume aceasta dovedit nu-și va avea (că vredniciia sufletului 
nu de pe frâmseţea trupului să măsură. Căci nebunul la chip frumos și 
trupului grea pedeapsă și numele la mare ocară ș-au scos. Iară înțeleptul 
grozav şi ghibos nici au gândit vreodată, nici au făcut lucru fără folos). 


Deci precum cu cea mai mică și cea mai de nemică între toate jigăniile 
să fiu aievea ieste. De care lucru mie nu cuvânt între voi a grăi ce nici 
împins de flegmă a tuşi macară nu mi s-ar cădea. Însă de vreme ce voia şi 
porunca a marilor împărați au fost ca în adunarea de obşte și sfaturile de 
obşte să fie, cu a lor poruncă sprijenindu-mă, supunerea trupului în 
slobodzeniia sufletului acmu îmi întorc (că spre închisoarea și legarea 
trupului un lanţuh și o vartă destule sint, iară spre strânsoarea sufletului și 
spre opreala voii slobode nici mii de mii de lanţuje, nici dzăci de mii de 
închisori pot ceva face). 


De care lucru într-acesta chip dzic (că unde pravila în silă și în tărie, 
iară nu în bună socoteală și dreptate să sprijineşte, acolo nici o ascultare a 
supușilor trebuitoare nu ieste). O, cinstiţilor şi dintr-îmbe părţile vestiţilor 
senatori, ce poate fi aceasta între voi din toate părțile neaședzată, iară altă 
dată mai mult decât să cade simaţă voroavă? (Nime în lume atâta de ascuţit 
la minte și iute la giudecată a afla să poate, carile în toată alegerea negreşit 


şi nesmintit să fie) şi (macară că aspru lucru ieste pentru cele şie cunoscute 
dreapta giudecată a face cât mai vârtos cu greu şi aşeşi peste putinţa a toată 
firea va fi, pentru cele şie mai denainte nicicum ştiute sau cunoscute, de 
bune sau de rele, de vrednice au blăstămate, deosăbire a face). Că după a 
mea socoteală dzic (că mai pre lesne ieste cuiva fără organul ochiului și fără 
lumina soarelui între alb și între negru a deosăbi decât fără cunoştinţa 
lucrului de vrednic sau de nevrednic a-l alege). Într-acesta chip poate fi să 
fie şi sentențiia carea dumnealui Cucunozul spre vredniciia Strutocamilii au 
lăsat. De care lucru dzic (că nime mai mult a altuia decât al său giudecătoriu 
şi nime mai mult pre altul decât pre sine a să cunoaşte poate, când spurcata 
lipseşte filaftie). De unde urmadză mai cu cuviinţă a fi de toată voroava 
dezmăţată părăsindu-vă, pre Strutocamila de față să chemaţi şi pre dânsa 
pentru sine ce dzice şi ce socoteşte să o întrebaţi. Și orice răspuns ar da, pre 
acela în ciurul alegerii cu dreapta bunei socotele să-l zbateţi. Și aşe atuncea 
pre lesne deosăbirea între grăunţe şi între pleave a face viţi putea". 


La acesta sfat nu numai cât Coconozul nu avu împotrivă ceva a 
răspunde, ce încă şi tuturor gloatelor foarte plăcut fu şi toate capetele mari 
şi deşerte celui mic şi plin să plecară (că sfatul carile poate da săracul 
învăţat și înţelept toți împărații nebuni și neispitiți nu-l pot nemeri). (Că 
ştiinţa înţelepciunii nu în scaunele trufașe și înalte, ce în capetele plecate și 
învăţate lăcuieşte.) Şi așe, Strutocamila în mijlocul theatrului chemară. 
Căriia întrebarea pentru sine înainte-i pusără: „Şi ce? Și cine ieste?" o 
întrebară. 


Iară Strutocamila răspunsă, dzicând: „Eu sint un lucru mare şi voiu să 
fiu şi mai mare, căci aceasta chipul îmi vrăjeşte, de vreme ce tuturor celor 
ce mă privăsc mierare şi ciudesă aduc. În palaturile împăraţilor de pururea 
mă aflu, puterea stomahului atâta îmi ieste de vârtoasă, cât şi pre fier, și pre 
foc a amistui poate. Acestea vrednicii la mine aflându-să, au nu toate 
laudele Cucunozului şi sămăluirile Corbului mi să cuvin? Așijderea, 
agiutorind priinţa şi ocroteala Vulturului, de m-aşi putea în aer înălța decât 
toate zburătoarele, aşeşi și decât Vulturul, mai arătoasă ași fi ". Toate 
dihaniile, la răspunsul ei, râsul cu hohot îşi clătiră, numai Corbul şi 
Cucunozul stomahul își tulburară. 


Deci unii de mânie şi de năcaz pre nări pufniia, alţii de rușinea în 
inimă ascunsă pre obraz să aprindea, iară alții cu batgiocură în laude și cu 
mascara în pofală o lua (că cu cât ştiinţa rea într-ascunsul inimii nacăjește, 
cu atâta la ivala tuturora ieşind, ruşinea în față îi pedepseşte). 


Iară unul dintre gloate (din ceata dobitoacelor poate) glas ca acesta 
ridică: „O, priietini şi fraţi, la aceasta adunare împreunaţi! Dumneaiei 
Strutocamila, precum în părţile de gios (și poate fi sau supt, sau aproape 
supt brâul ars) să naşte şi trăiește, tuturor ştiut ieste. În capul ai căriia 
soarele lucru împotrivă au lucrat. Că de s-ar fi născut în părțile crivăţului și 
să fie trăit în părţile austrului, căldura soarelui umedzala crierilor i-ar fi mai 
uscat, și așe tidva capului spre îndesarea crierilor și cuprinderea înțelegerii 
o ar fi silit. Ce ea poate fi din fire capul uscat având, în carile de au și fost 
vreo umedzală firească, arșița soarelui și căldura austrului porii pieii și 
încheiturile osului tidvei mai mult decât au trebuit i-au deșchis. Și aşe, 
puterea căldurii cu puţina umedzală şi a crierilor materie pre o parte îi 
scotea, iară pre altă parte, în locul crieri lor, vântul sau aierul clătit întra și 
[şi] lăcaş vecinic în căpăţină-i își afla (căci, precum fără prepus ştiţi că în 
fire loc ceva deşert a să da nu să poate) şi ase din vântul strâns, vânt 
sloboade (că cineva ce nu are, a da nu poate). Însă, oricum ar fi, prostimei ei 
iertăciune a să da să cade, de vreme ce poate fi că categoriile loghicăi n-au 
citit şi în cărţile ştiinţii nu s-au zăbăvit (că celor ce multe lumânări în citeala 
cărților topesc, ochii trupului la videre să tâmpăsc. Iară celora ce niciodată 
pe slove au căutat, macar că vederea ochilor mai ascuţită ş-au păzit, însă 
neştiinţa în întunericul şi în tartarul necunoștinţii i-au vârât). lar amintrilea 
de ar fi fost, după categoriia ce o aţi întrebat, după aceia ar fi şi răspuns. 


Ce acmu ea la întrebarea ceinţii, dă răspunderea câtinţii şi feldeinţii. 


Aşijderea voi o întrebaţi ce ieste, iară ea vă răspunde cât ieste şi în ce 
feliu ieste (că răspunderea când nu să dă după întrebare, puţin deosăbeşte 
din voroava mutului cu a surdului). Şi iarăși voi o întrebaţi ce dzice pentru 
sine, iară ea vă răspunde ce cere, pofteşte şi pune în sine. 


De care lucru socotesc urechile de grețoasă cuvintele ei cu alt chip să 
vă curăţiți (că pre cât greu bucatele vârtoasă stomahului slab aduc, pre atâta 
nesuferire aduce și cuvântul nealcătuit la urechea bine ascultătoare). Adecă, 
întâi, de ieste cu putință, așeşi de tot și întrebarea voastră și răspunderea ei 


de tot să să curme (că sufletul înțelept pre cât gura cuvinte rele a nu grăi, 
pre atâta şi urechile voroave fără folos a nu audzi își opreşte). 


Iară aceasta de nu ieste cu putință, aşi sfătui ca nu după a voastră 
cunoștință, ce după a ei prostime și neştiinţă să o întrebaţi, nici ce şi cine 
ieste, căci bine ştiţi (că tot capul și sfârşitul filosofiii ieste cineva pre sine ce 
ieste a să cunoaşte), ce cum o cheamă o întrebaţi. 


Și de-și va ști numele, precum oarece sămn de cunoștință să fie având 
ieste nedejde, de nu mai multă, încailea cât fietecare dulău numele de pe 
sunetul glasului își simpte. Iară de nici a numelui hiriș însămnarea în 
fantazie nu va fi păzit, aşeşi de tot nedejdea curmați, precum de la cel 
neştiutoriu știință a vâna viţi putea (căci vânătoriul științii socoteala, iară 
măiestriile simţirea ieste)". 


Aşedară, după socoteala și sfatul acestui înţelept și anonim sfetnic, 
„Cum te cheamă?" pre Strutocamilă întrebară. lară ea răspunsă: „Eu pe 
mine niciodată nu mă chem (au în locul numelui gramatica n-aţi citit, unde 
arată că mă în locul numelui, eu, de căderea chemătoare să lipseşte?), ce 
alţii pre mine, «o, dumneata» mă cheamă". larăş o întrebară: „Dară numele 
îţi ieste, o, au pe alt nume te cheamă?" Iară ea raspunsă: „Când strigă cătră 
mine cineva, atuncea audzu, precum şi pe voi acmu, când m-aţi chemat, v- 
am audzit. Deci acmu, va rog, spuneţi-mi, ce m-aţi chemat?" 


Cu toţii deodată cunoscură (că nu în chipul arătos, nici în dobitocul 
căpăţinos, ce în capul pedepsit și cu multe nevoi, domirit crierii cei mulţi 
sălașluiesc), în care chip şi tâmpă mintea săracăi 


Strutocamilii se arătă. De care lucru mai mult a o cerceta şi în zădar 
cuvintele a-și lepăda să părăsiră şi acmu cu a tuturor tăcerea mai mai a 
Corbului siloghizm și a Cucunozului sentenție să mărturisiia (căci tăcerea 
multă la răspunderea de treabă în locul mărturisirii să ţine). 


Însă iarăşi Căprioara de Aravia, apucând voroava, a clăti cel adevărat 
nume ce va să dzică la ivală îi scoasă. Aceasta, dară, într-acesta chip grăi: 
„De ieste toată pofta adunărilor pentru numele jigăniii aceştiia a să înştiinţa, 
pre cât în proasta mea ştiinţă să află, a spune nu mă voi lenevi (că pre cât 
ieste de cu greu și de scădere cineva de știință sărac a fi, cu atâta de urâcios 


lucru ieste cineva ştiinţa despre cei poftitori a-şi ascunde). Precum 
amânduror cea mai multă lăcuire în năsipurile Araviii să ne fie şi mai 
denainte s-au pomenit. Cu care pricină socotesc că fietecărui dobitoc 
numele mai chiar și mai hiriş să-l ştie lăcuitorii carii sint de același loc cu 
acel dobitoc. De unde urmadză ca limba arăpască mai chiară hirișiia 
numelui jigăniii aceştiia să fie numit. 


În limba, dară, arăpască, macară că numele ei în patrudzăci şi una de 
feliuri să numește, însă cel mai hiriş, şi precum proștilor, aşe învăţaţilor mai 
obiciuit ieste uștiurmurg, carile sarachenii îl tălmăcescu devecuși. De la 
arapi să vede că elinii cu tălmăcirea s-au îndatorit, de unde îi dzic 
otrono” mhlrV, adecă Struţ-cămilă. Iară când ar tălmăci hiriş numele de pe 
sunarea limbii arăpeşti, i-am dzice: cămilă-pasire." 


Atuncea, hirişul nume a prostului dobitoc dacă învăţară, dzisără: 
„Pentru numele lui acmu bine foarte ne-am înștiințat, însă, oare, cine s-ar 
afla în lexicoanele etimologhicești ca încă şi mai dintr-adânc şi mai curat 
numele ei să ne tâlcuiască?" Deci unii dzicea: „Moimiţa Liviii, căci ieste 
mai uimitoare minţii”. Alţii dzicea: „Coşcodanul Tharsisului vechiu (carea 
acmu să dzice America) căci în instrumentul muzicăi poate cântece alcătuite 
a cânta". Iară alţii dziseră: „Ba nici aceştia ceva nu vor isprăvi, că macar că 
socoteala oarecum aceasta a înţelege le-ar agiunge, însă limba spre 
închipuirea cuvântului nu le agiunge. 


De care lucru, socotim că o jiganie ce poate învăţa gramatica și 
organele limbii, schimbarea și sunarea sileavelor a alcătui pot (că multe 
agiunge mintea ascuţită, carile limba fâicavă și slabă a le vorovi nu poate). 
Ca aceasta dară socotim că numai Papagaia ieste, carea mai chiar cuvintele 
dobitocului sămăluitoriu a urma poate." 


Hulpea macară că ceva la gloate a grăi ca o înţeleaptă tare postiia şi în 
ceva împunsă a fi să nu să arete, vârtos să feriia (că a toată mulţimea, veri 
de cinste, veri proastă ar fi, voroavele, înțeleptul a le asculta, de nu folos, 
dară nici pagubă va avea; iară cuvântul a grăi, macară cătră cel prea ispitit, 
fără primejdiia plăcerii sau neplăcerii, de abiia ieste de nedejduit), însă 
atuncea pre toţi așeși de tot de la hotarul ştiinţii depărtaţi vădzindu-i, nici 
frâul gurii a-l mai sprijeni, nici lăcata tăcerii nedescuiată a feri putu: 


„Și aşe, vede-să, o, priietinilor, dzisă, cu depărtarea locurilor şi lipsa 
lucrurilor carile într-acel loc, macar că multe, iară aiurea prea puţine, 
aflându-să, şi audzirea lor minunată şi vederea ciudată li se pare. De care 
lucru, Papagaia, căci vine de la locuri departe, toţi a o audzi şi a o privi 
poftesc. Însă la vredniciia ei, de nu întrece Coțofana de Evropa, iară precum 
agiunge, nime nu va putea tăgădui, ce căci precum papagaiele acolo prin 
izbelişte, aşe acestea aicea prin târveliște multe să află. 


Pentru-aceia Coțofana aicea atâta cinste şi laudă nu i să face (că 
săturarea ochilor ieste ca și greaţa stomahului, că precum stomahul destul 
încărcat, bucatele macar fie și cu aromate, nu cu mirosul acel frumos poftă, 
ce greață îi aduce, aşe şi ochiul de privală săturat albul vede negru și 
frumosul grozav). Iară mi să pare că la Liviia mai în mare cinste să află 
coțofanele decât în Evropa papagaiele și mai scumpă poate fi o mâţă 
vânătoare decât o moimâţă giucătoare (că pofta în lume cu lucrurile 
împreună și inimile stăpânind, cestuia, ieftin, iară celuia scump nume au 
pus) (că aşe ieste din fire tocmit, un lucru cu cât mai de la mulţi să pofteşte, 
cu atâta mai de la mulţi lipseşte). Însă cât spre trebuinţa a aceştii adeverinţă, 
precum mi să pare, nu pasire gramatică, ce jiganie filosoafă trebuie, că nu 
etimologhiia numelui, ce fiinţa lucrului trebuie tâlcuită când cineva de acel 
lucru a să înştiința pofteşte. Că în numele acesta doară de ieste vreo ascunsă 
ieroglifie (precum la eghipţiieni numele filului însămneadză chipul 
împăratului), iară cât ieste despre etimologbhie, fietecine o poate pricepe, că 
din struţ, pasire, și din cămilă, dobitoc ieste alcătuit." Aceasta de la Hulpe 
cu toții audzind și precum adevărul așe ieste înțelegând (că la mintea spre 
înţelegere gătată mai tare pătrunde cuvântul adevărului decât prin moale 
grosimea trupului ascuţită simceaoa fierului dzisără: „Dară cine între noi 
poate fi acela carile mai mult sufletul în filosofie să-și fie crescut şi după 
pravile el trupul să-și fie scădzut? (Că cu anevoie ieste cineva trupul în toate 
pre larg şi de saţiu să-și hrănească și sufletul de poftele trupeşti nebetejit să- 
şi păzască), (că precum în hrana slobodă trupul să îngroașă și să îngrașă, aşe 
de post trupul vitionindu-să, sufletul să supţie și să învârtoaşă) (căci foamea 
la trup moarte firească, iară la suflet viață cerească aduce). 


Și cine ieste acela carile mai într-adânc lucrurile firești și fiinţele 
trupeşti să fie pătruns?" La carea unii dzicea că Moimâţa aceasta va putea 
isprăvi. Carea răspunsă precum mai mult în filosofiia obiceinică decât în 


cea fizică s-au zăbăvit și mai mult de pravilele obiceilor decât de fiinţa 
lucrurilor poate giudeca. 


Alţii dzicea că poate Privighitoarea aceasta săvârşi, căci în cuvânt 
vreodată a să osteni nu ştie. Ce mai cu de-adins lucrul cercând, o aflară că 
macară că în limbă lată şi la voroavă neîncetată ieste, însă ce şi pentru ce, 
așe mult ritoresește, nici ea nu poate știe (ca voroava lungă și tot aceia, de 
multe ori poftorită, de ar fi cât de dulce şi de frumoasă, până mai pre urmă 
să arată greţoasă și sățioasă). 


lară mai pre urmă cu toţii dzisără că precum Vulpea au fost aflătoarea 
sfatului, aşe iarăși ea va fi săvârşitoarea faptului. La carea Vulpea răspunsă: 
„Firea aşe de înțelepţeşte pre la toţi darurile sale ş-au îndămânat, cât pre 
unii în cuvânt, iară pre alţii în lucru, pre unii în poruncă, iară pre alții în 
ascultare, pre unii în stăpânire, iară pre alţii în supunere vrednici, putincioși 
şi suferitori i-au arătat. Așijderea, unii în gramatică, iară alții în poetică, unii 
în loghică, iară alţii în ritorică, unii în cea ithică, iară alţii în cea fizică 
filosofie mai isteţi, şi unii într-ună, iară alţii într-altă învăţătură și meşterșug 
mai vestiți și mai fericiţi, după a firii orânduială au ieșit (că ce unul 
Dumnedzău dăruieşte, și orânduieşte. toata lumea nici a lua, nici a clăti 
poate). 


De care lucru umilita mea prostime (poate fi din năstavul firii spre 
aceasta orânduită) mai mult în cele cinci glasuri a lui Porfirie şi dzece 
Categorii a lui Aristotel zăbăvindu-să, cu cheia  meşterşugului 
meșterșugurilor (căci loghicăi acest titlu a-i da m-am obiciuit) ușile a 
deșchide şi lăcăţile a descuia pociu; iar mai înluntrurile cămărilor firii nici a 
întra şi mai nici a căuta pociu (că împărăţiia firii, precum are domni, 
senatori, deregători şi orânduitori, așe are şi plugari, și morari, şi portari, și 
chelari). De care lucru socotesc, precum am şi mai dzis, că nu dialectic, ce 
filosof la aceasta slujbă trebuieşte, că a dialectecului socoteală ieste numai 
forma siloghizmului să fie, după canoanele loghicăi, fie-i macară materiia 
pentru carea siloghizmul face și necunoscută. 


De care lucru şi eu mai mult ființa socotelii sau a chitelii decât a 
lucrului pociu cunoaşte." 


Și aşe şi Vulpea, dialectică, iară nu filosoafă să află. Vulpea, macară că 
de ar fi îndrăznit, lucrul acesta singură la cap a-l scoate ar fi putut (însă 
precum adese a face dialecticii s-au obiciuit, adecă la vreme de strâmtoare 
cu strofe și cu sofismate, precum și oştenii, când cu mâna și cu sabiia a birui 
nu pot, cu mihanii și strataghemate să slujăsc). Însă cu cleştele cărbunele 
din cuptoriu şi cu mâna altuia şerpele din bortă gândi să scoată (precum și 
mai denainte prin limba şi gura Ciacalului cuvintele îşi tunase și duhurile își 
fulgerasă). Vulpea, dară, într-acesta chip şi socoteala își orândui, şi 
cuvintele își informui :,„Inima mea, o, priietinilor, spre cea cât de grea 
poruncă și aspră slujbă a monarhiilor noastre pururea gata și bucuroasă au 
fost şi ieste, și încă până la cel mai de pre urmă abur a fi și silesc, şi 
nedejduiesc (că cine n-au învăţat nevoia a trage pentru toţi, acela nici 
fericirea va suferi împreună cu toţi). Însă cine ce are și cât are, atâta poate 
da și arăta. Eu, dară, de săvârşirea lucrului acestuia precum vrednică nu sint 
şi mă cunosc, şi mă mărturisesc. Iară precum pre cel vrednic să vă arăt, încă 
nu mă tăgăduiesc, pre carile, de să va tăgădui (căci obiciuiţi sint cei 
adevăraţi vrednici vredniciile sale de privala ochilor și lauda gurilor a-şi 
ascunde) (ce precum focul în piatra mai vârtoasă și în fierul mai îndesat 
ascuns fiind, dintr-aceleași şi mai tare lovindu-să, scânteiadză, ase şi 
sufletul plin de vrednicie, pre cât mai mult să acopere, pre atâta mai tare să 
descopere) de vrednic a-l dovedi, vrednică sint, pre carile rugându-l (căci 
sufletul filosof asupreală nu are, de vreme ce toată asupreala suferind, 
precum să i să facă asupreală nu simte) și întrebându-l după a sa filosofie, 
ce va fi adevărul va grăi."„Dară cine ieste acela de carile dzici?" întrebând- 
o, ea răspunsă:,„ Adevărat, între toate jiganiile nu numai bun și adevărat 
filosof, ce încă și ispitit, iscusit anatomic Lupul ieste. Căci şi în mari, şi în 
mici, şi bolnave, şi sănătoase jigănii, adese meşterșugul ş-au ispitit, atâta cât 
în toată lumea macar un dobitoc, pociu dzice, că nu să va afla, al căruia 
mănuntăi vreodată de iuți şi ascuţite bricile lui să nu fie fost despicate." 
Aşedară, după învăţătura Vulpii, pre Lup de faţă chemară și de ieste filosof 
îl întrebară. Iară Lupul răspunsă: „Eu de la cineva filosofiia n-am învăţat; şi 
ce poate fi întrebarea aceasta?" Ei dzisără: „Vulpea ne spuse precum în tine 
filosofăsc suflet şi vrednice duhuri să află. De care lucru, socotim că toată 
hirişiia Strutocamilei a ne arăta şi tot adevărul a ne învăţa, de vii vrea, vii 
putea". Iară Lupul răspunsă: „Vulpea macar că acmu, sau de sula zavistiii 
împunsă, sau de vicleşugul şi răutatea firii sale împinsă, şi preste simţirea ei 
adevărul atinge (că zavistnicul şi vicleanul numai atuncea grăieşte adevărul, 


când sau zavistiia descoperindu-i-să, spre rău nu sporeşte, sau vicleşugul cu 
un cuvânt al adevărului acoperind, spre mai mare rău pre altă dată îl 
oprește). Iară adevărul ieste acesta (că nici lângă cuibul șoimului porumbul 
puii să-și scoaţă, nici orbul celui cu ochi să să facă povaţă, că nici porumbul 
îi va videa vreodată zburători, nici cel cu ochi îşi va videa paşii drept 
îmblători). Că într-această dată în lume undeva, ceva sau la cineva 
adeverinţă și adevăr nici vădz, nici a-l videa şi a-l mărturisi, fără primejdie a 
fi, poate (că unde răcnește 


Leul, nu mai urle Lupul și unde piuieşte Vulturul, nu mai geamă 
hulubul. Că nici glasul celuia să aude, nici gemutul cestuia, până mai pre 
urmă fără lacrămi de singe va putea fi). Şi cu atâta voroava încheindu-mi, 
pentru această întrebare, voi asculta și altă dată." Cu acestea Lupul tăcând, 
Vulpea, macar că nu în puţin frica Lupului avea, însă zavistiia veche spre 
răutăţi noaă nepărăsit o împingea. De care lucru cu înțeleapta-și zavistie 
socotiia că cu casa ei împreună și coliba vecinului să să aprindză multu-și 
foloseşte. Şi nu doară că socoteala spre lauda Lupului îi era, ce numai doară 
că mult într-însul vrednicii descoperind, despre cei goli de dânsele, până în 
cea de apoi vreo ură asupră i-ar aduce (că nărocul aşe vrednicilor pizmuind 
să vede, că cu cât sint mai suferitori furtunelor, cu atâta mult valurile să le 
îndesască, și pre cât lucruri vrednice de laudă ar face şi ar arăta, pre atâta în 
ura şi urgiia nevrednicilor să cadă. Care lucru fortuna spre mai mare 
ruşinarea celor nevrednici, precum îl face socotesc, de vreme ce ei pre cât 
mai mult îi urăsc, pre atâta pre sine să hulesc. Și vrednicii pre cât mai mult 
să înădușesc, pre atâta în bunătăţi să mai întăresc, nu într-alt chip, ce ca cum 
cu cât mai tare cremenea cu oțălul a-i lovi, cu atâta mai iuți și mai 
luminoasă scântei sloboade). Într-acesta chip, dară, Vulpea spre înalgiosul 
Lupului cu toată osirdiia nevoindu-să (căci firea ei binele cuiva a nu pofti 
obiciuită ieste), încă mai aievea și mai cu obraznică îndrăzneală, tare, strigă 
în gura mare: „Eu, o, priietinilor, celea ce spre vredniciia Lupului voiu să 
grăiesc, nici pizma mă împinge (carea în inima mea nu numai căci vreodată 
nu s-au sălășluit, ce aşeși nici un ceas n-au găzdăluit), nici vicleșugul sau 
nevoia mă încinge, ce pentru tot folosul cel de obşte silind, dzis-am și dzic 
şi nepărăsit voiu dzice că Lupul precum ieste adevărat filosof, așe și spre 
isprăvirea trebii aceştiia harnic ieste, precum dovedele și argumenturile, pre 
carile acmuşi-acmuși înaintea tuturor puindu-le, tot adevărul lucrului vor 
mărturisi. Ce întâiași dată aceasta a ști vi să cade: că eu, ticăloasa, priinţa şi 


agiutorinţa Corbului, pentru mari şi multe darurile Vulturului, voiu și 
poftesc, că de multe ori rămășița fărămușelor mesii Vulturului copiii din 
fălcile foamei şi “ollwV a morţii ne-au mântuit. 


Iară Lupul, pentru căci pre sine singur a să chivernisi şi viaţa din 
primejdiia foamei a-și sprijeni ştiind, cu binele altora nici cearcă, nici 
poftește să să îndemânedze. Căci în școala lui Dioghenis și în filosofiia ce-i 
dzic cânească s-au învăţat, a cărora sentenţie ieste acela lucru de la cineva 
să ceară pre carile altul nici îl poate da, nici de la sine îl poate lua. Căci 
odânăoară un împărat mare întrebând pre Dioghenis ce pofteşte să-i 
dăruiască, i-au răspuns să-i dea ce nu-i poate lua, adecă să să dea într-o 
parte din lumina soarelui și să nu-i facă umbră, oprind radzele deasupra 
urciorului în carile ședea. Ce pentru obiceile filosofilor acestora și pentru 
pravilele filosofiii lor, mai mult a dzice părăsindu-ne, la cuvântul nostru să 
ne întoarcem. Argumenturile, dară, și dovedele spre a Lupului de înţelept și 
de filosof încredințare îmi sint acestea: 


Partea a doa 


„Întâiaşi dată, socotiți, o, fraţilor, și aminte luaţi cuvintele carile mai 
denainte înaintea tuturor gloatelor au făcut. Că au nu el în proimiul voroavii 
sale dzicea, precum inima împăraţilor din mulțimea lucrurilor și a științelor, 
carile în publică-li și în curte-li să tâmplă, mai ades decât alaltora câtodată 
prosgnostice fac? şi cum din putregiunea peştelui în mațele Bâtlanului 
viermii să nasc? Şi Brebul, părţile bărbătești pierdzindu-și, în zavistie cade 
şi pizmă vecinică nu numai asupra bărbaţilor, ce și a muierilor ţine. Asupra 
muierilor, căci el cu dânsa pofta şi tragerea firii a-şi împreuna nu poate, iară 
asupra bărbatului, căci acesta a face din plineala firii poate (că totdeauna 
orbul asupra ochilor, şi șchiopul asupra picioarelor, și surdul asupra 
audzului, şi hadâmbul asupra întregului obidă are). Așijdirea, precum nu 
numai spicul părului și asămănarea văpselii pre Vidră vreodată Breb să fie 
fost o dovedeşte? (Căci tâmplarea vine și să duce fără stricarea supusului ?) 
şi alalte ale lui cuvinte toate, de viţi sta pre amănuntul şi cum să cade să le 
socotiți, au nu toate hirişe de adevărat fizic filosof îl arată? (Căci toată 
filosofiia fizicească asupra trupului firesc şi în știința lucrurilor ființăşti să 
sprijinește). Apoi acmu, când îl întrebaţi de ieste filosof, nici voaă v-au dat 
după poftă răspuns, dar nici pre sine despre aceasta de tot s-au ascuns, ce cu 
un frumos și iscusit chip nici lauda asupră ş-au priimit (că cel ce cu tot 
sufletul aievea în față își lauda poftește nici o deosăbire nu are de la cela 
carile prin gurile tuturor pre drept să hulește), nici precum eu adevărul și ce 
ieste am grăit au tăgaduit. Acestea, dară, Lupul în față și de curând v-au 
grăit. Dară să vă aduc o istorie a lui, carea mai demult au făcut, carea pre 
cât ieste de adevărată, pre atâta ieste şi de minunată. Și precum vrednică 
ieste a să asculta, mi să pare că cu toţii o viţi lăuda (căci istoricul adevărat - 
adecă carile istoriia adevărat precum s-au avut istoriseşte — lauda împreună 
cu făcătoriul împarțeşte, căci cela au ostenit lucrul a săvârşi, iară cesta au 
nevoit în veci a să pomeni. Și încă mai mult pre scriitorii decât pre făcătorii 
minunelor fericiţi și lăudaţi a numi voiu îndrăzni. Căci după armele și 
faptele iroilor, condeiele istoricilor, de nu s-ar fi pre alb clătit, încă de 
demult şi lauda numelui lor deodată cu oasele ţărna o ar fi acoperit. Și aşe, 
aceia au fost a lucrurilor făcători, împreună și muritori, iară ceștea numelui 
au fost înoitori şi în veci stăruitori). Povestea dară într-acesta chip să are: 
Odânăoară era un om sărac, carile într-o păduriță, supt o colibiță era 


lăcuitoriu. Acesta, mai mult de dzece găini, 2 cucoşi, doi miei și un dulău, 
altăceva după sufletul său nu avea. Deci dulăul atâta era de bun păzitoriu și 
atâta de tare în giur împregiurul casii străjuitoriu, cât nici frundză de vânt să 
să clătească și el asupra sunetului să nu năvrăpască cu putinţă nu era (că 
mai bunu-i și mai de nedejde ieste dulăul deșteptat decât străjeriul 
însomnorat sau cu vinul îngropat). Dulăul aşe pre dinaintea casii pururea să 
afla, iară găinele în podul colibii să culca, mieii noaptea dinaintea ușii în 
tindiţă, iară omul ostenit şi obosit, dacă viniia de la lucru, în colibiță spre 
odihnă să aședza. Ce cât au fost despre partea mea, macar că, precum să 
dzice dzicătoarea, nici o piatră neclătită n-am lăsat. Însă nu numai de 
vrăjmășiia dulăului, cât de gardul denafară nu m-am putut lipi, nu numai cât 
la găini în pod nu m-am putut sui, ce așeși nici pre acolea pre aproape de 
fricos glasul lui nici a mă opri, nici a mă odihni am putut. Și așe, ori cu câte 
meșterșuguri am ispitit şi cu cât mai cu dor dulce carnea găinușilor am 
poftit, nicicum poftii şi izbândii inimii nu m-am învrednicit (căci norocul 
aşe de aspru cu muritorii şuguieşte, cât, de multe ori, celea ce şi cu ochii le- 
ar înghiţi, nici cu nasul nu-i lasă a le mirosi). lar o dată mi să tâmplă cu 
Lupul a mă împreuna, căruia traiul omului şi vrăjmășiia dulăului a-i povesti 
mă luaiu şi precum în multe nopţi fără somn şi cu stomahul deșert împreună 
şi cu mare groază a primejdiii vieţii pregiur colibița săracului în deşert în 
preajma găinușilor am cutreierat. Cătră acestea, precum și doi miei are, îi 
pomeniiu. De carea el audzind, îndată sculân du-să, unde ieste coliba cu 
mieii cum mai curând să mergem tare mă îndemna. Căruia eu îi răspunş, că 
într-acea parte de loc a merge, până nu va însăra, de frica dulăului 
primejdiia vieţii îmi prepuiu. Deci trebuie să aibă îngaduinţă, îi dziş, până 
soarele va scăpăta, şi atuncea la pomenitul loc îl voiu duce. Cu mare pieire 
spre îngăduinţă a-l pleca putuiu, şi încă și cetatea mărăciunilor lângă mine 
aveam (căci lăcomia, de ieste în săturare nesăturată, cu cât în foame mai 
nesățioasa va fi), de vreme ce bine îl cunoșteam că dulceaţa a fragedii 
cărnişoarei mielului în fantazie mai tare foamea lăcomiii și în stomah 
lăcomiia foamei mai vârtos clătindu-i, mă temeam, perii miei în lână să nu-i 
întoarcă şi carnea mea în oină să nu o prefacă. (Căci filosofii obiciuiţi sint 
cu socoteala, aierul în apă şi apa în aier a întoarce, macară că lucrul 
socotelii n-ar răspunde). Deci sosind cea mie pentru frica, iară Lupului 
pentru foamea mult dorita și așteptata sară, amândoi împreună purceasăm 
şi, în preajma locului apropiindu-ne, de departe casa omului cu degetul îi 
arătaiu. Atuncea Lupul, cu chipuri filosofeşti și ţărămonii politiceşti înainte- 


adulmăcând, purceasă. Ce dulăul nici chipurilor cucerite, nici cuciriturilor 
lingușşite să uită, ce îndată toată pădurea de lătrături și de brehăituri împlu, 
aşe cât nu numai codrii să răzsuna, nu numai cât omul din greu somn să 
scula, ce încă și pre mieii în scutece învăliți copilași spăimânta și îi 
deştepta. Deci omul, de pre așe tare lătrăturile dulăului precum o jiganie rea 
la miei să fie vinit pricepu. Carile în grabă afară ieşind și încă mai tare pre 
dulău asmuţind și îmbărbătând, atâta cât căută Lupului a da dos (că de 
multe ori fuga fortuna biruinţii, și biruinţa primejdiia fugăi aduce). 


lar după ce cani fugi Lupul, cât ar fi socotit că de supt adulmăcarea 
dulăului a fi ieșit, socoti că firea dulăului de la Lup nici shimate filosofești, 
nici cucirituri politiceşti priimeşte, și aşe cu puterea şi cu vârtutea înainte a 
merge și cu vitejiia lucrul a isprăvi din inimă aleasă (că de multe ori cei 
împietroșeţi la socoteală cu blândeţea mai tare să simețesc. Iară apoi 
vădzind sila şi nevoia, ca varga de căldură, încotro îţi ieste voia să 
îndoiesc). Așe Lupul, această socoteală la inimă puind, iarăşi spre dulău să 
întumă, ca norocul monomabhiii să ispitească. Dulăul, îndată ce venirea 
Lupului simţi (căci grijlivul pururea treaz şi deşteptat ieste), iarăşi cu 
buciunele, dobele şi trâmbiţile cele mai denainte încă la gardul cel dinafară 
în timpinare îi ieşi. Spre carile Lupul, vitejeşte răpizindu-să, el macară cum 
dos nu dede, ce de războiu vitejeşte şi de luptă bărbăteşte să apucă. Câtăva 
vreme norocul biruinții în cumpăna îndoinţii sta, până când Lupul nedejdea 
îndelungată a fi simţi, şi așe Lupul, de vârtutea firească părăsindu-să, la 
puterea meșterşugească alergă (căci de multe ori ce ieste scădzut în fire, 
meşterșugul cum să cade plineşte), că macar că nu până într-atâta Lupul era 
biruit, ce să făcea că așeşi de tot ieste biruit (că adese s-au vădzut mai cu 
norocire izbândele a vini, când cu supuneri și cu dosiri asupra nepriietinului 
să purcede, decât când cu dobe și cu surle alaiurile şicuind, pentru biruinţă 
în mare numărul oștilor sale cineva să încrede). Lupul așe într-acea dată, ca 
cum de tot biruit ar fi fost, tare înapoi fugiia, și cu fuga seminţile 
meşterşugului sămăna, carile a doa noapte viptul copt şi deplin le era a da. 
Lupul aşe cani trist, pentru lipsa putinţii, iară dulăul de tot vesel pentru 
părerea biruinţii, cineși la locul său să înturnară. Iară când făcliia cea de aur 
în sfeşnicul de diiamant și lumina cea de obşte în casele și mesele tuturor să 
pune, Lupul și altă soție își cercă și pre altul ca sine află, căruia lucrul și 
fapta, carea întracea noapte s-au lucrat și nenorocit norocul ce i s-au 
tâmplat, pre amănuntul povesti (căci a tot tiranul una și aceia ieste 


socoteala, ca ori cu ce mijloc ar putea streinele ale sale a face și, când 
tâmplarea nu răspunde poftei, celea ce n-au dobândit i să pare că cu mare 
nenorocire de la sine le-au pierdut). Așijderea, vitejiia dulăului adăogând, 
dzicea că nu ieste dulău ca acela carile de la un lup numai să să biruiască, ce 
doară numai de la doi izbânda asupră-i să să nedejduiască (că a firii 
orânduială ieste doi deopotrivă pre unul deopotrivă să biruiască, iară 
meşterșugul face ca această axiomă de multe ori să nu să adeverească). 
Aşedară, ei înde ei tocmindu-să și însoțindu-să, încă din bârlog mielușşeii 
săracului om împărţiia. 


Deci, după ce părintele planetelor și ochiul lumii radzele supt ipoghei 
îşi sloboade și lumina supt pământ îşi ascunde, când ochiul păzitoriului să 
închide și a furului ca a şoarecelui să deşchide (că toată fapta grozavă şi 
ocărâtă precum cu întunerecul să acopere și să ascunde socotește, macar că 
şi noaptea are lumina sa, precum şi pădurile urechi și hudiţoşi păreţii de 
piatră şi adâncă peşterea de vârtoapă la videre ascuţiţi ochi au), lupii 
împreună spre locul știut să coborâră. Deci unul cu înceată călcare și cu 
furească îmblare, pre pântece furișindu-să, supt gardul dinafară bine 
aproape să lipi, şi acolea ca mortul să trânti. Acesta așe alcătuindu-să și 
mulcomiș la pământ ascundzindu-să, celalalt cât ce putea ciriteiele scutura 
şi cu picioarele uscate frundze tropșind, stropșind, le suna, încă și un feliu 
de scânciitură ca acela da, cât dulăul deşteptat să să stârnească, iară omului 
adormit simţirea audzului să nu lovască. Ce nu multă a frundzelor sunare și 
a pădurii răzsunare la ascuţită și deșteptată simţirea dulăului pururea 
străjuitoriu trebuia, și nici scâncitura Lupul a poftori apucă, când dulăul, 
îndată şi tot deodată denaintea ușii sculându-să, asupra Lupului, ce viniia, 
sări (îndrăznirea luând din sara trecută) (căci puţini sint carii tâmplarile în 
vremi schimbă toare a fi ştiu, însă prea puţini să află carii cu norocul de ieri 
astădzi să nu să îndârjască). (Căci mai cu credinţă ieste cuiva trupul fără vas 
ocheanului a-și crede decât norocul norocul până în al doilea ceas adeverit 
şi nemutat a-și ţinea). Lupul, dară, nicicum vinirea și apropiierea dulăului 
neaşteptând, făcându-să că grijea de ieri şi primejdiia trecută l-au înţelepţit 
(că într-adevăr, cât despre partea mea ieste, în mare îndoință mă aflu, oare 
învăţăturile la școală învăţate, au ispitile în mâni luate și primejdiile în cap 
purtate pre cineva mai păzit și mai socotit a face să poată), îndatăși fugăi să 
dede și încă cu frumos meşterșug picioarele prin rugi își încurca și 
câteodată și preste cap își da. Dulăul atuncea încă mai mare îndrăzneală, 


precum pre tâlhariul la mână va băga și în groapa morţii de viu îl va astruca, 
luând (că pre cât pieptul nepriietinului siială, pre atâta dosul lui îndrăzneală 
aduce), fără de nici o pază, vârtos și de aproape îl întiriia, atât cât şi peste 
prilazul gardului după dânsul sărind, cu mare nedejde de biruinţă îl goniia. 
Lupul dară, cel ce fugiia, socotind că acmu dulăul de tovarăşul său cel 
supus va fi trecut, îndată înapoi să învârtiji și faţă la faţă nepriietinului dede. 
Iară lupul cel supt gard ascuns, simțind că acmu dulăul preste gard au sărit, 
de năprasnă, denapoia lui a-l goni să luă. Dulăul, săracul, de nepriietinul din 
dos nicicum ştire având, cu Lupul din față vrăjmășește să lupta. Dară în 
vreme ce cu cel din față tare să apucă, atuncea și celalalt în spate i să 
încărcă (pentr-aceia dzic unii că cei cu socoteală denainte au ochi privitori, 
iară din dos socotitori, și lucrurile înainte mărgătoare trebuie oglindă să fie 
celor denapoi următoare). Deci Lupul, într-acesta chip pre dulău la mijloc 
luând, şi fuga înapoi îi astupară şi vârtutea în clipală, ca cu un brici părul, 
fără de nici o milă îi curmară şi bucăţi, bucățele tirăneşte (sau mai adevărat 
să grăiesc), cu tirăniia sa slujiia lupește, îl spinticară și ciolanele în toate 
părţile îi împrăştiiară. Mântuindu-să furii de străjeriu, ce pot lucra a povesti 
nu trebuie, căci fietecine aceasta poate pricepe. Căci omul, ticălosul, întâi 
Lătratul dulăului audzind, apoi îndată și lină tăcerea urmând, socoti că de au 
şi fost vreo jiganie rea, dulăul au gonit-o, și aşe iarăși somnului s-au lăsat şi 
odihnii cu totul s-au dat. Atuncea, lupii fără de nici o grijă, foarte pre lesne 
preste gard sărind şi în ocolul cel mai dinluntru intrând, fietecarele mielul 
său luă și, veseli de a nepriietinului biruire, dar încă mai veseli de a foamei 
potolire, cineși la ale sale să dusă”. 


Cu toţii, această poveste de la Vulpe audzind, dzisără: „Adevărat, dară, 
o, priietină Vulpe, că cu mare filosofie Lupul viaţa sa își chiverniseşte și cu 
multă înţelepciune hrana își agoniseşte”. 


Iară Vulpea iarăşi apucă a mai dzice: „Ce de aceasta vă minunaţi, o, 
iubiţilor miei fraţi? Căci eu şi altă înțelepciune în capul Lupului am vădzut, 
pre carea, dacă o voi povesti, precum pre aceasta cu multul covârșește, 
singuri o viți mărturisi. Și macară că istoriia în chip de basnă s-ar părea și 
de abiia să o poată cineva crede până cu ochii nu o ar videa, însă atâta 
cinstea coadii mele nebetejită cereștii să o păzască, precum că ce cu ochii 
am privit, aceia cu gura vă povestesc. Odânăoară era un boier carile avea 
câtăva herghelie de iepe. Avea la iepe şi un hergheligiu, carile pre cât era de 


bun păzitoriu, pre atâta era la vin tare băutoriu. În iepe era şi un armăsariu 
prea frumos, carile cu cât era la chip de iscusit, încă mai mult era cu 
vitejeşti duhuri împodobit. Căci atâta de tare nu numai al său, ce și a 
celorlalți armăsari cârduri păziia, cât hergheligiul din toate vredniciile 
numai cu beţiia îl întrecea (că mai vrednic să poate numi un dobitoc carile 
slujbele firii sale păzeşte decât un om carile cele pre mână-i credzute cum 
să cade nu le otcârmuiește). De care lucru jiganiia rea nicicum în herghelie 
să năvrăpască, au macară să să lipască nu putea. Căci armăsariul, coada pre 
spinare ridicându-și și urechile înainte buărându-și și tare nechedzind și 
rânchedzind, toată herghelia nepărăsit ocoliia, și pre Lup, cum îl videa, 
îndată, fără nici o frică, asupră-i să răpedziia şi de multe ori mai până la 
moarte cu picioarele îl stropşiia. Aceasta hergheligiul, de câteva ori la 
armăsariu vădzind şi toată nedejdea în bună paza armăsariului lăsând, pre 
dobitoc cât pre sine a fi socoti și pre sine mai rău decât dobitocul a să face 
priimi. Și așe, fără nice o grijă, mai de multe ori, de drojdiile vinului ametit, 
de pre cal să răsturna decât de strajea nopţii obosit spre dormire şi odihnă să 
culca. Deci armăsariul şi hergheligiul într-acesta chip să avea. 


Acmu să vedeți şi Lupul ce face. Întâiași dată cunoştea când 
hergheligiul de bat răstumat și când treaz de somn culcat era. Căci avea 
Lupul un loc înalt în vârvul unui deal însămnat, de unde în toate dzilele 
oglindiia încotro hergheliia îmblă și dincotro hergheligiul bat sau treaz vine. 
Că oricând hergheligiul bat să culca, niciodată gâlceava în herghelie a lipsi 
nu să tâmpla și nicicum armăsariul de vrăjmaș războiul Lupului nu scăpa. 
Care lucru, hergheligiul cunoscându-l, de multe ori, într-adins, treaz fiind, 
ca batul de pre cal cu capul în gios să răsturna și ca doară Lupul după 
obiceiu la armăsariu ar alerga, câte cinci şi şese ceasuri de la pământ nu să 
râdica, ce în zădar. lară amintrilea, bat fiind, oricând să deştepta, de pe 
forăitul iepelor, spaima mândzilor și sudorile carile de pre armăsariu ca 
şirlaiele curea, precum iarăși bătaie și războiu cu Lupul să fie avut cunoştea. 
Deci o dată așeși de tot în mormântul drojdiilor îngropat și în savoanele 
vinului tare înfășurat și legat fiind, Lupul îndată la herghelie și la 
armăsariului monomahie sosi. 


Lupul, dară, de departe prin iarbă şipurindu-să și pre pântece târâindu- 
să, ca doară armăsariul nu l-ar simţi, spre herghelie să trăgea. Ce în deşert, 
căci armăsariul (precum ochiul pazii totdeauna deșchis avea) cât de cii şi 


apropiierea Lupului simţi și fără nici o zăbavă asupră i să răpedzi. Că acmu 
așe cu Lupul să deprinsese, cât nicicum în samă îl băga (că deprinderea din 
toate dzile nu numai pre oameni la minte îi coace, ce şi pre dobitoace mai 
omenite şi mai cunoscătoare le întoarce). Lupul în războiu pre cât putea de 
copitele armăsariului tare să păziia, dară și cu meșterșug, ca doară de bot l- 
ar putea apuca în toate chipurile să siliia, carea până mai pre urmă o şi făcu 
(că nemică în lume aşe de cu greu între muritori să află căruia nepărăsita 
nevoință mijlocul și modul lesnirii vreodată să nu-i nemerească). Că 
armăsariul, oarecum mai mult decât pravilele vitejiii poftesc, asupra 
Lupului cu picioarele denainte, ca să-l stropșască și cu copitele osul capului 
în crieri să-i prăbuşască. Lupul cu iute fereală lovitura în deşert îi scoasă, și 
vrăjmaș colții prin nări pătrundzind, dinte cu dinte își împreună şi falcă cu 
falcă îşi încleştă (că precum la viteji îndrăzneala cu socoteală vrednicie, așe, 
fără socoteală fiind, nebunie ieste și să numește). Iară armăsariului inimii 
viteze durere pintini dându-i (că durerea în graba mare vârtute duhurilor și 
deznedejduirea mare vitejie inimilor aduce), aşe ca cum preste simţirea sa 
ar fi fost (că în tâmplările de năprasnă întâi purced fapturile, de cie urmadză 
simţirile şi gândurile), așe de cu mare siială capul în sus ș-au ridicat, cât pre 
Lup mai sus decât sine l-au aruncat, apoi aşe de sus, atâta de tare în pământ 
l-au buşit, cât ca o căldare crăpată, de foame deșert coșul Lupului cu sunet 
au zvânănăit. Lupul întâi vădzind, dară acmu și pricepând a armăsariului 
mai nebiruită virtute, socoti că de-l va mai ridica o dată aşe şi de-l va mai 
trânti şi de a doa oară într-acesta chip, nici picioarele îl vor mai ţinea, nice 
vreun os sănătos şi nezdrobit îi va rămânea (căci ispita o dată făcută a 
înțelepţilor, iară de multe ori poftorită a nebunilor dascăl ieste) (că cine cu 
sorbirea dintâi preste știință să arde, în lingura de pre urmă de da ori și de 
trii ori a sufla i să cade). Și ase, Lupul de botul armăsariului lăsându-să, 
puţinteluș într-o parte să dede. Herghelegiul de aceasta nicicum macară 
simţire luând, căci cu mlădiţele viței și cu cârceiele mlădițelor tare era 
cezluit (că de multe ori ce nu biruieşte omul, biruiește pomul, și împărați, 
carii toată lumea în robia sa au adus, pre aceiași, amintrilea nebiruiţi fiind, 
vinul în robiia sa i-au răpit şi beţiia cu mâna muierii i-au biruit. Și pre cât 
era întâi lăudaţi, pre atâta mai pre urmă s-au ocărât). Așe, Lupul, după aspru 
războiul acesta oarecum în sinul întristării capul slobodzindu-şi, spre 
chipurile meșterşugurilor chiteala își aruncă şi, singur cu sine vorovindu-să, 
într-acesta chip să socoti, dzicind: „Eu, acmu de atâtea dzile flămând și de- 
atâtea nopţi de priveghere obosit fiind, oarecum vârtutea mi-au scădzut. 


Aşijderea, în maţă de atâta vreme cevași macară nepuind şi stomahul după a 
sa fire fără hrană a fi neputând, în locul hranii singur singele său a amistui 
s-au nevoit, de unde aieve urmadză că şi duhurile să-mi fie lipsit și mare 
iușurime trupului de vitionime să-mi fie vinit. (Căci foamea în toate dzile 
muritori a fi ne învaţă și ieste o boală carea nedespărțit tovarăș tuturor 
părţilor trupului și pururea să află de faţă). Ce de-ași fi fost (dzicea Lupul) 
în statul puterii mele, armăsariul aşe tare nu m-ar fi purtat și de n-ași fi fost 
de vitioan aşe de iuşor, atâta de sus nu m-ar fi ridicat (acmu, dară, ce 
lipseşte în fire pre cât poate meşterşugul să plinească trebuie)." Și aşe Lupul 
socotindu-să, la un mal să dusă şi cu toată pofta ţărna, ca cum carne de 
cârlănaş ar fi, înghiţiia, și cu atâta lut să îndupăcă, cât ca cum ar fi un sac, 
peste tot tare şi de greu să îndesă (că din fire Lupul, ca și lacomul, acesta 
dar are, ca când mult să mănânce poftește, întâi maţele, apoi stomahul își 
plineşte. Căci carnea nemistuită la maţă a o trimete poate și apoi, oricând îi 
ieste voia, o boreşte și afară o scoate). Aședară Lupul, dacă cu atâta de 
multă țţărnă tot coşul își împlu, decât armăsariul mai mai greu să făcu. Și de 
ciia, de abiia clătindu-să, iarăși cătră herghelie asupra armăsariului purceasă 
(că sufletul nepriietin, într-altă nu, fără numai în biruință să odihneşte). 
Armăsariul, după deprinsul obiceiu, îndată înainte-i ieși. Lupul acmu, de 
tărnă îngreuiat, precum sprintină fereală a face cu greu îi va fi, şi de copitele 
armăsariului așe pre lesne ca mai denainte cu anevoie să va feri socoti, de 
care lucru meşterșug ca acesta scorni (căci toată simceaoa minţii ieste la 
nevoie lesnirea a nemeri şi la lesnire de nevoia fără veste tare a să păzi). 
Dacă pre cât mai aproape putu, lângă stavă să apropie, pre coaste într-o 
parte să culcă, picioarele ţapene înainte își lăsă, gura își căscă, dinţii îşi 
rânji, limba afară își spândzură, ochii cu albușurile în sus își întoarsă și 
oarecum uscați şi paiejiniţi îi arătă, muştele în gură îi întra, viespiile de ochi 
şi de melciuri îl pișca, iară el cu mare răbdare acestea toate, ca cum ar fi 
mort, le răbda. (Că mulţi, vădzind că viaţa le aduce primejdie de moarte, 
morţilor asămănându-să, şi din moarte au scăpat, şi pre alţii cu piciorul pre 
cerbice au călcat). Armăsariul, vădzind că Lupul nu ca dintâi vrăjmaş 
năvăleşte, ce ca stârvul mort pământului să lipeşte, întâi de departe pre nări 
forăia, apoi mai cu îndrăzneală de Lup să apropiia. De ciia (după cum a 
tuturor dobitoacelor obiceiul ieste, când vreun stârv mort află, a-l amirosi), 
dincoace şi dincolea a-l adulmăca începu. Lupul, cu moartea minciunoasă, 
hirișă și adevărată prostului armăsariu moarte acmu-acmu gătiia și cum îl va 
apuca şi cum îl va birui și cum va sări, numai din gând să chibzuia. 


Deci armăsariul, precum am dzis, din toate părţile amirosindu-l, şi 
despre partea botului vini. Atuncea Lupul, după greuimea ce avea, cu cât 
mai mult putu să sprintini și de năprasnă pre săracul armăsariu de nări 
apucă. Carile, și de spaimă, şi de durere, macar că peste puterea sa să sii şi 
cu picioarele în toate părțile azvârli, dară cu aceasta puţin lucru și aşeși 
cevaşi macară nu spori. Căci îndesată greuimea lutului în maţele Lupului 
iarăşi la pământ atâmă şi capul și genunchele armăsariului. Câtăva vreme 
Lupul altăceva nu făcea, fără numai, ca o piatră în gios, tot la pământ să 
trăgea. Armăsariul acmu, icoana morţii în oglinda vieţii sale privind și din 
toate părțile deznedejduind, mai mult de groaza morţii decât de mușcătura 
Lupului, din toate mădularele să slăbiia. (Că precum apelpisia câteodată 
inimile îmbărbătează, aşe mai de multe ori toate nedejdile curmă și toate 
puterile ca cu paloşul deodată le răteadză). Aşedară, armăsariul, ticălosul, în 
toată slăbiciunea aflându-să, Lupul, cum mai fără veste și mai în pripă de 
nări lăsându-l, de ii îl apucă, şi, îndată bârdăhanul spărgându-i, maţele la 
pământ îi vărsă. 


După ce Lupul cu acesta meșterșug pe armăsariu îl întoarsă în ţinţariu 
şi pe poarta întunerecului îl bagă (că moartea dobitocului altă nu ieste, fără 
numai lipsa luminii vieţii întunerecul neființei aduce), îndată ţărna ce mai 
denainte nu pentru sațiul, ce pentru greuimea o înghițisă, a vărsa începu, 
într-a căriia loc, cu mare veselie, carnea armăsariului pusă. Ca acestea și 
altele mult mai mari şi mai minunate înțelepciuni, o, fraților, Lupul în capul 
său poartă, carile adevărate izvoară de ştiinţă şi senine de multă cunoștință 
sint (că nici nebunul coarne, nici înțeleptul aripi are, de pre carile de înțelept 
sau de nebun să să cunoască, ce pre amândoi cuvântul şi lucrul veri aşe să 
fie, veri ase îi arată. Că amintrilea mulți înţelepciunea cuvântului îndestul 
au, iară de lucrul ei prea lipsiţi sint; și împotrivă, mulți de pompa și 
frumuseţea cuvântului sint depărtaţi, iară faptele îi arată precum cu 
înţelepciune a fi încorunaţi). De care lucru, o, priietinilor, fără nici un 
prepus să fiţi, că Lupul aceasta a isprăvi va putea, însă numai de va vrea. 
Numai și aceasta a socoti vă trebuie, că siiala Lupului fără vreo adevărată 
pricină să fie nu poate. Că amintrilea (înţelepţii precum de laudele lumii 
fug, aşe pentru ca lumea de buni să-i laude, înţelepţi a să face s-au nevoit). 


Aşijderea, cel mai supţire al înțelepţilor meşterșug ieste (ca lauda 
numelui de la dânşii pre cât pot gonind, ea singură pre atâta asupră-le să 


alerge fac), nu într-alt chip (ce ca cum inima carea în dragostea cuiva ieste 
lovită, cu cât îndrăgitul să ascunde și să fereşte, cu atâta dragostea 
cuprindzându-l îl topeşte). Deci cât despre siiala lui ar fi şi pre cât proasta 
mea socoteală agiunge, socotesc (că de multe ori ce nu să începe cu 
cuvântul să sfârşeşte cu băţul)." 


Cu acest feliu de învăluiri și cu aceste sule de bumbac, după ce Vulpea 
pre Lup împunsă, pătrunsă și pre cât putu în ura și zavistiia a multora îl 
împinsă (căci mulţi era carii nici cuvântul dreptăţii a şti, nici pre Lup a 
filosofisi a audzi poftiia) (că câtă înăcăjire bolbăitura minciunii în urechea 
dreaptă, atâta nesuferire săgetătura adevărului în inima necurată aduce) și în 
tot chipul cu podoabe îl învăscu și-l desvăscu, îl îmbrăcă și-l dezbrăcă, până 
mai pre urmă nu într-alt chip, ce vădzind că mulţi urechea ascultării despre 
mulțimea vorovirii ei a întoarce începusă, cuvântul își curmă (căci gura 
desfrânată mai tare aleargă decât piatra din deal răsturnată, pre carea un 
nebun cu piciorul poate a o prăvăli şi o mie de înţelepţi a opri nu o pot). 


După aceste a Vulpii pentru a Lupului filosofie dovede, cu toții 
cunoscură că în capul Lupului ieste și siială, şi socoteală. Deci cei ce poftiia 
siiala nicicum vrea să-i asculte socoteala, iară cei ce poftiia socoteala mai 
cu de-adins vrură să ştie ce-i poate fi siiala. Și așe, sentenţiia celora ce 
poftiia socoteala biruind, aleasără ca iarăși pre Lup de față să cheme și mai 
cu adevăr pentru a Strutocamilei fire să să înştiințedze. 


Deci, după ce pre Lup în mijlocul theatrului adusără, Corbul (precum 
şi mai sus s-au dzis) puterea Vulturului și îndemnarea Cucunozului spre 
adeverinţa vredniciii Strutocamilei avea, carile, ca și cuvintele Lupului, 
după pofta sa să abată și într-alt chip a grăi pricină a i să da să nu sa poată, 
cătră Lup într-acesta chip loghica îndrăpt îl învăţa. Căci nu din hotarul 
mijlocitoriu purcedea, nu din protase siloghizmul începea, ce din încuierea 
urmării protasele sofisticește în gândul ascuns lăsa și într-acesta chip 
epifonema sa în glasul mare striga: „(Cine în lume ieste atâta de înțelept 
căruia altă înţelepciune să nu-i trebuiască? Cine între muritori ieste atâta de 
învăţat căruia mai multă partea învățăturii să nu-i lipsască? Cine în tot 
theatrul acesta ieste atâta de ascuţit la minte carile vânt să socotească a 
altora cuvinte? Și cine ieste acela carile a dzice va îndrăzni că mai mult o 
mână decât o mie a sprijeni sau a pohârni poate?) De care lucru, o, iubite 


priietine, pentru ce în mijlocul theatrului te-am chemat a ști ţi să cade. Că 
iată, vredniciia Strutocamilei toţi o au ales. lată că alegerea a multora ieste 
mai adevărată şi mai întărită decât a unuia sau a doi. lată că Strutocamila de 
titulul vredniciii şi a stăpânirii vrednică ieste. lată că mare să află 
însămnarea numelui ei. Așe poruncește Vulturul, aşe va Corbul, aşe 
îndeamnă şi sfătuieşte Cucunozul. " 


Corbul, dară, a acestora de câteva ori palinodiia cântând și după firea 
glasului său de da ori şi de trii ori crăncăind. Lupul partea cea mai multă a 
vremii tăcerii da ăcăci tăcerea capul filosofiii ieste, și încă toată cinstea 
înţelepciunii mai mult întrânsă să prijeneşte, de vreme ce aplos a grăi de la 
maice și de la mance ne deprindem; frumos și mult a vorovi, toate şcoalele, 
mai prin toate locurile (nu cu puţină pagubă a tot muritoriul!), pre canoane 
ne învaţă. Iară înțelepţeşte a tăcea și vremea voroavii puţine şi grele prea la 
puţini videm, și învăţătura tăcerii undeva macară în lume a să profesui nu 
audzim. O, fericita tăcere! că totdeauna cu tăcerea ascultăm și învăţăm orice 
ar fi de învăţat şi pururea din fântâna tăcerii cuvântul înţelepciunii au 
izvorât. Că cine tace mult, mult gândește, şi cine mult gândește, mai de 
multe ori ce-i mai cuvios nemereşte. Acela dară ce ce-i mai de folos au 
nemerit, dzic că, de va grăi, va grăi mai negreşiti. 


Lupul dară, după multă cu tăcere spre crăncăitul Corbului ascultare, 
într-acesta chip să cumpăni, ca nici cu de tot nerăspunderea necunoscătoriu, 
nici cu voroava împotrivă mai mult mâinii aţiţitoriu să să arete, de care 
lucru într-acesta chip răspunsă (când toate gurile privighitorilor a mai cânta 
tac, atuncea greierul copaciului a ţiţii începe). „Deci sau căci au tăcut 
privighitorile, grierul au început, sau căci au început grierul, privighitorile 
au tăcut, nici aporiia, nici dezlegarea ei ieste aşe vrednică de iscodit. Căci 
una știm, şi aceia de la toți de adevărată priimită axiomă ieste (că toate 
vremea sa au şi vremea a tuturor dascal şi învăţătoriu ieste), carea precum 
voroavii vorovitoare, așe tăcerii tăcătoare, cumpănitoare şi giudecătoare va 
fi. Iară eu vecinice mulțămiri dau, căci acmu de lucrul ce nu ştiam oarece 
m-am înștiințat (căci fietece a ști mai de folos ieste decât fietece a nu ști)." 


Iară între pasiri era o Brehnace bătrână, carea în multe ştiinţe și 
meşterșuguri era deprinsă (că mult să îndrepteadză cu învăţătura tinerețile, 
dară şi ştiinţa mult creşte și să adaoge cu bătrâneţele). Aceasta a Lupului 


atâta siială şi la voroavă atâta fereală aminte luând, în sine dzisă: „În Lup nu 
numai tăcere inimoasă, ce și oarece simţire adulmăcoasă ieste (și până într- 
atâta cruțătoriu cuvintelor ce să arată, nu ieste sămn a minte de socoteală 
deșartă). De care lucru tăcerea lui cu glogozite voroavele noastre de trecut 
nu ieste (că voroava glogozită, până mai pre urmă, sau de tot în deșert, sau 
în gâlceavă iese, iară tăcerea cu răbdare sau în pace, sau în biruire să 
săvârşeşte)”. Și aşe, către alalte pasiri dzisă: „Puţină răbdare să aveţi să 
cade, pentru ca într-o parte luându-ne cu Lupul, pentru cel de obşte folos, 
oarece cuvinte să facem". 


Și aşe, Brehnacea, în singurătate cu Lupul luându-să, cătră dânsul într- 
acesta chip voroava începu: „Vreare-aș şi aş pofti, iubite priietine, pricina 
adâncii tale tăceri ce ar putea fi ca să pociu şti (că deşi tăcerea între toţi 
iubitorii înțelepciunii lăudată ieste, însă la vreme de treabă icoana neștiinții 
arată). Așijderea (macar că cine nu știe vorovi şi tace, frumos vorovește, dar 
încăşi la multă cu îndemnare și cu poftă întrebare a nu răspunde, sau a celor 
pizmoşi, sau a celor urâcioși lucru ieste). Mai vârtos, precum mi să pare, 
ştiut a-ți fi socotesc (că doaă lucruri, sabie de îmbe părțile ascuţită şi rană 
minţii netămăduită ieste cineva la vreme de voroavă cuvântul a-și opri și la 
vreme de tăcere limba desfrânată a-și slobodzi). De care lucru de ieste în 
tine vreo ştiinţă sau vreo cunoştinţă, de mine să nu ascundzi te poftesc și te 
sfătuiesc. Ca într-acesta chip orice în republica noastră clătit, strămutat și 
neaședzat ar fi, în limanul odihnii, întrulocarea unirii și în aședzământul 
omoniii a aduce să putem. Căci într-alt chip lucrul de va rămânea, de toată a 
lucrurilor alcătuire şi a sfatului bun și de obşte învoire, toată nedejdea să 
rumpe și să curmă (că nu atâta stricăciune publicăi adunarea nepriietinilor 
denafară, pre câtă a cetăţenilor dinluntru a inimilor într-un gând 
neîmpreunare aduce)." Lupul răspunsă: „Bine stii, cinstite priietine (că 
degetul arătătoriu cumplită otrava clătește a ochiului privitoriu) (şi supt 
unghea degetului mai vrăjmaș toapsăc decât supt dintele viperii stă). 
Aşijderea nu ieste pofta aceluia carile cu dreaptă socoteală să slujeşte, ca 
lumea, cu degetul arătându-l, să dzică: «lată, acesta așe au dzis, aşe au 
făcut». Că macar că într-acea dată oarece spre adaogerea cinstei și spre 
slava numelui a să aduce s-ar părea (care lucru mai mult decât altele pre 
muritori farmăcă), dară cu bună samă și adese s-au vădzut că aceleași guri 
cântă cântecul îndrăpt, şi ce ieri lăuda, astădzi în hulă iau şi în batgiocură. 
De care lucru propozitul socotelii au fost ca într-atâta adunare de nevoie 


adevărul a nu arăta, iară de bunăvoie numai singur eu a-l ști, sau cătră altul 
iarăşi adevărului iubitoriu a-l obşti (că între doaă chipuri pururea doaă 
socotele asupra unui lucru au, dară în doaă monarhii, în carea nenumărate 
chipuri, voi şi socotele să află, cu cât mai vârtos deosăbite plăceri vor avea? 
Unde cineva cu sfatul plăcut şi iscusit nu mai mulţi priimitori decât 
lepădători şi nu mai puţini apărători decât împotrivitori va afla), Şi așe 
urmadză ca (din cuvântul adevărat nu mai puţini nepriietini decât priietini 
cineva singur cu gura sa să-şi agonisască)." Brehnacea răspunsă: „Adevărat, 
o, priietine, că coaptă şi deplin ieste socoteala ta (căci nime așe de fericit în 
lume să să ţie, a căruia, precum și lucrul, și cuvântul tuturor va plăcea să să 
socotească, că soarele și ceriul senin călătorilor, ploile sămănătorilor, vara 
plântătorilor, toamna culegătorilor şi iarna de-a gata mâncătorilor place, pre 
carile soarele, totdeodată tuturor neputând a le pricini, de la toţi acește nu 
poate a scăpa a nu să vinui); şi macară de lauda gurilor multe înțelepții ca 
albinele de fum fug, însă (când pentru făcut folosul de obşte cineva să 
fericeşte, cuvioasă și frumoasă ieste lauda) (că cu mintea și sfatul unuia, a 
multora viață a să păzi şi din viitoarele primejdii a să feri ispita din toate 
dzilele arătătoare şi mărturisitoare ne ieste). Precum cu bună chivernisala 
unui navarh, din nesăţioase droburile mării multe suflete la limanul lineștii 
scapă (căci acela, bun cărmuitoriu a fi să dzice şi ieste carile din lineşte 
furtunele socotește și din furtună lineştea agonisește). A căruia dulce 
voroavă în liman şi vrednică laudă pre uscat şi cădzută mulțămită de la 
ficiori pentru părinţi, de la părinţi pentru feciori, prin toate casele şi 
adunările, nu otravă, mă crede numelui, ce tare antifarmac tuturor hulelor 
ieste. Pentru aceasta și într-acesta chip a celor vechi şi fericiţi iroi numere 
(căci fericirea adevărată cu cât să vechește, cu atâta mai mult să fericeşte), 
carile de atâtea mii de ani și până acmu, din iscusite condeiele scriitorilor, 
din tocmite verşurile stihotvorţilor, din împodobite voroavele ritorilor și din 
dulce cuvântare a tuturor gloatelor bună pomenirea numelui nici s-au 
părăsit, nici în veci să va părăsi. Care lucru vie icoana vrednicelor sale 
suflete și deplin pildă următorilor săi ieste (căci toată omeniia și vredniciia 
omenească într-aceasta să plinește, ca pre neputincios să agiute, şi 
neştiutoriului nu numai cu cuvântul, ce mai vârtos cu fapta pildă aievea să 
să arete). Acesta lucru singură înțelepciunea firii pre toți învaţă, cu 
îndămânările sale pildă ni să arată de față, câte părți are, toate în slujba şi 
agiutorinţa tuturor le întinde. Soarele tuturor cu același ochiu caută, nici pre 
unii încăldzeşte şi despre alţii aceasta tăgăduiește. Ploile, precum stincele 


umedzăsc, aşe săminţele dezvălesc, hlujerile răcoresc, copacii înfrundzesc, 
florile iarba şi toată pășunea și otava înverdzesc; și toate în neamul și chipul 
său, una spre îndămânarea alțiia neobosit să nevoiesc și fietecarea periodul 
plinirii sale a plini să silesc. De care lucru aievea ieste (că fireanul firii a 
urma să cade), iară amintrilea cine firii să împoncişadză, pre făcătoriul firii 
în meşterșug necunoscătoriu arată. Nici voiu, priietine, cu numele firii, 
mulțimea pătimirilor să înţelegi (că toată pătimirea grozavă nepriietină, iară 
nu priietină ieste firii)." 


Cătră aceste a Brehnacii nu proaste cuvinte, Lupul într-acesta chip 
răspunsă: „Vădz și bine cunosc, o, priietine, că cu toată nevoinţa te sileşti ca 
pentru a mea adâncă tăcere să te înştiinţăzi (că sufletul filosof nu numai 
cum și ce s-au făcut, ce şi pentru ce aşe s-au făcut cerceteadză) (că toată 
prostimea lucrurile vădzind, precum sint le știu, iară filosoful din ce şi 
pentru ce așe sint cunoaşte). 


Deci de vreme ce și eu (precum mi să pare) urechi bine ascultătoare 
am aflat și tu precum gură adevărul grăitoare să fii nemerit adeverit să fii și 
precum eu a povesti nu mă voiu lenevi, așe tu în pomenire a le alcătui nu te 
obosi (că voroava frumoasă la cei cunoscători de n-ar mai sfârşi, încă mai 
plăcută ar fi, iară cei necunoscători mai tare dulceaţă în basnele băbeşti, 
decât în sentenţiile filosofeşti află). Întâiaşi dată, dară, o, priietine, pricina 
tăcerii mele au fost căci (în ureche de pizmă îmbumbăcată și de zavistie 
astupată nici buhnetele căldărăreşti, necum line cuvintele filosofeşti a 
răzbate pot) (căci mai pre lesne s-ar audzi voroava între ciocanele 
căldărarilor decât între multe gloate a varvarilor). Iară a doa și cea mai grea 
pricină au fost căci nu a tuturor socoteală ieste ca pentru ce nu ştiu să să 
înştiințedze (macar că fietecine din fire a şti pofteşte, dar cei mai mulţi, 
ceva neștiind, precum ceva nu ştie a să dovedi nu priimeşte), ce pentru ca ce 
le place și ce poftesc, aceia a şi audzi să nevoiesc. Așijderea, nu atâta pentru 
hirişă fiinţa Strutocamilei a să înştiinţa, pre cât cine ceva împotriva lor şi 
după pofta adevărului va grăi a însămna să silesc. Că acel apofasisticos 
cuvânt: El au dzis, ase va, ase poruncește, aievea arată că nu ce mai de 
folos, ce ce mai plăcut le ieste, aceia să și aleagă. Și așe, voroava mea nu de 
ascuţite, ce de căptuşite urechi ar fi lovit (şi ce mai mare nenorocire a fi 
poate decât când nici cel ce bine voroveşte nu să înţelege, nici cel ce aude 
cuvintele de bune și de rele nu-i alege). De care lucru la cei cu socoteală 


(mai cu suferire şi mai cu cuvinire ieste în munţi holmuroși, codri umbroși, 
în stânci pietroase, peșteri întunecoase, între păreţi zugrăviți şi zidiuri cu 
iederă acoperiți cuvinte a face decât între oamenii carii cuvântul adevărului 
a audzi nu le place). Căci între locurile pomenite, cineva glasul de ș-ar 
slobodzi, în urma glasului văile, codrii, munții, păreţii, zidiurile aceiași 
dzisă ar poftori, și de n-ar adaoge, încailea, nici ar scădea ceva voroavii 
cuvioase. Care lucru la urechile după plăcere a audzi deprinse, împotrivă 
cade, că de răspund, răspund cu urgie, iară de tac, tac de pizmă şi de mânie. 
Dară de vreme ce în singurătatea oamenilor şi în tovărășiia ştiinţelor acii 
numai amândoi ne aflăm, ori până unde proastă ştiinţa mea s-ar întinde, cu 
bună nedejde și fără nici o primejdie a alerga şi orice înodat s-ar părea, a 
dezlega nu mă voi sii (că de nepriietinul înţelept ieste de lăudat, cu cât mai 
vârtos şi priietin şi înțeleptul va fi mai de ascultat şi de îmbrățășat). Că a 
Vulpei șicuită către toată publica priință, iară asupra mea ca vreo ură să 
poată aduce, cu mare nevoinţă numele mieu și a filosofiii mele la mijloc s- 
au adus, carii de la mine cea adevărată și chiară a Strutocamilii ființă hirișie 
să le arăt înaintea atâtea gloate m-au chemat. Cătră carii în ceva 
nerăspundzind, pricina tăcerii şi siielii mele mai sus deplin ţi-o am povestit. 
Iară acmu, pre cât puterile îmi vor agiuta, numele și firea Strutocamilei cum 
mai pre scurt şi mai aievea a-ți dejgheuca mă voi sili (căci nu didascalul, 
carile în toate dzile în școală învaţă, ce cela ce a ucenicilor cu învrednicii şi 
învățături împodobește viață, fericit şi la nume vestit ieste și a fi să cade). 
Unul dintre cei a firii tâlcuitori dzice că a numerelor numire şi cunoștință 
ieste măsura a necunoscutei firi. Iară altul dzice că ieste făcliia şi lumina a 
fiinţii lucrurilor. Amândoi dară, precum să cade, la rădăcina adevărul au 
atins şi la vârvul adevăratei cunoștințe au agiuns (că cine adevărul de la 
rădăcină cearcă, ştiinţa în vârvul înălțimii află, şi cine adeverinţa de gios 
întreabă, cunoştiința de sus îi răspunde). Bine dară și după regula 
adevărului, iarăși dzic, vrednicii aceia filosofi au grăit, de vreme ce tot 
numele hiriș scurtă hotărârea lucrului ieste. Deci numele Strutocamilei din 
doaă numere, din Struţ adecă și din Cămilă alcătuit ieste. Așijderea din doaă 
feliuri, adecă din dobitoc și din pasire ieste împărţită (însă de ieste în lume 
pasire ca aceia, carea hiriş numai struţ să să cheme). Deci a acestor doaă 
dihanii hirișiile împreunând, firea jiganiii, pentru carea întrebare să face, pre 
lesne a desface și a cunoaște vom putea. Așijderea pre fietecare dihanie, 
prin cele patru firești pricini cercând, fietecarea cât și ce cu dobitocul acesta 
împarte, chiar vom putea pricepe. Aședară Cămila ieste dobitoc în patru 


picioare, mugitoriu și din fire spre ridicarea sarcinii orânduită. Deci cât ieste 
despre partea pricinii făcătoare, aievea ieste că ca şi alalte în pântece să 
zămisleşte și în vremea cădzută fireşte să fată. Cât ieste despre partea 
materiască, ieste ca şi alalte dobitoace: din carne, singe, oase, vine, piiele, 
păr şi alalte câte la materie să cuprind. Cât ieste despre pricina formei 
precum din alalte dobitoace cu multul să deosăbeşte, să arată. Întâi, că unele 
sint cu un ghib numai, iară altele cu doaă, la cap mică, după mamina 
trupului ce poartă, picioare înalte şi la genunchi botioase, la talpă lată și fără 
unghi, la copită îngemănată și ca gâștele pe dedesupt împelițată, la coadă 
scurtă, după lungimea trupului măsurând (căci coada la dobitoc întâi ieste 
pentru frumseţe, iară a doa, ca pe unde cu capul şi cu picioarele nu agiunge, 
pentru apărarea de muşte, cu coada să agiungă), la păr creaţă ca arapul, dară 
moale ca bumbacul, de la grumadzi până la piept ieste flocoasă şi coama 
îndrăpt, de la gușă în gios, spre gâtlej purcede, iară peste tot la stat decât 
alalte mai mare, iară decât filul mai mică ieste. Iară cât ieste despre pricina 
săvârşitului, aieve ieste (precum și mai sus am dzis) că firea spre ridicarea 
sarcinilor grele au orânduit-o. Nici aspru să ţi să pară, o, priietine, acest 
cuvânt pentru pricina săvârşitului, că macară că aceasta pricină ithicăi mai 
mult decât fizicăi slujeşte, însă adevărul așe să adeverește, nevoia 
omenească în fire pricina sfârşitului au aflat și, precum dzic unii, preste 
chiteala firii (însă meşterșugul fătul nevoii fiind, nevoia întâi ce-i mai pre 
lesne, apoi ce-i mai cu greu şi mai de folos au aflat), însă nu de tot 
împotriva firii, nici preste puterile ei a sări poate, nici orânduiala lesnirii a-i 
muta ispiteşte. Că ce meşter ar fi acela carile grindzi de fier ar râdica și cu 
cuie de lemn le-ar întări, sau cine sfeșnic de său și lumânare de argint ar 
face? De unde aievea ieste că ce firea spre lesnire împrăştiiat au lăsat, aceia 
meşterșugul cu adunarea spre săvârşire le-au adunat. De care lucru, la 
Cămilă de socotit ieste întâi ghibul în spinare râdicat, pentru ca de greuimea 
sarcinii mijloc pre lesne să nu i să îndoiască. A doa, la dânsa ieste de luat în 
samă perinuţele între picioarele dinainte și în pulpile picioarelor denapoi, în 
carile, când pentru încărcarea la pământ șede, ca cum în niște pirostii cu trii 
picioare, într-acele perinuţe să sprijineşte, pentru ca adese culcarea şi 
ridicarea şi greuimea, carea în spate o îndeasă, pieptul și pulpile să nu-i 
julească, nici piielea, rănindu-i în ceva, să o betejască. A triia ieste la dânsa 
de socotit mărimea trupului şi puţină mâncarea și încărcarea stomahului și 
mare răbdarea carea de sete în vremea căldurii are, pentru ca şi hrana 
fiindu-i puţină şi răbdarea mare la sete, pre la locurile carile mâncarea de în 


bişug şi băutura în biv nu să află, mai răbdătoare şi mai trebuitoare să fie 
(că acela ieste mai trebuitoriu, carile la vreme de nevoie ieste mai 
răbdătoriu). Acestea dară în Cămilă firea ascundzind, nevoia și meșterșugul 
din fire așe şi spre acesta sfârșit să le fie orânduit sfiteşte. Iară de toate mai 
pre urmă de socotit la Cămilă rămâne, ca după mărimea trupului, 
micșorimea sufletului, și după arătarea trupului, prostimea duhului ce are, 
că un copil de şepte ani sau și mai mic șepte cămile sau și mai multe după 
sine a trage și încătro voia îi ieste a le întoarce poate, iară de multe ori, în 
locul copilului, un măgăraş această slujbă a săvârşi şi câteva cămile după 
sine a înşira poate, carile cât sint şi cât pot, de s-ar putea cunoaște, lucrul 
într-alt chip s-ar tâmpla (că unde a socotelii şi a minţii radze nu lucesc, 
duhurile puterii puţin procopsesc). Acesta lucru în dobitocul acesta chiar 
arată că firea nu după mărimea trupului duhurile în cumpăna atocmirii au 
împărţit, ce la stârvul măminos şi vârtos duh logoş și fricos au pus (că 
puterea trupului, cât de vârtoasă, râdică, împinge şi strânge, cât de mai mult 
ar putea doi sau trii, iară cel puternic la socoteală cu miile pre alţii 
covârşeşte). Deci într-acesta chip Cămila fiind, toate nevoile şi greutăţile ce 
trage nu peste voie, ce peste ştiinţă sufere. În care lucru, lauda 
vredniciii suferelii să agonisască nu poate (căci acela ce simte, iară nu acela 
ce nu simte, a suferi să dzice, şi cela ce puterea spre izbândă harnică a fi îşi 
cunoaște și nu-și izbândeşte, iară nu cela ce slăbiciunea nepriietinului 
neştiind, de frică să contineşte, răbdătoriu să numeşte). Încă mai cu de-adins 
şi precum adevărul să are, că Cămila, nu căci nu poate, ce, precum am dzis, 
căci nu știe că poate, i să pare că de-ar putea vreodată pre cei ce o înăcăjăsc, 
tot ş-ar izbândi; de care lucru în ştiinţa ei, slăbiciunea duhului puterile 
trupului neclătind, numai cu pizma și înădușala rămâne. Carea macar că în 
viaţă (precum unora place) dzic că nu o uită, însă iarăşi în viaţă izbânda, 
pentru pricinele carile am dzis, a-şi răscumpăra nu să învrednicește. Acestea 
dară, cani pre scurt, o, iubite priietine, în Cămilă și în firea ei aşe să 
socotesc, şi cu tot adevărul așe şi sint. Deci pentru aceasta mai mult voroava 
a lungi părăsindu-ne, la Struţ, pasirea să ne întoarcem. 


Aședară, giumătatea dobitocului acestuia în Cămilă aievea arătându-să, 
acmu cu alt mijloc giumătatea ce rămâne în Struţ, pasirea, să o cercăm şi 
iarăşi prin cele patru a firii pricini, ce, cum, din ce și pentru ce ieste, să o 
aflăm. Deci la acesta lucru întâi ca astrologhii să facem să cade, carii cele 
adevărate fireşti şi cereşti trupuri mai curat vrând să arete, nişte fiinţe din 


socoteală și niște trupuri și locuri, carile nici în ceriu, nici în fire să află, 
pun. După aceasta dară socoteală, a fi să dzicem şi cu mintea să supunem, 
precum în fire să află o pasire mare, cu pene, pedestră și nezburătoare, sau 
un dobitoc cu doaă picioare și să oaă; hrana, în loc de grăunţă, iarbă sau 
carne, să-i fie piatră, foc şi fier; şi așe, pre ciuda lumii, aceasta prin 
pricinele firești de amănuntul să o ispitim, ca oarece pentru dânsa adevărul 
şi socoteala ce ne va arăta să oblicim. Pre cât dară ieste din partea 
materiiască, să vede că nu piatră, lut sau alt metal, ce carne, singe și alalte 
lucruri de materie dihaniiască are. Pre cât din pricina făcătoare ieste, întâi în 
ou să zămislește, să oaă, cloceşte și apoi puii ca alalte pasiri din oaă îşi 
scoate. Iară cât despre pricina formei, multe şi aspre discolii are, pre carea, 
binişor de o vom socoti şi în cumpăna socotelii drepte de o vom cumpăni, 
mai mult spre a firii ei cunoștință decât alalte ne va agiuta. Forma, dară, 
parte îi ieste de pasire, iară parte de dobitoc. De dobitoc, dzic, căci pedestră, 
nezburătoare şi pre faţa pământului, iar nu în aer îmblătoare. Talpa îi ieste 
ca de Cămilă, cu copită împreunată, iară nu cu unghi și cu degete despicată; 
în spinare, ghib în sus râdicat ca Cămila are, la grumadzi, lungă şi întoarsă, 
la picioare, înaltă și la genunchi botioasă ieste; la cap, mică și la bot, 
întoarsă, nu plisc de pasire, ce bot de dobitoc poartă; coada în sus întoarsă, 
creață și tufoasă îi ieste. Rar și departe pășeșşte, princet şi lin paşii îşi 
clăteşte. Acestea toate din forma cămilii îndatorită a fi, dovadă nu trubuie. 
Iară din forma pasirii îndămânată a fi, numai penele o arată; în loc de fulgi, 
tulee, și în loc de peri, pene ş-au luat. Acestea dară la un loc împreunându- 
le, pentru a patra pricină, carea ieste a săvârşitului, cum vom putea vom 
giudeca. Deci, pre cât cu socoteala a agiunge putem, dzicem că firea într- 
aceasta jiganie un lucru mijlociiu au lucrat. Căci trupul mare asămănând 
Cămilei, cu mici penele aripilor pasirii în aer a să râdica nu poate. 
Aşijderea, slab trupul păsăresc sarcina dobitocească și a pohoarăi greuime a 
suferi și a purta nu poate. De unde aievea ieste că nici firea spre acestea au 
tocmit-o, nici meşterşugul și nevoia au silit-o. De care lucru, un lucru numai 
a săvârşi poate (căci firea ceva în zădar și în deșert nu face), însă, de ieste 
de credzut cuvântul unora, carii dzic precum jiganiia aceasta în stomahul 
său fierul amistuind și oţelul în maţeși topind, pre urma ei, cei ce această 
treabă de grijă au, găinaţul la un loc îl strâng, pre carile meşterii de a doa 
oară fierbându-l și în materiia și forma dintâi întorcându-l, fierul cel vestit, 
ce-i dzic meschiul vechiu, să fie alegând, din carile odânăoară povestesc 
precum oaă de fier prea multe să să fie făcut, carile și până astădzi în 


cămările împăraţilor rămășiță să păzăsc şi să află. Însă aceasta socoteală, 
macară că pre la mulţi de adevărată să ţine și să crede (dară mișeliia lumii 
aceştia atâta cu vremea lucrurile strămută, cât celea ce unii o dată cu 
mânule le apipăia, cu picioarele le călca și cu ochii le videa, aceleași acmu 
alții audzindu-le, în loc de basnă şi de minciună a fi să le ţie). Însă noi a 
celora ce ispita prin scrisori a oameni de temeiu nu să pomenește, nici acmu 
ispita după cuvinte cineva a afla să învredniceşte, lucrul în prepusul 
schipticesc lăsăm. Şi așe, nici spre aceasta sfârșit din fire Struţul orânduit a 
fi nu să adeverește. De care lucru, din tăgadă, mărturisirea adevărului 
aducând, dzicem: jiganiia aceasta dobitoc cu patru picioare nu ieste, pasire 
zburătoare nu ieste, Cămilă nu ieste, Struţ aplos nu ieste, de aier nu ieste, de 
apă nu ieste. De unde iarăși dzicem că cea adevărată a ei hotărâre aceasta 
poate fi: Strutocamila ieste traghelaful firii (căci ieste la filosofi altul, al 
chitelii), carile dintr-îmbe monarhiile ieste, și ieste şi nu ieste. leste, dzic, 
căci adevărat între lucrurile firii ciudă ca aceasta să află; nu ieste, dzic, căci 
nici dintr-un neam a fi socoteala nu adevereşte. De care lucru, o, iubite 
priietine, însămnarea marelui acestuia nume altă nu sună, fără numai hirișă 
himera jiganiilor, irmafroditul pasirilor și traghelaful firii. Deci acmu 
lucrului, căruia neamul, chipul și toată vredniciia firea i-au tăgăduit, oare cu 
ce obrăznicie, sau mai adevărat să dzic, cu ce nebunie cineva din voia 
slobodă sau din meşterșug spre vreo vrednicie a o râdica ar îndrăzni? (Că 
mai pre lesne ar fi cineva, gândacii îngiugând, pământul ca cu boii în plug 
să are, decât vreun bine sau folos a aștepta de la cela carile nici din fire 
vreun dar, nici din pedeapsă şi din învăţătură vreo vrednicie are). Aceştiia 
socotele, o, priietine, eu a unora gânduri împotrivă simțind, spre aşe de 
adâncă tăcere m-am lăsat, şi de nu voiu cumva proroc minciunos ieși și un 
prognostic a face, macară că nu fără siială, voiu îndrăzni. Deodată a 
Corbului siloghizm să va întări, și sentenția Cucunozului să va plini, și 
Strutocamilii în cap coarne ca a boilor îi vor razsări, și în scaunul vredniciii 
să va sui (ca fortuna când va să trântească, întâi râdică, și norocul întâi râde, 
apoi plânge). Numai vremea (carea oglinda ieste a lucrurilor viitoare) va 
arăta, precum și siloghizmul ieste sofistic şi sentenția răzsuflată și 
Strutocamila din odihnă în năcaz, din fericire în pricaz şi din ce ieste în ce 
nu ieste va trece (că guziului orb fericită îi ieste viaţa, când în întunerecul 
suptpământului îmblă, iară când pre faţa pământului iese, nu mai curând 
radzele soarelui îl încăldzesc decât unghile blendăului îl sfridelesc)." 


Brehnacea, acestea toate de la Lup cu bună urechea ascultând și cu 
întreagă socoteală înțelegând, singură din sine, precum cuvintele Lupului 
adevărate şi pline de înţelepciune să fie, cunoscu. Asijderea, precum, ca un 
deplin filosof, toată aporia au dezlegat și cea hirișă hotărâre Strutocamilii au 
dat. Însă mai denainte sfaturile carile între Corb și între Cucunos să făcusă 
ştiind, încă mai tare de iute adulmăcarea Lupului să mira (căci sămnul 
înțelepciunii ieste ca din cele vădzute sau audzite, cele nevădzute şi 
neaudzite a adulmăca, şi viitoarele din cele trecute a giudeca). De care 
lucru, siiala şi tăcerea Lupului nu din pizmă sau dintr-a inimii împietroşere, 
ce din dreaptă a înţelepciunii regulă a fi pricepu (că tăcerea sau la vreme a 
înțeleptului grăire, multora pildă şi învăţătură, iară a nebunului bolbăitură, 
şie ură, iară a altora scărăndăvitură ieste). De vreme ce a Corbului inimă 
bătea ca Strutocamila între pasiri după dânsul, iară între dobitoace locul cel 
mai de sus să ţie. 


Așijderea, știa că nu numai filosofiia Lupului, ce nici sfatul a toată 
lumea din mintea ce apucase să-i întoarcă, cu putință nu ieste (cu inima în 
pizmă împietroșată, sau după voia sa a isprăvi neputând, de năcaz să 
topeşte, sau oricând ar putea răul a face nu să îndoiește). Acestea 
Brehnacea, în sine aşe chitindu-le și socotindu-le, până, mai pre urmă, 
socoteala întracesta chip își aşădză (orice spre binele și folosul monarhii 
ieste, aceasta a arăta și a grăi să cade). Iară de vor fi urechi ca acelea așeși 
de tot adevărului neascultătoare şi inimi nicicum folosul de obşte 
priimitoare, păcatul în cap și ocara în obrazul lor fie! 


Aşedară, Brehnacea, de la Lup despărțindu-să, întâi cu Cucunozul să 
împreună, căruia toată înțelepciunea și filosofiia Lupului îi povesti şi 
precum adevărată hotărârea Strutocamilei au dat, împotriva a căriia altă 
socoteală mai tare și mai adevărată să să găsască cu putinţă nu ieste. 


De unde tot lucrul aievea să face că mintea Corbului greșită ieste şi de 
ce s-au apucat, sau la cap a scoate nu va putea, sau, de va putea, peste 
puţină vreme şi lucrul să va strica şi, în loc de laudă, asupră-şi ură şi hulă de 
la mulţi va lua (că o mie de lucruri vrednice de-abiia lauda dobândesc, iară 
numai unul scârnav în veci nespălată cinstei și numelui grozavă aduce 
pată). Carea prea târdziu sau nici odânăoară din gurile năroadelor și din 
şoptele gloatelor a o scoate nu va putea (căci din fire muritorilor aceasta 


ieste dată, ca binele pre lesne, iară răul cu anevoie să uite, și laudele cuiva 
pre hârtie, iară hulele pre table de aramă să le scrie). Acestea și altele ca 
acestea Brehnacea cătră Cucunoz vorovi, socotind precum întâi pre dânsa 
din cea veche şi strâmbă socoteală va putea întoarce, şi de ciia amândoi 
împreună mărgând și pre Corb la calea dreptăţii și la luminarea adeverinţii a 
duce să nevoiască (căci Brehnacea mai de folos a fi cineva ale sale hotară 
pe dreptate a păzi decât toată lumea tirăneşte a agonisi socotiia). 


Ce în zădar cuvintele şi în dar nevoinţele își pierdu, de vreme ce 
Cucunozul dzicea, precum prin cărţi și mijloace de credință adeverit ieste, 
că Pardosul, Vulpea, Ursul, Râsul și alalte ale lor rudenii cuvântul lor a 
priimi și sentenţia lor a întări gata sint, și încă de va fi cineva sfatului 
acestuia împoncişitoriu, prea pre lesne altă cale îi vor arăta, pre carea şi 
vrând şi nevrând îi va căuta a merge (că unde ieste sila tirănească, nu să 
cearcă putinţa firească) și mai cu de-adins pentru Lup și pentru Ciacal, carii 
singuri numai poate într-altă socoteală să rămâie. Deci de Ciacal puţină 
grijă ieste, o jiganie şi de stat și de sfat puţină și mică fiind, iară pentru Lup, 
de vom videa că la gând nemutat și la fire neschimbat rămâne, deodată, 
precum sfaturile lui priimite ne sint, îi vom arăta. lară când la vremea 
alegerii lucrului va fi, altă treabă întraltă parte îi vom afla, până sfatul să va 
isprăvi și hirograful de mâna tuturor să va iscăli. lată după aceia, adeverit 
sint precum Lupul la bârlogul său cu odihnă a trăi bucuros va fi (că mai 
fericit ieste cineva cu strâmt traiu la lăcaşul său decât cu toate desfătările în 
casele streine). Iară amintrilea, precum împotrivă că să clăteşte de-l vom 
simţi, bună nedejde am că Pardosul cu multe pestriciunile și picăturile lui va 
afla ac de cojocul Lupului. 


Brehnacea iarăşi dzisă: „Eu, frate, aşi sfătui ca și tu de această 
socoteală să te părăsești, şi amândoi împreună și pre Corb de la acesta lucru 
a-l dezbăra să silim (că mai de laudă ieste o inimă tulburată a împăca decât 
o răspublică a tulbura, că tulburarea a nebunilor, iară împăcarea a 
înţelepților meşterşug ieste). Și cătră acestea pomenește, iubite frate, că 
Pardosul şi toată seminţiia lui credinţă n-are a căruia nu numai scrisorile și 
cuvintele, ce aşeși nici lucrurile de credzut nu-i sint (că a cui cuvintele nu să 
stăruiesc, cu anevoie lucrurile i să vor stărui, și cine necredincios ieste în 
voroavă, viclean va fi şi în lucruri), și, precum piielea cu multe picături 
ieste picată, încă mai cu multe vicleșuguri inima îi ieste vărgată (că inima 


vicleană întâi din minciuna cuvântului, apoi din vicleșugul lucrului să 
vădeşte). Carile precum astădzi prieteşugul nou, ase mâine sau poimâine 
vrăjmășiia veche, şi precum acmu plecarea capului, aşe, aflând vreme, 
ridicarea nasului va arăta. Iară acestea a Pardosului de nu vii pomeni, frate, 
cuvintele mele, precum o dată ţi le-am dzis, din minte să nu-ţi iasă. Că 
macar că tu la trup mai chipeș şi la stat măi înalt ești, dară eu și de vârstă 
mai bătrân, şi de pedepse mai dosedit şi mai ispitit, şi de căi mai multe și 
mai departe, și de ţări mai streine și mai late mai asudat şi mai zbuciumat 
simt, în carile şi mai multe am vădzut, mai multe am audzit şi și de mai 
multe m-am înștiințat (că adevărat, bună ieste știința audzirii, dară mai 
adevărată ieste ispita viderii)". 


Cucunozul acestea toate în loc de basnă și în buiguituri de bătrâneţe le 
lua (că basna la proşti locul istoriii, mărgăritariul la porci, preţul ordzului, 
şuierul la cioban, cinstea mudzicăi și sfatul bun la inima rea tot o socoteală 
au). Carile cuvintele Brehnacii, cele ca grâul alese și ca spicul culese, ca 
pleava suflându-le şi ca paiele preste arie măturându-le, într-acesta chip i le 
întoarsă: („Bătrâneţele, o, frate, și multă truda în tinereţe, mai mult de 
odihna trupului decât cinstea şi agonisita numelui cearcă"). De care lucru, 
socotesc că nu ce doreşte cinstea, ci ce pofteşte odihna arăţi și înveţi, şi a 
mă mira destul nu pociu, cum nicicum în partea monarhiii noastre ţii? Și 
cum într-acesta sfat dobitoacele stâbla finicului să apuce cu toţii noi am 
putea priimi? Și cum cinstea și slava Vulturului aceasta ar putea suferi? Au 
nu ştii (că agonisita numelui mai mult cu îndrăzneala decât cu siiala să 
dobândeşte?) Au nu pricepi (că scânteia amnariului până a nu să stinge, 
iasca aprinde, iară stângându-să, a doa și a triia lovitură pofteşte?) De care 
lucru, noi acmu vreme de treabă și după poftă aflând, cum vom putea 
vremea prelungind, darul norocului în para focului să aruncăm? Că bine ştii 
(că pre cât ieste de iute la curgere punctul vremii, încă mai iuți sint mutările 
lucrurilor în vreme) şi nu trebuia cineva a te învăţa, de vreme ce (precum 
chipul norocul mii de mii de obrază să fie având și în mii de mii de feliuri 
pre muritori în tot ceasul să fie măgulind), adeverit eşti. Au nu de cu vară 
stăpânii caselor, de iarnă grijindu-să, toată zaharaoa trebitoare în jitniţele și 
cămările sale grămădesc? (Că ce dă vremea, nici avuţiia, nici nevoinţa poate 
cumpăra). lară câte primejduitoare în vremea viitoare mi-ai pomenit, 
acestea încă nu tăgăduiesc (că cine vreodată norocul supt lăcată și norocirea 
în ladă ș-au încuiat? Sau cine tot cu aceia fortună în viață s-au slujit, de 


carea vreodată să nu să fie năcăjit?). Ce a muritorilor mai mult aceasta le 
ieste hirişiia (ca în dzua norocului să-și arete vârvul cornului, iară în dzua 
nenorocului, de nevoie să sufere și scoaterea ochiului). De care lucru așe 
socotesc, într-această dată, nicicum biruința la dobitoace să nu rămâie 
(macară şi adevărul părtaş și împreună nevoiaş să le fie). ăO, fortuna bună 
(de ieste în lume vreuna adevărat bună), cum şi tată, şi maică, și soră, şi 
frate fortunei rele eşti, carea până într-atâta pre muritori buiguieşti, îmbeți și 
nebunești, cât și spre tabăra adevărului desfrânate oștile nebunelor sale 
socotele a-și slobodzi nu să ruşineadzăî. Deci acmu, frate, în nemică cevași 
de cuvintele Lupului îmblânzindu-te și nici o zăbavă la mijloc puind, 
împreună să ne sculăm și la împreunarea Corbului să mergem, pre carile și 
de lăudăroasă filosofiia Lupului să-l înştiințăm, și de ciia lucrul mai cu 
căldură şi mai cu nevoinţă să apucăm (că nu mai puţin zăbava prin lenevire 
stâlpii monarhiii, decât cfartana mădularele trupului scutură)”. Brehnacea, 
macară că cu greu iușoare cuvintele Cucunozului audziia și cu greață aspre 
voroavele şi spurcate blăstămurile asupra adevărului suferiia, însă, într-alt 
chip a face nici având, nici putând, sculându-să cu Cucunozul împreună, la 
Corb să dusără. 


Înaintea a căruia, Cucunozul, după ce toate cuvintele Lupului de-a fir- 
a-păr povesti și încă decât era, cu oxiile, variile minciunilor le mai asupri, 
cu apostrofurile lingușiturilor ale dobitoacelor lucruri decât era mai micșură 
şi cu perispomenile mândriii slava şi numele zburătoarelor preste ceriuri 
râdică și multe de vânt pline cuvinte răzsuflă, împotriva a toată socoteala 
dreaptă, gândul și fapta Corbului pre cât mai mult putu a abate sili (că ce 
ieste la muritori mai pre lesne decât cuvântul rău a grăi? și ce ieste mai cu 
greu la peminteni decât cuvântul adevărului a dzice şi pofta dreptei socotele 
a face?). Corbul așijderea, inimă ca aceia având, carea, de ar fi preceput, 
precum cineva din gândul său să-l abată s-ar nevoi, aceluia cu tot mijlocul 
puterilor sale împotrivă să i să puie, cu cât mai vârtos şi cuvinte spre plăcere 
şi îndemnare, după a sa vrere, de la Cucunoz audzind, poţi crede că cu 
inima ar fi săltat şi după sfătuirea plăcută s-ar fi plecat? (Că la inima stâlpită 
şi împietrită, un cuvânt după plăcere decât 1.000 de talanți mai plăcut ieste), 
însă (unde lumina adevărului lovește, oricât de groși ar fi păreţii 
îndrăptniciii, de nu peste tot, dară oarece zarea tot străbate). De care lucru, 
Corbul, ale Lupului decât soarele mai viderate și decât lumina mai 
străluminate şi mai adevărate cuvinte audzind, pre carile în cumpăna 


socotelii trăgându-le, întracesta chip cătră Brehnace și cătră Cucunoz 
voroavă făcu: „(Fericit ar fi acela, o, priietinilor și soțiilor mele, a căruia 
împotrivnici și nepriietini fără putinţa lucrurilor, dară de trei ori mai fericit 
ar fi acela a căruia vrăjmași fără agiutorinţa sfaturilor ar fi) şi, de vreme ce 
în capul împoncișetoriului voii noastre socotele aşe de drepte şi sfaturi aşe 
de ascuţite să află, altă ceva mai mult nici a dzice, nici a face avem, fără 
numai cereștii noștri stăpânitori inimile alaltora să împietrească și urechile 
minţii să le astupe, ca nici glasul a-i audzi, nici sfatul împotrivă a-i asculta 
să poată (că mai multă nedejde de biruinţă în lipsa sfatului vrăjmașului 
decât în mult numărul, tare mâna și ascuţită sabiia ostașului ieste). Iară de 
vreme ce împotrivnic sfetnic şi împoncișetoriu vrednic ca acesta a avea din 
noroc ni s-au tâmplat, în ceva cu inima să nu scădeţi vă poftesc (că cu cât 
lucrurile mai cu anevoie și mai cu multă nevoință să dobândesc, cu atâta 
mai cu mult să laudă şi mai cu cinste să slăvăsc). Deci eu aceasta am socotit 
dinceput şi aceasta voi ţinea sau până a trăi sau până lucrul început voi 
săvârşi, adecă siloghizmul o dată la mijloc pus, să să întărească, și 
Strutocamila, spre cinstea epitropiii râdicându-să, de la toţi vrednică să să 
cunoască (că mai fericit socotesc a fi acela carile într-o sughițare duhul ș-ar 
sfârşi decât cela carile ce o dată au giuruit, până la moarte giuruinţa a plini, 
pre cât va putea, nu să va nevoi). Care lucru, precum l-am început, așe a-l 
săvârşi doaă pricini îndemnătoare şi amândoaă, precum socotesc, 
folositoare sint: Una, că al nostru, iară nu al dobitoacelor sfat întărirea 
luând, oricum ar fi, titulul înţelepciunii și numele vrednicii lângă monarhiia 
noastră va rămânea (că între împărați și monarhi nu mai gios să ţine cinstea 
sfatului divanului decât biruinţa nepriietinului în mijlo cul meideanului). 
Alta, căci despre partea noastră, între dânsele pre Strutocamilă epitrop 
Leului puind, sau de tot supt puterea noastră le vom lua, sau totdeauna între 
mădularele trupului monarhiii lor gâlceavă nepărăsită și tulburare 
neodihnită și mai pre urmă războaie şi morţi vor fi şi să vor scorni. Și aşe, 
precum bine ştiţi (că moartea unora ieste viaţa altora), noi cu singele lor ne 
vom îngrăşea, ne vom întări și puterile ni să vor înnoi. 


(Că nici odânăoară norocirea şi mărirea unuia fără nenorocirea şi 
micşurarea altuia a fi nu poate). Însă pentru taina carea acmu în inimile 
noastre ascunsă stă, nici Lupul, nici altă jiganie știre să aibă, până când pre 
cei mai de frunte dintre cele cu patru picioare mai binișor vom ispiti (că 
lucrurile grele pre cât sunt mai tăinuite, pre atâta ies mai iușoare, şi sfatul 


descoperit pre cât ar fi de folos tăinuit, pre atâta iese de stricate în gloate 
dezvălit). Că pre cei mai aleşi dintre dânşii, după voia și inima noastră 
plecându-i, cu cei mai de gios a ne răspunde pre lesne ne va fi." 


Din monarhiia dobitoacelor era cinci jigănii, carile la acea adunare și 
mai de frunte și mai de cinste era, adecă: Pardosul, Ursu, Lupul, Vulpea și 
Cămila (pentru carea mai pre urmă toată răscoala şi vrajba cea mare între 
doaă monarhii s-au scornit, căci mutând-o din Cămilă în pasire și 
adăogându-i la urechile ciute coarne buorate, numele în Strutocamilă îi 
mutară). Pre lângă acestea era și Ciacalul, însă acesta nu într-atâta socoteală 
să ţinea. Aceste cinci jigănii în locul a toată vâlfa şi în chipul a toată stema a 
alaltor cu patru picioare era, într-însele toată lauda în chivernisale și toată 
nedejdea în nevoi și primejdii li să sprijeniia (că precum pre stâlpii mai 
groşi şi mai vârtoşi toată urdzala casii să sprijineşte, aşe în patru sau cinci, 
sau şi mai mulți, toată otcârmuirea publicăi să odihnește). Iară pricina a 
alegerii acestor cinci jigănii au fost că încă de pe vremea gâlcevii cu Vidra 
şi cu Bâtlanul, între dânșii atâta glogozală și amestecătură precum să 
scormnește vădzind, socotiră (că în gurile multe puţine sfaturi de ispravă sint, 
şi în voroavele delungate greşală a nu să face peste putinţă ieste) şi, pentru 
mai cu fără glogozală lucrurile să scuture şi mai pre lesne la un capăt să le 
scoață, dzisără: „lată, noi din toată monarhiia noastră ne aleasăm, deci 
trebuie şi din monarhiia voastră, alegeţi pre cine viţi socoti, pentru ca 
deosăbi de alaltă gloată trebele să ne trăctuim, și orice mai de folos și mai 
cu cuviinţă am afla, în ştiinţa împăraţilor și tuturor gloatelor să dăm și spre 
acel aședzământ inimile tuturor a pleca să silim (căci voia gloatelor şi a 
noroadelor proaste ieste ca îmbletul calului neînvăţat şi desfrânat, carile, din 
netocmită și preste simţire slobodzita răpegiune, de multe ori în râpi adânci 
şi de maluri înalte cu capul în gios dă)". 


Aşedară, despre partea zburătoarelor, Corbul, Cucunozul, Brehnacea şi 
Uleul să aleasără, carii cu ceialalți împreună lucrurile mai pre amănuntul 
începură a scutura şi unii pre alţii în ce sfat şi în ce socoteală să află ispitiia 
(că în lucrurile grele, întâi sfetnicii, apoi sfaturile a aşedza trebuie). Ce cât 
despre partea jigăniilor, era prea pre lesne lucrul a să aședza s-ar fi putut, de 
vreme ce jigăniile ale sale numai a sprijeni siliia şi inima totdeauna spre 
lineşte le stăruia. Iară despre partea pasirilor nu aşe era, căci la dânsele şi 
cuvintele cu meșterșug, şi lucrurile cu vicleşug era, de vreme ce alta 


supunea în voroavă şi alta avea în inimă să facă, adecă nu numai cu ale sale 
cât nu era îndestuliți, ce așeşi nici cu a altora de saţiu să sătura (că pofta 
lăcomiii cu puterea împreunată ca pojarul în iarba uscată ieste). Deci dintr- 
acestea pasiri, Brehnacea, precum să videa, sau din sine plecată, sau din a 
Lupului vârtoase argumenturi și adevărate socotele întoarsă, şi vrea şi 
cunoștea ce ieste adevărul, de care lucru de multe ori cu mare îndrăzneală 
împotriva îndrăptniciii voii Corbului să punea, ce în deșărt. 


Că, precum și mai sus s-au pomenit, Corbul, din răutatea o dată în 
minte pusă, a să căi nu ştiia și din vicleşugul ce apucase nu să părăsiia (o, 
cât cu multul mai fericit ieste acela carile în boală fără leac cade decât cela 
carile în răutate neuitată, desfrânat să sloboade) (că mai bine ar fi cuiva cu 
1.000 de rane a să răni decât o dată pacoste și dosadă de-aproapelui său a 
pricini). De care lucru, Corbul nu spre cea de obşte folosire, ce spre a sa 
tare dorită poftire să siliia, şi nu ceva răzsipit între dânșii să alcătuiască, ce 
numai cu a sa tiranie să să slujească să nevoia. 


De unde ispita după gând îi răspunsă, de vreme ce întâiași dată pre 
Săraca Cămila ispitiră, căriia giuruindu-i că pre lângă urechi, coarne şi pre 
lângă peri, pene îi vor adaoge şi din dobitoc pasire o vor putea face. 


Aşijderea, numelui Cămilii titulul Struţului alcătuindu-să şi de la pasiri 
aripi, iară de la dobitoace coarne lipindu-i-să, între dobitoace mai fericită şi 
între pasiri mai slăvită va fi, îndată credzu, proasta, că după giuruinţă, să va 
plini şi fapta (că la muritori tare să pohârneşte credința, unde mai denainte 
pofta şi voia nepărăsit împinge). Insă urma era să arete că adevărată ieste 
parimiia veche (că Cămila cercând coarne, ș-au pierdut şi urechile), iară 
acmu cercând pasire a să face, vremea va să-i arete că și dobitoc a fi nu va 
mai putea, și odânăoară în primejdiia urechilor, iară acmu poate și în peirea 
capului să cadză (că cine pre pământ în ceva ce ieste nu s-au îndestulit, 
credz că acela şi în ceriu macară fericire nu va cunoaște). 


Deci oricum au fost începăturile, și cum să vor tâmpla săvârşiturile, 
puţin socotindu-să, Cămila, cu toată inima în partea Cor bului să dede. 
După aceia, pre Urs ispitind, îl aflară că numai albinele din ştiubeie să nu-l 
dodeiască şi la bârlogul lui nebântuit să lăcuiască poftește, iară amintrilea 
veri dobitoacele ar zbura, veri pasirile s-ar încorna și s-ar pedestri, macar 


cum aminte nu-i ieste (că firea carea în ceva fericirea ş-au socotit, alalte ale 
lumii toate de batgiocură le are). 


Hulpea, jiganie pururea cu doaă inimi și neispitită, pentru une pricini, 
carile și mai denainte arătasă, îndată în partea zburătoarelor să giurui (că 
inima vicleană mare fericire simte când socotește că pentru fapta 
vicleșugului şi ea să cinstește şi la aceiași școală ucinici și părtași își 
agoniseşte). Însă Hulpea cu tocmală ca aceasta să aședză, ca nu cumva 
Lupul, până între vii va fi, de unirea ei cu dânșii să să înştiințedze, căci 
Hulpea, precum din fire ieste bună adulmăcătoare, mare grijă de Lup purta, 
ca nu cumva cu vremea adevărul să biruiască și vicleşugurile acmu ascunsă 
vreodată să să dezgolească, şi aşe prieteșugul și tovărăşiia, carea macar că 
cu chip zugrăvit și poleit între dânsa şi între Lup avea, își va piierde. Pre 
Ciacal așeși nici a-l mai ispiti socotiră cu cale a fi, de vreme ce de la dânsul, 
precum agiutoriul, aşe nici vreo împiedecare nedejduia (că des și de multe 
ori la muritori să vede puternicul nebun în fruntea sfaturilor, iară săracul 
înţelept denafara pragurilor) 


(şi, precum bogaţii cu avuţiia socotesc că şi mintea au câștigat, aşe 
săracii, cu lipsa avuţiii şi piierderea minţii să fie păţit li să pare). 


Iară pentru Lup socotiră că nemutat și neclătit va fi din socoteala sa (că 
sufletul înțelept într-altă și pentru altă ceva din socoteala sa a să muta nu 
ştie, fără numai din rău spre bine și din greșală spre îndreptare). De care 
lucru, dzisără nici mai mult să-l ispitească, nici gândurile cătră dânsul să-și 
dezvălească, ce numai în faţă, precum toate după pofta şi sfatul lui să vor 
face, să-i arete, iară după dos cu toată nevoinţa ale sale gânduri la lucru a 
duce tare să să gătească. Lupul de pre semnele ce videa, precum tovarășii 
săi nu cu bune duhuri să poartă bine cunoştea, însă nedejdea într-altă 
socoteală își punea, adecă ca când lucrul la ivală ar vini, Pardosul și fraţii 
lui, Râsul și Hameleonul și Veveriţa, cu gura deșchisă, în glasul mare vor 
striga şi partea dreaptă vor ţinea. Că tot lucrul, veri să să facă, veri să nu să 
facă, într-aceasta să prijeniia, adecă ce ar pofti cea mai de frunte parte, aceia 
şi alaltă gloată să întărească, iară ce le-ar arăta de stricarea și paguba lor, o 
dată cu capul să nu priimască. Așijderea, vădzind că Pardosul acolea de faţă 
nu să află, precum alofililor să priiască și omofililor să nu priiască, nicicum 
cevaş îş prepunea (ce oricât cineva de înţelept şi oricât de bine a lucrurilor 


socotitoriu ar fi, singur numai cu socoteala sa îmblând, și în sfaturile sale și 
pe altul neîntrebând, în cea mai de pre urmă a nu greşi peste putință ieste). 
De care lucru, Lupul, în dreapta socoteală sprijenindu-să, tare să greși, și în 
numele omofiliii bizuindu-să, prost nemeri (căci nu altă dată răzsipa unui 
nărod s-au făcut, fără numai când ai săi şie, vicleșug ş-au făcut, şi nu altă 
dată mai mare stricare de la nepriietini au vinit, fără numai când priietinii și 
credzuţii au viclenit). 


Căci pre Pardos Corbul prin iscoade și cărți pre ascuns trimese, şi încă 
de demult în priinţa lor îl întorsese şi vicleanul cel mai mare a neamului său 
a fi cu giuruinţele îl făcuse (că sula de aur zidiurile pătrunde şi lăcomiia își 
vinde neamul și moşiia), de vreme ce tare îi făgăduisă că de să va întoarce 
într-o inimă şi într-un gând cu dânșii, stârvurile cele mai grase şi cărnurile 
cele mai seoase cu Corbul, şi cu Vulturul, și cu alalți ai lor sfetnici împreună 
le vor împărți. 


Așijderea, el acmu la bătrâneţe agiuns fiind, din ce să află a-l mai 
preface macară că peste putință ieste (căci nici Corbul negreaţa, nici 
Pardosul pistriciunea a-şi muta poate), însă pe ficiorul lui, carile încă în 
vârsta tinereţii să află, precum Coracopardalis să-l poată face bună nedejde 
au, dzicea. Adecă glasul şi aripile Corbului dându-i, şi cea din moşie a 
Pardosului pestriciune lăsându-i, cu bună samă Pardos-Corb sau Corb 
pestrit să va înformui (că pieptul decât diamantul mai vârtos pofta îl moaie 
şi inima decât cremenea mai împietroșată lăcomiia o topeşte, și ce focul nu 
domolește aurul topește). Iară Râsului adevărat lucru de râs îi giuruiră, 
adecă din 53 de căpuşi pline de singe (carile odânăoară Râsul adunate 
avându-le şi pe vremea foameţii pasirile i le-au fost prădat), pre giumătate 
înapoi să i le întoarcă, însă cu aceasta tocmală ca în tot anul câte cinci 
căpuși să-i dea. Aşijderea cătră acestea îi fagaduiră, precum socotitoriu îl 
vor pune, ca câte căcăredze Cămila dinafară de grajd ar lepăda, el a le 
cheltui și pre la gândacii carii din mistuiri ca acestea hrana le ieste, a le 
împărți voinic să fie (că lăcomiia de la aur până la gunoiu, și de la diamant 
până la steclă să întinde). La jiganiia aceasta, Râsul, de socotit ieste că toată 
pistriciunea pe supt pântece i să ascunde, adecă la loc ce nu să aşe vede, iară 
amintrilea pe spinare, tot un păr să arată a avea. Adecă în faţă prost şi drept, 
dară multe picături de vicleșuguri îi stau peste maţă (că toate carile să văd 
de pe chip şi de pe floare să giudecă, iară gândul a ascunsului inimii nici 


chip, nici floare are, de pre carea de bun sau de rău, de frumos sau de 
grozav să să cunoască, fără numai când icoana în cuvinte sau în lucruri își 
tipăreşte). Iară alalţi frați acestora întracesta chip să așădzară, că Veveriţii i- 
au giuruit un sac de nuci şi un hărariu plin de hămeiu cu fag amestecat. 
Așijderea coada, carea în vremile ce stăpâniia Vidra îi tăiasă, precum la loc 
îi vor pune-o dzicea. Căriia darul acesta prea mult și mare i să păru, de 
vreme ce nucile şi fagul spre sprijineala vieţii, iară coada spre 
răscumpărarea cinstei şi a podoabei îi era, mai vârtos că toată fala şi pofala 
Veveriţii în coada cea lungă ce purta stăruia, carea nu ca alalte jigănii 
înapoi, ce, de mare mândrie, peste cap ridicată o ţinea (că unde lipsăsc 
crierii din cap, acolo covârşeşte coada peste cap) și (cine vredniciia capului 
nu pricepe, acela lungimea codzii la mare cinste ţine). Pre aceasta, dară, 
într-acesta chip coada în loc de cap puindu-i, amăgulind-o, o aşădzară. Iară 
Hameleonului toate feliurile de văpsele și de flori precum în samă îi vor da 
şi în toate deplină pozvoleniie să aibă îi giuruiră. Al căruia fire de-a pururea 
faţa a-și schimba fiind şi dintr-o văpsală într-alta a să preobrăji mare 
vrednicie ţiind, socoti că dar așeşi peste măsura lui i să giurui și toată 
împărăţiia într-îmbe monarhiile să fie câștigat i să păru (că plinirea poftei 
cât de mici peste toate hotarăle a toate monarhiile precum să fie covârşit i să 
pare). 


Cătră aceste mai adaosără pre Guziul Orb, carile cu frâmseţea fetii 
sale, Helgii, în dragostea a multor jiganii întrasă și a multo ra minți de 
frumseţea ei să nebunisă (că nu mai mult tăriia vinului în cap decât chipul 
frumosului în inimă loveşte). Cu carea și părintele său, Guziul, macar că din 
fire orb şi slut era, însă fietecarile ce-l timpina cu toată lumina privelii îl 
îndămâna, și de-și feriia mâna de sărutat, la picioare-i cădea și i să închina 
(că cine iubeşte din suflet pre cel din cămară mare fericire simpte a-i zdvori 
afară la scară). Cu acesta chip, cine mâna cea scurtă a Guziului a săruta să 
învredniciia, precum pre singură Helgea să fie îmbrățășind socotiia, și cine 
lipicioase şi urduroase melciurile lui a pipăi să norociia precum roa 
trandafirilor, carii pre obrazul Helgii să deșchidea, să fie scuturând și 
iscusită mirosala lor să fie mirosind i să părea (că precum simţirea în 
lucrurile ce-s de simţit lucreadză, aşe pomenirea în fantazie tipărită şi 
zugrăvită ale sale pătrundzătoare sloboade radze). De poamă dară ca 
aceasta, macar că mulți dinţi să ascuţise şi multe măsele să o mușce să 
gătise, însă, precum să dzice cuvântul (că norocul nu împarte cu obrocul, ce 


unora varsă, iar altora nici pică), aşijderea (altora arată și nu dă, iar altora, 
preste toată ştiinţa şi nedejdea lor nespuind şi neivind, preste măsură le dă). 
În care chip, şi cu gingaș trupul și mângâios statul Helgii au lucrat, de 
vreme ce vârstnicii și cei din neamul ei nu numai cu mânule întinse, cu 
braţele deşchise şi cu minţile uluite o aştepta și o poftiia, ce încă și cu 
sufletele topite şi inimile arse cui va cădea acea norocire și cui să va tâmpla 
acea fericire, dzua și noaptea cu gândul mai rău și mai cumplit decât cu 
trupul să pedepsiia și să chinuiia (că chinul trupului carnea domolește, iară 
pedeapsa sufletului, oasele topind, inima rănește), și acmu-acmu, din dzi în 
dzi şi din ceas în ceas, fietecarile norocul cu jele chemându-și, și de s-ar 
cumva altuia, iară nu șie, tâmpla, sabii, cuțite și tot feliul de otrăvi cumplite, 
de nu celuia ce au luat norocul, șie celuia ce au rămas cu focul gătiia. Toţi 
ibovnicii și patimașii dragostii Helgii într-acesta chip în toate suflările şi 
răzsuflările lor, ca finicii în focul lor murind și iarăși înviind, norocul tot 
precum au ştiut ș-au giucat giocul (căci toți cereştii durerile pemintenilor 
simpt și să milostivăsc, numai norocul, dacă-și întoarce faţa, nici a jeli ştie, 
nici a să milostivi poate), şi precum câteodată frica vulturului pre iepure 
după broască mărită, așe voia norocului pre Helge după Cămilă au măritat. 


O, Doamne și toţi cereştii, lucru ca acesta cum și în ce chip a-l suferi 
aţi putut? Unde ieste cumpăna ceriului cu carea trageţi și aședzaţi fundul 
pământului? O, dreptate sfântă, pune-ţi îndreptariul și vedzi strâmbe şi 
cârjobe lucrurile norocului, ghibul, gâtul, flocos pieptul, botioase 
genunchele, cătălige picioarele, dinţoasă fălcile, ciute urechile, puchinoși 
ochii, suciți mușchii, întinse vinele, lăboase copitele Cămilei, cu suleget 
trupul, cu albă pielița, cu negri și mângâioși ochii, cu supţiri degeţelele, cu 
roşioare unghişoarele, cu molcelușe vinișoarele, cu iscusit mijlocelul și cu 
rătungior grămăgiorul Helgii, ce potrivire, ce asămănare și ce alăturare are? 
O, noroc orb şi surd, o, tiran nemilostiv și păgân fără lege, o, giudeţ strâmb 
şi făţarnic, pravilă strâmbă și fără canoane! Ascultaţi, morţilor şi priviţi, 
viilor: Cămila cu Helge să împreună, filul și șoarecele să cunună și dealul 
cu valea să iau de mână. Ce ureche au audzit, ce ochiu au vădzut sau ce 
gură din veci lucru ca acesta au povestit? (Tacă, dară, pripitorile unde cântă 
ursitorile, că nici neam cu neam, nici chip cu chip, nici feliu cu feliu a 
potrivi caută, ce numai ce va face şi lucreadză ce-i place). Norocul, dară, 
într-acesta chip pre Helge după Cămilă aşedzind, ţinţarii cu fluiere, grierii 
cu surle, albinele cu cimpoi cântec de nuntă cântând, mușiţele în aer și 


furnicile pre pământ mari și lungi danţuri râdicară, iară broaștele toate 
împreună cu broatecii din gură cântec ca acesta în verșuri tocmit cânta : 


A Cămilii dară și a Helgii împreunare, preste socoteala a toată lumea, 
într-acesta chip isprăvindu-să şi mai denainte acele cinci jigănii cătră tot 
neamul, precum s-au dzis, viclene și vândzătoare arătându-să, cuvântul cu 
mare giurământuri şi legământuri cătră zburătoare își dederă, așe ca precum 
voia le va fi să învoiască și precum pofta le va pofti să poftească. Acestea 
dară într-acesta chip în sine și cu sine cu mari vicleșuguri alcătuind, prin 
rost de bun ritor, precum cătră alţii a le arăta, așe inimile prostimei a 
îndupleca socotiră (căci la materiile groase focul, iară la inimile proaste 
limba bine vorovitoare mult poate). Şi aşe ritorisind Papagaia, cuvântul la 
obşte într-acesta chip împrăştiară. 


„Vestit şi tuturor ştiut cuvânt ieste, o, priietinilor, (că învoinţa 
sufletelor şi unirea inimilor lucrurile din mici, mari le creşte. Iară neînvoinţa 
şi neunirea lor, din cât de mari, mici şi cât de curând le răzsipeşte) (că 
precum o sănătate în multe mădulare a trupului, așe o omenie și o unire în 
multe năroade ieste, carile un stătătoriu și stăruitoriu a politiii stat fac). 
Împotrivă aceasta a să înțelege poate, adecă (că precum o boală şi o 
fierbinteală cât de puţin în trup sau o durere cât de mică într-un mădulariu 
tot trupul spre neaședzare şi pătimire aduce, aşe neunire în politie şi 
neînvoința în cetate, ciuma și lângoarea cea mai rea și troahna cea mai 
lipicioasă ieste). (Căruia lucru, cea mai de pre urmă a tot statul răzsipă și a 
tot sfatul cea de năpraznă prăpădenie ieste). Aședară, începutul voroavii 
apucând, macar că dintr-al mieu rost, însă dintr-înemile a toată frăţasca 
adunare dzic. Adunarea aceasta, o, cinstiţilor dintr-îmbe părţile adunaţi frați, 
adunarea aceasta, dzic, slăvită și minunată a prea linilor și înălţaţilor noștri 
monarhi ieste, şi de pre titlul ce ș-au pus, chiar şi aievea să cunoaște, că 
precum adunarea a atâtea cinstite chipuri la un loc s-au adunat, așe sufletele 
şi inimile a să întroloca şi a să împreuna, dreapta socoteală și pravila 
adeverinţii la un sfat, la un stat, la o învoinţă, la o priinţă, la o iuboste și la o 
dragoste a le încleșta şi a le înnoda va, pofteşte și să nevoieşte (căci tot 
adevărul lucrul chiar și hiriş pofteşte, și toată începătura cu cale spre lucrul 
şi sfârşitul lucrului bun călătoreşte). De care lucru, între muritori de ieste 
vreo simţire peste simţire și vreun lucru firesc peste fire, şi eu mai proroc a 
mă face şi cele în urmă viitoare mai înainte a le povesti și până a nu fi, a le 


vesti mai voi îndrăzni (că ce ieste adulmăcarea minţii sau carea ieste icoana 
înţelepciunii, fără numai celea ce ochiul trupului cu ochiul sufletului să li 
vadză şi în cele cu prepus viitoare fără prepus în bine și în rău următoare 
iscusit şi frumos să le aleagă). A proroci dară voi îndrăzni, dzic (de vreme 
ce din răsărite dzua și de pre începute fapta să cunoaşte), în care chip și 
numirea adunării aceștiia în curândă vreme supt unirea a toată inima și 
învoinţa a tot sufletul a videa și după nume lucrul și sfârșitul a ieşi și a să 
plini fără prepus nedejduiesc, de vreme ce inimile curate a marilor împărați 
spre cea adevărată lineşte şi curată dragoste stăruiesc și spre folosul a toată 
obştea tare şi nepărăsit să nevoesc. Așijderea preaînţelepţii, buni 
chivermisitorii și credincioși deregătorii, împreună cu cei ai lor de frunte 
sfetnici, în dreapta socoteală și buna chivernisală, câtu-i negrul bobului 
macară cevași a sminti, peste socoteala omenească ieste (că mai cu nevoie 
ieste o sută de copoi iepurile din pâlcul spinilor a scoate decât a trii înţelepţi 
sfatul cel mai de folos a afla). Şi așe, bune semne de bună nedejde să arată 
ca nici lucrul început fără socoteală, nici prorociia mea la sminteală să iasă. 
Ce cu bună samă dzilele de fier în veacul de aur vor să să priminească și 
toată calea grundzăroasă şi ciulinoasă în netedă şi bătută să să istovască. În 
carea (pentru cele tâmplătoare vorovăsc), de s-ar și cumva într-un chip prea 
repede şi preste înțelepţeasca socoteală tâmpla ca vreo pietruță de scandală 
de la cineva într-însă să să arunce, însă darea într-o parte-i şi urnirea-i și 
aşeşi de tot râdicarea-i, precum prea pre lesne ar fi, a-şi propune cine va 
putea? (Că mai pre lesne ieste cuiva în câteva ceasuri suflarea şi răzsuflarea 
a-şi popri decât sufletul înțelept, cunoscând adevărul și de dânsul a nu să 
lipi) și așe, piciorul cât de dropicos şi pasul cât de tremuros în ceva a să 
zăticni și a să poticni nu va avea. Pentru care lucru, dintr-îmbe părţile cu 
toții şi cu totul să ne apucăm trebuie, ca celora ce din multe strune o 
cântare, sau din multe organe o harmonie într-o simfonie fac asămănându- 
ne, ce mai de folos, ce mai de laudă și ce mai cu cuviinţă ar fi să începem, 
să facem şi să isprăvim, ca într-acesta chip toată răceala, carea înghețare 
aduce, și toată fierbinteala, carea dogoreală şi pârjol în tot trupul politiii 
noastre pricineşte, în stâmpărarea și temperamentul cel de sănătate și de 
viață izvorâtoriu ieste aşedzind, priietinilor megieși nesăvârşită de laudă 
materiie să dăm. lară nepriietinilor pre budze în veci de nedespecetluit 
pecete să pecetluim (că din fire cele supt lună aşe s-au orânduit, ca unele 
după altele să urmedze, și când unele mor, altele să învie și simbathiia și 
antipathiia dintr-însele să nu lipsască). Deci dară, cinstiţi ascultători, cine 


mai cu de-adins cea următoare fericire mai denainte într-un chip a simţi ar 
pofti şi cine cel nespus a toată obştea folos cu ochiul sufletului a-l privi ar 
ispiti, pre unul ca acela poftescu-l ca șepeleviii mele limbi puţintică 
îngăduitoare voie şi ascultătoare ureche să plece, pre carile în scurt (de 
vreme ce a ceasului strâmtoare laconeşte a ritorisi mă învaţă) a-l umbri și în 
strâmt hotar a-l perigrapsi mă voi nevoi." 


Toţi ascultătorii, precum cu dragă inimă şi deşchisă ureche vor asculta 
dacă dzisără, şi precum că cu tot sufletul de dulce izvorul carile din limba 
Papagaii izvorește, însătaţi sint, dacă mărturisiră, Papagaia, cu toată 
vârtutea cuvântului, himera, sau, precum s-ar putea dzice, ciuda nevădzută, 
neaudzită cu voroava în fire a băga începu (că nu mai slobodă ieste limba 
atheistului spre blăstăm decât tropurile ritorului spre hula sau lauda aninată) 
(şi de celea ce singură firea scărândăvindu-să fuge, acelea vorovaciul 
îndrăzneţ preste fire le urcă). 


Papagaia dară, într-acesta chip, după ce proimiul voroavei sale sfârşi, 
de umbrirea a fiitoriului acelor doaă monarhii stat să apucă, dzicând: 
„Aceste doaă vestite şi nebiruite monarhii, o, iubiții miei ascultători, 
precum fietecarile din sine, late în hotare, bogate în comoare, dese în orașe, 
tecsite în sate, nenumărate în supuși și cea mai de pre urmă, cu un cuvânt să 
cuprind, din toate părţile întărite şi în slava cinstii lor îndestulite să fie nu 
numai celor de duh purtătoare, ce aşeşi și celor pre pântece și târâitoare ştiut 
şi încă prea știut ieste (că lucrurile mari și cei ce nu le știu le ştiu, iar 
lucrurile mici și cei ce le știu nu le știu). De care lucru, aievea ieste că orice 
mai mult sau mai preste hotare a pofti s-ar videa, nu pentru a lor lipsă (căci 
plinirea nu poftește clătire, ce odihnă), ce pentru a supușilor săi adoagere şi 
odihnă vor și poftesc, și până într-atâta (pre cât singuri marturi privitori îmi 
sinteţi) silesc şi să nevoiesc, și aceasta pentru ce și cu ce? Pentru unirea a 
toată inima şi cu învoinţa a doi monarhi, a cărora voie mai mult decât 
porunca și porunca mai mult decât fapta de credzut şi de ascultat ieste. Voia 
aceasta a lor, spre ce săvârşit? Spre alcătuirea a doaă firi într-una. Dară 
acesta în ce chip? (Căci doaă firi a să uni, lucru peste lucru și putință peste 
putinţă ieste). În chipul puterii sufleteşti, carea în câteva inimi într-un chip 
şi într-o măsură a lucra poate. Adecă cu buna a sufletului priință, doa 
trupuri, ca într-un suflet a îmbla și a să învoi să poată (că ce ieste 
prieteșugul? A învoi deopotrivă. Și ce ieste priietinul? A nu deosebi în 


suflet). Cu acest felu dară de duhnicească putere, Vulturul Leu și Leul 
Vultur, duhul Vulturului în Leu și al Leului în Vultur, fără de nici o 
deosăbire, cele dinafară mădulare, precum întru adevăr împărăţește le vor 
ocârmui şi fără greşi cu dânsele monarhiceşte să vor sluji, cine-i atâta 
beteag de minte carile să nu cunoască? Duhuri dară ca acestea, carile ceriul 
de ar avea poartă și iadul ușe, precum și acolo să pătrundză fără prepus sint. 
Duhuri dară ca acestea, iarăşi dzic, atâta de supțiri şi puternice, trupuri atâta 
de iuți și de vârtoasă, fără de nice o siială împotrivnică unind și fără de nici 
o prepunere de pacoste împreunând, au nu tot lucrul, peste toată puterea, a 
putea vor putea? (Că unde Leul vulturește și Vulturul leuiește, prepelița ce 
va iepuri și iepurile ce va prepeliţi?) Vulturul de sus şi deasupra privind, 
Leul din dos și din față adulmăcând, ce nepriietin asupră viind, sau ce 
vrăjmași macar la fântânele Nilului fugând a nu să simți și a să mistui va 
putea? (Că a putincioșşilor mâna lungă și ochiul neoprit ieste). Adulmăcarea 
unuia cu iute viderea altuia însoțindu-să și în toată calea tovărăşindu-să, din 
nuări furnica împoncișării pre pământ și de la Asiia: lighioaia dodeielii la 
Evropa să va videa şi să va adulmăca, pre nebiruite spetele Leului, 
neostenite aripile Vulturului răsărind, cestea pre tot fugașul cât de repede în 
clipala ochiului vor agiunge, celea pre tot împotrivă stătătoriul vor birui şi 
vor înfrânge. Cesta cu cel decât diamantul mai vârtos piept, cela cei decât 
bricile mai ascuţiţi pintini tot zidiul vrăjmăşiii și toată mreajea vicleniii ca 
pravul voi spulbăra şi ca pândza paingului vor dispica. Cine dară în lume, o, 
priietinilor, atâta de scămos la minte și strămţos la cuvinte să va afla, carile 
să socotească sau să grăiască că cel împotrivă de supt braţul Leului va putea 
scăpa, sau cel supt aripile Vulturului aciuat că în primejdie va întra? Sau 
cine lucrul, mai aievea decât radzele soarelui cunoscut nu va cunoaște? Ca 
pre cel din paza lor cineva a-l bântui, sau pe cel dimpotriva lor a nu-l birui 
va putea? (Că focul din apă şi dzua din noapte și orbii o pot alege). Aceştea 
dară, într-acesta chip unindu-să și alcătuindu-să, cinstea, slava, biruinţa și 
odihna, carea a tot nărodul fără prepus următoare ieste, cei din cuiburele 
încă cu fulgi puișori şi cei încă supt titele maică-sa, sugătorii a giudeca vor 
putea. Și statul cel mai fericit decât toată fericirea precum ca râul să va 
pogori şi ca pohoiul va năbuși și cele în lume nesimţitoare a simți și a să 
pricepe vor pricepe, că toată cinstea numelui de obşte și toată a tot de 
răuvoitoriul şi de vicleşug gânditoriul biruință fără îndo ință şi supunere 
fără prepunere urmadză. 


(Că mai mult în prepus a să avea cele pentru lesnirea nesocotite, decât 
cele cât de grele de la înţelepţi cumpănite trebuie). În scurt, dară, a 
fericitului aceluia stat, iată, pre cât în slabă putinţa mea au fost, l-am arătat 
şi precum să dzice dzicătoarea, de pre unghe leul să poate cunoaşte. 


Deci oricine ar fi acela carile aceii nepovestite fericiri părtaş a fi ar 
pofti, întâi trebuie ca nu numai a trupului, ce și a sufletului mâni totdeodată 
să întindză şi nu numai cu ale trupului picioare, ce şi cu ale sufletului aripi 
să alerge şi să zboare (că amintrilea, lenişilor ostenința şi pizmătarilor lipsa 
şi căința va rămânea). Acestea, dară, de la toată dihaniia aşe într-acesta chip 
înţelegându-să, la ascultare cuvântului și scuturarea lucrului cea mai de pre 
urmă să vinim, carea tot mijlocul cel spre lesnire și tot modul cel spre 
fericita săvârşire aduce (că toată călătoriia muritorilor în cel de apoi săvârșit 
sau să fericeşte, sau să blăstămăţește). Neamul cel fără neam și chipul cel 
fără chip, adecă jigăniuţa sau păsărițţa cea cu prepus, iubitoriul nopții, 
fugătoriul dzilei, vădzătoriul întunerecului şi orbul luminii, adecă Liliacul, 
precum în fericit pământul și mănoasă brazda adunării aceştiia nu puţină 
zizanie să fie sămănat aievea ieste. Vidra nu cu picătura, ce cu vadra în 
vasul înțelepciunii veninul nebuniii şi-au vărsat. Așijderea Struţul, macar că 
peste voia şi ştiinţa sa, însă nu mică stincă a scandalului la tot pasul căii 
aceştiia au aruncat şi toată greuimea lucrului la mijloc a vini au pricinit. 
Carile, toate de nu s-ar fi tâmplat, fericire şi lucru foarte minunat ar fi fost. 
Dar, de vreme ce s-au tâmplat, altă nu încape fără numai leacul le ieste de 
aflat (căci lucrul ce întâi la lumină n-au fost, Dumnădzău, din ne a fi, la a fi 
îl aduce, iară lucrul ce o dată la ființă au ieșit, la neființă nici Dumnădzău 
nu-l poate aduce). Leacul dară acestor mai sus pomenite boale şi lineştea 
acestor clătite răscoale, pre cât din duhul obştii fâicava mea voroavă va 
putea a-l arăta, nu să va lenevi. "„De duhurile vărsatelor veninuri toţi ne-am 
ameţit, dacă strigară, şi toți antidotul toapsăcului precum să-l arete pre 
Papagaie dacă rugară. Papagaia într-acesta chip începu: „Puţintele sint, o, 
priietinii miei, recetele științei mele și mici şi strâmpte chichițele ierbilor 
doftoriii mele (căci doftorul bun ştiinţa în cap, iar ierbile în câmp le are, și 
unde chichiţele văruite şi pilulele şicuite sint, acolo bolnavul să amăgeşte, 
iară nu să tămăduiește). Din carile ce voi avea împreună cu dânsele și 
inima, și sufletul înainte-vă a vărsa nu mă voi tăgădui (că pre cât ieste de 
lăudat doftoriia bună la boală, pre atâta ieste încă mai de lăudat 
aşedzământul la răscoală). Pre cât dară ieste pentru bileala în cerneală și 


cerneala în bileală, adecă pentru vădzitoriul în întunerec și orbăcăitoriul în 
lumină, Liliacul, după a mea proastă socoteală aședzimântul pre lesne îi 
ieste (căci pravul casii după măturat de să şi râdică şi în radzele soarelui 
gioacă, însă nici radzele soarelui a nu lovi oprește, nici paşii celui ce prin 
case îmblă continește). În care chip și a Liliacului gâlceavă, precum din 
nemică s-au scornit, aşe şi scornită nemică ieste, și până în cea mai de pre 
urmă și tulburat de ar rămânea, precum a tot statul vreo tulburare ca aceia a 
aduce vrednic să nu fie putem socoti. Vidra iată că din catalogul jiganiilor, 
cu sfatul a tot statul, s-au ras. Carea acmu în lucru, precum să vede, vreo 
toartă să apuce sau vreo bucată să mai îmbuce nu are, ce numai în cuvânt, 
pre cât au putut, şi mănuntăile a-și vărsa s-au opintit, şi tot feliul de 
farmăcul descântătoriu prin urechile tuturor au stropit. Însă precum până 
acmu în ceva n-au procopsit, aşe și de acmu înainte vreo rămășiță de venin 
de-i va fi mai rămas, adevărații doftori pre lesne îl vor răzsipi și înţelepţii 
deregători pre iușor tot lucrul, precum să cade, îi vor tocmi. De care lucru, 
despre aceasta parte mai multă grijă a purta nici folos ieste, nici să cade. 
(Că unde grijea ieste la măsură, megalopsihiia o cârmuiește, iar unde grijea 
trece peste măsură, acolo micropsihiia a mai chivernisi părăseşte). Acestea, 
dară, aşe precum și sint cunoscându-să, tot săvârşitul lucrului și toată 
fericirea săvârşitului într-aceasta rămâne ca şi hotărârea Struţului să să 
aleagă, pentru ca toţi ce ieste și ce pofteşte a fi să înțăleagă, și aşe, toată 
clătirea la aşedzare, toată ostenința la odihnă și toată începătura la cel dorit 
să vie săvârşit. De care lucru, întâiaş dată tuturor a ști să cade că, precum 
încă de demult neclătit siloghizmul Corbului prin învoinţa şi porunca a 
marelui împărat, a Vulturului, s-au răzsunat, așe şi acmu toată adunarea 
monarhiii zburătoarelor va, pofteşte şi poruncește ca Strutocamilii mai mari 
aripi și mai lungi pene să i să dea. Și ce mai mult? Cămila zburătoare și 
Struţul fătătoare să să facă, pravila voii împărăteşti poruncește (că toată 
voia slobodă într-acesta radzimă ca, precum celor pemintești, așe celor 
cerești pravile împotrivă să margă). Ca cu acesta mijloc Cămila călătoare în 
monarhiia celor zburătoare să între şi iarăși despre partea monarhii 
dobitoacelor orice cu cale şi cu cuviinţă a fi ar socoti, din mădularile sale 
pre Cămilă să împodobască, căruia lucru toată monarhiia pasirilor voitoare 
ieste. Și așe, nici hereghiia dinceput să-și piardză, nici precum împărații 
orice poftesc că nu pot face să să vadză (că cei putincioși nu mai puțin cu 
părerea altora decât cu puterea lor fac ce fac). Și hotărârea numelui ştiindu- 
să, într-îmbe părţile titulul cinstei și locul slavii numelui a-și dobândi să 


poată, şi într-acesta chip, cea deplină omonie, într-îmbe monarhiile 
plinindu-să, să să săvârşască." 


Acestea din tot duhul dacă larg și lat ritorisi Papagaia toate cetele 
zburătoarelor: „Facă-să, facă-să, plinească-să, plinească-să!" strigară, atâta 
cât chiotele a atâtea gloate deodată slobodzite să părea că ieste huietul a 
mari puhoaie după ploaie, din dealuri în văi răpedzite. Unii, de fericirea ce 
li să părea că acmu au și dobândit-o, cu glasuri de bucurie să desfăta, alţii 
cu cântece şi cu viersuri îzbânda, ca cum în sin şi dobânda în palmă ar avea, 
în ceriuri râdica. Iară alţii minunată voroava Papagaiei şi decât miierea şi 
zăharul mai dulci cuvintele ei și decât toată unsoarea mai pătrundzitoare și 
mai muietoare sentențiile ei ni cu gura mărturisiia, ni cu mânule şi cu capul 
chipuri şi semne de mirare și de minunare unul cătră altul în divuri, în 
chipuri arăta (că de multe ori bucuriia mare glasul astupă, și ciuda peste 
măsură mintea răzsipă). Unii, ca cum încă mai denainte de mângâioase 
voroavele ei spre somn furați și în chiteala socotelelor afundaţi ar fi fost, ca 
de somn sau de vin ameţiţi ar fi fost, spre ce întâi să înceapă şi ce mai 
înainte din cele multe audzite să pomenească și din pomenire în cuvinte să 
alcătuiască, ca uluiţii sta şi ca somnoroşii, ni pe frunte, ni pe piept să 
scărpina (că voroava dulce și ales plăcută inimii bucurie, iară ochilor 
dormitare pricinește). Comedie ca aceasta și buiguire într-acesta chip din 
gura Papagaii în minţile tuturor dihaniilor răvărsindu-să, ca cum și cu 
trupurile și cu sufletele amurţiți și amuțţiţii ar fi fost, prin câtăva vreme între 
dânsele mare tăcere să făcu, și una într-ochii alţiia ascuţit și neclătit 
căutând, ce ar fi mai de vorovit şi ce ar fi mai de pomenit, ca cum a să 
domiri n-ar putea, ce una pre altă să înceapă, ca ce din ros tul ei ar audzi şi 
ea aceia să grăiască, sta cu gura căscată (că strigarea a gloate multe din 
răzsunarea a păreţilor deşerți nu multă deosebire are, și precum păreţii 
acelaşi glas întorc, aşe în gloata ascultătoare unul cuvântul altuia poartă). 


În cea de pre urmă Cioara, după ce câtva ca înecaţii în gât clăncăi şi ca 
cum sau de duh îndesită, sau de năcaz dosedită ar fi fost, mult în grumadzi 
râgâi, în glasul firii sale să slobodzi şi „car, car, car" de trii ori poftori. Toate 
cetele pasirilor, spre bine glasul poftorind, „macar, macar, macar”, după 
cazaniia Papagaii, şi lucrul și cuvântul de s-ar sfârşi dzicea. Din jiganii 
unele (pentru carile precum lăcomiii să fie fost vândute mai sus s-au 
pomenit), ca cum le-ar fi vinit a căsca şi princet, ca nu toți să audză, glasul 


Cioarăi adeveriia. Alalte jigănii toate, cu multă și adâncă tăcere, ca cum 
celor mai de frunte următoare ar fi, să arătară (că tăcerea prea adâncă sau 
din pizmă iese, sau din neştiință). Ce tăcere ca aceasta celor mai de gios era 
din sială, iară celor mai de frunte era într-adins mărturisală. Căci mita maica 
şi vicleșugul părintele în trupuri de îmblătoare inimi de zburătoare odrăslisă 
(că precum aurul în focul cât de iute din ce ieste nu să mută, așe, ori în ce 
inimă întră, din ce ieste într-alta o strămută). De care lucru jiganiile, „facă- 
să, facă-să", aievea a striga, ascunsă tragerea firii le rușina; „nu vom, nu 
priimim" şi de mare strâmbătate a să văiera, înghițita mâzdă şi îmbunare de 
inimă le mânca. 


lar dintre pasiri, Brehnacea, carea de multe ori partea adevărului a 
ținea să videa, cătră Cucunoz pre taină dzisă: „Glasul Cioarăi, gurile 
lingușşitoare și inimile cele numai înainte, iară nu și înapoi socotitoare, după 
a sa poftă, spre bine l-au tâlcuit (căci pofta schizmește lesnirea, şi chipul 
lesnirii spre toată greuimea fără nici o sială purcede). Numai pre cât a mea 
proastă şi acmu de bătrână buiguitoare socoteală ieste, glasul Cioarăi nu 
atâta spre „macară", cât spre ocară a tâlcui s-ar putea, şi precum, o, iubite 
frate, foarte bine știi că Cioara cu Corbul pentru multe pricini a multe 
stârvuri puţină dragoste și priinţă între sine au. De care lucru așe cu firea mă 
amăgesc, că în cea de apoi a adunării aceștiia nu vreo fericire să aşteaptă, 
pentru carea să dzicem: macară, ce multă nevoie și becisnicie, pentru carea 
să ne văietăm, vai, foc şi pară, şi cei ce aşe de pre lesne au tâlcuit, macar, a 
multora capete să să usuce îmi par (că câtă becisnicie aduce fericirea cea 
prea așteptată, atâta nevoie nu face nenorocirea cea cu sufereală purtată). Şi 
pomenește, frate, cuvintele mele, și odată vii cunoaște că Cioara, nu 
macara, ce ocara au prorocit " Cucunozul, precum dinceput calea apucase, 
nici în stânga, nici în dreapta să abătea, ce de pururea pizma şi mândriia ce 
ştiia ţinea. De care lucru, într-un chip pe Brehnace de blăstămăţie şi de 
micropsihie probozind-o, dzisă: „(A tot lucrul părerea părere naşte, iară 
ştiinţa făcliia adevărului ieste): Cioara, săraca, de la mulţime s-au socotit la 
limbă varvară şi i-au tâlcuit glasul: macară. 


Iară tu, frate, împiedicat de bătrâneţe și buiguit de cărunteţe fiind, pre 
prorocul ce nu-i știi știința, locul și ţara, vii să-i încarci asupră-i ocara. Ce 
mulțimea varvarismos, iară tu solichizmos cu limba Cioarăi faceţi. De care 
lucru, a şti ţi să cade că Cioara aceasta de locul său ieste atică, ţara Elada, 


carea în toți anii cuibul în platanul (carile dinaintea capiștii lui Apolon ieste 
sădit), scoțând, de la preuţii lui Apolon, carii de pururea supt umbra 
copaciului învăţiturile cele de taină şi meșterșugul prorociii învaţă, 
filosofiia cerească au deprins, din care ştiinţă, adevărul, începutul și 
sfârşitul lucrului precum ieste, mai denainte vadzindu-l şi ca cu mânule 
pipăindu-l, în limba aticească au strigat: maaria O Şra, ce va să dzică: fericit 
ceasul în carile cu gândul s-au zămislit și cu fapta s-au săvârşit. " Însă ori 
mulțimea au varvarizmit, ori Brehnacea au solichizmit, ori Cioara au aticit, 
ori Cucunozul au băsnuit, a Cioarăi glas pre cât mai mult să tâlcuia, pre 
atâta mai mult în lavirinthul necunoştinţii să încuia, al căruia cheie când să 
va afla şi a cui mână a o prinde şi cu dânsa lavirinthul a deșchide să va 
învrednici supt vremile de apoi ieste să aşteptăm. 


Lupul, între toate jigăniile pururea mai socotit şi mai grijliv în chitelele 
sale, sila și desfrânată voia zburătoarelor aievea vădzind, și încă acoperit 
vicleșugul a unor dobitoace dintr-adânc pricepând, toată avuţiia 
răspunsurilor sale în cea mai de dedesupt tainiţa tăcerii așeşi de tot îşi zidi 
(că cuvântul înțelept pre cât folos aduce urechilor ascultătoare, pre atâta 
înfocare face inimilor nestătătoare) (şi în vreme ce să ascultă, cântecul 
sirenilor, iară în vreme ce nu să ascultă, sunetului căldărilor să asamănă). 
Lupul, dară, de înțelepciune oprit, tăcea. 


Iară alalţi toţi, de nebunie împinși, mormăind și răcnind, de iznoavă, 
„facă-să, facă-sa!" striga. În care vreme Pardosul vărgat şi Râsul cu negru 
picat, cu alalți ai lor depreună, cel de demult în inimile sale ascuns vicleșug 
ce avea la iveală și într-a tuturor privală a-l scoate începură, şi ca cum de 
urgiia pizmei nebuniţi și buiguiţi ar fi fost, fără nici o rușine: „vârtos ieste 
siloghizmul Corbului, frumos și înțelept ieste sfatul Cucunozului, minunată 
şi înălțată ieste ritorica Papagaii", striga. „De acmu înainte, o omonie, o 
stăpânire şi o monarhie cunoaștem și o împărăție știm. Iară cine într-alt chip 
sentenţiia ar clăti sau a o clăti s-ar ispiti, fier, foc şi cea mai groaznică 
moarte partea să-i fie ". Aședară, răutatea vicleşugul zămisli și nebuniia îl 
descoperi (că vicleniia, răutatea şi nebuniia surori sint: răutatea începe, 
vicleșug urmadză, iară nebuniia mai mult îl desfrâneadză, până unde una 
prinde, alta leagă, iară a triia grumadzii cu laţul îi vâneadză). Cătră acestea, 
Pardosul răutate peste răutate, vicleșug peste vicleșug şi nebunie peste 
nebunie a grămădi începu, și paşii lăcomiii până peste hotarăle simțţirii a-şi 


lăţi şi a-și lărgi adaosă, dzicând: „De vreme ce după neminciunoase budzele 
Papa gaii toată adunarea adevereşte, cu cale şi cuviință socotesc a fi, ca 
precum la monarhiia pasirilor după Vultur, Corbul, aşe la monarhiia noastră, 
după Leu, Strutocamila stepăna cea mai de cinste şi epitropiia a tot neamul 
să ţie, şi după aripile carile Vulturul l-au demânat, capul taurului să i se 
puie, pentru ca şi ea între coarne sămnul biruinţii și stema epitropiii să 
poarte. 


Că amintrilea, și Cămila și Struţul, undeva vreun mădulariu de apărare 
şi de luptare precum să n-aibă tuturor ştiut ieste". 


Cuvântul Pardosului întări Ursul și-l adeveri Vulpea (că la voia 
poftitoare puţine cuvinte trebuie îndemnătoare). Așijderea, alalți, a 
vicleșugului părtași: „foarte bine, foarte bine", ni din budză mormăia, ni din 
colți clănțăia. Însă cumpăna, în carea dramul strâmbătăţii nu încape, și 
mâna, carea fietecui după ale sale fapte împarte, a doi dintr-aceştea nu mult 
răbdă, și ce pre alalți la vreme lor îi aşteaptă, acestora ceia ce li să cădzu le 
dede plată. 


Căci Ursul, în părerea sa, pentru bişugul mierii ce aştepta, acmu 
precum că toate prilazurile prisăcilor sare socotiia și toate ştiubeiele cu 
miiere fără nici o sială, fărâmă, gândiia, şi aşe din lăcomiia deşartă şi de 
mândriia înflată, cu vânt de gând şi cu miiere de părere, preste măsură 
îndopându-să și înfundându-să, aşijderea acele ticăloasele albine, carile prin 
faguri de aburi împrăştiiate ramăsese, prin maţțele și ficaţii Ursului 
pătrunsără, de unde adevărata înflăciune scornindu-să, supt piielea Ursului 
izvoară de apă pururea piștitoare purceasără şi cu această de năprasnă și 
mieşeloasă boală, înainte a toate gloatele crăpa. 


Vulpea așijderea, de multă grijea vicleşugului făcut ce purta, întâi în 
melianholia ipohondriacă, apoi în tusa cu singe mutându-să, de multă 
vitionire şi boală uscăcioasă, toate vinile i s-au întins și toate mădularele i s- 
au zgârcit, atâta cât piielea de oase și pieptul de spinare i să lipisă. Carea 
înghițind vicleșugul, preste puţine dzile ş-au borât aburul, precum istoria la 
locul său va arăta (că cine înghite zăharul vicleșugului, acela borește 
toapsăcul sufletului). Acestea dară şi ce să lucra vădzind şi ce să să mai 
lucredze a aștepta neputând, deodată și în grabă socotiră pre Lup (pre carile 
încă dinceput vicleşugurilor neînsoţitoriu și răutăților lor nepriimitoriu îl 


cunoscusă), întâi îl sfătuiră, apoi îndemnară, iară mai pre urmă şi cu capul îi 
clătinară şi cum mai curând de nu va la strajea bârlogului său merge, cu 
pedepse groznice și şi înfricoşări de moarte i să lăudară. Așe Lupul, vrând- 
nevrând, şi precum de aceasta poruncă foarte să să fie bucurat arătând, 
împreună cu Ciacalul la locurile sale să dusără. Iară când din toată adunarea 
Lupul să despărţiia și precum de fraţii, priietinii și omofilii săi amăgit și 
viclenit la arătare cunoscându-să, de grea dosadă carea inima îi înăduşiia și 
de vremea carea aşeși de tot împotrivă i să punea, gemutul, oftatul și 
suspinul totdeodată supt un glas alcătuind, încetișor, cum i să părea, şi prea 
tare, cum altora să audziia, cătră Ciacal gemu, oftă, suspină, răzsuflă şi 
dzisă: „Blem, frate Ciacal, de vreme ce la strajă ne trimăt, blemaţi să nu 
stăm (căci urechea la cuvinte cât de grele ascultătoare învaţă pre inimă la 
cât de grele nevoi răbdătoare a fi), căci otrăvile acestea cornul Irodului le va 
îndulci, iară spurcăciunile acestea, botul Filului le va curăţi. 


Acestea Lupul pietre sămănând, stânci și munţi în urmă răzsăriră, 
precum mai pre urmă lucrul au arătat." 


Partea a triia 


Iară celelalte jigănii, toate carile în cârșma lăcomiii cu păharul răutății 
vinul vicleşugului bea, dacă pre Lup din mijlocul lor lipsind îl vădzură, 
precum acmu supt fundurile pământului să află, li să părură (că chipul 
neiubit, de faţă, nu ca ghimpul în picior, ce ca sulița pătrunsă prin măţă stă). 
Și aşe, „râdicatu-s-au nuărul de pre fața soarelui, luatu-s-au negura de pre 
faţa pământului”, cu mari răcnete striga. „Luatu-s-au piiedeca, lipseşte 
pacostea, nu să vede vrăjmașul, dusu-s-au pizmașul", unul cătră altul 
spuind, ca de un bine prea mare să bucura și ca de o fericire nespusă să 
desfăta (că lucrurile lumești cu muritorii aşe a să giuca s-au obiciuit, ca cu 
cât sint mai deșarte, cu atâta să să pară mai desfătate, şi a cărora începături 
sint prea cu mari dezmierdări, aceloraşi sfârşitul să fie prea cu grele 
întristări). După acestea, cu toţii împreună cuvânt își dederă şi dzi de soroc 
îşi pusără, pentru ca la începutul Alfii și sfârșitul Sigmei, la cetatea Deltii 
(unde apa lui M. şi apa lui A. a cura sfârșesc, şi apa lui T. a cura și a să mări 
începe), cum mai curând să să adune, pentru ca acelea capul Cămilii să 
vindză și a Boului să cumpere (că mai pre lesne ieste firii la Cămilă coarne 
să nască decât din inima rea cuvânt sau gând bun să izbucnească). Aședară, 
cu toții, după sorocul dat, la locul însămnat să adunară şi la dzua pusă la 
cetatea Deltii să împreunară, unde Pardosul pe Cămilă de căpăstru purta și 
Râsul după dânsa, cu gândacii prin baligi-i, î-să primbla. Căci la Râşi ca 
aceștea, căcăraza Cămilii mai de mare preţ ieste decât căstanii la gliganii 
muntelui Olimpului. 


Acolea dară, întâi ca a tuturor inimile mai cu de-adins să ispitească, 
apoi ca nici unul să nu cumva părtaş vicleşugului a nu fi să lipsască, 
socotiră, şi câte doi, câte doi, pre numele cerescului Vultur și Taur, pentru ca 
să giure în capiștea Epiorchiii adusără. Unde unii de bunăvoie, iară alţii de 
frică şi peste voie supt groznic giurământ a să lega le căută (că precum între 
frumoşi mai frumoși și între grozavi mai grozavi, așe între drepți mai drepţi 
şi între vicleni mai vicleni să află), adecă precum cu învoinţa, plăcerea și 
alegerea tuturor siloghizmul Corbului, sfatul Cucunozului și sentenția 
Pardosului să să întărească și capul Cămilii în cel de bou să să primenească 
şi în epitropiia Leului să să psifisască. La care lucru, toți fraţii vicleșugului, 
ficiorii fărălegii și părinţii atheofoviii: „facă-să facă-să, strigară, toți vom, 


toți priimim, cu toţii aședzimântul și cuvântul acesta întărim și adeverim", 
din luntru crăpară. 


Acmu a tuturor voie unindu-să şi toți supt argumentul Corbului 
supuindu-să, cu toţii în toate părţile să împrăștiară și prin toți munţii și 
codrii, unde coarne de buăr lepădate ar găsi și cap de taur aruncat ar nemeri, 
cu toată nevoinţa cercară şi nicicum undeva macar nu să aflară. De care 
lucru, cu toţii în mare întristare aflându-să, ce vor mai face și ce vor mai 
lucra nu ştiia. 


Și acmu mai-mai toată nedejdea pierdea, de nu ş-ar fi adus aminte 
Râsul de un hrizmos, pre carile Camilopardalul încă mai denainte îl 
învățase, dzicându-i :"Eu odânăoară prin pusti ile Ethiopiii în sus pre apa 
Nilului îmblând și pentru ca din izvoarăle Nilului cu gura apă să beau în 
inimă având, după ce peste munţii ce să cheamă a Lunii am trecut şi la 
bălțile unde crocodilii să nasc am sosit, bălțile din giur împregiur 
cutreieram, pentru ca gârla Nilului (carea în capetele bălților despre apus să 
varsă) să aflu. La capetele bălților și în gura gârlii am aflat un 5 oraş 
preafrumos, cu cetate preafrumoasă. 


Orașul dară şi cetatea lui într-acesta chip era: Bălţile acelea, unde în 
capete să împreuna și vărsăturile apii Nilului în sine priimia, între dânsele 
de ce înainte mergea, de aceia în laturi să despărţiia și ostrovul lăţiia și 
precum să videa ca la 700 de mile în lung și în lat tot uscatul între bălți 
cuprindea. Iară pre marginile amânduror bălților cele pe dinafară, din giur 
împregiur, ca cum cu zid ar fi îngrădite, cu munţi şi dealuri goli era 
încungiurate, așe cât numai unde bălțile în gârlă să vărsa și în matca Nilului 
să răvărsa, munţii împreunaţi nu era, unde ca dintr-un hălăşteu, ca pre 
stavila morii apa cum mare răpegiune să slobodziia și apa Nilului spre 
răsărit a cură răpedziia. Aședară, despre răsărit bălțile, munţii și locul să 
avea, iară despre apus, adecă dincotro Nilul viniia și în capetele bălților 
îngemănându-să să despărţiia, într-alt chip era. Că pre cât munţii acei din 
stânga și din dreapta să înălța (că și a munţilor înălțime ca la cinci mile să 
socotiia), pre atâta locul din dos să râdica și cu vârvurile munţilor de-a 
tocma câmpul despre apus în lat și în lung să întindea, prin mijlocul a căruia 
apa Nilului, din izvoarăle de unde ieşiia, spre bălțile ce-l sprejiniia lin şi 
frumos curea. Iară pre şesurile câmpului aceluia, și pre o parte şi pre altă 


parte de apă, atâta câmpul cu otavă înverdziia, cât ochilor preste tot, tot o 
tablă de zmaragd meree a fi să părea, în carile tot chipul de flori din fire 
răzsărite, ca cum cu mâna în grădină, pre rând şi pre so coteală, ar fi sădite, 
cuvios să împrăștiia, și când zepfirul, vântul despre apus, aburiia, tot feliul 
de bună şi dulce mirosală de pre flori scorniia. Așe cât nici ochilor la 
privală, nici nărilor la mirosală sațiu să putea da. Iară pre malurile gârlei tot 
feliul de pomăt roditoriu și tot copaciul frundzos și umbros, de-a rândul, ca 
cum pre aţă de-a dreptul și unul de altul de departe ca cum cu pirghelul ar fi 
fost puși frumos odrăsliia. A cărora umbri, giumătate pre lină apa Nilului, 
iară giumătate pre mângâioasă faţa câmpului să lăsa. Iară roada pomilor, şi 
la frumseţe și la dulceaţă, nici Asiia au vădzut, nici Evropa au gustat. Căci 
tot într-același pom mugurul crăpa, frundza să dezvăliia, floarea să 
deșchidea, poama lega, creştea, să cocea și să trecea totdeodată, nici după 
vremi viptul îmbla, ce în toată vremea toată poama și coaptă și necoaptă să 
afla. 


Iară unde apa Nilului de pre șesul ce despre apus viniia și din vârvurile 
munţilor în gârla cea de gios să vărsa, cetatea sta, a căriia nume cei de loc 
îmi spusără, precum Epithimiia o cheamă. Iară făptura și îngrăditura cetăţii 
era aşe : din marginea malului, unde Nilul ca pre șipot în bălți să vărsa, spre 
apus, și pre o parte şi pre altă parte de apă ca la dzece mile zid gros şi vârtos 
de piatră în patru colţuri cioplită era, carile, după ce de la pământ ca la 
dzece stânjini să râdica, de ciia stâlpi mari şi groși de marmure porfiră în 
sus să înălța. 


Fietecare stâlp de cinci stânjeni de înalt și de 30 de palme în giur 
împregiur de gros, însă la rădăcină mai groși era, iară în sus, de ce mergea, 
mai supţiri şi mai sulegeţi era. Iară fietecare stâlp supt rădăcină patru lei de 
aramă prea frumoasă și ca aurul de luminoasă avea, și tuspatru, cu dosurile 
la un loc împreunându-să, cu capetele, doi spre câmp, iară doi spre apă 
căuta, deasupra a cărora stâlpul să răzima. Așijderea în vârvul a fietecărui 
stâlp, de la un loc şi mai în sus, patru zmei începea a să împleteci şi, după 
ce ca la trii coţi în sus să râdica, capetele își despărțiia şi puţintel can în gios 
le pleca, şi doi spre un stâlpi, iară doi spre alt stâlp ce le era dimpotrivă, 
căuta. Deci, precum a leilor, așe a zmeilor făptură atâta de minunată era, cât 
nu zmei și lei a fi să părea, ce într-adevăr vii și cu duh a fi să videa. Iar din 
cerbicea a patru zmei arc sclipuit de marmure foarte frumos sclevesit în sus 


să râdica și, foarte cu mare meșşterșug peste apă întindzându-să, spre stâlpul 
ce-i era dimpotrivă să lăsa și în cerbicea iarăși acelor patru zmei să aşedza. 
Și aşe, dintr-un capăt până la alt capăt, un sclip în chipul podului, peste apa 
Nilului să încheia. Aşijderilea, din capetele stâlpilor zid de marmure în sus 
să ridica, cât cu înălțimea sclipului să atocma. 


Carile pre dinluntru cu var cu prav de cărămidă și sfărmușuri de piatră 
şi de marmure amestecate împlut era și tot locul înluntru pre aţă de-a tocma 
atocmat era. 


Iară din faţa pământului, ca la un stat de om, zid cu zimţi în giur 
împregiur încungiura, pentru ca celor dinluntru îmblarea și primblarea fără 
primejdie să fie. Tot numărul stâlpilor 730 era, adecă de o parte, 365, şi de 
altă parte, iarăși atâţia. Iară toată cetatea 24 de mile încungiura, 20 mile 
amândoaă laturile și patru mile amândoaă capetele (căci de la un stâlp până 
la alt stâlp dimpotrivă doaă mile spunea că sint). 


Cetatea dară aşe era, iară orașul şi casele orașului ce era întrânsa, pre 
amănuntul, cine poate povesti? Căci făpturile şi urdziturile acelea toată 
socoteala muritorilor covârşeste (că ce au făcut muritorii, de carea să nu să 
mire muritorii și ce n-au făcut muritorii, de carea să să mire muritorii). Ce 
pre scurt de unele a-ți pomeni nu mă voi lenevi (Camilopardalul dzicea): 
Dintre doi stâlpi de-a dreptul împotrivă până la ceialalți stâlpi uliţă dreaptă 
şi tot într-o măsură de lată să ducea. Iară la capătul uliţii, şi de o parte şi de 
alta, poartă era, carea să închidea şi să deşchidea. Iară din pragul a fietecare 
poartă, în gios, scară în chipul theatrului în gios să lăsa şi, de ce să coborâia, 
la temelie să mai lăţiia, carea și drum la suirea în cetate şi poprele zidiului şi 
sclipului era. Deci câte arce la sclip, atâtea uliţă în cetate, și câţi stâlpi la 
zid, atâtea porţi pe zid şi atâtea scări pre lingă zid era, deosăbi de patru 
ulite, carile de-a dreptul din capăt în capăt mergea. Și în capete cerdace 
ghizdave şi frumoasă afară din zid, asupra apii, scoase avea, în carile 
giudecâtorii împărăţiii pre rând ce avea, într-un cerdac câte 90 de dzile 
giudeţele și alte trebe a publicăi căuta. Căci împărăţiia aceia nu monarhie, 
ce publică ieste și în 90 de dzile 9 oameni, fietecarile în dzece dzile slujba 
obştii isprăveşte. 3 


Și aşe, cineşi după rândul său și în cerdacul său orânduindu-să, în 730 
de dzile rândul plinindu-i-să, iarăşi dinceput rândul apuca. 


Ce de acestea lăsându-ne, la cuvântul nostru să ne întoarcem (că 
perioadele mari în voroavă şi celui ce vorovește la cuvânt sminteală și 
celuia ce povestirea ascultă la audzire şi la pomenire invaluială face) 
Aşedară, ulițele, porţile și scările cetăţii să avea, iară casele ca acum tot într- 
un părete ar fi fost, nici mai afară de alta ieşiia, nici mai înluntru intra şi aşe, 
rândul caselor dedesupt era. Iară al doilea rând, cerdacile ca trulele în sus să 
râdica înalte, cât de gios de-abiia la vârvu sigeata ethiopască a agiunge să 
poată. Păreţii caselor pri dinafară tot de marmure scumpă și tot feliul de 
scrisori ieroglificeşti într-însele săpate avea și toată dihaniia precum vie la 
păr, aşe săpată cu floarea marmurelui să asămăna, de care lucru, nu cu mâna 
pe părete săpate, ce vii pre niște câmpi împrăștiate a fi să părea. Iară pe 
dinluntru stâlpii cei fără preţ, marmurile cele scumpe și tot meşterșugul 
lucrului şi făpturii ce avea, cuvântul a le povesti vrednic și gândul a le 
formui harnic nu ieste. Acolo chipurile bodzilor vechi să fii vădzut, icoanele 
a tuturor împăraţilor să fii privit, unele de aramă și poleite, altele de argint și 
de aur pline vărsate și vasuri în minunat chip lucrate, supt dânsele alcătuite 
şi alte lucruri minunate în mulțime nenumă rate, în frâmseţe neasămănate să 
videa, carile nu numai a ochiului privală, ce și a minţii socoteală ameţiia și 
uluia. 


Iară în mijlocul orașului era o capişte a boadzii Pleonexiii, carea cum 
era făcută şi în ce meşterşug era zidită de pre atâta vii putea cunoaște, că 
toată alaltă a cetăţii și a orașului făptură ca zgura lângă aur și ca stecla lângă 
diamant să asămăna. Ce şi pre aceasta în scurt și pre cât voi putea a ţ-o 
perigrapsi mă voi nevoi. Din faţa pământului urdzitura temeliii ca la doi coţi 
de înaltă dintr-o materie de metal vărsată a fi să videa, care metal decât 
custoriul mai scumpă și mai grea, iară decât argintul mai ieftină şi mai 
iuşoară a fi să părea. Lumina capiștii în lung de 30 coţi, iar în lat de 24 coți 
era, iară de înalt până supt poalele cele mai de gios, 55 de arşini să măsura. 
Deci cât meșterșugul vărsatului temeliii ceii de metal și cât iscusită și 
ascuţită mintea vărsătoriului și tipăritoriului ar fi fost, florile şi frundzele, 
carile una pe supt alta vârâte, și lozele una cu alta frumos impleticite, şi 
șerpii, carii pintre frundze şi pintre loaze să vârâia şi coadele cu zmicelele 
îşi invătuciia, arăta. Așijderea, tot feliul de pasiri, de jiganii, de lighioi și de 
pasiri peste toate locurile să arăta, unele în pomșori cuiburile își făcea, 
altele, acmu făcute, pe oaă clociia, altele hrană puişorilor își aducea, unele 
muște prin aer goniia, altele lăcuste prin pajiște prindea, căile puii cloşcii să 


apuce să slobodziia, stârcii ca prin apă îmblând, piticii și peștii a prinde 
chitiia, pajorile șerpii (carii pintre frundzele iederăi să şipuriia) să-i apuce 
clonţurile îşi vârâia, brehnacea de sus iepurile supt stâncă vârit, când va ieși, 
în unghi să-l apuce pândiia, mâţa, carea pre şoarece pe supt frundzele din 
copaci cădzute, precum îmblă simțind ni cu urechea asculta, ni pasul prea 
cu linişte spre sunet muta, ni cum l-ar apuca şi cum mai fără veste s-ar 
răpedzi, cu picioarele cumpănindu-să, să găta, vulpea prin pomi şi prin 
copăcei găinele şi păsăruicele scociorâia, și unele acmu vânatul dobândind, 
cu coada bârzoiată spre bârlogul ţincilor săi, cum putea mai tare, să ducea. 
Lupul după turma oilor pre piept să târâia, ciobanii, unii, ca de somn 
adormitând, în cârlige rădzimaţi, alţii, ca de ploaie și de vânt rece cu glugile 
peste cap lăsate și pre un cot la pământ lăsaţi era, iară dulăii, unii în picioare 
sta și ca cum de departe mirosul lupului ar adulmăca, alţii pre brânci lăsaţi 
şi capul pentre picioarele denainte întinzându-și dormiia și ca cum în vis 
lupul în oi ar fi dat părându-li-să, prin somn ca cum ar scânci şi ar brehăi să 
videa. Iară la alte turme, ca când lupul oaia ar fi apucat, ciobanii chiuia, cu 
mâna dulăilor lupul arăta, dulăii goniia, lupul cu cârlanul în gură fugiia, alţi 
ciobani de la alte turme în timpinare îi ieşiia, lupul întraltă parte șuvăia şi ca 
cum spre o pădure, carea înaintea lui aproape să videa, năzuia. Aşșijderea 
alalte turme de dobitoace sălbatice, cerbii și buării prin dumbrăvi, caprile 
prin stânci, ciutele pre şesuri, unele cu vițăluşii după dânșii, altele, acmu 
aproape de fătat, pântecele de mijloc în gios le trăgea. Iară într-un loc lucru 
foarte frumos la privală să arăta, unde vânătorii măiestrii spre vânarea fililor 
punea: întâi o groapă adâncă și largă săpa, apoi din fundul groapei un gârlici 
strâmpt, până la faţa pământului, costiş scotea, în gura a căruia gârlici un 
harbuz punea. După aceia, fietecare vânătoriu, câte o dobă în spate luând, în 
pădurea cea mare intra, unde filii îmblând să videa. După ce pre furiș în 
pădure întra și fietecarile într-un copaciu înalt să urca, apoi, din toate părțile 
în dobe lovind, pădurea să răzsuna. Filii, de sunetul dobelor spăimântându- 
să, la marginile pădurii spre câmp ieșiia, unde la gura gârliciului peste 
harbuz nemeriia. Vânătorii din copaci, vadzind precum filul la harbuz au 
nemerit, dobele a bate părăsiia. Filul cu botul harbuzul clătind, harbuzul pre 
gârlici în gios a să prăvăli purcedea. Filul după harbuz, pentru ca să-l 
prindză urmând, în groapa cea largă, carea în fundul gârliciului era săpată, 
întră, şi altă grijă nepurtând, harbuzul să mănânce să nevoieşte. Vânătorii 
îndată din pădure ieşind, cum mai curând, cu pari și cu alte zăvoară, carile 
acolea mai denainte gătate au, gura gârliciului astupă. După aceia, prin 


câteva dzile pre fil cu foamea domolind, cu lanţuh de grumadzi îl scoate și 
unde voia ethiopului ieste, acolo îl duce (că mai tare și mai vrăjmaşă jiganie 
decât foamea alta nu ieste). Acestea dară și altele multe mai ciudate și mai 
minunate în temelia capiştii săpate și vărsate să videa. Iară deasupra 
temeliii, până supt streşinile cele mai de gios, patru păreţi din patru 
marmuri de porfiră încheiaţi era, adecă fietecare părete dintr-un marmure 
sta, şi încheietura în colțuri, pe unde, sau cum s-au împreunat, nu ochiul 
muritoriu, ce așeşi mai și cel nemuritoriu, precum n-ar fi putut alege 
îndrăznesc a dzice. Tot păretele de sus până gios neted și decât diamantul 
mai luciu era, atâta cât dzua lumina soarelui ca printr-un preacurat criștal 
înluntru pătrundea și lumina dinluntru cu cea dinafară una să făcea, atâta cât 
nu mai puţină lumină în capişte decât în aer era. Iară noaptea, pe dinluntru, 
candile la număr decât numărul mai multe, și de sus până gios, pre lângă 
părete frumos orânduite, avea, şi fietecare candilă 5 ocă de aur arăpăsc 
trăgea, iară înluntru 1 ocă de nard lua (căci în capiştea Pleonexiii 
undelemnul maslinului nu arde). Carile, după ce ochiul ceriului să închidea 
şi perdeaoa nopții peste fața pământului să trăgea, toate să aprindea și 
deosăbit de lumina carea înluntrul capiștii făcea, prin străluminoşi păreții ei 
lumina candilelor pătrundzind, peste toată cetatea, ca soare lumina şi ca 
luna între alte stele să arăta (căci la toată casa în cetate câte un cerdăcuţ de 
acea materie de marmure să afla), şi aşe, tot oraşul — precum noaptea, așe 
dzua — cu strajea luminii să păziia, nici altă strajă sau pază trebuia. Deci 
până la streşinile cele mai de gios, precum s-au pomenit era. Iară de acolo 
în sus, despre răzsărit, şepte, și despre apus aşijderilea şepte înalte şi cu 
mare meşterşug făcute trule avea. 


Trula cea din mijloc drept asupra isimeriii căuta, şi când soarele în 
zodiia Cumpenii era, cu radzele tocma în trula din mijloc lovind răzsăriia. 
Așijderea când apunea, tocma în trula cea din mijloc despre apus lovind 
apunea. Așijderea alalte trule fietecarea în dreptul zodiii ceriului din 
meşterșug era pusă, şi aşe soarele, în ce zodie să afla, în trula a aceii zodii 
răzsăriia şi în vârful trulii, peste acoperimânt, sămnul zodiii, de aur curat şi 
cu iscusit meșterşug făcut, pus era. 


Trulele dară de prinpregiur așe fiind, în mijlocul lor era o trulă mai 
înaltă şi mai groasă decât alalte, decât toate. Carea cu acesta meșşterșug era 
facută că cu umbra ei ceasurile în celelalte arăta, ca și alalte trule după 


măsura gnomonului era puse. Iar în vârful trulii aceii mari chipul boadzii 
Pleonexiii în picioare sta, carea cu mâna dreaptă despre polul arctic spre 
polul antarctic, cu degetul întins, ceasurile arăta. Deci când umbra vârvului 
degetului în mijlocul trulelor celor mai mici sosiia, după numărul lor 
ceasurile să înţelegea. Iară denaintea ușii capiștii, o cămară, carea pe şepte 
stâlpi era ridicată, înainte să întindea şi fietecare stâlp în chipul unii planete 
era făcut, ca precum numărul planetelor, aşe chipul lor aievea să arete. Iară 
sclipul cămării carile din vârvurile acelor şepte stâlpi să râdica, giumătate 
de sfera ceriului închipuia și din fietecare stâlp pe supt sclip cu frumos 
meșterșug cununi de marmure era întoarse, carile drumul a fietecare planetă 
precum ieste arăta. Alalte zidituri şi lucruri iscusite carile în giurul 
împregiurul capiștii era, cine le poate povesti? 


Eu, dară, aşe (dzicea Camilopardalul), ca cel strein, de toate carile 
videam peste măsură mirându-mă, și nu atâta de minunea lucrurilor vădzute 
mă miram, cât de carea întâi m-oi mira, mă minunam și de unile, a cărora 
nici începutul, nici săvârşitul a pricepe puteam, socotiiam, oare în ce chip a 
le cunoaște ași putea și cine să mi le arete s-ar afla chitiiam. Și după ce de 
multă cutreierare şi mai cu de-adins de peste măsură mirare obosit, supt 
umbra a unor frumoși și umbroși copaci (carii denaintea capiştii sădiți era) 
ca puţină odihnă tuturor mădularelor să-mi dau, acelea, unde ca cei în agona 
morții dzăceam, o Lebădă bătrână și albă lângă mine să apropie și, dacă 
bună dzua după obiceiu îmi dede, de unde sint și ce pre acelea locuri caut 
mă întrebă. Eu, după ce îi spuş, precum din locurile marginii Ethiopiii sint 
şi precum pentru ca izvoarăle Nilului să aflu şi din începăturile lui apă să 
beau, în gând mi-am pus şi cu aceasta pricină pre aceste locuri, îmblu, dacă- 
i dziş, ea răspunsă: Greu şi aspru lucru, lungă şi primejdioasă cale înainte t- 
ai pus, o, priietine. De vreme ce eu, după ce din oul maică-mea am ieșit, 
până a nu putea zbura, cu răpegiunea apii şi cu vânslirea talpelor câtăva 
vreme am călătorit, iară după ce penele mi-au crescut și aripele vrednice de 
zburat mi s-au făcut, în aer m-am ridicat şi, tot pe deasupra apii zburând, de 
trii ori soarele învârtijirea ş-au sfârşit, până eu la acesta loc am sosit. 


Și deosăbi de aceasta, la cale ca aceasta, nu talpe, ce pene, nu picioare, 
ce aripi trebuiesc, căci înălțimea munţilor, strâmptorile poticilor și lățimea 
şi lungimea câmpilor, toate împotriva firii tale stau. De care lucru, fără 
cereasca agiutorință (carea spre toate poate), „spre acea cale mai mult 


înainte a păși, nu numai lipsa vinelor, ce și a crierilor a fi, decât toată ivala 
mai aievea ieste. " Acestea Camilopardalui de la Lebădă audzind, învăţătura 
din praxin în theorie își mută și calea delungată în odihna mângâiată își 
schimbă. Însă către Lebădă într-acesta chip grăi: „Eu, o, priietină nu atâta 
osteninţa căii, cât știința lucrului în samă bag. Ce fiind de faţă știința, de va 
lipsi ostenința şi mai bine va fi (că toată agonisita lucrului deplin, macară că 
fără sudori şi durori a fi nu poate, însă când voia voilor și puterea puterilor 
cuiva ceva de la sine dăruiește, nici ostenința trebuieşte, nici lenea să 
probozeşte). Şi de vreme ce trecutele tale ostenință băţul agiutorinții 
slăbiciunilor și neputinţelor mele a fi să văd, cu multă plecăciune te rog ca 
pentru firea Nilului şi pentru izvoarăle lui și adaogerea și scăderea lui, ce 
mai cu adeverinţă ai şti, pre cest la pravul talpelor picioarelor tale cădzut 
neînștiinţat să nu lași (că toată ştiinţa atuncea de știință să dovedeşte, când 
după adeverinţă pre altul a înştiința ştie)". Atuncea Lebăda cătră 
Camilopardal dzisă: „Priietine, obiciuit lucru între filosofii noştri ieste ca 
când cineva pentru Nil voroavă a face ar vrea, întâi în capiște mărgând, 
jirtfă boadzii locului să facă, apoi, în marginea Nilului coborându-să, pre 
mâni și pre obraz cu apa lui să să spele, de ciia, la locul său întorcândusă, ce 
i-ar fi voroavă să vorovască (că cine de la sine cuvântul începe, cuvântul a 
sfârşi cu nevoie şi preste voie îi va fi, iară cine de la cuvântul cuvintelor 
începutul începe, sfârșitul sfârşiturilor la cel poftit și dorit sfârșit fără prepus 
îl duce) ". Cătră carile răspuns (dzice Camilopardalul): „Cu dulce suflet și 
cu dragă inimă chipul bodzului a privi și cu înfrângerea inimii la picioarele 
lui a mă tăvăli aşi pofti, însă ce vrednică ieste sărăciia mea jirtfă Pleonexiii 
a aduce și în ce chip strâmptă mâna mea largi grumadzii ei a sătura va 
putea?" Lebăda-mi dzisă: „Pentru aceasta în întristare nu întra, o, priietine 
(că Pleonixia de la cei bogaţi tot, iară de la cei săraci pre giumătate ia), și 
cine ce i-ar duce, întâi priimeşte, apoi oare ce i-ar mai putea aduce și cu 
cuvântul şi cu lucrul ispiteşte"”. Eu cătră dânsa dziși: „Eu peste mine aer, 
supt mine țărnă, iară în mine nemică ceva lucru de materie nu am, fără 
numai duhul, carile mă poartă ". Lebăda-mi dzisă: „Dintraceste trii, oricarea 
mai îndămână şi mai pre lesne îţi va fi, cu tine ia și cum mai curând la 
capişte să mergem, ca şi eu, de ce am învoit, şi tu, de ce ai poftit, să ne 
îndestulim". Eu în mine şi cu mine socotindu-mă precum aerul nu să prinde, 
sufletul nu să scoate (că pofta fără stâmpărare nu numai trupul, ce și sufletul 
giuruiește și dăruiește), în pumni puţinteluș lut galbăn luaiu și cătră Lebădă 
arătându-l, dziși: „lată pominocul jirtfii mele şi, cu acesta împreună, pre tot 


pre mine spre jirtfă mă dau și, mai mult nezăbăvind, la capişte să mergem 
şi, ţeremoniile obiciuite plinind, la giuruita noastră să ne întoarcem " 
Lebăda îndată cu mine împreună sculându-să, înluntrul capiştii întrăm. 


Unde în mijlocul capiştii, boadza Pleonexis într-un scaun de foc ședea, 
supt a căruia picioare un coptoraş de aramă plin de jăratec aprins a fi să 
videa. Iară din giur împregiur făclii de tot feliul de materie ardzătoare cu 
mare pară, vârtos ardea. 


La chip veştedă şi gălbăgioasă, ca cei ce în boala împărătească cad a fi 
să părea, cu sinul deșchis și cu poale în brâu denainte sumese, ca cum ceva 
într-însele a pune s-ar găti, sta. Cu ochii închiși și cu ureche plecată, ca când 
ce în poale i s-ar pune să nu vadă, iară ce materie ar fi carea s-ar pune 
audzind să înțăleaga. 


În mâna dreaptă cumpănă ţinea, în carea de o parte, în locul dramului, 
piatra ce-i dzic ahortatos şi anevsplahnos (căci piatra aceia doaă numere 
are) pusese, iară de altă parte, chipul a toată lumea pus a fi să părea. Insă 
cumpăna din dreapta la pământ atârna, iară cumpăna din stânga ca pana în 
aer giuca (că unde nesaţiul stăpânește, acolo toată lumea decât bobiţa 
strugului mai mică ieste). Iară în mâna stângă ţinea o leică, a căriia ţievie 
până gios, la picioarele scaunului agiungea şi deasupra cuptorașului celui de 
aramă într-o gaură ce avea să sprijieniia. Deci, pre cât socoteala mea 
agiungea, prin leică printr-aceia toate celea ce să punea trecea și în 
cuptorașul cel de aramă să topiia, de ciia în pară aprindzându-să scaunul în 
carele boadza şedea să făcea. 


Iară dacă mai aproape de chipul boadzei ne apropiem, ca când mai 
denainte ar fi ştiut şi ca cum din ceas în ceas așteptând, ne-ar fi păzit, întâi 
ochii ce avea închiși, decât a puhacii mai mari şi decât a mâţii mai luminoși 
steli. Iară după ce darurile ce purtam bine cunoscu, ca să nu le vadă, ochii 
închisă. 


Iară când în cumpănă le vom arunca, pentru ca să audză, urechea pusă. 
Deci eu lutul cel galbăn în cumpănă aruncând, preotul carile pururea 
boadzii slujiia (a căruia nume bine nu ţiiu minte, dară, pre cât mi să pare, 
Filohrisos îl chema) îndată din cumpănă lutul luă și în leica ce ţinea în mâna 
stângă îl aruncă, carile îndată ca ceara să topi şi ca undelemnul în cuptoraș 


şi în para scaunului să amistui. Că pre cât puteam cunoaște, supt fundul 
coptorașului gura Tartarului era, și din fundurile pământului focul nestins în 
fundul coptorașului loviia, de unde atâta putere de fierbinteală și de văpaie 
ca pre o cahlă izbucniia. Carea nu numai lutul galbăn, ce şi cărămida roşie 
ar fi amistuit (că focul din cuptoriul Pleonexiii nu ceinţa, ce câtința materiii 
cearcă ; aşijderea, nu de mulțime să oțăreşte, ce de cel ce ar rămânea jelind 
să gălbeneşte). După aceia preotul Filohrisos mă întrebă ce mi-ar fi pofta şi 
cu ce gând am adus jirtfa. Eu, dacă-i spuşi precum la fântânele Nilului să 
agiung mă nevoiesc, el de mi-au mai rămas ceva lut, de carile întâi jirtfă am 
făcut, mă întrebă. Eu dziși că la mine nu am, ce, de-i va fi voia, un cescuţ să 
mărg dă aduc. El, „nu sta, îmi dzisă, și cum mai curând aleargă şi cât mai 
mult vii putea, adu". Eu, cu multă grabă din capişte ieșind, la locul ce știiam 
mă dusăiu și, după ce buzunarile, sinul și poalele îmi împluiu, iarăși la 
capişte cum mai de sirg mă întorseiu (căci şi aceasta fire Pleonexia are, ca 
cei ce vor să-i jirtfască, cât de mult și cât de curând jirtfa a săvârşi să 
silească. Și dacă lutul în cumpănă pusăiu, întâi, oarece, cumpănă a să clăti 
să videa, apoi piatra ahortasiii clătirea oarecum simțind, ca cum nu cu 
greuimea, ce cu răpegiunea în gios să slobodzi şi toată greuimea lutului la 
pământ atârnă. Preotul Hrisofilos îmi dzisă: „Priietine, scutură-ţi poalele, 
sinul şi buzunarele, ca rămășița pravului ce va fi rămas asupră-ţi să nu 
rămâie (că orice în capiștea Pleonexiii întră, iarăşi afară a scoate preste firea 
boadzii ieste), şi în ceva scârbindu-să, şi jirtfa şi osteninţa în zădar poate să- 
ți iasă". Iară după ce, după cuvântul lui Filohrisos făcuiu (căci atâta de tare 
peste tot mă scuturaiu, cât nu numai pravul ce ar fi aţinat rămas, ce încă şi 
stramţele de pre mine împreună cu pravul cădea), din fundurile capiştii un 
glas supţire ca de coruiu, piuind-grăind, la urechi îmi vini. Iară preotul 
Filohrisos dzisă: O, de trii ori fericit, priietine, că hrismos minunat ca acesta 
prea puţini au ascultat şi în fericire ca aceasta mai nime n-au întrat." Eu, cu 
multă plecăciune, dacă pre Filohrisos pentru ca hrismosul să-mi arete rugai, 
el dzisă: „Hrismosul ieste acesta: Într-acesta chip hrismosul dacă luaiu, 
împreună cu Lebăda, de pre poarta carea împotriva capiștii era, la marginea 
Nilului ne coborâm şi după învăţătura Lebedii, dacă pre mâni și pre obraz 
mă spălaiu și alalte obiciuite ţeremonii făcum, iarăși la locul unde Lebăda 
mă aflasă ne înturnăm. Unde Lebăda, pentru firea Nilului, fântânele, 
adaogerea şi scăderea lui, într-acesta chip a-mi povesti începu :,Sfânta 
aceasta a Nilului apă, din cei ai noştri pre la fântâne lui lăcuitori bătrâni, așe 
audzim și noi cu ochii noştri aşe am vădzut. De la cetatea aceasta spre apus 


câmpul carile vedzi, 1.700 de mile să întinde, până unde la munţii carii 
Monomotapa să cheamă să sfârşeşte, şi ca cum Nilul prin mijloc i-ar tăia, 
înluntrul munţilor întră. Munţii, în lungiș, toată marginea despre ochianul 
apusului şi amiadzădzii cuprind, care margine în limba noastră să cheamă 
Cafaron, ce să tâlcuieşte: neîmblat. 


Iară în lățime opt sute și noaădzăci și trii de mile cuprind. Deci după ce 
Nilul în munţi într-aceștea întră, de dese stincele, carile înainte îi ies, vasul, 
cât de mic și de vârtos, mai mult de trii sau patru mile, fără primejdiia 
zdrobirii, să margă nu poate, şi aşe pre apă cineva munţii a covârși nu ieste 
cu putinţă. Așijderea pre uscat munţii atâta sint de aspri şi de înalți, cât nu 
Camilopardal, jiganie ca tine de mare, ce nici caprele sălbatici pe dânşii a să 
urca nu să pot. La care locuri (precum ţ-am și mai dzis), penele și aripile şi 
şi acelea nu cu puţină osteninţă și nu în scurtă vreme a străbate pot. Iară la 
mijlocul munţilor, ca o cunună împregiur munţii să lărgesc şi, ca cum 
groapa carea la rădăcinele lor ieste ar îngrădi, lacul acela 600 de mile 
încungiură. Iară în capătul unde munţii despre crivăţ vor să să împreune și 
gârla Nilului, carea despre amiadzădzi vine, pintre dânșii trece, din 
rădăcinele munților în loc de apă tină cleioasă și lipicioasă izvoreşte. Carea 
nu peste toată vremea, ce într-un an 40 de dzile numai, atâta de mult varsă, 
cât gârla Nilului în trii dzile iezăsc și după ce gârla să iezeşte, tina aceia 
într-atâta înălțime creşte, cât cu vârvul munţilor să potriveşte. Deci Nilul 
într-acesta chip denainte a cura oprindu-să, din gârla sa înapoi începe a da. 
Ce locul de unde fântânele îi izbucnesc (adecă vârvul munţilor Cafaron), cu 
trii mile mai sus decât munţii Monomotapa fiind, iarăși apa Nilului înapoi 
împinge. Carile din gârla sa a să vârsa începând, tot lacul carile în vârvul 
munţilor Monomotapii ieste împle, atâta cât apa de atocma cu munţii să 
suie. Iară după ce soarele în zodiia Racului să coboară (căci vârvul munţilor 
acelora supt zodiia Aretelui să află) şi umedzala aerului și a pământului să 
înmulțește, tina acea, ca munţii la iezetura Nilului grămădită și de 
fierbinteala soarelui întărită, din vârv a să muia și ca omătul a să topi 
începe. Deci și apa carea în lacul munţilor era adunată, loc de curgere 
aflând, încă mai vârtos, cu răpegiunea sa acmu moale tina aceia a săpa și 
mai vârtos a o răzsipi începe. Carea precum în patrudzăci de dzile crescând 
să boţeşte, aşe prin patrudzăci de dzile răzsipindu-să şi topindu-să, Nilul în 
gârla sa cea din fire să coboară. Aceasta dară, o, priietine, pricina adaogerii 
și scăderii Nilului ieste. Însă aceasta mai vârtos a şti ţi să cade că din vârvul 


munţilor Monomotapii, unde gârla Nilului să iezește, până în ţara 
Eghiptului, unde în Marea Roşie să deşartă, 55 de mire cerești, de la 
amiadzădzi spre crivăț să măsură, şi la fietecare miră cerească câte 73 de 
mile pemintești, după socoteala gheometrilor, dând, pre dunga dreaptă fac 
mile 4.015. 


Ce apa Nilulul, decât alalte ape cu multul mai șuvăită şi covăită fiind, 
la patru părți încă o parte mai adaogem, pentru ca cursul apii urmând, 
călătoriia lui adevărat câte mile face să aflăm. Și aşe încă 1.000 de mile 
adăogând, peste tot, de la munţii Monomotapii până în marginea Mării 
Roşii 5.015 de mili să numără, pre carile trupul apei Nilului prăvălindu-să 
merge. Însă cei vechi nu pentru altă pricină apa Nilului în numărul bodzilor 
au numit şi cu sărbători şi jirtfe pe an, la adaogere și la scădere l-au cinstit, 
fără numai princet curgerea lui socotind şi în scurtă vreme atâta călătorie ce 
face vădzind și adevărat de mirat lucru ieste că cu câtă lină curgere ce are, 
aceste 5.015 de mile în 40 de dzile le călătoreşte, de care lucru au socotit că 
ca cu un duh oarecarile împins, de patru ori pre fund mai repede decât în 
faţă să cură. Deci aşe precum s-au pomenit, din hăleşteul munţilor apa cea 
strânsă slobodzindu-să, în fundul său Livia și Eghiptul acopere și bivșugul 
locurilor acelora, precum audzim, pricineşte. Iară cât pentru fântânele şi 
izvoarăle lui putem şti, povestea aceasta ieste: Pre marginea ocheanului, 
despre amiadzădzi, ieste o ţară carea să cheamă Zangvi, carea pre marginile 
mării, de la coasta Cafaronilor spre răsărit să întinde; în capătul aceștii țări 
sunt niște munţi în marginea ocheanului stând, pe supt a cărora rădăcină 
120 mile spre uscat un cot de mare iese. Iară în fundul cotiturii, unde munții 
o împregiură, de la pământ în sus ca de 15 coţi, în coastele munților, în 
mulțime nenumărate gauri să văd. Aşijderea, toată coasta munţilor acelora, 
ca buretele potricălită şi găunoasă ieste. Deci când ocheanul creşte, peste 
găunășiturile munţilor de dzece coţi mai sus trece (căci ocheanul dintr-acea 
parte în şese luni crește şi în șese scade şi până la 25 de coţi să înalță). Şi 
aşe, apa ocheanului toate gaurile munţilor acelora împlând, une izvoară prin 
munţi într-o parte și într-altă parte izbucnesc. Iară o parte, la coasta munților 
de ceasta parte ieşind, cu mari puhoaie în lacul ce să cheamă Zaflan să 
coboară. Din care lac gârla Nilului în ceasta parte purcede, și în cale alte 
pâreaie şi văi tumpinându-l, în mărimea în carea îl vedzi creşte şi să 
măreşte. 


Că după cea de obşte socoteală a filosofilor noştri (toate apele dulci 
din marea amară ies şi toate pâreaiele tulburi în marea limpede să 
limpedzăsc), de care lucru izvoarăle Nilului prin grosimea atâtea munţi 
trecând şi atâtea pietri strâmpte pătrundzind, materiia cea groasă, amară şi 
sărată ca printr-un limbic să lămurește şi, ca dintr-un vas într-alt vas 
prităcindu-să, să curăţeste și să îndulceșşte. Așijderea, de la lacul Zaflan 
până ce la acesta loc vine, nu puţină piatră loveşte, nu peste puţine cataracte 
să zdrobeşte, carile toată amărâmea sugând îi opresc și de ce mai mult îl 
clătesc și-l zdrobesc, de aceia mai tare îl îndulcesc. Deci și cetatea aceasta, 
pentru a Nilului pricină, pre stâlpi într-atâta nălțime, precum o vedzi, ieste 
râdicată, şi când năbușește Nilul, până la uşile cetăţii să suie. Căci aicea mai 
mult să înalță apa decât la Livia, întâi căci iezitura îi este mai aproape, apoi 
căci de aicea până acolo, în multe ape și gârle împrașştiindu-să, să 
cheltuiește și mai vârtos dacă supt dunga Isimeriii agiunge, împotriva ţării 
carea să cheamă Congo, în pământ să soarbe, a căruia huiet cale de 8 mile 
să aude. Și din sorbitură pre supt pământ, drept de-a crucișul spre apus ca la 
400 de mile mărgând, în lacul carile Medra să cheamă izbucnește, şi din lac 
iarași în gârlă purcegând, spre ocheanul despre apus cură. 


Și dacă de-a lungiş din capăt până în capăt prin toată ţara nigritilor 
trece, pre dinaintea oraşelor Tomvut şi Gvinea, în marea despre apus să 
deșartă. 


Care apă în lungiş cu cinci mire cereşti decât Nilul mai scurtă să 
numără şi macar că de pre numele țării și apa Nigris să cheamă, însă 
adevărul ieste că fără nici un prepus din Nil să desparte şi în lacul Medra 
izbucnește. Care lucru, macar că de multe ori şi de la mulţi s-au ispitit, însă 
acmu de curând, mai curată şi mai aievea probă a să face s-au tâmplat. Trii 
filosofi, ghimnosofiste, pentru ca cataractele Nilului (celea ce dincolo de 
munţii Lunii să află) a privi, de poftă încingându-să, cu vasele cele de piiele 
de fil (căci aici la noi corăbii din piei de fil cusute și foarte cu frumos 
meşterșug alcătuite fac), pre gârla Nilului în gios au purces şi până la locul 
unde Nilul în pământ să soarbe vânslind, corăbiierii și cei ce cu vânslele 
trăgea, de osteninţă biruiți şi de somn omărâţi, huietul carile apa acolo face 
n-au audzit. Şi aşe, fără veste, cu apa supt pământ s-au sorbit (că amintrilea, 
păzindu-să, pre despre amiadzădzi abătându-să, vasele cu funi din coajea 
finicului împletite de pre uscat trag, și dacă din holbura apii trec, iară că 


vânslele a vânsla purceg). Unul din filosofi supt cămara corăbiii aflându-să 
şi ușa cu carea gura hambariului cu suptul apii deasupra închidzindu-să, de 
apă nedodeit, trii dzile și trii nopţi au rămas. După trii dzile, cu tâmplarea 
câţiva păscari în lacul Medra pentru vânarea peştelui năvodul în baltă 
aruncând, în loc de vânat corabie şi în loc de peşte pre filosof din fundul 
corăbiii scot. Care lucru păscarii vădzind, întâi de minune s-au fost uluind, 
apoi pe filosof cine ieste şi de unde ieste întrebând, le spusă precum de la 
cetatea Epithimiii ieste şi precum cu corabiia la cataractele Nilului cu alalte 
soţii era să să coboară, iar tâmplarea cum l-au purtat şi cum în mreaja 
păscarilor s-au aflat, nici ştie, nici pricepe, fără numai că din apa Nilului în 
balta Medrii precum au izbucnit cunosc. Așe filosoful şi pre supt pământ 
lucrurile fireşti ispitind, apa Nigris din Nil a să despărți pre toţi au învăţat. " 
Acestea şi altele ca acestea Lebăda povestindu-mi și de lucru rile carile 
mare poftă aveam a mă învăţa înştiințindu-mă, zbură și încotro să dusă a şti 
nu mai putuiu ." Povestea aceasta Râsul prin lungă vreme cătră alalți 
povestind şi precum de la Camilopardal mai în trecutele dzile să o fi audzit 
cu giurământ întărind, dzisă: „De vreme ce după atâta a tuturor trudă prin 
munţi și ostenință prin codri, coarne lepădate a afla nu s-au putut, eu 
socotesc ca cu toții împreună la lăcașul Camilopardalului mărgând, 
hrizmosul Pleonexiii, carile în cetatea Epithimiii au audzit, a ni-l tâlcui să-l 
rugăm, ca doară şi noi, jirtfă Pleonexiii aducând, cercarea să ne aflăm şi 
pofta să ne plinim". Sfatul Râsului cătră toţi viclenii plăcut fu şi „cum mai 
curând la Camilopardalon, tâlcuitoriul hrizmurilor, să mergem", striga. 


Unde după ce marsără, împreună cu sine şi pe Cămilă ducând, și 
precum le ieste povestea îi spusără. Camilopardalul dzisă: (în grădini boți 
de lut în chipul omului fac, pentru ca pasire să sparie, iară oamenii boţi de 
lut în mână ţin, pentru ca să amăgească pre alţii). „Între voi dară, o mamină 
să vede, ca și boţul în grădină (pe Cămilă cu degetul arătând), iară boţ de lut 
în mână nici să vede, nici să aude. A şti dară vi să cade că eu în numărul 
fiilor 


Pleonexii prin hrizmos sint chemat şi în urmele ei a îmbla sint învăţat. 
Pre care învăţătură cu lutul galbăn în cetatea Epithimiii am cumpărat-o. 
Deci, precum am cumpărat-o, aşe a şi o vinde mi să cade .De care lucru 
întâi învăţătura hrizmosului învăţaţi, apoi tâlcuirea lui, după învăţătura ce 
viţi lua, vă cumpăraţi: Acesta hrizmos pasirele şi dobitoacele toate de la 


Camilopardal audzind, unele de prostime nu înțălegea, iară altele, 
înțălegând, a nu şti să făcea. Iară cele de sigeata cuvintelor rănite pentru 
cercarea coarnelor urechile a le primejdui socotiia. Din toate Râsul mai 
mult a Camilopardalului cunostință şi prieteșug având (căci amestecarea 
singelui amestecă sufletele) şi pre taină tâlcul hrizmosului Camilopardalului 
întrebând, dzisă: „Rogu-te, Ca milopardale, în taină, fără meteahnă şi-n 
ascuns, fără prepus, să vorovim. Precum fiiul Pleonexiii să fii singur mai 
denainte ne-ai spus și precum în urmele ei calci, n-avem prepus, însă 
învălătucite cuvintele hrizmosului tău ce vor să însămnedze aievea să-mi 
spui te poftesc." Camilopardalul dzisă: „Boul răstoarnă țărna, plugariul 
samănă, stăpânul sau vinde, sau mănâncă, însă aceasta la lucrurile voastre 
ce folos aduce? (Chipul de om cu chipul de om să vâneadză și ochii 
întunecați cu lumina galbănă să lumineadză). Cuvintele scumpe și voaă 
svinte, cu slove mănunte, în tăblițe rătunde să cumpără, carile hrizmosul 
Pleonexiii a tâlcui și fundul Epithimiii a pipăi pot." Acestea precum sint 
Râsul bine înțelegând şi hrismosul în ce lut galbăn și alb lovește, deplin 
pricepând, preste tot anul, cinci piei de jder cu țămă albă împlute 
Camilopardalului giurui, ca hrizmosul Pleneoxiii să le tâlcuiască şi ei 
coarnele ce cearcă unde vor fi să nemerească. Camilopardalul jirtva 
giuruită, în alb cu negru muruită, o pofti, ca sămnul giuruinţii în arătarea 
adeverinţii să-i fie. Pre carea Râsul, îndată gătind-o și cu multe picături 
negre pe dedesupt împistrind-o, Camilopardalului o dede. Camilopardalul, 
îndată la vrăjitorii locului mărgând, de să cade a jigănii ca acelea hrizmosul 
a tâlcui întrebă (căci vrăjitorii şi următorii Pleonexiii în tot locul și în tot 
rodul să află). Carii într-acesta chip îi răspunsără: „(Al nostru ieste plata a 
lua, iară hrismosul cum să va tâlcui, vremii îi ieste a-l arăta), de care lucru, 
ce înainte ţi să întinde prinde, şi ce din dărăpt te agiunge, nu împinge”. 
Camilopardalul, toate tâlcuirile vrăjitorilor bine înțălegând (căci toate după 
pravilile Pleonexiii mergea), înapoi să întoarsă. Cătră carii într-acesta chip 
tâlcul hrizmosului dede: Hrismosul și tâlcul lui, macară că nici aşe tuturor 
fu înţeles, însă Pardosul şi Râsul bine-l pricepură. Adecă precum la 
vrăjitorii locului aceluia mâzdă și plată trebuie, pentru ca pofta să-și poată 
plini (că mâzda tot ochiul orbeşte şi mita tot pierdutul nemereşte). 


Și aşe, cu toţii împreună, după hrizmosul Camilopardalului la vrăjitorii 
locului mărgând, cu multă mită li să îmbunară, de le vor muntele cel mai 
înalt și copaciul cel mai mare arăta (căci între munți și între copaci pre aceia 


vreme mare vorbură și amestecătură a să scorni începusă și carile mai mic și 
carile mai mare ieste a să alege mai nu să putea). Deci dintre vrăjitori, unul 
într-acesta chip le răspunsă: „În şesul cel gios muntele cel înalt ieste și în 
rediul cel mic copaciul cel mare să află, unde coada păunului și cornul 
buărului supt rădăcinile lor încuiate sint." Aşedară, răspunsul de la vrăjitori 
luând și muntele cu copaciul aflând, de supt rădăcinele lor întâi coarnele 
taurului scoasără, şi nici ceva mai multă zăbavă făcând (căci acmu munții şi 
copacii începusă a să clăti), în capul Strutocamilii le pusără, înaintea a 
căriia toate dobitoacele închinându-să, „într-ani mulţi şi buni, trăiască," 
strigară. După aceasta pe Strutocamilă într-o șură închidzând, mâncarea și 
băutura la măsură îi orânduiră. Supt a căriia nume alalte jigănii (carile 
rădăcina și începătura vicleşugului era) toată păşunea mănoasă și toată oaia 
şi vita grasă și frumoasă zugrumând şi giunghind, mânca și să desfăta. 
Acestea într-acesta chip dacă le aşedzară, în toate părţile și olaturile de 
lucrul ce s-au isprăvit ştire dederă. Adecă precum din gâlceava Liliacului, a 
Vidrii să scornisă, dintr-a Vidrii a Strutocamilii să aţiţase, şi precum în 
ceastă dată siloghizmul Corbului întărindu-să, prin multă nevoinţa a 
sfetnicilor dintr-îmbe monarhiile, hotărârea Strutocamilii s-au ales şi la 
capul Cămilii, coarnele taurului aflându-să, s-au pus. Așijderea, coada 
păunului a să afla și la Strutocamilă a o aședza au rămas și precum și 
aceasta s-ar fi aflat, numai clătirea munţilor și vorbura copacilor prin 
puţintică vreme a să mai zăbăvi, pricină au fost, însă în bună nedejde să 
află, precum după aședzimântul epitropiii și podoaba chipului fără prepus i 
să va găti. Iară după ce veştile acestea tuturor trimasără, îmbe părţile cătră 
monarhii săi dzisără: „Cuvântul nostru înaintea împăraţilor noştri plăcut de 
va fi şi slobodă voia monarhilor noştri de va învoi, de iznoavă la svătuire să 
întrăm socotim ca nu cumva, mai mult vre mea prelungindu-să și prin locuri 
streine lucrurile mai mult tăvălindu-să, vreo tâmplare oare carea împotrivă 
ieşindu-ne, cele de apoi decât cele dintâi mai proaste și mai aspre ni să vor 
face (că aiurea zăbava nu să laudă, fără numai în alegerea prietinilor, și 
aiurea graba nu să hulește, fără numai în aflarea sfaturilor). De care lucru, a 
înţelepţilor și a celor întregi la minte axiomă ieste: (Tot lucrul cu grabă să să 
cerce, iară de bun şi de rău cu îngăduinţă să să aleagă). (Că piierderea 
vremii bune ieste maica şi sămânţa vremii rele) (nici călătoriul înţelept de 
ploaie și de arşiță socotește, ce de cele ce la cale trebuitoare sint și de 
povaţă să grijeşte)." Sfatul sfetnicilor plăcut fu înaintea împăraţilor şi, în 
toate deplin putere dându-le, în locul cel de sfat cu toţii să adunară, unde 


întracesta chip proimiul sfătuirii făcură (tot sfatul sămnul lucrurilor cu 
prepus viitoare ieste), în carile minte şi într-o parte și într-alta întorcându-să, 
princet, princet, ca cuțitul pre cute să ascute și în simceoa briciului 
întorcându-să, părul peste simţire despică. Întracesta chip mintea, de un sfat 
şi de altul atingându-să și într-un chip supțiindu-să, cele mai clinciuroase a 
lucrurilor noduri pătrund şi din încâlcitură le descurcă. Liliacul, lighioaie 
fără nici un folos, carile într-îmbe părţile altă ceva să aducă nu poate, fără 
numai scandală şi price în deșert, că de vreme ce neamul și hotărârea 
Struțului atâta de grea şi cu nevoie alegere au avut, cu cât mai vârtos 
alegerea Liliacului mai cu nevoie va fi, fietecine a cunoaște poate. Așijderea 
că Struţul aieve pasire oătoare și cu pene fiind și alalte a zburătoarelor 
hirișii după fel și asămănare având, ce numai căci aripile mai mici decât 
după măsura trupului ar trebui, fiindu-i, cu câtă a tuturor osteninţă și 
nevoinţă, şi aceasta cu mare primejdie şi cu ispite de hrizmuri și vrăji lucrul 
la săvârşit s-au adus. Și încă și pentru aceasta mai toată nedejdea s-ar fi 
pierdut de nu întâi agiutoriul ceresc (fără carile ceva între muritori nici să 
clăteşte, nici să odihneşte), apoi cu îndămănarea aripilor Vulturului s-ar fi 
agiutorit. (Că tot lucrul muritorilor din voia slobodă purcede, iară sfârșitul 
cu bine a să videa din cele de sus să așteaptă). Şi acmu, laudă fie Vulturului 
şi Leului ceresc, între toate dobitoacele mai de cinste şi mai de slavă a fi s- 
cu bună socoteală sama a lua să cade (că pentru lucrul mic sfatul mare a 
face a înțelepților, iară lucrul mic a samă a nu să băga, sau a mândrilor sau a 
nebunilor lucru ieste). Că pre amănuntul sama de-i vom lua, toată anomaliia 
şi rătăcirea firii la dânsa vom afla. Și macar că iute la zburat și 2 bine într- 
aripat ieste (care lucru aievea monarhiii Vulturului îl supune), însă și alte 
multe a multe jiganii hirișii are, carile nu puţină materie de gâlceavă și de 
scandală înainte pune: întâi că fată ca dobitoacele, a doa că la cap ieste ca 
şoarecele, la aripi ca albinele ieste, a patra că la picioare în fire pe altul să i 
să asemene nu are, de vreme ce aripile în picioare şi picioarele în aripi îi 
sint. A cincea că dzua orbăcăieşte, iară noaptea ca puhacea purecele în prav 
ascuns zăreşte. Adevărat dară, iarăşi să dzic, că arătarea firii în jigănuiță 
într-aceasta să arată. Pentru care lucru, după al mieu cuvânt şi socoteala de 
obşte de va urma, adecă pentru ca toate vorbele de împoncișeturi aducătoare 
şi toate cuvintele de scandală purtătoare, ca cu briciul aţa tot şi peste tot 
deodată să le curmăm (căci mai mare vrednicie a să socoti nu poate, decât 
îndată gâlceava în pace a întoarce, și pre cât mai în grabă ar fi, cu atâta mai 


lăudată ieste). A mea dar socoteală ieste aceasta: Întâiaşi dată, singur din 
sine, supt a căruia monarhie ar vrea a să supune să-l întrebăm, și din voia și 
alegerea lui nici cât de puţin să nu-l mutăm. Că într-alt chip lucrul mai de să 
va scutura, de pricinele de gâlceavă aducătoare nicicum nu vom putea 
scăpa. Cătră aceasta ieste și alta nu de lepădat socoteală, carea spre 
dobândirea a toată lineștea bună și deplin nedejde a ne da poate. Adecă 
jiganiia aceasta din fire scurtă şi puţină la voroavă ieste, din gura a căriia 
mai mult decât interiecţia: ţis, ţis, a ieşi nu poate și fără decât sămnul 
tăcerii, adecă decât tăcerea, altă n-au învăţat. De care lucru, socotesc că ea 
în meșterşugul cuvântului nedeprinsă şi în tropurile ritoricești neînvăţată 
fiind, cu un cuvânt a să dovedi și cu o provlimă a să amurţi să vă putea şi 
singură din sine, veri într-o parte, veri într-altă, fără alt prepus să va pleca." 
A tot sfatul plăcut fu sfătuirea Pardosului (căci el era carile mormăia 
acestea) și aşe, pre Liliac față chemând, Moimâţa (carea precum în pravile 
ethiceşti ştiinţă să fie având dzisese), ca cum advocatul Liliacului s-ar fi 
făcut și despre partea lui în parisie voroavă ar fi făcut, într-acesta chip a 
mateologhisi au început: „Vestită şi veche a vechilor giudecâtori axiomă 
ieste (că pedepsitului pedeapsa a să îndoi nu trebuie). Cătră carea de la mine 
a lipi îndrăznesc și dzic (că cel a înota neștiind și în adânci ape cădzut, 
mâna întindzind, nu de creştet cufundat, ce de păr sau de mână ridicat, în 
aer şi spre viaţă trebuie scos) (că de binefacerea cu cât ieste mai la 
primejdie şi cu cât ieste mai curând, cu atâta mai bună și mai priimită ieste). 
De care lucru, pentru ticăită și dosedită, la vârstă brudie, la limbă bâlbâie 
jigăniuţa aceasta, tuturor în ştire a fi să cade, o, priietinilor. Carea din toate 
părțile pedepsită şi dosedită aflându-să, în ce să află și cum să află nici 
singură pe sine a să cunoaște mintea îl agiunge, nici de alţii, să întrebe lim 
ba îi slujeşte (căci pedeapsa distihiii mintea, iar neșştiinţa cuvântului limba 
împiedecă și scurteadză) şi, ca un lucru fără pravila firii ce ieste, nici la trup 
vreo alcătuire, nici la viață vreo socoteală, nici la zburat sau la mărs vreo 
rânduială are (că cine vreodată vre într-o parte dreaptă zburarea Liliacului, 
sau cine supt soare urmele lui au vădzut?). Nici de lăcaș loc aședzat, nici 
pentru hrana ceva undeva adunat a avea poate (că cine cel adevărat sălașul 
i-au aflat, sau cine pentru hrana lui carea ieste s-au înștiințat?). Așe ticălos 
şi mişelos Liliacul în toată partea destrămat și în tot chipul vrednic de 
văierat fiind, acmu cu capul plecat la mare mila marilor împărați aleargă și 
cu toată umilința dintradâncul inimii să roagă, ca oricarile în numărul 
supușilor săi a-l priimi ar învoi, macar în gunoiștea curții sale a să tăvăli, cu 


toată inima bucuros ieste, ca şi el, nenorocitul, sau supt umbra aripilor, sau 
supt pravul talpelor aciuându-să, aşe de tot în izbelişte lepădat şi din 
privirea a înalților monarşi depărtat şi înstreinat să nu fie (că precum ochii 
stăpânești cu urgie căutând nenorocire, aşe, cu milă căutând, norocire aduc). 
De care lucru, şi eu de multă mișelătatea lui clătindu-mă, despre parte-i cu 
plecăciune mă rog ca milostiv ochiul a milostivilor împărați asupră-i cu 
milă să caute și de neputinţă lui milosirdindu-să, ori în care poală capul 
singur de sine ş-ar pleca, aceia în bogata sa milă să-l sprijenească (căci 
capul plecat nu numai pre cei milostivi, ce și pre cei nemilostivi spre 
milostivire porneşte)." 


Acestea şi altele multe ca acestea amăgitoreşti şi tragodiceşti 
descântece Moimâţa descântând (ca cum Liliacul nici ceva a grăi ar avea, 
nici macar de ar şi avea a grăi a putea, ar putea), într-un chip ironicesc să 
nevoia, ca toată pofta inimii Liliacul într-altă parte abătându-i și gândul ce 
ar avea cu meșterșug într-altul schimbându-i, tot cuvântul împotrivnic a-l 
curma să poată, așe cât nicicum mai îndoindu-să din bunăvoie, veri unii, 
veri alţii părți să să supuie. Însă cine vreodinăoară în lume robiia de 
bunăvoie au priimit, sau cine supt soare fără nici o nevoie mânule spre 
legături ș-au îndoit? (Că pentru slobodzeniia fornica cu şoarecele, șoarecele 
cu mâţa, mâţa cu dulăul și dulăul cu leul războiu a face firea îi îndeamnă, 
macar că puterile unuia, pre a altuia cu multul mai mult covârșesc) (ce de 
multe ori puternicii în puterea sa mai mult decât să cade bizuindu-să şi 
slăbiciunea slabilor decât ieste încă mai slabă ţiindu-să, preste toată 
nedejdea, ce nu nedejduiesc li să tâmplă și ce nu gândesc le vine, precum 
din unghiile șoimului porumbul și din dinţii mâţii şoarecele a scăpa de 
multe ori s-au vădzut). În care chip, acmu cu toţii socotind că puţină 
jigăniuţa aceasta ceva mai mult a cârni nici va ști (pentru prostimea), nici va 
putea (pentru frica), și acmu sămnul supunerii, plecarea capului, să-i vadză 
cu toții așteptând, totdeodată ascuţit şi înalt glasul Liliacului urechile le 
pătrunsă, carile proastă, însă dreaptă voroava-șşi într-acesta chip începu: 


„Precum supunerea tirănie a toată firea, așa neştiința cuvântului la 
Liliac sicofandie ieste. De care lucru, interiecția glasului nostru pe 
dumnealui Pardosul necunoscătoriu învăţăturii cuvântului îl arată. Căci ţis 
şi cine ţistuiește nu șie, ce altuia tăcerea aratând, a tăcea îi poruncește, de 
unde și eu începând cu: ţist, gloatelor tăcere şi mie voroavă sfitesc. Deci 


dară, de ieste la cineva ascultare, ureche dreaptă puie, de ieste ureche 
dreaptă, audzul la inima curată trimată, de ieste inimă curată, cuvântul 
socotind, în lucru dreaptă giudecată facă, şi așe, adevărul cu minciuna, 
dreptatea cu strâmbătatea şi slobodzeniia cu robiia câtă deosebire au a alege 
va putea (că inima curată mai pre lesne socotește a fi focul cu apa a să 
amesteca decât cu strâmbătatea dreptatea a să călca). De care lucru, a mă 
înştiinţa ași vrea: adunarea aceasta de drepte stăpânii, au de cumplite tirănii 
ieste? Că de va fi din tirănii, adevărat atuncea cântecul: ţist singur mie să 
mi-l cânt, singur mie să mi-l gioc să cade (că unde talpa tiraniii calcă, acolo 
poala dreptăţii să calcă, şi unde să rup legăturile dreptii stăpânii, acolo să 
pun obedzile vrăjmașii tiranii). 


Iară de va fi din drepte stăpâniri, cântecul ţis eu fără primejdie îl voi 
cânta, şi cei ce în horă să află cu dragoste îl vor giuca. " Ca acestea din gura 
Liliacului audzind, cu toatele mult să mirară şi, de limpede limba lui ca de 
un lucru nenedejduit cu toţii vânându-să, multă vreme muţi și amurţiți 
rămasără (că cuvântul drept din gura proastă ieşind, pre cuvântul cu 
meşterşug din gura ritorului scos astupă). Atuncea dară, că mărimea 
sufletului nu după statul trupului să măsoară, cunoscând, de a să mai mira 
părăsiră, şi unul cu altul în ochi a-și căuta începură, în loc de cuvânt tuşire 
şi în loc de voroavă știupire și din sprâncene şi umere clătire arăta (căci 
neştiința cuvântului, tusă şi scuipătură, iară tulburarea minţii îmblet şi 
primblare scorneşte) și ce s-ar cădea a răspunde unul pre altul întreba. Iară 
mai pre urmă iarăşi Moimâţa cuvântul de obşte purtând într-acesta chip îi 
răspunsă:,, Dreapta aceasta adunare din drepte adunări stă, o, Liliiece, de 
care lucru, și cuvântul drept a asculta, şi lucrul cu cale a cerca și a-l ispiti și 
a-l isprăvi pot şi vor.". 


Liliacul: „Fie lăudată dreptatea în veci, dzisă, și dinţii vorovitorilor 
după voie să să drobască, limba vicleană și minciunoasă să să amuţască şi 
urechea de lingușituri priimitoare să asurdzască (că la asupriţi şi 
neputincioşi blăstămul, ca la prădători scutul, sigeata, fierul şi focul ieste)". 
Și iarăşi Liliacul întrebând dzisă: „Încă a şti aşi mai pofti: această adunare a 
cestor doaă monarhii ce vor să poftească și sfârșitul poftii sale carile ieste 
(că precum cuvântul fără ştiinţa gândului în zadar iese, aşe începătura 
lucrului fără cunoştinţa sfârşitului de râs și în deşert ieste)". 


Moimâţa răspunsă: „Dar dinceput au n-ai audzit că aceste doaă 
monarhii ca lucru rile în pace vecinică să-și lege și supuşii săi legându-şi cu 
sfatul şi sobor de obşte monarhiile a-și adeveri și stăpânirile a-și întări au 
socotit? De care lucru, toate dobitoacele, precum vedzi, cât macar una nu 
lipsește, adunate şi chemate sint, și fietecarea după chipul său la ceată-și și 
după neamul său la stăpânire-şi s-au dat, cu carile împreună și tu eşti adus. 
Deci mai mult scârșnetul lungind, în care parte vii să te supui, în grabă și 
fără îngăimală, răspunde. Căci ticăloşiia voastră inimile împăraţilor lovind, 
pre voi în pofta și în alegerea voastră a vă lăsa au socotit. 


(Că precum uneori dârjiia legăturile, aşe uneori plecăciunea 
dezlegăturile pricineşte)." La acestea cu râs Liliacul răspunsă, dzicând: 
„Ferice de Vidră, carea mai denainte epitrop dobitoacelor era (precum la 
locul său va să sa pomenească) și supt aciuarea Vulturului și penele 
Corbului să păziia, a căriia patimă şi folosință mai în urmă am audzit. Iară 
acmu în alegerea epitropiii Strutocamilei, toată dreptatea cu ochii am 
vădzut. Ce dintr-atâţea mari şi înţelepţi sfetnici, unul macară a cunoaște n- 
au putut (că decât Cămila mai mare Filul şi decât buărul mai iute și mai 
cornat ieste Inorogul). 


Însă aceasta pe mine în ceva neatingându-mă, la treaba mea să mă 
întorc. Cunosc dară că nesăţioasă și lacomă slava numelui din bogăţiia 
Vulturului până la sărăciia Liliacului s-au întins (ce duhul, cât de sărac şi 
slobod, decât împăratul de poftă robit mai bogat ieste, și robul drept decât 
tiranul strâmb mai tare ieste, că cela în trup, iară cesta în suflet biruiește). 


De care lucru, de multe ori și adese s-au vădzut (că unii pentru ca 
hotarăle să-și lățască şi supușii să-și înmulţască și numele peste marginile 
lumii să-ş vestească, de poftă aprinși fiind, și din cele strâmpte ce avea s-au 
scos şi spre streinele avuţii neîmplutele mâni întindzându-și, și cel puţin ce 
avea din palmă le-au fugit. 


Că precum să dzice prostul cuvânt: Cămila, cercând coarne, urechile ș- 
au pierdut. Pe oțălul vârtos rugina îl topeşte, pe vârtoasă inima stejarului, 
moale dintele cariului făină făcând-o, o mistuieşte. Și ceva în lume cât de 
vârtos și de tare a să afla nu să poate, căruia altul împotrivândusă sminteală 
să nu-i aducă și încă de unde nici să gândeşte). 


De care lucru, aievea ieste (că toate din fire așe sint tocmite și 
orânduite, ca fietecarea în ţircălamul hotarălor sale să să continească și sfera 
activităţii sale sărind, să nu covârşască. Însă precum meşterşugul firii, aşe 
voia slobodă şi cereştilor împotrivă a să pune obiciuită ieste. Macar că nici 
meşterșugul pe fire, nici voia slobodă pe dreptatea și răsplata cerească până 
în săvârşit a birui pot. Că precum în cumpăna cântariului piatra mică pre 
alta cu multul mai mare și mai grea decât sine în aer ridică, însă când 
amândoaă cea din fire clătire vor face şi fietecarea cu greuimea sa spre 
chentrul mijlocirii păhârnindu-să, vor trage, atuncea cea mare pre cea mică, 
de va cădea, cea mică să zdrobeşte, şi iarăşi cea mică pre cea mare de va 
cădea, iarăşi cea mai moale şi mai mică să turteşte. Căci piatra cea mică 
când pe cea mare ridica, meșterşugul cântariului era, iară când într-îmbe 
loviturile tot cea mică să fărâma, firea după hirișiia lucrului lucra). Într- 
acesta chip nici Cămila a să păsări, nici pasirea a să cămili au trebuit. 
Așijderea, nici penele a să încorna, nici coamele a să împăna s-au cădzut, ce 
fietecarea firii sale urmând, ale sale hirişii să fie păzit s-ar fi cuvinit precum 
şi monarhiile acestea mari şi tari la sărăci mea şi goliciunea Liliacului, din 
voia slobodă împinși fiind, împotriva dreptăţii a merge, nici întrebare ca 
acesta la mijloc să puie s-au cădzut (că atuncea sămnul dreptei stăpâniri să 
arată, când pre cei neputincioşi în odihnă lăsând, spre lucrurile streine nu 
lăcomăsc). Iară amintrele, pricina Liliacului mai mult scuturându-să, ca 
sămânța macului dintr-una o mie vor cădea, spre a cărora alegere şi la un 
loc culegere, nici mirţele, nici jicniţele vor agiunge". 


Cu toţii cât de ascuţite țidele Liliacul împotriva alegerii Strutocamilii 
arunca vădzind și pildele între Cămilă și între Fil, între buăr și între Inorog 
ce arăta socotind, carile macar că până la ficaţi îi atingea, însă deodată ca 
cum cu socoteala le-ar trece făcându-să, prin mijlocul Moimâţii iarăși într- 
acesta chip îi răspunsără: 


„Pre tine, o, flutur fătătoriu şi șoarece zburătoriu, la acesta loc nu să 
dai, ce să iei sfat te-au chemat, şi nu să poruncești, ce porunca să asculți te- 
au adunat. De care lucru mai mult limba a-ţi împletici și scârșnetul glasului 
a-ți ţiţii părăsindu-te, din doaă una îţi alege: sau în aer, sau pre pământ să 
lăcuiești, și aşe, sau supt umbra Vulturului, sau supt brânca Leului te 
supune, sau, în glumă să grăiesc, între pământ și-ntre aier loc de vii afla, 


până ieste mai devreme, lăcașul îți gătește (căci sărăciia cu milă a să 
cerceta, iară nu cuvintele de dosadă a să căuta trebuie)." 


Liliacul răspunsă: „lată, eu acmu voi tăcea, însă bine știu că mai pre 
urmă alții pentru mine vor grăi, a cărora cuvinte, nu cu scârşnete, ce cu 
buhnete vor răzsuna, când urechile a vă astupa bumbac viţi cerca și nu viţi 
afla, şi atuncea precum Liliacul nu de înfruntat, ce de ascultat au fost, viţi 
cunoaște (că sfatul și cuvântul cât de prost, în samă nebăgat, multe cetăți au 
sfărâmat şi mari împărăţii au răsturnat). Însă de vreme ce adevărată și 
dreaptă sărăciia noastră inimile a marilor împărați a pleca și pentru alegerea 
lăcașului în voie slobodă a să lăsa s-au învrednicit, a şti li să cade că pofta 
Liliacului ieste ca nici supt unghia Vulturului, nici supt talpa Leului a să 
supune, și nici în aer, nici pre pământ a lăcui. 


De care lucru, dzic, o, Moimâţă, că oricând Vulturul în aer m-ar videa 
sau Leul pre pământ m-ar prinde, atuncea, după a lor poftă şi putere, cu 
mine orice ar vrea facă." 


„Au doară în apă vii să lăcuieşti?" dzisă Moimâţa. 


„Ba nici în apă, răspunsă Liliacul, căci firea noastră precum de apă să 
nu fie toată lumea ştie.” Atuncea cu toţii râs cu hohot slobodzind: „O, 
lighioaie proastă, dzisără, căutaţi de videţi cel ce pre alţii sfătuia și de 
lucrurile bine alese ca de rele dojeniia ce fel de minte poartă. Au doară 
precum în foc a lăcui va să dzică. Că de vreme ce din doaă stihii fuge, din a 
triia a nu fi singur mărturisește. Au nu focul și para pentru lăcaşul lui să 
înţelege (adevărat dară că lăcașul săracului foc şi viața-i pară de foc ieste), 
ca carea şi Liliacul, de nenorocire împins, singur șie ș-o alege. Deci de la 
cineva ascuţită sau cât de tâmpă socoteala ieste, ce va proasta aceasta 
lighioaie să dzică? Giudece și supt ceriu alt lăcaș sau alt loc de traiu, fără de 
aceste trii pomenite, de ieste, arete. 


Cu toţii precum Liliacul buiguieşte și precum nici ce pofteşte, nici ce 
grăiește ştie, aleasără. Insă iarăşi dzisără: 


„Fie-ţi voia slobodă, o, Liliece, şi din patru stihii, oricare vii, spre lăcaş 
ți să dăruieşte." Liliacul răspunsă: „(Voia slobodă nu celor slobodzi, ce celor 
opriţi să dă. Aşijderea, lucrul alcătuit din stihii, muritorii precum a lua așe a 


şi da pot. Iară stihiia hirişă, nu numai muritoriul, ce aşeși și nemuritoriul 
cuiva a o da, până acmu nu s-au văzut.) De care lucru, darul carile nici a-l 
lua, nici a-l da puteţi, fie, na, ia, cuvintele poruncitoare în zadar nu vă 
cheltuiţi. Căci eu locul pre carile firea dinceput mi l-au dăruit, nu numai 
voi, ce nici singură ea a mi-l lua nu poate (că firea în zădar ceva a face nu să 
osteneşte, nici de lucrul făcut vreodată să căieşte). De unde nici de la voi ca 
lucru de dar nou, sau ca cum odată oprit, iară acmu slobod mi-ar fi îl 
cunosc." 


Iarăşi cu toții râsul poftorind: „Unde în lume locul acela a fi poate?" 
dzisără. Liliacul răspunsă: „În toată lumea și în tot locul lăcaşul mieu gata și 
fără prepus ieste (că precum peştele în mare, așe înțeleptul în lume nici 
moşie, nici înstreinare are), pre carile nici minţile voastre cele înalte, nici 
sfaturile voastre cele adânci, iată că a-l afla nu pot." 


Acestea Moimâţa de la Liliac audzind, dzisă: „Liliacul, săracul, vânt 
samănă şi abur va secera, şi în sus scuipând, în obraz îi va cădea." 


Liliacul, cuvântul Moimâţii, curmând, dzisă: „De multe ori unii 
samănă şi alții seceră, precum povestea dulfului cu a corăbiieriului arată”. 


Moimâţa în ce fel să să fie tâmplat povestea pe Liliac întrebând, 
Liliacul într-acesta chip a le povesti începu: „Eu, odată pre malul mării, în 
borta unii stinci lăcuind, într-o dzi eclipsis în soare s-au făcut, atâta cât ochii 
a toată jigania închidzindu-să şi fietecarea la culcușul său ca de sară 
aședzindu-să, singur eu, cu luminoşi ochi, toate malurile în sus și în gios 
cutreieram. Eu, aşe nopţii nedejduindu-mă și de nepriietin nicicum în grijă 
purtând, spre latul mării câteva mile de la uscat m-am depărtat. Unde 
soarele din umbra lunii scăpând și totdeodată radzele-și pre faţa pământului 
lovind, noaptea mea scurtară și dzua altora lungiră. Unde nepriietinii miei 
cei vecinici, rândunelele, vădzindu-mă, din toate părțile a mă bate şi în toate 
locurile a mă trage începură 


(că precum Liliacul sara, aşe nepriietinul dzua izbândii pândește). Eu 
de multă lumina soarelui viderile tâmpindu-mi-să, ca alalte dobitoace prin 
tunerec, încoace şi încolea, de a nepriietinilor lovituri şi boldituri ferindu- 
mă, orbăcăind mă feriiam (că a vă înştiinţa de viţi pofti, viderea ochilor 
miei atâta de ascuţită ieste, cât cu lumina soarelui împreunându-să, organele 


cele a viderii priimitoare mi să nădușesc. Că precum la ochii altor jigănii 
roata soarelui a să privi viderea tâmpeşte, așe la ochii miei împrăstiiată 
lumina soarelui întunerec aduce și precum zarea soarelui din noapte spre 
dzuă răvărsindu-să, ochii altor dihanii a zări încep, aşe lumina dzilei supt 
umbra pământului scăpătând, ochii miei, de cea multă a luminii soarelui 
iuşurându-să, a videa încep). Aședară, precum am dzis, de rândunele 
păzindu-mă și apărându-mă, fără veste de un lucru moale, lat și întins mă 
lovii, de carile îndată mă şi lipiiu. Într-acesta chip de nepriietinii gonaşi 
scăpând, alţii, precum peste a lor, așe peste a mea neştiință a mă învăli și cu 
funi a mă lega începură. Aşedară, supt toată noaptea soarelui, în ce învălit și 
cu ce legat să fiu nepricepând, tare mă chinuiam. lară după ce cu dzua 
nopţii și cu întunecarea soarelui, ochii mi să luminară, precum în vetrela a 
unii corăbii învălit şi cu funele împletecit să fiu cunoscuiu. Că eu, poate fi, 
de rândunele fugind, de pândza corăbiii m-am fost lipit, în care vreme și 
corăbiierii vetrila a strânge s-au fost tâmplat. 


Eu, dară, aşe în vetrilă boţit și corabiia fără vânt (căci mare lineşte 
era), pre valurile moarte săltând, voroava corăbiieriului cu a dulfului 
ascultam. 


Dulful ni pe de o parte, ni pe de altă parte de corabie trecând; pre gaura 
ce deasupra capului are atâta pufniia, cât stropii apii în corabie și în obrazul 
corăbiieriului săriia. Corăbiieriul dzisă: „Bre, hei, porc peştit şi peşte porcit, 
dulfe, aceste pufnete cui, lăudându-te, le arăţi? Au vânt sămănând, stropii 
apii în loc de grăunţe arunci?" Dulful răspunsă: „Adevărat, eu vânt samăn și 
stropii în loc de sămânță în corabie arunc. Însă pufnetul mieu în furtună 
întorcându-să, stropii în gârle curătoare să vor întoarce (că sămânţa vântului 
şi grăunţul apii moartea corăbiii ieste)". Corăbiieriul, râdzând, dzisă : ,, 
Vântul a avea sămânță şi marea grăunță până acmu încă n-am audzit, macar 
că cea mai multă viaţă în vânturi şi în ape mi-au trecut”. Dulful dzisă: „Eu 
vântul am sămănat şi grăunțele apii în corabie am aruncat, iară cine va 
săcera şi cine a triera, vremea va alege (că precum mehenghiul metalurile 
de curate şi de spurcate ispiteşte, aşe vremea lucrurile muritorilor de fericite 
şi nefericite, de vrednice şi nevrednice mai pre urmă ivește)”. Aședară, 
dulful cu corăbiieriul vorovind şi încă cuvântul bine nesfârşind, vântul 
crivățului dimpotriva căii corăbiii a sufla, marea a să înfla și valurile ca 
munţii a să rădica începură (căci și timpul iernii, când soarele din tropicul 


Himerinos spre tropicul Therinos să întoarce era). Corăbiierii, volbura carea 
asupră le vine şi primejdiia carea în cap li să pune, vădzind, unii funele 
întindea, alţii vetrilile strângea (ce groaza morţii mintea uluieşte și 
primejdiia fără de veste toate simţirile amurțeşte). De carea și bieţii 
corăbiieri cuprindzându-să, unii la adânc, alții la margine mântuința arăta. 
Așijderea, unii limanul, carile în dreapta, alții dosul, carile în stânga 
aproape era, a apuca să năzuiască dzicea, iară unii fierele corăbii aruncând, 
corabiia să sprijenească învăţa. Într-acesta chip, ei cu chitelele învăluindusă 
şi cu socotelele împletecindu-să, holbura corabiia a învântiji şi valurile pe 
deasupra a o năbuși începură, și așe, în mica ceasului, vântul cel de dulf 
sămănat, din pufnet vivor şi din stropitură gârle înluntrul și pe deasupra 
vasului îzvorâră, carea, cu undele fierbând și amestecându-să, din faţa apii 
în fundul mării să mută (că corăbiieriul, carile în lineşte furtuna nu 
socoteşte și găuricea carea piștește cu vreme nu călăfătuiește, în abur, vivor, 
și în picătură apă fără măsură află). Într-acesta chip şi voi, o, priietinilor, 
pildele mele buiguiri şi cuvintele mele într-aiuri ţiind, pe voi de buiguitori şi 
de nepricepători vă arătaţi. Deci cât pentru alegerea locului lăcașului mieu 
ar fi, aceasta să știți că precum în borta pietrii brânca Leului de groasă nu 
încape (că a multe lucruri mărimea de scădere și grosimea îngreuiere de 
împiedicare ieste), aşe în întunerecul nopţii ochiul Vulturului nu videa, cu 
care chip eu decât Leul mai aciuat, iară decât Vulturul mai fericit sint, de 
vreme ce borta pietrii şi cetate nebiruită și lăcaş desfătat fiindu-mi, în vreme 
când ochiul Vulturului cu întunerec să închide, al mieu cu lumină curată să 
deșchide şi slobod şi fără nici o primejdie dobânda hranii şi orânduiala 
vieţii îmi cerc. Deci precum dinceput singuri ați mărturisit, monarhiile 
acestea din drepte stăpânii, iar nu din strâmbe tiranii de vor fi, cu Leul 
megiieşi, iar cu Vulturul locului și împărăţiii părtași mă voi afla. De vreme 
ce o a soarelui invârtijire în doaă împărțind, 12 ceasuri Vulturul, iară 12 
ceasuri eu aerul lui voi stăpâni, unde tirăniia lipsind, giudecata dreaptă ieste 
să să facă (că precum unde tirăniia stăpânește, acolo dreptatea să izgoneşte, 
aşe unde dreptatea împărăţeşte, toată strâmbătatea nici să numeşte). Iară 
amintrilea, cu tăriia şi cu sila asupra mea a să sluji de vor pofti, cu un 
cuvânt, şi a lui și a mea poftă supt vecinică privileghie supuind, dzic, ca 
oricând Leul brânca în bortiţa stincii ş-ar băga, şi Vulturul cu cel la videre 
ascuţit ochiu m-ar videa, cela cu pieptul și cesta cu pintinul ce va putea 
neoprit facă”. 


Acestea şi altele multe ca acestea Liliacul cu vitează inimă şi cu 
nebiruit suflet dzicând, denaintea adunării afară ieși. După a Liliacului 
ieşire cu toţii sprâncenele a-și râdica și fruntea a-și îmbina începând, cu 
nasul la pământ lăsat, cu ochii împrăştiiaţi la căutat, cu umerele spre urechi 
ridicate și cu budza cea dedesupt spre bărbie întoarsă şi spândzurată, unul 
spre alalt cu ochii boldiţi căuta, ce să vorovască sau ce să grăiască ca muţii 
nu putea, de ce să să apuce ca uluiţii nu ştia și ce să lucredze ca luaţii de 
minte nu pricepea (că precum buhnetul şi sunetul mare, prea de aproape 
fiind, puterea audzirii tâmpeșşte, aşe lucrul nenedejduit orânduiala socotelii 
smintește), în vârtoape de socotele și în holmuri de chitele ca acestea ei 
rătăcind și prin toate unghiurile ca cei fără ochi orbăcăind. 


Vulpea, carea (precum mai denainte s-au pomenit) pentru slăbiciunea 
ce i să tâmplase, la adunare să să afle nu putusă (că de multe ori cu preţul 
boalei statul iertăciunii să cumpără), prin scrisoare icoana inimii a-şi arăta şi 
măiestriile a-şi arunca silind, poslanie ca aceasta trimisă, dzicând: 


„Vulturului şi Leului, marilor monarşi, plecăciune şi amânduror 
stihiilor adunări închinăciune, pravul pragului şi țţărna talpelor voastre 
Vulpea aduce. Cu plecatele mele slove, în ştire a face îndrăznesc că încă 
dinceput eu și pururea cu șuvăite picioare pre drepte cărări a îmbla deprinsă 
şi din fire aşe tocmită fiind, însă slăbiciunea carea ticăloşiii mele într- 
aceasta vreme s-au tâmplat (precum tuturor ştiut ieste), la adunarea de obşte 
a mă afla şi în față nefățărnicitele mele slujbe a arăta nu putuiu. 


De care lucru, cele ce într-adevăr audziiu și spre folosul de obşte a fi le 
socotiiu, prin slove a le arăta și prin hârtie adevărul a vă înştiinţa, boldul a 
adevăratii şi neimatii mele priinţe mă împunsă și mă împinsă (că adevărata 
dragoste nu numai cu cuvânt de faţă, ce și cu scrisoarea de departe chipul a- 
şi arăta obiciuită ieste). Aicea, dară, vestea au vinit, precum Liliacul (carile 
nici la încruntarea unghilor, nici la însingerarea colţilor de agiuns ieste) 
acolea, cu mare obrăznicie, multe scârșnete să fie făcut și multe împotrivă și 
neplăcute sinoadelor să fie ţiţiit. Așijderea, precum a Filului și a Inorogului 
pomenire la mijloc să fie adus, de carii aminte mi-am adus, precum nici la 
adunarea dintâi chemaţi să nu fie fost şi şi chemaţi de ar fi fost, precum mi 
să pare, n-ar fi vinit. De care lucru, Lupul aicea înțelegând, perii de pre 
spinare a-şi râdica şi pre nări mai larg a sufla au început, și alte mari și 


înalte duhuri a purta l-am cunoscut (că nedejdea izbândii a capului clătire şi 
a nărilor pufnire sămn arată). 


Pentru aceasta, dară, cu a mea proastă socoteală, socotesc că acolea 
mai multă zăbavă nefăcând, cum mai curând pre Liliac într-un chip să-l 
aşedzați şi, alt chip de nu să va afla, după pravila lui a trăi să-l lăsaţi, şi mai 
mult lucrurile nescuturând, fără zăbavă la scaunul monarhiii să vă înturnatți. 
Că veche axiomă ieste carea dzice: (Unui lucru fără cale cale dând, multe 
fără cale a urma pot). Așijderea, adese să vede (că, unul căscând, mai toţi de 
prinpregiur a căsca să îndeamnă, macar că într-acea dată a căsca nu le-ar fi 
fost). Deci socotiți binişor că, de nu sint acolea acele doaă jiganii, Filul 
adecăte și Inorogul, să nu cumva prin scrisori cu Lupul să se agiungă (că 
scrisorile precum a celui bun, așe a celui rău sfat iască și strămurare sint) şi 
să nu cumva pildele şi pocităniile Liliacului plinească, carile mai rău 
sfârşitul decât începutul fără greş vor aduce. 


Pentru mişelos statul mieu viţi ști că după uscarea vinelor, viind aicea 
şi hrana în lapte de iepure, pui de cucoșş oătoriu fierți fiindu-mi (căci altă 
mâncare a mânca nici pofta mă îndemna, nici diieta doftoriilor mă lăsa), 
într-o dzi, stomahul mai tocmindu-mi-să și pofta spre ospătare mai 
pornindu-mi-să, cu oarbă lăcomie puiul întreg a înghiți m-am nevoit. Ce 
grumadzii, de mare şi lungă fierbinteală uscați fiindu-mi, în laringă mi s-au 
oprit. L-ași înghiţi și pe gâtlej nu încape, l-aşi știupi şi nu-l pociu, căci în 
gios să să lunece stă împotrivă uscăciunea, cu tusă și cu opintele a-l lepăda 
nu mă lasă slăbiciunea. În cea de apoi scurtarea dzilelor mele spre lungirea 
anilor împăraţilor și stăpânilor miei milostivi fie. Cărora de la cerescul 
Vultur toată deplina fericire rog şi iarăşi rog." Acestea Vulpea scriind şi 
cartea la adunarea de la Delta trimițând, îndatăși la bârlogul Lupului, ni a 
cădea, ni a să scula, de slăbiciune făcându-să, să dusă, pre carile în lăcașul 
său aflându-l și cu cucernic şi plecat chip arătându-i-să: „Bucură-te, vechiul 
meu priietin şi în toate a nevoilor căi credinciosul și nedespărțitul mieu 
tovarăș. De pricina nevrednicii mele cercetări a şti să cade că dragostea cea 
adevărată, carea pururea cătră tine am avut şi am, din norocită privala 
privelii tale mai mult lipsită și despărțită a fi, a suferi neputând. Și cu 
aceasta pricină, întâi la dulcea și nesețioasa-ţi privire și înțăleapta și 
filosofasca-ţi vorovire mai mult din suflet agiutorită, decât cu picioarele 
sprejenită, am alergat (că dragostea în inimă dospită, precum adese 


slăbiciune, aşe de multe ori virtute peste putinţă naşte). A doa pricină ieste 
că eu, tot adevărul cunoscând și năcazul, carile de cătră ai noștri vicleni 
tovarăși ţi s-au făcut, bine înțelegând, cu înădușală, fără răcoreală și cu 
înfocări fără stâmpărări inima mi s-au cuprins (că simbathie a adevăratului 
priietin din durerea a osului zdrobit puţină și mai nici puţină osăbire are). 
Deci, pre o parte, ale tale multe înalgiosuri ce ţi s-au făcut, jelind (carile 
inima, cât muntele Olimpului de mi-ar fi fost, în scrum și în cenușe să o 
întoarcă, destule ar fi fost), iară pre altă parte, sfârşitul lucrului acestuia la 
ce margine va să iasă nepricepând, tot bietul mieu trup, ca muntele Ethnii 
singur materiia ardzătoare îşi strânge, singur să ațiță, singur să aprinde, 
singur să topește, singur asupra cenuşelor și scrumurilor sale să răzsipeşte şi 
în bezna pârlitelor sale rădăcini să pohârnește. Că până acmu pentru folosul 
de obște și pentru cinstea monarhiii Leului câte oarece tot nedejduiam. Iară 
acmu, toată nedejdea mi s-au curmat, de vreme ce mintea și înțelepciunea a 
tot sfatul, carea tu ești, din capul adunării lipsind o vad. (Că precum la 
multe mădulare un cap, așe la multe gloate o minte întreagă a nu lipsi 
trebuie). Aşijderea (precum dintr-alţii am audzit), Leului jiganiia geamănă, 
Struţul, epitrop să să fie făcut, căruia, capul schimbându-i, altul ca de bou 
cornat și buărat, (0, ocară mare), să-i fie pus şi mai mult cu îndemnarea 
Pardosului, a Râsului și a altor jiganii acmu de curând păsărite, siloghismul 
Corbului să să fie adeverit şi întemeiat am înțeles (însă în tot ocheanul 
nenedejduirii picătura nedejdii a lipsi și, în tot limanul negrijii vintișorul 
grijii a nu aburi peste putinţă ieste). De care lucru, un sămn de nedejde 
precum să fie rămas dzic, de vreme ce neamul Liliecilor în theatrul lumii de 
mare și nesuferită rușine i-au dat, tot lucrul fără socoteală ce-au făcut și tot 
cuvântul fără chibzuială ce-au grăit arătându-le, şi cu nedezlegate 
argumenturi dzisele lor au dovedit şi au adeverit, atâta cât toată limba 
amurțită şi toată gura amuţită înaintea lor au rămas. De care lucru, o, 
dulcele mieu priietin, a nedejdui îndrăznesc ca nu așe de tot tot lucrul după 
voia lor va rămânea, şi cătră aceasta mai vârtos nedejdea îmi nedejduieşte, 
căci, precum bine m-am adeverit, Filul și Inorogul la adunare n-au vinit. 
Carii, între monarhiia noastră, cei mai de-a firea și mai de frunte să fie lumii 
ieste ştiut. Și, precum eu a lor cea părinţască fire le-am priceput, acestea 
înalgiosuri a răbda și până în sfârșit în fundurile pustiilor a cutreiera nu vor 
putea (că firea de ce au început a să părăsi și obiceiul bine deprins a să uita 
prea cu anevoie lucru ieste). Ce lucruri vor deșchide, de carile toată 
adunarea nici a gândi au gândit, nici cuiva vreodată în minte au vinit (că 


jelea şi râvna cinstei pojarul ce sloboade decât focul în spinii uscați mai 
mare pârjol face). Așijderea, pre tine, bun și adevărat priietin şi a adevărului 
netăcut crainic avându-te, cu încășile, ticăloasa, precum numai cu trupul de 
tine despărțită, iară cu sufletul cu tine la un loc lipită și încleită să fiu bine 
mă ştiu (precum încă de pre vremile epitropiii Monocheroleopardalului 
ispitită şi dovedită sint). Cătră noi şi pre săracul Ciacalul au, carile la multe 
trebe fără preget şi la multe slujbe cu credință, precum li să va afla, prepus 
nu ieste. 


Deci, de vii socoti cu cale a fi, o carte la Fil și la Inorog să scriem și de 
gândurile noastre ştire să le facem (că roada pomului prieteşugului alta nu 
ieste, fără numai ascunsul inimii fără primejdie a descoperi şi chitele între 
sine tare a acoperi). Adecă, precum urechile noastre spre sunetul numelui 
lor stăruiesc și numai din sămnul ochiului spre toată slujba și primejdiia a 
ne încinge gata sintem. Deci, o, iubitul mieu priietin, cuvintele, mele în 
prepus nu le aduce, căci curate și nezugrăvite sint şi în cea de apoi pre dulce 
viața mea mă giur că tot cuvântul ascuns și toată taina acoperită, ascunsă și 
nedescoperită voi ţinea". (Vulpea pre viaţă-și să giura, căci din prognosticul 
doftorului, precum la luna nu va ieşi bine ştiia, de vreme ce în răvărsatul 
zorilor și în amurgul soarelui sfigmosul în chipul viermelui să clătiia), ce în 
sfârşitul vieţii capul răutăţii a face silind, pre Lup a amăgi şi capul în singe 
a-i văpsi să nevoia, şi precum în toată porunca lui, fără preget și în toate 
sfaturile și învăţăturile lui, fără alt cuget, tot unghiul a scociori și toată 
piatra a clăti nu să va lenevi cu giurământ să făgăduiia. 


Ce Lupul, vechiu la minte și copt la crieri fiind, noaăle a Vulpei 
vicleșuguri şi proaspetele ei lingușituri îndată pricepând, precum în gură 
miiere zăminteşte, iară în piept otravă dospeşte cunoscu, și precum pretenţia 
ei alta nu ieste, fără numai cu chipuri şicuite ca acestea, mintea și socoteala 
Lupului carea ar fi și pentru lucrurile carile la cetatea Deltii, unele săvârșite, 
fără altele acmu începute, ce ar dzice şi ce ar mai nedejdui să iscodească și 
îndată la adunări ştire făcând și minciunile carile mai denainte scrisesă să-și 
înnoiască şi pre sine de priietină și de slujnică să să adeverească. Cătră 
carea Lupul, cu scurte și puţinele, însă grele și temeinice cuvinte, într-acesta 
chip răspunsă: 


„Veche pravilă ieste, o, soro Hulpeo (că poftele și voile împăraţilor 
pravilă nemutată ascultătorilor sint). De care lucru, și la aceasta alegere, de 
vreme ce voia și porunca a marilor împărați așe au fost, nici o divă nu ieste, 
şi aşe, orice au poruncit şi au ales, bine au poruncit şi înțelepţește au ales. 
Nici cătră aceasta mai mult ceva a gândi sau a grăi ni să cade, fără cât noi, 
întraceastă dată viață singuratecă alegându-ne și la bârlogul nostru rămășița 
vieţii din toate tulburările lucrurilor şi gândurilor depărtaţi cu lineşte a o 
trece și cu odihnă a o petrece am ales, şi mai deasupra nici a grăi, nici a 
audzi ceva poftim (că precum gura la grăire, aşe urechile la audzire hotar a 
avea trebuie, și cuvântul carile linului suflet tulburare aduce, nu numai a nu- 
] grăi, ce nici a-l audzi să cade). Aşe noi, între acestea hotare contenindu-ne, 
nici Liliiacul ce ar fi grăit, nici Filul şi Inorogul ce vor să scomească şi așeşi 
nici muştele ce vor să vâziască, sau tăunii ce vor să zbânăiască în minte ne 
vine. De care lucru, mai mult voroava cu noi a lungi scurtându-ţi, la lăcașul 
şi odihna ta te du. Iară vremea, proba cea neminciunoasă, și pre mine şi pre 
tine cine să fim ne va arăta". 


Acestea Lupul cătră Vulpe încă vorovind, iată, cu tâmplare, și Ciacalul 
acolea sosi (carile într-adevăr în dragostea Lupului să avea). Deci Ciacalul, 
după ce cu plecăciune obiciuita-și închinăciune dede: „În ceastă noapte, 
dzice, prin pădure pentru hrana încolea și încoace îmblând și prin spinii 
unui gard de prisacă păsăruicele culcate a prinde pândind, între albine mare 
vâzâială şi glogozală audziiu. Deci, pentru ca a împletecitelor cuvinte 
însămnarea a înţelege să pociu, de gardul prisăcii, mai aproape şipurindu- 
mă, mă lipiiu. De unde, din cele multe, acestea puţine cuvinte înţeleși (căci 
a trântorilor urlete a albinelor sunete astupa). Voroava, dară, le era aceasta: 
„Precum noi împărat, monarh și stăpânitoriu, aftocrator să fim având, nu 
numai noi ştim, ce toată lumea mărturisește şi matca carea ne chiverniseşte, 
ne poruncește, ne stăpâneşte și ne otcârmuiește, din toată dihaniia cunoscută 
şi aleasă ieste (ca sămnul a monarhului adevărat acesta ieste, că nici cu acul 
să împungă, nici cu dinţii să mușce, nici cu unghele să rumpă, ce în greșiţi 
iertare, în răi pedepsire, în supuşi milă, în streini dreptate și în hotarăle 
monarhiii sale contenire să arete), carile toate în monarhul, matca şi mamca 
noastră deplin să cuprind. 


Aceasta, dară, într-acesta chip fiind, oare cu ce socoteală până acmu, 
iată, de doaă ori, în doaă locuri zburătoarele și târâietoarele toate adunându- 


să, spre întărirea monarhiii Vulturului şi a Leului de la toţi hirograf a lua să 
nevoiesc. Așijderea, precum zburătoarelor epitrop Corbul, iară în-patru- 
picioarelor Strutocamila s-au ales". Şi una cătră alta cu prepuse cuvinte 
dzicea: „Oare pre noi la adunare cum nu ne-au chemat? Au în sama 
zburătoarelor nu ne-au băgat? Au căci micşorimea statului nostru căutând, 
nevoinţa, agonisita și chivernisala de obște carea facem a cunoaște s-au 
lenevit? Ce de vreme ce ieste aşe, de sintem şi noi zburătoare supt soare, 
pre toți a cunoaște să-i facem (că albina sămânţa și sulița, miierea și fiiere 
tot într-un pântece poartă, şi precum toate politiile nu staturi înalte și 
pântece lăsate, ce omoni nedespărțită şi minte ispitită și ascuţită caută)." 
Iară una dintre albine dzisă: „Eu astădzi în câmp pentru agonisi ta ieșind și 
printre ierbi şi flori miiere cercând, cu viespile a mă împreuna mi s-au 
tâmplat, la carile iarăși aceasta voroavă a să scutura am aflat şi precum 
foarte cu greu duc lucrul ce să aude că s-au făcut, le-am priceput (că 
tulburarea unii politii între alalte, cu aprinderea unii case într-o cetate să 
asamănă, că precum din aprinderea unii case toată cetatea primejduieşte, 
ase o politie răscolindu-să, toată megieșiia să clăteşte). Și așeși eu încă 
acolea fiind, o viiespe sosi, carea de mare adunarea muștelor și a ţinţarilor 
veste adusă și precum de aceste a pasirilor și a jiganiilor adunare de veste 
luând, tare între dânsele vâziia, dzicând: Sculaţi, frați, și mărgând, viespilor 
ştire să dăm, pre tăuni şi pre gărgăuni împreună să râdicăm și cu toţii la 
prisaca albinelor să ne adunăm, unde, de obşte sfătuindu-ne, să alegem și să 
căutăm cu ce privileghie Vulturul tuturor zburătoarelor a stăpâni şi cu ce 
mijloc numai o monarhie la toţi a să numi și a fi ar putea. Că precum din 
lume audzim, lucrul acesta nici Liliiecii a-l priimi n-au învoit, dară noi cu 
cât mai gios decât Liliiecii și cu cât mai puţine decât toate zburătoarele vom 
fi? Și cum cu singură numai tăcerea spre robie şi supunere vecinică ne vom 
lăsa? Ba, fraților, o dată cu capul lucrul acesta neizbândit să nu lăsăm! Că 
spre aceasta, precum viespea eghipţilor așe musca ceriului agiutătoare și 
scutitoare ne va fi (că pentru slobodzenie și moșie cu cinste a muri, decât 
prin mulţi veci cu necinste a trăi, mai de folos şi mai lăudat ieste). 
Așijderea, între dobitoace oarece dihonie să fie am înţeles, de vreme ce pe 
Fil și Inorog la adunare nu i-au chemat, nici i-au întrebat, nici în samă de 
lucru i-au băgat. Pe Lup căci dreaptă hotărâre Struţului au făcut şi căci încă 
de pre vremile epitropiii Vidrii, când cu Pardosul în Ţara Câmpilor au 
pribegit şi acolo cu dânsul în scandală și la cuvinte au fost vinit, acmu 
Pardosul izbândă noaă la pizmă veche socotind a face, cu meșterşug din 


adunare l-au scos şi oarecum la bârlogul său în chip de izgnanie l-au trimis. 
Vidra cea odânăoară Corbului din suflet iubită, iară acmu lui decât moartea 
mai urâtă, dintr-amândoaă izvoadele s-au ras (că decât toată materiia 
alcătuită, sufletul nealcătuit mai lesne să betejește şi mai pre lesne ieste pre 
lei și pre urşi a stăpâni decât pre doaă inimi prin toată viaţa într-o dragoste 
şi într-o priință a le păzi). Vulpea sau de bolnavă, sau de vicleană dentre 
dânşii lipsește, de unde a prognostici putem că cu vreme clătirea acestor 
chipuri făcându-se, lucrurile într-alt chip să vor schimba și statul într-altă 
haină să va îmbrăca. " Acestea Vulpea, Lupul și Ciacalul. Iară cartea Vulpii 
la mâna sinoadelor agiungând, pre carea citind-o în taină, deosăbi, Uleul pe 
Pardos, pe Râs și pre alalți a credinţii Vicleni și a vicleşugului credincioși în 
taină chemă (că voroava prea pe taină vicleșugul supune, iară cuvântul în 
faţă a dreptăţii sămn ieste). Cărora scrisoarea şi sfatul Vulpii arătând, 
Pardosul dzisă: „Vulpea pentru Lup oricâte scrie adevărate și de credzut 
sint, căci precum să dzice dzicătoarea (Lupul părul după vremi își schimbă, 
iară din firea lui nu iese, nici obiceile învăţate îşi mută). Că Lupul pururea 
nu numai oile a fărâma, ce şi boii din plug a îneca și pre tot dobitocul supus 
a spintica, precum obiciuit să fie, lumii ieste ştiut. Și acmu lucrurile la 
omonie precum vor să să aducă vădzind, bine să-i pară peste firea lui ieste 
(că lăcomiia în doaă părți zavistuieşte, una, căci tot ce pofteşte nu 
agoniseşte, alta, căci el ce pofteşte pre altul a agonisi priveşte). De care 
lucru, a mea socoteală aceasta ieste: cu vreme Lupul nu numai din adunarea 
Deltii, ce din toată lumea a să scoate trebuieşte, și așe, tot dobitocul în 
odihnă şi tot locul în ostrovul Critului să va întoarce. Iară amintrilea, 
precum din obiceiurile lui a să primeni nedejde fără nedejde ieste. Iară 
pentru Fil şi Inorog mijlocul a să afla pre lesne va fi." 


Cătră acestea Râsul, cuvântul apucând, dzisă: „Precum am înţeles, 
Filul, socotind că după mărimea trupului cinstea să măsură și epitropiia lui 
s-ar cădea (ca şi de mainte când Inorogul de la vrăjitori o aflase și lui în dar 
şi peste nedejde i-o dăruisă), aicea au fost vinit. 


(Râsul de vinirea Filului adevărat ştiia, căci pentru ca pre ascuns la 
Delta să vie el îi poruncisă, iară cu ce gând Râsul aceasta făcusă mai nici el 
nu ştiia). Iară acmu iarăși am înțeles, că, pentru alegerea epitropiii 
Strutocamiliii înştiințându-să, cu înfrântă voie, iarăși la locuri-și s-au dus 
(că după vestea morţii, vestea lipsirii cinstii locul cel mai de sus ţine), însă 


sfatul mieu ieste acesta: Filul după mărimea şi mamina trupului la suflet 
nepotrivit ieste, căci, după măsura trupului sufletul de i s-ar potrivi, 
Căprioara Hindiii încotro îi ieste voia a-l purta nu l-ar măguli. Carile, de 
mâncare de agiuns, de băutură la măsură și de odihnă la vreme de va avea, 
cevaşi măcară lucrul mai înainte a ispiti nu va îndrăzni. Și așe după voia 
noastră încotro vom pofti a-l trage, într-acolo va merge. 


Iară Inorogului spre domolire firea nicicum nu i să pleacă. Că în lume 
frântura cornului şi acela de bunăvoie lepădat a videa cuiva rar s-au tâmplat, 
iară Inorog domolit nici s-au vădzut, nici s-au audzit, nici undeva s-au aflat. 
De care lucru, cu toţii împreună vânătoare vom ridica prin codri, prin munţi, 
şi în toate părţile ne vom sămăna, pre carile, oriunde ar fi, tot îl vom afla, și 
oricât de iute la picioare ar fi, cu lungimea goanii o dată de corn tot îl vom 
apuca (că ce graba în ceas și cu sila nu isprăveşte, aceia delungarea vremii 
şi meșterşugul biruieşte). Carile, la mână cădzind, într-o ogradă 
încongiurată cu apă lată îl vom închide și la loc îngust și strâmpt îl vom 
trimite. Unde el la loc slobod şi la câmp larg a trăi deprins fiind, de năcaz, 
în curândă vreme în melianholie, din melianholie în buhăbie, din buhăbie în 
slăbiciune, din slăbiciune în boală și, în sfârşitul tuturor, din boală în moarte 
va cădea, şi așe, de tot numele din izvodul vieţii i să va șterge. Iară 
amintrilea, bine să știți că, până Inorogul viaţă are, viața noastră scurtă și 
aceia cu prepus și în toate ceasurile cu groază decât moartea mai rea ieste 
(că o dată a muri, datoriia firii, iară cu groaza morţii a trăi, moartea morţii 
ieste)". 


Aşe Râsul de râs sfaturi ca acestea dacă de saţiu vărsă, Uleul dzisă: 
„Dară cuvintele acestea la lucru cine va putea duce?" Râsul: „Eu, răspunsă, 
numai cu învoiala şi nevoinţa de obşte să fie”. 


De aceste asupra nevinovăţiii Inorogului spurcate sfaturi, Moliia din 
blană veste luând, îndată Inorogului ştire trimasă, carile vicleşugurile ce i să 
gătesc cunoscând, întâi în fire, apoi în picioare nedejdea își pusă. 


Partea a patra 


Așe şi într-acesta chip sfaturile amânduror părţilor aședzându-să, 
asupra Filului şi mai cu de-adins asupra Inorogului cu mare și fără dreptate 
ură rămasără. Deci îndatăși uricile şi privileghiile Liliiacului, vrând- 
nevrând, după vechile lui pravile și voie înnoind, aşedzară. | După aceia 
toate pasirile de carne mâncătoare și toate jigăniile de singe nevinovat 
vărsătoare, pentru asupra Inorogului vânătoare, beleag și cuvânt îşi dederă, 
şi toate în toate părţile să-l cerce, să-l afle, să-l prindză, să-l lege, și după a 
lor tirănească să-l giudece lege să orânduiră. Ce ei încă acestea orânduind şi 
fel de fel de lațuri, curse, mreji și alte măiestrii în toate poticile şi căile 
întindzind, strâmbătate ca aceasta în multă vreme ceriul a privi, pământul a 
suferi neputând, de năprasnă din toate părţile şi marginile pământului 
holburi, vivore, tremuri, cutremuri, tunete, sunete, trăsnete, plesnete 
scomiră, atâta cât tot muntele înalt cu temeliele în sus şi cu vârvul în gios 
răsturnară și tot copaciul gros, înalt și frundzos din rădăcină îl 
dezrădăcinară, și aşe, toată calea și cărarea pre pământ şi prin aer cu grele 
neguri și cu întunecoși nuări, ca cu un veșmânt negru căptușind astupară şi 
tot drumul de pe faţa pământului cu stinci pohârnite, cu dealuri și holmuri 
răzsipite şi cu păduri săciuite pretiutiderelea închisără și încuiară. 


Din ceriu fulgere, din nuări smidă și piatră, din pământ aburi, fumuri şi 
holburi, unele suindu-să, iară altele coborându-să, în aer focul cu apa să 
amesteca şi stihiile între sine cu nespus chip să lupta. Carile atâta de 
strașnică şi groznică metamorfosin în toată fapta făcură, cât ceriul cu 
pământ și apa cu focul războiu cumplit să fie râdicat să părea, cu a cărora 
clătire toată zidirea să scutura şi să cutremura și spre cea desăvârşit a tot 
duhul peire să pleca. 


Deci dintâi pricina groznicei aceștiia clătiri nepricepută, iară mai pre 
urmă tuturor cunoscută fu (că precum picătura cea mai de pre urmă vasul 
îneacă, așe strâmbatăţile mari și multe mai denainte grămădite cu una mai 
de apoi şi necunoscută şi cea cădzută răsplătire își iau, și precum multe 
grămădite mai denainte au fost să cunosc) |. 


A amestecăturii, dară, aceştiia pre scurt, istoriia aceasta au fost : Toate 
dealurile mari şi toţi munţii înalți asupra stâncelor și copacilor sfat sfătuiră. 


Carii șepte hatmani de războiu purtători și a gloatelor păvăţuitori având, 
asupra holmurilor celor de la cetatea Deltii vrăjmaş războiu râdicară și fără 
veste, cu mari huiete și de năprasnă cu mari buhnete, asupră-le pohâmindu- 
să, să răsturnară. Iară pricina aceșştii straşnice rădicări și fără milă fărâmări 
era aceasta: munţii cu holmurile între sine, pentru greutatea carea de la 
stânci și de la copaci trag, să jeluiră şi de pohoara carea în cârcă poartă unul 
cătră altul să olecăiră și fietecarile cătră de-aproapele său într-acesta chip 
dzisără: „Până când, fraţilor, stinca piatra sacă și plopul, chiparisul și 
platanul, copaci fără roadă, în capul nostru suindu-să, pe spate-ne urcându- 
să, vârvurile şi creştetele ne vor acoperi? Și până când ei înălțindu-să şi 
mărindu-să, ca cum în vreo samă ne-am fi, ne vor ocări şi batgiocuri? (Că 
certarea cu toiege într-ascuns decât ocara și batgiocura în arătare mai de 
suferit ieste). De care lucru, cu toţii într-un gând și într-o inimă a ne 
împreuna, cu mic şi cu mare, într-un cuvânt și într-un giurământ a ne lega 
trebuie și lucru carile altădată în politiia noastră nu s-au mai vădzut să 
facem, adecă cu a noastră răsturnare a mândrilor și trufașilor cea desăvârșit 
prăpădire și răzsipire să aducem (că toată moartea din fire aspră şi amară 
ieste, carea numai cu viderea răzsipii nepriietinului mai plăcută şi mai 
îndulcită a fi să pare). Deci unde ne sint rădăcinile, acolo vârvurile, și unde 
ne sint vârvurile, acolo rădăcinile să ne mutăm. Că într-acesta chip toată 
stânca groasă şi pietroasă și tot copaciul crăngos şi frundzăros supt noi va 
rămânea, şi așe, precum pururea decât noi mai mici și precum noi i-am 
hrănit și i-am crescut, în braţă i-am purtat şi la sin i-am aplecat și precum 
până într-atâta în samă a nu ne băga și în toată hula și ocara a ne lua nu li s- 
au cădzut vor cunoaște. 


(Că călcâiul peste cap a să înălța și piciorul, macară că cinci degete 
are, însă slujba mânii a apuca nu să cade.") Așe, munţii deodată cu cuvântul 
şi lucrul pliniră, căci pre toată moviliţa cu sine trăgând, toate holmurile și 
dealurile după cei şepte voievodzi urma. Carii cu toţii deodată clătindu-să și 
din temelie cutremurându-să, unii peste alții să pohârniră, de a cărora huiet 
toate marginele lumii să răzsunară şi să înspăimântară. 


Pre aceia vreme adunările, în vivormiță într-aceasta la locul pomenit 
aflându-să, și iele împreună cu munţii nu puţintele păţiră şi nu puţină 
pagubă și scădere avură. Mai vârtos că măiestriile, laţurile şi cursele, carile 
pentru vânarea Inorogului întinsese, toate din temeiu să rupsese și nici de o 


treabă spre aceia slujbă să întorsesă (că munţii prăvălindu-să, cei ce prin 
munţi lăcuitori și vasul înecându-să, cei ce pre mare sint călători, fără 
primejdiia vieţii şi piierderea dobânziii a fi nu pot). Iară între tulburările 
munţilor Inorogul la câmpii lăcașului său, lin şi fără grijă, viaţa-și petrecea 
şi cea mai de pre urmă la ce va ieşi în tot chipul a adulmăca să nevoia, până 
când după a munţilor asupra stincelor şi a copacilor răsturnare, precum 
biruința la munţi să fie rămas înţăleasă, şi toată stânca și copaciul de la 
Delta o parte să să fie zdrumicat, iară o parte după sine târâind, în robie să 
fie luat. Aşijderea, precum tot dobitocul și zburătoarea între stânci şi între 
nuări lăcuitoare să afla, în robiia celor şepte voievodzi să fie cădzut și de la 
locul său să-i fie mutat să înştiinţă. 


Acestea așe, iară Filul (carile pre taină la cetatea Deltii să să fie dus 
mai denainte s-au pomenit, după ce lucrul împotrivă isprăvit vădzu, cătră 
Inorog a năzui sili. Filul nu cu bun gând asupra Inorogului la adunări să 
dusese. (Însă ochiul ceresc toate vede și cumpăna nevădzută toate în 
dreptate şi fără filoprosopie cumpaneşte). Iară la înturnare, singur de 
ascunsul inimii sale vădindu-să şi de greşitul său gând asupra Inorogului 
căindu-să, în gura mare mărturisi (că tot priietinul din dobânda aurului aflat, 
decât cel cu legătura firii împreunat, mai de gios și mai cu prepus ieste). 
Iară după ce adunările cu multă nenorocire în robie cădzură și la locul celor 
şepte munți, în valea carea GrumadziiBoului să cheamă aduși fură, Inorogul 
lucrul din capăt, iară Filul din coadă a apuca ispitiră. Inorogul pricina dintâi, 
iară Filul fapta pricinii căuta, Inorogul monarhiia pasirilor, iară Filul 
epitropiia Strutocamilii a răzsipi să nevoia. 


Insă Filul, puţinele ispitind, precum încă funea noaă și cu nevoie a să 
rumpe a fi cunoscu. De care lucru, mai mult în deșert a să osteni să părăsi. 


Inorogul toată răutatea în capul pasirilor și tot pricazul în glasul și 
siloghismul Corbului cunoscând, pentru amurţala oţăros glasului lui leac să 
afle pre la toţi vrăjitorii și doftorii vremii aceiia cerea, şi acmu şi doftorul 
cel bun găsise și leacul nemerisă (numai unde ceriul nu să pleacă, pământul 
în zădar să râdică şi când nuării umedzala în ploi nu-și slobod, în deșert 
samănă cela ce samănă). În care chip, şi a Inorogului ostenință ieși, de 
vreme ce norocul slujind, vicleșugul Corbului în sprijineală şi răutatea-i în 
fereală să arătă, și chipurile vrăjitorilor schimbându-să, Inorogul de tot 


începutul apucat într-altă vreme a-l săvârşi și cu alt mijloc a-l plini s-au 
lăsat, precum la locul său să va pomeni. 


Într-aceiași vreme, şi Vidra sosind, spre înădușala a tuturor jiganiilor, 
nu puţine fumuri slobodzi, și acmu toate dobitoacele preţul a-și tăia și din 
robie a scăpa nevoindu-să, Vidra cu ale sale, în divuri, în chipuri, 
amestecături, prețul îndoit le adaosă, atâta cât pasirilor nu numai penele și 
dobitoacelor nu numai perii, ce şi tuleiele li s-au jepuit și pieile de pre carne 
li s-au belit. Aşe, Vidra ca un vânt în trestii lovind, din toate şi în toate 
părţile îi plecă şi îi înduplecă. Însă în sfârșit ceva vrednic de laudă 
neisprăvind, în gârlele apelor spre aciuare să dusă. Iară robimea 
dobitoacelor, toată prin fel de fel de tâmplări și după multe şi nenumărate de 
tâmplări şi zbuciumări preţul dându-și și precum li să părea lucrurile 
aşedzindu-şi şi oarecum după voia lor tocmindu-și, de la cei şepte voievodzi 
iertare îşi luară şi la locurile sale să să ducă să sculară. În urmă pe Râs, pe 
dulăii ciobănești, pe coteii de casă și pe Hameleon lăsind, ca denapoile lor 
păzind, pentru vânătoarea laţurilor și a tuturor măiestriilor carile de iznoavă 
asupra Inorogului întinsese, aminte să le fie, le porunciră. Așijderea, 
împotriva lucrurilor sale cevaşi de s-ar tâmpla, cum mai curând știre să le 
dea, ca după cuvântul și giurământul carile mai denainte cu vicleșug pusese, 
cu toții împreună, de mai mare goană și vânătoare să să gătească. 


În vremea ieşirii lor de la Grumadzii-Boului, cu hrizmosul carile încă 
de demult Camilopardalul le tâlcuisă şi coada păunului cătră coarnele 
boului aflase și pre Cămilă cu dânsa frumos împodobisă, să fie vădzut 
cineva lucru de ciudesă și preste toată ciuda mai ciudat și mai minunat. Că 
la ieșirea lor de la cei șepte munţi, ciuda nevădzută (şi precum să dzice 
dzicătoarea): neaudzită, cu coadă în vârvul capului Cămila era. Iară la 
intrarea la locul lor, vestită dzicătoarea să pliniia, carea dzice: „Mare ciudă 
duc în car, mai mare va fi dac-om sosi". Toţi era cum era, iară toată 
minunea şi ciudesea, în Cămilă să cuprindea (că precum soarele cu a sa 
lumină toate stelele acopere și nevădzute le face, aşe pasirea dobitocită şi 
vita păsărită pre toate de mascara covârşiia). Căci la Cămilă, în loc de peri 
şi de floci, cu pene roșii o îmbrăcasă, lângă carile aripi negre ca de Corb 
alăturasă, la grumadzii Cămilei cel cohâiat, capul boului cel buărat 
prepusese. Coada păunului cea rotată, nu despre sapă, după obiceiul a 
tuturor dobitoacelor, ce în loc de cercel, alăturea cu capul, în sus o ridicase 


şi, de cornul cel drept lipind-o, o legase (că unde văpsala galbănă degetele 
văpsește, acolo la Cămile coarne, aripi şi pene odrăslește). Aședară, 
jigăniile și dobitoacele toate urmând Strutocamilii, la sălașul monarhiii sale 
sosiră, unde, pe Strutocamilă în obiciuitul șopron băgând, pilituri de fier cu 
prund amestecate, în loc de ospăț, înainte-i vărsară, cu carile mai mult să 
mânca decât mânca și mai mult corţiia decât mistuia. Iară alalte de singe 
nevinovat vărsătoare jiganii, fietecarea, trunchiu de meserniță și prăvălie de 
carne deșchisese, în toate părțile giunghind, zugrumând, tăind, despoind, 
aruncând, împărțind şi nici de grasă în samă băgând, nici de vitioană cevaș 
milă având (că unde jigania oile păzeşte, acolo ciobanul păscând, în loc de 
lână, cu gerul să înveşte). Atâta cât tot dobitocul supus la cea desăvârșit a 
peririi primejdie sosisă. Tot ochiul ce le priviia cu lacrămi de singe le 
tânguia, între dânsele undeva glas de bucurie sau viers de veselie nu să 
simţiia, fără numai răget, muget, obide, suspine, văietături şi olecăituri în 
toate părţile și în toate colțurile să audziia. 


Cămila săraca, de chipu-și să mira, de aripi şi de pene oarecum 
mărindu-să, să cani înfla. Apoi de sete și de foame şi de alte nevoi și 
bezcisnicii cu jele și nemângăiată să văiera. Cătră aceasta stăpân să 
stăpâniia, deasupra să supunea, cu glas să amuţiia, cu mâni să ciunţiia, cu 
picioare să ologiia, cu ochi să orbiia şi încă cu duh să înăduşiia și cu sufletul 
în coş în toate ceasurile să omorâia (că precât în viaţă moartea, atâta în 
putere slăbiciunea lucreadză, însă cu atâta moartea decât slăbiciunea mai 
fericită, căci ce ia o dată, nici a mai da ănici a mai dai, nici a mai lua altă 
dată poate. Iară în slăbiciune năcazurile, ca otava în primăvară odrăslesc și 
fel de fel de chipuri spre mai mare dosadă izvodesc). Așe Strutocamila, în 
vreo parte a să clăti, de fricoasă nu putea, ceva a grai, de proastă nu știa, 
pentru care lucru, din gura ei altă ceva nu să audziia fără numai bolbăietura 
carea de la moșii şi strămoşii săi învăţasă şi prin glasul fără articule din 
piept şi din gârtan acestea îi clocotiia: r.r.r.a.a.a.c.C.C.0.0.0.v.v.V. a.a.a., pre 
carile mai pre urmă, iarăşi Lupul filosofind, într-acesta chip le-au tâlcuit: 
rău, rău, rău, ah, ah, ah, capul, capul, capul, oh oh oh, vai, vai, vai. Pre 
aceasta vreme şi Vulpea piielea blănarilor şi carnea cioarâlor își dede, căci 
nici pământul în sine o priimi, nici aerul de cât era uscată a o mai zbici 
putu. Și ase, şi ea plata vicleşugului prăpădenie și peire de năprasnă a fi 
cunoscu (că a vicleșugului săminţe vara să samănă dulci și, iarna răsar 


amară, a cărora poamă întâi îndulcesc, apoi cu nesuferită amărâme 
otrăvăsc). 


Pasirile dară şi dobitoacele, toate acmu lucrurile-şi după cuvântu-și şi 
pofta-și isprăvite şi deplin tocmite a fi părându-li-se, a omoniii şi legăturii 
cuprindere şi a monarșilor săi vecinică şi neprepusă stăpânire, cu zapise, cu 
urice și cu hrisovuluri a întări şi a adeveri socotiră. Deci hirograful cu a 
tuturor iscăliturile de obște, pre carile monarhilor săi dederă, într-acesta 
chip era :,„Adecă noi, pasirile văzduhului și dobitoacele pământului, cu 
această a noastră de obşte scrisoare scriem şi mărturisim, precum de nime 
siliți, nici asupriţi, ce dintr-a noastră bună voie, gând bun am gândit, sfat 
adevărat am sfătuit şi lucru de cinste cu cuviinţă și spre folosul de obşte am 
început, am săvârşit şi cu iscăliturile noastre l-am întărit, ca de astădzi 
înainte cu toţii noi, veri zburătoare, veri pre pământ mărgătoare ar fi într-o 
inimă și într-o învoință supt doaă monarhii a doi monarhi, a înălțatului 
Vulturului adecă și a preaputinciosului Leului, supuși și aciuaţi să fim. 
Aşijderea, epitropii și în toate puternicii acestor slăvite împărăţii 
otcârmuitori, Corbul adecăte şi Strutocamilon, orice ne-ar porunci și orice 
ne-ar învăţa, fără de nici o îngăimală și fără leac de crâcneală ascultători şi 
următori să ne arătăm. După aceasta, într-o pravilă şi în unirea legiurilor 
(deosăbi de obiceele locului) să ne aflăm, a tot priietinul priietin și a tot 
nepriietinul nepriietin de obște să priim sau să nu priim. Greul și nevoia 
unul altuia să purtăm, în toată evthihiia şi distihiia tovarăşi nedespărțiţi şi 
neîndoiţi să ne ţinem, nicicum a vremilor, a lucrurilor şi a tâmplărilor 
profasin sau alt chip de fereală și de șuvăială să punem, ce orice ar fi şi s-ar 
tâmpla cu sfatul de obște pentru folosul de obște să arătăm, să dzicem şi să 
facem. Aşșijderea, cu strașnic şi în veci stătătoriu giurământ, pre nume şi 
viața a marilor împărați ne giurăm și spre cinstea monarhiilor noastre 
cuvânt dăm, ca oricine vrăodânăoară împotrivnic, neascultătoriu sau viclean 
epitropilor împăraţilor noștri milostivi s-ar afla, din ceata, neamul, cinstea şi 
adunarea noastră afara să-l scoatem, şi obştii nepriietin, legiurilor eretic și 
pravilelor călcătoriu să-l cunoaştem și, până când a noastră şi a lui viaţă 
între muritori s-ar tăvăli, ochiul zavistiii, mâna izbândii şi inima vrăjmăşii 
deasupra unuia ca aceluia să nu rădicăm, ce pururea gonit și izgonit din 
țircălamul unirii noastre avându-l, toată ura vrăjmăşiii nu numai în lucruri, 
în bucate și în avuţie-i să să oprească, ce așeși, până la curmarea dzilelor şi 
vieţii lungindu-să, să să lățască, atâta cât, din bătrân până la tânăr și din 


sugariu până la golaş milostivindu-ne, să nu dojenim și de la ac până la aţă 
cu avuţie, cu neam, cu simenţie în prav şi pulbere a-l întoarce să silim. (Că 
precum vrăjmășiia veche adânci rădăcini sloboade, așe și izbânda în neam 
şi semenții să lăţeşte.) Aşijderea pentru trii de moarte nepriietini, tuturor 
mai cu de-adins în ştire să fie şi în pomenire din rod și-n rod să ţie: adecă 
pentru lInorog, Filul și Vidra, carii pururea neînduplecaţi în răutate și 
neobosiţi în vrajbe s-au arătat. Ca toată pasirea iute la zburat, toată jiganiia 
repede la alergat și toată dihaniia ascuţită la adulmăcat, pururea gata şi fără 
preget să fie, până când, sau în silte, sau în curse, sau în colţi, sau în unghii 
răii rău vor cădea, și cea ce li să cade plată-și vor lua, de vreme ce aceste 
aievea nepriietini și vrăjmași obștii s-au purtat, împăraţilor nesupușşi și 
poroncilor neascultători s-au aflat. 


Încăşile cu toţii dzicem şi adeverim și din tot sufletul şi inima 
făgăduim ca toate capitulurile şi punturile (pre carile împărații noștri 
milostivi de la noi au poftit) în veci neclătite, nebetejite și nesmintite să le 
păzim. Și iarăşile învoim şi poftim ca pe epitropul ce avem (carile chipul şi 
icoana împăratului nostru poartă) în viaţă neschimbat şi nemutat stăpân să-l 
avem și să-l ținem. Iară după a lor viaţă, ori pre carile din odraslele lor 
cerescul Vultur și Leu în scaunul părinţilor săi ar pune, pre acela următoriu 
şi moştenitoriu epitropiii cu toată învoinţa să-l priimim, ca în veci de veci 
semenţiia lor din thronul stăpânirii să nu lipsască, ce cât luna să trăiască și 
cât soarele să cu fericire viețuiască. Fie, fie, fie! 


Pentru dară mai bună credinţa și deplin adeverinţa plecat hirograful 
nostru la pravul pragului şi la scăuiașul talpelor a milostivilor noştri 
împărați am pus. Datu-s-au în anul monarhiii pasirilor 29.000, iară a 
monarhiii jiganiilor 30.100, în anul epitropiii Corbului 1.500, iară a 
epitropiii Strutocamilii 100. Coțofana uricariul de omăt, pis. 


Brehnacea, Șoimul, Uliul, Coruiul, Rârăul, Hârăţul, Cioara, Coțofana, 
Puhacea, Caia, Pardosul, Ursul, Vulpea, Ciacal, Bursucul, Râsul, Veverita, 
Dulful, Sobolul, Cânele, Coteiul, Ogarul, Mâţa Sălbatecă, Mâţa de Casă, 
Guziul, Nevăstuica, Șoarecele. 


Pasirile şi dobitoacele supuse: Lebăda, Dropiia, Vaca, Gânsca, Rața, 
Curca, Găina, Păunul, Vrabiia, Porumbul, 'Turturea, Gangur, Piţiguş, Cintiţa, 
Fasanu, Patrânichea, Prepeliţa, Cârsteiul, Rândunea, Lăstunu, Calul, Boul, 


Oaia, Capra, Porcu, Măgarul, Cămila, Dzimbrii, Cerbul, Ciuta, Căprioara, 
Iepurile, Colunul și alalte pasiri, dobitoace și jigănii câte în ce riu sus și pre 
pământ gios ne aflăm, pre aceasta ne legăm, ne giurăm și cele scrise 
priimim și adeverim." 


Hirograful acesta, dacă prin referendariul, elcovanul, la mâna 
împăraţilor cu mare cinste și plecăciune îl trimasără, împărații hrisovului la 
adunări trimasără, carile într-acesta chip să citiia :„Noi, Vulturul şi Leul, 
monarșii văzduhului și a pământului și într-aceste doaă stihii a tuturor 
lăcuitoarelor pasiri și dobitoace aftocratori și oblăduitori, zburătoarelor până 
preste nuări şi mărgătoarelor până peste marginile pământului în ştire facem 
că umilința împărăteştii noastre inimi vrând şi învoind ca cele până acmu 
între înălţatele noastre împotrivnice vrajbe să să împace, toate tulburările în 
lineşte a să preface și pentru ca fietecarile hotarăle sale să-și cunoască şi 
supușii fără nici o scandală să-și deosăbască. Așijderea, ca cu toţii într-o 
unire de dragoste adevă rată și într-o inimă de tot vicleşugul neimată să să 
alcătuiască, prin luminatele noastre scrisori şi decât vântul mai repedzii 
noștri alergători, tuturor celora ce a şti li să cădea, în ştire am dat și prin 
strașnica noastră poruncă i-am chemat, și la locul orânduit, la adunarea de 
obşte i-am adunat. Cărora arătându-le că, precum cloșca puișorii săi, aşe 
nebiruita noastră putere cineşi pre al său supt aciuarea și ocrotirea aripilor 
sale a aciua și a ocroti va şi pofteşte. Ca nu cumva de acmu înainte cineva 
din neprietini spre dânşii mâna strâmbătăţii a întinde şi cu ochiul 
vicleșugului a le căuta să poată, sau a putea a gândi să îndrăznească. 
Aşedară, cu toţii, buna împărăteasca noastră vrere vădzând şi spre cel de 
obşte folos a fi pricepând, poruncii noastre s-au plecat şi înaintea feţii tot 
genunchiul s-au închinat. De care lucru, şi nemăsurata noastră milosirdie 
din scaunul înălțimei sale plecându-să şi spre umilința lor milostivindu-să, 
din rostul monarhicesc dzicem și dzisa cu împărătescul hrisovul întărim și 
adeverim ca pre toţi în toată dragostea și priinţa să-i avem și cineşi după a 
sa stepănă și măsură în cinste și cuviință să-i ţinem. Așijderea, de tot 
împotrivnicul şi pizmașul cu nebiruita noastră putere să-i apărăm și pre 
dușmanii lor de la dânşii departe să-i gonim și să-i izgonim. Ales şi mai 
vârtos pre unii, carii şi poruncilor noastre ca nişte obraznici îndrăznesc 
neascultători şi supuşilor noştri bântuitori și publecăi răscolitori aievea s-au 
vădzut şi s-au arătat. Pre unii dară ca aceiia dzicem și poruncim ca, în scurtă 
viața lor, luminată fața noastră să nu vadă, nici vreodânăoară ei sau 


semenţiia lor între senatorii noștri să încapă, nici vreunii stepene de cinste 
în veci să să învrednicească, ce pururea în împărăteasca noastră de 
nescăpată urgie aflându-să, ascuţita și netâmpita spată gonindu-i și 
întirindu-i, să nu să lenească. Însă acestea despre mare mila noastră ferite 
vor fi, până când şi supușii noștri dreptatea, omonia și credinţa cătră noi 
nebetijită vor păzi, fără preget și fără cârteală, spre toate poruncile noastre 
vor sirgui şi cele de pre an dări fără rămăşiţă și zăticneală, la cămările slăvii 
noastre dând, datoriia țărănească după obiceiul vechiu vor plăti. Aşijderea, 
dzicem şi poruncim ca ponturile și capitulurile carile încă la adunarea dintâi 
s-au legat și s-au aședzat, nesmintite, neclătite și neviclenite ţiindu-le, în 
veci ei şi următorii lor, aşe să îmble, cât în cevași şi câtvaşi macar cum lina 
şi odihnita noastră voie să nu scârbască, nici singur şie cu lenevirea sau cu 
îndrăznirea ură şi urgie asupra să-și aducă. 


Aşedară, alor noastre monarhiceşti porunci ascultătorilor şi în tot 
chipul drept slujitorilor, milă și căutare, cinste și în bunătăţi mare 
blagoutrobna noastră împărăție făgăduieşte. Iară într-alt chip celuia ce ar 
gândi, ar dzice și ar lucra, prada casii, sărăciia avuţiii, izgnania moșiii și, în 
cea mai de pre de urmă, romfea, sabiia dintr-îmbe părţile ascuţită, între trup 
şi între capu-i despărțitoare, de grabnică şi ocărâtă moarte aducătoare, plata 
şi izbânda îi va fi. Aceasta scriem şi într-alt chip nu va fi. Datu-s-au în anul 
monarhiii Vulturului 29.000, iară la anul monarhiii Leului 30.100, în anul 
epitropiii Corbului 1.500, iară a epitropiii Strutocamilei 100. 


Vulturul monarh, Leul monarh. Lebăda vel logofet povelil, Boul vel 
logofet povelil. Coțofana uricar pis. 


Ponturile şi capitulurile împărătești 1. Corbul în veci şi săminţia lui 
peste veci epitrop împărăţiii Vulturului să fie. Toată pasirea domn și 
stăpânitoriu să-l cunoască, şi într-însele putere slobodă a lega și a dezlega, a 
omori şi a ierta, să aibă. 2. Strutocamila în veci şi seminţiia lui (având, de 
nu va avea, şi neavând, da va avea) peste veci epitrop împărăţiii Leului să 
fie. Tot dobitocul și jiganiia domn și stapânitoriu să-l ţie, în carile a lega, a 
dezlega, a omorî, a ierta putere slobodă să aibă. 3. Siloghismul Corbului 
făcut în barbara, în veci neclătit şi nedieresit să rămâie. Așijderea, tainică 
filosofia Lupului în școala dobitoacelor să nu să profesască, nici ale lui 
tâlcuiri și exighises să se citească, ce în locul filosofiii câneşti de batgiocură 


să să aibă. 4. Cu Filul și cu Inorogul cineva din jigănii prieteșug, cuvânt, 
corespondențţie, veri aievea, veri pre taină, din gură sau din scrisori și în tot 
alt chipul, macar cum, să nu aibă, nici rudenie cu dânșii să facă, nici precum 
rude unul altuia sint să să răspundză. Ce cu toţii vrăjmași şi de moarte 
nepriietini să-i cunoască, şi prin toată vremea de goană și de vânătoare să 
nu să părăsască, până când cea căzută și de pre urmă plată sau cu moarte 
cumplită, sau cu viaţă năcăjită ş-or da. 5. Vidra dintr-îmbe stihiile gonită şi 
dintr-amândoaă monarhiile izgonită să fie, și cine într-alt chip ar socoti, cu 
moartea să plătească. 6. Lupul din bârlogul său afară a ieși (fără numai 
pentru hrana) vrednic și slobod să nu fie și cu Ciacalul împreunări și 
voroave să nu aibă. 7. Pasirile cu dobitoacele cuscrie și rudenie a face dintr- 
îmbe părțile neapărate și neoprite să fie, și încă cătră aceasta unii pre alţii, 
pre cât vor putea a îndemna, nevoitori și silitori să fie, ca într-acesta chip 
mai multă dragoste și prieteșug între dânșii să să lăţască. 8. Pasirile într- 
agiutoriu Strutocamilei și dobitoacele într-agiutoriu Corbului (când despre 
nepriietinii obștii vreo tulburare sau amestecare s-ar tâmpla) fără preget şi 
împotrivire să fie. 9. La toată cheltuiala carea cu a nepriietinilor pricină a 
vini s-ar tâmpla, pasirile doaă părţi, iară dobitoacele o parte să dea şi dulăii 
de casă cu coteii şi cu Râsul împreună (carii pentru strajea munţilor s-au 
ales) toate strâmptorile munţilor cuprindzind, carile ce ar simţi, unul cătră 
altul ştire să dea, ca într-acesta chip și paza mai bună să fie, şi vânătoarea 
fără gonașşi să nu rămâie. 10. Dările de pre an de bunăvoie, făra lipsă şi fără 
bănat strângându-le, să le numere, cumpănească, în pungi băgându-le, să le 
lege şi să le pecetluiască, și așe, prin mijlocitori credincioşi, la cămările 
slăvii noastre, fără sminteală să să trimaţă. 


Acestea toate, cine într-alt chip ar gândi, ar socoti, ar vorovi, sau 
vreuna cât de mică din orânduiala și aședzimântul ce s-au pus, ar sminti, 
până la trii neamuri a casăi pradă, a moșiilor pusteire, a avuţiii la cămările 
împărătești luare şi, în cea mai de pre urmă, groznică și cumplită moarte să 
ştie. " Aședară, zapisul supuşilor, uricul împăraţilor și ponturile legăturilor 
într-acesta chip alcătuindu-să și aședzindu-să și cu toţii acmu de lucrul 
isprăvit veselindu-să, fietecare monarh sfetnicilor, senatorilor și supușilor 
săi cinste şi masă mare să gătească porunciră (că după izbânda voii, izbânda 
limarghiii pururea urmadză şi gâlceava împăcată în bucate şi vin să 
sloboade). După împărăteasca poruncă toate să gătară, fel de feliuri de 
mâncări, în divuri, în chipuri de băuturi, pre mese să aşedzară. Fietecarile 


după cinstea şi stepăna sa la deosăbite mese, cineşi după neamul său și 
feliul să orânduiră (că chipul întâi a trufiii în procathedriia mesii să 
zugrăvește și toată mândria în scaunul cel mai de sus să săvârşeşte). Iară la 
masa la carea singuri împărații să ospăta, altora loc de ședzut nu arăta, fără 
numai Corbului și Strutocamilii, carii pentru slujba epitropiii ce purta decât 
toate dihaniile lumii mai în cinste să avea. Cătră aceștea pre Brehnace și pre 
Pardos adăogea, ca cum dintr-alții mai aleşi și după epitropi al doilea ar fi. 


Ei într-acesta chip la veseliia ospăţului aşedzindu-să și în tot feliul de 
dezmierdări desfătându-să și acmu păharăle pre masă ades primblându-să, 
cineși pre monarhul său cu nespuse laude și colachii în ceriuri înălța (că 
vinul, în stomah intrând, aburul la cap trimite și aburul vinului, în cap 
învăluindu-să, gândurile acoperite și cuvintele negândite la ivală scoate). Și 
acmu la cele mai dinluntru a voroavelor pozvolenii întrând, cine de viteaz, 
cine de credincios, cine de vârtos să lăuda. Așijderea, cine credinţa și priinţa 
sa, cine vicleşugul și vrăjmăşiia altuia, cu desfrătate și cu vinul împiedicate 
voroave arăta. 


Acestea încă ei bolbăind și stropii vinului din gura unuia în obrazul 
altuia sărind, iată, de năprasnă și fără veste, toate turmele și neamurile a 
tuturor mușştelor la masă nechemate și la ospăț neîmbiiate a vini şi fără nici 
o sială a să ospăta vădzură. 


Că, precum mai denainte s-au pomenit, în noaptea carea Ciacalul de 
după gardul prisăcii sfatul albinelor şi a viespilor audzisă, şi a doa dzi, 
viind, Lupului şi Vulpii povestisă, a doa dzi viespile toate pre gărgăuni, pre 
tăuni, pre ţinţari şi pre alte cete de muște şi de mușiţe îndemnând, la albine 
s-au adunat, şi fietecarea de vestea carea audzisă povestind, adecă precum 
Vulturul tuturor zburătoarelor monarh să să fie ales şi hirografi de la toţi să 
fie cerşut şi să fie și luat au înţeles. Care lucru, tot neamul muştelor, pre sine 
nu mai puţin decât pasirile zburătoare ştiind: „ Sculaţi, fraţi, între sine 
dzisără, și oriunde acele adunări vom putea afla, acolea a noastră elefterie a 
cunoaşte să le facem, ca altă dată să priceapă, (că nu toată pasirea 
zburătoare să mănâncă, nici tot marile pre cel mai mic stăpânește, nici toată 
pofta din părere născută să plineşte)"”. Neamul dară muștelor, precum s-au 
dzis, tot într-un suflet şi într-o inimă sculându-să și mai mult cu focul inimii 
decât cu aripile zburând și ducându-să, pre toate zburătoarele şi 


mărgătoarele la pomenitul ospăț aflară. Carile, mai mult de mânie decât de 
foame, în bucatele streine și în agonisita altora ca focul în paie şi ca scânteia 
în iarba pucioasă intrară. Aceasta toți sfetnicii şi senatorii din îmbe părţile 
vădzind, în mierare și ciudesă ca aceasta sta şi ce poate fi aceasta, din cap, 
din urme şi din ochi semne făcându-și, muţește întreba. Toţi de toţi întreba 
şi cel ce să răspundză nu era. 


Albinele, viespile, muștile şi alalte gloate nicicum ceva uitându-să, ca 
la bucatele și mesele sale, fără nici o grijă, mânca, împrăștiia și de pre masă 
gios, la furnici arunca. Căci şi furnicile, de acestea oblicind, după alalte 
muște urmară, dzicând precum partea zburătoarelor sint, de vreme ce ca 
pasirile să oaă şi cu vreme aripi ca muștele şi ca alalte lighioi zburătoare 
fac. Iară Vulturul și Leul, de mânie, ca beșica de vânt să împlură, unul piui, 
altul răcni, și fietecarile cetelor și bulucurilor sale de războiu și de bătaie să 
să gătească cu urgie porunciră. Şi „nici unul din tâlharii în samă nebăgători 
să nu scape!" striga: „Cine sint aceștea carii de strașnice chipurile 
împărătești a să sii n-au învăţat? Carii sint aceştea ce de frica groazniciii 
noastre nu s-au cutremurat? Au ieste cineva supt soare a căruia neștiutorii a 
să ruşina ochii de străluminarea slăvii noastre să nu să tâmpască? Au ieste 
din fața pământului până în ţârcălamul lunii duh ca acela carile gând 
împotrivnic spre nebiruita noastră putere să puie? Cum mai curând dară în 
unghi să-i fărâmațţi, în colți să-i zdrumicaţi, în labe să-i spinticaţi şi cu lutul 
şi ţărna să-i amestecați şi ca pravul şi pulberea în vânt să-i aruncaţi”. 


După a împăraţilor poruncă, cu toţii îndată de masă și veselie să lăsară 
şi de arme şi de războiu să apucară (că precum după răscoale lineștea cu 
veseliile, așe după veselii armele şi gâlcevile adese urmadză), toată jiganiia 
cumplită colții îşi tociia şi toată pasirea rumpătoare pintenii își ascuţiia. 
Cucoarăle cu buciunele buciuma, lebedele cântecul cel de pre urmă a morţii 
cânta, păunii, de răutatea ce videa, în gura mare și cu jele să văieta, șoimii 
ca hatmanii, uleii ca sărdarii, coruii ca căpitanii pe dinaintea gloatelor şi a 
bulucurilor să primbla, pupădza ca ceauşii la alaiu îi aședza, căile din 
fluiere șuiera, brehnăcile înalt pentru paza străjilor să înălța. Vulturul 
deasupra tuturor împărăteşte celea trebuitoare slujitorilor porunciia, carii în 
aripa dreaptă şi în aripa stângă de războiu să şicuia. Într-acestași chip şi 
jigăniile pre pământ, cineşi la polcul şi la ceata sa orânduindu-să, la 
meideanul bătăii cu mare dârjie ieșiră. 


Iară după ce puhacele din puşcile cele mari şi cucuvaiele din cele mici 
sămnul războiul dederă, îndată sunete, buhnete, trăsnete, plesnete, vâjiituri 
şi duduituri preste tot locul să răzsunară. Că iuți aripile vulturilor, 
brehnăcilor, rarăilor, șoimilor, uleilor şi a coruilor cu mare vâjiituri aerul 
despica, leii, urșii, pardoşii, dulăii, ogarii și coteii, cu unghile țărna 
aruncând pulberea în ceriu spulbăra și cu neguri de prav luminoasă radzele 
soarelui astupa. Mânie ca aceasta vărsară, vrăjmășşie ca aceasta arătară, 
gătire ca aceasta făcură, tunară, detunară, trăsniră, plesniră, răcniră, piuiră și 
din toate părţile cu mare urgie marile acestea jigănii asupra micşoarelor 
musculițe să repedziră. Ce, precum să dzice cuvântul (Fată munţii și 
născură un şoarece), că pre câtă groază arătară, atâta de batgiocură 
rămasără, de vreme ce micşorimea albinelor, viespilor, muștelor şi a 
ținţarilor asupra mărimei pasirilor și jiganiilor toată ocara şi batgiocura 
adusără. Căci muștele, cu putinţa aripilor în slava ceriului râdicându-să, 
colții și brâncele cele vrăjmașe a jigăniilor celor cumplite ceva de laudă a 
isprăvi sau în ceva a le beteji nu putură. În aer aşijderea toate pasirile 
rumpătoare (căci alalte numai privitoare era) cu grele trupurile ce purta şi 
cu mari aripile ce le otcârmuia, în gios slobodzindu-să și în sus râdicându- 
să, repede răpegiunea ce făcea, muștele cu puţină clătire şi într-o parte din 
cale ferire, în deşert a lovi şi în zădar a ieşi o făcea. Încă de multe ori, 
pentru mai mare batgiocura, pre spate le încăleca și pintre unghi și pe supt 
aripi slobode şi fără primejdie zbura. Iară când vreuna dintr-însele în brânca 
a vreunii pasiri sau jigănii a cădea să tâmpla, cum să o strângă și cum să o 
fărâme nu avea (că precum mărimea la unile arătoasă, iară la altele ca un 
boţ greu mişeloasă, aşe micșorimea la unele de nemică, iară la unele decât 
mărimea cu multul mai vrednică ieste). Iară supţirele şi otrăvit acul 
albinelor, viespilor și a gărgăunilor cu carile iele în locul suliţii și a sigeţii să 
într-arma, cât de pre lesne în palma pasirii sau în talpa jigănii îl înfigea, al 
căruia cumplită durere nu numai cât trupul le beșica, ce încă până la inimă 
pătrundzind, la ficaţi le străbătea. Și aşe mușştile, după ce în aer pre cât vrea 
pre pasiri obosiia, trântorii buciumul de înturnat cânta şi cu toatele de 
iznoavă la ospăț şi la masă să aședza, nicicum a leilor sau a altor jigănii 
călcături şi stropșituri în samă băgând (că precum orbul de noapte nu să 
grijeşte, aşe cel prea slab de cel prea tare nu să siieşte, că cel ce n-are de ce 
să prăda de prădătoriu, ca udul de ploaie, nu să teme). Deci când jigăniile 
pre pământ mai mare navală le da, atuncea muștele, prin nări, prin urechi, 
printre vine și pre supt susiori întrându-le, să aciua. De care lucru, 


nepriietinii, nu pre atâta luptători, pre cât scut, cetate și apărători le era (că 
norocul când pre cel norocit a batgiocuri va, întâi cu a sa putere îl mărește, 
apoi cu a altuia slăbiciune îl domoleşte). Iară când muştele de bunăvoie le 
părăsiia și mai înalt în aer să suia, jiganiilor altă, fără numai urletul în vânt 
şi trântitul cu curul la pământ nu le rămânea. Căci mușştele, de urlete a să 
spăriia neînvăţate și din labele lor în văzduh depărtate fiind, în toată nefrica 
şi negrijea să afla, şi pre spinarea zburătoarelor ca în carâte împărătești 
legănându-să să primbla (între muritori de să dă vreo fericire, pare-mi-să că 
alta mai mare a fi nu poate decât din rea pizma nepriietinului bun sfârşitul 
lucrului a să tâmpla. Așijderea, mai mare nenorocire cineva a păţi nu poate 
decât din pricina pizmei sale, fericire nepriietinului a vini când vede). 


Într-acesta chip dară jiganiile şi pasirile câtăva vreme în zadar trudite 
şi în deşert ostenite, până mai pre urmă, mai mult de năcaz decât de trudă 
obosindu-să şi mai mult de mânie decât de osteninţă înădușindu-să, pentru 
ca puţinteluş duhurile înfocate să-și răcorească și puterile slăbite să-şi 
odihnească, buciumul de întors cântară. Și pentru ca stomahurile leşinate 
să-şi întărească, la ospăț să aşedzară. Dară nice aceasta cu vreo ticneală a le 
fi putu (că precum înădușitul fum, cu nările trăgând, mai rău să înădușește, 
aşe odihna fără năroc decât războiul vrăjmaş mai cumplită ieste), de vreme 
ce mulțimea ţințarilor și a muștelor, carile nu numai a mesăi, ce şi a tot 
pământului față în giur împregiur acoperiia, şi atâta aerul cu micile lor 
trupuri ca cu un fum și prav împlusă, cât jigăniile, de mare ostenință mai 
adese duhurile a-și trage vrând, cu văzduhul împreună și micile acelea 
lighioi cu nările sorbiia, carile, până la plomâi mărgându-le, mai mare 
înădușală le făcea. Jigăniile săriia, să trântiia, suspina, strănuta, capul li să 
învârtejiia, greaţa li să scorniia, iară altăceva nici procopsiia, nici își folosiia 
(că precum mâniia naşte izbânda, așe izbânda nedobândită naște dosada, de 
carea mâniia singură ca cu laţul său să zugrumă). 


Pedeapsă și ocară ca aceasta le zămisli nebuna mândrie și dosadă ca 
aceasta le născu mândra nebunie. (Că de multe ori părerea înaltă şi tocma 
peste nuări ridicată, în fundul beznii necunoştinţii pohârnindu-să, cade, și cu 
cât mai cu mărime să slăveşte, cu atâta mai în prăpaste, prăvălindu-să, să 
ocărește. Asijderea, adese s-au vădzut că lucrurile prea putincioasă şi prea 
vârtoasă pre lesne a să zdrumica și a să fărâma încă de la cel prea slab și 
moale, precum diamantul cu plumb să lucreadză și, cu pravul său și cu 


curma fierului tăindu-să, să despică, să rujdeşte şi să juleşte. Moartea și 
peirea filului șoarecele ieste, picătura ploii piatra găureşte și funea de teiu 
cu vreme marmurile despică. Că lucru aşe de putincios și de vârtos supt 
soare nu ieste căruia biruinţă și înfrângere să nu să dea, încă de unde nici 
gândeşte, nici nedejduiește). 


Aședară, falnicile şi trufaşele dihanii, duhurile cele înalte şi înfipte ce 
purta și sprâncenele cele peste frunte ridicate ce înălța, cu ocara a toată 
lumea, de tot gios le lăsară și gândul într-altă socoteală își mutară. 


Între pasiri, dară, era Brehnacea, carea, macar că şi ea, nu mai puţin 
decât alalte, de vărsatul singe nevinovat ca de o privală prea frumoasă să 
veseliia și de toată carnea proaspătă nu să oțărâia, nici să scărăndăviia, însă 
de multe ori când sfaturile grele să zbătea şi lucrurile mari să dirmoia, decât 
alalte precum mai adese și mai de-aproape adevărul a atinge să videa şi 
totdeauna spre cele mai line şi odihnite lucruri învăţa și îndemna (că la tot 
sfatul, când în vreo parte a să aşedza nicicum a să alege nu poate, spre 
partea lineștii a să pleca sfat înţelepțăsc ieste). Precum odânăoară cătră 
Cucunos filosofiia Lupului aievea adeveriia și de sfatul ce pentru Struţ 
începusă să să părăsască cu toată nevoinţa siliia, aşijderea cele mai de pre 
urmă, precum ceva de cinste a toată monarhiii să aducă nedejde nu ieste 
dzicea. Aceasta pasire, dară, vădzând că din partea carea nici nedejduia, 
lucruri ca acestea nebiruite şi nele cuite să scorniră, precum cu vreme celea 
de carile grijă purta, de să vor ijdări, cu cât mai rele și mai cumplite 
răscoale în tot trupul publicăi vor aduce socoti. De care lucru, acestea așe în 
sine chitindu-le și oarecum până a nu fi, cu ochiul sufletului ca cum acmu ar 
fi vădzindu-le, cătră tot theatrul voroavă ca aceasta făcu: În lume într- 
aceasta lucrurile tâmplătoare cum vor vini şi cum vor cădea, nime dintre 
muritori deplin și cum sint cu mintea a le cuprinde poate, nici vreodânăoară 
cineva rădăcina adevărului pentru cele fiitoare, afară din tot prepusul, cu 
socoteala a atinge s-au vădzut. Ce precum toate lucrurile în lume sau 
fiinţăşti sint, sau tâmplătoreşti, așe în doaă chipuri pentru dânsele a să 
adeveri și a să înştiința poate. În cele tâmplătoare dară, începutul adese 
greșeşte, iară sfârșitul singur pe sine de bine sau de rău început să arată şi să 
dovedește. De care lucru, a celor tâmplătoare, până sfârşitul nu le videm, 
nici de rele a le huli, nici de bune a le lăuda fără prepus putem. Iară în cele 
ființeşti, precum începutul, așe săvârșitul, după a firii urmare, afară din tot 


prepusul, precum sint a le pricepe și a le giudeca îndrăznim și putem. Că 
precum în ciurul cu gaurile largi mulțime de grăunțe mititele punem și 
veşca ciurului dincoace și dincolea batem şi zbatem, din cele multe grăunțe, 
carile întâi şi carile mai pre urmă a cădea s-ar tâmpla nu știm. Iară precum 
până în cea de pre urmă, precum toate vor cădea, fără greș știm. Că fireşte 
toată greuimea la mijloc trage şi tot grăunţul mic prin gaura mare neoprit 
trece, şi așe, urmadză ca ciurul zbătându-să, grăunțele unul pre altul 
deasupra îngreuind, spre cădere să-l împingă, după acela altul şi altul, până 
când tot cel ce împingea, de nime neîmpins, ce singur din greutatea firească, 
după altele urmând, să cadză. De care lucru, în lucrurile tâmplătoare, cei ce 
cu minte întreagă să slujăsc, aceasta laudă şi spre bine prognosticesc, ca 
oricând calea lineştii s-ar afla, drumul tulburării cu lunecătoriu piciorul 
norocirii să nu calce, ce totdeauna în cărarea lineştii şi potica păcii, oricât de 
strâmptă ar fi, nepărăsit şi neabătut să călătorească. Că macar că lucrurile la 
începătură mici şi pre lesne a să isprăvi să vad, însă lucrul, de ce să 
lucreadză, creşte şi să măreşte, cu carile împreună și  lesnirile 
împiedecându-să, nevoile să mămineadză și să îngreuiadză, și așe, cele mai 
multe, de sfârșitul fericit şi lăudat scăpându-să, să deznedejduiesc. 
Aşijderea, pricina pricinelor a toată pricinele dintâi privitoare şi 
giudecâtoare ieste, carile fără cea cădzută plată și răsplătire a le lăsa nu 
poate (că precum greuimea grăunțului deasupra căderii celui dedesupt 
pricină au fost, așe greuimea altuia pricină căderii celuia ce căderea 
celuialalt au pricinuit va fi). 


Aședară, lucrurile muritorilor și muritorii, ori ca grăunţele în ciur, ori 
ca spiţele în roată ar fi, adevărul fără prepus ieste, că loc stătătoriu şi viaţă 
credincioasă cuiva din fire nu s-au dat, nici să va da, ce toate sfera nestării 
sale sint să încungiure și nesăvârșit ţircăiamul firii sint să împregiure și 
fietecui decât sine cel mai tare ieste să să afle și pricina pricinătoare fără 
izbânda pricinirii ieste să nu scape. 


Deci până la cuvântul ce voi să grăiesc voi vini, asupra acestuia lucru o 
pildă, carea în dzilele bătrâneţelor mele a privi mi s-au tâmplat, ascultători 
și îngăduitori să fiți pre toţi vă poftesc. 


Odânoară pentru hrana tâmplându-mi-să peste creşteturile munţilor a 
zbura și peste toți câmpii cu ochii a mă primbla, întrun mușinoiu un guziu, 


de cu vară, ca preste iarnă hrană să-i fie, de prin ţarini grăuncene culesese și 
cu multe nevoi şi ostenele în mișina ce făcusă le strânsese. Şi aşe, cu lineşte 
şi cu odihnă viaţa trăgându-și, o furnică de mișina guziului dede, carea, un 
grăunți râdicând, la mușinoiul său îl dusă, pre care alalte furnici, cu 
dobândă și pradă gata ca aceasta vădzind-o, cu toatele după dânsa să luară. 
Şi dacă la casa bietului guziu agiunsără și de strânsă grămadă grăunțelor 
dederă, îndată a o prăda, a o încărca și a o căra începură. Guziul, săracul, în 
vreme ca aceia de tot agiutoriul scăpat şi de rădăcinile curechiului ce mai 
denainte stricase blăstămat simțindu-să, din toată nedejdea să scăpă și cu 
mare foamete din fălcile morţii nu scăpă. Iară furnica, carea întâiu pricina 
prădzii, foamei și mai pre urmă şi a morţii guziului era, de bişugul şi bivul 
carile peste toată iarna avusese îngrășindu-să şi îngroşindu-să, cu aripi ca 
pasirile să într-aripă și ca muștele în aer cu mare slobodzenie zbură. Iară 
lângă mușinoiul furnicelor, de cu primăvară, în spinii carii acolea aproape 
era, o păsăruică mititelușă cuibul a-și face și puii a-și scoate să tâmplă, 
carea tot cu furnici mititele puișorii a-și hrăni și a-i creşte era obiciuită. Căci 
amintrilea nici ea alte lighioi mai mari a prinde, nici puii ei a le înghiţi sau a 
le amistui putea. Iară într-o dzi cea îndestulită nafaca uitându-și și a firii 
sale hotare trecându-și, furnica cea mare şi cu aripi prinsă (căci şi furnica 
atuncea îşi găseşte peirea, când îndobândește aripile), pre carea, după câtăva 
luptă şi trudă biruind-o, mâncare puilor săi o dusă. Furnica, de primejdiia 
vieţii cuprinsă și de amărăciunea ceii mai de pre urmă suflare, cu duios și 
mişelos glas cătră păsăruică dzisă: „Nici tu, o, lacomo, fără plată vii 
rămânea)). Ce păsăruica, milos și jelnic cuvântul ei în samă nebăgând, 
fărâmi, fărâmiiele făcând-o, puilor o împărți. Eu, patima fumicăi vădzind şi 
cuvântul cel cu moarte amestecat din gură-i audzind, cu tot de-adinsul 
sfârşitul la ce ar ieşi și asupra păsăruicăi izbânda, când şi răsplătirea în ce 
chip ar fi ca să cu nosc, a oglindi mă pusăiu. Deci pasirea dacă furnica 
omori și puilor o împărţi, îndată, după obiceiu, la câmp, pentru ca alt vânat 
hrană puilor să prindză, să dusă. Aşe, ea în câmp lipsind, un şoarece pe 
spini urcându-să, cuibul cu puii păsăruicăi află. Carii, încă golași, fără tulee 
fiind și puterea aripilor de zburat încă neavând, pradă şoarecelui să făcură, 
pre carii șoarecele înecându-i, câte unul, câte unul, mâncare puilor săi îi 
căra. Iară când șoarecele, pentru ca și cel mai de pre urmă puiu să ia, să 
întoarsă, iată şi maica lor din câmp cu hrana în gură sosi. Carea, de puișori 
sărăcită cunoscândusa și pre prădătoriu încă în cuibul ei vrăjmășeşte pre 
puiul carile încă cu suflet rămăsese, a încolţi și a răni vădzind, pentru viaţa 


lui cu mare umilinţă pre șoarece a ruga începu: „Lasă-mi, tiranule, pre unul. 
Cruţă-mi, vrăjmaşule, pre acest mai mic macară. Nu mă lăsa așe de tot arsă 
şi înfocată, fie-ți milă de lacrămile și tânguirile mele, nu-mi pierde toată 
osteninţa tinereţelor, nu mă despărți de toată nedejdea bătrâneţelor mele! 
Adu-ţi aminte că și tu părinte a fii şi nascătoriu a nascuţi eşti. Socoteşte a 
inimii durere, carea maica pentru rodul pântecelui său pătimeşte. Eu păcatul 
mieu cunosc și în oglinda fărălegii mele acmu mă privăsc, pentru carea 
astăzi cea cădzută plată îmi iau şi dreaptă izbânda furnicăi întreit asupră-mi 
să face, ai căriia, o, ticăloasa, jelnicul glas n-am ascultat şi peste putinţele și 
hotarăle firii mele trecând, trag ce trag şi pat ce pat. Ia pilda mea asupra ta, 
o, nemilostivule, şi cu pedeaspa la mine sosită de cea la tine viitoare a scăpa 
te învaţă. Că precum mie întreit, ase ție îndzăcit pricina pricinelor să nu-ti 
răsplătească preste firea ei ieste. 


Și precum eu pre puii furnicăi i-am făcut fără maică, aşe pre mine, 
maica, tu m-ai făcut fără pui. Aşijderea, precum tu pre mine, maica oţăroasă 
şi jelnică, moartea puilor miei astădzi a privi m-ai făcut, așe mâne sau 
poimâne de neagră şi cumplită moartea ta a să olecăi și a să sărăci pre puii 
tăi va face. Și precum tu pre mine mă desficiorești, aşe altul pre puii tăi va 
despărinţi”. Acestea și altele ca acestea ticăită păsăruica cu olecăioase 
viersuri şi cu miloase glasuri pamintea și moartea puilor săi cu jele cânta: 


Ce șoarecele nici de verșşul și de viersuri în ceva înduplecându-să, nici 
de fierbinţi lacrămile şi duioase suspinurile păsăruicăi cevași milostivindu- 
să şi pre cel mai mic puiu omorând, cu mare veselie la cuibul său îl dusă. 
Vesel acmu șoarecele, şi de bişugoasă prada ce dobândisă mai îndrăzneţ şi 
mai simăţ făcându-să, mai tare a îmbia, și mai fară sială prin toți spinișorii a 
să urca începu, socotind ca tot spinul cuibu şi tot porumbreriul pui de pasire 
va avea (ce precum apelpisia de multe ori mai vrednicii lucreadză, aşe 
afthadia singură cu sabiia sa capul își răteadză). Că într-acea dată o mâţă 
sălbatecă pentru hrana prin spini şorecăind, sunetul îmbletului șoarecelui la 
urechi îi vini. Carea, după al său obiceiu, mai cu de-adins a să tupila şi a să 
şipuri începând, şoarecele cel ce sunetul făcea printre frundze zări, şi aşe, 
mâţa totdeodată și fără veste sărind, șoarecele, blăstămatul, toată sărita își 
pierdu (că când minţile de spaimă să uluiesc, atuncea și picioarele a fugi să 
împiiedecă şi în toate ierbuşoarele să invălătucesc). Aşe mâţa pre şoarece 
întâi în brânci, apoi în fălci apucând, cu mormăieturi trufașe și mândre i să 


lauda. Șoarecele între cele puţine olecăituri ce făcu, întâi era aceasta: („cine 
face, face-i-să, cine înghite undiţa, fier de corabie boreşte): osinda 
păsăruicăi m-au aflat". Șoarecele încă bine cuvintele nu-și încheie, și mâţa 
în oala stomahului a-l fierbe şi în tigaia maiurilor a-l prăji și în vasele 
maţelor a-l scoate începu. Așe mâţa, spre vânătoarea şoarecelui cu totului 
tot dându-să, ce o aştepta nici știia, nici să gândiia. Că într-acea ună dată, un 
dulău ciobănesc, pre lângă spini pentru paza oilor îmblând, mirosul mâţii 
adulmăcă, după miros urma luă, după urmă cu ochii de mâţă dede. În scurt, 
mâţa șoarecele încă bine nu înghiţisă, și ea acmu în fălcile dulăului sosisă, 
carea nu de cuvânt, ce așeşi mai nici de gând vreme a avea putu. Că 
vrăjmași şi ascuţiţi colții dulăului îndată toate oșcioarele îi zdrumicară şi 
toate măţișoarele îi deșirară. Dârz dulăul şi cu coada bârzoiată, ni la un spin, 
ni la altul piciorul după obiceiu râdica şi precum și el altuia vânat şi colac să 
găta, nicicum în minte îi era. 


Că pre acea vreme un lup, după oi cu mare meșterșug și mulcomiș 
linguşindu-să, asupra dulăului, fără veste cădzu. Lupul pre vechiu nepriietin 
așe singur și de tot agiutoriul strein și lipsit vădzind, asupra-i să-l fărâme 
năvrăpi. Dulăul, macar că cu lătratul cât putea pentru pizmașul de obşte 
ciobanului știre da şi cu toată vârtutea, cât prin putinţă îi era, cu lupul să 
lupta. Insă agiutoriul ciobanului a sosi, mai mult decât dulăul virtutea 
lupului a sprijeni zăbăvind, biruinţa la lup rămasă şi, bucăţi-bucăţele 
făcându-l, viermilor îl întinsă masă. Ciobanul până la locul bătăliii a sosi, 
încă de departe un pardos, frumos la piiele și vrăjmaş la inimă, precum 
asupra lupului cât ce poate aleargă, vădzu. De carile el spăriindu-să până va 
videa între lup ş-între pardos ce să va isprăvi, după spini să dosi. Pardosul 
îndată ce la lup fără veste sosi, deodată lupul cu dânsul de luptă să apucă. 
Ce lupul nici mult lupta sprijenind, nici puţin ceva folosind, în clipala 
ochiului, biruit, trântit şi omorât fu. Pardosul acmu, duhul cel mai de pre 
urmă de la lup cu cumplită vrăjmăşie scoţind, ciobanul de după spini cu 
palestra sigeata printr-inimă îi pătrunsă. Pardosul, de moarte rănit și de toate 
puterile părăsit vadzindu-să, cu glas de moarte și cu cuvinte de singe, într- 
acesta chip grai: „Gudziul pentru curechiu, furnica pentru furtușag, pasirea 
pentru lăcomie, șoarecele pentru simeţie, mâţa pentru pizmă şi viclenie, 
dulăul pentru vrăjmășie și mândrie, lupul pentru veche dușmănie, eu pentru 
obraznica bărbăţie viaţa ne-am pus. 


Iară ciobanul pentru piielea mea capu-și îşi va da". Acestea ciobanul 
nici ascultând, nici în samă cevaşi macară băgând, macar că trist pentru 
dulăul ce pierdusă, însă vesel pentru piielea pardosului ce agonisisă era, pre 
carile în loc despoindu-l și piielea pre umăr aruncând, spre oi şi spre stână 
să margă să întoarsă. Căruia un voinic oştean bine întrarmat în timpinare îi 
vini, şi după ce bună calea după obiceiu ciobanului dede și pre umeri-i 
piielea pardosului vădzind, cu plată să i-o vândze, cu blânde cuvinte cerșu. 
Ciobanul, și pentru piierderea dulăului mânios, și pentru uciderea 
pardosului simăţ, cine de după spini cu palestra odată un pardos au ucis, 
precum de acmu înainte şi lei și paralei și ţigan și oştean, tot cu o lovală va 
prăpădi i să pâru. De care lucru, nici dzua bună omenește luând, nici la 
cuvântul blând cum să cădea răspundzind, calea să-şi păzască oşteanului 
dzisă, iară amintrilea bine să știe că în câmp ca acesta, cine pre cine a 
despoia poate, a celuia piiele poartă. Și „vedzi aceasta (palestra de-a umăr 
spândzurată arătând), nu a vinde, ce în dar a cumpăra s-au învățat". 
Oșteanul, de aspru cuvântul ciobanului oțărându-să și de batgiocură ce-i 
făcea cu inima înfrângându-să, mai mult trufașe răspunsurile a-i audzi a 
suferi nu putu, ce, îndată calul în dălogi strângând și cu picioarele din 
pinteni înteţindu-l, asupra lui să răpedzi și sulița prin ţița stângă 
pătrundzindu-i, nu numai de piielea pardosului îl despărţi, ce şi de haine 
dezbrăcându-l, numărul dzilelor la sfârşit îi dusă. Aşe ciobanul, în dar 
cumpărătoriu, împreună cu marfa și viaţa îşi prăpădi. 


Iară oşteanul, pe cal încălecând și piielea pardosului pe deasupra 
scutului îmbăierând, pe drumu-și purcesă. Așe, el uneori de bună inimă și 
de izbândă cântând, iară alteori de lucrul și singele ce făcusă gândind și 
mărgând, de-alăturea drumului un iepure sări. Oşteanul, bunătăţii calului 
bizuindu-să, precum pe iepure ca și pe cioban, în suliță va lua socoti (ce 
cine alege oasele, peştele cât de mare poate mânca, iară oasele nealegând, 
piticul cât de mic spre înecarea grumadzilor destul ieste). Și aşe, cu sulița 
buărată pre bietul iepure în goană luă, şi acmu din cal pre iepure biruind și 
în clipală iepurile agiungând, când de când în suliță îl va ridica să chibzuia. 
lepurile, într-atâta de mare a vieţii primejdie vădzindu-să şi precum firea 
mai mult a-l agiutori a nu putea cunoscându-să, la obiciuitul meșterșugu-și 
alergă, şi aşe, cu multe șuvăituri și cohâieturi spre niște locuri măluroase și 
țărmuroase a fugi luă. Oşteanul, ochii în dosul iepurelui întinşi și înfipți 
având, de a locului răutate și de primejdiia viitoare nici grijă, nici pază 


avea. Şi aşe, în răpegiunea calului asupra a unui mal înalt sosind, nici vreme 
de chivernisală, nici loc de fereală mai putu avea, ce în mișelos chip din 
țărmurile malului fără aripi zbură, și din călăreț alergătoriu, dobitoc fără 
aripi zburătoriu să făcu, până când greuimea firească, răpegiunea și 
iușurimea meșterșugească biruind, cu capul în gios, ca cum nu poftiia, în 
fundul pohâmiturii, ca cum nu vrea, asupra colţiroase și simceloase pietri, 
ca cum nu să gândiia și ca vai de capul lui, cădzu; unde os prin os 
pătrundzindu-și şi mădular prin mădular zdrobindu-și cu groaznică și 
strașnică moarte, ceia ce i să cădea izbândă și ceia ce-l aştepta dreaptă 
osindă îşi luă ". După povestea și pilda aceasta, Brehnacea iarăși cuvântul 
carile începuse la sfârşit a-l duce apucă: „Aședară, în lume lucrurile 
tâmplătoare celor ce rădăcina şi pricina dintâi necunoscută le ieste, precum 
toate fără chivernisala cuiva și fără nici o pricină a cădea și a să tâmpla să 
par. Însă fietece de a sa hirișă și adevărată dintâi pricină nu să lipseşte și 
fietecui ceia ce i să cade tâmplare, de hulă sau de laudă, de fericire sau 
bezcisnicie fără greș vine. 


De care lucru, aievea ieste, că adunările dinceput drepte și adevărate 
pricini să nu fie avut, ce numai pentru deșartă și înflată slava numelui și 
pentru ca să să dzică, iată că tot capul ni s-au plecat și tot genunchiul ni s-au 
închinat, aceste ale lumii răscoale au pricinit. 


Deci pentru izbânda a voii în părere începute, a multora multă 
asupreală şi mare înădușală să face, carea fără plată şi osindă, precum nu va 
rămânea, fără prepus ieste (că suspinele drepte ceriurile pătrund și lacrămile 
obidite chentrul pământului potricălesc și singele vărsat cărbune ardzătoriu 
şi foc pârjolitoriu să face). Carile la vremea sa izbânda și osinda îşi gătesc, 
de carile asupritoriul a scăpa şi năcăjitoriul a să apăra preste fire şi peste 
putinţă ieste. 


Iată, fraţilor, izbânda la ușă, iată, priietinilor, plata în casă şi răsplata în 
cap ne-au sosit. Au nu Vulturul, monarh a toată zburătoarea a fi poftind, 
batgiocura tuturor lighioilor ne-am făcut? Prodromul aceștii urâcioase veşti 
încă de demult Liliacul era, carile cu cuvântul și cu lucrul în mijlocul a tot 
theatrul și denaintea a tot ochiul biruința au dobândit. Așijderea, acmu, 
micele acestea musculiță dreptatea cât să fie de vârtoasă, umilinţa cât să fie 
de înaltă și mândriia cât să fie de plecată şi de înflată frumos ne arătară. Au 


nu în cartea Vulpei fumul pojarului acestuia mirosiia? Și încă altele mai rele 
şi mai cumplite a vini prin neștiință prorociia (că tot prorocul, adevărat în 
dzisă negândit, în cuvânt nealcătuit şi în ieşirea lucrului nesmintit ieste). De 
vreme ce adevărate cuvintele Liliacul să pomenim ne învăţa, și precum 
decât Cămila mai mare Filul şi decât zimbrul mai iute Inorogul a fi aminte 
ne aducea. Acestea toate atuncea de batgiocură și în samă nebăgate să avea, 
iară acmu iată că piatră după piatră a să pohârni și val după val a ne lovi şi a 
ne năbuși au început. Pentru aceasta dară, de mă viți asculta, sfatul 
bătrâneţelor mele ieste acesta: Liliacul precum s-au aședzat să nu-l mai 
clătim. Pe Vidră în gârle, unde să află, cu hrană și cu alte trebuitoare să o 
chivemisim. 


A muștelor prieteşugul și frăţiia, iară nu vrăjmășiia și veciniia, să 
poftim. 


Filul şi Inorogul, cât în putinţă va fi, precum cu dobitoacele amestec 
nu avem, a-i înştiința să silim și după înştiinţare adevărul lucrului să şi 
urmedze. De ciia, unde ar pofti a lăcui şi în ce chip ar vrea a vieţui în ceva 
împotrivnici să nu ne arătăm, ce noi penele noastre să ciuciulim, iară 
dobitoacele, cum vor putea, perii să-și lingă şi să-și netedzască (că cine 
gardul strein trece și în pomul altuia să suie, la întors gardul zid și la 
mâncare poama piatră i să face). Căci amintrilea, toate, a tuturor 
dobitoacelor supuse dosede și asuprele, de nu Filul, Inorogul, de nu 
Inorogul, altul ca Inorogul, asupra noastră cu vreme va să le izbândească și 
tot suspinul cu osânda sa va să ne găsască. Şi mai vârtos Inorogul grijliv 
pentru noi fiind, nuărul mic repede ploaia va să ne trimată, din carea nu 
numai penele, și aripile, ce aşeși şi cuiburile de prin copaci şi bortele de 
prin stinci a ne scuti şi uscate a ne feri vrednice nu vor fi (pre slab să nu 
gonim, că mai tare l-om face, pre fricos să nu spăriem, că mai îndrăzneţ să 
va întoarce). Acestea, o priietinilor, de la mine; iară voi de la voi ce poftiţi 
arătaţi şi ce vi-i voia lucraţi şi, veri aşe, veri aşe, în cea mai de apoi 
cuvintele mele din minte nu scoateţi”. Pilda, cuvântul şi sfatul Brehnacii, 
macară că mărgăritariul curat la aurul nespurcat și pietrile scumpe frumos 
cu aur alcătuite era, însă (la inima împietrită şi pizmătoare nu cuvântul, nu 
învăţătura, ce pedeapsa şi pătimirea, ca la dobitoace în ceva a spori şi a o 
domoli poate). În care chip, Corbul cu Cucunozul, macar că lucrul 
adevărului cum și în ce fel merge bine cunoştea, însă povăţuind pizma și 


urmând pofta, vechiul cuvânt pliniia (cel bun vădzu, pricep și laud, dară cel 
rău voiu şi urmădz), și aşe Corbul, urmele relii pofte călcând, a cheltuielior 
pagube, a osteninților în zădar și a cinstei numelui scădere simțind, de 
începutul vivoros gând a să părăsi nu putu, ce toate tâmplările împotrivă, 
într-alt chip spre bine şi după a sa poftă le tâlcuia și le primeniia. Carile într- 
acesta chip Brehnacii răspunsă: „Întâi pilda ce ai spus, apoi sfatul carile ai 
dat foarte bine le-am înţeles. Ce pilda ieste a disidemoniii iară sfatul ieste a 
micropsihiii, carile în toată monarhiia noastră loc și cinste a avea nu pot. De 
unde, nici la una, nici la alta uitându-ne, mai mult zdrobirea cuvintelor a 
face nici ne trebuie, nici ni să cade. Iară cât ieste despre partea lucrului ce s- 
au tâmplat, nici a împăratului nostru în cinstea numelui vreo scădere, nici 
monarhiii noastre vreo pagubă s-au făcut sau să va face. Ce muștele, neam 
obraznic fiind, a sa hirișă mojicie cu șederea la masă nechemate ş-au arătat. 
Deci precum dulăii, coteii și mâţele din fărămușile mesii stăpânilor să 
hrănesc, așe şi calicios şi obraznic feliul acesta din lăturile vaselor noastre 
viața de-și vor sprijeni, de divă ieste? Cătră aceasta, împăratului nostru 
dinceput nu pentru muștele zburătoare, ce pentru pasirile cu pene, cu oaă și 
în aer vieţuitoare sfatul i-au fost, ca pre unul singur monarh stăpânitoriu și 
oblăduitoriu să ştie. Iară pre aceste spurcăciuni în numărul zburătoarelor 
sale a le numi, de nu să va milostivi, din slava cinstii mărimei sale ce i s-au 
scădzut? Muştele dar, ca niște lighioi spurcate, mojicoase și în samă 
nebăgate, lasă-le să îmble. 


Iară noi, de lucrul început apucândune, la sfârşit a-l duce nevoitori să 
fim, pre carile în curândă vreme a-l videa bună și fără prepus nedejde avem, 
de vreme ce, iată, hirograful tuturor în mânule noastre ieste, în carile nu 
numai iscăliturile cu numerile, ce și inimile cu sufletele li să cuprind, din 
carele nici a să întoarce, nici a să căi pot (că decât cuvântul dat, alte mai tari 
şi mai vârtoase legături a fi nu poate, însă la cei a cinstei cuvântului 
cunoscători). Iară amintrilea, cu a noastră linevire, lucrul într-alt chip de s- 
ar tâmpla, atuncea cu bună samă truda în deșert, cheltuială în pagubă şi a 
cinstei numelui betejire ar urma. Pentru care lucru, pentru ca lauda 
adevărată şi odihna fericâtă a dobândi să putem, cele isprăvite a întări, cele 
neisprăvite ca să le săvârşim şi să le isprăvim a sili trebuie. Acmu, dară, tot 
temeiul lucrului într-aceasta au rămas, ca Lupul la bârlogul său neclătit să 
să păzască, Filul în giur, împregiur cu hendec, după obiceiu, să sa 
încungiure și să să închidză, Inorogul prin munţi, cu tot feliul de măiestrii și 


de vânători la mână a să aduce să nevoim. Şi aşe, acestea spre alalte 
săvârşindu-să, iată că toată odihna vecinică fără prepus vom dobândi şi în 
urmă alt gând împotrivă, de tulburare și de neaședzare, nu va mai rămânea 
i 


Acestea a Corbului, Cucunozul, Pardosul, Râsul și alalte mai toate, 
carile cu sângele fierbinte maţile a-și răcori ştiu, adeveriia. 


Partea a cincea 


Aședară Corbul, din sentenţia ce dedese nemutat și de mare pizmă în 
tot cuvântul adevărului neînduplecat stând, cu tot deadinsul de goana și 
vânătoarea celor nesupuse dobitoace să apucă (că pizma îndelungată calului 
sirep şi nedomolit să asamănă, carile pentru ca pe cel de pe dânsul să 
lepede, întâi pe sine de mal să surupă). Deci cătră dulăii de casă, Șoimul, 
ogarâi şi coteii trimasă, poruncă ca aceasta dându-le, ca nici un munte înalt 
şi nici o vale adâncă necercată și nescuciurată să nu lasă și pentru ca în 
măiestriile întinse pre Inorog să aducă în tot chipul, să silească. Iară 
amintrilea, slujba şi porunca de n-or cumva plini (clonţul Corbului, precum 
în cele streine, aşe în cele ale sale a ciocăni ştie și jiganiia carea puii din 
trup a-și lepăda nu să milostiveşte, au cătră priietin şi tovarăş dreptatea va 
putea ţinea). 


Aceștea așe, după poruncă, în toate părțile să împrăștiiară și prin 
vârvurile munţilor și prin fundurile râpilor nici un loc necălcat, necutreierat 
şi neadulmăcat nu lăsară. Inorogul, în primejdiia ce să află vădzind și încă 
câte îl aşteaptă socotind, deodată în simceaoa a unui munte aşe de înalt să 
sui, cât nu jiganie îmblătoare a să sui, ce nici pasire zburătoare locul unde 
sta a privi peste putință era. Căci la suișul muntelui una era potica, și aceia 
strâmptă și șuvăită foarte, carea în pleşea muntelui prea cu lesne 
închidzindu-să, pre aiurea de suit alt drum și-altă cale nici era, nici să afla. 
Iară în vârvul muntelui locul în chipul unii poiene câtva în lung și în lat să 
lăţiia și să deşchidea, unde ape dulci și răci curătoare, ierbi şi pășuni în fel 
de fel crescătoare și pomi cu livedzi de toată poama roditoare și grădini cu 
flori în tot chipul de frumoase şi de tot mirosul mângâios purtătoare era. În 
loc ca acesta Inorogul vieţuind, macar că în tot feliul de desfătări şi de 
îndămânări să afla, însă (inimii închise și de grijă cuprinse tot dulcele amar 
şi tot largul strâmt îi ieste). Șoimul, câteodată peste munţi înălțindu-să, 
locul, potica şi închisoarea ei cum și în ce chip ieste videa, însă pre Inorog 
undeva macară nu zăriia. Căci Inorogul preste toată dzua supt deasă umbra 
pomilor aciuându-să și la un loc neclătit aședzindu-să, noaptea numai la 
locurile pășunii ducându-să şi câteodală și la prundiş din munte în ses 
coborându-să, până în dzuă iarăși la locul aciuării sale să afla. 


Într-acesta chip, Inorogul câtăva vreme strâmtă şi pustnică viaţă 
ducând, și nu în silțele, ce aşeşi nici în viderile sau audzirile gonașilor 
cădzind, coteii de cehnit, ogarii de scâncit, dulăii de brehăit şi Șoimul de 
piuit amurţisă și, din toate puterile obosindu-să, a vânătorii toată nedejdea 
pierdusă. De care lucru prin scrisori Corbului și altor sfetnici știre făcură, 
precum vânătoarea Inorogului nenedejduită ieste şi, de ieste cu putinţă, alt 
chip de chivernisală să afle şi spre aceia a să a nevoi să nu să îngaime, că 
într-acesta chip lucrul de va rămânea, sfârșitul cu multă trudă și cu mare 
primejdie a nu fi nu poate. Veşti ca acestea Corbul audzind, cu mare urgie 
să înfocă şi cu grele şi aspre cuvinte răspunsul le dede, de lenevire și de 
nenevoinţă tare vinuindu-i. Așijderea, de acmu înainte îngăimele ca acestea 
de vor mai pomeni și lucrul după poruncă de nu vor plini, cu pedeapsă de 
moarte lăudându-li-să, precum ci și după dânșii semenţiia lor în urgiia și 
scârba împărătească în veci vor rămânea le dzicea. Șoimul și alalți 
împreună cu dânsul răspuns ca acesta luând, nu puţin să întristară (căci 
crăncăitul Corbului aspru şi spre răi chedzi tuturor pasirilor şi dobitoacelor 
să vede și ieste). De care lucru, cum vor face şi cum vor drege sta de să 
mira. Că de o parte, urgiia Corbului tare îi spăimânta, iară de altă parte, 
greutatea lucrului peste putinţa lor îi împresura. 


Și aşe, cu toţii la un loc să să adune, ca pentru nevoia ce le sta asupră, 
sfat de obşte să facă, dzi şi soroc îşi pusără. Deci după dzua pusă, la locul 
însămnat cu toții adunându-să, după ce multe cuvinte și în ciur şi în 
dârmoiu cerute și zbătute la mijloc pusără, cu toţii sufletele să-și piardză, 
iară trupurile și viaţa să-şi agonisască aleasără. Adecă sămn de pace și 
giurământ de prieteșug Inorogului să trimaţă, şi la cuvânt prietenesc și fără 
vicleșug ca cum l-ar chema, din vârvul muntelui, la gura poticăi, în 
marginea apii, carea pe acolea trecea, să-l coboară. Căci pe supt poalele 
muntelui şi pre lângă gura poticăi o apă mare și câtva de lată curea, unde ei 
socotiia că, Inorogul de să va coborî, despre strâmptoare ei îl vor lua. Iară 
dinainte apa îl ocoleşte, din dreapta și din stânga malurile cu mreji și cu 
silte avea împănate şi ce ieste temeiul a toată fărălegea, cu giurământul tot 
vicleșugul căptușit şi acoperit având, precum loc de șuvăit şi parte de năzuit 
nu va mai avea, nedejduia (că giurământul între muritori apa curăţiii fiind, 
vinul şi veninul fărălegii s-au făcut, carile întâi dulce îmbată, apoi amar 
otrăveşte şi îneacă). Aceste blăstămate și fără de lege sfaturi după ce cu toţii 
de bune le aflară şi de folos a fi le aşedzară, altă rădăcină supt roata carulul 


şi alt oţapoc în copita calului li să arătă. Căci Șoimul întracesta chip 
dzisă:"Bine că noi lucrurile la această cale am pus, dară cine să va putea 
afla carile la locul unde Inorogul lăcuiește a să urca să poată? Şi aceste 
cuvinte de miiere amestecate cu fiiere cine i le va povesti? Și giurământul 
nostru cel frământat cu zăhar şi dospit cu toapsăc amar cine i-l va da?" Cu 
toţii, de tot sfatul uimiţi şi de tot înștiinţatul lipsiţi, tăcură și ce să răspundză 
cuvânt macară nu avură (că când socoteala asupra răutăţii ieste întemeiată, 
atuncea nu numai ascunsul inimii năcăjindu-să să pedepsește, ce tot lucrul 
împotriva dreptății pus aspru şi groznic să iveşte). Și aşe, cu toții în 
labirinthul neaflării şi în rătăcirea nenemeririi ar fi rămas, de nu în munți 
pre aceia vreme jiganiia carea Hameleon să cheamă s-ar fi aflat (că precum 
în tot adevărul organul dreptăţii, aşe în toată minciuna organul strimbătăţii a 
lipsi nu poate), a căruia fire în toate fețele a să schimba, precum să fie, mai 
denainte s-au pomenit. Acesta dară macară că la putinţa trupului mai mult 
decât un şoarece nu era, însă în puterea a învoinţii a tot răul decât un balaur 
mai putincios era. Şi macar că la sfat nechemat viind și la cuvânt neîntrebat 
răspundzind, precum el lucrul acesta a-l săvârşi şi slujbă ca aceasta a plini 
va putea, dzisă. Aşijderea, câteva mijloce spre a lucrului lesnire precum va 
afla, cu multe linguşituri, tare să făgăduiia. Iară povestea Hameleonului 
într-acesta chip era: odinăoară, Hameleonul, prin prundișul apei aceiia 
îmblând, apa poate fi Nilul era, căci din apă un crocodil mare groznic 
ieșind, pre becisnicul Hameleon, pentru că să-l înghiță, în fălci îl luă. 
Hameleonul, macar că în faţa a tuturor gonţilor să schimbă, ce în cevaşi 
macară a-şi folosi nu putu (căci la viderea ochilor toate simțţirile şi chitelele 
să încuie). Aşe, fără veste el în vrăjmași colții crocodilului aflându-să, nu 
numai schimbările şi mutările, ce așeși şi pre sine cine şi ce să fie să uită. 
Însă biftuirea crocodilului norocul Hameleonului fu, carea vreme spre 
ascultarea lângedii rugăminte îi dede. Hameleonul, dară, cu mare umilinţă și 
ca cel ce moartea în ochi își vede, din toată nevoinţa și cu toată jelea 
rugându-să, dzicea: „O, domnul şi stăpânul mieu, o, pricina morţii şi vieţii 
mele, o, puternicule puternicilor şi biruitoriul biruitorilor, până a nu mă face 
stramţe printre colții tăi, spre plecatele și ticăloase cuvintele mele audzul îţi 
pleacă (că nu atâta hrana mâniia foamei potoleşte, pre cât rugămintea cu 
plecăciune tăriia vrăjmășiii înfrânge; și de multe ori ce simceaoa suleții n-au 
pătruns, cuvântul umilit au domolit)”. Crocodilul, a-l zdrumica fălcile 
oprindu-şi, ce i-ar fi cuvântul îl întrebă. Hameleonul dzisă: „(Uscăciunea 
posmagului spre potolirea foamei, iară nu spre dezmierdarea mesii să 


găteşte), de care lucru a dzice îndrăznesc că din fărâmiia mică ca mine mai 
vârtos în vreme de sațiu ca acesta, ce folos sau desfătare așe mare a simţi vii 
putea, și crede-mă, domnul mieu milostiv, că din uscate și zvântate 
oșcioarele mele, fără numai scorneala greţii plinului stomah altă ceva a ieşi 
nu poate. Deci în firea crocodilului de ieste vreo milă, acmu în micșorimea 
şi mieşelimea mea să arete. Iară eu, robul stăpânului și cruțătoriului mieu, 
giuruiesc ca preste puţine dzile și în curândă vreme, un vânat mare, gras și 
frumos agonisind să-i aduc, carile, oricât de mare și vrăjmașă foame ai 
avea, a o potoli şi a o sătura să poată, şi oricât de flămând stomahul ţ-ar fi, 
de biv şi de sațiu a-l sătura și a-l împlea destul să fie. Iară cuvântul făgăduit 
cu lucrul de nu voi isprăvi, stăpânul mieu milostiv bine știe că viaţa mea în 
prund şi lăcașul mieu lângă apă ieste, pentru care lucru, oricând ar vrea și ar 
pofti, de nu masă îndestulită, iară gustare frundzerită tot voi fi”. Crocodilul, 
şi sătul într-acea vreme și lacom pre altă vreme, pentru găina de mâne oul 
de astădzi lăsă şi tare cuvintele și giuruitele Hameleonului poftorind, într-alt 
chip de va fi sau alte pricini de va pune tare îl îngroziia și în fel de fel de 
munci și de pedepse i să lăuda. Și aşeși, precum întâi limba cea lungă îi va 
zmulge, apoi toate mădularile fără de nice o milă îi va zdrobi, dzicea. 


La Hameleon de lungimea limbii ce are lucru de mirat ieste, pentru a 
cui fire întâi a povesti puţintel zăbăvindu-ne, apoi iarăși la cuvântul nostru 
ne vom întoarce. Această jiganie în părţile calde să naşte și mai vârtos cei 
mari la Barbaria, dară mai mici și la Zmir, în Asia, să află. Chipul decât 
altor jigănii mai mult broaştei să asamănă, numai capul spinticătura gurii 
peştelui ce-i dzic lacherda să răduce. Grumadzi n-are, gura mult spinticată 
şi până la umere agiunge, căci, ca şi peştele, grumadzi n-are, ce capul cu 
spinarea la un loc i să ţine. De la cap până la coadă spinarea ca a porcului 
grebănoasă şi gârbovă-i ieste. Peste tot trupul păr sau alt felu de piiele nu 
are, ce în chipul sagriului soldzi mănunţei și în vârv ascuţiţei are. La ochi 
albuşuri în giurul împregiurul luminii ca alte jigănii nu are, ce pre unde ar fi 
să fie albușul ochiului, iarăși soldzișori ca şi peste tot trupul are, numai mai 
mănunțţei; tot ochiul în chipul movieliții din melciuri afară ca a broascăi ies 
şi de la rădăcină în sus, de ce mărg, să ascut, iară în vârvul ascuţiturii 
lumina ochiului cât un grăunţ de mac gălbinind să vede. Când într-o parte şi 
într-alta va să caute, nu capul, ce melciurile ochilor îşi întoarce, cu carile în 
toate părţile slobod caută. Picioare are patru, însă cele denainte la braţ cu a 
moimâţei își samănă; degete cinci și lungşoare are, şi, când cu palma prinde 


ceva, între doaă și între trii degete palma i să închide și să deşchide, de o 
parte degetul cel mare și cu cel de lângă dânsul puind, iară de altă parte 
alalte trii rămâind. Coada cât a şoarecilor celor mari ieste de lungă, cu carea 
nu mai puţin decât cu mânule prinde ce ar fi de prins, căci când va să să 
suie său să coboare pre varga suptire, precum cu brâncele apucă, aşe și 
coada în giur împregiur îşi împleticeşte, ca din mâni de s-ar scăpa, de coadă 
spândzurat rămâind, iarăși a să apuca să poată. Limba nu mai scurtă decât 
coada îi ieste, încă poate și mai lungă să-i fie. Iară în vârvul limbii din fire 
aşe ieste dăruit, ca cum cleiu sau vâsc ar avea. Deci de departe şi totdeodată 
limba scoţindu-și, o lungeşte și pre care muscă a lovi s-ar tâmpla, îndată pre 
limbă-i încleită rămâne, de unde nicicum a să mai dizlipi sau a mai scăpa 
mai poate. In toată viaţa lui ceva a mânca nu s-au vădzut, ce hrana aierul şi 
văzduhul îi ieste. Căci Hameleonul pre carile a videa ni s-au tâmplat prin 
vremea a unui an în cușcă închis, fără mâncare și fără băutură au trăit. A 
căruia moarte nu de altă, ce de nesufereala gerului s-au tâmplat. lară când 
prindea muştele, precum s-au dzis, nu pentru hrana, ce pentru gioaca le 
prindea, și dacă le înghiţiia, îndatăși pre gios le lepăda, nicicum musca 
betejind, căci musca, dacă cădea, cu picioarele mişca și, multe dintr-însele 
dezmetecindusă, iarăşi zbura. Alt glas sau cântec nu are, fără numai ca un 
foale, de văzduh împlându-să, când să răzsuflă, ca foalele când să răzsuflă, 
coşul îi răzsună. Cea din fire floare îi ieste albă cu negru picată, precum sint 
soldzii costrășului. Iară amintrilea, ori în ce felu de floare va, într-aceia să 
poate schimba. Deci, când să mânie să face verde, când să întristă să face 
negru, iară când să veselește, roșiu cu galbăn amestecat să face. Așijderea şi 
fără pricină în tot feliul de feţe să schimbă, iară mai vârtos în floarea ce-i stă 
denainte, hiriș într-aceia să mută. 


Pricina aceştii puteri ce are, adecă din nemică flori și feţe în divuri, în 
chipuri a-și agonisi mulți în multe chipuri a o arăta să nevoiesc, însă, pre cât 
noi sama a-i lua am putut, ieste aceasta: Grăunţele cele mănunţele carile în 
chipul sagriului peste piiele îi sint fietecarile din patru părţi, în patru feţe 
ieste din fire văpsit, adecă alb, negru, roșiu și albastru în floarea ceriului, 
carile sint văpsele din fire stătătoare. Deci, când va să să facă negru, toți 
soldzişorii cu partea cea neagră în sus îi întoarce; aşijderea când va să să 
facă roșşiu, alalte dedesupt ascundzind, partea soldzișorilor cea roşie 
deasupra scoate, şi aşe la alalte face.Căci toți soldzii lui sint rătunzi și în 
chipul sferii prin piiele i să întorc şi precum îi ieste voia îi mută. Aşijderea, 


când va să să mute într-alte fețe, feţele soldzilor amestecă şi, în chipul 
zugravilor, din câteva flori amestecate altă floare scornește. Deci pentru 
firea şi chipul Hameleonului atâta destul fiind, la cuvântul nostru să ne 
întoarcem. 


Așe, Hameleonul, supt groaza datului cuvânt cătră crocodil (precum 
mai sus s-au pomenit) legat şi strâns fiind și pentru voroava Inorogului 
audzind, îndată socoti că din doaă lucruri unul tot va putea isprăvi, unul, că 
el la trup mic şi la suit şi la coborât sprintin fiind, pre fietecare strâmptori a 
încăpea şi oriunde Inorogul ar fi a să urca va putea. Deci Inorogul, după 
viclene giurământurile ce va să-i dea domirindu-să, să va încredința și la 
marginea apii în prund de să va cobori și dulăii de-l vor putea vâna, precum 
mare slujbă cătră Corb și cătră toţi mare prieteşug au făcut să va arăta, care 
slujbă fără nedejdea a mare și îndestulită plată nu era. Iară altul, ca de nu 
vor putea dulăii pre Inorog stăpâni (căci vicleana jiganie și aceasta ştiia, că 
Inorogul nu puţină iuțime în picioare are) și de le va cumva din gură-li 
scăpa, alt loc de năzuință nu poate să aibă, fără numai cu înotatul apii, de 
vreme ce toate strâmptorile și poticile acmu închise și păzite fiind. Și aşe, 
vânatul în apă crocodilului să arete socotiia și cu a Inorogului nevinovăție el 
din vina robiii să scape, gândiia. 


În scurt, sau Corbului spurcată slujbă, sau crocodilului cruntă plată cu 
a Inorogului curăție să facă tare năvrăpiia. Cu care mijloc, pricină a i să da 
vădzind, de lucru spurcat și scărăndăvicios ca acesta să apucă, ca el, organul 
fărălegii, vasul otrăvii, lingura vrăjbii, tocul minciunilor, silța amăgelii, 
cursa vicleșugului, văpsala strâmbătăţii și vândzitoriul dreptăţii să să facă 
priimi (că răutatea în neam moştenindu-să, în care chipuri să să ijdărască nu 
cearcă, ce unul sfârşitul răutăţii ieste, ca împotriva binelui să facă ce ar face, 
carile nici împotriva a cărui bine, nici cu care chip de răutate să slujeşte 
caută). Și încă mai vârtos fărălege peste fărălege şi răutate peste răutate a 
grămădi nu să siia, de vreme ce nu numai de binefacerile carile de la Inorog 
vădzusă uita, ce încă pentru bine cu rău a-i răsplati (jiganiia carea bine nici 
a face, nici a grăi, nici a pomeni au învăţat) să ispitiia şi să nevoia. Că 
odinioară Hameleonul putred şi otrăvit aerul (carile Sam să cheamă) 
înghițind, de carile lovit şi topiscat, acmu celea mai de pre urmă duhuri 
trăgea, a căruia patimă Inorogul vădzind, să milostivi (că inima milostivă cu 
cel ce-l doare o doare și cu cel pătimaș împreună pătimeşte) şi cornul cel ce 


a toată fire de binefăcătoriu ieste, spre putred și acmu mai împuţit trupul 
Hameleonului îşi întinsăsă, cu a căruia umedzală, topsăcos aerul carile prin 
tot trupul lăţit şi împrăștiiat îi era, spălând şi toată putregiunea curăţindu-i- 
o, iarăşi la viaţă l-au întors. Ce jiganiia spurcată, încă de demult în școala 
Camilopardalului ithica ascultând, a lui titul carile deasupra porţii scris ieste 
poate fi învățase. Carile într-acesta chip să citeşte: (Până când cineva pre cel 
al său de bine făcătoriu vede, datoriia acelui făcut bine în cunoştiinţa inimii 
stidire şi patimă îi aduce, carea pururea supt legătura datoriii îl strânge. 
Deci pentru bine cu bine a răsplăti a celor putincioși și fricoși lucru ieste; 
aşijderea, pentru rău cu bine a răsplăti a celor ăa celorî fricoşi și norocoși 
faptă ieste. Iară a celor înţelepţi politici chivernisală ieste ca nici în frica 
fricosului să cadză, nici norocul nărocosului să ispitească, ce sau pentru 
binele mare, răul prea mare făcând, altă dată undeva a-l timpina macară să 
nu priimască, și aşe, în față necăutându-i, de supt legătura datoriii binelui, 
carea ruşine şi stidire îi aducea, să scape, sau a pricini neputând, de la alţii 
pricina morţii să-i aştepte, ca dintre vii ieșind, precum datornicul i-au lipsit 
să ştie, şi așe, şi din patima ştiinţii inimii odihnit să rămâie). Aședară, 
Hameleonul în tot chipul răul Inorogului şi binele și folosul său a fi alegând 
şi în moartea lui viața sa alcătuind, cătră mai sus pomenitele jiganii precum 
această slujbă le va sluji să apucă. A răului răul cuvânt tuturor răilor bun şi 
plăcut fu (că toată inima rea a toată răutatea deșchisă gazdă şi lascăvă 
ospătătoare ieste). 


Deci cu toții îndată multe și fel de feliuri de feţe Hameleonului 
giuruind și munţi de aur cu pietri de anthraxă lacomului făgăduind, cuvântul 
la faptă de va aduce, precum îi vor da, dzicea. Și mai multă vreme zăbăvii 
nedând, o carte scrisără, în carea mai multe laţuri decât slove şi mai multe 
suleţe şi sule decât oxii și varii spre nevinovată viaţa Inorogului să găta, în 
carea acestea să cuprindea: 


„Șoimul, ogarâi, dulăii şi coteii, Inorogului, slăvitului, sănătate! Iată, 
pre al vostru şi al nostru priietin cătră voi trimetem, carile cartea noastră 
dând, alalte câte din rost ar dzice credinţă să aibă, poftim, căci nu a lui, ce a 
noastre cuvinte îți aduce. Așijderea, în ştire facem că de vreme ce tot 
dobitocul într-un gând și într-o inimă pe Strutocamilă şie epitrop au ales și 
l-au priimit și siloghismul Corbului neclătit şi nedespărţit a fi, a tuturor 
zapisul şi iscăliturile adeveresc. Rămâne lucrul ca și tu dintr-alte dobitoace 


răzleţit și rătăcât să nu fii, ce cu alalte într-un staul și într-o petrecere să te 
întorci. De care lucru, noi prietineşte a te sfătui îndrăznim și în frica 
ascunsului inimii spre binele și folosul vostru vă îndemnăm. Deci, de-ţi va 
fi voia, precum şi a noastră ieste și pofteşte, din munţi coborându-te, la 
locul unde și noi a vini putem, vino, ca acolea mai pre larg, față cătră faţă, 
voroavă a avea să putem. Nici alt gând sau altă socoteală în gând să-ţi între, 
căci, pre numele cerescului Vultur şi pre tăriia stelescului Leu, în tot 
adevărul ne giurăm că în inima noastră gând rău şi viclean nu ieste. Așe 
Vulturul cu blândeţe și Leul cu milă să ne fie, cât gândim, vom sau facem 
ceva rău asupra voastră. Și cu acestea cum mai curând răspunsului să ne 
învrednicim rugăm." Într-acesta chip cartea scrisă şi pecetluită în mâna 
Hameleonului o dederă, carile luând-o, nu numai cu brâncele și cu labele, 
ce şi cu coada şi cu pântecele târiindu-să şi urcându-să, la munte a să sui 
începu. Deci, după multe nevoi și nevoinţe, dacă la locul unde Inorogul 
lăcuia agiunsă, cu cânești cucirituri și hulpeşti măgulituri înainte-i i să arătă: 
„Bucură-te, domnul și izbăvitoriul mieu," dzicându-i. Inorogul: „De unde te 
luași, jiganie dobitocită şi dobitoc jigăniit, dzisă, și de ieste în gura ta veste 
de bucurie şi în inima ta gând de adevericiune, toate bune, adevărate și 
fericite sint". Răspunsă Hameleonul: „Trăiască domnul mieu milostiv într-ai 
mulți și buni şi toată nepriietina minte de ascuţită simceaoa cornului 
stăpânului mieu nepătrunsă să nu scape și tot împotrivnicul prav şi pulbere 
supt talpele împăratului mieu să să faca". Şi cu acestea scoţind cartea, cu 
multă plecăciune în mână i-o dede. Inorogul, cartea dacă citi şi celea ce într- 
însă să cuprindea dacă pre amăruntul înţăleasă, cătră Hameleon dzisă: 
(„Precum rana veche și adâncă pre lesne a să tămădui, aşe şi încă mai mult 
neprieteșugul și vrăjmăşiia de mulţi ani în curândă vreme a să uita și de la 
inimă a să lepăda prea cu anevoie lucru ieste), însă (precum la rana rea şi 
grea mehlemul și leacul de să şi află, că fără leac numai moartea la muritori 
ieste, ce sămnul grozav locul odânăoară betejit învaţă, așe și nepriietinul 
vechiu și vrăjmaş, de s-ar şi face priietin, însă pătimirile mai denainte 
trecute şi simțite a faptei nepriietinului pururea împungătoare și de 
pomenirea cu dosadă aducătoare rămân). De care lucru, macar că doftoriia 
boalei aceştiia nenedejduită ieste, însă de vreme ce întâi ei plecători spre 
pace şi poftitori de prieteşug s-au arătat (nici pacea a goni a celui cu 
socoteală, nici în viață pizma a ţinea și vrăjmășiia a urma a înțeleptului 
lucru ieste), și macar că nici slovele credinţă, nici cuvintele adeverinţă a 
avea pot, însă (prostimea și hirișiia inimii asupra adevărului stăruită, adese 


şi mai totdeauna ascunse și căptușite vicleşugurile și măguliturile isteţilor 
au biruit). De care lucru, prin carte mai mult ceva a scrie neavând, din rost 
Șoimului de la mine sănătate îi vii pofti, şi precum pofta ce poftește de la 
noi învoită şi priimită ieste îi vei spune, şi precum după cuvântul dat și 
giurământul legat m-am încredinţat îl vii adeveri. Nedejdea şi izbânda 
pururea în dreptate puind (căci mai tare ieste singurătatea în dreptatea unuia 
decât toate taberile în strâmbătatea a dzăci de mii de mii), şi precum la locul 
prundului mă voi coborî îi vii povesti. Însă singur cu singur împreunare a 
avea poftesc (că dulăul rău nu giurat, ce aşeși nici cu lanțuje legat de 
aproape credință nu are). Așijderea (nepriietinul atuncea credinţă a avea 
trebuie, când răul a face nici mâna îi dă, nici vremea îi slujeşte). Pentru 
aceasta, dară, dulăii de la locul împreunării noastre să lipsască, și ales 
pentru împreunarea carea, când şi unde vom să avem macar cum știre să nu 
aibă. Iară tu, a mele cătră tine de bine faceri arătate pomenind, cuvântul 
acesta mistuieşte și de cătră tot chipul îl acopere și-l tăinuieste”. Atuncea 
Hameleonul, cu aspre blăstămi și ștraşnice giurământuri a să blăstăma și a 
să giura începu și: „Pre viața mea, o, domnul mieu, dzicea, și pre credinţa 
mea, de voi descoperi, de voi grăi sau din mâni, din cap şi din ochi sămn de 
înştiinţare de voi face, în cap urgie, în ochi orbie, în mâni ciungie să-mi vie! 
Și roada gândului mieu cu amar, cu pelin și cu venin să mănânc; viu Leul, 
viu Vulturul, cărora mă închin, că de ce m-am apucat, până la sfârşit nu mă 
voi părăsi și domnului şi stăpânului mieu cu toată dreptatea ori în ce şi cât 
voiu putea a sluji nu mă voiu lenevi. Aşijderea, despre Şoimu vreo grijă să 
nu porţi, căci pre cât Voroava și cuvântul îi ieste de lămurit, pre atâta inima 
şi sufletul încă mai curat şi din toată imăciunea spălat îi ieste (că la omul 
întreg, cu vântul icoana sufletului şi fapta ascunsă a inimii comoară poartă). 
Eu, dară, după porunca de bine făcătoriului şi stăpânului mieu, iată cum mai 
de curând înapoi mă voi întoarce și toate ale tale nepreţăluite cuvinte pre 
amăruntul șoimului voi povesti, și iarăşi ce cuvânt de răspuns voi lua, fără 
nici un preget la domnul mieu milostiv îl voi aduce. 


Cu acestea, după ce Hameleonul denaintea Inorogului ieși, pre cale 
mărgând, precum pașii, așe chitele își muta, și precum piielea, aşe gândurile 
şi mintea îşi vârsta și-și schimba și singur cu sine, ni mai tare paşii mutând, 
ni de învăluirea gândurilor calea și călcătura-şi uitând, prin neştiință să 
opriia, şi viclenele giurământuri socotind, într-acesta chip întorcea și le 
tâlcuia (că precum stomahul rău din bune bucate venin și greutate 


dobândeşte, aşe giurământul şi cuvântul drept în inima vicleană spre rău şi 
spre vicleșug să primeneşte): „Pre viaţă şi pre credință m-am giurat precum 
cătră cineva nu voi descoperi, însă gândul inimii mele: adecă până când sau 
în dinţii dulăilor îl voi înțăpa, sau în fălcile crocodilului îl voi îneca. În cale 
să-mi iasă şi în cap să-mi vie roada gândului mieu: adecă pre lesne să-mi 
vie și după poftă să mi să plinească lucrul carile am început; că până gândul 
nu-mi voi dobândi, de nevoință nu mă voi părăsi. În toate cu dreptate 
domnului mieu să slujesc m-am giurat, însă într-această dată adevărat 
domnul şi stăpânul mieu crocodilul ieste, într-a căruia robie cădzind, cu preţ 
tăiat m-au slobodzit şi dintr-a sa bunăvoie viață și dzile mi-au dăruit și, până 
preţul îi voi plăti, de la mine sfântă parolă au luat. Deci altul mai bun, mai 
plăcut şi mai primit preţ decât Inorogul, altul să fie nu pociu socoti, și aşe 
ieste. Iară cât pentru a Vulturului și a Leului viaţă ieste, puţină grijă port, 
căci şi puţin de mine să atinge, mai vârtos (că giurământul carile pre a altora 
viaţă stăruit stă, cu chipurile carile de dobitoace și de pasiri în ceriu a fi 
astronomii adeveresc să asamănă). " Hameleonul în cale ca acestea mărgând 
şi bloscorind, la Șoim sosi. Căruia, după obiceiu închinându-să: „Bucură-te, 
şi iarăși bucură-te, îi dzisă, căci toate după voie şi a marelui tău suflet poftă 
curg şi mai mult cu lungimea voroavii vreme în deşert să nu treacă, glas de 
bucurie și cuvânt de veselie în scurt să-ți povestesc (că proimiul lung la 
voroava scurtă ca capul porcului la trupul raţii să potriveşte). Pre nepriietin 
cu buni chedzi la mână ţi-l aduc: după cuvinte s-au lăsat, viclenelor 
giurământuri s-au încredinţat şi la prundiș în marginea apii să să coboară, 
fără nici un prepus, s-au înșelat. Acmu, dară, sentenţia și învăţătura moşilor 
şi strămoşilor tăi pomenește (că sfârşitul nepriietiniii izbânda asupra 
nepriietinului ieste, iară mijlocile, cum, cu ce şi când, nu să cearcă ). Deci 
acmu vreme găsind şi mijlocul prin giurământ aflând, mai multe nu cugeta, 
ce cum mai curând unde și când va fi împreunarea cuvânt şi poruncă îmi dă, 
ca fără zăbavă cumplitului vrăjmaş așternut spre somnul vecinic să-i aştern 
şi acoperemânt de odihnă nedeşteptată cu un ceas mai înainte să-i gătesc. 
Însă Inorogul aceasta a cerşut, ca dulăii, ogarii şi alalţi cotei la locul 
împreunării să nu să afle, ce singur numai cu singur împreunare să aibă. La 
care lucru, cu proasta mea socoteală sfătuiesc: după pofta şi cererea lui să 
faci, ca nu cumva, de departe mirosul dulăilor adulmăcând, de vicleşug să- 
şi prepuie, și de la strâmptoare neieşind, la prundiș nu să va coborî. Iară la 
prundiş coborându-să, de ciia mai multă grijă nu purta, căci eu, sluga ta, cu 


toată nevoinţa grijea slujbii aceșştiia voi avea și ori în ce chip ar fi (după 
cum să dzice dzicătoarea), voi afla ac de cojocul lui." 


Șoimul, chipul înşelăciunii ce făcea și mărimea fărălegii ce isprăviia de 
a doa oară socotind şi răzchitind, aşijderea dreaptă și curată inima 
Inorogului vădzind, gândul într-alt chip începu a i să pleca (că ce răutate nu 
abate bunătătea? Și ce strâmbătate nu biruieşte dreptatea?). Și macar că cu 
nestâmpărată vrăjmășie într-acela chip îl goniia și nepărăsit de atâta vreme 
îl întiriia, însă în sine socoti că acel felu de scărăndăvicioasă vânătoare 
preste toată fărădelegea covârşeşte. Şi așe, primejdiile dintr-îmbe părţile în 
cumpăna dreptii socotele cumpănind, spurcata aceasta faptă decât frica, 
carea despre partea monarhiilor purta, mai grea a fi află, şi batgiocura 
isteciunii viclene decât lauda carea socotiia că cu prinsoarea Inorogului își 
va agonisi cu multul mai mare şi mai neştearsă a fi cunoscu. De care lucru, 
dzic unii (precum mai pre urmă de la Bâtlan cuvântul au ieșit), cătră 
Hameleon într-acesta chip să fie grăit:, Eu, pentru slujba carea până acmu ai 
făcut, foarte îți mulțemăsc; iară de acmu carea să faci te făgăduiești să știi 
că nu o priimăsc, și mai cu de-adins aceasta a şti ţi să cade (că vredniciia, 
macară şi la nepriietin ar fi, pururea lăudată ieste), aşijderea (precum 
prieteşugul, așe neprieteșugul hotarăle şi ţenchiurile sale are, pre carile cel 
următoriu cinstii şi vredniciii a le sări și a le covârşi nu i să cade). Noi cu 
toții, macar că sfatul dintâi, carile asupra Inorogului am făcut, pre rele și 
fără de lege temelii au fost aședzat (de vreme ce supt poala giurământului 
adeverinţii idolul minciunii vicleşugului a acoperi nevoiam). Însă atuncea 
din sfatul pus nu ne-am fi clătit, când în răspunsurile lui împotrivă vicleșug 
şi neprietinească necredință am fi cunoscut. Așijderea, în multe chipuri 
cuvintele de ş-ar fi împleticit și giurământurile noastre în multe feliuri de-ar 
fi ispitit, din cuvânt în cuvânt și din răspuns în răspuns, voroava spre altă 
cale a abate am fi putut, căriia cu vreme și altă tâlcuire pre lesne s-ar fi 
putut da. Dară acmu, cu prostimea, cu dreptatea și cu credința carea au 
arătat şi în giurământurile noastre fără nici un prepus lăsindu-să și 
încredințându-să, toată apărarea şi șuvăiala s-au râdicat. De care lucru, nu 
numai pofta neprietinească, ce și frica cerească de socotit ieste (căci hotarul 
nepriietinilor ieste ca cu oarbă pofta izbândii din pravila dreptăţii şi hotarăle 
cinstii sale să nu iasă). Așijderea (toată izbânda adevărată asupra 
nepriietinului împreună cu biruinţa și lauda cearcă. Iară când din izbândă 
hulă să naște și ocară, atuncea izbânda adevărată să agoniseşte, iară cinstea 


şi slava numelui să piierde şi să ocăreşte). Așijderea (izbânda numai atuncea 
titulul biruinţii a agonisi poate, când ca un nepriietin pre nepriietin 
nepriietineşte biruiește, iară nu când ca un priietin viclean pre nepriietinul 
drept prietinește viclenește, carea atuncea spurcată viclenie, iară nu curată 
biruință să numeşte și ieste). De care lucru (cele o dată rău și fără socoteală 
sfătuite fără nici o ruşine spre bine şi spre socoteală trebuiesc clătite și 
prefăcute). Deci, până unde sorocul împreunării noastre va fi, duhurile 
neprietineşti a potoli și afară din tot punctul vicleșugului umil cu altul 
împreunare a avea am socotit. Iară după voroavele sfârşite, vreun legământ 
de prieteșug între noi a să alcătui neputându-să, atuncea iarăși la punctul ce 
eram ne vom întoarce, şi el ale sale, iară noi ale noastre vom căuta. | " Cătră 
carile Hameleonul, adăogând veninul a-și vărsa, dzisă: „Între nepriietini 
pravila aceasta carea ai pomenit adevărată ieste și cuvintele şi socotelele 
aceste cinsteşe şi lăudate sint. Însă și altă pravilă să află, cu carea cineva 
slujindu-să şi pre nepriietinul său a birui poate şi pre urma toată întinarea și 
imăciunea hulii își spală și-și scoate. Țenchiul alergării nepriietinului până 
acolo ieste, până unde pre nepriietinul său biruiește, şi biruinţa luând, deciia 
să odihneşte. Deci, sau a birui, sau a să birui tâmplarea neprietinească ieste, 
iară peristasurile a să cerca supt pravilă nu cade (că precum în războaiele de 
obşte hotar sabiii, suliții sau sigeţii nu să pune, ce oricare armă mai pre 
lesne ar sluji, cu aceia pre nepriietin a lovi, a răni şi a omorî slobodzenie 
ieste). Așijderea, nici hotar ieste pus când și unde spre nepriietin a năvăli, ce 
când vremea slujeşte şi unde locul spre lesnire să socotește. Într-acesta chip 
sint şi mijlocele carile fără armă sau fără alt chip de mihanie, adecă prin 
chipul  prieteșugului, prin  dulceaţa cuvântului, prin vârtoasă şi 
pătrundzitoare sula aurului, prin zugrăvită plecarea capului și în cea mai de 
pre urmă prin frumos meșterșugul giurământului, pre nepriietin supt 
legăturile izbândzii şi în obedzile biruinţii a aduce pozvolenie să dă. Că 
toate mai sus pomenitele pravile numai în bătaia monomahiii a sluji pot şi a 
să păzi trebuiesc. " Cătră carile Şoimul, răspundzind, dzisă: „Acestea, 
precum dzici, aşe ar fi, când cu gând şi cu cuvânt aievea neprietinesc asupră 
ne-ar vini, sau împotrivă i-am merge. lară acmu noi, chemându-l în numele 
păcii, cum vom lucra lucrul vrăjbii? Şi când în vânătoare de obşte l-am 
încungiura, atuncea nici colții s-ar opri, nici unghile s-ar apăra, ce carile mai 
întâi ar putea, acela mai tare l-ar spintica. Deci acestea, într-această dată, 
precum din gură, aşe din inimă părăsite și lepădate trebuie, și altă zăbavă 
mai mult nefăcând, cum mai de curând sirguiește și Inorogului, după ce de 


la mine închinăciune cu plecăciune îi vii da, precum mâne în marginea apii, 
la prundiș ieste să ne împreunăm, îi spune, căci acolo prieteneşte îl voi 
aştepta. Aşșijderea, precum pre alalți tovarăși (în carii prepus de vicleșug 
are) de lângă mine i-am depărtat și altă ceva grijă împotrivnică să nu poarte 
îl înştiinţadză (căci cuvântul de credinţă în mijlocul neprietiniii cinstea și 
mărimea decât în mijlocul prietiniii mai mult şi mai tare își arată). " 
Hameleonul, de acolea ieşind, în sine şi cu sine a chiti şi în reaoa-şi minte 
ca acestea a învălui şi a prăvăli începu (că precum lumina soarelui la ochii 
bolnavi întunecare, așe cuvântul de lineşte la inima săltătoare tulburare 
aduce): 


„Oare ce poate fi această nestătătoare și de ieri până astădzi într-altă 
socoteală mutată mintea $oimului? Că de pre a voroavelor semne, carile 
aievea îmi arătă, ostenința mea în zădar și nevoinţa în darn îmi va ieși. Eu 
socotiiam că toată greutatea lucrului în coborârea Inorogului la locul 
prundului stăruiește, care lucru prin multe ale mele crunte sudori ieste să să 
săvârşească. Iară după pogorârea lui lucrul gata și săvârşit ţineam, a căruia 
mulțemită și plată, după cele multe și mari giuruință ce-mi făcea, fără 
prepus aşteptam. Apoi, nedejdea înduplecându-mi, dziceam că, din colții 
dulăilor de va cumva scăpa, din fălcile crocodilului nici cu un mijloc nu să 
va mântui. Și așe, sau despre o parte, sau despre alta, rămasul bărbatului cu 
trântitura muierilor tot voi dobândi şi gândul mieu început tot voi isprăvi. 
Iară acmu cunosc că Șoimul, poate fi, din şcoala fizicăi în școala ithicăi au 
întrat, ca cum toată viaţa în canoane ş-ar fi învăţat și toată hrana cu dreptate 
ş-ar fi aflat. Care lucru, precum de firea șoimului departe să fie cine poate 
să nu știe? Ce sau pre cela carile pre această slujbă l-au trimis viclenind, pre 
vecinicul nepriietin la mână să puie nu va, sau vădzind că cu mâna mea 
lucru greu şi de laudă vrednic ca acesta să isprăveşte, mie îmi pizmuieşte 
(că pizmătariul pentru ca cinstea altuia să nu să adaogă şie scădere și ocară 
a priimii obiciuit ieste). Ce de vreme ce șoimul mintea pistriciunii penelor 
îşi asămănă, și eu slujba în faţa pieii îmi voi întoarce, nici după socoteala 
cuiva firea îmi voi schimba, ce precum până acmu, aşe și de acmu feţele și 
ştiu, şi pociu a mi le schimba." 


Acestea el prin budze bolborăind și toate răutăţile în inimă fierbând și 
zămintind, întâi la dulăi, la ogari şi la cotei aleargă și toată pocitaniia cea 
ascunsă de-a fir-a-păr le povesti. Adecă precum Inorogul la împreunare să 


vie cuvânt au dat şi precum împreunarea lui cu Șoimul preste ştiinţa altor 
tovarăși să fie, care lucrul Șoimul fără nici o îndoinţă au priimit. Așijderea, 
precum Șoimul sfatul cel bun de folos şi de obşte ș-au mutat și pre Inorog 
din legăturile gata, nebetejit și nedodeit va să-l sloboadză, întralt chip de ar 
face, mare scădere cinstei şi ocară numelui socotindu-și. De ciia, minciuna 
cu multe împuţicioasă flori împodobind, dzicea, precum Șoimul să fie dzis, 
precum unghile și pintinii lui pe cornul Inorogului a să pune nici 
îndrăznesc, nici harnice sint, nici el organul răutăţii și ciniia vicleşugului a 
să face firea-i priimeşte, ce numai cu bine și cu prieteşug cu dânsul ceva a 
face de va putea, în tot chipul va ispiti. Iară amintrilea, la rău și la vicleșug, 
macar cum nu să va amesteca și curate să fie unghile lui de singele 
nevinovat. „Deci acmu de ieste și a voastră socoteală, într-acesta chip şi cu 
toții împreună mintea despre folos spre stricăciune de v-aţi mutat, să ştiu şi 
eu, ca nu mai mult în deşert osteninţele să-mi cheltuiesc. Iară de cunoaşteţi 
sau vă prepuneţi ca vreun vicleșug în mintea Şoimului să fie întrat (spre 
carea nu puţine şi mici sint semnele, carile cu urechile le-am audzit și 
întradevăr cu gura și cu inima le mărturisesc), cuvântul carile voi povesti 
(căci tăinuirea lucrului scripţul corăbiii ieste) și chipul meșterșugului în 
ascunsul inimii voastre ascundeţi cu carile foarte pre lesne și preste a 
Șoimului ştiinţă la sfârșit a-l aduce viţi putea. Cu care mijloc de la Vultur și 
de la Corb toată mulţemita și plata singuri voi luând, Șoimul, de dar şi laudă 
ca aceasta lipsit şi ca un necunoscătoriu binelui și folosului, singur de sine 
pedepsit va rămânea, și pentru căci asupra nepriietinului milostivire şi 
dreptate arătând şi giurământul nebetejit ţiind, mare căială în urmă și fără 
folos va simţi (că decât giurământul, mai bun meşterșug şi mai tare 
măiestrie și mai tăinuită viclenie spre amăgeala cuiva a să da nu poate). 
Aşijderea (că oricând ce ieste adevărat de s-ar grai şi ce ieste drept 
totdeauna de la toţi de s-ar face şi s-ar ţinea, nici în lume vrajbă a să scorni, 
nici asupra nepriietinului a să izbândi s-ar putea). " De acestea dulăii 
audzind, nu în puţinele chitele, nici în iușoare socotele întrară. Întâi, pentru 
aşe în grabă mutarea sfatului, a doa, pentru mai aievea, prepusul 
vicleșugului, a triia, că cu mijlocele ce începuse, lucrul de nu vor scoate la 
cap, altă nădejde toată încă de demult să curmasă, a patra, că cevaşi macară 
preste voia și ştiinţa Şoimului a face nu puţină sială avea, de vreme ce toată 
slobodzeniia lui era dată și cu toţii supt a lui poruncă a fi poruncă avea. Iară 
în cea mai de pre urmă, socotiră, macar şi peste a Șoimului voie, lucrul de 
vor putea isprăvi socotiia, pentru slujba făcută, Șoimul înaintea monarhilor 


orice pentru dânșii împotrivă ar dzice în samă nu-i vor ţinea mai mare 
sfârşitul slujbei decât chipul greșelii a fi înțelegea. Și așe, după câtăva a 
chitelelor scuturare, sentenţia aleasără ca, ori cu ce mijloc ar putea fi, numai 
Inorogul la mână să vie. Pentru care aședzimânt între dânșii mare și vârtos 
legământ pusără, ca de lucrul ce să va lucra în viață Șoimul știre să nu aibă 
(o, minune mare, giurământul a călca călcătorii de giurământ să giură) și 
mai cu de-adins chipul vicleniii aceştiia mai supţire şi mai frumos a fi îl 
socotiră, adecă supt titulul altuia răutatea lor să scrie şi, cum să dzice 
prostul cuvânt, cu cleștele jăratecul să ţie și cu mâna altuia şerpele din bortă 
să scoaţă şi ca cum ei neatinşi şi neștiutori lucrului acestuia ar fi să să arete, 
de vreme ce tot prepusul Inorogului asupra Şoimului va cădea. Și așe, ca 
cum calului fără zăbală pintini ar da, răutății Hameleonului voie și 
slobodzenie dederă, ca nici o cale nestropșită şi nici o piatră neclătită să nu 
lasă, până dreptatea Inorogului în silța strâmbătăţii lor ar băga. 


Hameleonul, lătrăturile și brehăiturile dulăilor cu mare dragoste 
ascultând, după porunca ce dederă, voios de la dânșii ieşi. De unde iarăși la 
Șoim să să întoarcă vrând (ca câte întâi îi cântase acmu să i le descânte), în 
cale pre Bâtlan tumpină (cu a căruia pâră Vidra din săboare să izgonisă). 
Carile, pre Hameleon de unde vine întrebând, el precum acmu de la vreun 
loc așe însămnat nu vine răspunsă, ce „mai dineaoare de la Inorog am vinit, 
dzice, carile mâine cu Șoimul împreunare va să aibă şi, de nu l-aş fi eu cu 
multe și vârtoase giurământuri încredinţat, pre cărţile şi giurământurile 
Șoimului nicicum nu s-ar fi lăsat. Ce acmu eu, ca un bun priietin și dreaptă 
slugă, la mijlocul trebii aceștiia m-am pus, însă nu puţină frică duc ca nu 
cumva vânătorii, giurământul călcând, vreun vicleşug Inorogului să facă, și 
apoi ocara și pedeapsa sufletului mieu unde să va duce? și obrazul în lume 
cum îmi voi mai arăta?" 


Acest fel de semințe de minciuni întâi cătră Bâtlan semăna, carile mai 
pre urmă în ivală a toată lumea era să răzsaie și într-un chip ca cum pentru 
cinstea numelui grijă ar purta să arăta. Iară mai într-adevăr era că, de nu ş-ar 
fi deşchis gura şi nu numai limba cea lungă și așeși şi maţile cătră cineva de 
nu ş-ar fi scos, de cuvântul ascuns ce şștiia înflându-să, îi părea că ca 
căpușile va crăpa (că rar minciunos nelăudăros şi mai rar falnicul tainic să 
află). Apoi și el pe Bâtlan întrebă:,Dară tu unde mergi?" El dzisă: „Și eu 
cătră Șoimu mărg, de vreme ce și eu, acmu de curând cu porunca Corbului 


LA 


trimis fiind, ca pentru paza la strâmptorile gârlelor să fiu am vinit. 
Hameleonul dzisă: „De vreme ce la Şoimu vii să mergi, te rog, cătră dânsul 
ceva din cuvintele mele să nu pomeneşti, căci singur poruncă mi-au dat ca 
lucrul acesta tăinuit și de cătră toți acoperit să ţiiu”. Căinţa descoperirii 
cuvântului pre Hameleon apăsând, cătră Bâtlan adăogea dzicând, că încă de 
demult bun și deplin priietin știindu-l, lucru ca acesta l-au arătat, nici un 
prepus având că nu-l va putea tăinui (că precum curvariul după stâmpărarea 
poftei în focul căielii arde, așe netainicul, după slobodzirea cuvântului, în 
prepusul descoperirii să chinuiește). Bâtlanul dzisă: „Pentru aceasta nu 
despre mine, ce despre tine grijă poartă și pasă unde îţi ieste a merge". 


De ciia Hameleonul, la Șoim viind, într-acesta chip îi vorovi:,„Eu eram, 
după porunca ta, întins la Inorog să mă duc, ce un lucru în minte viindu-mi, 
de la mijlocul căii iarăși m-am întors. Dzic, dară, că de vreme ce aşe cinsteş 
şi cu cale a fi ai socotit, ca nu ce pofta poruncește, ce ce dreptatea pofteşte 
să faci şi giurământul dat nebetejit să ţii, aceasta în grijă să-ți fie: ca nu 
cumva, vreunul din dulăi aproape de prundiș aflându-să, mirosul Inorogulul 
să adulmece, şi ei gândul tău cel drept şi sfatul cel de astădzi neștiind, să nu 
cumva ceva, după sfatul cel de ieri, prin neştiință să lucredze şi fără veste 
Inorogului vreo stricăciune să aducă. Și nu numai căci eu cinstea și credinţa 
lui pierd (că de cel fără folos puţină grijă să poartă), ce încă mai mult de 
tine ocara să va atinge, de carea nici cu toată apa ocheanului a te spăla nu 
vii putea (că ocara descoperită cu pelița arapului asemenea ieste, carea a să 
înălbi nicicum nu știe). Șoimul, știind precum dulăii ceva din capul lor a 
face nu pot, nici preste voia lui ceva a lucra îndrăznesc, Hameleonului 
dzisă: „Pentru acesta lucru tu în samă nu băga, căci dulăii până unde pot 
alerga eu știu. " Hameleonul urmele minciunii și pașii vicleșugului într- 
acesta chip împletecindu-și (ca când s-ar tâmpla cineva urma a-i lua, la vreo 
cale a o scoate să nu poată), de ciia într-un suflet la crocodil alergă, cătră 
carile, cu multe feliuri de schimbate și schimosite cucirituri: „Bucură-te, 
domnul și cruțătoriul mieu! dzisă. Veste bună de pradă bișugoasă şi 
vânătoare sățioasă eu, nerăscumpărat robul tău, să-ţi vestesc am vinit, şi 
domnul meu milostiv adevărat să ştie că mâine dimineaţă Inorogul, jiganiia 
cea vestită şi de colții a tuturor dulăilor așe mult dorită, din munții înalţi la 
prundișul apii ieste să să pogoară. Unde despre strâmptorile poticilor, pen 
tru ca înapoi a da să nu mai poată, toți câinii şi dulăii păzitori sint. Deci ei, 
precum să-l gonească, îl vor goni, dară precum să-l agiungă nu-l vor putea, 


robul tău foarte bine știe. Ce Inorogul, iarăși altă cale deșchisă neavând şi 
din dos acmu de câini încungiurat simţindu-să, până mai pre urmă înotatului 
bizuindu-să, în apă va să să arunce (că primejdiia cât de grea, însă pre 
mâine viitoare, decât cea cât ăcea câtî de iușoară, însă denaintea ochilor 
stătătoare mai iuşoară să pare). Deci el în apă cădzind, nu picioare de înotat, 
ce aşeși aripi de zburat de ar avea, denaintea iuţimii domnului mieu, precum 
a scăpa nu va putea, adeverit sint. Și iată eu, fără altă zăbavă, la Inorog în 
munte mă voi sui și ceasul vremii coborârii lui însămnând, fără preget ştire 
îți voi da. Numai de pre aicea nu te depărta, ca în vremea trebuitoare fără 
zăbavă să te pociu afla (că punctul vremii trebuitoare la a lucrului isprăvire 
ca măsura căldurii focului la vărsarea jmalțului ieste).' Crocodilul, de 
vânatul ce-i făgădui foarte veselindu-să, din toată inima cartea de iertat 
precum îi va da i să giurui. Însă cuvintele în deșert să nu-i cumva iasă, 
foarte îl înteți. Hameleonul iarăși cu mari giurământuri să afurisiia, precum 
minciună din gura lui nu iese, ce toate precum sint, aşe i le povesteşte. (Că 
făcătorii răului, când mulți într-un gând asupra unii răutăţi să află, unul pre 
altul a nu amăgi obiciuiţi sint, ca nu cumva cu vicleşugul mic, fărălegea 
mare a isprăvi din mână să piardză). 


Aşedară, şi într-acesta chip Hameleonul, după ce cât putu cătră toţi 
minciunile fiarsă, coapsă, sără, pipără, înghiţi și borî, într-un duh la locul 
unde Inorogul să afla alergă. Căruia, după politicescul obiceiu închinându- 
să şi toată fericirea rugându-i și menindu-i, dzisă: „După porunca domnului 
şi cruţătoriului mieu, toate le-am plinit și încă câte vechiul prieteșug și 
adevărata dragoste poftește și preste poruncă cele cădzute am adaos, de 
vreme ce câte spre folosul şi binele tău cătră Șoimu am grăit și am întărit, a 
le povesti, nici început au, nici săvârşit (o, bat-o urgiia cerească, jiganie 
vicleană, cât de pestriţ şi de vărgat grăieşte!). Ce în scurt (precum să dzice 
cuvântul că gura carea singură pre sine să laudă, pute), cum am chivernisit 
şi cum am silit a chivernisi și lucrurile împreunării a tocmi, mai mult a mă 
lăuda nu mi să cade, de vreme ce sara va arăta împreunarea și dimineaţa a 
lucrului răzsunarea, căci toate după poftă și după voie vor ieşi. (Caută 
chipul voroavii a viclenii jigănii, că să asamănă unor icoane, carile 
mutându-să din loc, i să schimbă faţa). Căci mijlocele ce prepus aveai din 
mijloc le-am râdicat, pre dulăi şi de ştiinţă şi de loc departe i-am depărtat, 
ochiul cu rău căutătoriu de tot l-am astupat, pre unde măiestrii şi silţe 
întinse au fost le-am stricat și le-am fărâmat, toată piiedeca din cărare şi 


piatra poticnelii din cale am mutat, amânduror inimile, spre priimirea 
dragostei am gătat şi toată surceaoa supt focul începăturii și toată ciraoa pre 
jăratecul săvârşirii am pus și am supus. Una au rămas, și aceia foarte pre 
lesne: adecă oricând aţi vrea, atuncea împreunare a avea să puteţi. Deci, cât 
despre partea șoimului ieste, eu, robul tău, atâta i-am uns sufletul și i-am 
muiat inima, cât cu mare dor şi cu nespusă poftă nesăţioasei privelii 
străluminatii tale feţe a să împreuna și cu dulcele și mângâioase voroavelor 
tale a să învrednici asteaptă. ,, 


Inorogul, macar că nu aşe credzute giurământurile, neprepuse 
cuvintele și neprimejduioase împreunările avea (că în inima neprietinească 
care prepus nu încape? Şi gândul vrăjmășesc ce lucru împotrivă nu 
scornește?), însă întâi dreptăţii bizuindu-să (căci ascunsul inimii sale de 
pricina vrăjbii curat a fi chiar ştiia), apoi o parte a socotelii evgheniii 
Șoimului dând (căci neamul vechiu și cel de bună rudă după a nunţii 
întregiune pete și imăciuni de ocară noaă cu nevoie priimeşte). Că Șoimul 
acela din neamul său persiesc era, carii decât cești evropeşti cu multul mai 
buni sint (însă bunătatea Șoimului în vrăjmășie și în iuţime de nu să va lua). 
De care lucru, socotiia că în numele vechiu poreclă nouă și în neamul cinstit 
hula ocărâtă nu va suferi. Și aşe, cătră Hameleon cuvânt dede, precum în 
desară la prundiş să va coborî. 


Hamelionul, răspuns ca acesta luând, vesel înapoi să întoarsă, de unde 
întâi la crocodil mărgând, întâi lui de într-acea seară vinirea Inorogului ştire 
îi dede: pre unde ieste să între şi pre unde ieste să iasă îi arătă, unde trebuie 
să păzască și vremea înturnării lui cum să pândească foarte bine şi de toate 
pre amănuntul îl învăţă. 


De acolea apoi la ogari, la cotei și la alalți spurcaţi dulăi să dusă, 
cărora aşijderea plinirea bucuriii şi vinirea vânatului le povesti. După aceia 
şi mai pre urmă la Şoim vini, căruia, ca și celorlalţi, de adunarea în desară îi 
spusă. Încă iarăşi căpacul minciunii deasupra tingirii vicleşugului adăogând, 
chip de mare rugăminte cătră Șoim arăta și pre toți dumnădzăii îl giura să 
nu cumva sfârșitul împreunării bune în capul începăturii rele să iasă, și el în 
chipul măiestriii răutăţii să cadă. Şi altele multe cătră acestea dicăind și în 
uscat înghițind, cuvinte căptuşite îngăima și teie de curmeie lega. Aces tea 
într-acesta chip fățarnica lighioaie în oala fărălegii dzama nedumnădzăirii 


cu lingura vrăjmășiii zămintind şi vânturând, ca cum slujba ar fi plinit, de la 
Șoim voie şi iertăciune îşi ceru, ca întracea sară la culcușul său spre odihnă 
să să ducă, arătând că, de multe alergări și zbuciumări, de tot ostinită și 
obosită ieste. Însă şi aceasta pre mai mare a vicleşugului căptușală o făcea, 
pentru ca în dzua ce va luci, peste noapte ce va să să nască știind, obraz încă 
mai obraznic a avea să poată. Adecă precum el de multă trudă biruit fiind, 
somnului ca morţii au fost dat şi de faptele carile peste noapte s-au tâmplat 
ca cum ştire n-ar fi avut (că precum multe dzua descopere, aşe mai multe 
noaptea acopere, socotiia). 


Și așe, Hameleonul de la Şoim ieșind, dormire fără dormire să 
dormitedze și somn fără somn să somnedze la stratul culcușului său să dusă. 
ăO, mai bine în veci să fie murit decât dormire ca aceasta să fie dormit! O, 
mai bine mort să să fie sculat decât somn ca acesta să fie somnat ! O, mai 
bine într-o faţă și aceia în piiatră să să fie întors decât ase în multe feliuri de 
stricăciune și fără folos! O, faptă spurcată şi lucru scârnav, o, batgiocură de 
batgiocurit şi ocară de ocărât, vino, dintele șerpelui, aleargă, coada scorpiii, 
şi adevărul mărturisiţi de să află la voi vinin și toapsăc ca acesta ca carile 
supt limba Hameleonului din fire izvorește, din meşterșug să înmulțește și 
spre băutura la inimă curaţilor să dospeşte și să mesteşte! (Că otrava limbii, 
pre tot toapsăcul cât de vrăjmaș, a toată jiganiia cât de cumplită cu multul 
covârşeşte.) Măsură-te, minciună, și vedzi minciună decât toată minciuna 
mai mare! Cumpănește-te, vicleșug, şi cunoaște vicleșug mai greu decât tot 
vicleșugul. Târâieşte-te, boală, şi simţi boală mai lângedă decât toată boala. 
Sai, moarte, și gustă moarte mai amară și mai omărâtoare decât toată 
moartea! Spune, răutate, de ieste în tine răutate de rea cât aceasta răutate ! 
O, răutate, răutate, de trii ori răutate și iar răutate. 


Deci Hameleonul, după ce dulăilor amuţăturile şi năvrăpiturile pre cât 
mai mult putu întărtă, pre crocodil, precât mai rău şi mai vrăjmaş știu, îl 
aţiță și toate cele spre vicleşugul şi scăderea Inorogului, pre cât prin mână îi 
vini, gândi, grăi, lipi, dezlipi, aşedză, făcu și isprăvi, peste noapte în loc de 
somn cu răutatea, singur şie, nu numai ochii şi tot trupul îşi acoperi, ce încă 
şi inima şi sufletul cu grele întunerece peste tot căptuşindu-și își ponegri, de 
unde sunetul tâmpenii de cu sară lovit, a doa dzi ca preste vali răzsunate, 
glasul dimpotrivă din ceas în ceas a audzi, cu sete aştepta. 


Partea a şesea 


Inorogul şi dreptăţii bizuit, și datului cuvânt şi giurământ sprijenit 
fiind, după ce cea de obşte făclie lumina supt umbre își duce și faţa 
pământului cu brâul întunerecului să încinge, din vârvul munţilor la locul 
locul numit în prundiş să coborî, unde nu după multă vreme și Șoimul viind, 
cu cinste și cu plecăciune îi dede închinăciune. Cătr-aceasta cădzute 
ţeremonii şi cinsteşe plecăciuni, precum din chipul dinafară, așe din sufletul 
dinluntru arătând, tând pe sine norocit, tând ceasul împreunării fericit şi de 
buni chedzi numiia, de vreme ce de împreunare dorită ca aceasta și de pofta 
spre carea de multă vreme inima îi sălta, lipsit şi neînvrednicit n-au rămas. 
Aşijderea, tuturor cereştilor mulțemită făcea, pentru căci sănătos și de toată 
grijea pizmei neprietineşti neatins și nebetejit pre Inorog vede. După aceasta 
cu multe chipuri să arete siliia, precum macar că din porunca stăpânească 
împotrivnic a fi s-ar fi vădzut, însă amintrilea pururea cu bun gând şi cu 
chiară inimă cătră dânsul au fost şi ieste. 


Deci pre o parte ca o slugă, celea ce slugii credincioase s-ar fi cădzut a 
isprăvi au vrut şi s-au nevoit, iară pre altă parte aşe lucrul au cumpănit, ca 
nici stăpânului său vicleşug să facă, nici după porunca nedreaptă dreptatea 
să calce (că atuncea numai schimosirea slujbei ieste lăudată, când pentru 
voia dreptăţii voia stăpânului să calcă). Ce ca ce cu nedreptate și cu răutate 
s-ar fi poruncit a să face, aceiaşi cu cinste şi cu dreptate din urăciune spre 
dragoste şi din vrajbă spre pace a să întoarce au silit şi precum bună și 
vârtoasă nedejde are, dzicea, că ce cu amară neprietinie s-au început, aceia 
cu dulce frăţie să să istovască şi să să plinească (că precum căldura soarelui 
din grăunţele putredzite spicele verdzi a odrăsli face, aşe sufletele înțelepte 
din împuţita vrăjmășiie frumos mirositoare a dragostii flori a răzsări prefac). 


Cătră acestea şi Inorogul celea ce să cuviniia priimiri de închinăciuni îi 
da, buna-i socoteală și a sufletului orânduială îi lăuda și cu tot feliul de 
cuvânt dulce şi cuvios data-i cuceritură îi lua. În scurt, la începătura 
dialogului între dânșii sosiră și unul de altul pricine vrăjbii, carile şi pentru 
ce ar fi fost, a întreba începură, Inorogul întrebarea într-acesta chip înainte 
puind: „Toate lucrurile fireşti câte soarele vede, lumineadză și încăldzește, 
fără pricinitoriul clătirii lor nu numai a nu fi, ce aşeși nici a să gândi pot. 
Una numai şi aceia singură slobodă voia muritorilor ieste, carea fără nici o 


pricină şi fără altă îndemnare a sa hirișă clătire are şi singură şie și clătitoriu 
şi clătire a-și fi și a-şi face poate. Cătră carea macar că dinafară viitoare spre 
clătire-i îndemnătoare multe și în multe chipuri a i să adaoge și spre 
plecarea într-o parte, trăgătoare, împingătoare, asupritoare, râdicătoare, 
lesnitoare, îngreuitoare, iușurătoare, lățitoare, strâmtătoare şi altele 
asemenea acestora a-i vini şi a i să tâmpla pot. 


Însă orice ar fi fapta de făcut, de bine sau de rău, de scădere sau de 
folos, a o ispiti, a o cerca, a o afla şi într-o parte clătirea a-și alege singură 
şie stăpânitoare și în toate volnică ieste, atâta cât vădzind și înțelegând 
binele, din volnica voie răul a urma, a alege și a face poate. De pre care 
lucruri într-această mare și puternică monarhie carea în pieptul muritorilor 
să cuprinde, doaă chipuri sau, mai adevărat să dzic, doaă tipare a doaă 
chipuri a avea aievea şi tuturor cunoscut a fi poate. Adecă unul mai mult 
decât firesc și oarece ceresc și dumnădzăiesc, iară altul mai gios și mai 
puţin decât firesc şi oarece ceriului și firii împotrivă. Cel dintâi binelui, cest 
de pre urmă răului însoţitoriu şi următoriu şi aşeşi de tot moștenitoriu şi 
purtătoriu ieste. Că amintrilea, dinafară clătitoriul în voia slobodă putere și 
biruinţă de ar avea, nici voia slobodă slobodă ar fi, nici de bunătate laudă, 
nici de răutate hulă cu dreptul i s-ar cădea. De unde să arată că între 
muritori obiceiul voroavii și deprinderea limbii în zădar ieste, cu carea 
încotro voia din voia ei să să fie pohârnit vrând, să ne înştiințăm. Carea ar fi 
fost a clătirii pricină a întreba ne-am obiciuit și pentru ca zugrăvala răutăţii 
să acoperim, puterea voii slobode într-un chip cu altă zugrăvală, aşeși de tot 
tăgăduim. Ce oricum ar fi, greşala învechită chipul negreșelii luând, după 
învechita obiciuire, dzic, vrere-ași şi aşi pofti, iubite priietine, ca să pociu 
şti, aceștii asupra mea vrăjmaşe şi de cap goană, carea și ce i-ar fi fost 
pricina? Şi de nu toată răutatea din singură voia și inima muritorilor 
purcede, alta, când, cum, ce, și pentru ce să fie fost?" 


Șoimul răspunsă: „Celea mai vechi şi mai de demult începături cum ar 
fi fost nici a le şti, nici ştiute a le grăi pot (că precum nu toate avutele 
folositoare sint, aşe nu toate ştiutele vorovite vreun folos aduc). Iară din cât 
şi a ști și a grăi pot, din ceste mai de aproape ieste aceasta, că jiganiia cu 
talpa de gânscă, cu colții de știucă, adecă Vidra, vulpea peştelui şi peştele 
vulpii, mai denainte până din monarhiia dobitoacelor și a tuturor jiganiilor a 
să izgoni, în mare dragoste şi prieteșug cu Corbul să avea, atâta cât, când 


Corbul din vârvul copaciului crângăiia, Vidra din fundul păclei răspundea, 
şi când Vidra soldzii peştelui înghițiia, grumadzii Corbului simţiia (căci 
adevărata dragoste capetelor funiii să asamănă, ca când unul într-o parte s- 
ar trage, altul neclătit a rămânea nu poate). Deci Vidra, epitropiia pre acele 
vremi ţiind, de pururea jalobă şi grele pâri cătră Corb trimitea, precum 
Inorogul, Filul, Lupul, Pardosul, Râsul, Veveriţa și încă alte câteva din 
jigănii ascultării și stăpânirii ei nu vor să să supuie, ce în tot chipul statul 
monarhiii să tulbure și tot trupul publicăi spre răzsipă să aducă îmblă. 


Deci Corbul, de unele ca acestea audzind, să tulbura și câte un priietin 
pentru un priietin pofta şi cererea ce i-ar fi fost a-i plini şi a-i face siliia şi 
pre priietinii ei priietini, iară pre nepriietinii ei nepriietini îi ţinea și-i avea. 
De unde (dragoste și prieteșugul numai cătră un chip spre multe chipuri ură 
şi vrăjmăşie au scornit), şi aşe, pre cât a mea slabă socoteală a agiunge 
poate, începătura răcelii şi împotrivirea inimilor să să fie scornit socotesc." 
Inorogul: „Aceasta foarte bine am înţeles-o și, precum dzici, aşe ieste. 
Numai încă mai dintr-adânc începătura lucrului a şti ţi să cade. Că precum 
mai sus ţ-am dzis, toate clătitele fireşti, pricina clătitoare firească cearcă. 
Iară în faptele voii slobode nu pricinile clătitoare, ce a căror clătite pricină 
clătitoare să fie fost să întreabă." Șoimul: „Foarte cu dragă inimă aşi pofti 
ca pentru acesta lu cru mai într-adevăr să mă înștiințădz”. 


Inorogul: „De vreme ce așe cu sete pentru rădăcina lucrului acestuia a 
te înştiința pofteşti, dinceput a ţi-l povesti nu mă voi lenevi. Însă pre cât 
lungimea istoriii ar pofti, scurtimea vremii mână nu-mi dă, căci iată și 
câtăva parte a nopţii au trecut şi pre aceasta vreme cineși la ale sale a să afla 
s-ar cădea (căci multe și în multe chipuri sint sigeţile şi nălucirile nopților 
tăcute, carile prin întunerec îmblă și vâjâiesc, iară în lumină lovăsc și 
rănesc). Deci pre cât mai în scurt voi putea și în puţine cuvinte toată 
lungimea şi lăţimea poveştii a cuprinde mă voi nevoi. 


Vii şti dară că odânăoară Monocheroleopardalis din toate jiganiile 
pământului mai vestit şi mai ales era (nici de alcătuire a atâtea numere într- 
un nume te mira, căci mai pre urmă și aceasta taină vii înțelege), a căruia 
vrednicie, macar că lumii ştiută ieste, însă într-acesta chip numele, slava și 
puterea adăogând, până într-atâta au crescut. Acesta din părinţii săi oaie 
zămislit şi născut era , deci întâi, și la chip și la fire, mieluşel. Iară după ce 


la mai mare vârstă crescu și în toată turma în fruntea a tuturor areţilor ieşi, 
împotrivă a căruia, a sta sau în cap a să lovi, nici un berbece să putea afla și 
carile prin necunoştință precum împotrivă îi va putea sta i să părea, deodată 
numai ispita puterii frunţii făcea, că a doa lovitură nici aștepta, nici mai 
suferiia. Așe el toată turma decât păstorii mai bine păscând și otcârmuind, 
un lup vrăjmaş şi lacom din fire, dară de foame încă mai vrăjmaș și mai 
cumplit făcut, cu mare răpegiune și cu fălcile căscate totdeodată pre berbece 
să-l fărâme, să-l spintece şi să-l înghiţă vrăjmaş viniia. 


Berbecele, vădzind pre lup așe de cu mare răpegiune asupră viindu-i şi 
acmu vremea în desară, când dzua cu noaptea să îngână, fiind, pre lup unul 
din areți să fie și după obiceiu precum în capete să să lovască vine, socoti. 
Într-această socoteală berbecele aflându-să, din toată groaza şi frica lupului 
afară era și așe în tâmpinare-i fără nici o spaimă ieșind, ca pre un arete, așe 
de chibzuit şi de tare în frunte îl lovi, cât poftorire a mai face nu mai trebui, 
de vreme ce coarnele prin tidva capului lupului pătrundzind, fruntea 
zdrumicându-i, crierii afară îi vărsă. Lupul într-acesta chip vârtos lovit și 
rănit, fără de a doua răzsuflare, viaţa pre moarte își schimbă. Aretele mai 
târdziu vitejiia ce făcusă cunoscând, carea măcar că din tâmplare fusese, 
însă îndată duhurile cele de arete ce purta își schimbă şi până în dzuă din 
oaie în jiganie și din arete în lup să mută. (Că tâmplările fericirii la cei mai 
mulţi obiceile firii a muta pururea s-au vădzut). Așe berbecele preobrajenie 
ca aceasta luând, îndată din neamul său răzleţindu-să, după firea lupilor 
codrii, câmpii și munţii a cutreiera începu și multă vreme a vieţii sale într- 
acesta chip în streinătate îmblând și petrecând , odânăoară la loc ca acela a 
nemeri i să tâmplă, unde decât toate jigăniile mai mulţi pardoși să afla. 
Acolo nu după multă vreme, ce să vânedze şi cu ce viaţa să-și sprijenească 
neavând (căci mulțimea pardoşilor pre altele așeşi de tot împuţinase), cu 
dânșii de luptă a să ispiti începu. (Că pofta biruinţii toate ispiteşte şi nevoia 
toate învaţă, ales în primejdiia vieţii lipsa sosind). Deci așeşi din ispita 
dintâi, lucrul cu fericire și după voie a vini i să tâmplă, de vreme ce întâiași 
dată cu cel mai mare și mai groznic pardos de luptă să apucă, pre carile, 
după multe nevoi și nu cu puţine a vieţii cumpene şi primejdii, îl birui și-l 
omorî. A căruia duhuri îndată luând, precum din arete lup, aşe din lup 
pardos să făcu. După mare și primejdioasă biruinţă ca aceasta, pardosul mai 
înalte și mai puternice duhuri în sine simţi, carile în trupul și pieptul 
pardosului de încăput nu era, și aşe, de ispită, spre lupta leului să apucă (că 


toate în lume de să și cuprind în hotarăle sale, iară pofta a cinstei mai mari 
şi a biruinţii mai tari, nici în lat câmpul a tot pământul, nici înalt muntele a 
tot locul a să opri sau a să îndestuli poate). Ce leul prea vârtoasă și 
puternică jiganie fiind (precum poţi cunoaște), nu pre lesne îi fu duhurile a-i 
lua, căci adese şi mai în toată vremea ispita monomabhiii făcând, în carea 
macar că nu să biruia, însă nici titulul biruinţii a lua putea. Așe ei în toate 
dzilele la luptă, ca la o scoală, să ispitiia şi să deprindea, până când pardosul 
pricepu că nu altă ceva de la cea deplin biruinţă îl împiiedecă, fără numai 
iuțimea picioarelor și sprintiniia carea leul în trupul său purta. Că de multe 
ori pardosul acmu mai dobândind biruinţa, leul, cu iuțimea dinainte-i i să 
feriia şi cu acesta chip cea desăvârşită biruinţă îi tăgăduia. Pardosul, într- 
acesta chip pricina neizbândii sale bine cunoscând, cătră vârtoase duhurile 
pardosului, grea greuimea filului și sprintină iuțimea inorogului adaosă şi 
mai cu de-adins cu ascuţit și nebiruit cornul a monocherului într-armându- 
să, într-o luptă numai toată biruinţa asupra leului dobândi, în carile îndată şi 
fără nici o împiedecare să și mută (că precum nuării după vânturi aleargă, 
aşe duhurile după biruinţe să pleacă). Firi, duhuri și puteri ca acestea 
născutul miel în sine strângând și alcătuind, în doaă hirișe numere și le-au 
împărţit; unul: Provatolicoelefas , altul: Monocheroleopardalis. Ce dintr- 
acestea cest mai de pre urmă mai mult obiciuindu-să, precum în nume, așe 
în fire Monocheroleopardal au rămas. Așe dară, toate firile într-una boţind, 
blândeţea oii, înţelepciunea lupului, cunoştinţa pardosului, greuimea filului, 
iuţimea inorogului şi vârtutea leului în sine nebetejite și nesmintite le feriia 
şi, din dzi în dzi încă mai adăogându-le, la stepăna cea mai de sus le înălța 
şi le suia. Şi aşe, toată cinstea, lauda și puterea a tuturor jiganiilor dobândi. 
Deci jiganiile toate, de atâtea vrednicii încungiurat şi împregiurat vădzindu- 
|, cu un duh și cu o inimă îl rugară ca oblăduitoriu, purtătoriu şi despre tot 
împotrivnicul păzitoriu să le fie. Monocheroleopardalis, prin câtăva vreme a 
tuturor viaţa în mâna sa să priimască ferindu-să, această rugăminte a lor să 
priimască să tăgăduia. Însă până mai pre urmă pre cel ce luptele a atâtea 
vrăjmașe jigănii a-l birui nu putusă, moale rugămintele înfrângându-l și 
umilite cuvintele înduplecându-l, după pofta lor îl adusără (că precum 
răspunderea moale frânge mâniia, aşe rugămintea cu umilință porneşte 
cruţarea). Carile a tuturor chivernisire în palmă şi a tuturor otcârmuire în 
samă luând, prin câtăva vreme cinsteș, frumos, drept şi cu înţelepciune, cum 
să cade, pre toate jigăniile și dobitoacele giudeca, îndrepta, ocrotiia, păziia 
şi stăpiniia (că atuncea publica înfloreşte și odrăsleşte, când stăpânii 


miluiesc și ceartă în dreptate și supușii ascultă și slujesc din dragoste). Aşe 
cât în vremea stăpânirii lui nici ochiul nepriietinului s-au veselit, nici 
budzele vrăjmașului s-au zimbit, nici inima împotrivnicului s-au învoieşeat. 
Ce precum cereştii (ah) de multe ori peminteştilor a zavistui s-au vădzut, 
aşe și Monocheroleopardalis de sigeata lutului mai denainte de vreme 
nerănit și de tâmplările țărnii neprăvuit a rămânea n-au putut , de vreme ce 
încă în puterile firii sale fiind, în carile a multora nedejde și viaţă să 
rădzima, cu mare a tuturor pagubă şi nesuferită jele, cătră cele de sus 
lăcașuri s-au mutat , ca cel ce leu între dobitoace de vârtos să lăuda, leu 
între stelele ceriului în veci să luminedze s-au aședzat, în urma sa doi 
numelui său moștenitori, pre Fil adecă și pre Inorog lăsind. Deci la 
săvârşitul lui a fi și la începutul lui a nu fi, Filul (carile şi de stat, și de 
vârstă mai mare era), pentru une pricini departe în munţii de la Grumadzii- 
Boului trimăs era , a cării trimeteri pricini de povestea noastră abătută fiind, 
a le povesti părăsim (că voroava nu în vremea și la locul său, ca rafturile de 
aur în capul măgariulul să prind). Iară Inorogul, acolea de față aflându-să, 
toate supusele și nesupusele jigănii lor chivernisitoriu şi stăpânirii părintelui 
moştenitoriu a fi îl aleasără și cu toţii într-o inimă și într-un glas în scaunul 
oblăduirii îl ridicară. Ce precum să dzice cuvântul (că fericirea grab nică 
curând oboseşte), de vreme ce pe aceia vreme Vidra la locul prundișului, 
unde acmu noi sintem, a lăcui să tâmplase, carea cu multe chipuri de 
lingușituri și cu a Corbului mijlocii în dragostea monarhiii pasirilor întrând. 
Corbului prin scrisori într-acesta chip înștiința, că, „de vreme ce 
Monocheroleopardalis dintre vii au lipsit şi toată împiedicarea poftii noastre 
din mijloc s-au râdicat, să sileşti și să te nevoieșşti, te rog, ca stăpânirea 
asupra dobitoacelor mie să mi să dea. Iară eu voi face ca toată vita grasă şi 
toată carnea săoasă domnului şi stăpânului mieu în mâncare și tot singele 
cald şi săţios în băutură să să dea." Corbul, întâi pentru cea din fire lăcomie 
ce avea, apoi pentru căci nu puţină pizmă și zavistie asupra dobitoacelor 
purta, de vreme ce prin toată vremea a stăpânirii lui Monocheroleopardalis, 
rar și mai niciodată cu odihnă și cu ticneală stârvurile cerceta şi aşeși singe 
cald să bea sau carne proaspătă să mănânce în viaţa lui nu s-au învrednicit. 
Cătră aceasta și altă pricină să adăogea, că fata Corbului, Mreana, la vârsta 
căsătoriii agiungând, pre tâlhariu chelariu Corbul socoti să facă şi Vidrii 
femeie să o dea aleasă. Așe dară, Corbul, ştiind că trăind 
Monocheroleopardalis, precum despre munţi, așe despre câmpi, toate 
străjuite şi păzite era, iară acmu el lipsit, precum să dzice cuvântul (că pre 


leul mort şi şoarecii să cațără), îndată tuturor dulăilor de casă ştire dede 
pentru ca cum mai curând și pre cât mai tare vor putea cu lătrături şi cu 
brehăituri prin toate locurile spaimă şi groază să dea (căci dulăii cu Corbul 
de pururea însoţire avea). Dulăii îndată toţi munţii cu dealurile și toate văile 
cu pădurile de cehnituri şi de schilălăituri împlură, de a cărora rău 
menitoriu, spurcate şi greţoage glasuri, toate dobitoacele să înspăimântară, 
şi unele într-o parte, altele într-altă parte capetele să-și cruțe o plecară (că 
când capul să ameţește, picioarele dovedesc, și când mădularile buiguiesc, 
lipsa criirilor arată). Așe dară, totdeodată iele împrăștiindu-să și fietecarea 
unde și cum putea amistuindu-să şi aciuându-să, atuncea Corbul vreme află 
ca toate după reaoa sa voie să facă şi pre Vidră din baltă în curte și din tină 
în scaun să o urce, ca jiganiia în neam cu prepus tuturor dobitoacelor 
împărat şi stăpânitoriu să fie (0, ceriu şi păminte, au din nuări piatră și din 
cremene picături de apă vii să scoţi? Că rămân firile precum au început, 
precum toate să cunosc la sfârşitul spre carile năzuiesc). 


A  Vidrii dară schimositură de stăpânire ca aceasta făcându-să, 
dobitoacele toate în toate părțile prin câtăva vreme pribege şi de la locurile 
şi sălașele lor streine petrecând, cele mai multe dintr-însele acmu vivorul 
înstreinării şi holbura rătăcirii nemaiputând suferi, capetele plecându-și, 
cerbicea supt greu şi aspru giugul tirăniii Vidrii îşi plecară şi cineşi pre la 
lăcașurile lor să înturnară (că coliba în țarina sa și bordeiul în pământul său 
decât palaturile în streinătate mai desfătate şi mai frumoase a fi so cotiră), 
fără numai Lupul și  Pardosul (carii pre aceia vreme 
Monocheroleopardalului foarte credincioși și de aproape priietini era), din 
socoteala lor neîntorşi, departe, în Țara Câmpilor, prin multă vreme 
ramasără, adecă până la vreme stăpânirii Filului. De care lucru, toată 
pasirea de singe vărsătoare pre aceşti doi mare pizmă şi mânie avea. 
Inorogul, încă și de ai săi părăsit şi tirăniia Vidrii întărită și în toate părţile 
întinsă şi lăţită vădzind, să sculă și în munţii înalţi, carii la Grumadzii- 
Boului să află, unde și Filul să afla, să dusă. Ce dintâi pre la cetatea Deltii 
cătăva vreme locurile cercetând, în prundișul acesta să așşădzară. Vidra 
ştiind că stăpânire în silā au apucat și cu tirănie ieste să o ţie, așijderea pre 
drepții moștenitori între vii știind, ea viaţă cu tic neală să ducă nu va putea, 
cu fel de fel de amestecături cătră monarhiia Vulturului și cătră Corb îi 
pârâia, însă toată pâra într-aceasta să închidea, dzicând: „Filul și Inorogul 
vii rămâind, şi voi, şi noi viaţă cu lineşte și stăpânire cu slobodzenie să pe 


trecem și să facem nu vom putea, căci nu numai a mea, ce încă şi a voastră 
nebiruită monarhie a tulbura și a o răzsipi vor sili şi răutăţile lor una după 
alta ca valurile vor să urmedze (că marea nu de altă, ce de vânt fața își 
schimbă, vântul vivor, vivorul hol bură, holbura furtună, furtuna valuri, 
valurile primejdie vaselor şi peirea celor din vase aduce)". 


Corbul, macar că în curândă vreme de spurcat lucrul ce făcuse într- 
ascunsul inimii sale rău să căise, căci Vidra nu multă vreme la cuvântul dat 
ş-au stătut, nici căsătoriia cu fata lui, Mreana, şi rudeniia ce făcusă din firea 
ei au mutat-o, ce, după cea hirișă și veche fire, mai mult pre ascuns decât la 
ivală îmbla şi mai cu drag prin fundul apelor decât la uscat să primbla și 
gânduri împo trivnice împotriva Corbului fierbea. De unele ca acestea 
Corbul înțelegând, de mare căință și de grea dosadă tare să năcăjiia, însă de 
a lumii rușine pentru lucrul ce lucrase aievea a să căi și de împietrirea inimii 
ce avea pentru greşala ce greşisă de tot a să pocăi nu putea (că inima în 
răutăţi îngrășată de gândul căielii să vitioneşte, iară cu pocăința să omoară). 
Ce cele ce Vidra împo trivă-i făcea, ca cum nu le-ar pricepe, cu ochiul 
cunoștinței le tre cea (însă din inima pizmătare răbdarea când izbucnește, 
atun cea răbdarea, nu vrednicie, ce răutate la vremea sa naște, că tot 
pizmătariul din neputinţă, iară nu din bunăvoie rabdă). Cu o pri cină ca 
aceasta şi a Corbului răbdare și așe adâncă tăcere să spândzura, de vreme ce 
pre Vidră organul răutăţii având, supt numele ei pre cei ce i să părea 
împotrivnici în toate părțile-i go niia și în tot chipul fără nici o cale îi 
dosediia şi-i păgubiia. În scurt, Corbul cu mâna altuia şerpele din bortă a 
scoate siliia, dară în zădar. Că Inorogul, precum mai sus s-au pomenit, în 
munţi ducându-să, acolea pre Fil află, cu carile sfatul obştiindu-și, lucrul 
pre o cale îşi pusără și, nu după multă vreme, din dobitoacele și jigăniile 
împrăștiiate, precât mai curând putură, la un loc le adu nară. De ciia la 
vrăjitorii vremii aceiia mărgând, hrismul Pleonexiii de la capiște Epithimiii 
învăţat foarte pre mulcomiş le cântară: 


În cindzăci de singeroase 

Vom pre cele lăcrămoase, 

Ochii umedzi să le ştergem, 

La moșie să ne mergem. 

Vidra peşte, Corbul stârvuri 
Cerce-n vârtopi, nu prin vârvuri 


Să să urce fără cale 
Şi să-şi cate ale sale. 


Vrăjitorii Epithimii<i> stihurile acestea citind şi de câteva ori 
procitindu-le, tâlcul acesta să fie înțăleasără, adecă cindzăci de căpuși 
(carile sint pungi de piiele cu singe împlute pline de supt singele strein, 
jirtfă Pleonexiii vor să aducă, pentru ca de supt tiraniia Vidrii și vrăjmășiia 
Corbului mântuindu-i boadza, la moşie şi să-i ducă și din nevoia robiii 
scoţindu-i, voia cea rea şi lacrămile în veselie şi bucurie să le întoarcă. Deci 
vrăjitorii, jirtfa priimind, descântecul buiguirii le citiră, cu carile întâi pre 
Corb în som nul nesimțţirii băgând, pe Vidră din scaun pohârniră, carea, în 
legătura vrăjii stăpânit cunoscându-să, într-acele părți mai mult zăbavă a 
face nu putu, ce îndată, cu Mreana, fiica Corbului, şi cu alalți ai ei rude, 
lindini, păduchi, lipitori şi cârcei, sculându-să, la gârlele Grumadzii-Boului 
să dusă. Iară Inorogul, din bunăvoie pentru strajea în munţi rămâind, pre Fil 
la moştenirea părințască trimasă. 


Corbul, de aceasta în ştire luând, de mare mânie cu urgie încins, cu 
bogăţiia simăţ, de minte răzleţ, cuvinte lăudăroase și duhuri ca focul de 
mânioase a slobodzi începu şi ca acestea, ni în faţă, ni în dos, cu mari 
îngrozituri dzicea: „Pentru ce Inorogul au scos cuiul pre carile eu l-am 
bătut? Pentru ce Filul al său ș-au luat? și asupra gândului mieu gând au 
râdicat? Aşe? Lasă, că le voiu arăta şi a cunoaşte îi voi face eu că a pasirilor 
monarhie ieste mai tare şi vor pricepe că Vulturul zboară mai presus decât 
toate trupurile, şi precum Corbul cu glasul său tot răul menește și isprăveşte 
vor înţelege." Și ce mai mult, iubite priietine, voroava să lungesc. Corbul, 
macar că în capul Vidrăi tot focul iadului a să grămădi bucuros era, însă răul 
cuiva, carile cu mâna lui nu să isprăviia, precum răzsipă în toată lumea să 
face i să părea, mai vârtos că în scăderea Vidrei adaogerea altora socotiia, 
de care lucru, vrăjmășiia carea asupra Vidrii cocea, asupra Ino rogului şi a 
Filului o borî. 


Și macar că la mijloc patru mii și şepte sute de ani cu luptele din toate 
dzile au trecut, și nu puţine singeroase jirtfe pre la capiștele bodzilor și 
multe pre la nesăţioase lăcomiia vrăjitorilor s-au vărsat şi s-au împrăştiiat, 
însă Corbul de ce s-au apucat tot răul a plini nicicum rămășiță n-au lăsat, că 
într-adevăr, precum rău din gură să lăudase, mai rău cu lucrul au săvârşit, de 


vreme ce iarăşi cu Vidra mâna au dat (că făcătorii de rău spre răul mul tor 
buni cu binenele a unui rău a să sluji obiciuiţi sint). Iarăşi dulăii ş-au 
întărtat, iarăși ogarâi ş-au asmuţat, iarăși coteii în munţi și în păduri ş-au 
băgat, iarăși în câmpi măiestriile, în dumbrăvi silțele şi în rediuri mrejile ș- 
au vărsat, iarăși tot dobitocul au spăriiat şi în toate părţile l-au împrăștiiat. 
Și aşe, sfârşitul tuturor tirăniilor și începutul tuturor vrăjmășiilor, iarăși pre 
Vidră, cu tirănie mai cumplită decât toată tirăniia, ca locul altuia să 
tirănească și lăcașul dreptului fără milă să răzsipească, au trimis-o. 


Filul, de acestea înțelegând, întâi Lupului şi Pardosului știre dede (căci 
aceştea pre aceia vreme dreptatea feriia), cari nu cu mică a vieţii primejdie, 
din întinse mrejile tiranului scăpând, iarăși la Ţara Câmpilor pribegiră. 
Inorogul, în munţi precum şi mai sus s-au pomenit, aflându-să în locuri tari 
şi ascunse, în cătăva vreme aciuat s-au potolit. Așijderea Filul, la 
Grumadzii-Boului viind s-au aşedzat, însă nu puţine asuprele despre 
vrăjitorii vremii trasă, de vreme ce Corbul cu toată nevoinţa sta, ca nu 
numai de hrană, ce aşeși de viață să-l lipsască. Ce vrăjitorii, întâi de jir tfele 
vechi, apoi și de cele noaă voia boadzii Pleonexiii plecând, la ale sale să 
margă voie îi dederă (că mila Pleonexiii atuncea numai să clăteşte, când 
cele din față mistuieşte, iară de cele din dos în scurtă vreme cu mai multul 
nedejduieşte). 


Aşe şi într-acesta chip, iubite priietine, Vidra tirăniia în mâna 
vrăjmășiii şi vrăjmăşiia în dreapta tirăniii luând, de ciia Corbul aievea 
vrajba, la arătare neprietiniia şi tot răul asupra Inorogu lui și a Filului a 
plini, câtu-i negrul bobului a lipsi n-au lăsat, ce dintâiași dată, toate după 
voie a isprăvi neputând, vremea păştea, ca când va putea, atuncea să 
isprăvască. Așe, Vidra cu răutatea Corbului agiutorită și la epitropiia 
jiganiilor aşedzată fiind, pe Bâtlan la gârle pentru paza pe aceia vreme 
lăsase. Carile nu după multă vreme pre Vidră de vicleană cătră Corb o vădi, 
adecă pre cum cu meșterşuguri viclene și cu mari și multe giuruinţe de jirtfe 
minciunoase pre la ușile vrăjitorilor îmblă, ca epitropiia pasiri lor să tulbure 
şi monarhiia să le răzsipască. 


Asupra pârâi aceșştiia şi câteva jigănii de singe mâncătoare so siră, între 
carile mai de frunte Lupul, Ursul, Vulpea, Ciacalul și Strutocamila era. 
Acestea, încăși tiraniia-i a mai suferi neputând, în Ţara Pasirilor, la 


epitropiia Corbului, fugiră, cătră carile mare şi lăcrămoasă jalobă făcând, 
întra-cesta chip dzicea: „Mare strâmbătate şi greu păcat cu noi ai lucrat, o, 
în lumină ponegrit, Coarbe, de vreme ce iarăși în scaunul tirăniii asupra 
noastră vrăjmăşiia Vidrii ai râdicat, jiganie carea nici în fire neam, nici în 
minte socoteală, nici în lucru vreun aşedzimânt stătătoriu a avea poate (că 
ce-i mai poftit? Stăpânirea. Și ce-i mai cu greu? Stăpânirea.), şi cela carile 
pre sine neaședzat ştie, stăpânire cu aşedzimânt să facă cum va putea? 
Aceasta dară, cu tirăniia ce face și cu lăcomiia ce lucreadză, nu numai oile 
în munţi și în păduri au împrăștiat, nu numai caprile prin văi şi prin vârtopi 
au izgonit, nu numai boii, vacile şi hergheliile cu foc și cu fier au ars, nu 
numai găinele de pene și puii de tuleie au zmult și le-au dzăciuit, ce acmu şi 
soldzii peştelui să radză şi să-l vânedze pe supt gheaţă va, dzicând că firea 
ei de peşte decât de carne mai priimitoare ieste, lucru carile de firea și de 
deprinderea noa stră prea departe stă. Deci acmu și noi ale noastre pustii 
pără sind, de mare nevoie la menitoriu glasul tău am năzuit, ca iarăși cu 
sfatul şi cu voia ta, pre tiranul acesta deasupră-ne să-l râdicăm și iarăși pre 
stăpânitorii moșneni la locu-și să chemăm. Căci nu mai într-acesta chip 
socotim că tulburările și răscoalele acestea la aședzimânt și la lineşte a să 
aduce vor putea (că oala fierbând şi de mare fierbinteală peste margini 
dând, cu lingura apa vân turând, deodată cevaşi a să stâmpăra să vede; iară 
stând focul neclătit, vărsarea de tot a să potoli preste putință ieste; deci la 
înfocări la carile vânturarea lingurii nu sporește, potolirea și stângerea 
focului trebuiește)." Corbul, şi mai denainte cu pâra Bătlanului asupra 
Vidrii aţiţat și acmu cu jaloba acestora încă mai întărâtat fiind, cuvânt le 
dede că, pre cât va putea va sili, și din tirăniia Vidrii îi va mântui. Care 
pizmă Corbul la adunarea dintâi carea la cetatea Deltii ș-au izbândit, unde 
pre Vidră dintr-îmbe monarhiile au izgonit-o (precum la locul său istoriia s- 
au pomenit). Corbul dară atâtea şi atâtea răutăți și îndrăpniciuni precum să 
fie făcut şi precum a multora răzsipă pricină să fie fost bine cunoscând, însă 
nici așe de păcat s-au pocăit, ce cu aceasta pri cină mai mari și mai grele 
unul peste altul să grămădească au gândit, de vreme ce pătimașşilor alt 
cuvânt le da, iară în reaoa inimă spurcat gând purta (că răutatea inimii din 
fire rele, din răutate, răutate învaţă și din cercetare pizmă şi izbândă 
gătește), adecă de pizma veche binele Inorogului și a Filului nicicum nu-l 
poftiia, iară de pizma noaă pre Vidră dintr-îmbe monarhiile să izgonească 
(precum au şi făcut) și al triilea chip să aleagă (pre cum la alegerea 


Strutocamilei s-au vădit) au socotit. La carea cu ce meşterșuguri spurcate și 
cu ce vicleșuguri fără de lege s-au slujit pre larg la locul său s-au pomenit. 


Iară cele mai pre ascuns ce să lucrasă pre scurt acmu să ţi le arăt. Vii 
şti dară, iubite priietine, că vădzind Corbul greșala ce cu Vidra făcusă, apoi 
inimile jiganiilor cunoscând, că asupra Ino rogului și a Filului stăruiesc, 
împotriva aievea să li se puie, so cotiia că multe nevoi și grele gâlceve să 
vor râdica (că cuvântul împotrivă sabiia ascute, iară răspunderea lină frânge 
mâniia). Și așe, pre Lup în taină chemând, dzisă: „Bine cunosc, o, priietine, 
că multe nevoi și asuprele despre spurcata Vidră aţi tras și încă multe asupră 
a vă aduce, de va putea, să găteşte. Însă noi, pen tru ca greșala să ne 
îndreptăm şi păcatul să ne răscumpărăm, împotriva și spre pohârnirea ei, pre 
cât în mână ne va vini, cu tot sufletul ne vom nevoi. Pentru care lucru, o 
poftă am şi eu de la voi, ca mijlocitori fiind între noi și între Fil şi Inorog, 
pace să alcătuim, şi aceasta întru tot adevărul şi curata inimă să fie (că decât 
pacea zugrăvită, războiul crunt mai curat şi mai fericit ieste)." Acestea 
Lupul de la Corb audzind şi precum din toată inima să fie încredințându-să, 
să bucură foarte şi: „Acesta lucru foarte pre lesne să va face, răspunsă, de 
vreme ce eu adeverit sint că Filul şi Inorogul dreptăţii şi păcii plecaţi sint și, 
îndată ce cuvântul păcii din gură vor da, în inimă pecetluit și tipărit le va 
rămânea. (Că curat ascunsul inimii singur șie și icoană și oglindă-și ieste, în 
carea ce şi cum ieste de pururea să vede). Și de vreme ce și a ta poftă spre a 
dreptăţii chip s-au plecat şi pa cea îmbrățășadză, pentru acesta lucru ştire să 
le facem și vii cunoaşte că cele de mine grăite nu numai din dragostea carea 
cătră dânşii am, ce mai vârtos după voia adevărului s-au grăit. Însă pacea 
aceasta într-aceasta a stărui trebuieşte, ca de acmu înainte Vidrii împotrivă 
şi lor într-agiutoriu să fii." 


În puţine cuvinte toată istoriia să cuprindzi, o, priietine, pen tru pofta, 
legătura şi isprăvirea păcii s-au grăit, s-au răspuns, s-au trimăs, s-au întors şi 
toate cele trebuitoare la mijloc puindu-să, prin chipuri de credinţă s-au 
isprăvit și cu mari giurământuri și blăstămuri dintr-îmbe părţile tare s-au 
legat. (Ce la viclean pa rola dumnădzăiască și basna poeticească tot o cinste 
au), în care chip și Corbul în vreme ce giurământurile cele strașnice să 
făcea, atuncea toate măiestriile vicleşugului prin toate locurile își întin dea 
şi cu mari giuruinţe de multe jirtfe pre la bodzi și pre la vrăjitori ispitiia, ca 
pre o pasire, a căriia şi numele, şi traiul, şi lăcaşul împuțţit și scârnav îi ieste, 


epitrop monarhiii dobitoace lor să facă siliia. Poţi şti şi numele pasirii, o, 
priietine, că Pupădza era, din Ţara Gemănării născută și în satul Furcăi 
crescută, și acmu, mai-mai în curţile funelor bătrâneţele ş-ar fi închis de nu 
ş-ar fi fost așe de timpuriu puturos duhul slobodzit. Ce de aceas ta agiunge 
şi la cuvântul nostru să ne întoarcem. 


Corbului nici jertfele i s-au priimit, nici vrăjitorii după plăcere i-au 
vrăjit. De care lucru, socoteala într-alt chip de răutate a-și muta i-au căutat, 
adecă pre proastă jiganiia Strutocamila în taină luând, cu multe măgulituri 
şi învăluituri o ispiti. Chipul, statul, faptul, îm blatul și căutatul în multe 
ritoricești tropuri lăudându-i, și precum firea spre vâlfa stapânirii să o fie 
făcut, dzicându-i, s-au înşelat, au credzut şi aşe şi ea s-au cunoscut, săraca, 
precum la întrebarea ei frumos s-au pomenit. Unde Corbul cu siloghismul 
de vrednică ade verind-o, coarnele boului, coada păunului şi cu penele lui 
înda torind-o, epitrop Leului şi stăpânitoriu dobitoacelor au pus-o. Unde și 
până astădzi, cu minunea a toată lumea, stăpânește (că de multe ori cel 
greşit nemerit și cel nemerit greșit iese). 


Aşedară Corbul, o, priietine, organul răutăţii, iară nu răutatea, nici 
pizma ş-au schimbat, chipul neprietiniii, iară nu vrajba spre pace ş-au 
mutat, de vreme ce la acea adunare carea întâi la ce tatea Deltii s-au făcut, 
nu după cum cuvânt cu giurământ avea dat, nici drepţilor moșneni agiutoriu 
au fost (căci, precum ştiut îţi ieste, Filul încă acolea agiunsese și cu tine 
împreunare avuse se, cătră carile singur tu mare priința Corbului arătaseși, 
carea mai pre urmă căptușită au ieşit), ce cu tot mijlocul inimile ale altor 
jigănii după pofta sa să le întoarcă, cu feliu de fel de meşterşuguri, au silit, 
pre unele cu înfricoșeri, pre altele cu spărieri, pre unele cu îngroziri și 
spăimântări, pre altele cu giuruințe și cu dări, siloghismul ce pentru 
Strutocamilă la mijloc să puie vrea, a priimi, vrând-nevrând, le-au silit şi a 
învoi le-au făcut. Care lucru, după cum ştii, isprăvindu-l, încă mai cumplită 
şi mai vrăjmașă goană asupra dreptăţii au scornit, carea şi până astădzi, 
precum vedzi, să trăgăneadză (iară a tot lucrul sfârşitul la ce iese vremea 
arată şi norocul învaţă). Acestea dară, o, priie tine, au fost pricinele şi 
începăturile și acesta au fost pricinitoriul și începătoriul vrăjbilor, 
răscoalelor, goanelor şi războaielor cari le întru monarhiia dobitoacelor şi 
până în dzua de astădzi să lu creadză. Ce acmu, sfârșit voroavii puind, 
poftim ca nu alta a giu rui şi alta a dărui să ne fii cunoscut, de vreme <ce> 


în proimiul voroavii scurtimea cuvântului făgăduiam, iară acmu oarecum 
toată lungimea istoriii prin câteva ceasuri am trăgănat. Însă iertăciunea 
aceştii asuprele a dobândi pre lesne vom nedejdui, de vreme ce (a lucrurilor 
ştiinţă nu din părere, ce din chiară arătare să naşte, carea, după materiia ce 
are, potrivirea formii înțelegirii cearcă) (că voroava laconească la meşterșug 
ieste lăudată, iară materiia adevărul cu îndelungată şi chiară voroavă a să 
tâlcui, a celor neminciunoși şi la voroavă izvorâtori lucru ieste)." 


Șoimul de acestea pre amănuntul bine înțelegând, precum de dulce 
voroava Inorogului, așe de înștiințarea adevărului, mult să minună şi într- 
acesta chip cătră Inorog dzisă: „Vechiu și adevărat cuvânt între toți să 
grăieşte (că dreptatea toate biruieşte și adevărul decât toate mai tare ieste), 
aşijderea (strâmbătatea și lucrătoriul ei pururea viptul căii sale mănâncă și 
băutura toap săcului său bea). Ce dară între strâmb și între drept, între 
adevăr și între minciună ar fi, de nu pemintenii, cereștii vor giudeca și vor 
alege. Ce acmu lucrul rămâne ca dintr-această a noastră dorită și nesățioasă 
împreunare vechile începături a răutăţii să să surpe și noaă temeliile 
bunătăţii să să arunce (că mutarea minţii, schim barea socotelii și nestarea 
cuvântului, numai atunci sint lăudate, cât din rău spre bine şi din vrajbă spre 
dragoste să întorc)." Inorogul dzisă: „(Începuturile bune, o, priietine, din 
inima bună și neprepusă izvorăsc, iară amintrilea, îndoința inimii stând, 
îndoite, întreite şi în multe noduri împleticite şi căptuşite din rost cuvintele 
ies). De care lucru, a mă înștiința aşi pofti: Aceste începături bune, carile 
dzici la mijloc<u>l să punem, singur din tine vii să le pui, au a le pune de la 
alții poruncă și pozvolenie ai?" 


Șoimul răspunsă: „Într-adevăr ieste că eu poruncă ca aceasta și aievea 
pozvolenie de la mai-marii miei nu am. Însă inima a toatei noastre monarhii 
spre ce stăruieşte foarte bine cunosc, adecă, ca cu orice mijloc s-ar putea, 
lucrurile spre o aşedzare și lineşte să să aducă poftesc. Şi de vreme ce 
adevărul de grăit ieste, că de nu de tot cu toții a goni s-au obosit, însă nici 
unul între noi odihnit n-au rămas, și mai mult grijea din toate dzilele, decât 
goana din toate locurile, sudori de singe ne picureadză (că osteninţa clătirii 
sudori pe trup umedzeşte, iară grijea neîncetată vlaga inimii topeşte). Încă 
cătră acestea ieste şi altă pricină carea spre ispita lucrului acestuia mă 
îndeamnă, adecă credința carea Corbul în mine și în cuvintele mele are. 
Cătră carile eu tot adevărul lucrului precum ieste arătând, fără nici un 


prepus, din gândul carile până acmu asupra ta are, părăsindu-să, răutatea 
spre bunătate îşi va pleca." 


Inorogul dzisă: „Lucrul acesta, o, priietine, oarecum necred zut şi peste 
putință mi să pare, că precum din bătrâni ştim (cor bul puii albi îşi scoate, 
iară firea în negrimea lor îi întoarce). Deci și Corbul bătrân în alb de s-ar 
văpsi, cu o ploaie, sau şi cu o roaă să să spele poate și ce supt albiciune din 
fire imăciune au avut, în curândă vreme își va arăta (că rămân ființele 
precum au început, de s-ar și tâmplările în toate ceasurile schimba). 
Aşijderea de am dzice că Corbul la pene pre dinafară a să albi poate, însă 
inima pre dinluntru fără prepus tot neagră îi va rămânea. Ce pentru ca să nu 
să dzică că inima mea de cuvântul bun s-au împietroşet, sau de numele păcii 
s-au îngreţoşet, iată în tot adevărul și în curată inimă dzic, că precum 
hotarăle ne prieteşugului, aşe ale prieteşugului a le păzi gata sint şi pre aces 
tea pre amândoaă aievea şi nezugrăvite a le purta ştiu (că pre cum chipul 
frumos și icoana ghizdavă ochiul veseleşte, pre atâta vicleșugul ascuns şi 
dragostea schizmuită sufletul întristeadză). Așijderea (precum boala ascunsă 
pre doftori şi pre doftorii batgiocureşte şi pre cel ce dzace până la moarte 
măguleşte, aşe vicleşugul şi pre cel ce vicleneşte şi pre cel ce să vicleneşte 
la scădere aduce și încă mai vârtos pre viclenitoriu decât pre vi clenit spre 
groznică răzsipă pohârnește, precum şi răul tăinuit pre doftori măgulește 
numai, iară pre cel ei supus întâi din sănătate, apoi și din viaţă îl 
izgoneşte)." 


Șoimul răspunsă: „Adevărat, acestea precum le dzici, aşe sint, însă (de 
multe ori boala nenedejduită pre leac ş-au dat) şi pre cum un cuvânt să 
dzice (morţii numai leac între muritori nu s-au aflat, iară amintrilea viaţa 
stând şi buna socoteală slujind, tutu ror tămăduire şi vindicare să 
nedejduieşte). În care chip şi eu acmu dzic: Într-această dată şi cu mine 
lucrul ispiteşte şi vii cunoaște că macar că la pene iușor, însă la cuvânt greu 
şi stătătoriu sint şi precum în aer a zbura, aşe pre copaci a sta şipre stâncă 
nemutat a mă aședza pociu." 


Inorogul dzisă: „Cu bună samă cuvintele acestea poftitoriu binelui să 
fii te arată și dreptăţii iubitoriu și de cuvinte adevărate grăitoriu să fii te 
sfitesc, însă giuruitele acestea la faptă a aduce, precum socotesc, un lucru a 
te opri poate, adecă căci supt po runcă și supt ascultare supus ești. Pravila 


dară stăpânilor asupra supușilor cea mai de temeiu ieste: Așe voiu, așe 
poruncesc, aşe să să facă. Deci oriunde sentenţia aceasta putere 
desăvârşită are, acolo cuvântul adevărat şi sfatul cu cale loc nu are. Ce 
precum vor unii să dzică (ispita până în de trii ori ieste a înţelepților, iară 
aceiaşi nepărăsit a ispiti, a nebunilor). De care lucru, o dată, de da-ori sau și 
de trii ori şi tu ispiteşte şi vedzi de vor ieşi poftele strâmbe după dzisele 
drepte şi de ieste ureche destupată spre ascultarea cuvântului drept, 
cunoaște (că urechea astupată leacu îi ieste ca cu ce ar fi astupată să să 
scoaţă, iară căriia organul audzirii ieste betejit şi de tot surdu, nici leacul pre 
lesne, nici trăsnetul tunului, nici buhnetul dobelor spre simţire a o aduce 
pot). După aceasta a şti ţi să cade, o, priietine, că ispita înţe lepţască ieste şi 
să face când oarecare nedejde înainte mărgătoare şi une semne de ieşirea 
ispitii arătătoare să află. Iară amintrilea, când cineva ispita peste toată 
nedejdea începe, ispită să dzice, însă nu înţelepţască, ce nebunească. Că cu 
ce socoteală cineva cele peste ceriu sau cele în chentrul pământului 
lăcuitoare a cunoaște ar ispiti şi ce nedejde, precum va putea cunoaşte i s-ar 
da, unde simţirea a agiunge şi socoteala a încăpea nu poate, că precum 
axioma filosofască ştiută îţi ieste: Toată cunoștința şi toată ştiinţa din 
înaintea mărgătoare simţire purcede. Deci de ai povaţă ca aceasta, 
bărbăteşte pasă, iară de nu (fără povaţă la ostroavele fericiților a merge 
părăseşte-te)". 


Șoimul dzisă: „Foarte adeverit să fii că inima bună nedejde îmi arată şi 
încă de demult adevărate semne spre această călă torie am cunoscut. Ce 
numai acmu atâta poftesc, ce ţ-ar fi poftele să ştiu și cu ce chip pătimirile 
carile peste toată dreptatea ai tras, a le uita ai putea, să cunosc. Și cătră 
aceasta puţină vreme de îngăduință având, pentru ca de cele trebuitoare ştire 
a da şi răspuns a lua să pociu. " 


Inorogul dzisă: „Poftele mele și puţine și, precum mi să pare, drepte 
sint. Puţine dzic, căci numai doaă, drepte dzic, căci ale noastre, iară nu 
streine poftim. Întâi dară ieste: Filului dreapta şi părințasca moştenire să nu 
i să oprească, sau Corbul de la Stru tocamilă aripile luându-și, noi pentru a 
noastră dreptate orice a face vom putea, de nu agiutoriu, încai împotrivnic 
să nu ne fie. A doa ieste: traiul și lăcașul mieu, veri în vârvul munţilor, veri 
în fundul văilor, veri în câmp, veri în pădure, sau oriunde aiurea pofta inimii 
mele ar fi, din toată grijea vicleşugului neprietinesc afară să fiu. Aceste 


doaă făcându-să, poate fi începăturile prie teşugului să să puie şi mai cu 
vreme dragostea adevărată să să întemeiedze. Cu vreme dzic, căci cu vreme 
şi neprieteşugul în multe au crescut (că cele dimpotrivă tot o măsură și tot 
un număr au). lară amintrilea cine ar dzice că cu toată inima din urăciune 
îndată spre cea desăvârşită dragoste a să întoarce poate, aceia inimă 
vicleană și minciunoasă ieste. Că precum întrarea, așe ieşirea patimilor să 
socotește și mai vârtos obiceiul învechit ieste deprindere cu nevoie a să uita, 
pre carile precum meş terşugul, aşe firea pre lesne a-l lipsi sau a-l tăgădui 
nu poate. Iară deși s-ar afla nas de ceară și inimă de argint-viu ca aceia, mă 
crede că acel feliu de prieteşug pururea îndoit şi cu prepus ar fi (că sufletul 
carile pre lesne din ură în dragoste a să muta știe, acela urmadză ca încă mai 
pre lesne şi din foarte mică pricină din dragoste în ură a să schimba să 
poată). De care lucru (pier derea vremii cinstită ieste când întru alegerea 
priietinilor și pen tru nepierderea priietinilor să cheltuieşte). Iară pentru 
vremea dării şi luării răspunsului, după a locului depărtare, socotesc că 
1.500 de minute nu numai de agiuns, ce încă şi de prisosit sint. Deci orice 
ştii şi poţi, fără zăbavă fă, ca nice prieteşugul, nici neprieteșugul prin multă 
vreme în prepus să rămâie." 


Partea a şeptea 


Acestea într-acesta chip prin câteva a nopţii ceasuri Inorogul cu 
Șoimul voroavă făcând, Hameleon, precum mai sus s-au pomenit, la lăcașul 
său ducându-să, în vasul uluirii vetrilele gândurilor deșchidea, prin marea 
relelor socotele înotând, spre toate vânturile, horburilor funele chitelelor 
întindea. Așe el în valurile vicleșugurilor tăvălindu-să (poate fi răutatea 
îndoit şi întriit să lucredze fortuna slobodzind), somn fără somn și odihnă 
fără odihnă îl chinuia, atâta cât cu ochii deșchiși somna și cu toată fantazia 
deşteptată visa. În care vis părerea chipuri ca acestea închipuindu-i îi 
zugrăviia. 


Hameleonului cu aer a să paşte și cu vânt a să hrăni firea fiindu-i, 
precum pre marginea unii ape îmblă i să părea, unde niște hingiuri dese și 
înghimpoase şi nişte copaci frundzoși şi umbroşi era, atâta cât de desimea și 
grosimea umbrelor ce avea, precum de tot soarele le lipseşte și preste tot 
întunerecul îi căptușeşte i să părea. Aședară, el îmblând și prin întunecoasă 
ceața aceia orbăcăind, departe înainte precum o zare de foc vede i să păru, 
spre carea cu toată nevoința năzuind şi la dânsa apro piindu-să, vădzu că 
atâta de mare era focul carile cu mare văpaie ardea, cât cu vârvul parăi 
nuării ceriului pătrundea, unde stihiia focului cu apa nuărului mari și 
groznice trăsnete și plesnete făcea (precum aceste doaă trupuri de stihii 
goale unul pre altul a nu priimi și vrăjmăşește una pre alta a strica şi a 
împrăştiia obiciuite sint). Iară în mijlocul focului o jiganie groz-nică vădzu, 
carea la chip ca şopârla, însă cu multul mai mare și mai groasă a fi i să 
părea. Aceasta în toate părţile prin pară primblându-să, fără sațiu jăratecul 
păştea şi de mare lăcomie şi spudza înghiţiia, nemică cevași de atâta 
înfocată văpaie betejindu-să. Hameleonul așe de cu dulce mâncarea 
sulimendriţii vădzind (căci aşe să numiia jiganiia aceia), lucru carile nici 
odânăoară stomahul ei îl simțisă, foamea în maţă i să scorni (că din multe 
pofta sufletului neclătită ar fi, de n-ar fi simţirile pre dinafară iscoditoare şi 
apoi îndemnătoare). Foamea dară începând, mănuntăile i să întor cea şi 
stomahul tare îl chinuia. Carile de toată știința a simţire ca aceia gol, cu de 
moarte ţipete: „vai, maţele, vai, mănuntăile, vai, pântecele, vai, vintrile 
mele!" a să văieta și a să văiera începu. Și leacul aceii necunoscute boale, ce 
ar fi şi unde s-ar afla, nu știia. Așe el într-acel chip mişelos chinuindu-să, 


salamandra din mijlocul focului: „O, sărace, strigând, dzisă, ce poate fi 
acest chin, carile aşe de fără milă te-au apucat şi ce această lacomă căutare 
şi nesăţioasă mâncare spre bucatele mele?" Hameleonul, fără „vai şi vai", 
altă nu dzicea, și fără „moriu şi moriu", altă nu răspundea. Ce mai pre urmă 
cu lânged glas dzisă: „Simţire nesimţită simt şi pătimire nepătimită pat, o, 
domnul mieu și împăratul focului (că Hameleonului precum salamandra 
bodzul focului să fie i să păru)." Hameleonul la toate amăgitoriu, iară la 
aceasta să amăgi, căci în hrană și în mâncare deosăbire a face neștiind, i să 
păru că jăratecul fără primejdie și focul fără nevoie a înghiţi şi a mistui va 
putea. Ce răul rău pate, că în locul foamei saţiul cu arsură şi nesuferite 
durerile i să înmulţiră. Salamandra dzisă: „O, ticăloase, au nu ştii că 
foametei hrana şi setei băutura îi ieste leacul? Însă nu tot stomahul toată 
bucata mistuiește, nici tot gâtlejul toată băutura priimește, nici altă jiganie, 
fără de mine, foc a paşte poate că cine pentru desfrânata poftă orânduiala 
firească covârşeşte, acela în focul lăcomiii sale (ca tine acmu) să pe 
depsește, a căruia stângere și potolire foarte cu greu și mai nici cu greu să 
găseşte. Ce tu acmu, mai multă zăbavă nefăcând, cum mai curând aleargă, 
cearcă şi unde oaăle șerpelui vii afla, nezăticnit le bea, căci după mâncare 
ca aceasta, băutură ca aceia trebuie, că numai acelea doară văpaia carea în 
droburile tale s-au aţiţat a stânge vor putea." Hameleonul, de leac ca acesta 
de la sulimendriţă înțelegând, macar că nu fără mari slăbiciuni şi leşinături, 
însă îndată prin toate malurile a cerca, toți câmpii şi dealurile a cutreiera și 
toate bortele copacilor, gaurile ţărmurilor și crăpăturile pământului a 
scociori începu (că la cel bolnav sănătatea de mare preț ieste, pentru carea 
toate în cumpănă puind, mai iuşoare a fi le socotește). Deci după multă și cu 
multe dureri, trudă şi osteninţă, oaăle șerpelui, carile ohendra să cheamă, 
într-un loc a afla i să tâmplă, pre carile, de mare arsura maţelor, îndată și 
fără de nici o îngăimală le sorbi. Aședară, de cu grabă dacă oaăle bău, 
precum arsura maţelor ce avea i s-au potolit i sa păru. Însă după fire 
doftorul, după doftor leacul şi după leac ca acela tămăduirea carea i să 
cuviniia îi vini, de vreme ce nu chipul boalei în chipul sănătăţii, ce forma 
răului într-altă formă mai rea şi mai cumplită s-au mutat. Căci oaăle 
ohendrii în călduros pântecele Hameleonului coborându-să, nu spre 
mistuire, ce spre zămislire clătire a face începură şi acmu embrionaţi puii 
ohendrei după a lor fire pântecele îi fărâma și, pentru ca în lu mină să iasă, 
vintrele îi spinteca (că cine cu lăcomie acul cosătoriului înghite, acela cu 
mare mișălie fierul arătoriului boreşte), și aşe, săracul Hameleonul iarăși 


spre moarte să bătea, iarăși munci și dureri de naştere îl cuprindea, în locul 
leacului otrava şi în locul sănătății moartea cunoștea, dară ce să facă și de ce 
să să apuce nici ştiia, nici să pricepea. Puii ohendrii din pântece-i ieșind, 
peste trup i să împleteciia, de grumadzi i să colăciia, îl pişca, îl mușca, și nu 
laptele, carile nu avea, ce sin gele, carile de prin toate vinele i să scurea, îi 
sugea. Într-acesta chip puii ohendrii şi născuţii lui și atâta de cumplit din 
toate părțile de viață deșertându-l, şi cu toapsăc și venin împlându-l, în 
dureri așe mari și chinuri așe nesuferite, îndată oteşirea în minte nu-i veniia. 
Ce mai târdziu de mare și minunată puterea comului Inorogului asupra a 
toată otrava aminte își adusă (căci și de altă dată de otrăvită a văzduhului 
putregiune mântuindu-l, cu sănătatea vieţii îl dăruisă) și aşe, din pădure la 
munte într-un suflet alergă, ca doară pre Inorog, de binele său făcătoriu, 
unde va a afla va putea. Pre carile într-un munte prea înalt şi loc prea aspru 
şi fără suiș aflându-l, i să părea că pre o stincă înaltă în simceaoa muntelui 
şede, iară din toate părțile prăpăşti, hârtoa pe și păhârmnituri groznice era, 
atâta cât căutării ameţală adu cea. Iară din văzduh şi peste vârvul munților îi 
păru că o pasire neagră, cu mare vâjiituri viind, pre luminos și lunecos 
cornul Inorogului vrea să să puie. Inorogul cu capul clătind și cornul 
cutremurând, pasirea cu picioarele de neted şi luciu cornul lui a să lipi nu 
putea. Câtăva vreme pasirea să să puie, Inorogul să o surpe şi războiu ca 
acesta făcând, odată să tâmplă ca Inorogul în curmedziş cu cornul lovind, 
câteva pene din aripa cea dreaptă a pasirii să rumpă. De care lucru, pasirea, 
slăbindu-să și de multă luptă ameţind şi obosindu-să, în mieşălos chip, 
giumătate zbu rând, iară giumătate prăvălindu-să, în prăpastea dedesupt să 
co borî (că înălțarea înflaţilor cu mintea, ca penele în aripi, iară sfârşitul lor 
ca pasirea zmultă rămâne). Hameleonul, într-atâtea dureri ce să afla, 
frumoasă privala aceii monomahii durerile a-și uita îl făcusă (că când 
puterea sufletului chiară în privala înțele gerii să înfige, atuncea toate 
simţirile trupului dinafară amur tesc). Ce a luptii privală săvârşindu-să, 
boldurile şi strămurările patimii la simţirea durerilor îl întoarsără. Ce, 
precum s-au dzis, unde Inorogul şedea, nici loc, nici nedejde de suit 
Hameleonul având, de departe, cu mare umilință, patima își povestiia şi: 
„Milo stiveşte-te, milostiveşte-te asupra ticăloşiii mele!" striga. Inorogul 
dzisă: „Ce fel de patimă ieste carea te chinuieşte?" Hameleonul răspunsă: 
„Întâi foamea lângedzind, apoi focul m-au pârjolit, iară mai pre urmă puii 
carii am născut m-au prăpădit; şi iată că, de nu mai curând milostivirea ta 
asupra slăbiciunei mele va agiun ge, pierit şi prăpădit sint, căci altă nedejde 


şi năzuire vieţii mele n-au rămas." Şi iarăși din toată inima: „Agiutoriu, 
agiuto riu! striga, şi cornul plecându-ţi, din otrava ce mă putredeşte, 
mântuieşte-mă!" să ruga. Inorogul răspunsă: „Leacul și puterea leacului 
cornului mieu spre otrava carea dinafară vine slujeşte, iară nu spre veninul 
carile dinluntru să naște (că răutatea boalii doftorii o tămăduiesc, iară boala 
sufletului leacurile apoteca rilor nu ştie). Ce pre cât a socoti pociu, receta 
leacului tău aceas ta ieste: cornul cămilii, coama şerpelui, ochiul guziului 
orb și unghile peștelui luând, în laptele aspidei le fierbe, până din dzece ocă, 
dzece dramuri vor rămânea, carile în chipul alefiiului făcându-să, când 
soarele ca luna va scădea cu o parte pre la rane te unge, iară cu altă parte la 
sfârşitul soarelui, apă din fărmuşuri de marmure și din pilituri de aur 
storcând, o amestecă, şi în chipul şerbetului făcând-o, o bea, și așe leacul îţi 
vii afla." Hameleonul chipul leacurilor audzind şi precum în batgiocură îi 
dzice socotind: „Vai de mine, vai de mine, dară unde şi cine poate lucruri 
nevădzute, neaudzite ca acestea să afle?" Și cu strigarea deodată să deşteptă. 


Din somn şi din vis ca acesta Hameleonul trezindu-să, tot chipul 
videniii ca într-un punct a socotelii culegând, ni spre bine, ni spre rău îl lua. 
De carile totdeodată ni să bucura, ni să întrista. Ce pre cum să dzice (tot ce 
cu mare poftă iubim, aceia cu mare lesnire credem), în care chip și 
Hameleonul toate cele dimpotrivă din gând izgonind, după plăcerea şi pofta 
sa visul într-acesta chip tâlcuia: Apa carea curea, pre a căriia margine el să 
primbla: nestătătoare vreme și amestecate dzilele ei sint; pădurea deasă și 
ca întunere cul umbroasă, prin carea cu mare nevoie îmbla: mulțimea gloate 
lor tulburate; iară negura carea lumina soarelui opriia: învăluirea lucrurilor 
a cărora sfârşit cu ochiul înţelegerii a să videa şi a să cunoaște nu să putea; 
întâi de departe zarea focului vădzută: mici începăturile poftei fierbinţi; 
iară de aproape pară înaltă: mărimea poftei şi a lucrului din nemică până 
într-atâta îngroșet și cres cut, cât preste toată lumea vestea i-au ieșit; 
sulimendrița carea în jăratecul focului să pășştea: statul a toată adunarea 
carile cu nestânsă poftă spre izbândirea inimilor să hrăniia și cu mare 
nevoință pentru pofta sa, tot greul și nevoiia a suferi nu să tăgăduia. 
Aşijderea, salamandra de foc precum nebetijită, aşe nesăturată: statul 
lucrului început pentru săvârşire nepărăsit să sileşte, nici cineva din cei 
împotrivnici în ceva a-l beteji va putea şi pofta atâta de folos îi va fi, cât de 
binele carile va urma neîndestulit va fi, căci în mare mărime şi lucrul și 
lauda lui va creşte. Iară războiul apii nuărilor cu vârvul parăi focului și trăs 


netele și plesnetele carile între dânsele să făcea: precum acestor doaă 
monarhii minunate fapte și vestea lucrului ce să va între dânsele isprăvi, 
peste nuări va trece și prin şi preste toate ţările şi olaturile va merge; foamea 
carea din mâncarea salamandrii i s-au scornit: pofta cu carea el spre acela 
lucru (cu carile vreun ames tec nu avea) a să amesteca l-au îndemnat; în 
Chipul ei jeratec a mânca: pentru agonisirea laudii de la monarhiia pasirilor 
(căci para pasirilor zburătoare, iară apa nuărilor, dobitoacelor la pământ, 
trăgătoare a fi tâlcuia), în pofta a tot statul lor au întrat. Arsura carea în 
pântece i s-au scornit: greuimea şi nevoia lucru lui; leacul pre carile 
salamandra l-au învăţat, adecă oaăle șerpelui să bea: mijlocile carile din 
socoteală şi din înţelepciune să nasc (căci şerpele înţelepciunea, iară oaăle 
aflările şi mijlocele pre carile înțelepciune le dă, tâlcuia), arătându-i, le-au 
aflat, le-au băut și în pântece puii șerpelui s-au zămislit: socoteala în gând 
și în inimă au băgat, apoi, ca cum le-ar fi zămislit, la calea lor spre ducerea 
săvârşitului le-au pus. Prin pântece cu mari dureri i-au născut: adecă preste 
nedejdea sa și de unde nici s-au gândit, fapta cu mare bucurie au săvârşit 
(căci durerile împotrivă tâlcuind, vese lie și bucurie a fi socotiia). Iară 
leacul carile împotriva durerii de la Inorog poftiia: prin buiguirea fantaziii, 
visul aievea și durerea adevărată socotind, stricarea aceii bucurii de la 
nebiruită puterea nepriietinului prin necunoştință cerca. Ce Inorogul leac 
carile în fire nu să dă, nici undeva să află, spuindu-i, precum lucrul început 
nicicum a să strica nu va putea, nici asupra aceii bucurii, pre carea faptul 
înţelepțăsc au adus-o, vreo întristare împotrivnică va putea sta. Acestea așe, 
toate, după a sa voie Hameleonul tâlcuind, visul în nespusă bucurie și în 
lucrul aievea întorcea. Ce un lucru această înfiptă socoteală oarecum din 
temelie îi clătiia, căci după voie tâlcul a potrivi nu putea. Adecă: pre cornul 
Ino- rogului pasirea cea neagră a să pune neputând, cu penele aripilor 
frânte, de râpă mai mult prăvălită decât lăsată s-au dat. Așijderea, că el la 
locul unde Inorogul sta a să urca şi loc a să sui n-au aflat. Ce până mai pre 
urmă, macar că cu îndoit şi prepus gând, însă iarăşi pre cât mai aproape de 
pofta sa a-l aduce au putut, şi pre acesta într-acesta chip l-au tâlcuit. Adecă: 
pre neprietin moartea de nu-l și va de tot stăpâni, ea într-o parte, spre râpă, 
adecă spre vremea necunoscută lăsându-să, viaţa strâmptă și nenorocită îi 
va lăsa, ca carea altul nici mai denainte, nici mai pre urmă de dânsul a viețui 
nu s-au vădzut, sau în loc strâmt și rău ca acela viaţa îşi va petrece, de unde 
nici el la altul, nici altul la dânsul să margă va putea. 


Aşedară, Hameleonul, vesel după vis şi voios după tâlcuirea lui, din 
locu-și sări și, cum de la Şoim pentru vinirea Inorogului cevași știre nu i s- 
au dat să mira (căci cu Șoimul cuvânt pusese ca când Inorogul ar vini, 
îndată știre să-i facă). Apoi iarăşi sin gur mângâindu-să, în sine dzicea: 
„Vicleşugul carile în inimă port nici piielea de pre mine nu-l simpte, necum 
aceştea în prepus ca acesta să fie întrat și mai vârtos că precum în toată 
credința mă au, bine i-am cunoscut. Ce, poate fi, Inorogul de ceva s-au 
împie decat şi la locul prundișului nu s-au coborât, căci amintrilea şi el la 
cuvântul dat stătătoriu, şi Șoimul de vicleșug neştiutoriu ieste." Și așe, iarăși 
în stratu-și culcându-să, dzua a să lumina cu întunecos gând aștepta. 


Deci Inorogul şi cu Șoimul, după ce prin multă vreme a nopţii, ce le-ar 
fi fost voroavele sfârşiră, unul cu altul sărutându-să și în braţe prietineșşti 
cuprindzindu-să, sara bună îşi dederă și unul de la altul despărțindu-să, 
cineșşi la ale sale să înturnară (că la împreunare pofta hirișă, iară la 
despărţire voia de împreună tre buie). Iară când mâna cea de aur cu degetele 
de trandafir din vârvurile munţilor flori culege și mănunchele negre din cele 
albe alege. Hameleonul, după obiceiu, la ispitele răutăţilor, școala vrăjbilor 
şi cercetare străjilor degrabă purceasă, pre carile într-un suflet cutreierând și 
ceva nou din celea ce rău nedejduia neaflând, precum cu bună samă 
Inorogul din munte la locul împreunării să nu să fie coborât, singur şie își 
dovedi (că vicleanul când pe altul în lucru să amăgească nu are, atuncea 
singur pe sine în so coteală să viclenește și cuvintele din sin furându-și în 
pungă le pune). Și aşe, precum vremea clevetii și ceasul zavistiii să fie 
nemerit socotind, cum mai degrabă la Şoim să dusă. 


Cătră carile darea bunii dimineţi de giumătate curmând și cădzuta 
închinăciune încă bine nesfârşind, cu capul viperii să închina, cu ochii 
vulpei căuta, cu trupul dulăului să clătina și, ca cum de duh rău tulburat ar fi 
fost, cu fălcile căscate, cu budzele lăsate și cu balele aspumate cuvinte cu 
stropi şi stropi cu cuvinte amestecate într-acesta chip a împrăştiia începu: 
„Vădzut-aţi, scriitorul explicându-le pe fiecare la cheie. Astfel: mâna de aur 
este soarele; degete de trandafir înseamnă când radzele soarelui în vârvurile 
munţilor lovește, iar mănunchele albe din cele negre a alege dzice, lucru la 
cuvânt așe de năstătătoriu și ca frundza de tot vântul în toate părțile 
clătitoriu? Vădzut-aţi cucoşul, învăţătoriul vântului, în vârvul turnului? Eu 
încă de multă vreme la trup câte dramuri și la minte câte grăunță 


cumpănește, să ţi-l cântăresc și de toate pre amănuntul să ţi-l perigrapsesc 
vream, la chip, cum și la obiceie ce fel ieste să ţi-l arăt poftiiam și precum 
din gura lui vreodată adevărul nu iese a ţi-l dovedi mă ispitiiam. Însă spre 
împreunarea lui cu atâta sete încins și cu atâta poftă spre viderea lui aprins 
vădzindu-te, a ţi-l povesti mă siiam. lară acmu, iată, singur iușurimea 
minţii, nestarea cuvântului și toată prostimea firii bine i-ai vădzut şi precum 
socotesc, precum și cât ieste, de pre unghe leul şi de pre parte tot ţircălamul 
vii fi cunoscut, căci eu, ticălosul, pentru a mea prostime, ca nu cândai în 
prepusul de zavistnic şi îndoinţa de clevetnic să cadz, adevărul a-ți grăi mă 
temeam şi toată fiinţa lucrului a-ţi descoperi mă feriiam (că pre cât de 
urâcioasă ieste minciuna la urechile drept audzitoare, pre atâta de 
primejdioasă ieste adeverinţa la audzirea strâmb ascultătoare). Ce acmu, 
iată, el, la locul însămnat și după cuvântul dat, n-au vinit. lată, 
giurământurile în loc de basnă și cuvintele și rugămintele în chip de 
batgiocură le-au luat. 2. De care lucru, îndrăzneala adevărului luând, din 
curată inimă aşi dzice ca de această prietinească împreunare părăsindu-te, 
cu chipul carile priietinul și prieteşugul ce să fie n-au învăţat, deplinul 
neprieteșug şi vrednicul nepriietin, cum și cât să fie, a cunoaşte să-l faci, ca 
alte feliuri de curse și de laţe întindzindu-i şi într-în sele vânându-l, să 
priceapă (că precum toate obrazele unul cu altul nu să asamănă și stelele 
una cu alta în lumină nu să potrivăsc, aşe decât vicleanul mai viclean şi 
decât meşterul altul mai meşter şi mai isteț să află)." Șoimul deodată și într- 
acesta chip oare de cine grăieşte mult să miră. Apoi această puturoasă hulă, 
de unde și asupra a cui o scomește, cu lin glas îl întrebă. 


Hameleonul dzisă: „Dară, domnul mieu bine ştie cine în lume și singur 
între toți muritorii de toată hula și ocara vrednic ieste, a căruia şi a numelui 
pomenire greţoasă, și audzului scărân dăvoasă ieste”. 


Șoimul dzisă: „Hele, pentru aceasta și mai ales a înțelege aș vrea”. 


El dzisă: „Au nu amăgeul și şifariul acela atâtea crunte sudori mi-au 
vărsat? Au nu vicleanul și înșelătoriul acela de atâtea ori şi într-atâtea de 
moarte cumpene și de viață primejdii m-au băgat, mai vârtos că cu a lui 
pricină şi rob la mâna crocodilului am cădzut, unde şi până astădzi cu greu 
preţ a mă răscumpăra și cu mulți chizăși prețul să-mi plătesc legat sint. Dară 
de vreme ce el toate osteninţele în zădar și toate slujbele în darn a fi mi-au 


arătat,lasă, că încă puţintel, şi visul carile am visat după tâlcuire îl voi plini. 
Căci visele pre mine vrodată macară nu mă amăgesc, că precum a viselor 
tâlcuire, așe a vrăjilor alcătuire de la tată mieu foarte bine am învăţat. Că 
tată-mieu, Apariul, prin multă vreme la Hersonisul crivăţului cu corăbieriia 
îmblând, de la ba bele schithilor toate meșterșugurile gheomandiii, 
hiromandiii şi a necromandiii deplin învăţasă, pre carile prin adese 
paradosin supt pecetea pomenirii tare le-am însămnat, din carile șuvăitoriul 
şi a multe cărări știutoriul acela nu-mi va scăpa”. 


Șoimul înțelegând că toate acestea vărsături asupra curățăniii 
Inorogului le boreşte: „Şterge-ţi gura, dzisă, o, priietine, şi de ieste cu 
putinţă ştiupitura iarăși îţi înghiţi și borâtura iarăși îţi sorbi, căci Inorogul şi 
la cuvântul dat au stătut, și la locul îm preunării, asară, după cum au dzis, au 
vinit. De la carile de întreagă voroavă săturându-mă și de înaltă înţelepciune 
mult mirându-mă, adeverit sint că acestea toate spre ispită sau prin zavistie 
veche le grăiești. Și acmu din pricina sau a neșştiinţii, sau a răutăţii (căci 
amândoaă jigănii rele şi cu multe capete sint), în vreme fără vreme cu ce 
erai încărcat a te descărca şi în locul ce nu ţi s-au cădzut a le arunca ai silit. 
Ce de ai făcut ispită, o, priietine (întâi pre tine de bun, apoi pre altul de rău 
ispiteşte); iară de te-ai din zavistiia veche cleveta noaă a face pornit, să știi 
(că sabiia zavistiii mănunc nu are, şi oricine a mână ar apuca-o, nerănit şi 
nebetejit să rămâie nu poate)”. 


Hameleonul, de o parte cu obrazul (carile nu de ruşine, ce de 
vicleșuguri a să muta ştie), în multe feţe să schimba și pen tru că acmu 
Șoimul din minciunele şi clevetele, carile din spur cata lui gură audzisă, să 
nu cumva vechea-i pizmă să cunoască și mai cu de-adins vicleşugurile să 
nu-i cumva cerce şi, aflându-le, să nu-i cumva amintrilea visul tâlcuiască să 
temea. Iară de altă parte, cum minciuna în haina adevărului și vicleșugul în 
cămeşa dreptăţii ș-ar îmbrăca şi acmu de curând călcatele-și de vulpe 
vicleană urme cum ş-ar astupa, cu gândul obrăzniciii, în câmpul nerușşinării, 
ca un cal sirep şi desfrânat, alerga. Așijderea, aces tea cu a cuvântului 
meşterşug a le șicui, a le căptuși și a le zugrăvi de nu le-a cumva putea, de 
toată nedejdea ce mai denainte luasă, scăpat să simţiia. Însă (aflătoare de 
meşterșuguri firea în nevoi), şi ales a lui, carea organul răutății a-și afla şi 
răutatea minţii a-şi acoperi îndată în pomenire îi adusă, singur în inima sa 
ca aces tea scornind: „Oare cei ce a meșterșugului cuvântului învăţători sint 


ce altă giuruinţă cătră ucinicii săi dau, fără cât, precum adevărul minciună şi 
minciuna adevărul să facă îi va face, şi de vreme ce cu cea de obște 
socoteală lucrul și meșterșugul acesta așe să crede, iată că urmadză ca și eu 
aceasta a isprăvi să pociu, de vreme ce nu puţin untdelemn într-aceasta 
învățătură am chel tuit și mai vârtos că prin multă vreme între alalte lighioi 
scaunul aceștii școale am ţinut și cu scrisorile a cărților amăgitoare de 
prinderea din toate dzile am avut". Şi aşe, feţe după feţe și chipuri după 
chipuri în faţă schimbându-și, cătră Șoim voroava într-acesta chip începu: 
„(Dragostea prea mare şi liubovul ca rile peste hotar trece, de prea mică 
pricină, mari prepusuri își face), precum maicele cătră fiii săi aievea dovadă 
sint. Carele ori de fietece mică a orânduielii sănătății mutare grele și prime) 
dioase boale cuconilor săi prepun și de celea ce să nu le cumva vie să tem, 
acele precum să le fie vinit, de frică socotesc, de unde cuvântul a să dzice s- 
au apucat (să nu vie în capul copilului ce-i menește maică-sa). Asemenea 
dragostele Afroditei, când la stepăna hirișiii sale sosesc, pre tot ochiul 
viclean și tot piciorul strâmb socotesc, și, în toate şi pentru toate, pentru cel 
şie iubit, negândite prepusuri și zelotipii îşi scornește. Și pentru ca dra 
gostele să-și poftorească și iubostele să-și înnoiască, tot prepusul fantastic 
în locul adevărului apucând, o hulă drăgăstoasă şi o mânie mângâioasă 
scornește, dzicând: „Bine cunosc şi din multe împotrivă semne adeverit sint 
că răul mieu noroc cu curată ini ma mea rău să slujește şi de nesuferit rane 
în toate dzilele prin mâna ta într-înemă îmi trimete. De vreme ce tu acmu 
pre altul sau pre cutarile (anume dzicând) a iubi ai început, iară pre mine, 
ticălosul, din drăgăstoşii tăi ochi depărtându-mă, cu toată inima din 
adevărata dragoste m-ai lepădat şi m-ai urgisit. Bine încă din ceput inima 
îmi spunea că dragostea, cu carea în zădar ardeam, adevărul a cunoaște mă 
opriia, că dragostelor zugrăvitoare şi ini mii mele amăgitoare eşti, de vreme 
ce acmu, iată, aievea și la arătare au ieșit, că așeşi dintâi cătră mine numai 
cu gura şi cu cuvântul erai, iară cătră ciuda lumii acela cu toată inima şi cu 
tot sufletul te dai. Ce bună nedejde am că în curândă vreme de lancea carea 
eu m-am rănit și de veninul cu carile eu m-am otrăvit şi el nerănit şi 
neotrăvit să nu scape, și peste puţine dzile, pre cum eu acmu, aşe el atuncea 
deplin va cunoaște că nici odâ năoară cu cineva dreptatea a ţinea și curăţiia 
inimii nebetejită şi neimată a feri nu te-ai învăţat, ce pururea cătră toţi la 
cuvânt nestătătoare și cu inima ca valurile mării în toate marginile lovi toare 
ai fost şi eşti. De care lucru, precum liniștei mării, aşe dra gostelor tale de 
credzut și în cuvintele tale de sprijenit n-au fost, nici poate fi. Căci din 


nemică în înalte de urăciune valuri te înalţi și fără nici o pricină liniștea în 
tulburare și furtuni de mânie ca acestea îţi întorci, cât ticălosul inimii vas în 
ochean fără fund şi mare fără margine, ca aceasta undeva liman de năzuință 
şi linişte de mântuinţă a afla nu poate. Ce de vreme ce nemilostiva-ţi inimă 
şi sufletul întoarcere spre căială nu-ţi ştie, iată că de astădzi și înainte 
mâhnită faţa mea nu vii mai videa şi slăbănog piciorul mieu înalt și 
neagiuns pragul tău nu va mai călca. Fă-ţi voia, plinește-ţi pofta, negura din 
vârvul munţilor s-au râdicat, nuării de pe faţa soarelui s-au mutat, tot spinul 
şi piiedeca din cale-ţi s-au luat, și fără de nice o sială, strânge, îmbrăţășadză, 
dulci sărutături şi a trupurilor încăldzituri cu acest acmu de curând și 
proaspat iubovnic vă împărţiţi. Eu m-am vechit, m-am veștedzit și ca florile 
de brumă m-am ovilit. Soarele m-au lovit, căldura m-au pălit, vânturile m- 
au negrit, drumurile m-au ostenit, dzilele m-au vechit, aii m-au îmbătrânit, 
nopţile m-au schimosit și, decât toate mai cumplit, norocul m-au urgisit şi 
din dragostele tale m-au izgonit. lară acesta nou, vios, vlăgos, ghizdav şi 
frumos, ca soarele de luminos, ca luna de arătos și ca omătul de albicios 
ieste. Ochii Șoimului, pieptul leului, faţa trandafirului, fruntea iasiminului, 
gura bujorului, dinţii lăcrămioarelor, grumadzii păunului, sprâncenele 
corbului, părul sobolului, mânule ca aripile, degetele ca radzele, mijlocul 
pardosului, statul chiparosului, peliţa cacumului, unghele inorogului, glasul 
bubocului și vârtutea colunului are. Lucru ca acesta ţ-ai agonisit? Paşte-l, 
poartă-l și în multe dzile cu fericire hrăneşte-l și îngrașă-l. lară mie aceasta 
îmi rămâne, pe blăstămatu lumii năroc plângând, dreptatea mea cătră tine şi 
strâmbătatea ta cătră mine în veci cătră toţi şi nepărăsit petiutinderile să 
povestesc." Acestea și altele ca acestea jelea inimii a grăi găsește şi 
zelotipiia asupra iubitului său, sau de față, sau cătră alt chip, să jăluieste, 
până când răspunsul cel şie dorit, din dulce rostul iubitei sale slobodzit, 
răspuns spre a sa nemângâiată mângâierea a audzi să învrednicește. Carea 
în cu rată inimă stăruită trăind şi de la iubitul ei în prepusuri ca aces tea 
țiindu-să, într-acesta chip îi răspunde: „Norocul mieu cel nenorocit, o, 
dulcele mieu, până într-atâta necredincios şi prepui toriu te face, că din sinul 
maicei şi de la țițele mamcii de când am ieșit, decât tine mai frumos și mai 
drăgăstos nici a trupului ochi mi-au vădzut, nici a sufletului a videa mi-au 
poftit. Că între toți dumnădzăii, deşi ieste soarele mai frumos, însă eclipsis 
îl întunecadză şi noaptea îl depărteadză, de ieste luna între boadză și 
Vinerea între stele mai ghizdavă, însă lipsa luminii, acoperi rea nuărilor şi 
minunată nașterea comitelor le astupă și le aco pere. Singure numai, decât 


toate frumseţele mai frumoase, frum seţele tale dzua lumineadză, noaptea 
strălumineadză, de departe mângâiesc și de aproape sufletul veselesc, a 
cărora lumină apus nu știe şi privala saţiu nu are. O, blăstămat ceasul acela 
în carile lăcrămos ochiul mieu nu te vede și nenorocită dzua în carea de 
privala ta depărtată stau. Soarele nu răsaie, stelele nu luminedze și dzua să 
nu să arete nopţii aceiia în carea braţele mele nu te îmbrățășadză și ţițele 
mele la talpele tale nu să alătureadză. Vultu rul ceresc ascunsele inimilor şi 
tainele sufletelor ştie. Pre carile neminciunos şi credincios martur puiu, că 
în ceasul în carile cu lipsa nespuselor tale lumini mă osindesc, îndată 
fântânele Nilu lui din ochi neîncetat îmi izvorăsc şi suspinele înfocate din 
inimă decât para tartarului mai înalte și decât scânteile Ethnii mai înfo cate 
îmi izbucnesc. Din tine ales, o, iubitul mieu, toate trupurile ciunguri de 
copaci pârjoliţi şi toate chipurile tăciuni în tină potoliţi ochilor miei să văd 
şi sufletului mieu să par. 


Ah, pustie şi decât cu moartea mai omorâtă eu, când neînfrântă voia ta 
asupra mea mâhnită voiu cunoaște. Nu, sufletul sufletului mieu, nu, lumina 
ochilor, nu, viaţa şi ființa mea, nu prepune pe ţărna talpelor tale gând ca 
carile nici după moarte, necum pân la moarte în inima mea va întra. O mie 
de suflete Dumnădzău de mi-ar fi dat, în primejdiia părului capului tău pre 
fietecarile de o mie de ori jirtfă și giunghere spre plecarea mâniii 
Dumnădzăului le-aşi aduce. Că de ieste în lume vreo fericire, aceia privala 
ta ieste, şi de ieste după lume vreo fericire în carea mie privala ta să-mi 
lipsască, și ea să lipsască, că toată munca tartarului mie alta nu poate fi, fără 
numai minuta ceasului despărțirii tale. Că numai cu tine fericirea adevărată, 
iară fără tine, oricum şi oriunde ar fi, minciunoasă ieste." Ca acestea 
răspunsuri plăcute iubitul de la iubita sa (0, domnul mieu, Şoaime,) luând, 
inima din dogoreala prepusurilor își răcoreşte şi oarecum dragostea 
înnoindu-și, liubo vul şi iubostele își adevereşte. Într-acesta chip şi ca cu 
aceasta dragoste cătră în veci de iubitul Inorog aflându-mă, pentru 
obraznica, însă din adevărata dragoste pornita ispită, iertare să aib, mă rog. 
Căci ce ieste adevărul a mărturisi să cade, că în toate prepusurile dimpotrivă 
cu o oarbă purcedere am cădzut, ca nu cumva el, după datul cuvânt neviind, 
ceva măiestrii neprietineşti să fie simţit am prepus și, pentru ca adevărul a 
pricepe să poţi, celea ce nu are îi grăiiam și celea ce nu-i poftesc îi dziceam. 
Iară acmu dintr-îmbe părțile cunoscând și înştiințân du-mă că nu ce 
dineoarea prepuneam, ce ce dinceput ştiiam și nedejduiam, au ieșit, 


înspăimântata-mi inimă acea deplină vese lie au luat și toată îndoința 
dimpotrivă de pe suflet mi s-au râdicat. Adevărat, dară, domnul mieu, că, 
precum dzici, Inorogul, pre cum la cuvânt stătătoriu, așe la lucruri 
stăruitoriu şi la minte neclătitoriu ieste, că el minciuna nu numai căci nu o 
grăieşte, ce macar a o audzi nu o priimește, și precum cu limba despre voro 
avele deşerte posteşte, aşe urechile despre cuvintele fără ființă își opreşte. 
Adeverit, dară, să fii că pre cât din voroava lui te-ai înștiințat, cu mii de mii 
de ori mai cu multul din faptele lui vii cunoaște că în toată vredniciia 
străluminat și în toată bunătatea curat să va afla. 


Înalte dară cereştii cornul slăvii lui şi, dintr-a mele dzile scurtând, 
dzilele lui înmulțască, şi nenumărați aii îi adaugă. Că ce sint, după pricina 
dintâi, a lui şi de la dânsul sint, că odânăoară puterea cornului lui cu 
antidotul cel neprețuit şi în de binefaceri neperigrăpsit asupra slăbiciunii 
cum mai curând de n-ar fi agiuns, încă de mult viața mi s-ar fi curmat și 
tărna cu pravul mi s-ar fi amestecat. Ce acmu, pentru căci la vremea îm 
preunării neaflându-mă și de a lui nesăţioasă privală lipsindu-mă, inima-mi 
cu pară înălțată şi cu văpaie nestâmpărată îmi arde. Ce poate fi fortuna șegi 
necredzute și glume nesuferite ca acestea arătându-mi, cu întristările şi 
mâhnirile mele giucându-să, să zăbăveşte. De care lucru, pentru a lui de a 
doa venire fără ştiinţă să nu fiu, ca paguba şi pedeapsa carea acmu sufletul 
mi-au simţit, a-mi răscumpăra şi a-mi mângâia să pociu, şi de nu cu 
sărutarea talpelor, macar cu privala ochilor să mă învrednicesc, carea, una și 
singură, toată întristăciune şi mâhniciunea a-mi râdica și toată durerea 
inimii a-mi vindica, destulă și de prisosit ieste." Șoimul, la inimă curat, 
viclenelor a Hameleonului cuvinte încredințându-să, precum iarăși după 
câteva dzile sint să să împreune îi spusă. 


Hameleonul îndată: „Dară, eu ştiu, dzice, că visele mele pe mine să mă 
amăgească cu putinţă nu ieste." Șoimul: „Ce vis ieste acela, rogu-te, că şi 
denioarea pomenind, precum asupra lui îl vii izbândi dziceai?" 


Hameleonul dinceput pre amănuntul începu a i-l povesti, pre cum mai 
sus s-au dzis. Şoimul, deodată adâncimea visului cu sigeata socotelii 
pătrundzind, tâlcul ce i-ar fi mult să mira şi cătră Hameleon: „Dară tu acesta 
cum l-ai tâlcuit?" dzisă. Hameleonul nu numai în cuvintele aievea viclean, 
ce încă şi în vise fantastice dușman, acmu, înaintea Șoimului, visul spre 


bine tâlcuia și pre scurt mintea a-i căptuși siliia, dzicând: „Pădurea cea 
deasă și umbroasă: grijea carea pentru pogorârea Inorogului purtam era și 
îndoinţa vinirii lui la împreunare însăm na. Salamandra carea în para 
focului să păștea: vechiul neprie teşug, carile în răutăţi au crescut şi s-au 
hrănit. Foametea carea în pântece mi s-au scornit: jelea carea pentru acest 
neprieteșug mi-au vinit și de greu pentru priietini inima mi s-au rănit. 
Leacul oaălor șerpelui, carile mai mare durere mi-au făcut: vinirea Ino 
rogului pentru a căriia neștiință oarece în prepusuri am întrat și ispita cea de 
dineaoarea am făcut. Zămislirea și nașterea puilor prin pântece: nedejdea 
vinirii lui şi minunată isprăvirea lucrului prieteşugului ce va să să facă. 
Pasirea cea neagră, carea, de cor nul Inorogului neputându-să lipi, cu 
capul în gios au cădzut: vestea şi numele cel rău, carile pre năpaste asupra 
cinstii Inorogului îl punea, adevărul cunoscându-să, de pre capul lui să va 
râdica și în prăpastea uitării să va lepăda. Leacul cel peste putinţa firii 
Inorogul îi arăta și într-ace dată sfârşitul visului urma: precum veseliia şi 
bucuriia carea din isprava lucrului va lua, în lume împo trivnic sau în ceva 
betejitoriu a i să afla nu va putea, şi așe, tot săvârșitul lucrului în bucurie și 
inimă bună va rămânea." Așe Hameleonul în grabă, la unele prindzindu-să, 
la altele ne prindzindu-să, îzbândirea visului nădind și cârpind în scurte cu 
vinte, lungi şi late vicleşuguri acoperiia. 


Ce Șoimul, macar că visul în multe părţi lua, însă deodată în cămara 
tăcerii îl încuie şi sfârşitul lucrului tâlcuirea visului să arete aştepta (că 
vrăjitorii minciunoși și credzătorii părerilor nopţii, de nu fraţi, iară veri 
primari își sint. Cela din minciuni adevărul, cesta din fantazie chipul a 
scoate sileşte). După acestea Hameleonul de la Şoim ieşind și cum vânatul 
au pierdut şi Inorogul au scăpat, cu mare jele şi a inimii durere gândind, de 
mare năcaz budzele își mușca și mânule își frângea. Şi așe, cum mai 
degrabă la dulăi și la ogari alergând, cu fața posomorâtă și cu inima 
înfrântă, în trist chip şi jelnică închipuire li să arătă (că a amăgeilor cea mai 
de frunte învăţătură şi mai de treabă schimositură ieste ca în inimă pe 
cacodemonul, iară în față evdemonul să poarte), pre carile ei, într-aceasta 
formă şi arătare vădzindu-l: „Ce poate fi aceasta, o, priietine, dzisără, că 
chipul urgie şi fața bezcisnicie îți arată și lucru peste voie să ţi să fie 
tâmplat, mâhnite căutăturile și fierbinţi oftălurile îți mărtu risesc? Au spre 
chedzi răi vrăjile ceva ţ-au menit? Au spre pofta inimii noastre de ceva 
împotrivă și neagră veste ai simţit? Sau de nu ţie ceva rău ţ-au vinit, altuia 


vreun bine a să face ai cunoscut (că zavistnicul mâhnirea îndoită poartă, una 
când lui ceva rău, alta când altuia ceva bine să nu cumva vie să teme). Noi 
până acmu într-atât tăcere înfundat a te videa nu ni s-au tâmplat. Lim ba cea 
ca clopotul cine ţ-au legat? Gura cea ca doba ce ţ-au as tupat? Voroava cea 
ca pohoaiele ploilor cine ţ-au îngheţat? Gla sul cel ca tunul fulgerului ce t- 
au amorţit? Mulțimea cuvintelor cele ca păcura izvorâtoare și ca năboiul pe 
toate șesurile clevete lor năbușitoare cine ţ-au oprit? Fără nici o zăbavă şi 
cum mai curând spune-ne, ca, sau mâhnirii împreună părtași, sau, de va fi 
cu putință, mângăietori şi gonași să ne facem. (Că cuvântul mân gâios la 
întristare ieste ca numele doftorului la dzăcare), carile macar că îndată toată 
întristarea n-ar râdica, însă o îndoinţă oare carea chitelelor aduce. (Iară unde 
îndoinţa, acolea şi nedejdea, și unde nedejdea, acolea și începătura 
mângâierii ieste), precum şi doftorul macar că nu într-acea dată toată boala 
scoate, nici nu mele lui face minuni, ce nedejdea bolnavului râdicând, 
socoteşte că cel ce leacurile dă, de faţă ieste, așe precum și leacul îi va afla 
nedejduieşte, care  nedejduire oarecare chip de oteşire îi aduce." 
Hameleonul, din nări pufnind, pieptul izbind, din cap tremu rând, din mâni 
aruncând, cu picioarele ca dulăii turbaţi țăma împrăştiind, din gură 
aspumând şi toată icoana vrăjmăşiii de la inimă în față-şi zugrăvind: „O, 
fraților și prietinilor, în mare a ini mii strâmtoare mă aflu, dzisă, atâta cât, 
precum să dzice dzică toarea, că de oi grăi, oi muri, de oi tăcea, oi plesni, și 
din doaă răutăţi carea de mai bună să aleg mintea nu-mi poate nemeri. Să 
încep, tremur, să nu încep, de năcaz mă cutremur, să dzic, mă tem, să nu 
dzic, putere a răbda nu mi-au rămas, ca fătătoarele la ceas am sosit: să făt, 
durerile și chinurile mă înspăiminteadză, să nu făt, pântecele îmi crapă și 
cuvintele ca puii ohendrii prin treci îmi ies. Să stric doaă, tocmăsc una, să 
tocmăsc doaă, stric o mie. Pen tru care lucru, mai denainte, până cuvântul a 
vă deşchide, prieti nesc sfat să-mi daţi şi cu mâna frățască să mă îndămânațţi 
vă pof tesc. Adecă, întâi să stric doaă şi să tocmăsc una? Au întâi, toc mind 
una, să stric doaă? La aceasta întrebare de voi videa că și voi după a mea 
socoteală mă sfătuiţi, atuncea gura de voi închide, pântecele să-mi cașce și 
pre spinare plesnind, povestea prin treci să izbucnească şi călcâiul în locul 
rostului să grăiască voi lasa. 


„Dulăii, câtăva vreme în gânduri stând și la întrebare fără baiere ca 
aceia ce să-i răspundză socotind, mai târdziu într-acesta chip îi dzisără: „La 
toată începătura a tot lucrul doaă săvârşituri a unii pricini să socotesc, carile 


pentru un săvârșit dintr-acele doaă să începe, adecă un săvârșit ieste, pentru 
ca oricum ar fi, lucrul acela ieste să să facă, iară altul ieste, pentru ca bine 
sau rău, tare sau slab, trainic sau netrainic și altele asemenea acestora să să 
facă caută. Deci când cel de pre urmă și mai cu anevoie nu să soco teşte, cel 
mai dintâi şi mai pre lesne să apucă. Așijderea (orice mai cu lesne la 
săvârşitul poftit a să duce s-ar putea, aceiași mai cu greu și mai cu nevoie a 
să face nebunie ieste). Deci pentru care săvârșit pricina începerii ţ-ar fi 
socotind, spre acela lucrul îți aşadză. Iară amintrilea știm că, precum din 
fire, aşe din meşterşug, tot lucrul decât a să face, a să strica mai pre lesne 
ieste. Că un copaciu în 40 de ani la cea deplin vârstă și hirișă mărime a vini, 
iară a să usca în 40 dzile poate. Aşijderea, videm că cele în meșterșug a să 
tocmi decât a să face mai lesne şi decât amândoaă mai lesne stricarea, că 
piramidele Eghiptului, colosul Rodosului, raiul Vavilonului, capiştea 
Efesului carea prin vremea a ... de ani de-abiia şi cu lucrarea a toată putinţa 
Asiii cu mare nevoie a să isprăvi s-au putut; și altele asemenea acestora, cu 
câtă nevoie şi cu câtă ostenință s-au făcut, cine poate povesti? Carile cât de 
cu lesne și cât de cu iușor în nimică s-au întors, a toți muritorilor minune 
aduce (că a tot muritoriul tot lucrul mu ritoriu și puţin stătătoriu ieste). 
Așijderea altele, precum pre lesne a să face, aşe mai pre lesne a să strica, 
iară a să tocmi, toată isteciunea meșterilor goneşte (că un copil mititel cu un 
beţişor supţirel o mie de oale și dzăci de mii de stecle a sfărâma poate, iară 
o mie de olari o oală spartă a cârpi și dzăci de mii de steclari o steclă frântă 
a tocmi nu pot). Și precum să dzice cuvântul (un nebun o pietricea în fundul 
mării aruncă, pre cărea o mie de înțălepţi să o scoată vrednici nu sint), care 
paradigmă lesnirea facerii, și nevoia desfacerii arată. Acmu, dară, chipul 
face rii, tocmelii şi stricării în sine socotind, după care ai pofti, sfatul nostru 
alcătuiește și de carea întâi să te apuci, alege". Hameleonul răspunsă: 
„Adevărat, dzice, că prietinească sfătui tură şi înţelepțască învăţătură mi-aţi 
dat, și acmu cunosc (că su fletele priietinilor adevăraţi, cu puterea simbathiii 
carea între sine au, unul gândul altuia oarecum nemerește şi unul altuia 
proroc să face). După povestea dară carea au trecut şi după sfatul cari le de 
la voi am audzit, urmadză ca întâi doaă stricând, apoi pre unul să tocmăsc, 
carile mai pre urmă a multora de tocmirea vieții pricină poate fi. Veţi ști, 
dară, o, fraţilor, că pieirea a doaă cape te ieste viaţa a capului al triilea, 
adecă cu moartea Inorogului și acmu și a Șoimului, viața Corbului să va 
stărui, prin carile toată a pasirilor şi a dobitoacelor monarhie să va întări și 
despre răzsipa carea i să găteşte să va sprijeni. Iară într-alt chip nici putinţă, 


nici vreo de putinţă nedejde au rămas, precum mai pre urmă povestea viți 
înţelege!" 


Dulăii din gura Hameleonului pentru numele Șoimului audzind, nu 
puţin să tulburară, căci și frica îi avea şi cinstea îi purta. Însă, pentru ca 
dintr-adânc lucrul mai la ivală sa scoaţă, cu tot de-adin sul pe Hameleon a 
întreba începură și cum curg lucrurile şi ce ar fi povestea să le spuie îl 
poftiră. 


Hameleonul dzisă: „Lucrurile toate după poftă şi după tâlcuirea visului 
cea dintâi purcesese și până în săvârșit așe ar fi mărs. Iară acmu vicleşugul 
carile Șoimul cătră stăpânul său au arătat și lu crurile spre mare și groznic 
rău au mutat și tâlcuirea visului mieu spre cumplită şi straşnică izbândire au 
schimbat." 


Dulăii, învăluite cuvintele lui nepricepând, precum de aierul fierbinte 
îmbătat sau acmu la schimbarea lunii fiind, de boala ce avea turbat, şi 
tulburat să fie socotiia, ales de numele visu lui (în carile toată voroava 
întemeiată să videa), audzind (din vis, vis, şi din noapte întunerec să iasă 
socotiia), însă macar și vis să fie (a tot lucrului ştiinţa decât neştiinţa ădecât 
neştiințat mai bună și mai de folos a fi dzicea). Și așe, pentru temeiul voroa 
vii şi ceinţa poveștii, vârtos a-l iscodi apucară. 


Hameleonul dzisă: „Şoimul spre amândoaă monarhiile aieve nepriietin 
şi cumplit vrăjmaș a fi s-au arătat, şi pre mine de atâta vreme în râs și 
batgiocură ţiindu-mă, toate și mai nenumăratele mele slujbe în prav şi în 
pulbere le-au vânturat, de vreme ce, precum bine ştiţi, că cu toţii sfatul la un 
loc pusesem, ca doară vreun mijloc a să afla s-ar putea, cu carile pre Inorog 
la prundiș să-l coborâm şi pre nepriietinul obștii la strâmptul lui și la lar gul 
nostru să-l aducem, la care lucru cu toţii, ca într-o desime de pădure 
umbroasă și ca într-o noapte nuăroasă și întunecoasă, cu gândurile rătăcind 
şi cu socoteala orbăcăind, îmblam (că întunecarea minţii, decât a nopţii mai 
grea, și piierderea socote lii decât a căii mai primejdioasă ieste). Și acmu 
mai toată nedej dea pentru isprăvirea lucrului să curma, ce eu, cu multe 
ostenințe şi cu fierbinți sudori vărsate, în mijlocul primejdiilor, ca o suli 
mendriță în mijlocul focului m-am aruncat și acmu mijlocul les niirii şi 
chipul isprăvirii aflând, atâta nevoința mi să îndemnasă şi pofta slujbei 
aţâţase, cât ca cum cu totului în foc ași arde mi să părea și acmu plinirea 


slujbei, leacul arsurii ţiind, pojarul carile mănuntăile îmi topiia precum să-l 
potolească socotiiam. Căci cu multe meşterşuguri acoperite şi cu fel de 
feliuri de giurământuri zugrăvite pre Inorog la strâmptul lui și la largul 
nostru scosesem și în marginea prundișului îl coborâsem. Și acmu ca cum în 
ne dezlegate legături știindu-l, din ceas în ceas și asupra nepriieti nului 
izbândire şi cea dorită a visului mieu tâlcuire să audz aşteptam și, toată 
noaptea în gânduri tăvălindu-mă, în pat ca peştele pe uscat mă izbiiam (că 
precum peştele afară din apă cu aier să îneacă, aşe pofta peste măsură toate 
valurile gândurilor asupră-și încarcă). Iară după ce astădzi soarele zorile ș- 
au răvărsat şi de dzuă s-au luminat (oh, cu multul noaptea morţii decât dzuă 
ca aceasta mai fericită şi mai plăcută mi-ar fi fost) și curmarea nedejdii, 
cărea fără de nedejde mi s-au tâmplat, înțelegând, pen tru ca minciunoase 
ispitele Inorogului să arăt, la Şoim m-am dus. Nicicum de vinirea și de 
slobodzirea lui în gând puind (căci, de ar fi vinit, precum şi eu şi voi știre 
am fi avut, socotiiam), cătră carile eu pentru chiară firea Inorogului și 
pentru nestătătoare cu vintele lui a povesti şi de-a fir-a-păr a le tâlcui 
începând, Șoimul, cu mare mânie a mă probodzi și cu amare cuvinte a mă 
ocări, au început. Așijderea, cu nespuse laude pre Inorog a lăuda şi preste 
ceriu lauda a-i râdica să siliia, şi, încă cu putinţă de ar fi fost, toate tropurile 
ipervoliceşti unul peste altul grămădind, scaun decât a lui Zefs mai înalt 
preste ceriuri i-ar fi aşedzat. Deciia precum Inorogul la împreunare să fie 
vinit şi în mintea lui adâncă înțelepciune să fie găsit şi toată răutatea și 
strâmbă tatea la noi, iară toată bunătatea și dreptatea la dânsul să fie aflat 
dzicea. Cătră acestea, mare cinste pomenirii numelui adăo gea, și precum cu 
jiganie ca aceasta prietinie, iară nu neprietinie, a face şi a păzi trebuie, nici 
strâmbă goana noastră (carea împo triva a tuturor cereştilor ieste), carea 
asupra blândeţelor şi lineștii lui am scornit, fară izbândă de sus şi fără plată 
din ceriu a rămânea poate. După acestea şi pre mine cu tot de-adinsul tare 
mă îndem na ca de acmu înainte, tot neprieteșugul din inimă scoţind, cât 
prin mână mi-ar vini, spre folosul, iară nu înalgiosul lui să silesc, de vreme 
ce şi el de astădzi înainte într-această inimă curat şi dintr-această socoteală 
nemutat rămâne. Ce năboiul cuvintelor să-mi abat (căci la inima dosedită 
meşterșugul voroavii neînvăţat să află şi materiia cuvântului nu să sfârșește) 
şi într-un cuvânt toată încheietura voroavii să cuprindz: câtă nepriinţă și 
vrăjmășie asupra Inorogului de la $oim nedejduiam, atâta şi încă și mai 
multă priinţă și frăţie între dânșii am cunoscut. Eu, dară, o, fraților, otrăvite 
ca acestea de la Şoim cuvinte audzind, ca cum cu oaă de năpârcă m-ar fi 


ospătat şi cu venin de vipere m-ar fi adăpat mi s-au părut, carile cu mari 
dureri de întristări în maţe-mi zămis lindu-să, de mare năcaz pântecele 
crăpându-mi, cătră voi le nasc şi visul în izbândire încă puţin au rămas și 
mai vârtos laudele și clătirile cele de cap cu carile cu urgie îmi porunciia, 
pentru ca despre voi cuvântul tăinuit să ţiiu, acelea toate clătirea otrăvii şi a 
melanholiii în ficaţi mi-au scornit, cât, precum mă videţi, de tulburat înainte 
vă stau. Ce cereştii de s-ar milostivi şi cu atâta pohârnirea faptei de s-ar 
opri, încă tot de viaţă nedejde ași trage. Iară cursul izbândirii visului, tot pre 
această cale de va merge, Inorogul de toată primejdiia scăpat şi mântuit 
ieste, căci pasirea cea neagră, carea de com nu i s-au putut lipi, tot cuvântul 
şi lu crul împotrivă împotriva lui biruință să nu aibă, va să să tâlcuiască și 
leacurile cele peste fire date, sau de tot tăgăduite, rana şi boala poftei mele 
aşeşi de tot neisțelită va să rămâie (că rana poftii decât a fierului mai 
obrintitoare şi de pricina cât de mică mai burziluitoare ieste)." 


Dulăii amestecătura visului cu împrăștiitura altii voroave ame stecată 
audzind, voroavii ce să răspundză nu putea şi visul cum ar tâlcui nu știia. 
De care lucru, iarăși pre Hameleon dintr-aces tea ce s-ar înțelege întreba și 
visul ce s-ar tâlcui cerceta. El dzisă: „A visului izbândire într-acesta chip 
Dumnădzău să o depărtedze, iară ceia carea eu mai denainte am tâlcuit, de 
izbândire să o apropiiedze. Și mai mult pentru vis în zădar cu gândurile în 
deșert nu vă purtaţi, ce pentru povestea deșteptată lucrul a păzi nu vă 
îngăimaţi, și de ce întâi și mai cu temeiu viți apuca, fără zăbavă vă gătaţi. 
Că nu prea atâta Inorogul, pre cât Șoimul lucrurilor noastre să împoncișadză 
(că cine priieşte ne priietinului, acela nu priieşte priietinului), şi într-această 
dată oricine viața Inorogului poftește, acela cinăi spre moartea Cor bului 
găteşte. Iară cât despre partea mea ieste, bine ştiţi, că încă de demult 
îmbletele Șoimului nu-mi plăcea şi precum pentru vicleşugurile în prepus să 
întrăm era, mutarea sfatului celui dintâi îl arăta, precum v-am şi mai 
povestit. Iară acmu, iată, prepusu rile mele la adevereală şi vicleșugurile lui 
la ivală au ieșit (că spre porunca stăpânească ce vicleşug mai mare a fi 
poate decât prieteşug și frăție a lega cu nepriietinul cel de moarte), precum 
şi Șoimul a face acmu s-au vădzut, carile, pre vrăjmaş ca acesta la mână 
având, nu numai căci în toată pacea l-au slobodzit, ce încă și departe țiindu- 
i, spre a lui priinţă şi a vicleşugului părtăşie pre alţii a-i întoarce sileşte. Însă 
precum bine salamandra mă mus tra că nu fietecui ieste dat jăratec a mânca 
(nici fietecui de lu cruri aspre şi grele a să apuca să cade, ales când pricina 


asupri toare lipseşte). Dară de vreme ce eu, ticălosul, jăratecul am mâncat, 
în mată neastâmpărat pojar ca acesta mi s-au aţiţat, oaăle ohendrii am băut, 
puii şerpelui am zămislit şi acmu iată că i-am și născut, pre toţi cereştii 
milostivi cu plecăciune rog ca aceasta numai, iară nu alta, izbândirea visului 
să fie. Că până aice fortuna piciorul a călca de-și va opri, tot oarece nedejde 
rămâne ca lucrul început la săvârşit să să ducă, însă nevoinţă din inimă și 
silință din suflet de să va pune (că nevoinţa sufereală cearcă, iară sufereala 
toate rabdă, iară răbdarea cu vreme mai mult izbândeşte)." 


Dulăii dzisără: „Dară acmu adevărat, peste știința noastră, Ino rogul cu 
Șoimul împreunare să fie avut? Și fără prepus cuvinte necădzute ca acestea 
cătră tine împotriva stăpânului nostru să fie grăit?"„Cu bună sama, răspunsă 
Hameleonul, și așe să-m aib parte de copiii pre carii acmu prin pântece i-am 
născut (că bine ştiţi că într-alt chip naşterea copiilor firea mi-au tăgăduit) şi 
aşe roa da săditurii carea am sădit și zmiceaoa, odrasla hultuoanei carea am 
hultuit să-mi crească, cât ieste minciună sau alt chip de bloje ritură în 
voroava mea. Deci mai mult ceva de acestea a vă prepune vă părăsiţi și cum 
mai curând pentru lucrurile Inorogului și pen tru strâmbe îmbletele 
Șoimului, Corbului știre să daţi. Că amintrilea (rana obrintindu-să şi patima 
învechindu-să, a să vin dica cu nevoie va fi) (căci până a nu flămândzi, 
hrana a cerca, a socolanilor, iară flămând pe la ușile altora a să împrumuta, 
al leneșilor lucru ieste). Şi cătră acestea lucrul încă mai dintr-adânc a 
cunoaște de viţi vrea, a şti vi să cade că a Șoimului fapte spur cate nu numai 
cu atâta să încheie, ce încă și de alte ale lui vân turoase fantazii bine m-am 
adeverit, pentru carile fără nici un prepus adeverit sint. 


„Dulăii aceia ce poate fi întrebându-l și de va fi ceva de temeiu, pentru 
ca totdeodată monarhiilor știre să facă, dzicându-i, Hame leonul răspunsă: 
„Ieri, când soarele fruntea cailor spre apus şi carul spre coada ursului celui 
mic îşi întoarce, pre marginea prundișului încoace şi încolea, pentru ca 
meleanholiia să-mi rășchir, primblându-mă şi pentru lucrurile asupră-ne 
stăruitoare în multe gânduri învaluindu-mă, Moliia, carea blanele strică, în 
timpinare îmi ieşi. Eu, macar că nu de foame, ce pentru zăbava pre vârvul 
limbii luând-o, ea, săraca, de icoana morţii carea acmu dinainte-i sta, tare 
înspăimându-să, cu mare umilință a mi să ruga începu și: „Cruţă-mi viaţa, 
domnul mieu, dzicea, spre moale şi molatec trupşorul mieu aspru și 
nedomolit nu te arăta, ce întâi doaă, trii jelnice a mele cu cele mai de pre 


urmă trase duhuri alcătuite stihuri şi olicăite cântece ascultând, vii cunoaște 
că musele, pre cei ce de la inimă le iubăsc, cu darul profitiii îi împodobăsc! 
Care cântec, bineînţeles, și mie și ţie şi pre lângă noi încă multora viață a 
da, iară amintrilea neaudzit și neînțeles, a multora aţa vieţii a curma poate." 
Eu îi dziși: „(De moarte nu te teme și de viaţă nu fi cu grijă), ce cântecul ce 
ştii cum mai curând și cum mai bine ştii, mi-l cântă, pentru carile împreună 
cu viaţa şi alte multe şi scumpe de la mine daruri vii lua, carile, după 
giuruința cuvântului, îndată și cu plineala lucrului vor urma." Ea, dară, într- 
acesta chip cântecul începu: 


„Cu penele Șoimul vântul despicând, 
Cu Bâtlanul negru cuvântul puind, 
Corbul dinceput cu rău tirâneşte, 

Nici din hereghie pre drept stăpânește, 
Ce-n cuibul altora oaăle ce au scos, 
Tare laba Șoimului le va da-le gios, 
Cel cu un corn, iute, mai iute la minte, 
Ale sale cere cu svinte cuvinte. 

În curândă vreme, după fulger, tunul 
Rău îi va detuna, din mulți pân la unul. 


Aşijderea vii şti, domnul mieu, dzisă Moliia, eu, ticăloasa, şi a mă 
naşte şi a mă hrăni din pieile jigăniilor obiciuită fiind, cu amăgeală blane 
socotind a fi, în nişte pene am fost întrat, de la carile și cântecul acesta 
acmu de curând am învăţat. Penele dară precum să videa era de Şoim cu de 
Bâtlan amestecate, carile după sfârșitul cântecului, între sine o voroavă 
dulce şi iscusită ca aceasta a șopti începură. Şi întâi penele Bâtlanului 
cuvântul apucând, dzicea: „Pre stăpânul mieu, acmu de curând, Corbul l-au 
trimis, pentru ca împreună cu stăpânul vostru, Șoimul, de pază prin munţi și 
prin gârlele apelor să fie şi nu știm încă pentru alt oarecine (a căruia nume l- 
am uitat) aminte să le fie le-au porun cit, ca doară a-l prinde putând, nu știm 
ce răutate mare să-i facă să gătesc. Însă ce vor putea isprăvi nu putem şti, de 
vreme ce, precum înțelegem, nu pre iuşor acesta lucru a isprăvi nedej 
duiesc." Iară penele Șoimului dzisără: „Voi, puturoaselor, câte cuvinte aţi 
grăit, pre toate cu nu știm, nu ştim, le-aţi amestecat. Ce noi ştim că stăpânul 
nostru nici nebun, nici luat de minte ieste, ca organ răutăţii şi cleştele 
faurului să să facă și ştim că tot sfatul din rău spre bine și din minciunos 


spre adevărat l-au mutat (că precum atocmirea mădularelor la frumseţea 
trupului, așe atocmirea sfaturilor la podoaba înțelepciunii slujește). Adecă 
de strâmbă vânarea Inorogului părăsindu-să, ei pre cela ce i-au trimis să 
vânedze şi pre noi din pestrițe să ne facă negre, iară pre voi din negre să vă 
facă pestriţe, care lucru acmu, cu mijlocul celor ce știu văpsi acestea, ieste 
gata şi precum după fulger îndată tunul urmadză, aşe după sfat, cuvântul în 
lucrul să va plini. " Acestea, o fraţilor, de la lighioaia carea afară din toată 
pati ma noastră ieste am audzit și, precum pentru începături, așe pen tru 
sfârşituri, vreo știre să aibă în ceva a prepune nu ieste. De care lucru, aievea 
ieste că probăziturile carile în obraz mi le arun ca şi laudele cu carile pre 
Inorog preste nuări râdica cu a Moliii cuvinte foarte bine să potrivăsc și 
decât lumina soarelui mai tare să adeveresc. Acestea, pre cât a mea proastă 
socoteală agiunge, cu un ceas mai înainte la o cale de nu să vor pune, mă 
tem că să nu cumva iasă, precum penele dzicea, şi noi pre alții a vâna 
îmblând, să nu ne cumva vânedze alţii pe noi (că ce ieste după părete, 
ochiul muritoriu a videa, şi ce să va naşte mâne sufletul în muritoriu a 
cunoaște nu poate). Pentru care lucru (tot cuvân tul ascultat, tot sfatul de 
întrebat şi tot prepusul cu chibzuită socoteală cercat și scuturat trebuie)." 
Dulăii de acestea cu înformuite dovedele a Hameleonului tare adeverindu- 
să şi cuvintelor lui vârtos încredințându-să, îndată pentru toate Corbului 
ştire făcură (că precum dulăii fricoşi de frundza clătită latră, şi coteii 
minciunoși de pe urma şoarecelui, ca după a iepurelui cehnesc, așe iuşorul 
la minte de toate să teme și pentru adevăr minciuna pre lesne crede). Ce 
Hameleonul meșterşugul ritoricăi în poetică mutând, o sentenţie veche spre 
mai mare răul nou într-acesta chip le prociti; Adecă: 


Nu ieste bine, o, priietine, pentru fietece pricină la meşter a merge. 
Nici la toate altul să-ți trebuiască, ce şi tu Fă fluierul, căci îţi ieste pre lesne 
lucrul. 


Acei vechi a lucrurilor cunoscători nu în zădar învățături ca acestea 
supt slovele nemuririi au legat, ce pentru ca dintru ale sale următorii 
domirindu-să, spre folosul şi procopsala sa cuvin tele la faptă să aducă. De 
care lucru noi, macar că ştire Corbu lui facem și învăţătură de la dânsul 
aşteptăm, însă după svânta aceasta sentenţie şi de la noi vreo clătire a să 
face trebuie, pen tru ca doaă lucruri a dobândi să putem: Una căci nevoia 
lucrului ce ne stă asupră poate să nu aştepte învățătura de acolo, alta că ce 


din mintea noastră a isprăvi vom putea, aceia numai hirișă a noastră cinste 
să va chema. lară amintrilea, noi totdeauna ucinici şi alții meșteri vor 
rămânea, nici toată nedejdea curmând în toate ceasurile, ca puii golași, cu 
gura căscată, hrana de la alții să așteptăm, ce bună inimă făcând, bărbătește 
de isprăvirea lucru lui să ne apucăm. Că precum am și mai dzis, că de va 
rămânea a visului tâlcuire numai până aicea, alaltă tâlcuire toată nelu 
crătoare va rămânea și doritul săvârşit odată cu bucurie tot vom videa. 
Pentru carile, bună nedejde mi-au rămas, de vreme ce Șoimul, în mine 
deplin credință având, precum iarăși la același loc cu Inorogul ieste să să 
mai împreune mi-au arătat. Care vreme foarte în minte ţiind-o, altă dată 
somnul nu vise, ce trezviia lu cruri deplin îmi va arăta, și aşe, socotesc că de 
laţurile ce i-am întins tot nu va scăpa." 


Deci dulăii carte în chip ca acesta scrisă cătră Corb trimasără: 
„Monarhiii monarhiilor și domnului domnilor, stăpânului no stru milostiv, 
noi credincioasele slugi și plecaţii robi, ogarâi, dulăii, coteii şi Râsul, cu 
multă plecăciune, la pravul pragului puterni cului nostru stăpân, 
nevrednicile noastre obraze ştergând, de la toate cereştile puteri, bună pază 
şi fericită viață rugând, biruință a toată împotrivirea şi supunere a tot 
nepriietinul poftim. Cătră aceasta, în știre facem că precum cerescul Vultur 
martur cuvin telor și cunoscătoriu inimilor ne ieste, că nu de vreo zavistie 
porniţi, nici de vreo pizmă clătiți, ce de adevărate tâmplate lu crurile 
părţilor acestora (adecă la Grumadzii-Boului, unde împo triva nepriietinului 
de obşte şi pentru vânătoarea vrăjmașului Inorog trimiși sintem) însămnăm 
şi înştiințăm. Va şti dară dom nul nostru milostiv că în ceste dzile cu 
ostenința a unor priietini credincioşi şi prin multe crunte ale noastre sudori, 
cât şi talpele prin aspre şi ascuţite stinci călcând ni s-au beşicat și prin dese 
şi ghimpoase hinciuri scociorând, părul ni s-au jepuit şi piielea ni s-au 
despoiat, şi așe, după multe priveghiri şi alergări, pre acel de cap nepriietin 
la mare strâmptoare l-am coborât și în mâna Șoimului ca în nerupte și 
nedezlegate legături l-am lăsat, cu toţii bună nedejde având ca şi ostenințele 
noastre în deşert să nu iasă, și acel cumplit nepriietin sfârșit răutăţilor să-şi 
puie. Ce Șoimul (pre carile pentru mai mare credinţa şi mai bună nedej dea 
l-ai fost trimăs), după ce cu dânsul faţă la faţă au vinit, nu știm, cu ochii, ca 
vulpea pe cocoș, l-au fărmăcat, au cu cuvintele, ca sirenele cu cântecele, l- 
au aţipit şi l-au amăgit? Atâta ştim că nu numai căci nu l-au prins, nu numai 
căci nepipăit l-au slobodzit, ce încă și una cu dânsul într-un prieteșug și într- 


o inimă legându-să, mare dragoste între dânșii să arată, atâta cât, nu numai 
căci despre goana lui ne opreşte, ce încă și pre noi, ca vicleșugului lui 
părtaşi să ne facem, tare ne sileşte. 


Așijderea Bâtlanul (carile mai pre urmă pentru paza gârlelor s-au 
trimis), în partea lor dându-să, toate tainele și toate silțele cătră Inorog ne 
descopere, cât un păr de pe noi de ne-ap năpârli, preste știința nepriietinului 
să fie cu putință nu ieste. Cătră aces tea, foarte bine și din chipuri de 
credința vrednice, tare ne-am adeverit, adecă Șoimul penele schimbându-și, 
din pestrițe negre, iară a Bâtlanului din negre pestriţe să le facă. De care 
lucru, aces tea nu în puţin a să lua trebuie (căci bucăţeaoa aluatului la toată 
covata destul ieste și din scânteia mică, mare pojar a să ațițta poate). La 
carea proasta noastră minte alt leac a afla nu poate, fără numai Șoimul și 
Bâtlanul, dintr-această slujbă scoțindu-să, la monarhie să să cheme, ca 
pentru vicleșugul carile au făcut dovedindu-să, cu ceia ce li să cade 
pedeapsă să li să plătească." 


Cartea acestora decât cerneala mai cu negre pâri plină şi într acesta 
chip împodobită era. Iară Șoimul, precum mai sus s-au pomenit, dacă de la 
împreunarea Inorogului s-au despărţit, după cuvântul carile îi dedese, şi el 
carte ca aceasta alcătuind, cătră Corb au trimis După titul. „Bine ştie 
domnul mieu milostiv că după porunca carea mi s-au dat, la Grumadzii- 
Boului viind împreună cu toţi dulăii, în tot chipul de nevoinţă, spre a 
Inorogului vânătoare am silit și am nevoit, atâta cât nici o piatră neclătită și 
nici un unghiu nescociorât şi nici un meșterşug neispitit n-am lăsat (ce celea 
ce norocul nu sloboade, nevoinţa batgiucuresc) şi nicicum cu de-a sila la 
mână să-l aducem n-am putut. Ce iarăşi, după porunca carea am avut, cu 
mijlocul Hameleonului, cuvinte de pace şi sămn de prieteșug i-am trimis, 
socotind (ca cea cu rău a isprăvi n-am putut, cu bine a isprăvi să ispitim). 
Carile, întâi cuvintelor, apoi giuramânturilor mele încredințându-să, la un 
loc ne-am împreu nat și tot feliul de voroavă cu dânsul am scuturat. Ce câte 
prin multă vreme am vorovit, toate a să scrie şi multe sint şi nu toate 
urechile a le suferi pot. Iară toată închietura cuvintelor ieste aceasta: Pacea 
şi liniştea cu toată inima pofteşte, însă a să încredința prea cu anevoie a fi 
arată, de vreme ce de multe ori și prin multe chipuri aceasta s-au ispitit şi 
totdeauna și în cuvin te şi în fapte amăgit și viclenit s-au aflat. Care lucru, 
eu, tare tăgă duindu-l, cu multe chipuri de voroave, fără ființă, dreptatea a-i 


astupa mă siliiam (că cei ce a păcii aşedzători sint, pentru ca cele cu 
cuviință şi spre împăcarea inimilor sint să aședze, şi min ciuni a grăi 
slobodzenie au, ca capetele râdicând și înălțând, mijlocele a ţinea să poată). 
Ce el, cu multe şi mari argumenturi și nebiruite dovede şi mai vârtos cu 
scrisorile carile a mână avea, dreptatea lui și amăgeala noastră arăta, atâta 
cât ce să-i răspund n-am mai avut. De care lucru toate cuvintele lui cu 
socoteală şi toate jalobele lui cu dreptate a fi mi s-au părut. Și într-aceasta, 
domnul mieu milostiv adeverit să fie că amestecătorii de răutăți și a păcii 
nepriietini într-alt chip îl zugrăviia, iară eu la dânsul alt chip am cunoscut. 
Deci ce priința adevărații mele slujbe mă îndeamnă și adevărul pofteşte, 
dzic că jiganiia aceasta nu de neprieteşug, ce de prieteșug vrednică ieste, 
căci într-îmbă mâna gata și neferit ieste. Pentru acestea, dară, cu îndrăzneala 
şi voia vegheată carea la lumina negrimei tale neapărat am, mă rog: ca ce 
pofta şi voia domnului mieu milostiv ar fi, cum mai curând chiar răspuns să 
aib, căci până în vremea a 1.500 de minute, so roc răspunsului puind, până 
la aceia vreme goana neprietinească în odihna prietinească precum va sta 
cuvânt i-am dat. 


„Corbul, dară, ase din doaă părţi, doaă feliuri de scrisori luând, cu doi 
ochi, doaă cărți citiia, şi cu doaă urechi, doaă poveşti îm potrivă audziia. Ce 
ochiul cel drept cu urechea dreaptă pe cartea dulăilor fu şi minciunoasă 
cuvintele şi clevetele lor ascultă. Iară ochiul stâng și urechea stângă pe 
slovele curate și cuvintele adevărate întorcând, toate dzisele îndărăpt și tot 
adevărul în min ciună luă (căci minciuna după voie decât adevărul 
împotrivă la cei stăpânitori mai mare încăpere are). Deci dulăilor răspuns 
dede, precum pre Şoim şi Bâtlan de acolo râdicând, ceia ce li să cade își vor 
lua plată, iară ei, în tot chipul silind, lucrul în slab să nu lasă și ori în ce fel 
s-ar putea, numai la mână nepriietinul să vie, să nevoiască, pentru carea 
mare mulțemită și de aceia slujbă vrednice daruri vor lua. Iară din pricina 
lenivirii lor, lucrul într-alt chip de va fi, fără grea certare şi fără a cinstei 
scădere să scape nu vor putea. 


Iară Șoimului într-acesta chip răspuns trimasă: „Cartea ta am luat și 
într-însa cuvintele inimii Inorogului am citit. Deci iată că-ți dzic: nu să 
poate, nu să face, nu să află, cătră mine altă dată a scrie te părăsește. Iară 
Inorogului cuvânt de pace supt giurământ cât de tare dă, şi numele 
cerescului Vultur la mijloc puind, pre nepriietin a amăgi nu te sii (căci la noi 


doftori sint carii, daruri bune vădzind, boala păcatelor cât de grea a tămădui 
pot), (v, zei cai qeop muritorii a nemuritorilor voie a amăgi cum pot ispiti?). 
Ce ori în ce chip ar fi, încă o dată la locul prundișului a-l coborî silește, de 
unde altă dată ca de altă, să nu cumva mai scape, nici frica giurământului de 
la îndrăzneala izbândii a te opri pricină să pui (că pre nepriietin a-l birui 
numai voia noastră cearcă, iară tot feliul de meșterșuguri și de vicleşuguri a 
face pravila locului nostru sloboade). Că în monarhiia noastră ves tită şi de 
la toți adeverită axiomă ieste (cu mortul, decât cu viul, giudecată a avea, 
mai lesne, și de păcatul nevădzut, decât de ne priietinul vădzut, a te curăţi 
mai pre iușor ieste). Că când jiga niia aceia dintre vii va lipsi, atuncea 
numai noi precum adevărat între vii ne odihinim ne vom putea numi. Deci 
cum mai curând, după porunca noastră, sau isprăvind, sau neisprăvind 
lucrul, pre Bâtlan împreună cu tine luând, aicea să vii căci alte lucruri și alte 
trebe într-alte părți a împărăţiii noastre s-au tâmplat, la carile pentru ca cu 
mâna ta să să isprăvască, sintem să te trimetem. lară pentru aceia slujbă 
într-acea parte, iată că pre fratele frate lui, vărul vărului şi nepotul 
nepotului, Uleul, trimetem, carile, îndată acolo ce va sosi, tu, fără altă 
zăbavă sculându-te, să vii. Într-alt chip să nu faci. Aceasta-ţi scriem. 


Partea a opta 


Amânduror părților răspunsurile într-acesta chip viind, dulăii cătră 
Hameleon a Corbului socoteală îndată descoperiră și pen tru venirea 
Inorogului la împreunare foarte amintea să-i fie cu multe giuruinţe îl rugară. 
(Ce pietrii rătunde din vârvul dealului puţină urnire îi trebuie), căci el altă 
treabă nu avea, fără numai ce dzua împreunării lor păziia. lară Șoimul, 
vădzind că după făgăduinţa carea cătră Inorog făcusă răspunsul nu-i vinisă, 
nici inima Corbului spre pofta adevărului să plecase, ce supt numele 
credinții încă mai mari şi mai fără lege vicleșuguri să facă îi poruncește, 
socoti (că mai bine ieste într-o dzi de o mie de ori a muri decât ochiul cel ce 
toate într-ascuns vede o dată a amăgi), şi tot adevărul cătră Inorog 
descoperind, adevăratul prieteşug să-i dobândească aleasă, pentru ca din 
viitoarea-i primejdie norocul a-l feri de nu va învoi, încailea pre dânsul de 
acea imăciune cu rat şi neimat să-l cunoască. Deci Şoimul de vicleană 
cartea carea dulăii cătră Corb scrisese nicicum de știre având, și pentru 
vicleșugul Hameleonului nici cum prepuind, Hameleonului ştire trimasă ca 
cum mai curând să vie, căci are cuvânt să-i grăiască și poruncă să-i 
poruncească. 


Hameleon, pururea grijea vremii răspunsului şi a împreunării lor 
purtând, fără altă zăbavă, sărind, la Soim să dusă. Cătră carile Șoimul: „Du- 
te, dzice, o, priietine, şi Inorogului știre dă precum răspunsul ce aşteptam 
mi-au vinit, deci, oricând va putea, iarăși la locul dintâi împreunare să avem 
îl poftesc, căci singur, de ar fi cu putință, unde să află aş merge, dară multe 
pricini înainte să pun, carile despre acea cale mă împiiedecă. Întâi că, 
mărgând eu acolo, alalți tovarăşi poate într-alte prepusuri să între; a doa, că 
macar că pentru prepusuri vânturoase ca acestea atâta aminte nu mi-ar fi, ce 
în trecutele dzile, după vânarea unii Potârnichi, mai vârtos decât s-ar fi 
cădzut slobodzindu-mă, câteva pene din aripa dreaptă mi-am betejit, deci, 
pentru ca să să îndreptedze, câteva dzile în odihnă să mă aflu doftorii mi-au 
poruncit; şi așe, la înălțimea munţilor a mă sui peste putință îm ieste." 
Hameleonul, poruncă lui plăcută şi dorită ca aceasta audzind, mare bucurie 
luă și de tâlcuirea visului său cea dintâi iarăşi tare a nedejdui apucă. Ca 
acestea dară în gând clocotiia, iar din cuvânt cătră oim dzisă (cu 
îndrăzneală grăind şi pentru cuviinţa dreptăţii pomenind): „O, domnul mieu, 


înţelepții cuvintele înde site a suferi obiciuiți sint, cu care sentenţie şi eu 
sprijenindu-mă, pentru adevăratul mieu priietin o obrăznicie cădzută şi o 
asu preală întregilor la minte plăcută, cătră tine de voi arăta, ier tăciune să 
aib mă rog. Mă rog, dară, domnul mieu milostiv, să nu cumva ostenințele 
mele în zădar să iasă, adecă împreunarea aceasta să nu cumva spre scăderea 
cinstii Inorogului să fie, că precum bine ai cunoscut, dreptului acestuia grele 
năcazuri şi nespusă strâmbătăţi i s-au făcut şi încă altele mai mari a i să face 
(pre cât pociu cunoaşte) urâtorii dreptăţii cu multe chipuri mă tem că 
nevoiesc, că precum și mai denainte am dzis (cine adevărat iubeşte, gânduri 
de negândit gândeşte şi prepusuri de neprepus prepune). De care lucru, 
iarăşi mă rog, obrăzniciia mea în vină să nu să ţie, şi eu iată că după 
porunca ta ştire îi voi da, iar el, după cuvântul carile au dat, soarele îndrăpt 
poate să să întoarcă, iară el din socoteală-și să să mute precum peste putinţă 
ieste adeverit sint. Deci el acmu viind, să nu cumva alte meşterșuguri de 
vicleșuguri să fie, și apoi toată ocara asupra mea va rămânea și toată lumea 
numele vândzătoriului și porecla de răufăcătoriului mie îmi va punea. Ce nu 
atâta pentru strâmbă poreclitura mea, cât pentru fără cale doseditura lui m- 
aş pedepsi" (o, jiganiia fățarnică, o, vas spurcat și lingură scâmavă, cum 
răutatea în inimă amestecând, cu gura cele ce ştiia că-i vor vini, pentru ca 
asupra altora să cadză, cale le găteadză). 


Șoimul, de spurcat vicleșugul lui aşeși nicicum prepuind, de acestea 
ce-şi propune nicicum grijă să nu poarte tare îl adeveri, şi precum (mai bine 
fără purtarea duhului, decât cu purtarea ocărâi a fi socoteşte) îi dzicea. 


Hameleonul acmu, deplin cunoscând precum gândul Şoimu lui 
nicicum spre răul Inorogului nu să pleacă, ce cinstea cuvân tului decât viaţa 
mai scumpă ţine, de acolo ieşind, întâi la dulăi să dusă, şi toate câte Șoimul 
îi poruncisă şi pentru vinirea Ino rogului la împreunare, precum peste puţine 
dzile ieste să fie, le spusă. Apoi la Crocodil alergă, cătră carile cu mare 
îndrăzneală: „Bucură-te, domnul și stăpânul mieu milostiv", dzisă. Crocodi 
lul: „Ce poate fi aceasta a ta lascavă şi voioasă arătare? Oare ţie vreun bine, 
au altuia vreun rău undeva ai simţit?” (Că zavist nicii pentru răul altora 
decât de binele său mai mult să bucură). Hameleonul dzisă: „Amândoaă 
părțile întrebării, o, domnul mieu, adevărate şi precum sint le-ai cunoscut. 
Și cum să nu mă bucur, de vreme ce prada ţ-am apropiiat, vânatul la 
strâmtori t-am încuiat, masă întinsă t-am deșchis și bucate săţioase ţ-am 


gătat şi, în scurt să dzic, toate după poftă și după voie s-au tâmplat. Că, iată, 
în ceastă sară Inorogul la prundiș să coboară, la uşile a toate poticile dulăii 
stau gata să puie zăvoară, toate întrările și ieșirile lui viteji vânătorii și 
neosteniți gonitorii tare le străjuiesc şi vârtos le păzesc (căci aşe cu dulăii să 
vorovisă). Deci altă cale de scăpare și potică de fugă nu-i rămâne, fără 
numai doară în apă să să arunce, unde domnul mieu câteva ceasuri a străjui 
de nu să va leni, fără greș de biv pradă domnul mieu va dobândi, eu asupra 
nepriietinului voi izbândi şi preţul îndzăcit și însutit îmi voi plăti. La strajea 
nopţii dintâi pogorârea la prundiș îi va fi, paza dulăilor despre alte părţi nu 
va lipsi și, aşe precum soco tesc, bucată gata în gura domnului mieu va vini. 
" Crocodilul,acestea audzind, să veseli, însă cătră Hameleon într-acesta chip 
întrebarea vrăjbii pusă: „Eu, pre cât din sunetele cuvintelor lu mii am putut 
înţelege, tu și cu Inorogul mare dragoste aveaţi şi odânăoară într-un loc 
nedespărțiți lăcuiaţi, atâta cât sufletul tău de a lui lipit să fie fost să părea. 
Dară acmu această vrăjmașă neprietinie şi de moarte asupră-i viclenie din 
ce pricină să să fie tâmplat? Cu dreptul voiu să-mi spui." 


Hameleonul, de nenedejduită întrebare ca aceasta, deodată tare să ului 
(că minciunoșşii în voroavele tocmite să dezvălesc, iară la întrebările fără 
veste ca bezmeticii să uluiesc). Iară mai pre urmă, precum să dzice cuvântul 
(minciunosul tatăl minciu nii și minciuna fata minciunosului ieste), îndată 
minciuna zămisli şi spurcata basnă născu, dzicând: „Aceasta întrebare până 
acmu nici din priietini, nici din nepriietini cineva m-au mai întrebat, în care 
lucru ascunse şi de nedescoperit taine să cuprind, nici cătră alt chip o dată 
cu moartea le-aş descoperi. Ce de vreme ce domnul mieu acesta lucru a mă 
întreba şi dreptatea carea asu pra lui aşi avea a afla învoieşte, pre cât mai 
pre scurt voi putea (de vreme ce la Inorog a mă duce vremea mă grăbeşte) a 
te înştiința mă voi nevoi. Va ști dară domnul mieu milostiv că părintele 
mieu era Apariu, carile în toate dzilele apă de la fântânele de singe a aduce 
obiciuit era. După ce şi eu mai la vârstă am sosit și cofa în mână a râdica, 
apa din fântână a scoate şi coromâsla pre umere a purta a putea am început, 
cu tată-mieu împreună adese fântânele cele de singe la rădăcinele Munţilor 
Vrăjbii izvorâtoare cercetam. Munţii aceştea, departe, în ţara ce să cheamă 
Pizma, să află, despre partea răsăritului, pre marginea ocheanului în sus, 
spre crivăţ, și în gios, spre amiadzădzi, în lung și în lat atâta de mult să trag, 
cât cei ce nepărăsit drumul carile pre la rădăcinele lor merge au ţinut dzic 


precum până la ocheanul apusului ocolesc și ca un zid în giur împregiur 
toată rătundzala pământului îngrădesc. 


Așe, noi dară pentru trasul apii adese la acei munţi mărgând și din care 
izvor apa mai cruntă şi fierbinte ar fi ispitind (căci apa aceia cu fierbinteala, 
iară nu cu răceala setea stâmpără), odată în vârvul unui munte prea înalt ne- 
am urcat, în vârvul a căruia un puț prea adânc şi mai să dzic fără fund am 
aflat. Din gura puţului ciutura cu hârzobul slobodzind, după ce cât era funia 
de lungă au mărs, după ce învălitorile ca petelor și încingătorile mijlocelor 
la capete am adaos, cu mare nevoie de fundul puţului agiungând, precum de 
o umedzală ciu tura să fim împlut am simţit. lară după ce vasul afară 
scoasem, vădzum că nu umedzală roşie, ce albă era, din carea, gustând, 
precum adevărat lapte ieste am cunoscut. Și îndată, precum muntele cela ce 
lapte izvorește să fie ne-am adus aminte. Îndată ce laptele gustaiu, din 
fundul puţului un tânguios glas: „Vai, ţiţi şoarele mele, vai, lăptișorul mieu, 
cine dintre muritori te-au tras? Cine din cei nemuritori vreodată te-au băut? 
Cine ieste îndrăz nețul şi obraznicul acesta carile pieptul Biruinţii a apipăi și 
țiţișoarele fiicăi mele de gurguie a suge nu s-au temut?" Tată mieu, glasul 
acel aşe de tângâios și așe de mângâios audzind, îndată descântecul 
necromandiii asupra laptelui a descânta începu (căci precum duhul Biruinţii 
să fie într-acesta chip strigat price pusă). Laptele, după descântec, îndată a 
să închega şi mădu larele unul de altul a să lega începură. După aceia vinele 
preste oase întindzându-să, toate părțile trupului a să clăti și supţirea peste 
dânsele pelicioară a să lipi vădzum. Și așe, îndată o fi cioară ghizdavă și 
frumoasă denainte-ne în picioare stătea, carea cu ochii sigeta, cu 
sprâncenele arcul încorda, cu faţa singe vărsa, cu budzele inima spintica, cu 
mijlocul viața curma, cu statul morţii râdica, cu cuvântul dzilele în cumpănă 
măsura, cu răspun sul sufletul de la mormânt înturna, iar cu singur numele 
Biruinţii toată frumseţe biruia și covârsiia. Pre aceasta într-acesta chip, o, 
domnul mieu, vădzind-o, îndată în inimă rană nesuferită şi boală 
netămăduită simţiiu și cătră părintele mieu: „O, tată, căci lucru primejdios 
ca acesta a videa m-ai născut" (că decât rana dragostelor și decât boala 
iubostelor mai primejdioasă nici ţiru licii au vădzut, nici doftorii au audzit) 
„Şi decât meșterşugul pre morţi a înviia, mai bine meșterşugul pre mine a 
mă omori sau a nu mă naște să fi învăţat" (că în statul acesta a vieţii de dra 
goste pătimitoare, moartea decât viața mai poftită ieste). Tatăl mieu, în 
nerupt lanțuhul dragostelor legat şi aşe de tare înfășurat vădzindu-mă, dzisă: 


„Bodzul dragostei, o, fiiule, fiiul Afroditei ieste, pre carile nu după 
micşorimea vârstei (căci pururea copil ieste), ce după tare arcul ce trage şi 
ascuţită sigeata ce în ficaţi înfige, cei ce-l măsură, îl cunosc. Ce cât spre 
această a ta de curând scornită patimă lucrul ar pofti, fii cu bună inimă, că 
cela ce cu cuvântul și cu meșterșugul farmăcului necromandiii din lapte 
ficioară a face au putut, din ficioară spre pofta nevestirii inima a-i pleca cu 
multul mai pre lesne va putea. Numai atâta căci de împotrivnic norocul tău 
(carile muritorilor niciodată dep lin nu vine) foarte rău îmi pare, de vreme 
ce ficioara aceasta, din lapte născută fiind, din fire starpă a fi firea au lăsat- 
o, nici pântecele ei spre zămislirea simenţiii locuri ș-au gătat. Unul i-ar fi 
leacul (pre cât adânc meșterșugul mieu a afla poate), ce și acela pre cât cu 
anevoie îi ieste aflarea, cu atâta mai cu nevoie ieste, aflându-l, cu dânsul 
după voie cineva a să sluji." Eu cătră tată-mieu dziș: „Pentru stârpie şi 
pentru a zămislirii leac a cerca, lucru mai pre urmă trebuitoriu ieste, ce 
acmu de odată leacul nesuferelii mele fără zăbavă aflând, alalte leacuri de 
vor trebui, mai cu vreme vom putea cerca" (că înțelepții întâi nevoia, apoi 
treaba caută). Și, ce mai mult, o, domnul mieu, cu voroava să ocolesc? Tatăl 
mieu îndată descântecul dragostelor în capul ficioarii descântă și, trii peri 
din cosiță-i zmulgându-i, unul la grumadzi, altul la braţe, iară al triilea la 
mijloc îmi învălătuci, cu carii precum sufletul ficioarii de tot trupul mieu să 
să fie legat și inima ei în sufletul mieu să fie întrat îi păru. Și așe, ea ochii 
de la pământ râdicându-și, ca lumina soarelui în stele oglindă frâmseţelor ei 
mă făcu și în mine pre sinea și în grozăviia mea frâmseţe ei a videa i să 
părea (că ochii dragoste lor nu ce ieste, ce precum îi plac văd). În scurt, pe 
Biruinţă dra gostele o biruiră, și Diana Afroditis a să face priimi. Iară a doa 
dzi părintele mieu, din somn deşteptându-mă, dzisă: „Eu în dzile bătrân și la 
ani învechit sint, o, fiiule, ce cuvintele mele po meneşte. Între a lumii jigănii 
Inorogul să află carile în vârvul cor nului mare vârtute poartă şi împotriva a 
toată pătimirea putere are. Deci, vreodânăoară cu dânsul a te împreuna de ţi 
să va tâmpla, pre cât vii putea în prieteşugul lui vârtos a te lega sileşte, că el 
numai pântecele Biruinţei spre roada simențţiii neamului tău a deșchide 
poate." Aședară, părintele mieu, Apariul, învățătura dându-mi, dintre vii au 
ieşit. Iară eu în multă vreme cu Biruinţa la un loc și într-un pat vieţuind, 
nicicum numelui următoriu şi neamului adăogătoriu de la dânsa să iau nu 
m-am învrednicit. Deci târdziu mai pre urmă, de învățătura părintelui mieu, 
carea pentru Inorog îm dedese, aminte aducându-mi, toate pustiile Araviii a 
cerca şi toate părțile lumii a cutriera nu m-am părăsit, până locul și lăcașul 


Inorogului am aflat. Aflându-l, de dânsul cu mare cinste m-am lipit, tovarăș 
în toate căile nedes părțit şi slugă în toate slujbele neostenit m-am făcutu-i, 
nici în viața mea altă plată sau simbrie i-am poftit, fără numai o data macar 
vârvul cornului lui de moale pântecele Biruinţei mele să lipască am 
nedejduit. Și pentru ca pologul stidirii să să râdice şi supt singurătate 
acoperemântul necunoştinţii să să arunce, de multe ori și mai în toate 
dzilele, la culcatul și la sculatul lui, eu trebe în câmp îmi scorneam, iară 
Biruinţei lingă dânsul să să afle îi porunceam. Ce împietrită inima lui 
nicicum spre stârpirea pântecelui ei a să milostivi nu s-au muiat, ce în 
zavistiia neamu lui şi seminţiii mele neclătit au statut. Eu, într-această 
asprime și neînduplecare vădzindu-l, aievea simbriia slujbei şi pofta ini mii, 
carea îmi era, cerându-i, cu mare urgie și mânie, simbrie ca aceasta a-mi da 
au tăgăduit, și precum el Dianii, și nu Afroditii, să fie închinat apofasisticos 
mi-au răspuns. 


Acmu dară, o, domnul mieu, ce mai mare dreptate și ce mai dreaptă 
pricină spre izbânda lui a mi să da? Și ce mai uscată iască spre aţiţarea 
răsplătirii decât opreala simbriii și tăgada dreptei pofte a să afla poate? Şi 
aceasta ieste pricina vrăjbii cu carea până la moartea mea a nu-l intiri nu voi 
părăsi și precum,,bună nedejde am, astădzi izbânda mea și plata lui, precum 
t-am spus, îndzăcit şi însutit să va plini." 


Aşedară, Hameleonul sfârșit spurcatei și năpăstuitoarei basne puind și 
toate vicleșugurile pre cât mai pre-ascuns putu alcătuind, în munte la Inorog 
să sui, cătră carile, cu multă plecăciune plină de mare înșelăciune 
închinându-să, dzisă: „Leul şi Vulturul ceresc în veci lăudat şi toate pasirile 
şi dobitoacele cerești preste veci slăvite să fie, carii fața domnului mieu cea 
de lumină slobodzi toare şi sănătatea lui ceia ce-i lumii trebuitoare în statul 
său a videa m-au învrednicit. Cătră acestea, dumnealui Șoimul cu 
plecăciune sănătate trimițind, roagă și pofteşte ca, după făgada carea aţi dat 
în această sară, de iznoavă, dorita-ţi împreunare a avea să poată, căci toate 
după voie a-ţi vesti și toate de fericire a-ţi povesti are." 


Inorogul, amânduror închinăciunilor celea ce li să cuviniia de priimire 
răspunsuri dând, dzisă: „De împreunarea Șoimului cu dragoste bucuros sint 
(că cu priietinul adevărat şi de credință vrednic, cine va împreunare și 
voroavă trebuitoare a avea, între cele de frunte fericiri să numără), însă în 


ceastă sară, după poftă-i a face, o pricină (şi aceasta dreaptă precum mi să 
pare) mă opreşte, de vreme ce noi sorocul neprieteşugului şi dzua prie 
teşugului până în 1500 de minute pusesem, și acmu, peste so roc răspunsul 
trecând, urmadză ca şi legătura datelor cuvinte să să fie rupt. De care lucru, 
înnoirea giurământului și întărirea cuvintelor trebuitoare și într-îmbe părţile 
folositoare a fi socotesc, cu carea odihnindu-ne, afară din tot prepusul iarăși 
la locul știut să ne împreunăm. Că măcar că despre omeniia și întregimea 
Șoimul lucru împotrivă nu-mi prepuiu, nici la giurământurile o dată date, cu 
vremea urgiia cerească a să răsufla socotesc (că tot cel ce la tot cuvântul 
necredzătoriu și la tot giurământul prepuito riu să arată, acela de călcarea a 
tot giurământul pururea gata ieste),ce de la buni priietini la ureche mi-au 
vinit precum croco dilul la țărmurile apei să fie pădzind, de la carile poate 
ceva prin neştiință înalgiosul să mi să facă." 


Hameleonul, pentru numele crocodilului din gura Inorogului audzind, 
vicleșugul ascunsului inimii tare îl tulbură (că pre cât știința bună, în 
tulburare, mângâiere, pre atâta ştiinţa rea, în linește, tulburare aduce). Și cu 
grele giurământuri și strașnice blăstămuri a să giura și a să blăstăma începu, 
precum acestea nighina nepriietinului între sămânţa grâului și mugurul 
pădureţ în hultuoana domesnică, hultuită să fie: „Însă iarăşile, o, dom nul 
mieu, de vreme ce ca acestea la ureche-ţi s-au sfârâit (e c e crosocOhn ), 
aibi grijă (că vicleşugul înţeleptului cu multul mai cumplit ieste decât a 
nebunului). (O, piiele diavolului supt părul dracului! Cu ce fel de 
împletecituri următoare ocara-și supt nu mele altuia mai denainte a o vârî 
sileşte.)l Că domnul bine ştie (că firea decât deprinderea mai veche ieste și 
totdeauna clevete le rele strică obiceele bune), de unde poţi prepune că 
dintr-aceste sunate să fie vreunele și adevărate. Iară cât despre partea mea 
ieste, pre chipul nezugrăvit mă giur, că despre partea Șoimului, nici în 
voroavă-i meșterşug și-n faptă-i vicleşug macar cevaş n-am priceput (caută 
aicea giurământul vicleanului supt numele dreptului acoperit). Însă eu spre 
toată porunca de binelui mieu făcătoriu macar cum nu mă voi lenevi, ce 
iată, în pripă înapoi mă voi întoarce şi de acestea prepusuri foarte tare a te 
adeveri şi a te odihni voi sili. 


„Aședară, Hameleonul întorcându-să, în cale gândurile cele fără cale 
procitiia şi de pomenirea străjii crocodilului nu puţină întristare simţiia, ce 
ca valurile țărmurii una după alta chitelele inima îi izbiia, socotind precum 


silta i s-au vadit şi laţul i s-au des coperit. Apoi iarăşi singur şie parigorie şi 
mângâiere făcându-și, în sine dzicea: „Pentru crocodil Șoimul cevaşi 
macară nu ştie, cari le, de ar fi ştiut adevărat, ştire i-ar fi dat. Dulăii şi Râsul 
să-i spuie, de ar fi şi vrut, n-ar fi putut, căci nici vremea i-au lăsat, nice 
strâmtorile drumurilor acestora cale le-au dat. Eu singur, nu lui, nu altuia să- 
i spuiu, ce așeşi de ași ști că piielea de pre mine știe cele ce dzac în mine, 
singur mie samă făcându-mi, de care brad în ceastă pădure ieste mai înalt, 
de acela m-ași spândzura. Ce altă nu ieste, fără numai Inorogul nici o parte 
a primejdiii în prepusul gândului neadusă nelăsând (căci înțeleptul mai mult 
de cele împo trivă decât de cele după voie chiteşte), de lucrul ce-și prepune, 
precum adevărat să fie înțeles dzice, și ce nu știe arată că ştie, pentru ca 
adevărul știinţii să agonisască." Ce, după lineștea mângâierii aceștiia, iarăși 
furtuna întristării i să scorniia, dzicând:,„,Bine că macar că de crocodil 
adevărată ştiinţă nu are, dară iată că de dânsul prepus are, de ce are prepus 
are și grijă, de ce are grijă are şi pază, și cu paza bună din primejdia rea 
poate să scape. De care lucru, acmu toată puterea meşterșugurilor să-mi 
cheltu iesc trebuie, pentru ca din prepusul ce au întrat să-l scot şi după pofta 
voii mele la locul prundișului să-l cobor, în carile toată nedej dea tâlcuirii 
visului mieu să sprijăneşte." 


Acestea răul rău gândind și cu chiteala învălindu-le și dez vălindu-le, 
la Şoim sosi, cătră carile, după închinăciune, într-aces ta chip grai: „La 
Inorog am fost, de cât poruncă mi-ai dat, pre amănuntul i-am spus. La lucru 
gata și la cuvânt stătătoriu l-am aflat, numai pentru vinirea-i îndată o pricină 
află, ce şi aceia cu întreagă şi înțeleaptă socoteală ieste, de vreme ce dzice 
că so rocul carile aţi fost pus să fie trecut, pentru carile de iznoavă 
adeverinţa cuvântului pofteşte. Mai ieste și altă pricină, carea oarece în 
gânduri puindu-l, nu puţin vinirea-i înpiiedecă, adecă precum de un crocodil 
să fie înţeles, carile, sau pentru dânsul, sau după obiceiul lor, trecătoarele 
apelor să fie pădzind şi, sau cu ştiinţa a altor dulăi, să nu cumva preste 
ştiinţa ta ce nu gândește el şi ce nu-i pofteşti tu să i să tâmple. Pentru carile 
a-l mângâia, cu fel de fel de socotele și cu multe giurământuri din prepus a-l 
scoate cât am putut am nevoit, şi precum acestea sint să nu le creadză (ia 
aminte vicleană voroava a viclenii jigănii). Aşijderea, despre partea ta unele 
ca acestea să să lucredze, lumea de s-ar clăti, peste putință ieste; nici dulăii, 
sau altcineva, preste ştiinţa ta ceva, nu numai a face, ce așeşi mai nici a 
gândi să nu poată l-am adeverit (căci eu, robul tău, aşe ştiu, aşe şi credzu). 


Ce el în cuvintele mele de tot a să odihni poate să nu poată. De care lucru, 
cu tot de-adinsul din prepusuri ca acestea să-l scoţi trebuie, ca binele cu 
bine făcând, toate deplin și cum cinstei tale să cade să să isprăvască (că 
păscarii răutăţii undiţile vicleşugului spre vânarea și moartea binelui din 
faţă până în fundul mării necunoştinţii aruncă)." 


Șoimul, despre inima sa curat ştiindu-să, pentru alţii lucrul a cerca să 
apucă, şi așe, îndată pre dulăi la sine chemând, de au ceva știre pentru 
îmbletele crocodilului vârtos îi întreba. Ei alalt vicleșug ascundzind, pentru 
crocodil într-adevăr tare să giura, precum nu de îmbletele lui să ştie, ce aşiși 
nici de nume-i până acmu să nu fie audzit. Așe, dulăii în strâmbătate pe 
dreptate să giura (căci spurcata lighioaie până într-atâta urmele vicleşugului 
șuvăisă, cât și soțiile vicleșugului a i le cunoaște deplin nu putea) și tot 
prepusul de la mijloc cu vârtoase blăstămuri râdica. Șoimul, în multe isteţ şi 
provideţ, iară intr-aceasta pristăviii sale bizuin du-să, prost şi lesne 
credzătoriu să arătă. Deci dulăilor credzind şi despre Hameleon nici cum 
prepus având, supt răutatea alto ra, dreptatea şi bunătatea sa prea ieftin 
vându, într-acesta chip cu scrisoarea pre Inorog adeverind: 


După închinăciune: „Câte prin Hameleon mi s-au dzis, m-am 
înștiințat. Deci pentru prepusurile carile grijea ți le-au scornit, ade verit să 
fii, că de nu din singură grijea sint, ce altul cineva din crieri le-au plăzmuit, 
unul ca acela nici al nostru, nici al vostru priietin ieste, fără grijă dară la 
împreunarea de folos vino. Și mă crede că pre numele a nenăscutului 
Vultur, pre singele a nevinovatului miel și pre duhul a toată viaţa mă giur că 
în inima mea nici au fost, nici ieste, nici va fi vicleşug, nici la alţii a fi am 
simţit. Ce orice pentru folosul vostru ar fi, aceia silesc, nevoiesc și 
învoiesc." Acesta răspuns Hameleonul de la Șoim luând, îndată înapoi la 
Inorog să întoarsă, căruia, după citeala slovelor, de la sine ca acestea 
adăogea: „Vedzi, dzice, o, domnul mieu, că Șoimul cu ale sale drepte 
giurământuri, ale mele adevărate mainte dzise cuvinte adevereşte și mai 
vârtos eu (carile în dragostea ta ne mărui al doilea nu m-oi număra), în tot 
chipul și pre dânsul, și pre dulăi tare am ispitit și dintr-alţi a lor pre dinafară 
ce au is coade cu mare osirdie am iscodit, ce macar cât negrul supt unghe 
lucrul acesta aşe a fi nu l-am aflat. Acmu dară, alalte în deșert prepusuri din 
socoteală scoțind (şi mă iartă căci, din adevărata dragoste pornit, cuvinte 
cani necioplite slobod), la poftita-ţi împreunare îl priimeşte (că pentru 


îndelungarea vremii pricinele poftorite pre o parte micropsihie, iară pre alta 
apsifisie arată, carile priietinului răceală, iară nepriietinului fierbinteală 
scomesc.) 


Inorogul, macar că grijea carea avea nici din fantazie născută, nici 
după spurcată socoteala Hameleonului, adecă minciuna grăind, adevărul să 
scoaţă, ce din adevărate argumenturi a buni priietini înștiințat era (însă 
pronia dumnădzăiască calcă socoteala muritorească), apoi dreptăţii sale 
lăsindu-să şi megalopsihiii sprejinindu-să, precum în desară la locul ştiut să 
va coborî, cuvânt dede (că singele carile ieste să cură, în vine a rămânea cu 
anevoie ieste). 


Hameleon, plin de duhul răutăţii și înflat de vântul fărălegii, cu mare 
bucurie din vârvul muntelui nu numai cu picioarele vi cleniii alerga, ce și cu 
aripile diavoliii zbura, căci în săvârșirea răutăţilor ca furnica în pierirea sa 
aripi să fie agonisit i să părea, carea și pre Hameleon în dzua izbândii îl 
aştepta. Aşedară el, cu atâta agerie slobodzindu-să, întâi la crocodil, pentru 
ca de vini rea Inorogului într-acea sară să-l adeverească, apoi la dulăi aler 
gă cărora bună nedejde să aibă le vesti, căci sfârșitul tuturor os tenelelor s- 
au apropiiat şi nepriietinul în lavirinthul neștiinţii s-au încuiat. lar de ciia 
înainte toată treaba nu în nevoinţă, ce în voinţa lor rămâne, dzicea, şi, 
precum vor pofti, aşe cu dânsul a face vor putea, îi adeveriia. 


De acolo la $oim întorcându-să, de fără prepus în desară vini rea 
Inorogului îl înștiință. Așijderea, din inimă cumplite, iară din gură zugrăvite 
şi şicuite cuvinte arunca, dzicând: „lată acmu, o, domnul mieu, că după 
sudoroasele ostenituri și în toate părțile fără preget alergături, slujba carea 
asupră-mi am luat, spre cel de obşte folos în ceastă sară a să isprăvi 
nedejduiesc. Numai iarăşi a te ruga îndrăznesc (că tremurătoare ieste inima 
celuia carile pen tru priietinul său cât pentru sine să îngrijliveşte), să nu 
cumva preste știința ta jiganiile fără socoteală ceva împotriva Inorogului să 
facă, şi aşe, mare necinste şi ocară de numele tuturor decât pri poiul de 
aramă mai tare să va lipi. Atâta numai că în lume eu mai prelesne a mă 
curăți voi putea, de vreme ce în adeverinţa cu vintelor tale nedejduindu-mă, 
cu multe ale mele giurământuri şi ca cum s-ar dzice cu cuvinte crunte l-am 
adeverit şi la locul prundișului l-am coborât." Șoimul, oarecum cani cu 
mânie: „Lasă, rogu-te, dzisă, că destul îţi sint cuvintele deşerte şi şicuite, cu 


carile până acmu urechile mi-ai mâncat (că de multe ori sufletul sămă 
lăuitoriu cuvinte decât vrăjile Pithiii mai nemeritoare izbucnește). Că ce 
fărălege ar fi aceasta, ca după atâta legături și întărituri, lu cru împotriva 
precum a muritorilor, aşe a nemuritorilor să să facă? Nu dea Dumnădzău în 
curată inima mea împuţite spurcăciuni ca acestea să între. Ce du-te de te 
odihneşte, căci ştiu că vii fi ostenit și pentru acestea mai multă grijă în zădar 
nu îmbla purtând, căci grijea cinstei cuvântului și numelui mieu eu o ştiu 
păzi." Hame leonul dzisă: „Facă cereştii ca toate după poftă să iasă. Iară eu, 
la odihnă ducându-mă, aceasta te poftesc, ca în ceasul ce împreunare veţi 
avea ştire să aib, şi aceasta nu pentru altă, ce numai de plini rea cuvintelor 
lui înştiințându-mă, somn cu linește şi noapte fără gânduri să petrec." „Fi- 
va", Șoimul dzicându-i, el la borta lui să dusă. Însă nu mai curând în strat s- 
au aruncat, până nu de tare străjuirea crocodilului s-au înștiințat (că toţi 
viclenii în răutate grij livi, iară în bunătate trândavi sint). 


Iară Inorogul, după datul cuvânt, dacă ochiul cel de obşte genele 
orizontului peste lumini îşi sloboade, la locul orânduit să coborî, unde și 
Șoimul îndată sosi. Deci după ce dintr-îmbe părţile cădzutele ţeremonii să 
isprăviră, Șoimul voroava într-aces ta chip începu: „Împreunarea aceasta 
acmu între noi ieste a doa. lară începătura a adevăratei dragoste din 
împreunarea dintâi în inimile noastre s-au zămislit şi până în cel deplin a 
bunelor vreri stat au crescut (că în curată casa sufletului painjina minciunii 
a să prinde loc nu are). De vreme dară ce dintâi, de sfânta-ţi dreptate 
înştiințându-mă, acmu calea dreptăţii a călca şi urmele credinţii în cărarea 
adeverinţii a pune voiu. Va şti dară iubitul mieu priietin că după voroava 
dintâi, dintr-îmbe părțile ce mai cu folos și mai de cinste ar fi, aceia a 
isprăvi, cu gândul, cu cuvântul, cu lucrul şi cu totul în tot chipul am silit (ce 
voia slo bodă ieste o împărăție mare, în carea nici dreapta socoteală, nice 
strâmba asupreală biruinţă a avea poate). Iară acmu, preste toată nedejdea, 
răspuns nenedejduit luând, precum cuvintele Corbu lui în vreun stătătoriu 
temeiu nu să aşadză am cunoscut. De care lucru, nici vreun lucru cu 
aşedzare sau cu adeverinţă pociu nedej dui (că depre unghe leul cu toții 
cunosc, iară de pe cuvânt ini ma înţelepţii numai a iscodi pot). Iară pricina 
aceştii a mele nene dejduirii ieste că din slovele Corbului toapsăcul răului i 
să cunoaşte, carile nu îmtr-îmbe părțile, ce numai ce după a sa voie şie de 
folos a fi i să pare, aceia prin a mea nevoinţă lui să să facă sileşte, adecă ţie 
în viaţă cădere, iară mie în cinste scădere sirguiește. De vreme ce, după 


porunca carea dintâi de la dânsul aveam, pacea şi dragostea adevărată 
înțelegeam, iară acmu, de pre cărţile ce-mi scrie șicuită şi vicleană o 
cunosc, lucru carile inimii mele foarte scărăndăvicios și dreptăţii foarte 
urâcios ieste. Spre carile în viaţă nici gura mi să va deșchide, nici limba mi 
să va întinde, nici mâna mea îl va cuprinde, însă adeverit să fii, o, priietine, 
că nici viclean stăpânului mieu mă voi face, dar nici călcătoriu de lege, nici 
vândzătoriu dreptului a fi voi priimi (că voia dumnădzăiască decât porunca 
stăpânească cu multul mai strașnică a fi trebuie să cunoaştem). Deci tot 
adevărul ieste că celea de carile despre tine să mă păzăsc îmi poruncesc, 
acelea ei şi în gând și în cuvânt le au. Cărora ochiul cel ce ascunsele ini mii 
şi dzilele veacului priveşte după faptă în trup şi-n suflet să le răsplătească. 
Iară pre tine de tot vădzutul şi nevădzutul priie tin nesupărat şi nebetejit să 
te păzască. Deci, de acmu înainte, și mai tare, și mai bună pază îţi trebuie, 
nici în cuvintele cuiva încredințare să aibi, de vreme ce, nu numai pre tine, 
ce şi pre mine pentru tine cu toată greuimea necinstei a mă încărca au 
învoit, ca supt numele doftoriii, prin cinstea credinţii mele, otrava să 
vândză, carea în pântecele celor ce o vor întinde, sau nevino vatului o vor 
vinde, să vie. Iară pre mine în catalogul adevăraţilor priietini numărându- 
mă, înaintea cerescului Vultur, cu toată adeverinţa inimii mă giur că în viaţa 
mea de bine voitoriu să-ţi fiu și oricând și ori în ce a-ţi sluji voi putea că nu 
mă voi lenevi cuvânt îţi dau." 


Inorogul aceste cu fierbinteala adeverinţei cuvinte ascultând, precum 
de năcazul carile videa că asupra dreptăţii vine, grăiește, în scurt pricepu și 
mai mult altă voroava nelungind, Șoimului mulțămită făcu, căci n-au ascuns 
despre dânsul tot adevărul, şi într-acesta chip, după mulțămită, îi grăi: 
„După giurământurile carile spre dragostea și prieteșugul între noi din 
singura a inimii tale plecare ai făcut, de acmu înainte frate a te numi mă 
îndeamnă. Deci, frățiorul mieu, cani pre scurt o poveste să-ți spuiu, cu 
ascultarea să nu te leneşti te poftesc (că în trii chipuri şi ca cum prin trii 
porți înluntrul pala turilor cunoșştinţii lucrurilor a întra putem: prin pildele 
celor tre cute, prin deprinderea cestor de acmu și prin bună socoteală ce lor 
viitoare). Deci istoriile încă o parte a ceștii sentenţii fiind, din cele multe 
una ieste aceasta: Odânăoară, frate, era un păstoriu de râmători carile cu 
simbriia a tot satului în carile lăcuia din dzi în dzi viaţa își sprijeniia. Acesta 
în proastă viaţă ca aceasta dz ilele petrecându-și, nici cu audzul fără 
grohăitul porcilor, nici cu viderea fără prostiia satului aceluia, altă ceva 


învăţasă. Iară într o dzi, cu altul (carile din cetate viind, pre acolea a trece i 
să tâmplase) în voroavă cădzind, pentru numele cetății în urechile 
porcariului să sună. Deci cetatea, ce şi cum ar fi, nicicum în min tea lui să 
încapă nu putea, ce fantaziia, uneori ca un cuptoriu, alteori ca un cotlon, 
iară alteori ca pre o şură de dobitoace i-o zugrăviia (că fantaziia la proști 
cele vădzute numai a închipui poate). Deci cum și ce ar putea fi cetatea ca 
să să înștiinţedze, cu pofta aprindzindu-să, râmătorii în câmp pustii lăsind şi 
oarece fărmuşuri de pâne carile cu sine avea, în glugă luând, pre drumul pre 
carile drumăţul vinisă vârtos purceasă. Așe, într-acea dzi până în sară 
calătorind, unde întunerecul îl apucă, acolea popasul și masul îşi făcu (ce 
norocul şi pre porcariu, şi pre olariu tot cu o orbime caută), carile pre 
purcariu aproape de porţile cetăţii și de norocirea ce-l aştepta adusese. De 
vreme ce împăratul carile acelor olaturi stăpâniia şi într-acea cetate 
împărăţiia, în dzua ce trecusă dintre numărul viilor ieşise şi moştinitoriu din 
trupul său nelăsind, între domnii și senatorii aceii monarhii, cine în scaun s- 
ar sui mare dihonie și zarvă să făcu (căci la stăpânire toţi vred nici să 
socotesc, iară la supunere nici unul de bunăvoie prii meşte). În scurt, 
nicicum unul altuia al doilea socotindu-să, cu sfatul de obşte aleasără ca a 
doa dzi, pre poarta cetăţii, carea spre răzsărit caută, să iasă, şi ori pre cine 
mai înainte, veri din streini, veri din cetăţeni, pre cale ar tumpina, pre acela 
la scaunul împărăţiii și la corona monarhiii să-l râdice. Deci după sfa tul de 
cu sară, de dimineață sculându-să (căci nici norocul porca riului dormiia), 
lângă drum pre porcariu din pajiște sculându-să şi la urduroșii ochi cu 
mânule frecându-să, aflară, pre carile îndată cu cinste râdicându-l și din 
rufoase sucmane în porfiră prime nindu-l, în lectică împărătească îl aședzară 
şi, cu mare alaiu, până la curţile împărătești petrecându-l, după obiceiul 
locului, cele ce să cădea țeremonii spre încoronarea lui făcură, de unde s-au 
luat cuvântul carile să dzice: (Sara ghigariu, dimineaţa spătariu). Porcariul, 
uneori vis, uneori părere, alteori ca o basnă de poveste lucrul carile aievea şi 
adevărat să făcusă a fi i să părea. Iară unul dintre senatori cătră alalți dzisă: 
„(Celea ce noro cul face, nici mintea, nici socoteala a desface poate), însă 
(Oul cioarăi, de pieptul păunului o mie de ani de s-ar cloci, din găoace tot 
de cioară, iar nu de păun puiu va ieşi), în care chip şi împăratul acesta cu 
vreme nu la ce nărocul l-au adus, ce spre ce firea l-au născut va arăta, şi 
această a mea prorocie nu din deșartă fanta zie scornită să o socotiți, ce 
aminte cuvintele şi faptele îi luaţi. Că iată, îndată ce la puterea împărăţiii s- 
au suit, nu de omenie, ce de porcie s-au apucat, de vreme ce, pre câţi în 


satul în carile porcii păştea, pentru ceva pizmă avea, pre unii a-i omori, pre 
alții a-i izgoni și cu alte feliuri de pedepse a-i domoli au stătut. (Că stăpânul 
nou după pizma veche a izbândi spurcat lucru ieste.)' Şi adevărat că 
împărăţiia aceia până mai pre urmă, de tiraniia lui, la mare primejdie de 
pohârnire sosind şi acmu ca un pojar în fânul uscat răutate-i în toate părțile 
lăţindu-să și ijdă rându-să, tuturor lucru nesuferit a fi să cunoscu. Și aşe, cu 
toții sculându-să, în aşternutul unde cu feliu de feliu de spurcăciuni să 
tăvăliia aflându-l, și dzilelor, şi tiraniii sfârşit îi pusără. Într-acesta chip, o, 
frate, şi epitropiia Corbului arată că, pre cum el Corb, așe cuvintele, dzisele 
şi faptele de Corb îi sint; și cu vreme, cu glasul ce are, singur şie și 
menitoriu şi chedzilor izbânditoriu își va fi. Iară când şi cum aceasta s-ar 
tâmpla (iz vodul norocului, ochiul muritoriului vreodată a-l citi nu poate)." 
Aşedară, Inorogul și Șoimul, prin câtăva vreme a nopţii pil duind şi 
vorovind, să sculară și, amândoi frățeşte îmbrăţișându să şi sărutându-să, 
iarăşi pre numele cerescului Vultur să giurară, ca până la moarte priietini 
nedespărţiți şi în toate primejdiile unul altuia popreaoa răzimării şi mână 
sprejenirii să-și fie şi dra gostea vecinică şi neimată să ţie. 


Și aşe, despărțindu-să, Șoimul, ieşind, la locul său să dusă, iară 
Inorogul, ştiind că după coborârea lui poticele munţilor s-au închis (că cei 
ce în munţi lăcuia nopţile poticele până în răvărsatul zorilor încuiate a le 
ținea obiciuţi era) şi precum înapoi a să întoarce cu putinţă a nu fi socotind, 
peste apă cu înotatul a trece în credinţa valurilor să lăsă. O, lucru jelnic și de 
socoteala muritorilor neagiuns, cum pronia cerească pe dreptul de la vi 
clean a să dosedi lasă şi cel curat în laţul spurcatului a cădea sufere? 
Adevărat dară că la acesta lucru dovedele a căderilor vechi aporiia de n-ar 
dezlega, nu cu puţină înădușala a tot sufletul filosofiia atomistilor socotelele 
muritorilor şi cu dânsele împreună lucrurile lumești ar stăpâni. Ce prepusul 
tvn automctwn râdi când, necunoscută a necunoscutului chivernisală pre 
toate din capăt până la sfârșit atingând, și pre fietecare cădere, la vremea și 
orânduiala sa, tare aşedzind, rămâne ca tot prostul din cele vădzute pre cele 
nevădzute cu ochiul sufletului a videa să poată şi precum (răul pentru dzua 
rea să păzeşte, iară bunul ca meta lul în foc cu nevoiele să lămureşte) să 
înțăleagă. Deci Inorogul pre sama a nestătătoarelor undelor apei dându-să 
(macar că şi aceasta cale fără mare prepus de primejdie nu-i era, precum 
mai pre urmă s-au vădzut, că nu socoteala lui, ce nemutată orânduiala 
norocului l-au amăgit), însă (din multe chipurile primejdiii cea mai mică și 


mai iușoară a alege lucru înțelepţesc ieste) și pre marginea apei în sus, spre 
crivăţ înotând, prădătoriul lacom la pradă în mare strajea nopţii calea 
trecătorii străjuind păziia. Unde Inorogul sosind (0, furtună în apă lină, o, 
fărâmarea corăbiii în liman, o, faptă nefăcută și poveste nepovestită și 
audzită, îndată de la toţi hulită, o, lucrul diavolului supt meşterșugul 
Hameleonu lui, o, Hameleon decât diavolul mai diavol, o, jiganie spurcată 
şi decât toată fiiara mai vrăjmașă și mai sălbatecă), iată de năprasnă 
crocodilul în valurile apei sunând și vâjâind, asupră-i sosi. Inorogul, întâi 
huietul apei audzind, apoi şi chipul groznicii jigănii vădzind, îndată 
vicleșugul mai denainte gătit simţi și fără nici o împotrivire spre nesățioasă 
vânarea lui să dede. Crocodilul acmu fălcile pentru ca să-l înghiță căscând, 
Inorogul, toată fața vicleșugului şi izbânda vicleanului într-un cuvânt 
cuprinzând, dzisă: „(Satură-te de singe nevinovat, Coarbe, de carile pururea 
flămând și nesăturat ai fost)”. Crocodilul, cuvânt ca acesta de la Inorog 
audzind, lăcomiia fălcilor îşi înfrână şi nu mele Corbului la mijloc adus ce 
va să fie cu de-adins cercetă (că spurcatul Hameleon nici crocodilului tot 
vicleșugul descoperisă). Inorogul deodată nici împotrivă, nici după voie 
ceva răspun dzind, ca mielul spre giunghere adus, mulcom tăcea și numai 
dintr-adâncul inimii: „O, dreptate, o, izbândă!" striga (că în nevoi fapta pe 
făcătoriu oarecum peste cunoștință cunoscându-l, ca fiiul către părinte de 
apăsul ce are să jeluieşte). Iară după câtăva vreme socoti (că la vremea de 
trebuință cu cuvântul bine a să sluji şi tare a să nevoi lucrul înţelepţilor 
ieste). De care lucru, cătră jiganie voroavă ca aceasta începu: „Nu socoti, o, 
jiganie, că doară de groznic chipul tău în ceva m-am spăriiat, sau căci acmu 
în puterea ta mă aflu, despre tine vreo grijă ca aceia port, ca carea socoteala 
întreagă vreo mângâiere a afla să nu-i poată, ales că bine cunosc că nici 
trupul mieu de stomahul tău a să mistui, nici cornul mieu de gâtlejul tău a să 
înghiți poate. Așij derea, nici vreo întristare noaă, precum sufletului mi-i fi 
dat, să ţi să pară, de vreme ce din tinereţe și așeşi din copilărie cu furtu na a 
mă giuca și în tot chipul a mă lupta obiciuit și deprins sint, atâta cât nici ea 
din urgiile sale în mine ceva neazvârlit, nici eu de la dânsa ceva nesuferit să 
nu fie rămas socotesc, și mai vârtos cu aceasta mi să pare că toate sigețile 
din tolbă să-şi fie vărsat, cu carile sau orânduiala vecinică într-un chip să să 
plinească, sau a mea îngăduință de acmu înainte ispitele ieste să-i batgio 
curească (căci precât primejdiia s-ar socoti mai mare, pre atâta sfârșitul să 
nedejduieşte mai tare). Toţi muritorii pururea în sin doi sorți purtăm, carii 
unul a morţii, altul a vieţii sint, și amândoi din ceasul zămislirii împreună cu 


noi în toate părțile, în toate locurile şi în toate vremile din fire să tovărășesc. 
Deci, oricarile povaţă înainte ne-ar merge, vrând-nevrând ieste să urmăm. 
Nu lipsăsc unii dintre muritori carii pre sorțul morţii groaza cea mai de pre 
urmă îl hotărăsc, însă aceasta la cei adevărat înţelepţi pururea de batgiocură 
s-au ținut. De batgiocură dzic, căci altora spaimă, iară lor socoteală aduce. 
Spaimă, dzic, altora, căci trăind, a muri nu să învaţă. Socoteală lor aduce, 
căci trăind, princet a muri să învaţă, şi aşe, nu de spaima cea mai groznică 
să îngro zesc, ce, ori cu ce tâmplare ar fi, periodul firii cutrierând, ocolesc, 
săvârşesc, şi, din robiia furtunelor scăpând, să mântuiesc. De care lucru, nu 
cea mai mare spăriiere, ce cea de pre urmă mângâiere li să pare și le ieste. 
Deci de vreme ce sorțul firesc la mine știut, așteptat şi în samă nebăgat 
ieste, cu cât mai vârtos sorțul tâmplătoriu (a căruia punct neînsămnat ieste), 
în samă mai nebăgat și mai înfruntat va fi, pre carile îndrăptnică furtuna 
aducându-l, scutul sufletului vitejesc a-l sprijeni i să cade. Ade vărat dară 
amară întristare inima mi-ar fi simţit când nepriieti nul pentru a mea 
lenevire sau proastă socoteală m-ar fi amăgit (căci cu bună samă atuncea să 
cade cuiva a să întrista, când, prin a sa trufie şi nebăgare în samă, singur șie 
scădere şi nevoie îşi aduce). Iară acmu orânduiala viitoare nebiruită şi din 
toate părțile neclătită stând (nici asupra vântului vetrelele a întinde, nici în 
mijlocul furtunii cârma fără nedejde a părăsi trebuie, că ceasta a fricosului, 
iară ceia a nebunului lucru ieste). Deci furtu na în mine urgiia a-și plini mai 
denainte puind, supt numele cereştilor, viclenii muritori cu îndemnarea și 
sinhorisini ale mele îndrăptnice norociri fălcilor tale m-au vândut. Și macar 
că nu a înţeleptului sfetnic ieste a dzice, ah, căci m-am amăgit, ah, că eu nu 
socoteam că va vini lucrul așe, însă când la numele ceres cului să supune 
pemintescul, pentru amăgirea ce i-ar vini, mare mângâiere și de izbândă 
nedejde îi rămâne, că numele pre cari le cei fără de lege organ și măiestrie 
răutăţii lor l-au făcut scuti toriu în nevoi, agiutoriu în strâmptori și 
izbânditoriu în dziua mâniii sale să-i fie. Deci, o, jiganie, cereștii de nu să 
amăgesc ca peminteștii, după fapta carea au lucrat, în sfântul pre carile cu 
mare în samă nebăgare l-au spurcat, bună și neîndoită nedejde am, că în 
curândă vreme (că la cel ce ştie suferi toată vremea scurtă ieste) ceia ce li să 
cuvine plată să-și ia. Iară de nu, meşterșugul fortunii a supăra, iară al mieu 
cu bună inimă toate a răbda ieste. Ce tu acmu, o, jiganie (de ieste la neamul 
crocodililor pomenirea binelui), adu-ţi aminte că odânăoară în marginea a 
trii ape, la ce tatea carea cheia a doaă monarhii ieste, ne aflam. Unde tu 
foamea cu ce să-ți domolești neavând, eu cu hrană de biv te-am agiutorit și 


din gura morţii (carea decât tine mai rea şi mai vrăjmaşă jiganie ieste) te-am 
mântuit. Deci, sau pentru de binefacerea trecută, sau pentru nedejdea 
viitoare (că piatra din zidire cu vreme iară la zi dire să pune), îndemnărilor 
neprietineşti nu te uita, ce până mâni de aicea slobod mă lasă, că până în 
dzuă veri binele, veri răul carile mi s-a tâmpla supt titulul numelui tău va 
rămânea. lară de mâine încolea, nici răul să-mi faci vrednic vii fi, nici bine 
a-mi face de vii vrea prin mână îţi va vini. Căci sau dulăii gonași chipul 
fortunii îmi vor muta, sau eu a lor nevoinţă voi strămuta (că de multe ori 
noaptea fată şi dzua ţine în braţă. " 


Crocodilul, aceste a Inorogului vârtoase cuvinte audzind, nici ce 
voroviia de tot înțelegea, nici ce ar face și de carea întâi s-ar apuca alegea. 
Una, căci dinţii lui de acea poamă şi grumadzii de acea bucăţea a nu fi, 
după cuvântul Inorogului, bine videa, alta, că de binele carile de la Inorog 
odânăoară vădzusă, aminte-i aducându-și, şi ruşine îi viniia, şi mâniia i să 
scorniia (că la cei ce binele a răsplăti nu ştiu, din pomenire întâi rușine, iară 
din rușine mânie să scornește). Ce până mai pre urmă, pre binele obiceinic, 
răutatea din fire biruind (că cu nemilostivirea neamul crocodililor vestit 
ieste), pre Inorog la bârlogul său dusă, unde preste acea noapte poprit îl 
tinu. 


lară după ce negura nopții să râdică și săninul de dzuă să arătă, 
împăratul crocodililor şi alalţi, cu toții, pentru vânatul carile peste noapte 
cădzusă de veste luară. (Căci fiară ca aceia vestită să să prindză și la 
urechile tuturor să nu să sune cu anevoie era). Deci împăratul crocodililor 
îndată pre un credincios al său la Inorog trimasă, ca într-un chip față de 
priință, iară într-altul de înfri coșere şi de spăriiere să-i arete (căci împăratul 
crocodililor pen tru vânătoarea şi vrajba carea Corbul asupra lui scornisă 
ştire avea). Deci crocodilul, după porunca stăpânu-său mărgând, cătră 
Inorog dzisă: „Primejdiia de astădzi mâine noroc să-ţi aducă și fii cu bună 
inimă, căci dulăii vânători de ce nedejduiesc, într-aceas tă dată putere ca 
aceia nu au. Numai acmu înţeleasăm, precum de prinderea ta de ştire luând, 
cu toţii în toți munţii să să fie răvărsat, ca măiestriile carile pre aiurea 
întinse avea, de pre aco lo să le râdice și prea aicea pre aproape să le 
întindză, ca de ciia într-altă parte a mai scăpa să nu poţi. Deci lucrul cu un 
ceas mai înainte îți caută şi cu împăratul nostru de preţ te tocmeşte, căci 
bine știi că el cu vreuna din monarhiile voastre ceva a face nu are, ce numai 


dobânda și folosinţa lui îşi caută, carea, făcându-să, de aicea slobod vii ieşi 
şi fără nici o primejdie, încotro vii pofti, vii merge. 


Inorogul cuvintele de la crocodil trimise în tot chipul măsurând și în 
cumpăna socotelii trăgându-le, în vreme ce mâna din față a merge nu dă, 
din dos a să apropiia mai bine a fi află, ca cu răspunderea plăcută firea 
jiganiii lacomă și sireapă să domoleas că. De care lucru, cătră trimis într- 
acesta chip răspunsă: „Eu pre cum fortuna spre aceasta m-au aruncat foarte 
bine cunosc şi de la îndrăptnicul noroc aceasta dosadă îmi pricep. Iară 
împăratul vostru cu mine omenie de va face, binele de la dânsul voi 
cunoaște. Pentru care bine, în ceastă dată altă răsplătire să-i fac nu pociu, 
fără numai ştiind că firea lui pururea în apă de sete să frige, puţin prav de 
pre cornul mieu ras îi voi da, carile spre po tolirea arsurii lui nu puţină 
putere are." 


Aceasta crocodilul audzind, înapoi să întoarsă, de carea împăratului 
său spuind, foarte cu dragoste darul priimi (că sula de aur zidiurile 
pătrunde). Aceasta giuruind Inorogul şi acmu și dând, unul din crocodili 
pâră dreaptă ca aceasta asupra lui făcând, adecă precum el o dată pre 
Hameleon vânând și să-l înghiță vrând, după multă rugăminte cu mari 
chizăşii să să fie slobodzit, însă cu această tocmală ca alt mai mare vânat să- 
i aducă, sau 1000 de dramuri de panzehr să-i dea. „Deci ieri noapte Hame 
leonul spre vânare această fiară mi-au adus, pre carea nu cu puţină 
osteneală, trudă și privighere am prins-o. Și așe preţul Hameleonu lui fiind, 
până preţul Hameleonului nu-mi va plăti, a să slobodzi nu priimăsc. 


„Împăratul crocodililor de aceasta poveste înțelegând, de pâra carea 
asupră-i i să face şi de plătirea preţului Hameleonu lui ştire îi trimasă, 
dzicând că amintrilea a-l slobodzi nicicum nu poate. Inorogul, acestea 
audzind, atuncea tot vicleşugul Hame leonului cunoscu, carile şi într-alte 
chitele mai adânci îl băgară, adecă precum singur Hameleonul spre atâta 
răutate macar că ar fi îndrăznit, însă fără agiutoriul şi îndemnarea altora, 
până într-atâta lucrul a aduce n-ar fi putut. De care lucru, socoti că mai mult 
ceva zăbavă la opreală de va face, poate și mai aspru ceva fortuna să-i arete, 
şi așe, precum preţul Hameleonului va plăti dede cuvânt şi, cu cuvântul 
deodată şi lucrul isprăvind, preste nedejde a tuturor nepriietinilor, cu supţire 
meşterșug, din gătate silțele împotrivni cilor slobod şi nebetejit scăpă. 


Iară Inorogul încă în opreala crocodilului fiind și precum în blăstămate 
vicleșugurile Hameleonului să fie cădzut, vestea prin urechile tuturor să 
împrăștie, toți munţii și codrii de fapta ce să făcusă să răzsuna și toate văile 
şi holmurile de huietul glasului să cutremura, atâta cât glasurile răzsunării 
precum ca o muzică să fie tocmite să părea, carile o harmonie tânguioasă la 
toată urechea aducea, nici cineva altă ceva audziia, fără numai: „Ple catu-s- 
au cornul Inorogului, împiedecatu-s-au paşii celui iute, închisu-s-au cărările 
cele neîmblate, aflatu-s-au locurile cele necălcate, în silțele întinse au 
cădzut, puterii vrăjmașului s-au vândut. Surcelele i-au uscat, focul i-au 
aţiţat, temeliile de la pământ în nuări i-au aruncat, nepriietin de cap, Corbul, 
gonaşi neosteniţi, dulăii, iscoadă neadormită, Hameleonul, și toţi în toată 
viaţa îl pândesc. De traiul, de viaţa și de fiinţa lui ce nedejde au mai rămas? 
Nici una. Toate puterile i s-au curmat, toţi priietinii l-au lăsat, în lanţuje 
nedezlegate l-au legat, toată greutatea ne priietinului în opreala Inorogului 
au stătut. Iară de acmu, în ce riu să zboare, n-a scăpa, o mie de capete de ar 
avea, iarbă n-a mai mânca. Unul, Lupul, ce și acela depărtat, n-are cum îi 
folo si, nu-l poate agiutori. De nu altă, încaile să-l tânguiască, încailea să-l 
jeluiască, încai să-l olecăiască. Filul, macar că într-această parte s-ar afla, 
însă greuimea a sări nu-l lasă, grosime în sine îl apasă, în strâmtori 
primejdioase, în valuri aşe holmuroase să să arunce nu-ndrăzneşte şi 
micşorimea sufletului dinluntru-l opreşte. De cu sară, Filul ştire au luat, de 
prețul tăiat s-au înștiințat, ce ar fi putut să și va i s-ar fi cădzut, ce în locul 
mângâierii, răspunsul curmării să dă: „1.000 de ani la opreală de-ar fi, un 
dram de panzehr n-aş putea găsi". Ce mângâiare i-au rămas? Nici una. Ce 
sprijeneală i-au rămas? Nici una. Ce priietin i să arată? Nici unul. Munţi, 
crăpaţi, copaci, vă despicaţi, pietri, vă fărâmaţi! Asupra lucrului ce s-au 
făcut plângă piatra cu izvoară, munţii pu hoaie pogoară, lăcașele Inorogului, 
pășunele,  grădinele, cerneas că-să, pălească-să, veștedzască-să, nu 
înflorească, nu înverdzască, nici să odrăslească, și pre domnul lor cu jele, 
pre stăpânul lor negrele, suspinând, tânguind, nencetat să pomenească. 
Ochiuri de cucoară, voi, limpedzi izvoară, a izvori vă părăsiţi, și-n amar vă 
primeniţi. Gliganul sălbatec viieriu, și-n livedzile lui ursul ușeriu să să facă, 
în grădini târvelește, în pomăt batelește să să prefacă. Clătească-să ceriul, 
tremure pământul, aerul trăsnet, nuării plesnet, potop de holbură, întunerec 
de negură vântul să aducă. Soarele zimţii să-și rătedze, luna, siindu-se, să să 
ruşi nedze, stelele nu scântăiedze, nici Galactea să luminedze. Tot dobitocul 
ceresc glasul să-şi sloboadză, faptă nevădzută, plecân du-să, vadză. Cloşca 


puii răzsipască. Lobăda Lira să-și zdro bască, Leul răcnească, Taurul 
mugească, Aretele fruntea să-și slăbască, Racul în coajă neagră să să 
primenească, Capricornul coarnele să-și plece, Peştii fără apă să să înece, 
Gemenii să să desfrăţască, Ficioara frâmseţe să-și grozăvască, cosița 
galbănă în negru văpsască, Scorpiia ascuţit acul să-și tâmpască, Streleţul 
arcul frângând, ţinta nu lovască, Cumpăna dreptatea nu mai arete, Apariul 
topască-să-n sete. Mars vârtutea în slăbiciune să-și primenească, Mercurie 
între planete nu mai crăinicească. Zefs monarhiia în veci să-și robască, 
Vinerea floarea frumseţii să-şi veştedzască, Cronos scaunul de sus în gios 
să-şi coboară. Finicul în foc de aromate moară, Oltariul jirtfe nu priimască, 
Păharul băutură să nu mai mestească. Chitul crepe în apa Ari danului, 
lepurile cadză-n gura Sirianului, Musculiţa cu jele să vâzâiască, amândoi 
Urşii greu să mormăiască. Pletele Verenicăi să să pleșuvască, Corona 
frumoasă nu le-mpodobască. Pigasos de Andromeda să să depărtedze, 
Perseos de Casiopa să să-n străinedze. Zmăul capul cu coada să-și 
împleticească. Chivotul lui Noe în liman să primejduiască, Porumbul, 
frundza maslinu lui cercând, rătăcească, îndrăpt a să întoarce nu mai 
nemereas că. Acestea, dară, toate, jelind tânguiască, vâlfa Inorogului cu 
arsuri dorească. Singur numai Corbul vesel să crăngăiască, tu turor în lume 
spre chedzi răi menească. Singur Câinele mare cu cel mic, lătrând, 
brehăiască şi de faptul scârnav să să vese lească. Mute-se Arcticul, 
strămute-se Andarticul, osiia sferească în doaă să frângă, toată iuşorimea în 
chentru să-mpingă, stihi ile toate tocmirea să-și piardză, orânduiala bună în 
veci nu mai vadză, toate îndrăpt şi-n stânga să să-nvârtejască, de jele să să 
uluiască, de ciudă să să amurțască, și dreptatea lInorogului în veci 
povestească." 


Sunete jelnice, eleghii căielnice şi traghicești ca acestea prin poticile a 
tuturor munților și prin vârtopile a tuturor holmurilor sunând, răzsunând și 
rătăcindu-să, Hameleonul, ca cum ceva știre n-ar fi avut, ca cum de strein 
lucrul s-ar fi uluit, ca cum de primejdiia fără veste mintea ş-ar fi pierdut, 
încoace şi încolea cutreierând, de unul și de altul întrebând, îmbla și cătră 
toți chip de zălud și faţă de lovit arăta. „Ce poate fi aceasta? dzice, ce poate 
fi jelnic sunetul acesta? Ce poate fi lăcrămoase huietele acestea? Ce pot fi 
cernite cântecele ce audzu? Ce pot fi pone grite stihurile și într-însă 
necredzute cuvintele carile la urechi îmi vin? Oare ce audzu adevărat audz, 
au demonul, ispitindu-mă, simţirile îmi batgiocurește?" Apoi, după câtăva 


vreme, ca cum de neștiut lucrul ar fi înțeles, ca cum de patima Inorogului 
alții i-ar fi spus, ca cum, audzind, cu amărăciune s-ar fi împlut și de voia rea 
s-ar fi otrăvit, cum să dzice cuvântul, cu o falcă în ceriu şi cu alta în pământ, 
la Șoim alergă, catră carile, ochii întorcând, faţa, în divuri, în chipuri 
mutând, voroava amestecând, limba bolborăsindu-i, balele mărgându-i şi 
gura aspumându-i, scârșnetul glasului articulul și înțelegerea cuvântului îi 
astupa. Între cele multe brehăite, ceste puţine căptuşite cuvinte de-abiia să 
înțe legea: „O, faptă nefăcută și poveste neaudzită, o, lucru nelucrat şi 
vicleșug spurcat, o, cinste ocărâtă şi ocară necinstită, o, Șoaime, de cumplit 
rău făcătoriu şi de singe vărsătoriu, ce poate fi carea ai ispitit? Ce poate fi 
spurcat lucrul carile ai isprăvit şi în toată lumea de astădzi înainte pre tine 
de viclenitoriu, iară pre mine de priietin vândzătoriu ai vădit? Unde-ţi sint 
giurământurile? Ce ţ-ai făcut legământurile? O, Zefs, o, Zefs, imăciunea 
carea astădzi pre obrazele noastre au cădzut cine în veci a o spăla va mai 
putea? Ce ploaia nuărului, ce roa săninului, ce marea ocheanu lui spre 
curățirea acestora va agiunge? Dară nu gândiiam eu, dară nu dziceam eu, 
dară nu-m prepuneam eu, dară nu mă temeam eu de una ca aceasta? Dară de 
vreme ce, o, vrăjmașule, supt nu mele cereştilor, vicleşuguri ca acestea a 
pune ai îndrăznit, alt or gan, afară din mine, o, ticălosul, n-ai putut afla? (Ce 
răii răutăţilor lor lumea părtaş și cu toţii tovarăși a fi să nevoiesc). O, Hame 
leon ticăloase, ce floare în chip îţi vii schimba, ca cineva să nu te cunoască, 
când te-ar întreba, ca de cleveta limbilor să scapi, ca din gurile sicofandilor 
să te mântuieşti ? De acmu înainte um brile iadului să te învălească, 
întunerecul veacului să te căptu şască, ca radzele soarelui să nu te mai 
lovască, ca lumina dzilei să nu te mai ivască, ca cunoştinţa cunoscuţilor să 
nu te mai vădească. Unde ti-i ascunde, sărace, unde ti-i supune, blăstămate, 
unde ti-i mistui, pedepsite, unde ti-i ivi, urgisite? lată, munţii strigă, văile 
răzsună, iată, dealurile grăiesc, câmpii mărturisesc, iată, pietrile vorovăsc, 
lemnele povestesc, iată, iarba cu gălbenirea și florile cu veştedzirea arătând, 
vădesc, cu mut glas ritorisesc, cu surde sunete tuturor vestesc, asupra 
lucrului ce s-au lucrat toa tă fiinţa să uluiește și toată zidirea a să ciudi nu 
sfârşeşte. Aces tea dară toate supt numele tău să pun şi supt titulul tău să 
scriu, macar că de bunăvoie părtaş vicleșugului nu te-ar fi aflat, macar că 
prin neștiință organ răutăţii te-ar fi arătat, macar că de lucrul ce s-au lucrat 
inima ca nuca ţi s-au despicat, macar că în viaţă ceața jelii aceştiia de pre 
suflet nu ţi să va mai ridica. O, dară lucru spurcat la începătură și încă mai 
spurcat la săvârşitură. Ce cereştii (a cărora nume cu al mieu împreună s-au 


batgiocurit) vicleşugul nu vor tăcea, izbânda nu vor trece, şi dreptatea a 
răsplăti nici s-a lenevi, nici va pesti." 


Șoimul, după ce prin multă vreme nu cu puţină dosadă, bolbăieturi și 
buiguituri ca aceasta de la Hameleon ascultând, mai mult a-l mai răbda nu 
putu, ce în chip ca acesta voroava îi întoarsă, dzicând: „O, Hameleon, 
Hameleon, jiganie spurcată, Hameleon, o, puterile cerești câte văpsele ai pe 
piiele, atâtea pedepse să-ţi dea supt piiele! O, pricaz de năcaz şi pacoste pri 
caznică, Hameleoane, bălaur mic și zmău în venin, Hameleoane, domnul 
diavolului şi dascălul cacodemonului, Hameleoane, fun dul răutăţilor și 
vârvul vicleșugurilor, Hameleoane, mreajea dra cului şi painjina tartarului, 
Hameleoane, o, răutatea răutăţilor şi vicleșugul vicleşugurilor, Hameleoane! 
O, duh spurcat de tulburare și vivor necurat de amestecare, Hameleoane! 
Cine pustiul răutate peste răutate şi păcat peste păcat a grămădi te-au 
învăţat? Cine răul vicleşugurilor și amăgelelor sfârşit a nu face te-au îndem 
nat? Au te gândești, osinditule, că cu cuvinte şicuite şi cu voroave căptușite, 
greţoase și scârnavele-ți fapte vii astupa? Au cu aces ta chip socoteșşti că 
supt căpătăiul altuia puiul bălaurului vii as cunde, pre carile în viclenie l-ai 
zămislit şi în răutate tu l-ai născut? Au nu m-am înștiințat eu că umbrele 
diavoliilor tale din deal peste vale s-au lungit și din zare până peste zare s- 
au întins şi încă acmu chip de jele și fată de nemângăiere îmi arăţi? Şi 
pentru spurcat lucrul carile ai început şi a-l sfârși n-ai putut te faci că te 
întristedzi? A-l sfârşi n-ai putut, dzic, de vreme ce răutăţile tale nici sfârșit, 
nici început pot avea (iară veri în lu cruri grele, veri în lucruri iușoare, 
cumpăna dreptăţii tot va birui), carea și pre Inorog dintr-aceasta nevoie, fără 
nici o zăbavă îl va scoate și-l va mântui. Au nu tu, vicleanule, laţul dracului 
şi undița demonului făcându-te, din malul răutăților pândind de atâta vreme 
a-l vâna te nevoieşti? Au nu tu, spurcatule, pentru muced trupul tău, pre 
prețul nepreţuit crocodilului în dar ai vândut? Au nu știi (că răutatea 
stătătoare şi minciuna picioare n-are), ce amândoaă curând și lesne să 
pohârnesc? Au nu știi (că haina vicleșugului curând să vecheşte și în toate 
părțile destrămându să, rușinea i să dezgoleşte?) Ce ocară ieste aceasta? 
(Ocara obra zul şi maiul capul să-ţi bată), ce diavol, iarăşi dzic, spre aceasta 
te-au aţițţat? Și ce drac spre aceasta te-au îndemnat?" (Ce adevărat că 
vicleanului inima sa destul drac şi sufletul său de prisosit dia vol ieste.) 


Hameleonul, în tot chipul oblicit și din toate părţile vădit simţindu-să, 
încotro să şuvăiască nu mai putu şi ce alta să meşterşuguiască nu mai avu. 
Ce obrăzniciia călcan şi nestidirea meteriz obrazului făcând, cu mare 
neruşinare în cuvinte ca aces tea rumpsă: „(Diavolul sărăciii şi 
cacodemonul robiii aceasta a gândi, a grăi şi a începe m-au învăţat și spre 
tot răul a ispiti m-au îndemnat), numai, pre cât socotesc, împotriva 
monarhiilor cevaşi macară n-am făcut, ce mai vârtos spre plăcerea şi folosul 
lor, cât am putut, am silit (că cea chiară a vicleanului hirişie ieşte ca 
vicleșugul vrednicie şi răutatea bunătate să ţie), de care lu cru, n-ar fi fost 
până într-atâta cuiva rău să pară, ales celuia carile dreaptă slugă Corbului și 
bun priietin amânduror monarhiilor ies te. În ce, dară, până într-atâta am 
greşit cât supt atâtea ocări și defăimări mă supui? Pentru binele de obşte am 
silit, pentru prăpădeniia nepriietinului amânduror monarhiilor, cât am putut, 
m-am nevoit. Că, precum să dzice cuvântul adevărului, mai bine ieste să 
piară unul pentru tot nărodul. Au socoteşti, Șoaime, că fiara aceia în veci 
vreodânăoară inima spre adevăratul prieteșug își va întoarce? Ba! De la 
mine adeverit să fii! Că cine în lume îi va sluji pre cât eu i-am slujit? Și cine 
supt soare îi va prii pre cât eu i-am priit? Nime, mă crede. Carile, pentru 
atâtea slujbe de la mine arătate, nu numai căci zămislirea Biruinţei mi-au 
tăgăduit (carea, de ar fi vrut, şi putea şi vreme avea) şi în loc ce ar fi fost cu 
mulțămită de plătit, nu numai căci slujba nu mi-au cunoscut, ce încă şi 
crocodilului în veci rob nerăscumpărat să fiu m-au vândut. Eu dară, o, 
Șoaime, acmu aievea şi fără nici o siială mintea inimii mele mărturisesc și 
ce ieste adevărul, aceia grăiesc (că vicleșugul pentru nepriietin, iară slujba 
pentru priietin și ştiu, și cât nu știu a mă învăţa nevoiesc). Nici alt stăpân 
fără pre epitropii monarhiilor cunosc, ce tot carile acestora un tuleiu a le 
frânge pândeşte, eu aceluia cu zdrobirea capului nu mă îndestulesc (că 
pentru părul priietinului, capul nepriietinului a smulge  vredniciia 
priietinului ieste). De care lucru, pre unul ca acela, oriunde, oricând şi 
oricum, din gazda vieţii în vecinică casa morţii a-l muta a mă nevoi nu voi 
părăsi. lară amintirea, visul mieu, după tâlcuire de nu să va plini, ce precum 
tu dzici de va ieşi, adecă în curândă vreme, precum şi din fălcile 
crocodilului va scăpa, cuvintele mele pomeneşte: că viaţa lui a multora 
moarte sirguieşte și lineștea lui cu vreme (şi în scurtă vreme) monarhiilor de 
neaşedzat tul burare va aduce." 


Într-acesta chip Hameleon, după feţe, și gândul, şi cuvântul, și lucrul, 
nepărăsit mutându-și, ca acestea cu nedogorit obraz cătră Şoim borâia, a 
cărora greață el a suferi nemaiputând: „Piei de aicea, dzisă, o, jiganie 
spurcată și fățarnică, că eu mai mult a-ţi răspunde nici îmi trebuie, nici mi 
să cade, de vreme ce sin gură răutatea ta destul îți răspunde și fapta carea ai 
lucrat de saţiu în toată lumea o povestește! Că într-adevăr cel ce dinceput ai 
fost, tot acela eşti și tot acela vei fi, până când, ca căpuşile de singe 
împlându-te, ca cârceii beşicându-te, plesnind, vei crăpa." 


Partea a noa 


Aședară, lumea pentru lucrul făcut burzuluindu-să și fieteca rile ce cu 
mintea mai rău afla, aceia Inorogului meniia, că adevărat, după vrajba 
nepriietinului ce-l goniia, nici nedejde de scăpat, nici într-alt chip fortuna de 
mutat era (ce norocul de multe ori cu un ochiu râde, cu altul plânge, cu o 
mână trage, iar cu alta împinge), în care chip şi cu Inorogul să videa a să 
giuca, că, precum mai sus s-au pomenit, preste nedejdea, precum a 
priietinilor, aşe a nepriietinilor cu supţire meşterșug din fălcile crocodilului 
nebetejit şi de vicleșugurile Hameleonului puţinel supărat scăpase. Carile 
deodată iarăşi la locurile sale ducându-să, din toate părțile mai tare şi mai 
bună pază avea (că și dobitocul în groapa carea o dată cade, altă dată pe 
acolea trecând, pe departe o ocolește), unde, după ce din primejdiia trecută 
min tea i să aședză și chiteala lucrurilor sale în cumpăna socotelii puind, 
toate trecutele dinceput, ca pre un izvod, câte una, câte una, aminte își 
aducea. Vicleşugurile cele supt tari și mari giurământuri a Hameleonului 
pomeniia, vecinica vrajbă și nemu tata vrăjmășşie a amânduror monarhiilor 
socotiia, a priietinilor săi (carii la vreme ca aceia de să putea adevăraţi 
priietini a să numi) slăbiciune şi spre agiutorinţă-i siială videa. Căci pre unii 
depărtarea locului îi opriia, iară pre alţii receala dragostei la inimă îi îndoiia, 
şi pentru adevăratul priietin, ca nişte adevăraţi priietini în primejdii a să da, 
sau nu vrea, sau, de și vrea, pentru micşorimea sufletului, nu îndrăzniia (că 
pre aur focul, iară pre priietin primejdiia ispiteşte și după hotărârea 
filosofască, adecă un suflet în doaă trupuri a fi, de-abiia unul cineva și mai 
nici unul să nu fie aflat). Pre lângă acestea, toate a vremii neîndămânări și 
greutate cum păniia (căci lucrurilor sale foarte împotrivnică o videa), după 
aceasta neplecat și neîntors sorțul nărocului său cunoştea, de carile, precum 
asupră-i mâniia încă să nu-și fie împlut, să temea. Ales pildă arătoasă şi 
oglindă luminoasă în lucrurile neprietineşti priviia, cărora mai mult oarba 
fortună decât buna socoteală le slujiia. De care lucru, într-alt feliu de viață a 
întra şi într-alt chip de fereală a să aciua aleasă, ca mai bine în linește și în 
negrijă sprijenit fiind, spre cea viitoare vreme de schimbarea lucrurilor într- 
altă faţă să nedejduiască. Și aşe, de vechiu prieteșugul ca rile cu Cucoșşul 
Evropei avea, aminte își adusă mai vârtos ştiin du-l că la adunări ceva 
amestec nici au avut, nici a avea poate (căci pasirile de pre marginile 
ocheanului despre apus la săboară adunate n-au fost). Așijderea, îl știia 


precum bun străjuitoriu nopţii ieste, căci atâta de ascuţit la simţire era, cât 
nu jigăniile vânătoare să poată îmbla, ce așeşi nici frundza din copaciu pes 
te ştiinţa lui să cadză peste putinţă era. 


Deci Cucoșul acela lăcuia într-un munte înalt și mare, de unde 
răspântiia a patru căi a videa şi strajea în toate părți tare a ţinea putea. 
Lăcașuri avea multe şi mari, din toate părţile bine întărite și cu tot feliul de 
copaci roditori (de supt a cărora rădăcini ape răci curători ieşiia) 
încungiurate și înfrâmțăşeate era, atâta cât la bunătatea locului câte s-ar 
cerca, una macar nu lipsiia. Deci Inorogul carte ca aceasta scriind, cătră 
Cucoş trimasă: „Vechiului şi neclătitului priietin, Cucoșului Evropăsc, Ino 
rogul de crivăţ sănătate dzice. Nevoieşiia lucrurilor tâmplătoare între 
muritori îndămânarea au scornit, îndămânarea din cea înainte mărgătoare 
simbathie vine, simbathiia fiica asămănării ieste şi din dragoste să naște, 
dragostea priinţa întemeiadză și bunăvoinţa-ţi ţine necurmată (ieste dară 
priieteșugul între mu ritori lucru prea de minunat, de vreme ce cu chipul 
carile mai denainte nici cunoștință, nici de dânsul vreo știință au avut, pre 
acela din strein al său și hiriş îl face, în scurt, alt el într-altul și alt altul în 
sine ieste, trăieşte și vieţuiește). Tot dară prieteșugul în linește agonisit 
nedejde pune ca în tulburate și în potrivnicile tâmplări de agiutorinţă şi 
împreună pătimaș să-i fie. Cu aceasta pricină încă de demult întemeiatului 
şi în veci alcătuitului nostru prieteșug acmu roada în vreme a-și da și 
dragostea viptul a-și arăta, precum mi se pare, s-ar cuvini şi s-ar cădea (că 
precum copaciul fără roadă altă nu face fără numai foc, aşe prieteşugul fără 
cele şie următoare altă nu face fără numai colachii și linguşituri). De vreme 
ce a trupului mieu micșorime în șepte munţi copăcioși şi umbroși și în șepte 
văi adânci pline de hinci nici încape, nici sălaş a-şi afla poate, şi aceasta nu 
dintr-a mea nestătătoare sau neaședzată fire, ce (precum toţi cereştii marturi 
neminciuninoşi îmi sint) dintr-a nepriietinilor asupra mea nestâmpărată 
vrăjmășie și dintr-a fortunii neplecată urgie. Carea lor neobosită povaţă 
făcându-să, potică necălcată, cale neîmblată, vale necercată, vârv nesuit, 
munte necovârşit, câmp necutreierat și deal neîncungiurat n-au lăsat (că 
răutatea de tot desfrânată decât piatra din ceriu aruncată mai repede ieste). 
Aşe, cât a dzice s-ar putea, în ceriu de m-aş sui, acolo sint câini, în fundul 
mării de m-aşi coborî, acolo sint dulăi, în munţi cotei, în dealuri copoi, în 
câmpi ogari, în stuhuri sampsoni și în tot locul fălci deşchise, guri căscate și 
colţi rânjiţi, ca cum ar fi sămănaţi pretiutinderea împănaţi stau. Un corn în 


loc de armă împotriva a atâţea vrăjmași și patru pi cioare de fugă împotriva 
atâtea gonași am. De care lucru, so cotind că alt mijloc și leac n-au rămas, 
fără numai lăsând voia fortunii, cât și cum va vrea să mă dosedească, ca 
împotrivă nemărgându-i, doară vreodânăoară mai plăcută să va întoarce și 
din sine a mă mai goni doară să va părăsi. Aşedară, pre mine, pre carile 
pomenitele locuri a mă încăpea n-au putut, încape-mă lărgimea meideanului 
dragostei tale, pentru prieteșugul pre carile pururea între noi nesmintit şi 
nebetejit am păzit (căci în laturi a mă da am socotit până va trece urgiia). 
Deci supt acoperemântul dragostei tale, aciuându-mă, voi rămânea, ca și eu, 
în vreme ce fortuna îmi va sluji, răsplătire, precum voi putea să fac, datoriu 
să fiu." 


Cucoşului slovele Inorogul trimițind, pre carile el citindu-le (căci 
Inorogul în glasul Cucoșului a cânta ştiia), în grumadzii Ino rogului frumos 
şi alcătuit graiul Cucoșului să mira. Şi îndată sin gur firea sa pomenind, în 
minte își adusă că de glasul lui Leul să sparie şi la locul unde să află ochii 
Vulturului a străbate nu pot, necum picioarele dulăilor sau a coteilor să 
încapă. Și aşe, îndată pre unul din cucoșşii săi trimițând, prin locuri tăinuite 
povaţă Ino rogului făcându-să, la lăcașurile sale să-l aducă îi porunci. 
Carile, mărgând, bunăvoința stăpânului său îi spusă și precum cu dragă 
inimă priimeşte ca, în tot feliul de slujbă și priinţă aflându-să, nu numai în 
lăcașurile sale neapărate, ca-ntru hirișe ale sale, ce orice şi altă trebuinţă ar 
avea şi prin mâna lui ar vini, pre cât mai de plin s-ar putea a face, pre atâta 
să va nevoi. Așijderea, precum pen tru povaţa căii să-i fie ieste trimăs, 
dzicându-i. Inorogul, după ce ceia ce să cuviniia mulțămită făcu, cu cucoșul 
împreună să sculă şi la sălașurile Cucoşului Evropii să suiră, unde câtăva 
vreme cu mare lineşte, afară din toată grijea, viaţa îşi petrecu (că în primej 
diile mari şi fortunele adese, cât și de puţină răzsuflare cei pătimași, multă 
şi mare lineşte a le fi socotesc). 


Iară a aceştii mistuiri şi a Inorogului aşe de tare ascundere pricina au 
fost aceasta: că după ce Hameleonul au cunoscut pre cum Inorogul din 
fălcile crocodilului şi din toate vicleşugurile lui nebetejit s-au mântuit și 
acmu tuturor de viclean dovedit și mai vârtos despre Şoim tare probozit și 
măscărit vădzindu-să, pre cum să dzice cuvântul (din inima rea, rău gând 
purcede), de ciia aievea asupra Inorogului toate răutăţile își pohârni și toate 
vicleşugurile, ca pre nişte dulăi turbaţi, în ulițile vrăjmășiii își slobodzi și în 


toată calea fără cale mintea cea fără minte își îndreptă. Și așe, îndată 
sculându-să şi ducându-să, pre dulăi şi pre cotei și pre alalți brehăi, pre toți 
la un loc află, cătră carii cu spurcat glas într-acesta chip vorovi: „Eu încă de 
demult asupra Șoimului pre pus aveam, adecă că nu cu dreaptă inimă în 
slujba stăpânilor noştri să află, precum povestea Moliii v-am povestit. Iară 
acmu, iată, aievea să arătă, că împreună cu Bâtlanul sfaturi asupra epi 
tropiii Corbului au făcut. Pentru prinderea Inorogului nu nu mai cu capul 
atocma au ţinut, ce încă și pentru scăparea lui cu mâna lui pe supt numele 
altora, pre cât au putut s-au nevoit, și cu mijlocul lui, nepriietinul, carile 
prin a mele și a voastre nenumărate osteninţe în butucul morţii cădzusă, de 
iznoavă în scaunul vieţii s-au urcat (jigania vicleană, precum vicleșuguri a 
scorni, aşe pre alţii după cuvântul ei a domiri învățată era). Ce mai mult 
aşteptaţi? Ce mărturie mai adevărată cercaţi? Și ce mai bună vreme asupra 
nepriietinului și acmu şi soțiilor lui așteptați? Au după ce în nedezlegate 
legături v-or lega, atuncea să vă deştep taţi? Nu știți cuvântul carile 
prostimea dzice: (Apa doarme, iară nepriietinul nu doarme)? Au după ce 
răul gând îşi vor plini, atun cea să vă sculaţi? Dară atuncea, ce folos? Acmu, 
dară, cuvintelor mele a asculta de viţi vrea, de lucrurile ce s-au lucrat şi de 
vicleșugurile Șoimului cu ale Bâtlanului aievea și de-a măruntul Corbului 
să scrieţi, ca cu un ceas mai înainte pre aceste piiedece dintre noi să râdice 
(căci iscoada şi nepriietinul de casă cu glăvăţina cântariului să asamănă, 
carile, cu mică micșorimea lui, mari mamini de la pământ în sus aruncă). Și 
sau pre altul credzut în locul lor să trimaţă, sau tot lucrul asupra voastră să 
lasă și, aşe făcându-să, încă o dată a lovi şi încă cu un mijloc de măiestrii 
lucrul început a ispiti am. Cu carile bună nedejde am că sfârșitul după pofta 
noa stră vom videa." 


Plăcu dulăilor borâtura Hameleonului și, mai mult înapoi sau înainte 
necăutând, după a lui cuvinte la Corb carte într-acesta chip scrisără: 
„Corbului, milostivului nostru stăpân, ogarâi, coteii şi toţi, mari și mici, 
dulăii, plecăciune și sănătate! Mai în trecutele dzi le, de une sunate ale 
Șoimului şi a Bâtlanului spurcate chitele cani pre scurt în știre făcusem. Iară 
acmu de aceleași încă mai aievea şi afară din toată îndoinţa adeverindu-ne, 
monarhului și monarhiii în știință a da îndrăznim, precum prin multe a 
noastre dureri şi zbuciumări, pre cel de cap nepriietin până la fălcile 
crocodilului îl adusesem, de unde, scăpare sau nedejde de scăpare macar 
cum nu avea. Ce preste a toată lumea socoteală, Șoimul cu Bâtlanul, lui cu 


trup, cu suflet alăturându-să, noi a lui învăţătură şi îndemnare așteptând, el 
nu numai pentru scăparea lui cu tot ce-au putut s-au nevoit, ce încă precum 
cu a noastre meșterşuguri într-aceia silță să fie cădzut înțelegând, cu grele 
probăzături și de cap clătinături, de moarte și mai rău decât de moarte ni să 
lăuda și, ca cum un rău prea mare asupra monarhiei am fi făcut, toate 
ocărâle și batgiocurile lumii în obraz ne-au știupit. 


Deci noi, ticăloşii, ca niște drepte și credincioase slugi, ce ieste 
adevărul dzicem și mărturisim (că slugii adevărate moartea pedepsită în 
slujba stăpânului, decât viaţa fericită de la nepriietin pricinită, mai fericită-i 
ieste). Și pre cât a cunoaște putem, Șoimul și Bâtlanul mai în multă vreme 
între noi de să vor afla, nu numai căci mari împiedecări ne fac, ce încă și la 
mai grele primejdii statul lucrurilor să aducă poate. Iară aceștea lipsind, 
bună nedejde avem că, după măiestriile carile avem să întindem, în scurtă 
vreme din colții noștri tot nu va scăpa și iarăși voia şi porunca la voi, iară 
slujba şi nevoinţa la noi va rămâne." 


De aceasta carte nu puţin să tulbură Corbul, mai vârtos că de la alții 
asemenea cu acestea audzisă (că picătura adese căzută piatra, iară 
sicofandiia adese făcută inima despică). Și aşe, îndată în locul Șoimului pre 
Uleu trimasă, Șoimului poruncind ca cum mai curând înapoi să să întoarcă, 
căci acolea de alte vânători ieste trebuitoriu. Așijderea, Bâtlanului porunci 
ca prin gârle a mai îmbla să să părăsască, iar amintrilea făcând, Corbul când 
crăn găiește, bine știe el ce feliu de menituri menește. Șoimul, după luarea 
poruncii aceșştiia, câtva în chibzuiele stătu și nu în puţine chitele întră, 
merge-va înapoi, după poruncă, au nu va merge? Socotind că de nu, și toate 
câte dulăii scrisese era adevărate, însă dintr-însele unele fiind, prepus avea 
(macar că de scrisoarea dulăilor știre nu avea) să nu i să cumva fi fost lu 
crurile descoperit (că vicleșugul, când în gând întră, ca șoarecele ţiţiieşte, 
iară când să descopere, ca leul răcnește). Deci câteva pricini de zăbăvire 
scomind, cărți la Brehnace și la Cucunos scri să, ca pentru pricina așe în 
grabă chemării lui să să înştiinţedze. Carii, cevași macară grijă să nu poarte, 
răspuns îi dederă, că deşi Corbul putere epitropiii pasirilor are, însă clonţul 
Corbului pe capul Șoimului să să puie, nime din pasiri nici va priimi, nici 
va învoi. 


Într-aceste dzile şi Uleul sosi, carile, cu dulăii, cu Râsul și cu 
Hameleonul împreunându-să, pentru cea de tot a Inorogului prăpădenie, 
cum vor face și de ce s-ar apuca, la sfat stătură. Râsul cu Hameleonul, după 
pestriciunea ce avea, mai multe răutăţi și vicleșuguri a scorni ştiia. Deci 
Hameleonul îndată fumul spur căciunii şi duhul înșelăciunii gros și 
întunecos slobodzind „Eu, dzice, încă de la tată-mieu, Apariul, meșterşugul 
maghiii foarte bine am învăţat, în care meșterșug deplin învăţat și pre alt 
chip, carile acmu aicea să află, ştiu, cu carile împreună, de va vrea, o mreaje 
să împletim, adeverit sint că ori în ce fundul pământului Inorogul ascuns ar 
fi, meşterşugul mrejii și puterea vrăjii la înșelăciune îl va aduce. Că 
Vulcanul pre Mars cu Afroditi asupra curviii vrând să prindză şi mreaje de 
fier împletind, descântecul vrăjii în stele scris şi tipărit l-au lăsat, pre carile 
meșterșugul a-l citi putând, după cursul stelelor şi după învățătura trupurilor 
cereşti urmând, din mreajea carea vom împleti orice cât de iute și de tare ar 
fi, într-însa a nu cădea şi nescăpat a nu să ţinea cu putinţă nu ieste. 


" Iară chipul acela era o jiganie dintr-altă monarhiie, însă mare plată 
dacă i să da, cu vrăjile lui toată răutatea a nu face nu să feriia. La acea 
jiganie cu toții mărgând, întâi poveste îi spusără, adecă precum nepriietin de 
cap pre Inorog au şi precum în multe chipuri ispitind, nicicum la mână să-l 
aducă n-au putut. Apoi sti hurile cele de aur, pre carile Camilopardalis de la 
capiştea Pleo nexiii le învăţasă, citindu-i, cu mare plecăciune i să rugară, ca 
după înalt şi adânc meșterşugul ei o mreaje să le mrejască, cu carea pre acel 
iute şi neprins nepriietin a prinde să poată. Jiganiia (a căriia nume din 
numărul 1.130 să cuprindea), plăcute stihurile lor audzind, prinsă bucuroasă 
şi carea dintre jigănii în partea Ino rogului să ţine întrebă. Ei precum afară 
din Fil pre altul nu știu răspunsără. Atuncea jiganiia, belindu-şi budzele și 
rânjindu-şi dinţii, râdzind și cu capul clătind, dzisă: „Dară Șoimul şi cu 
Bâtlanul, mai în trecutele dzile, cu numele tuturor pasirilor viind, mi s-au 
rugat ca să le împletesc o mreaje cu carea să poată vâna corbi. Au şi Corbul 
împotriva voastră ieste? (Atuncea ei pentru povestea Moliii mai cu deadins 
să adeveriră, însă deodată cu tăcerea o trecură.) Ce de vreme ce Filul de 
Inorog şi Inorogul de Fil să ţine, și alta înainte a vă pune am, pre carea 
priimind-o, şi eu mreaja a vă împleti voiu priimi. Să ştiţi, dară, că odânăoară 
Vidrii am împletit o mreaje, cu carea au prins pe Fil, ce, nefăcându-mi-să 
plata carea îmi giuruisă, de asupra Filului asupra Vidrii am întors 
descântecul şi într-aceiaşi mreaje Vidra s-au prins. Apoi, şi Filul de cuvânt 


rămâind, de asupra lui vrajea mi-am luat şi asupra Cămilii mai cu vreme au 
cădzut. Deci acmu, datoriia Vidrii şi a Filului asupră-vă de viţi lua, mreaje 
cu carea pre Inorog să prindeţi voi împleti (de noroc era Inorogul cu 
primejdiile sale datoriile al tora a răsplăti, precum întâi pentru Hameleon 
crocodilului, așe acmu pentru Vidră şi Fil vrăjitoarii). Atuncea dulăii şi 
alalți cu toţii de plată tare să apucară și spre aceasta cu blăstămi şi cu 
giurământuri vârtos să legară. Spurca ta jiganie cuvinte din multe silave 
alcătuite din limbă a bolborosi și din budză a șopti începând, descântecul 
vrăjii asupra Inorogu lui descânta. lară Râsul şi cu Hameleonul, înainte-i 
îngenuncheaţi, cu coadele dulăilor spuma de pre gură ștergând, ca unui 
bodz i să închina (că icoana bodzului și vrajea vrăjitoriului, precum la cei 
înţelepţi tot o ocară, aşe la cei nebuni tot o cinste are). Deci ei mreaja acmu 
giumătate împletită pre mâne gata să o ia adevărat ştiind, cu mare veselie 
jiganiii mulțemită făcând, la alte a străjilor întărituri să orânduiască să 
dusără. Iară nu după mult ce ei ieșiră, în locul lor Șoimul împreună cu 
Bâtlanul sosiră (că Șoimul, limba jigănii neînţelegând, pre Bâtlan în loc de 
tălmaciu cu sine pur ta), căriia de chemarea lui înapoi şi precum să margă 
au socotit îi spusă şi precum de acmu înainte asupra Corbului a vrăji să să 
părăsască îi dzisă, căci lucrurile într-alt chip s-au mutat. 


Jiganiia vrăjitoare, sau lucrurile mai într-adânc nu prea so cotind, sau 
socotind şi vrând, pentru mreajea carea asupra Ino rogului au împletit, 
Șoimului spusă. De care lucru, Șoimul înțelegând, mai multă acolea zăbavă 
nu făcu, ce îndată ieşind, de nevinovăţiia Inorogului şi de nepocăită răutatea 
Corbului aminte aducându-și, așijderea de giurământurile carile încă nu de 
multă vreme amândoi făcusă pomenind, îndată Inorogului știre trimasă că 
jiganiia vrăjitoare cu linguşiturile dulăilor şi cu grea plata Corbului, mreaje 
cu descântec asupra lui au împletit, de carea foarte aminte să-i fie. Iară el de 
Corb chemat fiind, ieste într-acolo preste puţine dzile să purceagă și după 
cuvântul dat vecinic priietin să-l ştie. Acestea Inorogul înțelegând, la 
lăcașurile Cucoșului să suisă (precum mai denainte s-au pomenit), unde 
pășune de biv, ape limpedzi, izvoare răci, grădini cu flori, livedzi cu pomi, 
pomi cu roadă și roadă de toată dulceaţa avea, în fel de fel de desfătări și în 
divuri, în chipuri de dezmierdări viaţa își petrecea. În scurt, să dzicem, în 
toată negrijea și lineștea să afla, fără cât una nu mai lipsiia, adecă depărtarea 
de la locurile sale, și alta prisosiia, adecă starea fericirii şi nemutarea 
norociii nepriietinilor lui. Într-acesta chip Inorogul nefericirea într-un chip 


cani cu de-a sila în fericire întorcând (că de multe ori răbdarea, de fierul 
sufere lii vasul legându-și, pre cele nepărăsite valurile fortunii încăle când 
biruieşte), vremea (carea dascălul şi învăţătoriul tuturor ieste) ce cale îi va 
arăta şi ce meșterşug îl va învăţa aștepta. Intr acea vreme, una din jigăniile 
streine (carea nici cu o monarhiie parte nu avea), la Inorog viind, veste ca 
aceasta îi adusă: „În părţile noastre, dzice, vrăjitoare să află carea cu 
puternice vrăjile ei apa în piatră şi piatră în apă întoarce. De a căriia nume 
Filul audzind, la dânsa au mărs, carile cu atâta a trupului mărime ce are, 
umilite închinăciuni și până la pământ plecăciuni îi făcea și cu răvărsate 
lacrimi și îndesite suspinuri îl ruga ca, milostiv spre dânsul arătându-să, 
vrajă să-i vrăjască şi o mreaje să-i împle tească, cu carea strutocamile a 
vâna să poată. Și aceasta făcân du-i-să, cu mari giurământuri să lega, 
precum şi cea dintâi și ceastă de acmu plată în scurtă vreme îi va face (că 
scăpatul la minciuni și lacomul la giuruinţe mari pre lesne inima îşi dau)." 
Jigania lacomă, nu atâta pentru umilință (că lacomul a să milostivi n-au 
învăţat şi, de-au și învăţat, până a nu învăţa, au și uitat), cât pentru grele 
giuruinţăle Filului, prinsă bucuroasă, însă cu această socoteală, adecă întâi 
de frăţiia şi tovărășiia Ino rogului de să va lepăda. La care cerere, Filul, cu 
mare ciudesa și mirarea a toată zidirea, cuvântul îşi dede, socotind că cu 
vicleșug, vicleșug va vicleni şi cu amăgeală, amăgeala va amăgi, ce în 
zădar. Că macar că atuncea vrăjitoarea mreajea împleti, laţurile întinsă și 
silțele supusă, ce, sau meșterșugul îi era minciunos, sau, de nu era 
minciunos, era neputincios, de vreme ce în multe chipuri voroava îşi 
schimba, că uneori dzicea că mreaja asupra Corbului au fost menită, alteori 
dzicea că asupra Struţului ieste împletită, iară mai pre urmă dzisă că, de nu 
să va strica vâlfa Inorogului, mreajea lui ceva să vânedze nu poate, căci cu 
cornul Inorogului are antipathia (aceasta și socoteala putea da, de vreme ce 
vrăjile lui spre moarte olăcăriia, iară cornul Inorogului precum purtătoriu de 
viaţă ieste, cine va tăgădui?). Deci de va fi voia Filului ca în mreaja ce 
împleteşte struți să vânedze, întâi cu Corbul prieteșug făcând, de 
împreunările Inorogului așeşi de tot să să părăsască. Iară amintrilea, nici 
vrajea, nici mreajea în ceva a-i sluji poate. Filul, săracul, sau în prostimea 
inimii ce avea să amăgiia, sau lăcomiia vânatului spre strâmbătate ca 
aceasta cu totul a să da îl împingea (atâta nesățioasă pofta cinstei pre cei ce 
o doresc orbește, cât pentru râsul unui ceas de astădzi plânsul unui an ce 
vine nu socoteşte). Aşe, Filul, nu numai cu mari giurământuri, precum de 
multă vreme nici să-l fie vădzut să giura, ce încă precum de l-ar ști unde să 


află, singur el ştire vânătorilor ar da. Așijderea, adăogea dzicând, precum și 
el cunoaște că pricina a toată tulburarea a aces tor doaă monarhii Inorogul 
ieste, și, până el suflă, acestea să răzsufle peste putinţă ieste. Într-acesta chip 
şi vrăjitoarea pe Fil, și Filul pe vrăjitoare a amăgi socotiia. Că vrăjitoarea 
gândiia că de va vâna pre Inorog, fără greș preţul mrejilor de la dulăi își va 
lua, iară Filul chibzuia că de va vâna pre Strutocamilă, pre alte dobitoace 
spre sine a le întoarce pre lesne-i va fi, și atuncea Cor bul, vrând-nevrând, 
spre pace a pleca îi va căuta. Ca acestea şi altele ca acestea cel ce vrăjiia cu 
cel ce să vrăjiia în vânt arunca și gândurile în aier își spulbăra (precum mai 
pre urmă sfârşitul au arătat), că într-aceiași vreme din părţile os troavelor 
mediterane o jiganie mare s-au râdicat, ai căriia mreji și vrăji atâta de tari şi 
de mari era, cât pre toate celea ce de la ceialalte jiganie tocmite era, îndată 
în deşert le scoasă şi, aşeşi de tot fărâmându-le, le rumpsă. În care vreme, 
Inorogul, vădzind că chipurile vrăjitoarelor s-au schimbat și vrăjile spre alte 
des cântece s-au mutat, aşijderea de mrejile carile întinse și acmu rumpte și 
destinsă fără nici o grijă socotindu-să, îndată de la lăcașurile Cucoşului 
coborându-să, la ale sale să dusă. 


De care lucru, Râsul, Hameleonul și alalți dulăi, de ştire luând, nu în 
puţină frică întrară şi nu mică întristare luară (că voia rea din dreptate 
mângâierea în curăţeniia inimii pune, iară întrista rea din strâmbătate frica 
răsplătirii înainte aduce). 


De care lucru, iarăși alfavita din-ceput a citi şi buchele din capăt a 
prociti începură, sfaturile înturnară, voroavele răsturnară, gândurile tăvăliră, 
chitelele prăvăliră, dârmoiară și cernură, nighi na din grâu și bobul din 
madzire să aleagă nu putură, grămădiră, vrăvuiră, aruncară, scuturară, 
spulbărară, vânturară, pleavele din grăunțe a despărţi, obosindu-să, să 
lăsară. Iară, ah, iar, vah, iar, ai, iar vai! Bolnavul să însănătoșadză, 
nepriietinul să învârtoşadză, lângedul să ţăpineşte, slabul paşii îşi 
sprijenește, iată, mai mortul să scoală și pre noi, pre vii, mai ne omoară. 
Osteninţa a atâta vreme, mulțimea a atâtea pagube, șirilăile sudorilor, 
izvoarăle lacrămilor și alalte toate cu totul în vânt şi în deșert să dusără. 
lată, Inorogul la câmp, fără sială, iată-l-ăi la lăcașurile sale fără dodeială, 
iată-l-ăi, toate pre voia lui deplin a fi nedej duieşte fără îndoială. Vremea lui 
lină, noaă tulbure, vrăjitorii şi mrejitorii, sau neputincioşi, sau 
necredincioşi, în lucru nestă ruitori, la cuvânt nestătători. În scurt, în ceva şi 


în cineva nedej de, credință și adevărată priință n-au rămas. Bine ar fi dară 
de-ar fi cu putință monarhiii noastre altă chivernisală să să puie, jiga niia 
aceasta cu blândeţe şi cu binişor, iar nu cu îndârjie și cu rău ieste de 
domolit. lată, vânătorile ne batgiocuri, iată, mrejile în toate părţile ne 
şpârcui, iată, toate meşterșugurile în darn și toate trudele în zădar ne scoasă, 
iată, lui locul a să lărgi, iară noaă a să strâmpta au început, până în cea de 
apoi sfârşitul cum va vini cine poate şti? (Că de multe ori în locul celui 
nedejduit şi așteptat sfârșit, cel nenedejduit și neaşteptat a vini poate). Şi 
aceasta nu numai unui chip privat şi deosăbit, ce a tot trupul publicăi de 
nemutat primejdie va aduce. De care lucru, şi noi, nu numai pizma și voia 
unuia a urma, ce folosul cel de obște a căuta ni să cade (că între muritori 
mai cinsteșă și mai adevărată laudă a să agonisi nu poate decât carea cu 
folosul a toată publica s-au câștigat).„Deci, pre cât socotesc, Dulăul cel 
bătrân dzisă, de tot adevărul lucrului (toate colachiile de la mijloc râdicând), 
Cor bului să spunem, ca doară și el socotelelor şi pizmelor sale sfârşit a 
pune va putea (că de multe ori unde cuvântul a isprăvi nu poate, isprăveşte 
băţul) și doară mai spre bună minte inimile îmbelor părţi a întoarce vom 
putea, ca într-acesta chip, precum vrăjmășiii lor sfârşit, aşe trudelor noastre 
coneţ a afla să ne învrednicim”. 


De acestea cuvinte Râsul hohotiia, iară Hameleonul fisiia, pre carile 
unul în râs, altul în vis le tâlcuia și, ca cum sfaturi de bat giocură ar fi, le 
măscăriia, de vreme ce bine ştiia că cele de multe ori amăgele și 
minciunoase văpsele toată zugrăvala şi chipul adevărului scârnav au muruit 
şi la cel luminos chip și a adeverinţii figură a vini preste putinţa şarurilor a 
fi dzicea. Și aşe, dintr-aceste a pricii scântei, între vânători focul gâlcevii şi 
a dihonii a să aţiţa începu. De unde Dulăul ciobănesc, macar că lătra, însă 
într-adevăr a lătra într-acesta chip începu: „Audziţi voi, jiganii, nu atâta pre 
dinafară, pre cât pre dinluntru văpsite, agiunge-vă cât până acmu şi până 
într-atâta monarhiile aţi ames tecat şi toată şi mai nestânsă iasca vrăjbii între 
dânsele aţi arun cat. Puneţi-vă hotar şi ţenchiu răutăților voastre, părăsiți-vă 
mai mult cleştele strâmbătăţii în mâna lăcomiii a alcătui, fie-vă de saţiu, cât 
în vremea a patrudzăci de ani, ca valurile țărmurile, nepărăsit, voi 
monarhiia Leului cu fel de feliuri de areţi și de miha nii a o izbi și din 
tuspatru colţurile a o scutura nu v-aţi săturat, pre carea, iată, la cea mai de- 
apoi şi netămăduită răzsipă aţi adus-o. Au şi monarhiii Vulturului același 
cântec viţi să cântaţi ? Au și pe publica pasirilor cu aceleaşi veninate şi 


fărmăcate drojdii viţi să îmbătați? Au nu cunoaşteţi că de vreme ce cu 
răutate ceva a să săvârşi nu să poate, sfârşit și istov răutăţii a pune trebuie? 
Și de nu spre altă nedejde calea să deşchide, încailea vremea a chivernisi și 
schimbările tâmplărilor a pândi a înţelepţilor lucru a fi să socotește (că spre 
vânt a ştiupi şi piatra la deal a pohârni aievea lucru nebunesc ieste)". 


Înfocat oarecum şi încă mai cu mare mânie aţiţat şi mai spre mare 
răutate pornit de acestea cuvinte, Râsul cu cumplită urgie cătră Dulău dzisă: 
„O, cap de hârtie cu crieri de aramă, o, sac de mătasă și plin de fișchie, o, 
ferice de voi şi de monarhiia voastră, când nedejdea voastră în credinţa 
Inorogului viţi aşedza și din aşedzimântul lui lineştea vă viţi aştepta. Au nu 
Inorogul mai mult dobitoc cu patru picioare decât pasire cu pene şi cu doaă 
aripi ieste? Au pasirile pentru dobitoc mai chiar și mai adevărat decât 
dobitocul vor giudeca? Au în cele streine decât în cele ale sale cineva mai 
mult a filosofisi poate? Nu orbul, ce cel cu ochi giudecă de văpsele, ochii 
noştri în trupul nostru, iară ai voştri într-al vostru sint deșchişi. Nime casa 
altuia mai mult decât pre a sa a cunoaște poate. Noi sintem carii cea mai 
multă viață cu Inorogul împreună ne-am petrecut, noi sintem carii a lui gând 
şi fire am cunoscut, noi sintem carii și prin ficaţii lui am trecut și ce idol 
înluntru poartă şi ce icoană afară arată curat știm. De unde adeveriţi sintem 
că totdeauna inima-i, gândul și, de i-ar fi cu putinţă, şi fapta spre răzsipa 
Corbului şi spre prăpădeniia monarhiii Vulturului au stăruit. A căruia fire 
din începuta vrăjmăşie a să întoarce preste toată cuprinderea scotelii ieste şi 
mai vârtos adevărul a grăi de vom vrea, el atâtea gonituri, lovi turi și 
netămăduite rane, carile de la noi au luat, și atâtea de viaţă primejdii, în 
carile le-am adus, cu ce minte socotiți că din tabla inimii sale le va putea 
șterge? În zădar, dară, ca acestea gândiţi şi sfat, ca cum ar fi de nepriietini, 
sfătuiți. De care lucru, a mea sentenţie ieste, de acmu înainte, (decât 
prieteșugul cu prepus şi ascuns neprieteșugului, la ivală mai de folos ieste. 
Căci vrajba la ivală fiind, paza şi strajea despre vrăjmaşi mai trează şi mai 
deşteptată stă). Iară amintrilea, în leagănul îngăimării, somnul peirii fără 
veste şi când nici vom gândi, atuncea ne va stropși"”. Acestea și altele multe 
ca acestea Râsul, spre împiedecarea aşedzimântului, împotriva Dulăului, pre 
cât putu, ritorisi şi macar că pre o parte să părea că cuvântul adevărul atinge 
(căci dintr-îmbe părţile încredințarea cu greu putea fi), însă cu inima şi cu 
gândul, de la limanul lineştii, departe, în valurile tulburării, să bătea, de 
vreme ce din gură neîncredințarea argumentuia, iar din gând so cotiia că 


macar vremenică pace între dânșii de să va cumva aședza, cât de în scurtă 
vreme, din cele nenumărate vicleşugurile lor, multe pot să să descopere, pre 
carile Inorogul în catalogul său pre amăruntul însămnate le avea. De carile 
Corbul în științându-să (căci jiganiile din fire vicleșugului date, multe urgii 
în capul Corbului odată să aducă silisă), să nu cumva de tot de spre dânşii 
să să răcească și până mai pre urmă să nu li să cumva slovele îndrăpt 
citească (carea s-au şi tâmplat). 


Deci la cazaniia carea Râsul împotriva păcii făcusă, Dulăul cel bătrân 
într-acesta chip răspunsă: „Bine ne dzici, o, Râs de râs, că capete de hârtie 
şi crieri de aramă sintem şi în saci de mătasă gunoiu scârnav purtăm. 
Adevărat, dară, că precum ne împo dobeşti, așe şi sintem, că de n-am fi fost 
aşe, monarhul nostru, în lingușiturile și măguliturile voastre împleticindu- 
să, nu s-ar fi înșelat. Ce precum din vremea a patrudzăci de ani ispitiţi și 
probăiți vă aveam, bine şi de folos ar fi fost, tot cum v-am ştiut, aşe să vă 
fim ştiut, și precum v-am ţinut, tot aşe să vă fim ţinut. Iară acmu, ca cei fără 
crieri, cu același picior lovitura într-aceiași piatră am poftorit ş-am întriit (că 
o dată și de da ori într-o ma terie a greşi, a muritorilor, iară nepărăsit în 
mijlocul netrezvirii şi a neîndreptării a rămânea a celor fără crieri lucru 
ieste). Și mai mult altăceva a dzice nu avem, fără numai, pentru alte poate fi 
a monarhiii noastre fapte urâcioase cereștii asupră-ne urgie ca aceasta ş-au 
vărsat, carea, de tot mintea amețindu-ne, socoteala ne-au îmbătat, ca pre cei 
ce toată lumea tuturor de vicleni și de înșelători i-au cunoscut și i-au arătat, 
noi numai în loc de adevăraţi priietini şi la cuvânt stătători să-i ţinem și să-i 
avem, până când (carea să nu învoiască Dumnădzău) cu rele îndemnările și 
spur catele fapte prin scârnave organe ca voi la cea deplină plată și cea 
desăvârşită prăpădenie să ne aducă (că a faptelor rele începătură spre rău 
sfârşit pleacă şi tesla carea lovind nu tocmește, adevărat ce au fost tocmit 
răzsipeşte). Acmu, dară, o, jiganiilor, agiunge-vă, agiunge-vă, dzic, cu 
undelemnul pizmei voastre pojarul răutăţilor în toată lumea a ațița! Lăsaţi 
sfaturi a ne mai da, carile cunună de spini şi brățări de lanţuje ne împletesc. 
Fie crierii noștri cești de aramă macar câtăva vreme de ciocanele 
clivetiturilor voastre neloviţi și neciocăniţi. Aveţi-vă crierii cei de aur la voi 
şi noi cești de aramă la noi, neamestecaţi voi a voastre și noi ale noastre să 
gândim și să chivernisim. Părăsiţi-vă mai mult împotriva socotelii noastre 
basnele voastre cele obraznice a arunca. Că viu Vulturul ceresc, că toate 
negre petele și pestriciunile răutăţilor voastre în văpsala roşelii le vom 


întoarce, de carile nici Camilopardalul a vă spăla va mai putea, macar că 
între gloate să dzice precum el apa vie și apa moartă în tidvă să fie ţiind. 
Deci, de acmu înainte lucrurile monarhiii voastre singuri voi vi le căutaţi, că 
noaă ale noastre nevoi şi asuprele (carile mai mult cu pricina voastră ne-au 
vinit) destule şi de prisosit ne sint." 


Hameleonul cu Râsul vădzindu-să că din tovărăşiia a altor vânători să 
izgonesc şi mai vârtos cunoscând că socotelele lor spre mutarea lucrurile 
într-altă față stăruiesc, pusără sfat în doaă chipuri: Cel dintâi era ca 
Pardosului ştire să dea (carile pre aceia vreme Strutocamila păştea şi între 
dobitoace jiganie mare să făcuse), pre cum soțiile din partea monarhiii 
Vulturului pre altă cale s-au abătut și precum semnele arată, cu cei de obşte 
nepriietini legătură de pace vor să facă. Iară cel al doilea sfat era ca 
Hameleonul cum mai curând la monarhiia Vulturului să să ducă, ca acolea 
cu sin gur Corbul împreunându-să, cât mai mult va putea lucrurile să 
amestece și ipopsiia Corbului asupra Șoimului mai vârtos să adaogă, adecă 
precum cu nepriietinii una s-au făcut și dulăii vânători, carii acmu spre 
împăcare stăruiesc, pacea aceia precum până mai pre urmă de vrun folos nu 
va fi să arete. Deci cu mestecăturile şi cu minciunele de va putea ceva 
isprăvi, bine. Iară de nu, de acolea, cum va putea mai curând, la monarhiia 
Leului să treacă, ca cum va putea mai tare suma să strângă, carea în munţi 
pentru plata mrejilor și a vrăjitorilor cu datorie cheltuise. Ei, dară, acestea 
îndată ce le sfătuiră, îndată a le face începură și cum mai în grabă cătră 
Pardos carte ca aceasta trimasără:,„Râsul şi Hameleonul, Pardosului şi 
Veveriţii, iubiţilor fraţi, sănătate! În ştire să vă fie că lucrurile noastre nu în 
statul lineștii să află, de vreme ce ogarâi, coteii și alalți toți dulăii, şi mari și 
mici, a monarhiii Vulturului vânătorii, mai mult vânătoarea a de lunga mai 
de tot s-au părăsit şi mai vârtos că pentru tractatele de pace între dânșii 
cuvintele vârtos au început și sfârşitul tuturor pre noi așeşi de tot din 
sfaturile și lucrurile de obște ne-au lepădat. Ce noi, mai denainte porunca 
Corbului ştiind, cu carea pre noi ne îndemna, iară pre dânșii îi învăţa, ca 
cevaşi macară afară din ştiinţa noastră să nu facă, de multe şi de multe ori 
de cele pentru folosinţa obștii îi înștiințam, îi învăţam și spre celea ce să 
cade îi îndreptam. Iară ei, ca niște necunoscători şi de duhuri înflăcioasă 
purtători, ale noastre învățături acmu în samă nebăgând, din capetele sale 
pre cărări strâmbe şi şuvăite a îmbla au început. Şi de vreme ce lucrurile așe 
s-au tâmplat, căutaţi de acolo lucrurile foarte bine să vă socotiți și de ieste 


cu putinţă monarhiia noastră singură din sine să să stăruiască și singuri noi 
împotriva a atâtea vrăjmași să ne luptăm, de vom putea, cum mai curând să 
ne înştiințaţi, căci noi, pre cât cu socoteala a agiunge putem, monarhiia 
Vulturului, cu vreme, nu numai cât de tot de la sine ne va dizlipi, ce încă și 
mare împotrivnică a ne fi, fără prepus ieste (că obrinteala ranii de pre 
margini să cunoaşte). Și fiți sănătoși." 


După trimiterea cărţii aceștiia, şi Hameleonul nu mult zăbă vindu-să, 
spre monarhiia Vulturului drumul apucă. Ce dintâiași dată precum această 
călătorie în zădar să-i fie semnele o arăta, de vreme ce Șoimul (precum mai 
sus s-au pomenit), lucrurile tocmindu-și, lângă Corb să dusese, carile și mai 
la mare cinste decât întâi încăpusă. Unde sosind Hameleonul, nu numai ușă 
să între, nu numai gaură să încape, ce aşeși nici crăpătură cu ochiul să 
privască, loc și vreme ceva împotriva Şoimului să scornească nu află. Şi 
aşe, socoteala de acasă cu cea din târg netocmindu-i-să, la toate, de nu de 
bunăvoie, de nevoie îi căută a tăcea şi alte lingușituri și chipuri de 
amestecături a scociori să nevoi. Aședară, pentru $oim în ceva gura-și a 
deșchide neputând (căci Brehna cea şi Cucunozul din fire neînvoinţă și 
antipathie cu Hameleonul și cu toată simenţiia lor vrajbă vecinică avea), pre 
Inorog, pre Fil și pre alţii (carii nepriietini să număra şi era) cu spurcate 
sicofandii şi viclene năpăşti cătră Corb îi trecu. Așe cât Corbul, spre mai 
toate cuvintele urechea inimii a pleca din fire obiciuit fiind, din sfătuirea şi 
îndemnarea adevăraților lui priietini să abătu și de iznoavă carte ca aceia 
cătră vânători scrisă, cu carea tare le porunciia, ca de tractatele păcii 
nepărăsindu-să, supt numele aședzării laţul răsturnării Inorogului să 
întindză. Numai de Fil să să părăsască le dzicea, de vreme ce voia 
vrăjitoriului a trece nu poate, nici vreo pricină adevărată ca aceia asupra 
Filului are, iară deşi are, dzicea că cunoaşte că nu hirișă firea lui, ce din 
îndemnarea altora Filul în rândul nepriietinilor s-au numărat. Deci tot lucrul 
în stropşirea şi de tot prăpădirea Inorogul stând, numai asupra lui goana, ori 
cu ce mijloc ar fi, să nu părăsască și cu bine, și cu rău vârtos le porunciia. 
Acestea și ca acestea Hameleonul, pre cât mai în grabă putu, ară, sămănă, 
grăpă, săceră, trieră, vântură şi în jitnița răutăţilor Corbului le aședză, pre 
carile în vremea lor să răzsaie nedejdu ind, pentru ca spre monarhiia 
dobitoacelor să margă voie să-i dea să rugă. Corbul, câteva în chip mai de 
taină poruncindu-i și ales pentru slujba carea spre vânarea Inorogului 
arătase, cu nu puţine daruri dăruindu-l, unde voia îi va fi să margă, voie îi 


dede. Hameleonul, voie şi dzua bună luând, cum mai curând în mo narhiia 
dobitoacelor trecu, unde mărgând, ce au lucrat și ce au aşedzat mai pre 
urmă la locul său ales să va povesti. 


Partea a dzecea 


Hameleonul, dară, aşe de acolo spre monarhiia dobitoacelor 
purcegând, Șoimul înaintea Corbului lucrurile Bâtlanului a aședza să apucă, 
pentru ca şi pe Hameleon de minciunos să dovedească şi credința sa și a 
Bâtlanului să întărească și toată vredniciia Ino rogului precum ieste și 
precum au cunoscut-o, să o perigrăpsască (căci Hameleonul cătră Corb 
dzisese precum Bâtlanul asupra Cor bului în prieteșug cu Filul și cu 
Inorogul să să fie legat). Deci toată ispita credinţii Bâtlanului într-aceasta 
punea, ca Corbul trimițând lângă sine să-l cheme. Deci după poruncă, 
îndată de va vini, a lui credinţă singură din sine să va dovedi, iară nevi ind, 
sămnul temerii vicleşugul inimii îi va descoperi și adevărat nepriietin a fi îl 
va arăta. Iară alalte cuvinte a Șoimului cătră Corb într-acesta chip fură: 
„Lucrurile fireşti (milostivul mieu şi de bine făcătoriu stăpân) și cu un 
cuvânt să dzic, oricâte de la ceriu până la ceriu să văd, să simt şi să înţeleg, 
cei a firii iscoditori şi cu de-adinsul cercători, dzic, precum patru pricini să 
li să dea. Pricina adecă: cine, din ce, în ce chip și pentru ce. Deci dintr- 
aceste patru cele trii înainte mărgătoare (pre cât a mea proastă socoteală 
agiunge) adevărat fizicăi slujesc. Iară cea mai de pre urmă nici cum cu 
fizica a să amesteca poate (macar că grei şi deplin învăţători aşe au slăvit), 
ce numai ithicăi, adecă învăţăturii obi ceinice temeiul și sfârşitul ieste (ce 
pentru ca proimiul voroavei mele cu lungimea ceva mai mult supăr să nu 
aducă, în scurt, pre cât voi putea şi a proimiului cinste să păzăsc şi 
deșchiderea a alalte voroave precum să cade mai chiar să sfitesc voi sili). 
leste dară firea în lucruri, carea le face a fi ce sint şi a lucra ce au poruncă a 
lucra, şi aceasta afară din toată socoteala pricinii săvârşitoare, însă numai 
porunca şi orânduiala aceluia, carile din ceput spre vecinică şi neobosită 
clătire au pornit-o, carea pre cum a nu să obosi, aşe nici a să schimba, nici a 
să muta ştie sau poate. Neschimbată, când dzic, în feţe, iară nu în atomuri, 
tre buie să înţelegi de vreme ce toate atomurile în toate fețele, în toată 
vremea cursul perioadelor sale făcând și săvârşind și ca-ntr-un vârtej 
întorcându-să, tând la nemica, tând la a fi a lucrului să întorc. Adecă de o 
parte născând, iară de altă parte perind, singură schimbarea atomurilor 
tâmplându-să, ființa fetelor, după hireşul său neam întreagă și neschimbată 
să pădzeşte (căci nici cel firesc lucrătoriu osteneala simpte, nici materia 
lipseşte, nici formei după a sa orânduială fireşte împiedecare sau de tot 


ştergere a să da poate). Că, amintrilea fiind, încă de demult vrunul din 
chipurile neamurilor de tot a pieri s-ar fi tâmplat. 


Tot, dară, orice firea fireşte lucreadză, pricina săvârşitului preste 
socoteala şi simţirea ei ieste. Că amintrilea dobitocul nu mai dobitoc a naşte 
ar fi lăsat, iară nu lupul pe oaie şi șoimul pe porumb a mânca ar fi putut. 
Aşijderea, cele fireşti toate în sferă să întorc şi sferâi fireşte sfârşit nedându- 
să, iată că nu pen tru odihna sfârșitului, ce pentru vecinica clătire de la 
neclătitul călătoriu să clătește. Soarele, luna, ceriul și alalte trupuri cereşti 
toate, din-ceput năpărăsit şi cu mare răpegiune aleargă, însă nu cu aceia 
socoteală, ca doară vreodânăoară la doritul ţenchiu și sfârşit agiungând, să 
să odihnească, căci aşe (precum s-ar putea dzice), încă demult ar fi 
cunoscut, precum fireşte la sfârșit să agiungă, preste putinţă îi ieste şi 
precum până acmu în vreun punct a sferii lucrării sale loc de stare n-au 
aflat, aşe şi de cii înainte în vecii vecilor, precum nu va mai putea, demult 
nedej dea i s-ar fi curmat, fără numai cândailea clătitoriul firii (cel ce în 
clătire nehotărâtă şi neodihnită o ţine), după a sa slobodă și puternică voie 
vreodată a o clăti ar părăsi. Aşedară, toate lucru rile fireşti, cu una și singură 
a soarelui paradigmă, precum să cade a să înțelege să pot. Că precum 
soarele de la punctul Racu lui până la punctul Capricornului să suie şi să 
pogoară și în tot anul, macar că toate locurile îmblării sale negreşit atinge şi 
cer ceteadză, însă nici curgerii sfârşit a face, nici odihnii a să da poate, fără 
numai cât cu apropiierea și depărtarea sa de la lo curile ce priveşte, mutările 
şi schimbările vremilor pricineşte, şi aceasta afară din toată socoteala și 
simţirea sa. Într-acesta chip şi cursul a toată fapta nepărăsit atomurile 
schimbându-și, toate cele din-ceput chipuri nebetejite și nepierdute păzeşte. 
De unde aievea ieste că ţenchiul sfârşitului nu în socoteala fireştilor, ce într- 
a izvoditoriului și pricinitoriului firii ieste. Și așe, socoteala sfârșitului, din 
cele fireşti cu totului tot râdicându-să, rămâne ca după pricina pricinilor, în 
care a doa pricină socoteala pricinii sfârşitului să să afle. Și aflând-o, să o 
pricepem trebuie. Deci, precum aievea s-au arătat, de vreme ce în cele 
fireşti socoteala pricinii sfârşitului fireşte nu să află, anangheon ieste ca în 
cele ithiceşti stăruită să rămâie. Așijderea ithica nu altor fapte, fără numai 
ceiia carea cu socoteală și cu înțelegere ieste, slujeşte. Deci oricarea între 
fapte în lucruri are socoteală, aceiaşi și a sfârşitului socoteală, ce, pentru ce 
face, a avea poate; şi aceia numai un ţenchiu și hotar lucrurilor sale puind, 
la carile agiungând, precum la sfârșit au agiuns să cunoască, și aşe, de 


clătirea ce făcea să să odihnească. Cu acesta mijloc mare lumină celor ce cu 
înţelegere să slujăsc a lumina poate și ascuţită sabie împotriva celora ce pre 
ziditoriul tuturor a tăgădui nebunește îndrăznesc, în mână să ia, de vreme ce 
deosăbirea zidirii şi a ziditoriului dintr-aceasta chiar a să cunoaște poate. 
Căci ziditoriul, după înţe lepciunea şi puterea sa, zidirea săvârşind, de lucru 
să odihneşte şi, ca un deplin în putere stăpân, o dată numai poruncind, din 
veci şi până în veci zidirea ca o slujnică după poruncă nepărăsit alear gă. 
Deci precum toate alalte, câte supt ceriu zidiri să află, din zidi toriu să 
deosăbăsc, căci socoteala nu a sfârşitului, ce a poruncii numai au, așe una 
numai ziditoriului său mai aproape şi a să asămăna să dzice, căci precum a 
poruncii firească socoteală, așe a sfârşitului fericirii şi nefericirii, a binelui 
şi a răului său chibzuială și adevătată hotărâre a cunoaște poate. Și aceasta 
macar că nu din fireasca sa vrednicie, ce oarecum împotrivă și peste fire, o 
înțălegere mai mult decât firească și dumnedzăiesc şi ceresc oarece (căruia 
suflet înțelegătoriu îi dzicem), în sine strălu mineadză, carile, preste cele 
fireşti hotară râdicându-l, la cele metafizicești, ithicești și theologhicești 
cunoștințe îl povăţuiește. Aşedară, din cele înainte pomenite a culege 
putem, ca oricare zidire ithiceşte din-ceputul lucrului socoteala sfârşitului ar 
avea, aceia ziditoriului său cu partea înțelegerii să să asemene, iară carea 
fireşte numai cele trii pricini ar priimi, iară socoteala sfârșitului nu ar avea, 
ce numai după poruncă nepărăsit şi peste simţire ar alerga, aceia ziditoriului 
nicicum în ceva să nu să asemene, ce una din cele multe și mai nenumărate 
în periodele sale pururea alergătoare și ca cele mai proaste celui mai de 
cinste slujitoare și îndămnătoare să fie. 


Acmu, dară, la cuvântul ce vream să dzicem întorcându-mă, dzic: să 
nu cumva gândeşti că socoteala mea au fost noaă și neaudzită filosofie să-ţi 
vândz, nici în zădar (precum mi să pare) cui şi în ce socoteala pricinii 
sfârşitului slujeşte în tot chipul chiar a-ţi arăta m-am nevoit, ce mai vârtos 
de stepăna fiinţii tale aminte aducându-ţi, în statul carile te afli, cu ce parte 
din fire şi cu ce parte mai mult decât din fire ești alcătuit şi stăruit să cunoşti 
şi cunoscând îmbe părţilor ale sale și celea ce li să cuvin slujbe să 
orânduieşti, ca fietecarea pre calea și orânduiala sa să margă (că cârma la 
corabie, zăbala la cal, socoteala la înţelegători sinonime sint). Deci trebuie 
să ştii, o, Coarbe, că pre o parte (precum mai sus am dzis), din fire, decât un 
atom din cele multe altăceva mai mult nu eşti, iară pre altă parte, cu 
socoteala slujindu-te, lucru rilor tale un ţenchiu și loc însămnat și hotărât să 


pui, ca la acela vreodânăoară agiungând, spre odihnire să te aședzi. Şi nu nu 
mai cu atâta, ce așeși cu tot chipul să nevoieşti trebuie ca nu la altul, fără 
numai la cel bun și fericit sfârşit să nemereşti (că pre cum socoteala rea la 
cel rău, aşe cea bună la cel bun sfârșit fără greş duce). Acmu, dară, ia 
aminte și pune în socoteală, a atâtea răscoale și tulburări (cărora cu ce 
socoteală începătura le-ai făcut, nu știu) sfârșitul carile va să fie? Şi, de ieste 
vreunul, când şi cum va să fie? Iată, amândoaă monarhiile din patru părți s- 
au scuturat, iată, lucrurile publicăi noastre spre groznică răzsipă s-au plecat, 
râdi carea așteptând, căderea ne soseşte, unele altora s-au ameste cat şi toate 
în tot chipul s-au strămutat. Şi până acmu (pre cât a mea socoteală a 
cunoaște poate), macar cu prepusul vreun chip de săvârșit chiteala nu dă. 
Toţi niște atomuri putredzitoare sin tem, toţi din nemică în ființă și din fiinţă 
în putregiune pre o parte călători şi trecători ne aflăm. Una numai 
rămâitoare și în veci stătătoare să ţine și ieste, adecă sfârșitul carile în 
bunătate să plineşte. Căci din cea vie şi vecinică adevărată socoteală 
începătura începăturilor şi sfârşitul sfârşiturilor purcede. Nici alt sfârşit bun 
şi fericit a să numi sau a fi poate, fără numai carile de la dânsul începe, cu 
dânsul mijloceadză și într-însul să odihneşte. Vulturi ne-am ţinut, liliecii 
mai în trecutele dzile ne-au bat giocurit, lei ne-am numit, țințarii și mușiţele 
ne-au obosit şi de toată ocara vrednici a fi ne-au arătat. Celor mici și slabi 
atocma să ne punem neputând, cu jiganiile mai mari și mai tari de luptă ne- 
am apucat. Pre Inorog gonim, pre Fil izgonim, Lupului ţircăla muri, din 
carile să nu cumva iasă, i-am șşiruit, pre Ciacal în numărul jigăniilor nu-l 
numim, pre Căprioara sălbatecă ca cum duh vieţuitoriu n-ar avea o socotim. 
Au nu sint acestea toate mai mult decât liliecii, au nu sint mai vrednice 
decât muştele? (Ce ochiul mândriii pe leu şoarece vădzind, mai pre urmă 
pre șoarece leu simpte.) De ieste dară la cineva începutul cu socoteala 
sfârşitului și sfârşitul cu chiteala începutului împreunată, dintr-aces te mai 
sus pomenite culeagă. Mă rog, lucrurilor noastre ce sfârşit ieste să urmedze? 
Precum rău și prea rău ieste să urmedze și cel cât de tâmp la socoteală va 
putea pricepe. Deci de-l cunoşti, o, Coarbe, și de pizmă numai într-acesta 
chip îl pofteşti (căci voia slobodă putere ca aceasta are, ca vădzind şi 
cunoscând cele mai bune, cele mai rele să urmedze), împotriva celuia ce t- 
au dăruit socoteala te pui. Căci el spre binele tău dându-ţi-o, tu cu aceiași 
spre răul tău te slujeşti. Și aşe, sau mărturiseşte că fără socoteală începând, 
spre rău săvârşeşti, sau precum singur pre tine din bunăvoia ta altor proaste 
şi lepădate fapte te asemeni şi de la cea mai de-a firea şi mai evghenichi te 


dezsameni. De unde aievea urmadză că siloghizmul carile ai alcătuit în 
barbara, acmu să încheie, cra, cra, cra. Și nu numai după Istoriia 
ieroglificească cu numele Corb, ce aşeși cu trup, cu suflet și cu totului tot, 
același şi adevărat aşe să fii te arăţi. 


De care lucru, ca acela ce adevărat priietin și dreaptă slugă îţi sint (și 
mai ales că Corbul cu alalte pasiri rumpătoare oarecare rudenie având, între 
noi nu puţină simbathie să naşte), celea ce cu ochii de față am vădzut, cu 
urechile fără prepus am audzit, cu mânule fără greș am pipăit și precum în 
rădăcina adevărului sint le-am priceput, a ţi le povesti şi cu curată 
îndrăzneală a ţi le grăi nu mă voi sii (că adevărul, deși târdziu, însă în deșert 
şi nedovedit a rămânea nu poate). Copaciul pizmei, carile încă de demult 
strâmbe și cohâioase rădăcini lungi și late crăngi au aruncat, din livada 
inimii tale de tot a-l dezrădăcina şi peste prilazul îngrăditurii afară a-l 
lepăda ţi să cade. Că monarhiile acestea, precum din bătrânii noștri am 
audzit, și istoriile, ca cu glasurile răpăosaţilor, nepărăsit ne povestesc și în 
toate ceasurile în urechi ca dobele și ca clopotele ne răzsună, că nici 
odânăoară într-o omonie legate și una cu alta într-o inimă încleștate multă 
vreme a trăi n-au putut. Ce de s-au și tâmplat vreodată între dânsele părinte 
cu fiiu sau frate cu frate totdeodată slujba epitropiii a ţinea, însă precum 
toate ale muritorilor de zavistii şi de împotriviri pline sint (aţa dragostei de 
cuțitul zavistiii netăiată şi legătura rudeniii de suvacul si cofandiii 
nedezlegată prin multă vreme a răbda n-au putut), carile nu numai cinstea și 
legământul prieteniii, ce și hotarăle rudeniii și evlavia simențţiii a călca și la 
pământ a le stropşi nu s-au siit. 


De care lucru, urmadză ca și acmu (că cel într-una ispitit, acela şi în 
multe ispitit să crede) alcătuirea siloghismului arătătoriu să încheie 
înșelătoriu și sentenţiile filosofeşti în bolbăieturi sofis ticești să să prefacă. 
Cătră aceasta cu bună inimă îndrăznesc a dzice că ştiinţa fiziognomască 
(carea în feţele a unor jiganii fără de foc şi singe altă nu arată) şi mai vârtos 
ispita politicească proroc a mă face făr-a minciunii primejdie mă îndeamnă 
şi pre cum cele de pre urmă mai rele decât cele dintâi să iasă. Pardosul, 
Râsul, Hameleonul, Veveriţa și alaltă a Apariului simenţie toată, carii într- 
această dată pentru epitropiia Strutocamilii a sta și cu gurile priietini a să 
arăta să văd, în cea veche şi nemutată a lor fire, bună nedejde am că nice 
pre mine rău chititoriu, nici pro rociile mele ceste de acmu minciunoase să 


iasă vor lăsa, ce pes te puţine dzile, sau cu scrisoarea (căci cu gura între 
dânşii încă de mult a le sfârâi au început), sau cu fapta aievea şi de 
adevărate să le arete și pre cel din moșie şi pre cap giurat neprieteșug, în 
theatrul a toată lumea, cu dobe şi cu surle să-l scoaţă. Au nu sint aceştea 
carii de la toate stârvurile, cu hârâieturi și cu clănțăieturi, ne probozesc? Au 
nu sint aceştea carii ar pofti nu numai unghi, plisc, ce așeşi nici pene, nici 
tuleie să nu ne rămâie? (că tot împotrivnicul paguba nepriietinului dobândă 
şi toată scăderea lui adaogerea sa socotește). Nici neamul dulăilor decât 
aceştea în răutate mai gios sint, macar că într-această vreme, mai mult 
părtaşi şi priitori monarhiii noastre decât jiganiilor ce lor şie de asemenea s- 
ar părea, ce adevărul ieste că toţi aceştea folosul privat caută și dobânda 
chivemiselii hirișe cearcă, carile ori cu ce mijloc a le vini ar cunoaște, cu 
acela a să sluji nu să îndoiesc. Pentru Inorog, cele ce nu sint și după plăcere 
scriu şi grăiesc (poate fi și pentru mine, pre carile despre adăvărată dra 
gostea ta nici ceriul, nici pământul a mă depărta va putea) şi celea ce spre 
aţiţarea și hrana vrăjbii sint scornesc. Pentru Fil celea ce nu aud dzic că le- 
au vădzut și celea ce n-au vădzut dzic că le-au apipăit. În scurt, toată 
socoteala într-aceasta li să spri jenește, că nefiind vânătoare, dulăii de ce 
treabă sint? Şi în deșert, prin păduri și munţi de nu vor lătra, pita ce 
mănâncă şi ciolanele ce ling, în zădar a fi să nu să dzică, să tem (0, de ce să 
tem până mai pre urmă de n-ar scăpa). (Căci dulăii pentru fărămușuri şi 
ciolane, precum prieteşugul a strica şi toate de bine facerile într-un ceas a 
uita obicinuiţi sint). În care chip aceştea cu nepărăsite ciocotniţiile lor 
vrăjbile a aţiţa și goanele în veci a le delunga să nevoiesc, așe cât în toată 
viața de nu s-ar curma, a lor viaţă fericită și norocită ş-ar socoti. Acestea 
dară, aşe precum sint înțelegându-le, cu rea socotea la carea o dată în minte 
ț-ai pus nu te amăgi, cu carea a dzice obiciuit erai, că siloghismul carile 
asupra Strutocamilei ai alcătuit, întărindu-să, de nu alt folos, încailea între 
dobitoace pururea ne unire, şi din neunire slăbiciune le va vini şi, aşe, cu 
slăbiciunea lor, puterea noastră va creşte, căci nici aceasta ieste bună 
socotea lă, nici dreptatea aceasta pofteşte, de vreme ce (mai mult lucru rile 
împotrivă tâmplătoare socotite rău a nu să tâmpla socoteala bună le face). 
Aşijderea (de multe ori pre durerea, mare alta mai mare o tămăduieşte, şi ce 
mehlemul nu vindică, vindică fie rul, şi ce fierul nu tămăduiește, cu mai 
mare usturime tămă duiește focul). În care chip, de socotit ieste ca nu 
cumva și dobi toacele ce în durerile suferite nu simţiia, aceia în cele 
nesuferite să simţă, şi atuncea, deși nu altă putință vor avea, însă cu bună 


samă nu numai cătră cel pemintesc, ce şi cătră cel ceresc Vultur lacrămi de 
singe vărsind, cu suspinuri de foc vor striga, a cării dosadă răsplătire 
dreptatea a o tăcea şi cu milosul ei ochiu a o trece nu va putea (căci dreptăţii 
dreptatea a nu face peste pu tinţă ieste), a căror suspini preț pare-mi-să că 
prea scump și așeși mai neprețăluit va cădea. Pentru aceasta dară deci ieste 
vrajba cu aceste dobitoace din necunoştinţă. Șterge-ţi, rogu-te, ochii de 
pravul zavistiii, şi painjina pizmei de pre faţă îţi râdică, și inima asupra 
răutății şi a vrăjmășiii împietrită privindu-ţi, cunoaşte. Și după aceasta un 
soroc drumurilor şi îmbletelor poftelor tale pune-ţi. Iară de-ţi ieste 
nepărăsirea vânătorilor, vrăjitorilor şi a mrejitorilor, căci cu tot adevărul 
socoteşti, adecă precum de aces tea a nu te părăsi dreptate ai, ascultă 
puţinele, te poftesc, de la mine, carile pentru adevărată dragostea, carea 
cătră tine am, și mai cu de-adins, pentru curată iubirea carea cătră 
adeverinţă ţiiu, afară din tot ţircălamul lingușiturilor și precum regula 
adevărului pofteşte a ți le povesti şi cum sint a ţi le dovedi mă voi nevoi. 
Câte dară sint lucrurile care de Fil s-ar atinge, în ştiinţa mea, puţine sint, 
căci numai o dată la cetatea Deltii cu dânsul împreunare am avut. Ce 
atuncea a mea slujbă, spre aceasta însămnată și orânduită nefiind, de 
lucrurile lui puţin în minte mi-au fost. De care lucru, trecutele între dânsul 
şi între tine cu de-adinsul a scutura şi a cerca nu m-am pus. Ce şi pentru 
aceasta atuncea pare-mi-să să-ţi fiu scris că lucrurile adunării aceia mai bine 
ar fi fost supt titulul numelui tău să nu gioace. Ce sau că mintea în ce ţ-au 
stăruit (după amăgită socoteala unor dobitoace) cum mai curând a isprăvi ai 
grăbit, sau că strâmptoarea vremii mai mult slovele mele a citi și sfatul în 
mai bine a socoti nu te-au lăsat. Cu care pricină, încă de atuncea, în locul 
temeliilor bune (carile într-ade văr s-ar fi putut arunca) temelii rele s-au pus, 
nu într-alt chip, ce ca cum stâlpii de marmure, iară tălpile de trestie ar fi 
fost. Ce ori cum, acelea atuncea s-ar fi tâmplat, precum am dzis, de aceste 
prea puţin în ştiinţă având, mai multe cuvinte a face nu pociu. Iară cât ieste 
despre partea Inorogului (în carile toată greutatea lucrului a sta să vede), 
după porunca carea de la tine avusesem, în tot chipul am ispitit, pentru ca 
doară, cu dânsul împreunare având, celea ce pentru aşedzimântul păcii mi 
să poruncisă a i le obşti să pociu. La carea cu mijlocul Hameleonului (o, 
bată-l urgiia Vulturului ceresc!), în numărul voitorilor de bine, după socotea 
la ta socotindu-l, ştire i-am făcut, precum cuvinte de pace a-i propozui am 
(ce inima la tot binele plecată nu cu anevoie la nu mele păcii s-au plecat). 
Carile îndată cu dragoste şi cu liubov, precum această împreunare pofteşte, 


mi-au răspuns. Și, fără multă zăbavă, la locul însămnat coborându-să 
(precum şi mai denainte îţi scrisesem), acolea împreunare am avut. Întâi 
dară socoteala mea au fost pentru ca într-a cui mână stă dreptatea să mă 
pociu adeveri, şi aşe, carile să fie mai tare să pociu giudeca (că un dram a 
dreptăţii, mii de mii de cântare a strâmbătăţii a râdica poate). Întâiaşi dată, 
pentru cea dintâi a vrăjbii pricină voroava înainte i-am pus, dzicându-i, şi 
pricina asupra lui arun când, precum de la tine mă înștiințasem. 


Iară el într-acesta chip mi-au răspuns: „De pe ce cunoşti, dzice, precum 
eu întâi pricina a vrăjbii aceştiia să fiu fost? Căci pricina alta nu ieste, fără 
numai începătura lucrului (de vreme ce, pre cum, la cele fiziceşti, aşe la 
cele ithiceşti, pricina cu începătura sinonime sint). Apoi pricina trebuie ca 
nu a chitelii, ce a lucru lui ființă să fie. Deci, pricină hirişă ca aceasta asupra 
mea a afla de vii putea, voi mărturisi greşala și să va şterge păcatul (că 
iertăciunea greșala, iar pacea vrajba mai denainte râdică). „Cătră acestea, i- 
am răspuns: „Spre începătura lucrului altă dovadă mai tare și mai adevărată 
a să da nu poate, fără decât pricina carea pre altă pricină mai denainte decât 
dânsa nu are. Ca care pri cină, o, priietine, cu hirograful carile asupra 
Corbului scriind, între jigăniile și vrăjitorii asieticeşti l-ai dat, şi Corbul pre 
aceia vreme cu toată inima în cel adevărat prieteșug să afla. De care începă 
tură şi pricină de vicleşug, el înțelegând, n-au pricinit, ce au păzit vrajba, 
carea şi până în ceasul acesta trăiește." La acestea m-au întrebat de mai am 
şi altă ceva a-i arăta, pen tru ca pricina vrăjbii dintâi asupra lui să dovedesc? 
I-am răspuns:,„Ba, şi ce altă mai multă și mai bună dovadă trebuie? i-am 
dzis. Au precum hirograful acela (pre carile acmu Corbul în mâna sa îl are) 
al tău să nu fie a tăgădui vii putea?" Cătră acestea așe mi-au răspuns: 
„Pomeneşte, dzice, o, priietine, cuvântul carile acmu-acmu îl dzisăşi, că 
pricina atuncea pricină dintâi ieste, când alta mai denainte decât dânsa nu să 
dă. Că amintrilea, lucru pri cinit, iară nu pricina lucrului ar fi. Deci când 
altă pricină mai denainte decât pricina carea ai arătat a afla şi a o dovedi o 
aşi putea, atuncea ce vii giudeca?" „Ce poftește dreptatea”, i-am răspuns. 
„Ca aceia pricină, dzice, o, priietine, asupra Corbului vrednic sint a arăta, 
însă cu urechea inimii cuvântul dreptăţii a asculta de vii suferi." Iară dacă-i 
dziș că cu dragă inimă cuvântul adevărului a audzi şi giudeţiul dreptăţii a da 
gata sint, într-aces ta chip dzisă: „Hirograful acela, o, priietine, adevărat al 
mieu este și precum slovele carile într-însul sint, aşe cuvintele, ale mele 
sint. Ce încă după hirograf mai sint şi altele decât hirograful încă mai tari și 


încă mai mari, pentru carile până acmu, poate fi, încă înştiinţare nu aveţi. 
Ce socoteala pentru începături fiindu-ne, pricinile a doa şi mijlocitoare în 
zădar nu vom mai pomeni și de vreme ce toată greșala într-acela ieste, carile 
pricină vrăjbii dintâi ar fi dat, noi pre una ca aceia asupra Corbului arătând- 
o și cu neîndoite arătări dovedind-o, precum de supt vina greșelii, așe de 
supt pricina începăturii vom ieşi. De vreme dară ce pen tru începăturile 
pricinelor cuvântul ne ieste, a şti ți să cade, dzice, o, priietine, în vremea ce 
asupra tuturor dihaniilor Monochero leopardalis minunat stăpâniia, și, 
precum unui vrednic stăpâini toriu să cade, tare și fără preget grijea alor săi 
supuşi purtând, până într-atâta suma lucrurilor adusese, cât pliscul 
Vulturului și clonţul Corbului de-abiia vreodată şi mai niciodată ciolan 
proas păt ciocniia sau singe cald gusta. Și pentru ca întru tot adevărul să 
grăiesc, nu numai că singe cald nu gusta, ce aşeși stârv împuţit macară a 
afla sau pântecele a-și sătura putea. Pentru care lucru, întâiași dată în 
răutatea Corbului scânteia zavistiii a să aţiţa au început (acestea cum şi în ce 
chip au fost pre larg la locul său s-au pomenit. lar acmu, pentru mai chiară 
arătarea a pricinii dintâi, precum pentru alţii voroavă am face, în faţa a triia, 
pre scurt și cât numai noima să să înțăleagă, iarăși a le pomeni ne vom 
nevoi). Deci după câtăva vreme, cu datoriia firii, Monochero leopardalis de 
pre pământ spre cele cereşti s-au luat, Inorogul, după lege, moștenitoriu 
stăpânirii părintelui său rămâind. Ino rogul, la aceia stepănă suindu-să, vrut- 
au ca adevăratul megieșesc prieteșug să îmbrăţiședze, adecă cu monarhiia 
pasirilor în lineşte şi în pace să viețuiască, de care lucru, îndată, precum de 
săvârşirea părintelui său, aşe pentru curat gândul şi bună inima sa, prin 
scrisori pre Corb au înștiințat și ca, de ar fi fost cu părintele său nescareva 
de răceală pricini, să le uite și să le ierte îl poftiia (că prieteşugul a moșteni, 
a înţelepţilor, iară vrajba părinţască în fii a cerca a nebunilor lucru ieste). 
Corbul, din scânteia aţițată aievea, nu, ce cu vicleșug pre ascuns pojarul 
preste tot a aprinde nici s-au stidit, nici s-au lenevit, și ase, mai de grozav şi 
spurcat păcat s-au apucat, de vreme ce, precum prieteșugul poftește şi pre 
numele cerescului Vultur să giură, precum ori în ce şi cât va putea, spre 
întărirea stăpânirii lui pre la locurile ce să cade să va nevoi i-au răspuns. Ca 
acestea în slove și în cuvinte cătră Ino rog înapoi trimiţind, iară din inima 
vicleană altele. Căci îndată dulăilor, pre carii în munţi trimiși avea, poruncă 
dede, ca cu lătrăturile și brehăiturile lor toate locurile împlând, pre alalte 
dobitoace și jigănii spăimântând, să le împraștie și în toate părţile să le 
gonească. Dulăii porunca cu fapta plinind, ticăloasele dobi toace, de 


spăimoase și de moarte menitoare glasuri ca acelea audzind, de pregiur 
Inorog a lipsi și fietecarea grijea vieţii sale a cerca au început. Corbul 
atuncea, vreme aflând, pre jiganiia în neam cu prepus, adecă pe Vidră, 
tirăneşte asupra moştenirii Inorogului au pus. Așe, Vidra apucând tiraniia, 
Inorogul în munţi, unde și Filul era, să dusă. După carii Corbul prin munți, 
Vidra prin gârle, prin multă vreme fel de feliu de goane şi încun giurături de 
moarte îmbla. Ce dreptatea sfântă lucru greţos ca acesta nu multă vreme 
răbdându-l, Inorogul, aflând mijlocul, pre Vidră din tirănie au lepădat și pre 
Fil în locul moştenirii mai drepte au aşedzat (căci şie sau norocul din 
tinereţe îi zavis tuia, sau spre altele mai mari sau mai grele îl cruța). Corbul 
acestea vădzind, macar că dreptatea cu mânule apipăia, însă răutatea din 
bun rău şi din Corb, orb îl făcea, de vreme ce, cu multe măiestrii și vrăji, de 
iznoavă păcatul înnoind și pre Fil din moşiia și moştenirea sa scoțind, iarăşi 
pre tiranul, Vidra, în locul său au băgat. 


Vidrii tirăniia poftorindu-i-să, au socotit ca şi răutatea tirăniii să 
îndoiască (că tiranii cele ce dintâiaşi dată după nesăţioasă voia lor cu 
răutatea a plini nu pot, de a doa oară vreme aflând mai cu asupră a plini 
obiciuiți sint). În care chip şi Vidra (mai mult cu a Corbului îndemnare) 
făcând, dobitoacele, săracele, iarăși în toate părțile cu mare tulburare a să 
împrăștiia le-au căutat, din carile unele, precum să dzice dzicătoarea, capul 
în poale luându-și, în monarhiia pasirilor au pribegit. Unde cu multe și 
fierbinţi lacrămi, năcazurile carile despre Vidră trag cătră Corb arătând, de 
carile Corbul, oarecum, precum i să face milă arătându-să (că amintrilea 
neschimbată firea Corbului a fi mai mai toți muritorii ispitită o au), precum 
vreun leac slăbiciunii şi pătimirii lor va cerca și în ce va putea le va agiutori 
să giuruia. Într-aceiaşi vreme şi de la Bâtlan veste la Corb sosi, aievea, iară 
de la Breb pre ascuns (căci aceştea amândoi pre aceia vreme părtaşi tainelor 
Vidrii era), precum Vidra cu tot de-adinsul le poruncește ca prin munţi mreji 
întindzând, pre la vrăjitori vrăji asupra Corbului să vrăjască. Corbul, dintr- 
îmbe părțile pentru pizma smintit şi greșit vădzindu-să, pre o parte să videa 
că de patima dobitoacelor rău îi pare şi cu tot chipul (căci acmu şi de dânsul 
tare să atinsese) din epitropie să o arunce ar fi silit. (Căci tot tiranul, precum 
pentru priietin, aşe pentru nepriietin, tot cu un suflet să poartă). Iară pre o 
parte pizma veche, cu carea pre Inorog și pre Fil goniia, pentru ca după 
rugămintea să facă şi într-adevăr de patima lor să să milostivască nu-l lăsa. 
Ce amân doaă gândurile tăinuind, în sine le avea. Până mai pre urmă, pre 


săracele dobitoace, carile la dânsul năzuise în tot feliurile de vârteje și de 
hârzoabe învârtindu-le şi întorcându-le, le dzisă că binele lor ar vrea şi 
mântuinţa de supt tiraniia Vidrii le-ar pofti, numai Inorogul şi Filul sint 
pricina carea după poftă fapta a săvârşi nu-l lasă (căci Corbul cunoștea 
precum dobitoacele iarăși pre unul dintre dânşii la stăpânire ar pofti) şi 
pricina ieste, dzi cea, că acele doaă jiganii cu dânsul veche vrajbă având, 
precum spre vreo adevărată pace să vor întoarce a să încredința nu să poate. 
Dintr-acele jigănii, precum știi, o, priietine, Lupul era carile asupra acestuia 
lucru mai cu fierbinteală era, şi acesta cu mare chizășie să apuca, precum 
Filul și Inorogul pacea vor priimi şi priimind-o nesmintită o vor ţinea, 
numai într-adevăr să cunoască, precum şi Corbul cu inimă adevărată aceasta 
pofteşte. Corbul, după hireșul său și firescul vicleşug, precum aceasta cu tot 
de adinsul învoiește arătându-să, îndată la mai marele ogarâlor (carile cu alt 
nume Istoriograful Afroditei să cheamă) carte scri ind, îi porunciia ca cu 
descântătoriul de la Lacul-Dracilor vecin lucrul pentru pace să ispitească. Şi 
ce mai mult voroava să lun gesc, o, priietine, în anul 72940, noiev. 104, în 
munţii de la Grumadzii-Boului, cu mari giurământuri și dintr-îmbe părțile 
legământuri, cu chipul carile știi, tractatele de pace s-au înche iat, a căror 
tractate coronă era ca Corbul în tot chipul nevoitoriu să fie, pre tiranul Vidra 
din epitropie să scoaţă. Sfârşitul tutu ror, într-același an, oct. 230 pomenitul 
Istoriograf a Afroditii de la cetatea Deltii (căci vrăjitorii acolea era) cătră 
vecinul celor de la Lacul-Dracilor, o carte într-acesta chip scriia: 
„Istoriograful Afrodiseu, descântătoriului de la Lacul-Dracilor, sănătate! 
Pentru vinirea noastră vii şti că cu sănătate la cetatea Deltii am sosit, unde 
toate nevoinţele noastre, carile pentru alcătuirea păcii am cheltuit, în vânt 
aruncate și în zădar luate le-am aflat, de vreme ce dumnealui Corbul, în 
vreme ce noi giură mânturile cu iscălituri şi cu peceţi întăriiam, atuncea el 
cu mijlocul vrajitoriului despre crivăţ la vrăjitorii cei mari de la Delta un 
baier trimisese, a căruia descântec să cuprindea ca vrăjitorii cu toţii pentru 
primeneala Vidrii învoind, asupra unei jiganii streine (carea din Ţara 
Îngemănată ieste) a dobitoacelor epitropie să arunce. Vădzind aceste, 
împotriva sfintelor giurământuri, a Corbului fapte (a cărora de proaspete, 
precum să dzice, încă singele le pică), pre cât am putut, cu multe mijloace 
am silit şi deodată mintea vrăjitorilor într-altă parte am întors. Cătră acestea 
nu puţine şi celea ce să cad cătră Corb am scris. Nedejduiesc că și pre 
dânsul din rătăcită calea carea ţine a-l îndrepta să-l pociu. Iară de nu, cum 
mai curând, pen tru tot adevărul, ştire viţi avea." 


Cătră acestea, o, priietine Șoaime, dzice, alta şi mai minu nată și în 
păgânătate încă mai afundată Corbul ispitiia. Că pre aceiași vreme, foarte 
pre ascuns, pre Aspida de Palestina la Vidră trimisese, pentru ca cu tari 
giurământuri înşelând-o, vechiul prieteşug să înnoiască, dzicea. Și iarăși 
într-acea dată epitropiia dobitoacelor cu mijlocul vrăjitorilor asupra jigăniii 
de la Țara Îngemănată a isprăvi siliia. Deci acmu socotește, o, priietine, câte 
împletecite vicleșuguri și câte spurcate de giurământuri călcături Corbul 
totdeodată cătră trii chipuri făcea. Ce poate fi dumnă dzăiasca parahorisis 
slobodzind, ca cu vreme răutatea mai cu asupră să plinească. Atuncea ceva 
după poftă a isprăvi neputând, câtăva vreme lucrurile în tăcere au stătut. 
Acestea ale Corbului viclesuguri un hirograf a Brehnacii le întăriia (carile la 
Gru madzii-Boului în mâna Inorogului cădzusă), în care să cuprin dea că în 
curândă vreme toată monarhiia pasirilor mare răzsipa și prăpădeniia Filului 
şi a Inorogului așteaptă. 


Acestea și ca acestea ei bine adeverite avându-le, ce ca cum nu le-ar fi 
cunoscut ascundzindu-le (că arătarea neprieteșugului fără folos corăbiierilor 
să asamănă, carii în vremea furtunii chivernisa la corăbiii lăsind, căci din 
liman au ieșit, unii pre alţii vina aruncă și pre sine a vremilor cunoscători, 
iar pre alți necunoscători arată), la ce fortuna şi vremea le-ar sluji păzindu- 
să aştepta. Într-aceia vreme din părțile Mesopotamiii, un vrăjitoriu prea 
mare a vini să tâmplă (că părţile Persiii cu vrăjile și maghiile vestite sint), 
într-a căruia timpinare Filul cu Inorogul ieşind și vrajea oarece ispitind, 
aflară precum voia vrăjitoriului spre bunăvoie să pleacă, de vreme ce, ce fel 
de mreje să le împletească ar pofti întrebându-i, ei pre Corb în nemică 
atingând, mreaje asu pra Vidrii să le împletească răspunseră. La carea 
vrăjitoriul dzisă, precum în cale fiind, cinii de mreajea ca a aceia a împleti 
gata nu-i sint, iară la cetatea Deltii mărgând, fără greş, precum cere rea le-a 
plini să giurui. Deci după porunca vrăjitoriului, Filul cu Inorogul la cetatea 
Deltii mărgând și acolea întâi cu istoricul Afrodisău împreunându-să, toate 
vicleșugurile cele mai denainte ca cum nu le-ar fi simţit să arăta. Și aceasta 
nu cu proastă so coteală (ce unde norocul pizmuieşte toată socoteala bună 
să sminteşte), de vreme ce socotiia că vădzind Corbul că vrăjitoriul le 
priiește și precum mreje asupra Vidrii a le împleti vremea și ceasul 
pândește, cândailea de tot de răutate și de pizmă să va părăsi, şi ce ţinea 
zugrăvit, cândailea ar întoarce în adeverit. Ce vrăjmășiia Corbului cea 
nedomolită nici până într-atâta a să opri au putut. Că acmu, în strâmptori 


vădzindu-să (că largul altora strâmptoarea lui ţinea), la alt chip de vicleșug 
alergă și pe bie tele jiganii carile lângă dânsul era fugite, în taină chemând, 
brâncele în loc de peceţi să-și puie și un hirograf cu rugăminte la vrăjitoarea 
cea mare să trimață îi îndemna, ca, milostivindu-să, de supt tiraniia Vidrii 
să-i scoaţă. Jigăniile, săracele, încre dințându-să și după undelemnoase 
cuvintele lui muindu-să, ce în hirograf s-ar fi scris nu știia (că hirograful pre 
limba vrăji toriului scris fiind, jiganiile nu o înţelegea, ce numai ce plăzmuit 
le tălmăciia, aceia știia). Iară într-adevăr mai mare jalobă asu pra Filului 
decât asupra Vidrii să cuprindea și precum uniia din tre dânsele epitropiia să 
isprăvască să ruga. Aşijderea Corbul, despre partea sa, nu puţine căpușşi 
pline de singe proaspăt tri masă (căci neamul vrăjitorilor, din fire cămurilor 
şi singiurilor cu mare lăcomie ieste dat). 


Deci Filul cu Inorogul puţinele dzile la cetatea Deltii zăbo vindu-să, de 
pre semne începură a cunoaște că mintea vrăji toriului de o parte de 
lăcomie, iar de altă parte pentru a sa bez cisnicie ieste lovită, de vreme ce, 
precum neputința acoperindu-și, aşe vremea din dzi în dzi urnind, dzicea: 
„Eu mreajea fără pre pus voi împleti, numai niște stele foarte trebuitoare 
stau cani departe, carile peste puţine dzile apropiindu-să, lucrul după pofta 
voastră să va săvârși." Filul oarecum fluturate cuvintelor vrăji torilor a să 
încredința începusă (căci el mai avea niște vrăjitori mai mici, carii, pentru 
ca să-l îmbunedze, precum vrajea spre bine merge îi dzicea). Iară Inorogul 
mai cu de-adins îmblând și prici na zăbăvii mai din rădăcină cercând, pentru 
hirograful și mita carele Corbul la vrăjitoriu trimisese știre luă, și așeși, în 
mâni încăpându-i, preste tot îl citi (că Inorogul slovele ce era pre lim ba 
vrăjitoriului putea citi). Şi îndată mărgând, pre Fil de poves tea hirografului 
ce vădzusă înştiinţă. 


Nu puţin de aceasta Filul să tulbură și cătră Inorog dzisă: „Eu mai am, 
frate, un vrăjitoriu, carile, precum socotesc, în vrajă nu mă amăgește, la 
carile, în ceastă sară mărgând, voiu întreba de poate hirograful carile au 
trimis Corbul vreo trecere a avea." Și așe, Filul la acel vrăjitoriu mărgând 
(carile în lapte de oaie și în spata caprii a căuta foarte bine ştiia) şi de 
lucrurile ce audzisă întrebându-l, el răspunsă:,„ Asupra ta, dzice, vrăjea rău 
nu arată, iară asupra Inorogulul mai vârtos în ceastă sară din singură gura 
vrăjitoriului celui mare m-am înștiințat precum Corbul cu mari sume de 
giuruinţe toată vrajea spre rău i-au întors, pre carile până mâni (precum 


astrolaviul mieu arată) sau în izgnanie îl vor trimete, sau și altă ceva mai rău 
îi vor face." 


Inorogul, macar că acmu aievea în vicleşugurile Corbului cădzut să 
simţiia, însă duhurile bărbătești nicicum gios lăsind, cătră Fil dzisă: „Eu, 
frate, până într-aceasta vreme duhurile înădușindu-mi și toate vicleşugurile 
Corbului, cum să dzice, cu coada ochiului căutând, pentru voia ta le-am 
tăcut, pentru ca nu cumva vreo pricină de împiedecare lucrului tău să dau. 
lară acmu, iată, singur toată inima Corbului, carea cătră noi are, poţi 
cunoaște. De care lucru, de acmu înainte, după atâtea dovedite ispite, de 
mai ieste cu putinţă a îngădui, și după atâtea călcături de giurământuri, de 
frica păcatului de mai ieste cu cale cineva a să feri, socotește, și ce cunoşti 
frăţeşte mă sfătuieşte. " La carea Filul răspunsă: „De acmu înainte păcatul 
acesta în sufletul mieu să fie, şi de-ciia, ce poţi a lucra nu te lenevi" (că 
dreptele giurământuri a ţinea a evseviii, iară de cele strâmbe a să teme a 
disidemoniii faptă ieste). Inorogul acmu din doaă părți să amăgiia, în 
dreptatea lui sprijenindu-să, de o parte, căci cu mare îngăduință 
vicleșugurile Corbului tăcând şi ca doară s-ar părăsi așteptând, cu mâna 
lăcomiii mai-mai la cea desăvârşit primejdie îl adusese. Iară de altă parte, 
vicleșugurile Filului încă mai mari primejdii îi aştemea, că vădzind Filul că 
cu alt mijloc ceva a să isprăvi nu să poate, cu îmbunători cătră Corb și cu 
vândzăturile Inorogului priinţa a-i vâna a să ispiti începu. De vreme ce la 
toate sfaturile nedespărțiţi și în frăţie sprijeniţi fiind, cu mijlocul Căprioarii 
de Araviia, de toate epihirimatele lui pre dulăi şi pre alalți gonași înştiinţa. 
Ce acestea atuncea ascunsă și neștiute cătră Inorog fiind, iară mai pre urmă, 
cu mare rușinea Filului, la ivala a toată lumea au ieșit. 


Aședară, Inorogul într-un chip fără de nedejde sau izbânda, sau cea de 
tot pieire aşteptându-și (căci mai mult pentru chi vernisala lucrurilor a chiti 
strâmptoarea vremii nu-l lăsa), îndată la vrăjitoriul cel mare ducându-să, de 
toate vicleşugurile, carile cu mita Corbului și cu lăcomiia a altor vrăjitori i 
să gătesc, îi po vesti și precum cu toţii pre dinafară cu mâzda otrăviţi fiind, 
sfat împreună au făcut ca cu descântecele și cu farmecele rugămintelor să-l 
ademenească, ca mreaja asupra lui să împletească. „Eu dară (dzice 
Inorogul) cu îndemnarea și porunca cuvântului tău, din munţii cei înalţi 
coborându-mă, aicea, la cetatea Deltii am vinit și, precum singur bine știi, 
că nu pentru altă, ce numai pentru ca mreaje asupra Vidrii să ne împleteşti. 


Iară Corbul, socotind că la noi cinstea epitropiii de va rămânea toate 
răutăţile și vicleșugurile lui, carile cătră toată puterea voastră are, să vor des 
coperi, cu toată nevoinţa pre la toți vrăjitorii sileşte ca ce rău ar fi mai mare, 
acela la cap să-mi aducă. lată, acmu, precum viaţa, aşe moartea mea în 
mâna ta au rămas, cu carea după cinstea numelui tău şi sau după cum vii 
vrea, aşe fă." 


Vrăjitoriul, macar că pentru delungarea vremii asupra mrejii Vidrii şi 
ştire avea şi voinţă, însă pentru ca vreun nalgiosul Ino rogului să să facă, 
nice ştiia, nici poftiia. De care lucrul cătră Ino rog într-acesta chip grăi: 
„Credzi, dzice, ca într-această dată şi alt vrăjitoriu să să poată afla, carile 
mreji, de carile te temi tu, să poată împleti?" Inorogul dzisă: „Ba ştiu, dzice, 
că altul mreaje ca aceasta să împletească puternic nu ieste. Numai mă tem 
că cu ademeniturile altor mai mici vrăjitori să nu te buiguiești și singur tu 
mreajea să nu împleteşti." 


Vrăjitoriul dzisă: „De acesta lucru, până eu pre acestea locuri mă aflu, 
frică nu avea, nici că pentru lăcomiie cinstea datului cuvânt îmi voi vinde 
grijă să porţi. Așijderea, adeverit să fii că, cursul stelelor și vârtejirea 
țircălamurilor cerești de-mi vor agiuta, în curândă vreme mreaje asupra 
Corbului voiu împleti și aripile lui cu sămnul cel de biruinţă în mâna ta îl 
voi da. Însă întâi plata ce-mi va fi de la tine trebuie să ştiu”. Inorogul 
acestea de la vrăjitoriu audzind, macar că peste toată îndămânarea vremilor 
giuruinţa peste putinţă a să plini cunoștea (ce cele ce să iubăsc și pre lesne 
să cred şi mai tare să nedejduiesc), însă decât prieteşugul cu vicleșug 
ascuns, neprieteșugul aievea cu Corbul a ținea mai de folos a fi socoti, și 
aşe, hirograful (de carile am pomenit) în mâna vrăjitoriului au dat. „Acesta 
hirograf, o, iubite priietine, îmi dzicea, cu vreme la mâna Corbului au vinit, 
în carile toată puterea argumenturilor ţ-ai pus, cu carile pricina vrăjbii dintâi 
asupra mea a fi să dovedești şi precum eu călcătoriul giurământului şi 
vândzătoriul prieteşugului să fiu fost să ade vereşti. Ce acmu, precum vedzi, 
lucrurile adeverinţii într-alt chip să au (că podoaba și chizmirea minciunii în 
chiteala scomită şi în voroava tocmită stă; iară ființa adevărului în singurile 
lucruri precum ieste singură să adevereşte)." 


Atuncea eu (dzice Șoimul cătră Corb) ca acestea, ca cum necredzute 
cuvinte ar fi, din gura Inorogului audzind, i-am dzis:,, Adevărat arătoase 


socotele aduseşi, o, priietine, şi cu împodobită voroavă în zugrăvala 
chipului adevărului le arătaşi. Însă mă tem că, după apofthegma carea 
singur mai pomeniși, ființa adevărului în lucruri a arăta, precum să poci a 
crede, nicicum pociu." El mi-au răspuns: „Toate lucrurile între muritori, 
carile pentru adevăr sau pentru minciună prepus aduc, izvoditorii legilor 
supt doaă dovede le-au supus; una ieste carea prin mărturisirea a chipuri 
vrednice de credinţă să face, alta carea, prin hirișile scrisori şi hirografuri, 
dzisele tăgăduite adeverește. Deci cât pentru lucruri ca acestea, carile între 
noi s-au lucrat, s-ar socoti, poți cunoaște că alte chipuri streine pentru 
trebuința mărturisirii, la mijloc a să pune, nici cu cale, nici cu putinţă au fost 
(căci toate pre cât mai cu taină să putea să lucra), de unde aieve ieste că 
toată putinţa dovedirii în scrisori şi hirografuri rămâne. Deci, de-ţi voi arăta, 
o, priietine, a Brehnacii şi a pomenitului Istoriograf scrisori, carile ale mele 
dzise să întărească, atuncea ce vii giudeca?" Eu, de acestea nicicum macar 
nedejduindu-mă, precum „ce va pofti adevărul, aceia voiu giudeca" i-am 
dzis. 


La aceasta el mi-au răspuns: „Să nu cumva în prepus întri, o, fârtate, că 
doară mutând vreme dovedirii, mutarea sentenţiii voiu să fac. Ce într-adevăr 
să ştii că eu acestea scrisori într-această dată, precum așe de treabă să-mi fie 
în minte nepuind, lângă mine nu le am. Iară la a doa împreunare, fără greş, 
de față vor fi." 


Aşedară, acestea deodată până într-atâta scuturându-să, voroa va spre 
începătura păciuilirii am întors, dzicându-i: „Acestea cum au fost au fost (că 
între gâlceviţi pricea pentru dreptate şi pentru strâmbătate de ar lipsi, cu 
adevărat în lume nici gâlceavă, nici gâlcevitori ar fi). Iară de acmu înainte, 
în dragoste și în prieteșug a întra, de vii pofti?" După care poftă el priimind, 
celea ce cătră tine cât de cu cuviință am scris şi cât de fără cuviință 
răspunsuri am luat, singur tu bine ştiindu-le, în zădar nu le voi mai pomeni. 
Iară când i-am dat ştire precum răspunsurile de la tine mi-au vi nit și la a 
doa împreunare l-am poftit (ce blăstămat ceasul chemării aceiia, că atuncea 
ocara carea Hameleonul ne-au făcut vii fi ţiind minte), carile după datul 
cuvânt îndată viind, îndată hirografurile, carile ţinea în mână, îmi arătă, din 
carile unul era cu scrisoarea Uleului şi cu iscălitura Brehnacii, iară altul 
preste tot hirişă a Is toricului Afroditei mână și scrisoare să videa. Acestea 
eu vă dzind, o, Coarbe, și bine precum era cunoscându-le, ce mai mult să-i 


răspundz nici am avut, nici am putut. Însă precum să dzice cuvântul, soarele 
cu degetul a astupa nevoindu-mă, îi dziceam;:,, Poate fi, nepriietinii de obște, 
până într-atâta lucrurile au ames tecat, cât unul altuia cuvintele și poftele a 
vă cunoaşte să nu puteţi. Iară acmu, cu mijlocul nevoinţii mele, bună 
nedejde am ca toate acestea, ștergându-să, să să uite şi la cea cinstită și 
lăudată dragoste să vă întoarceți.” Atuncea dară, ţii minte, o, Coarbe, că 
vârtos îmi scriiai, ca de nu într-alt chip, macar cu giurământ de va putea fi, 
numai în silță să-l putem băga, pravila locului nostru pomenindu-mi, carea 
învaţă (că spre biruinţa nepriietinului or ganul de sfânt și de spurcat, nu să 
cearcă). Ce canonul acesta, macar că adevărat din topicească pravila noastră 
ieste şi tot nea mul nostru cu dânsa foarte să slujeşte, însă cât despre partea 
mea ieste, ce ieste cu dreptul să spuiu, într-această dată sufletul mieu a o 
suferi n-au putut-o, ce într-adevăr siliiam ca lucrurile acestea la ce-i cu 
cinste şi cu dreptate să vie. A lucruri, dară, svinte ca aces tea eu începătură 
făcând, Hameleonul, spurcatul, cu dulăii în samă nebăgătorii, câte 
vicleșuguri și câte scâmave măiestrii i-au pus, până în fălcile crocodilului 
(precum bine povestea știi) l-au dat. Din care primejdie sfânta lui dreptate a 
nu-l mântui macar apusul soarelui a aștepta n-au putut. 


Acestea, dară, şi altele ca acestea, la număr nenumărate și în răutate 
nemăsurate vicleşuguri şi de cap primejdii, tu și ai tăi asu pră-i nepărăsit 
aducându-i, cum Inorogul, o, Coarbe, dreptate n-au avut ca orice mai rău ar 
fi putut, aceia să-ți fie și făcut? Ce nu atâta a lui nevoinţă ieste de vinuit, pre 
cât a ta mare norocire de fericit, că nu socoteala ta cea dreaptă, ce norocul 
lui cel împotrivnic și strâmb până astădzi lucrurile în norocire ţ-au arătat. 
Ce nu până într-atâta ieste de credzut fortuna norocului, o, Coarbe, carea, 
pre cum din bătrâni am audzit, numai aripi să fie având, dzic, iară nu şi 
picioare şi pe deasupra capului zburând, după cel norocit ur madză, iar de 
tot pe dânsul a să pune nici va, nici, de ar vrea, în ce să să sprijenească are 
(că cine cu aripile norocului a zbura i să pare, când în piatra stăruielii a să 
sprijeni va, atuncea precum nici picioare neclătite să nu fie având cunoaşte). 


lată, acmu, Hameleonul câteva dzile lângă tine au fost; deci câte 
asupra tuturor va fi amestecat şi cât asupra Inorogului fiie rea îţi va fi 
tulburat, singur vii fi ştiind. Trecut-au și în monar hiia dobitoacelor, ce 
acolo ce va lucra vremea după aceasta fru bun să le aduci, întâiași dată scrie 
la Bâtlan aicea să vie, de la carile pentru acestea și mai mult a te adeveri vii 


putea. Apoi piz ma veche părăsind, pre Inorog la prieteșug pofteşte, că cu 
aces ta chip lucrurilor monarhiii noastre mare folos, iară ţie nespusă odihnă 
şi întemeiere precum să va naște, adeverit să fii. Că amintrilea tot pre 
această rătăcită cale lucrurile mărgând, în cea mai de apoi mare și cumplită 
primejdie, pre toţi, pre noi, a ne aştepta să știi. Aceasta, dară, o, Coarbe, 
ieste știința mea pentru Inorog și aceasta ieste sfătuirea mea cea 
prietinească, pen tru carea pre numele cerescului Vultur mă giur că în tot 
adevărul ce am cunoscut şi am vădzut aceia ţ-am povestit și ce mai de 
folosul obștii am socotit, aceia te-am sfătuit. Iară de ciia înainte, tu, iarăși, 
precum vii, aşe fă." 


Corbul acestea de la Şoim prin câtăva vreme cu răbdare ascultând (că 
cuvântul adevărului de multe ori şi peste simţire inimile domolind, urechile 
spre ascultare pleacă), pre o parte, de rușinea vicleşugurilor înfruntate să 
făcea precum nu atâta la inimă îl ating, iară pre altă parte vădzind că 
cuvintele Şoimului și adevărate și prietenești sint, așijderea în ascunsul 
inimii sale pentru acestea singur șie dovadă și mărturie fiind (că mărturiia 
hirişei şi ascunsei ştiinţe decât toate dovedele mai doveditoare ieste), îndată 
la Bâtlan trimasă şi cum mai curând la dânsul să mărgând, Corbul în tot 
chipul pentru politiia şi socotelele Ino rogului îl întrebă şi-l cercetă. În 
carele nu mai puţină adeverinţă decât la $oim află, de vreme ce nu numai 
cât cuvintele Şoimu lui adeveri, ce încă și toate amestecăturile 
Hameleonului de min ciunoase le scoasă și de batgiocură le arătă. 


Cu a cestora cuvinte şi mărturii, domirit și domolit, Corbul la dulăii 
vânători, carii în munţi să afla, porunci ca de vor videa că într-alt chip 
Inorogul în măiestriile lor a cădea cu putință nu ieste (căci aprinsa 
vrăjmășşie cuvânt apofasisticos să dea nu-l lăsa), cu tot chipul să să 
nevoiască ca spre pace şi prieteșug a-l întoarce să poată, şi cum mai curând 
răspuns să aibă. 


Partea a 11-ecea 


Pre aceia vreme între dulăii carii în munţi să afla, una din pasiri (carea 
din cele supusă stepăna cea mai de sus ţinea), foarte credincioasă Corbului 
şi a toată monarhiia păsirilor dreaptă slugă era. Aceasta, porunca Corbului 
vădzind, mai mult într-alte so cotele a sta nu să zăbăvi (căci pacea 
Inorogului tuturor dorită era), ce, îndată sculându-să, la un bun vrăjitoriu şi 
vechiu pri ietin al lor să dusă, pentru ca vrajea să ispitească de ieste cu 
putinţă de atâtea cumplite rane inima Inorogului a să vindeca şi de să poate 
cu vreun chip spre prieteşug a să întoarce? (Acesta era vrăjitoriul carile la 
cetatea Deltii Filului spusese precum peste doaă dzile Inorogului o samă vor 
face.) Pre acesta, dară, într-acesta chip pasirea aceia (precum mi să pare, 
Lebăda era, căci aproape de moarte cântecul cel mai frumos au cântat) 
întrebându-l, vrăjitoriul îi răspunsă: „Tu ştii că acmu vrajea mea nu trece, 
pre cum trecea odânăoară, nici alt vrăjitoriu între noi au rămas, carile asupra 
jigăniii aceștiia mreaje a împleti să poată. De care lucru, prietineşte vă dzic 
că nici a mea, nici a altuia vrajă trebuie să mai cercaţi, ce de acmu lucrul cu 
lineşte și cu blândeţe ieste să ispitiți. Deci tâmplarea după pofta voastră de 
va ieşi, fericiți sinteţi, iară de nu, cu furtuna nu trebuie a vă lupta, ce după 
undele apelor vă ieste a va lăsa. Căci amintrile, toate vrăjile minciunoase 
sint şi când viţi nedejdui că mreajea asupra nepriietinului să împletește, atun 
cea voi într-însa învălătuciţi și împleticiți vă viţi afla. Mai vârtos acmu 
(precum foarte bine înștiințat sint) că toată uşea vră jitorească înaintea 
Inorogului deșchisă ieste, și încă precum şi buni chedzi să i să fie arătat, 
adeveriţi să fiți." 


Lebăda, răspuns şi învăţătură ca aceasta de la vrăjitoriu luând, să dusă. 
Iară Inorogul, într-acea dată ştiind precum acelui vrăji toriu bobii nu-i prea 
îmblă și teiele îi sint cani împleticite, socoti ca în vremea slăbiciunii lui cu 
dânsul prieteşug şi cunoştinţă să facă, ca nu cândai, cu vreme vrajea 
slujindu-i, împotriva lui să să afle (că în strâmptori lăţimea prieteșugului să 
agoniseşte, iară în lățime strâmptoarea neprieteniii să găteşte). La carile pre 
un dulăoaș, carile cu dânsul cunoştinţă avea, trimasă (ţincuşorul acesta 
născut, crescut şi aşeși încărunţit la oi era, ce şi la bătrâ neţe de minte tot 
tinc era). Carile, la vrăjitoriu mărgând, dzisă:,„Inorogul împreunarea ta a 
avea pofteşte, nu că doară vreo vrajă de la tine cere, ce numai pentru cele 


viitoare tâmplări așe i-au năstăvit, ca cu tine cunoștință și prieteşug să lege". 
Vrăjitoriul, de aceasta audzind, îndată de sfatul ce-i cerusă Lebăda în minte 
îşi adusă şi bună vreme pentru ispita lucrului să fie aflat socotind, cătră 
țincul cel bătrân dzisă: „De împreunarea Inorogului foarte bine îmi pare, că 
şi eu pentru une pricini voroave prietineşti a avea încă de mult poftiiam, și 
fără de nici o zăbavă, numai să vie". Tinchișorul dzisă: „Tu bine ştii că 
mulţi sint gonașii lui, carii în toate poticile îl păzăsc, cu care pricină, așe 
aievea şi când voia i-ar fi, a vini nu poate, ce numai când mâna îi va da, 
atuncea precum va vini adeverit să fii”. Vrăjitoriul dzisă: „Oricând voia îi va 
fi, la mine fără nici o grijă să vie şi cu aceasta pricină de i să va tâmpla vreo 
primejdie ca aceia, în sufletul mieu să fie". Şi cătră acestea pre toți bobii şi 
teiele sale giurământ adăogea. Aşe, ţincul cel bătrân răspuns ca acesta 
aducând, Inorogul, macar că multe împotrivă socotiia (că pre cela ce-l 
mușcă şer pele şi de șopârlă să fereşte), însă mărimei sufletului biruinţa 
dând și fără nici o grijă sculându-să, la lăcașul vrăjitoriului să dusă, cu 
carile împreunându-să, după cele multe și în feliu de feliu zbătute voroave, 
vrăjitoriul voroava pentru pacea cu Cor bul înainte îi pusă, dzicând precum 
vrajea îi arată că acesta lucru la săvârșit va putea ieşi. Inorogul răspunsă: 
„Precum până acmu, o, priietine, inima mea spre partea cea mai bună 
plecată au fost, aşe și acmu tot spre aceiaşi stăruieşte. Numai a mea 
împotrivnică fortună (carea, precum să dzice, încă din fașă, în toate și 
pentru toate a nu mă dosedi nu părăseşte) nici voia inimii mele altora 
precum ieste a o ivi mă lasă, nici spre trebuință ca aceasta nes careva 
chipuri vrednice de credință a-mi arăta au învoit. Ce, pre cum să dzice 
cuvântul (glasul cucului din glasul pupădzii ne deosăbind), totdeauna 
urechile sale cătră cuvintele mele surde și de tot astupate ş-au ţinut." Cătră 
acestea Inorogul pentru toate cele la mijloc trecute cătră vrăjitoriu povestiia, 
adecă cum le-au fost începătura vrăjbii, mijlocile delungării și de multe ori 
ispita păcii, carea, în câteva rânduri acmu lucrul isprăvit ţiindu-să, mai pre 
urmă tot amăgit şi despre Corb viclenit s-au deşteptat. De acestea 
vrăjitoriul, pre amănuntul înştiințându-să, toată dreptatea Inorogului da (că 
ipocrisiia dreptăţii la neamul vrăji torilor foarte obiciuită ieste). În scurt, să 
dzicem, vrăjitoriul dintr-îmbe părțile atâta de cu osârdie s-au nevoit, cât s-ar 
putea dzice că focul cu apa ar fi adunat și ceriul cu pământul ar fi 
împreunat, de vreme ce într-aceiași dzi, pre Lebădă și pre dulăii vânători 
acolea aducând, cu Inorogul a să videa și prin câtăva vreme a să vorovi i-au 
făcut. 


Ce-i încoace şi încolea, tractatele pentru pacea la mijloc puind, unii 
trăgea, alții împingea, iară ceva de adevăr şi de folos nu să alegea. Deci cu 
toții lucrurile așe împletecite și încurcate vădzind (că când cineva 
adevărului a să îndupleca nu va, încurcătura min ciunilor nu cu lesne de 
dezlegat să înnoadă), soroc vrajbei în 25 de ani pusără, pentru ca de acesta 
lucru, pre Corb înștiințând, la ce mai adevărat s-ar pleca să cunoască. 


Într-aceasta vreme de armistiţie vrajea vrăjitoriului mijlocito riu aşeşi 
de tot să închisă. Iară povestea pricinii era că vrajito riul cel mare cu 
farmecele sale atâta putere agonisisă, cât pre toate vrăjile mute întorcând, 
singur el numai, când, ce şi cui vrea, vrăjiia (acesta era pe vremea când 
munţii cei mari pre copacii de la Delta supusese şi în robiia celor șepte 
voievodzi îi adusese, precum istoriia la locul său s-au pomenit), ce nici lui 
în multă vreme tripodul nu i s-au stăruit. Însă oricum ar fi fost, în vre mea 
acestuia vădzind dulăii că vrăjea ceva cuiva adevărat să vrăjască nu poate, 
sorocul armistiţiii a-l lungi și cu chip cani nepriceput din dzi în dzi a-l muta 
începură. Inorogul, acestea nu că doară nu le cunoștea, ce căci vremea 
macar cum nu-i slujiia, cu cunoștința a le trece să făcea. 


Iară nu prea multă vreme la mijloc trecu și preste nedejdea tuturor, ca 
ciupărca din gunoiu, așe în mijlocul tuturor un vrăjitoriu atâta de mare 
răzsări, cât de năprasnă ieşirea lui cu toţii să cutremurară. De aceasta 
Corbul de ştire luând, îndată pre Uleu trimasă ca, în munţi suindu-să, acolo 
ce să lucreadză să cunoască şi Inorogul de ce să apucă să ispitească şi acmu 
pentru împle tirea mrejii asupra lui toată nedejdea curmându-i-să, tare 
poruncă îi dede ca de pacea pre carea Lebăda o începusă, cu toată ne voinţa 
să să apuce și ca cum numai pentru aceia treabă ar fi fost trimăs, cătră 
Inorog și cătră alalţi să să arete. Așe, Uleul la munţi sosind, Lebăda, săraca 
(acmu dzua cea mai de pre urmă apropi indu-să), la cuibu-și s-au înturnat, 
unde nu preste multe dzile, verşurile încheindu-și, cântecul ș-au săvârșit. 


În dzilele acestui vrăjitoriu Filul şi Inorogul mare întrare şi ieşire 
aflară, de carea nepriietinii macar cum ştire a lua nu pu tură. Ce Filul, puţin 
oarece lăcomiii supus fiind, într-îmbe mânule a sigeta să ispitiia (că de- 
amintrilea și Filul nu prost sigetătoriu era), de vreme ce ni asupra Corbului, 
ni asupra Stru tocamilii mreajea a împleti să nevoia, iară Inorogul, una 
numai şi aceiaşi în gând având, sau vreodată pe piatră, sau vreodată supt 


piatră a fi socotiia, şi, precum să dzice cuvântul sau ferici rea pe cap, sau 
Corbul pe stârv să i să puie aştepta. De care lucru, într-alte părți nicicum 
îngăimându-să, vrăjea numai asu pra Corbului ispitiia şi acmu vrajea spre 
bine începusă a i să sfiti, de vreme ce şi mreajea începusă a să împleti. Ce, 
poate fi, toate vremea lor au, sau, cum să dzice (pasa empodion dia calon), 
toată împiedecarea pentru bine, mreajea asupra Strutocamilii mai pre iuşor 
fiind a să împleti (macar că pre amândoaă deodată vrăji toriul le începusă), 
acmu gata Filului să o dea pre vrăjitoriu îndemnă. Filul, luând mreajea, 
până în dzece dzile pre Struto camilă vână. Râsul, carile în munți păzitoriul 
Strutocamilii era, pentru mreajea ce să împletisă macar cum știre neluând, 
fără de nici o grijă la bârlogu-și să afla. Iară Uleul, de împletirea mrejii 
înțelegând, cum mai curând Corbului în știre făcu, carile, macar că de lucrul 
peste nedejdea lui tâmplat nu puţin să tulbură, însă nici moale să purtă, de 
vreme ce până a nu agiunge mreajea la locul întinsorii, cu doaă dzile mai 
înainte de la Corb la Pardos și la alalte jigănii rumpătoare vestea mrejii 
agiunsă. Atuncea Par dosul, Hameleonul, Veveriţa, Guziul cel orb şi alalți 
pre lângă dânșii toţi, în toate părțile să împrăștiiară, așe cât pre toţi de odată 
mreajea a-i cuprinde nu putu. 


Iară Strutocamila, săraca, în mreajea ce-i aruncasă asupră, cu coarnele 
carile odată îi adăosese încurcându-să, atuncea de greu gemând: „Vedeţi 
coarnele de ce treabă mi-au fost”, dzisă, cu mari blăstămuri şi sudalme pe 
Pardos și pe Corb încărcând. Iară Hameleonul, din monarhiia pasirilor în 
monarhiia dobitoace lor trecând (precum mai sus s-au pomenit), după a sa 
fire cevaşi macar neclătit şi neamestecat nu lăsă, ce toate cu minciunile lui 
frământă şi în tot chipul le tulbură. Mai vârtos Pardosului de vechea 
vrăjmășie a pasirilor pomenind, cu totului tot spre vicleşugul Cor bului îl 
ațiță, precum din scrisorile carile la Râs trimisese, toată vrăjmășiia asupra 
lor aievea îşi arăta. Care cărţi, la mâna Inorogu lui cădzind, după pacea 
carea cu Corbul făcusă, Uleului le-au arătat şi până mai pre urmă la mâna 
Brehnacii au agiuns. 


Iară căderea scrisorilor acelora la mâna Inorogului într-acesta chip să 
tâmplase: Pe vreme ce mreajea asupra Strutocamilii în munţi să împletisă şi 
încă la locul întinsorii nu agiunsese, Par dosul cătră Râs cărţile trimisese, 
carile până a agiunge la munţi, unde Râsul să afla, Filul acmu epitropiia 
dobitoacelor de la vrăjitoriu luase. Deci jiganiia carea cărţile aducea, pre 


Râs neaflând (căci acmu el în niște gauri de stincă să ascunsese), în mâna 
Inorogului le-au dat. Pre carile, deșchidzindu-le, cu singură mâna 
Pardosului în chip ca acesta era scrise: 


„Râsului, fratelui, sănătate! Cărţile ce mi-ai trimis le-am luat. Pentru 
Uleu câte îmi scrii înțeles-am, pentru carile eu încă și mai denainte îţi 
scrisesem că credință n-are și precum comoara min ciunilor şi izvorul 
amestecăturilor să fie ţi-l perigrăpsisem. Pre acesta mai vârtos 
Camilopardalul l-au nebunit, de vreme ce i-au dzis că samănă tătâne-său, 
Brehnacii, pasirii ceii uimite, carea samănă celui cu ochi negri, mascara. 
Vrut-au dumnealor cu totu lui tot asupra dobitoacelor să stăpânească, 
precum și asupra pa sirilor domnesc, şi aceasta nu pentru altă, ce numai 
pentru ca să-și scoaţă în fală că ei fac şi pot toate, precum să laudă că şi 
epitropiia Strutocamilii ei au isprăvit-o şi mreajea asupra Vidrii ei au 
împletit-o. Iară pentru ce-mi scrii că pofteşte Corbul să te vadză, atâta să-i 
dea pliscul de stârv cât îți pofteşte el binele tău. Ce să ştii că nu ieste 
altăceva în socoteala lui, fără numai cât, mărgând tu la dânsul şi alalte pasiri 
şi dobitoace de mergerea ta audzind, să dzică: „O, mare putere are Corbul, 
de vreme ce jigănii ca acelea îi mărg la picioare !" Deci iată că-ţi scriu, 
frate, Uleul o dată și de da-ori de va vini la tine să ţi să închine, atuncea și 
tu să mergi la dânsul o dată. Iară pentru aceasta, de va scrie ceva la Corb 
împotriva ta, pentru ca să ne sparie cu ceva, lasă să scrie, că noi îi vom ști 
da răspunsul. Iară de să vor ispiti şi altă ceva, mai mult de aceasta grijă nu 
purta, căci avem noi ac de cojocul lor". Pre lângă acestea mai era și alte 
scrisori, a cărora coprin dere alte pricini încuia, de a cărora tâlcuire până 
acmu a altuia înştiinţare, fără numai a Inorogului, n-au dat. 


Acestea așe, iară Corbul, pre o parte, precum mai sus s-au pomenit, 
pentru împrăștiiere jigăniilor tare s-au nevoit. Iară pre altă parte, scrisori 
vârtoase la Uleu și la Camilopardal scriia, în tot chipul rugându-să ca, ori cu 
ce mijloc ar putea fi, pace cu Fi lul şi cu Inorogul să-i facă. Filul cu îmbe 
mânule pacea priimiia, de vreme ce nu altă, fără numai a sa odihnă socotiia. 
Încă şi până într-atâta cuvântul cătră Aspidă îşi dedese, cât, Inorogul pace 
cu Corbul de nu va face, el fără nici o împiedecare va face și, pen tru a 
Corbului prieteşug, de toată frăţiia Inorogului să va despărţi (ce giuruinţa 
prea pre lesne și nesocotită mai multă îndoință aduce decât credință). Pentru 
care lucru, și Filului răspunsără că fără Inorog a lui numai pacea nici o cred, 


nici o priimăsc. Deci, pre o parte Filul pre Inorog ruga, pre altă parte 
Camilopardalul tare îl îndemna, Uleul nepărăsit şi cu mare blândeţe și 
cucirituri îl cerceta și pentru ca cuvântul păcii să-și dea în tot chipul îl 
poftiia. Carea, cum s-au legat şi în ce chip s-au săvârşit, la locul său mai pre 
urmă să va dzice. 


Iară acmu la cuvântul nostru, de unde am ieșit, să ne întoar cem: După 
ce Strutocamila în mreaje să prinsă, la Grumadzii Boului o adusără. Iară 
Lupul, Ciacalul şi alalţi carii partea Filu lui ţinea, până la vinirea Filului, 
lucrurile monarhiii dobitoace lor a chivernisi începură și pe jigăniile carile 
să împrăştiiasă, până la vinirea Filului, iarăşi la locul său le adunase, fără 
numai Gu ziul Orb și Hameleonul, în fuga lor rămâind, ca cum sămânţa 
răutăţilor şi tulburărilor într-alţii de ar pieri, într-aceştea să să păzască.. 2 
Iară înturnarea Pardosului la locul său așe pre lesne n-ar fi fost, de nu l-ar fi 
împuns la inimă cărţile carile împotriva Corbului şi a Brehnacii scrisese, 
căci şi Pardosul de pe socoteala vremii bine cunoştea că cărţile acelea în 
mâna Filului sau a Ino rogului ar fi cădzut, şi acmu, el, deodată, în 
monarhiia pasirilor capul aciuându-și, nu fără frica vieţii acolea să zăbăviia. 
De care lucru, decât supt pliscul Corbului, supt hortumul Filului a trăi mai 
bine a fi socoti. Şi așe, nu mult acolea zăbăvindu-să, prin încredințarea 
Lupului, iarăşi la locu-şi să întoarsă. 


Iară descoperirea cărților Pardosului cătră Uleu într-acesta chip au fost: 
Filul, cu toată nevoinţa prieteşugul Corbului a dobândi nevoindu-să și 
pentru ca cu descoperirea vicleșugului Pardosu lui și a Hameleonului, mai 
tare spre ura lor să-l pornească, pre Inorog pofti ca, chemând pre Uleu, să i 
le arete. Către carile Ino rogul dzisă: „Nu ieste, frate, lucru de cinste aşe 
îndată să ne arătăm, că, când mâna ne dă, macar cevaş răul a face nu pestim. 
Ce mai cu cale socotesc a fi întâi de la alţii pentru acestea știre luând și ei 
întâi rugându-ne, apoi noi pofta să le facem." Și nu mult, una din molii, la 
Uleu mărgând, precum niște cărți ca ace lea la mâna Inorogului să află îi 
spusă. Uleul, de lucru ca acesta ştire luând, îndată cu mari lingușituri și cu 
capul până la pământ plecat cătră Inorog vini, i să ruga, dintr-adâncul inimii 
gemea și cărțile să vadză îl poftiia. Inorogul încășile, nu puţin, întrei și 
împătri ţeremoniile, ce până mai pre urmă, de multe rugăminte biruit fiind, 
să le citească în mână i le dede. Uleul, cartea deșchi dzind, o slovă citiia şi 
de năcaz o dată pre nări pufniia, un rând săvârşiia și de mare rău la pământ 


piuind să trântiia, ce să dzică de mânie nu știa, ce să răspundză, de dosadă 
nu putea. Sughiţul pieptul îi astupa, flegma în grumadzi îl îneca, în locul 
cuvântului, oftare, şi în locul voroavii suspinare-i ieșiia. Uleul, acestea 
vădzind, de prorociia Șoimului, carea mai denainte vreme cătră Corb 
dzisese, aminte își adusă. În scurt, să dzicem, după multe a Uleului 
rugăminte, Inorogul cărțile în mâna Brehnacii le trimasă. Ce Brehnacea, ca 
cela ce în multă tăcere era învățată, cu totului tot (precum mi să pare), 
aceste cărți despre Corb până astădzi tăinuite le ţine. Poate fi, în vremea lor 
anagnostis a le citi, filosof a le tâlcui și therapevtis slujba a le plini să va 
afla (că precum dreptatea în veci astupată, așe vicleșugul până mai pre urmă 
fără plată să rămâie nu poate). 


Aşedară, după vânarea Strutocamilii, siloghismul Corbului în barbara, 
carile odată ieşisă în: cra, cra, cra, acmu aievea pre lim ba Strutocamilii să 
înțelegea Racova. Care stihii pre amănuntul, după meșterşugul cabalistilor 
tălmăcindu-să, va să dzică: Rău, ai, capul, oh, vai, ah. Și adevărat, dară, că 
ascunsă a numelui acestuia taină cu lucrurile mai de pre urmă foarte bine ş- 
au răspuns, de vreme ce în mreaje încurcată, pe Grumadzii-Boului călare 
puind-o, mult rău i-au dat de cap şi nespus ah și vah din focata-i inimă 
ieşiia, unde viaţa în vremi şi giumătate de vreme să-și petreacă o lăsară. 


Iară Hameleonul (pre carile cu ce nume să-l împodobăsc şi cu ce titul 
să-l slăvăsc mult mă mir, poate fi mai adevărat sămânţa vicleșugului și 
simburile minciunii să-l număsc, că adevărat vicleșugul şi minciuna ca 
alalte odrăslitoare sămânță de ar avea şi în toată dihaniia sămânţa și 
simburile de i s-ar usca, cu bună samă numai în singur Hameleonul pururea 
vie și neveștedzită ar rămânea, din carile în toată zidirea a să împrăștiia și 
mai mult decât dintâi pre la toţi a să ijdărî destulă și de prisosit ar fi). 
Acesta, iarăși dzic, sămânţa vicleşugului, rădăcina răutăţii, odrasla 
spurcăciunii, cranga scârnăviii, iasca sicofandiii, izvodul epi orhiii, pilda 
obrăzniciii şi văpsala polipichiliii, Hameleonul, după ce cu câteva jigănii cu 
fuga în părțile nopţii, în Țara Munţilor, scăpasă și nu multă vreme într-acolo 
zăbăvindu-să, prin monar hiia pasirilor trecând, iarăşi la locul prundişului 
vini, unde, îndată ce sosi, Inorogului ştire trimasă (O, Doamne, ce obraz și 
ce feliu de peliță peste obraz!) şi ca greşealele carile cu a altora îndem nare, 
iară nu din răutatea lui, i-au făcut, să i le ierte să ruga, şi iarăși ca dintâi, rob 
neschimbat şi slugă fără prihană să-i fie dzi cea. Cătră acestea, mai cu de- 


adins să ruga ca, de va şti vreun leac asupra mușcăturii crocodilului, să-l 
înveţe, căci îndată ce la locul prundișului au sosit, crocodilul să-l fie prins 
dzicea, carile deodată, macar că de tot nu l-au înghiţit, însă foarte de greu 
să-l fie încolţit să jăluia. Inorogul, a firii, iară nu a pizmei, urme călcând, 
cătră Plotunul (căci acesta era trimisul de la Hame leon) ce vinisă, răspuns 
ca acesta dede: „Greșealele vicleșugurilor acestora, o, Plotune, de mi-ar fi 
vinit de la un chip ca acela carile în răutăţi să nu fie fost ispitit, adevărat că 
oarece, sau poate fi şi mult, voia mi s-ar fi betejit. Iară de vreme ce orice 
împotrivă mi s-ar fi tâmplat şi cu vicleșugurile Hameleonului mi s-ar fi pri 
cinit, spune-i că organul răutăţii obiciuitele sale au ispitit și au lucrat. Iară 
primejdiile carile am tras voii norocului mieu le dau, carile, până împotrivă 
îmi va merge, încă mulți Hameleoni să vor izvodi. lară el acmu să știe că 
acestea toate ca cum nu mi le-ar fi pricinit, aşe le-am luat şi ca cum nu mi 
le-ar fi făcut, ase le-am uitat. El, cu trup, cu suflet, vicleșug și cu stat, cu 
fapt, răutate ieste. Deci în care parte mă voi uita? Și căriia iertăciune sau 
izbândă să dau sau să iau? Agiunge-i lui, o, Plotune, singur șie și lucrătoriu 
şi izbânditoriu să-şi fie (că cu vreme celea ce din singure faptele rele ochiul 
dreptăţii izbândeşte şi răsplătește, nici voia împotrivnică, nici mâna 
vrăjmășască mai cu asupră a afla poate). Iară pentru leacul ce mă întreabă, îi 
vii spune că altăceva mai mult nu ştiu, fără numai visul carile odânăoară 
dzic să fie visat, precum ieste și precum adevăraţilor onirocriți să cade să-l 
tâlcuiască (că cine spune minciuna, întâi obrazul îşi ruşineadză, iară mai pre 
urmă sufletul îşi ucide). Iară cela ce oaă de vipere bea puii prin pântece cu 
mari chinuri naște, precum și el, giurământurile înghițind, pântecele 
sufletului despicându-i, pre unde nici să gândeşte, pre acolo în ocara a toată 
lumea vor să-l scoață. Aşijderea, a sulemendriţii învățături, carea spre 
înghiţirea oaălor viperii le-au îndreptat, pofta răutăţilor spre vicleşugul şi 
călcarea dreptăţii aducându-l, cele de apoi mai rele decât cele dintâi i-au 
arătat, că când prin spinii şi deasă pădurea visului îmbla, umbra 
necunoștinții îl acoperiia şi soarele adevărului nu-l videa, căci între doaă 
împotrivnice chipuri cu cuvinte împleticite îmbla, umbra minciunilor 
precum lumina dreptăţii va astupa i să părea. Iară când lângă para focului să 
apropie, atuncea la ivala vicleşugurilor sosind, de la pământ până la nuări, 
adecă preste toată lumea cu mari sunete, vestea răutăţii lui au ieșit. Inorogul 
precum în munte înalt șede prin vis i să părea, iară acmu în bună nedejde 
stăruit, unde vicleşugurile lui a agiun ge nu pot, cu lineşte viaţa îşi petrece. 
Pasirea neagră (carea Cor bul ieste) cu neprietiniia în cap a i să pune 


neputând, din mândria sa gios cădzind, la pace să pleacă. lară Hameleonul, 
în groapa carea singur au săpat, într-aceiași singur au cădzut; precum 
odânăoară pre mine fălcilor crocodilului nevinovat mă vândusă, așe acmu 
același crocodil, în fălci ţiindu-l, nu-l înghite, ce-l suge, nu-l amestecă, ce-l 
încolțește. După aceasta, sfârşitul și izbânda dreptăţii în curând să aşteaptă, 
ca ce au sămănat, aceia să se cere, şi ce ş-au aşternut, pre aceia să să culce. 
Iară după aceasta viaţă, fiii răutăţilor, pre carii preste fire şi împotriva a tot 
binele i-au prăsit, spurcat îl vor moşteni, de vreme ce amintrilea firea ca o 
înţeleaptă stâlciu stărp și făr de roadă a fi l-au arătat." Pentru acestea dară, 
acmu agiunge şi la cuvântul nostru să ne întoarcem. Filul, după ce mreajea 
după voie îşi luă, după câteva dzile din munţi sculându-să, în monarhiia 
dobitoacelor, la locul epitropiii sale să dusă, în strajea munţilor și a gârlelor 
pre numai pre Căprioară lăsind (facă cereșştii lucrul spre bine și începăturile 
proaste spre sfârșit bun să le întoarcă) (că decât un muritoriu degetul în apă 
a-şi băga, cel nemuritoriu toată umedzala mării în clipala ochiului a usca 
mai pre lesne-i ieste). Aceştea, aşe cu toţii, cineși cum putură, un chip mai 
ales lucrurilor sale pusară și cineși la ale sale întornându-să, să aședzară. 


Iară toată greutatea lucrului în Inorog și în Corb rămasă. Amândoi, 
unul de altul, a să înfrânge nu numai cu lucrul, ce aseși nici cu gândul nu 
priimia. Corbul în întemeierea sa cea vecinică să bizuia, Inorogul în 
dreptatea sa cea neclătită să sprijeniia și mai vârtos ca acmu de atâta vreme 
cu ispita şi deprinderea din toate dzilele împotriva a toate vrăjile şi 
farmecele Corbului lea curi ca acelea învățase, cât toate nevoinţele în zădar 
şi toate osteninţele în darn îi întorcea. Și încă în vremea vrăjitoriului ace 
luia, nu puţină nedejde avea că de nu va împleti cumva mreajea asupra 
Corbului, asupra lui așeşi nicicum nu o va împleti. De una amândoi să 
temea, și aceia amândoi tare o ascundea, adecă fără veste unul altuia 
farmecele să nu cumva facă, că amintrilea, de ştire luând, energhiile a le 
opri, meșterșugurile a-şi batgiocuri și fără primejdie a să păzi putea. Acestea 
şi ca acestea ei în inimile lor tăvălindu-le și prăvălindu-le, Uleul, cu mari 
rugăminte (cu porunca Corbului poate fi) la Camilopardos mărgând (după 
cum şi Corbul îi scrisese), pentru pacea între dânșii mijlocitoriu să să puie îl 
poftiia, ca doară, prin buni chedzi, lucrul carile mulți l-au ispitit şi a-l 
săvârşi nu l-au putut, el la bun și cuvios sfârșit l-ar aduce, că amintrilea 
vrajba aceasta aşe de va rămânea, fără nici un prepus aievea ieste, dzicea, că 


asupra amânduror monar hiilor cea desăvârșit pieire și prăpădenie 
stăruiește. 


Aceste Uleul dzicând, Camilopardalul de isprăvirea lucrului să să 
apuce să giurui și cu socoteala carea mai gios să va arăta începu. Ce acmu, 
puţintel zăbăvindu-ne, puţintele carile pentru firea și viața aceștii jigănii 
ştim să dzicem. Această jiganie la trup cât cămila ieste de mare, piielea, ca 
cum cu soldzi ar fi, în feliu de feliu pestriță și picată îi ieste, de unde și 
numele, poate fi, Cămilăpardos i s-au alcătuit. Partea denapoi cu pântecele 
în sus ieste râdicată, ca cum ar fi a leului. lară armurile și picioarele 
denainte, cu piept cu tot, decât cum măsura trupului ar pofti, mai sus sint 
râdicate. Grumadzii îi sint sulegedzi şi gingași şi din trupul cel gros şi 
măminos, de ce mărg spre cap, gâtlejul i să supţie. Capul cu a cămilii să 
asamană, şi de mare ca cum ar fi de da-ori cât a strutocamilii de Livia, ochii 
mierâi, în giur îm pregiur, ca cum ar fi cu siurmea văpsiţi și pre lângă 
albuşuri roşii, întorcându-i încoace şi încolea, groznic caută. Îmbletul îi 
ieste de tot schimbat, şi aşeși tuturor dihaniilor, precum celor de uscat, aşe 
celor de apă împotrivă, că nu-și mută pre rând pi cioarele, nici unul după 
altul le duce, ce din partea cea dreaptă, pe amândoaă odată și deosebite, iară 
din partea stângă, câte unul și împreunate, cu îmbe părţile totdeodată 
clătindu-să, din loc în loc să mută, însă la mărs lesne și sprintină ieste. 
Aceasta jiganie macar că dintr-amândoaă monarhiile afară ieste, însă într- 
îmbe părţile la mare cinste şi frică să ţinea (că frica mai pe deasupra și 
dragostea deplin din rădăcini oarecum despărțite ieșind, la acelaşi vârv a 
evlaviii agiung), şi aceasta pentru doaă pricini: una, căci cu toţi vrăjitorii, 
mare şi de multă vreme cunoştinţă având, la multe farmece a o amesteca 
obiciuţi era (precum din învă ţăturile și tâlcurile hrismosurilor lor să 
cunoaște). A doa, căci încă de demult era aședzată ca hrana ei pre an dintr- 
aceste monar hii să să orânduiască, hrana nu atâta de multă, cât era de 
scumpă, căci nu came, iarbă sau altă materie sățioasă, ce sau argint, sau aur, 
de multe ori și diamanturi era (căci între toate jigăniile nu mai acesta 
fărămăturile diiamantului și alte pietri scumpe a amis tui poate). De care 
lucru, şi ea foarte aminte lua, ca nu cumva mai mult aceste monarhii 
stropșindu-să şi cu adese stropșiturile, mai mult slăbind şi sărăcindu-să, 
obrocul ei cel din toate dzilele să scadză. Despre tată, neamul dintr-un 
ostrov să trăgea, unde nişte copaci să nasc, carii într-alt loc în toată lumea 
undeva nu să mai află. Poama copaciului aceluia nu din flori să leagă, ce 


din coajă cură, mai toate jigăniile o mănâncă, însă nu o înghit, ce o 
amestecă. Sămânţă n-are, coajă ca alalte poame n-are, ce miedzul, simburile 
şi peliţa tot într-o formă îi sint. Aceasta așe hirișă dintr-acest ostrov fiind, cu 
ruşine ostrovan, iară cu cinste muntean a să numi şi a să ţinea priimiia. Spre 
alte multe nu mere ce avea, singură din sine - tvn crusmjn mai hiriș să-i fie 
ş-au ales. Iară despre maică, dzicea că din neamul pasirilor ieste, ce lucru 
într-adevăr nu aşe să avea. Că odânăoară unul din corbi, vrând pe maică-sa 
să ia, numai cu împreunarea unii nopţi, iarăși la părinţii săi o înturnase, 
pentru lipsa viderilor vinuind-o, care sămn de hereghie între simențiia lui şi 
până astădzi trăieşte, că precum Camilopardalul, așe fiii lui aşeși în tinereţe 
puterea viderilor slabă le ieste. Şi așe, din corbi scoțind kappa, rămân hiriși 
orbi. Ce pentru firea ei, acmu, destul, la cuvântul nostru să ne întoarcem. 


Acesta, dară, treaba aceasta a mână luând, între Inorog și între Uleu și 
între alalți dulăi, carii acolea să afla, soroc pusă, ca la dzi la sălașurile ei 
adunându-să și dintr-îmbe părţile ce le-ar fi cu şi pătruns de conștiința 
valorii proprii, Mavrocordat prefera însă titulatura - tvn crusmgn (de la 
oracole), asemănătoare, simbolic, cu xaporitvn vintele ascultând, lucrurile 
încotro s-ar pleca să poată înțelege (că amintrilea jiganiia aceasta în 
alcătuirile păcilor vestită era) şi ce mai cu cuviință și mai pe drept i s-ar 
părea, aceia să aleagă (ce coada lăcomiii de scaiul fățărniciii nespurcată şi 
curată a fi lucru peste putinţă ieste). 


Deci după cuvântul dat şi dzua sorocită cu toţii la un loc să 
împreunară. Unde Camilopardalul, dintr-îmbe părţile, toate pre amănuntul 
dacă întrebă şi toate pricinile vrăjbilor dacă înțăleasă, nesăvârşită pizma 
Corbului şi  neînduplecată firea  Inorogului cunoscu (pizma și 
neînduplecarea într-aceasta să deosăbăsc, că pizma merge înainte, iară 
neînduplecarea urmadză). 


Din cele multe, Camilopardalul un cuvânt alegând, dzisă: „Cor bul de 
pizmă părăsindu-să şi Inorogul voii mele înduplecându-să, precum lucrul 
acesta vreo ieșire va afla socotesc. Deci cuvânt ca acesta cu hirograf întărit 
la mână de-m viţi da, de începerea lu crului acestuia mă voiu apuca." La 
aceasta Uleul cu ochii a clipi şi din grumadzi a adii începu, dulăii coada 
între picioare şi ure chile pe spinare a-și ciuli să apucară. După câtăva 
tăcere, cu ochii unul cătră alţii, ca cei în furtușag prinși căutându-şi, precum 


de la epitropul pasirilor pozvolenie ca aceasta să nu fie având răspunsără. 
Iară Inorogul, apucând cuvântul, dzisă: „A lucrului mieu singur eu stăpân îi 
sint și cuvântul mieu din singură voia mea să ţine, pre carile sau a-l da, sau 
a nu-l da, în singură socotea la mea rămâne. De care lucru, dzic, că orice 
Camilopardalul între noi drept ar giudeca, spre aceia învoitoriu și 
priimitoriu sint. Dară voi ce dziceţi, o, priietinilor? Au iarăşi tăvălituri de 
cuvinte a ispiti și după vechiul vostru obiceiu cu şuvăituri vremea a vâna 
poftiți? De aveţi ceva cu socoteală a grăi și cuvânt vrednic de ascultare a 
povesti, acmu în faţa adunării aceştiia, dziceţi." 


lar ei altă ceva a dzice nu putură, fără numai dzuă să să puie poftiră, 
pentru ca mintea Corbului cercând, de le va da pozvole nie ca aceasta să 
întrebe. De această poftă a lor, firea Camilo pardalului oarecum să tulbură 
şi: „Ce poate fi răspunsul și pofta aceasta? — dzisă. Au nu-mi scrie Corbul 
aievea că cu mijlocul vostru orice vom alege, aceia să fie? Și precum toate a 
aşedza şi a alcătui în voia voastră au lăsat, prin câteva cărţi ne însăm 
neadză? Dară acmu ce cuvinte brudii sint acestea? Și ce răspuns dziceți să 
mai aveţi și încă de acmu înainte mintea Corbului să-i cercaţi? Noi în 
lucruri ca acestea am bătrânit, cărora ce rând şi ce orânduială le-ar trebui 
foarte am învăţat. Ce de pre cuvintele voastre vechea dzicătoare să 
adeverește (că cine nu va să fră mânte, toată dzua cerne), ce şi eu fire-ași fi 
vrut ca bătrâneţele în copilărie să mi să întoarcă, şi aşe, cuvinte copilăreşti 
ca aces tea a asculta și la lucruri brudieşti a mă uita să pociu. Iară acmu, în 
vârsta carea mă aflu, nu numai a grai, ce nici a asculta cu vinte bolbăitoare 
nu priimăsc." 


Acestea cuvinte ale Camilopardalului, macar că tare, nu nu mai 
urechile, ce și inimile le pătrundea, însă ei, săltătoare și nestâmpărată inima 
Corbului ştiind, cătră chip ca acela cuvânt apofasisticos să dea nu 
îndrăzniia. Însă iarăşi aceasta faţă a scoate mare frică avea, în ascunsul 
inimii aceasta ţiind, ca, de s-ar tâmpla cumva lucrul deplin şi lăudat a nu să 
isprăvi, nu în Corb, ce într-altul pricina să poate muta. Și aceasta era pricina 
carea cu acest feliu de șuvăituri cuvintele a-și rumăga îi făcea. Acestea 
Inorogul mai mult a să scârșni neputând suferi, dzisă: „O, priietine, Cami 
lopardale, tusăroasă şi sughițoasă răspunsurile jiganiilor acesto ra în divă nu 
prinde, căci doaă pricini sint carile, uscăciunea cuvântului scornindu-le, 
umedzala tusei şi izvorârea flegmei le înmulțește (că tot dobitocul un muget 


ce ştie fireşte îl face, iară dobitocul înțelegătoriu înțelegerea pierdzind, sau 
tusă, sau ge mere, sau alt chip de glas dobitocesc scorneşte), una firea, iară 
alta asupreala firii. Firea, dzic, căci deosăbi de Uleu, alalți toţi dulăi sint, la 
carii fără lătratul în gâtlej şi mușcatul în gură altă nu să află. De care lucru, 
când vor ceva după înţelegere să grăiască, articulul glasului într-altă ceva, 
fără numai în lătrătură şi brehăitură, să deosăbască nu pot. Așijderea alta, 
asupreala firii, dzic, căci neamul dulăilor când ceva năcaz, asupreală sau 
altă oarecare pătimire peste voie li să tâmplă, atuncea nu numai cuvântul 
tocmit, ce şi lătratul nealcătuit uitând, de scâncitură să apucă și de 
schilălăitură că ce suspinul cu lacrămile la cei în doaă picioare și fără pene 
(adecă la dobitoacele platoniceșşti), aceia scâncetura și schilălăitura la dulăi 
ieste. Cătră acestea, a triia şi altă pricină a să adaoge s-ar putea, căriia 
singur eu mar tur neminciunos a-i fi a dzice voi îndrăzni. Carea în doaă 
părţi să împarte, una în stăpân, iar alta în stăpânit. În stăpân, dzic, că singuri 
din sine stăpâni lucrului de ar fi, ori spre ce mai de folos și mai bine ar 
alege, spre aceia voia şi cuvântul ş-ar da. În stăpânit, dzic, că ei supt a altora 
stăpânire și voie supuși fiind, nu ce lor, ce ce celui ce-i stăpâneşte place, 
aceia le caută a dzice și a face (că când suflă stăpânul, atuncea răsuflă 
stăpânitul şi în cuvintele slugii duhul domnului lucreadză). De care lucru, so 
cotesc că precum cea multă vreme cu acest feliu de îngăimele au trecut și 
spre toate răbdare neclătită am avut, aşe şi de acmu înainte încă puţină 
îngăduință să avem, ca o dzi puindu-și şi aces tea aporii a-şi dezlega să 
poată și cu acesta chip toată lătrătura și scâncitura sfârşitul să-şi ia." 


După aceste a Inorogului cuvinte, Camilopardalul, oarece mâniia 
potolindu-și (carea atuncea de nu şi era zugrăvită, iară mai pre urmă în 
zugrăvită să să fie întors vremea au dovedit-o), soroc în 20 ani pusără, ca 
chiarul răspuns de la Corb luând, adevăratul cuvânt a-și da să poată. 
Aședară, într-acea dată cu atâta voroava încheindu-să și cu toții împreună 
ieşind, cineşi la ale sale să dusără. 


Partea a 12-ecea 


Iară după ce cineşi la locurile sale să întoarsără, dulăii cătră Corb carte 
într-acesta chip scrisără:„Uleul și toţi dulăii Corbului, stăpânului milostiv, 
cu plecate capete, sănătate! După ce încă de demult, după a domnului no 
stru poruncă, în tot chipul am nevoit, ca doară pre vrăjmașul Inorog după a 
noastră voie a aduce am fi putut (carii nevoinţe și ceriul şi pământul marturi 
ne sint), numai de vreme ce vrăjile nu ne-au slujit, mrejile nu l-au ţinut, 
laţurile nu l-au oprit, seciu rile nu l-au încuiat și tot feliul de măiestrii a-l 
domoli nu l-au putut, de mare nevoie, nu ce-am vrut, ce ce-am putut ne-au 
căutat a face. Și mai vârtos de la trimisul Uleu înștiințându-ne, precum spre 
aceasta şi voia domnului nostru să să fie plecat (că pasirile rumpătoare, 
când carne proaspătă a câștiga nu pot, prin stârvuri şi prin împuţiciuni 
foamea a-şi domoli obiciuite sint). De care lucru noi vădzind că din dzi în 
dzi a norocului nostru căldură să răceşte și oarecum a impotrivnicului să 
încăldzește, am socotit ca să nu aşteptăm până de tot răceala ei ne va cu 
prinde și toate mădularele ne amurţi, ce cu un ceas mai înainte, cu blândeţe 
priimind-o, împotrivă să nu-i stăm (că norocul ple care, iară nu asprime 
priimeşte). Așijderea, de multe ori s-au vădzut (că trestiia, după vânt 
plecându-să, să îndoiește și iarăşi să scoală, iară bradul, împotrivă puindu- 
să, din rădăcină să prăvălește, cu a căruia răsturnare, cele de prin pregiur 
mlădiţe şi zmicele, stropşindu-să, cu pământul să amestecă). De care lucru, 
cu tot sfatul împreună pre Camilopardalul am rugat ca, în mijlocul nostru 
puindu-să, cea dorită pace între domnul nostru și între vrăjmașul Inorog să 
alcătuiască. Ce Camilopardalul, macar că osteneala aceasta a priimi s-au 
arătat, însă de la noi hirograf ca acela au cerșut, carile alegerea lui, oricum 
ar fi, să întărească şi să adeverească. Ce noi, pozvolenie ca aceasta de la 
domnul no stru neavând, altăceva mai mult a-i răspunde n-am avut, fără nu 
mai cât soroc am cerșut, ca pentru acestea domnului nostru în ştire să 
facem. Deci acmu, iată, până în 20 ani soroc avem, în carii după pofta și 
plăcerea domnului nostru aievea răspuns să avem ne rugăm. lară noi în 
toată slujba gata și neobosiți vom fi." La aceasta a dulăilor scrisoare, Corbul 
într-acesta chip răspunsă:,„Cu mila a cereascului Vultur, Corbul, mai-marele 
epitrop a monarhii tuturor pasirilor, Uleului și dulăilor, carii în munţi să 
află, sănătate! Cartea carea ne-aţi scris am luat-o, celea ce ne scrieţi, înțeles- 
am. La carile mai mult altăceva a vă răspunde nu avem, fără cât, iată că, 


având aicea lângă noi pre Biholul de Cina, cum mai curând într-acea parte îl 
trimasăm, căruia toată plini rea puterii i-am dat, ca și el împreună cu 
priietinul nostru, Cami lopardalul, orice mai de folosul nostru ar cunoaşte, 
aceia să facă (Biholul de Cina la trup ieste negru, la cap alb, la picioare pag, 
la coamă comos, ca caii de Schitiia, la isteciune din vulpe nu rămânea. Iară 
hirișiia cea mai chiară îi ieste totdeauna a răgi și nepărăsit a mugi)." 


Deci după sosirea Biholului, la lăcașul Camilopardalului, iarăşi de 
iznoavă adunare mare să făcu, unde Camilopardalul un prolog ca acesta 
făcu: „Duhurile a toată jiganie, o, priietinilor, în doaă chipuri fac clătirea 
lor: una iute şi netocmită, care naște vrajba şi mâniia, iară alta moale şi 
tocmită, carea lineştea începând, dra gostea între dânsele-și scornește, 
înmulţeşte și netulburată o păzeşte. Așijderea, de multe ori dintr-acea iute și 
netocmită a duhurilor răpegiune, muritorii, răpiți fiind, din carile ca dintr-o 
ameţală trezindu-să, şi ca dintr-un spăriiat şi tulburat vis deştep tându-se, 
spre odihnă și lineşte a să întoarce să nevoiesc, ca ce lor obosite şi oarecum 
înădușite duhuri odihnă și răpaos să dea. De care lucru, în clătiri ca acestea 
mai cu de-adins doaă sint de socotit: una, că ţenchiul odihnii carile, unde și 
când va să fie mai denainte şi așeși din începutul clătirii să-l însămnedze. 
Alta, că, până la însămnatul ţenchiu va sosi, macar cum cevași lenevirii loc 
să nu dea, ce toate mijlocele și împregiurstările foarte cu mare osirdie să să 
păzască şi dintr-îmbe părţile să să păzască. Că du hurile muritorilor 
asemenea sint vânturilor clătitului aier, carile și plăcut, și împotrivă a sufla 
pot. Inimile corăbiii pre ne stătătoare lucrurile tâmplărilor ca pre umerile 
mărilor plutesc, sfârşitul lucrurilor liman, întrarea la liman, aflarea lineştii şi 
scăparea din furtună ieste. Deci precum adese s-au vădzut că cu nepaza 
cârmaciului și cu lenevirea corăbierilor, acmu în sinul limanului întrați 
fiind, aceia pat, de carea între groznice undele valurilor au scăpat. Într- 
acesta chip și lucrurile voastre, ca un vas de multe valuri și din multe părți 
izbit şi strânciunat, acmu la limanul adăpostirii şi la lineştea odihnirii să fie 
agiuns socotesc. Cea mai multă primejdie, precum să vede, au trecut. 
Rămas-au acmu ca în adăpost, pentru paza vivorului, fierul să să arunce, 
pândzele să să învălească, funele să să întărească şi vasul, cu nerumpte 
odgoane, la margine legându-să, să să sprijenească, ca nu cândailea, despre 
uscat vivorul duhurilor fără veste scomin du-să, iarăși mările odată 
călătorite şi valurile mai denainte tre cute a le poftori să silească, unde de nu 
cea de tot prăpădenie, însă cea mai rea decât cea dintâi primejdie, poate să 


să tâmple. lată, deoparte, Inorogul singur cârmaciu, singur vasul voii sale 
încotro ar pofti a-l porni ştie și poate, carile, în liman întrând, cu ce odgon și 
la ce stâncă vasul s-ar lega, singur din sine voii și alegerii noastre au lăsat. 
Deci despre aceasta parte fără prepus sint că în adăpostul odihnii vasul 
inimii sale, fără nici o primejdie, cu groase odgoane, cu tari funi și la 
credincioase locuri să va lega, unde, neclătit rămâind, vivor cât de repede, 
furtună cât de mare și holbură cât de năprasnă a-l mai urni nu va putea (că 
mai pre lesne ieste vântului o mie de odgoane a rumpe și o mie de fiiară a 
smulge, decât sufletului cinstei purtătoriu din cuvântul dat a să întoarce). 
Acmu, dară, lucrul rămâne că, de vreme ce vasul Cor bului prin epitropie 
ieste să să chivernisască, carile dintre voi ar fi acela carile voie slobodă şi 
toată puterea să aibă ca la locul ce vom cunoaşte noi că-i mai de credinţă, 
cu funea carea vom dzice că-i mai tare și cu fierul carile vom pricepe că-i 
mai de nedejde, acolo și cu acelea să să lege și să să priponească. Deci 
carile epitro piia navarhului ar avea să mi să arete, ca cu acela cuvintele 
obştindu-mi, celea ce spre sfârșitul lucrului ar căuta să vorovască." La 
aceste a Camilopardalului cuvinte, Uleul arăta precum lui nu numai 
piiedecele în picioare, ce și gârlița în grumadzi i s-au pus, de vreme ce 
Corbul scrie precum tot lucrul pre sama Biho lului au lăsat. Dulăii acmu 
nici lătra, nici scânciia, ce ca cei ce mușcă pe furiș, numai din semne să 
cuciriia, să muşce locul mâna nu le da, să latre iarăşi socotiia că adese și de 
multe ori lătrând, acmu a tuturor urechile de lătrăturile lor să să fie deprins 
(că minciuna adese grăită şi adevărul grăit în minciună îl preface). Aceştea 
tăcând, Biholul într-acesta chip a răgi începu: „Între noi cineva, o, 
Camilopardale, hiriș și cu deplină putere epitrop Corbului nu ieste, nici 
cineva pozvolenie ca aceia are, carile ce ar lega să fie legat și ce ar dezlega, 
să fie dezlegat, fără numai a îmbe părţilor pofte ascultând, cuvintelor 
giudecători, dreptăţii alegători şi asupra celui de obşte folos sfătuitori și 
îndemnători să fim. Nici aşi socoti cu cale a fi lucrul acesta supt 
siloghismurile aristotelești și sentenţiile platoniceşti să cadză, nici până într- 
atâta de adânc scociorât ar trebui, ce numai inimile acmu plecate cu un chip 
mai pre iuşor să le alcătuim (că funele socote lii mai mult decât ce vremea 
poftește, întindzându-să, și destin dzându-să, din socoteală, socoteală naște 
şi din cuvânt, cuvânt izbucnește, şi aşe, cele vechi trecând, altele noaă, ca în 
roată, să întorc). Ce de ieste lucrul vrăjbii în pace să să săvârşască, ei în de 
iei voroavele şi poftile să-și arete, iară noi, cele cu cuviință din cele cu 
necuviință alegând, după dreptate să giudecăm. Spre carea, de vor vrea a să 


odihni, bine, iară de nu, voia lor în mâna lor ieste şi precum le va fi pofta, 
aşe facă." 


Camilopardalul, cunoscând că socoteala Biholului spulbărat, iar nu 
întemeiat lucru ieste să facă (căci răutatea Corbului po căinţă nu ştie), foarte 
să mânie și într-acesta chip răspunsă: „De vreme ce socoteala lor au fost, o, 
priietine, pentru ca numai între dânșii să să vorovască, alt loc de împreunare 
să-și fie căutat. Iară de au fost (precum Corbul, scriindu-ne, să roagă) lucrul 
acesta, cu mijlociia noastră să să caute, chipul al triilea, adecă adevărat 
epitropul Corbului, de faţă a fi ar fi trebuit, carile noi ce vom giudeca, ca 
cum singur Corbul ar fi, sau astădzi priimitoriu, sau astădzi nepriimitoriu 
giudecăţii noastre să să arete. Ce acmu aievea ieste că şi acestea ispite sint 
și apă în piă bătută. Însă ispită ca aceasta printr-un alt chip, lor asemenea, 
iar nu prin mine, să o facă, căci nu mai puţin pentru a altora decât pentru a 
mea cinste port grijă, şi inima carea voia în mâna mea ş-au pus, precum 
pentru a mea, aşe pentru a lui, a sta mi să cade." Și aşe, Camilopardalul, de 
mânie aprins, sculându-să, dintre dânșii ieşi. lară după ieșirea 
Camilopardalului din adunare, cu toţii tul burată firea-i vădzind, într-o 
întristare cu tăcere amestecată întrară. Și mai vârtos Inorogul cunoscând că 
din toate părţile și în voroavă, și în faptă vicleşugul nu lipsiia, ales că 
Corbul, macar că toată pozvoleniia Biholului dedese, însă Biholul, 
nestătătoare socoteala Corbului ştiind, supt darea cuvântului să să lege nu 
vrea. Dulăii, așeşi din-ceput, spre isprăvirea lucrului cu piatra la deal siliia, 
de vreme ce toată cinstea şi agonosita lor în vânători și vrăjituri ca acela să 
sprijeniia. 


Uleul, macar că într-adevăr spre săvârşirea lucrului tare năzuia, însă 
slujba aceasta supt titulul numelui lui plineala să ia poftiia, care lucru 
vădzind că Corbul Biholului l-au orânduit, oarecum căldura cu răceala 
amesteca şi, precum la dânsul vreo putere nu ieste dzicând, tot lucrul asupra 
Biholului arunca. Cami lopardalul, aşijderea, singur numai schiptrul 
giudecătoriii nedej duind, apoi pre Bihol giudecătoriu, iar nu epitrop a să 
numi audzind, pricini, macar că adevărate, însă nu fără venin ameste cate, 
arunca şi lucrul oarecum mai greu decât era a-l arăta siliia. Inorogul a 
tuturor, precum cuvintele, aşe chipurile bine so cotind, de pre semnele ce la 
ivală videa, adevărat cunoştea că toată greuimea lucrului nu atâta în sine, 
pre cât în lăcomiia titu lului giudecătoriii rămăsese. De care lucru, într- 


acesta chip le vorovi: „Această a noastră vrajbă nu proaspătă, ce precum am 
dzice de veche acmu împuţită ieste, pre carea încă de la părinţi, ca datoriia, 
rea moștenire preste voie și ca cu mânule ciunte am apucat-o. Aceasta, dară, 
atâtea rădăcini în toate părţile, în lat, lung și adânc aruncate având, nu ieste 
cu divă, de să arată aşe de cu greu a să dezrădăcina (că vrajba neprietiniii ca 
piatra cu var lucrată până în 40 de ani tot fiierbe). Ce cât despre a mea parte 
ar fi, precum pururea și în răbdare și în așteptare gata am fost, și de acmu 
înainte încă câtăva vreme loc îngăduinţii a da nu mă voi feri. Și pentru ca 
pricina rămânerii vrăjbii eu a fi să nu mă arăt, încă un sfat am a vă sfătui, 
pre carile, audzindu-l, de va fi plăcut, noi în de noi lucrul la săvârşit a duce 
să putem socotesc. Iară de nu, fietecarile la punctul său cel dintâi a să 
întoarce cu voia sa să slujeşte. Sfatul mieu, dară, ieste acesta: întâiaşi dată 
Camilopardalului pentru ostenința carea până acmu în treaba noastră au 
făcut, precum să cade, mulțemită prietineşte să-i facem. După aceasta, la alt 
loc undeva, de iznoavă să ne împreunăm, unde ce cu nevoie şi ce pre lesne 
în lucrurile noa stre ar fi să înţelegem. De ciia, carile mai aspre ar rămânea, 
de acelea pre Camilopardal să înştiințăm, ca cu mijlocirea şi socoteala lui şi 
acelea aședzindu-să, ca pre un martur și întăritoriu aşe dzimânturilor noastre 
să-l punem". 


Sfatul acesta Uleului plăcu, Biholul nu-l lepădă, dulăii încă pentru 
bunătatea sfatului cu capetele plecând sămnul primirii arătară. Ce nice 
sfatul Inorogului de îngemănarea gândului lip sit era, întâi că, vădzind 
Inorogul pre Camilopardal precum asu pra celorlalți oarecum s-au mâniiat, 
ca şi mai mult asupră-le să-l pornească siliia, ca doară pentru mâniie, ar uita 
lăcomiia și în fierbânteala singelui cuvântul dreptăţii ar grăi (că nu puţin pre 
pus era ca nu cumva cu aceasta pricină obrocul Camilopadalului de la Corb 
să să fie adaos, care lucru s-au și tâmplat, precum mai gios să va dzice). A 
doa, ca doară ar putea cunoaște la ce săvârşit bate a lor socoteală, ce ar avea 
de la dânsul să ceară și în ce feliu ar pofti să să aședze acea neîncălzită între 
dânșii răceală. 


Aşedară, cu toţii împreună sculându-să, a doa dzi într-alt loc să 
împreunară, unde întâi Uleul într-acesta chip voroavă făcu: „Eu, o, 
priietinilor, unde nedejduiam că mai mult folos şi agiu torință spre a 
lucrului isprăvire vom avea, acolea semne împo trivnice şi cuvinte cu 
zgrăbunţi de gheaţă amestecate vădzuiu (însă pentru aceasta, într-această 


dată mai mult voroavă a face nu pociu). De care lucru, după a Inorogului 
întreagă sfătuire, ale altora în chip de prorocii paradigmate într-o parte 
lăsind, acmu între noi cu line suflete și împăcate inimi, ce greu și ce iuşor 
înainte ne-ar ieşi, cu osirdie să cercăm, ca așe, după a lucrului trebuinţă, 
într-o parte lăsindu-ne, spre ce cinsteş și cu cuviinţă ar fi să ne alcătuim." 


Atuncea,  Inorogul, vădzind că boldurile Uleului în piielea 
Camilopardalului împung, dzisă: „Eu încă, o, priietine, mult m-am mierat 
că chipul pre carile singuri voi de cinstit şi de drept l-aţi ales, acela acmu 
între miiere amestecă fiiere, şi foarte rău îmi pare, căci pricina mai dintr- 
adânc a cunoaște nu pociu (că pricina cunoscută fiind, oricât de aspră ar fi, 
vreun leac spre netedzirea ei să nu să afle nu poate)." 


Biholul dzisă: „(Ucenicii Epithimiii supt dascalul Pleonexiii să supun), 
ce acmu vremea acestor provlimate nefiind, la ale noastre enthimemate să 
ne întoarcem. Inorogul într-o parte, Corbul într-altă parte trage, iară 
dreptatea pre calea sa va merge. Ce acmu întâi trebuie să ştim pofta 
Inorogului de la Corb, ce şi carea ar fi." Inorogul dzisă: „Eu, o, priietinilor, 
ceva greu şi fără cale de la Corb nu poftesc, fără numai el singur în sine 
socotindu-să, ce va afla strâmb să îndreptedze, și ce dreptatea pofteşte, să 
poftească și să învoiască. Acmu, dară, asemenea și eu a ști ași pofti de la 
mine Corbul ce ar cere." 


Uleul dzisă: „Corbul de la tine altăceva nu pofteşte, fără nu mai 
prieteșug și dragoste adevărată." 


Inorogul răspunsă: „De vreme ce el prieteşug și dragoste adevărată 
poftește, iată că și lui ca aceleași a ne da i să cade (că toată pofta bună cu 
binele cătră altul a să obşti pofteşte). Însă de pre ce vom într-adevărat a 
cunoaște putea, că unul cătră altul aceiaşi cerere şi dare plineşte (că voile de 
bine voitoare din cuvânt încep și fără zăbavă în faptă sfârşesc). Deci, cât 
despre a mea parte ar fi, părăsind vrăjmășiia neprietiniii, îndată toată 
giuruința şi plinesc (că nici mai mult ceva Corbul de la mine are a pofti). 
Care lucru, Corbului deplin a-i sluji nu poate, de vreme ce eu, deosăbi de 
aceasta, asupra lui și alt feliu de dreptate pre cum să fiu având în toată 
lumea ştiut ieste. De care lucru, atun cea numai să va dovedi precum 
adevărat din vrăjmăşie întor cându-să, spre dragoste să fie purces, când 
strâmbătatea lăsind, dreptatea a lucra va începe. Așijderea, împotrivă lucrul 


ieste de socotit, că Corbului despre mine pace dându-i-să, îndată toată 
odihna îşi agonisește, carea la mine nu ieste așe, căci sint și altele carile 
neodihna îmi pricinesc, și acelea toate de nu să vor spre odihnă alcătui, nici 
eu de tot a mă aședza şi a mă odihni pociu (că prieteșugul adevărat ieste de 
bunăvoie închisoarea su fletului în trupul strein și pătimirile streine ca pre 
ale sale a le suferi). Însă nici cu socoteala întreagă să poate numi acela 
carile, focul aţiţind, cu ochii în fum să stea, că macar că focul spre trebuință 
să aţițţă, însă mai denainte a socoti trebuie ca fumu lui loc de răzsuflare 
dându-să, celuia ce-l aprinde înădușală să nu facă. Deci de vă ieste 
socoteala ca aceasta dragoste deplină și adevărată să să facă, întâi toate 
peristasele să să cerce şi aflându-să precum să cade să să aşedze şi 
aşedzindu-să cinsteş să să păzască." 


Biholul dzisă: „Ce şi carile pot fi acele ţircumstanţii?" Inorogul dzisă: 
„După a mea socoteala, sint acestea: Întâi: împuţite ranele vrăjmăşiii, cu 
mehlemul adevăratei dra goste ungându-să, să să tămăduiască și toate 
asuprelele din tr-îmbe părţile, ca cum nici n-ar fi fost, să nu să mai 
pomeneas că (că pomenirea asuprelelor înnoiesc și ijdărăsc neprietiniia). A 
doa: pentru cele viitoare lovituri bună pază, ca de vor şi vini, a lovi să nu 
poată, iară de vor şi lovi, a răni putere să nu aibă (că ce s-au tâmplat o dată, 
să poate tâmpla şi de altă dată). A triia: vrăjmășiia nu numai din gură să să 
părăsască, ce de odată cu cuvântul și ciniile răutăţii din mâni să să lepede, 
ispitele să să părăsască, uşile și ferestrile simțţirilor, despre tot aburul şi 
vântul tulburării astupându-să, tare să să păzască, ca nu cândai nepriimitorii 
bunului acestuia lucru, vreme şi loc aflând, în casa lineştii oaspele tulburării 
să poată băga (că vântul răutăţii şi a vicleşugului atâta de supțire ieste, cât 
nu numai prin găuricea urechii destupate, ce și prin inima supt lăcata 
socotelii încuiată a răzbate poate). 


A patra şi cea mai de treabă ieste ca toată dreptatea să să plinească, 
pentru ca nu cumva, unul despre altul în pagubă rămâind, mosorâtura aceii 
lovituri durerile vechi în minte să aducă (că paguba avuţiii la muritori din 
rădăcina sufletului a fi să socotește, pentru aceia, precum averea din suflet 
să fie să dzice şi la cei mai mulţi aşe să crede). Deci cu bună osirdie să 
căutăm trebuie, ca cine supt pagubă ieste și carile pricina aceii păgubiri să 
fie fost să aflăm, de ciia, cu cumpăna dreptății cumpănindu-să, fietecăruia 
partea ce i s-ar cădea, dreaptă împăr ţală să i să facă. Nici dzic, o, 


priietinilor, pagube ca acela să să pomenească, carile unul în pizma altuia 
pre la vrăjitori şi pre la vânători ar fi pierdut, ce ca celea carile tirănește 
streinele pră dând, ca cum ale sale ar fi, le ţine și fără nici o pravilă a 
dreptăţii le stăpâneşte." 


Uleul dzisă: „Adevărat că precum în multe dreptate ai și noaă și altora 
știut ieste. Însă am pofti ca şi acmu de la tine să aud zim, ce ar fi acea 
dreptate şi cum s-ar putea plini?" Inorogul dzisă:, Întâi: birlogul carile de 
moșie ne ieste și până acmu de câteva ori Corbul tirăneşte cu siloghismurile 
sale, unora şi altora l-au dat, de acmu înainte aceasta să nu mai adaogă a 
face. A doa: în monarhiia dobitoacelor pasirile amestec să nu aibă, nici 
pliscul Corbului de piielea Boului să să mai atingă. A triia: toate cuiburile 
Corbului, carile mai denainte de acesta epitrop pasirilor au fost, Corbul de 
acmu într-însele nici să să oaă, nici pui să scoaţă, nici altor pasiri să le dea, 
ce după dreptate, puilor Corbului carii săraci de părinte au rămas, înapoi să 
să întoarcă. A patra: penele, aripile și toţi fulgii și tuleiele Corbului tre cut, 
Corbul de acmu între penele sale să nu le amestece, ce moștenitorilor înapoi 
să le dea. Căci penele Corbului trecut dintr-acestui de acmu foarte bine să 
Cunosc, că aceluia sint cu doaă feţe, pe de o parte negre ca a Corbului, iar pe 
alta pestriţe ca de pajoră şi sure ca de vultur. 


Acestea, dară, Corbul cu fapta plinind, o, priietinilor, precum spre 
adevărata dragoste s-au întors voi putea cunoaște. Iară amintrile, macar cum 
a mă încredința nu voi putea (că giuruinţele cuvintelor fără plineala 
lucrurilor, ca oaăle fără plod și ca să minţele fără roadă sint)." 


Biholul, macar că toată puterea și pozvoleniia epitropiii avea, însă 
pentru neîncredințarea în lesne a să muta socoteala Corbu lui, din sine 
asupra lucrului apofasin să facă nu îndrăzniia. De care lucru, vremea 
cumpărând (că Biholul precum la căldură, aşe la frig din fire nesuferitoriu 
ieste), într-acesta chip răspunsă:,, oate poftele tale drepte și pe cale sint, şi 
aşe, s-ar cădea ca toată dreptatea să să plinească. Însă pentru tuleile 
Corbului tre cut din gura Corbului acestuia, cu giurământ asupra numelui 
Vul turului ceresc am audzit, precum nici vreodată să nu le fie luat, nici 
acmu la dânsul să să afle. De carea, macar că cu toţii bine ştim că adevărul 
nu grăiește, însă noi ca priietini a îmbe părților nevoitori vom fi, ca nici el 
de minciună să să ruşinedze, nici dreptatea ta acoperită și călcată să rămâie. 


Și de vreme ce poftele ce sint acmu cum să cade am înţeles și lucrul până la 
atâta au sosit, încă puţină vreme îngăduitoriu să fii cu toţii te poftim și 
acestea toate de nu să vor face, încă mai cu multul decât ai poftit, atuncea 
amăgeala despre mine să o ţii." 


Aşedară, cu atâta cuvintele și voroavele între dânşii puindu-se și cu 
lucrul a le săvârşi rămâind, cineșşi la ale sale să dusără. Iară Biholul cătră 
Corb carte într-acesta chip scrisă:,„Biholul Cinei, Corbului Dealurilor, 
sănătate! Pentru pricina între tine și între Inorog, pre carea ca să o caut și să 
o isprăvăsc tare m-ai rugat şi în ori în ce chip o voi alege, aşe să şi fac, voie 
slobodă mi-ai dat, iată, cu puţine cuvinte vei şti că lucrul la aceas ta au 
vinit, ori din tuleiele Corbului trecut, ori dintr-ale tale în tot anul Inorogului 
patru mii de tuleie să dai, adecă în toate trii lunele câte o mie, și tuleiele să 
nu fie negre de pe spate, ce albe, de pre supt pântece zmulte. Din toate 
cuiburile, câte Corbul tre cut au avut şi acmu în monarhiia pasirilor să află, 
a triia parte în puterea și oblăduirea Inorogului să să dea, căci acestora 
adevărat şi drept moştenitoriu a fi să cade. Apoi, pre piielea Bou lui clonţul 
tău să nu mai îmble, nici în monarhiia dobitoacelor să te măi amesteci. 
Acestea noi am ales (macar că cu toții știm că mai multă și mai mare parte 
dreptatea lui ar pofti). Aceasta de folosul obștii şi de odihna ta a fi sfătuim. 
Deci într-acesta chip cu dânsul prieteșugul a lega de vii vrea, chiar şi 
adevărat, spre întăritura aşedzimântului răspuns să ne dai, ca, împreună cu 
Camilopardalul și cu alţii ai tăi carii aicea să află, cuvânt stătătoriu să dăm 
şi să luăm. Și altă mai mult lucrul a cerca și a zbate nu mai ispiti (că leneşul 
mai mult aleargă şi scumpul mai mult păgubește)." 


Corbul, de acestea înțelegând, cum mai curând înapoi răspuns ca 
acesta trimasă: „Pentru câte mi-ai scris, foarte bine am înţeles. Deci vii şti 
că acestea toate, cu toată inima priimindu-le, le întăresc și le adeveresc şi, 
după al vostru aședzimânt, cu fapta a le plini nevoitori vom fi. Numai și eu 
aceasta deosăbit poftesc, ca tuleiele carile pre an voi da, nu supt numele 
dăriii, ce supt chipul darului să fie. Pentru cuiburi, așijderea, vreo scrisoare 
la mijloc să nu să facă, pentru ca să nu să înțăleagă că doară vreodânăoară 
supt mâna noastră fiind, acmu de supt mâna noa stră au ieşit." 


Ca acestea Corbul și cătră Camilopardal scrisă și pre amândoi tare îi 
ruga ca, foarte nevoitori fiind, să nu cumva lucrul neisprăvit să rămâie, 


pentru carea har şi mare prieteșug de la dânşii va cunoaște, a căruia 
mulțămită și răsplătire fără zăbavă și pre larg o va face. 


Răspuns ca acesta Biholul luând, împreună cu Uleul la Cami lopardal 
să dusără, pre carile, în multe feliuri rugându-l (căci precum mai sus s-au 
pomenit, la adunarea dintâi mâniindu-să, de lucru mai să părăsisă), îl poftiia 
ca pre Inorog să poftească şi să-l îndemne ca celea că la mijloc să pun să 
priimască. Deci Cam ilopardalul, de o parte adaogerea obrocului vădzind 
(căci aceas ta încă de demult i să giuruisă), iară de altă parte, plecată rugă 
mintea lor înduplecându-l, pre Inorog la sine chemând, întâi pre taină, iar 
apoi şi la ivală, cu multe chipuri şi tropuri ritoricești pacea lăudă, iară vrajba 
huli (că ritorii mai multă materie de dzis decât în lauda păcii și în hula 
vrăjbii a afla nu pot), apoi inima Inorogului cu alte feliuri de dulci voroave 
şi giuruințe a domoli începu, până mai pre urmă, la deșchiderea cuvântului 
viind, Cor bul din mândriia lui la cât s-au lăsat îi spunea și precum atâta 
dare pre an să dea priimeşte îi dzicea. Așijderea, crescând dra gostea, 
precum și darurile vor crește îi giuruia. „De ciia, de socotești, dzice, căci 
sint priietin, cuvântul şi sfatul priietinului tău ascultând, acestea de această 
dată de la Corb, priimește. Aces tea făcând, pare-mi-să că nu vii greşi." 
Aședară, de o parte Camilopardalul, de alta Biholul și cu Uleul îl ruga. 
Inorogul încă, pre o parte, de viață primejdioasă supărat şi săturat fiind, iar 
pre altă parte, îndemnarea și pofta priieti nilor a călca neputând, pre 
pomenitele condiţii aședzimântul păcii priimi. 


După aceia, cu toţii de acolea sculându-să, iarăși la lăcașul Bivolului să 
dusără, unde toţi dulăii, ogarii, coteii, împreună cu Uleul adunându-să, pre 
cinstea numelui și pre credinţa cuvân tului legământul păcii aședzară (căci 
pre numele Vulturului ceresc a să lega amândoi nu priimiră) (de vreme ce 
cine a sa cinste nu păzeşte, a celor cerești de abiia va cunoaște). Apoi cu 
toţii scu lându-să, cu capetele plecate, copitele Inorogului săruta. Ino rogul 
încăși îmbrăţâșându-i, precum i-ar săruta și sămn de pace le-ar arăta, cu 
cinste îi priimia. 


Și aşe, într-acesta chip vrajba de 1.700 de ani între Corb și între Inorog 
sfârşitul își luă. 


Iară toată cuprinderea istoriii aceştiia aceasta ieste: că Vul turul și Leul 
de puternici împărați vrând să să slăvască, muştele îi batgiocuriră, Vidra cu 


neştiinţa în fericire petrecând, cu sfatul, fără vreme, cine să fie o pricepură 
şi dintr-amândoaă monarhiile o izgoniră, pre jiganiile şi pasirile viclene 
Liliiacul le batgiocuri, Cămila, coarne cercând, ș-au pierdut și urechile, 
Corbul, în doaă monarhii să stăpânească vrând, supt cea pre an dare mai- 
micu lui său s-au legat. Și precum toate sfârșitul său au, aşe şi dreptatea, 
vremea, locul, puterea și biruinţa sa își află. 


Iarăşi cătră cititoriu 


Aminte, cinstitule, îmi aduc că în rădăcina cărţii am fost giuruit, 
precum scara a numerelor şi cuvintelor streine tâlcuitoare, la sfârşit, iară a 
numerelor pasirilor şi dobitoacelor și alalte supt alte numere supusă 
dezvălitoare la început vom pune. Ce după greşală mutând socoteala (că şi 
de pe aceasta sămnul slăbiciunii noastre vii putea cunoaşte), mutat-am şi 
scările şi pre una în locul alţiia am aședzat. Cătră aceasta, macar că 
dezvălirea numerelor aievea giuruim, însă, de betejirea inimilor foarte 
ferindu-ne, dezvălind, le acoperim, şi acoperindu-le, le dezvălim, precum 
semnele arithmeticăi destul te vor învăţa, în carile, puţin ostenindu-te, ce vii 
cerca vii afla, şi a noastră până într-atâta fereală de nu vii lăuda, încailea nu 
vii de tot defăima, pentru carea toată bună vrerea în măsurata-ţi înțelepciune 
lăsăm. la aminte că scara aceasta nu după rândul azbuchelor, ce după 
numărul fețelor îmblă. 


Scara a numerelor şi cuvintelor streine tâlcuitoare 


Zidirea Vavilonului 

Începătura răutăților 
Semiramis 

Pofta izbândirii strâmbe 
Raiul spândzurat 

Fericirea nestăruitoare. 


Evfrathul 
Nesaţiul lăcomiii 
Leul 
Partea moldovenească 
Vulturul 
Partea muntenească 
Jiganie 
Tot neamul moldovenesc 
Pardosul 
10.50.20.400.30 (lorgaki vornicul) 
Ursul 
2.1.200.8.30.10.5.2.70.100.50.8.20.400.30 (Vasilie vornicul) 
Lupul 
2.70.3.4.1.50.600.1.300.40.1.50.400.30 (Bogdan hatmanul) 
Vulpea 


10.30.10.5.200.300.2.30.50.8.20.400.30. (Ilie stolnicul) 

Ciacalul 
40.1.20.200.400.300.400.200.5.100 (Maxut ușer) 

Mâţa Sălbatecă 
10.30.10.5.20.1.300.1.20.400.7.8.50.70 (Ilie Cantacuzino) 

Pasire 
Tot neamul muntenesc. 

Brehnacea 
20.800.200.300.1.50.300.8.50.200.300.70.30.50.8.20.400.30 
(Costantin stolnicul) 

Șoimul 
9.70.40.1.8070.200.300.5.30.50.8.20.400.30 (Toma postelnicul) 

Uleul 


200.300.5.500.1.50.80.1.600.1.100.50.8.20.400.30 (Ştefan paharnicul) 
Cucunoz 

40.8.600.1.8.200.80.1.300.1.100 (Mihai spatar) 
Coruiul 

100.1.4.400.20.1.50.400.30 (Răducanul) 
Hârăţul 

100.1.4.400.30.3.70.30.5.200.20.400.30 (Radul Golescul) 
Bălăbanul 

200.5.100.2.1.50.20.1.300.1.20.400.7.8.50.70 (Șerban Catacuzino) 
Blendăul 

200.5.100.2.1.50.30.70.3.70.500.5.300.400.30 (Șerban logofetul) 
Monarhie 

Ţară, publică 


Cânii 

20.1.80.8.20.5.600.1.50.30.5. (Capichehaile) 
Ogari 

20.1.30.1.100.1.200.8 (Călărași) 
Coteii 

8.200.20.800.1.4.5. (Iscoade) 
Bursuc 

30.400.80.400.30.2.70.100.50.8.20 (Lupul vornic) 
Nevăstuică 

500.1.300.1.4.5.4.400.30.400.8 (Fata Dedului) 
Guziul Orb 

4.5.4.400.30 (Dedul) 
Șoarece 

400.100.200.5.20.5.30 (Ursechel) 
Corbul 


2.1.200.1.100.1.2.1.2.70.4.1 (Basaraba voda) 


Alalte numere de pasiri sau de dobitoace carile să pomenesc sau nici 
vreo sămnare nu au, sau carea ieste să aibă însămnare la locul său să va 
pomeni. 


Pasire rumpătoare 
Rudeniia şi boierimea celor mari, a muntenilor 
Jiganie rumpătoare 


Boierimea şi cei mai mari a moldovenilor 
Jiganie vânătoare şi de vânat 
Boierime mai de gios a moldovenilor 
Pasire vânătoare şi de vânat 
Boierimea mai de gios a muntenilor 
Dobitoc supus 
Țărănimea, prostimea moldovenilor 
Pasire supusă 
Ţărănimea, prostimea muntenilor 
Căprioara 
20.1.100.1.300.7.8.5.200.300.8.8. (Caratziestii) 
Lebăda 
20.70.100.50.5.200.20.400.30.2.1.50.400.30(Cornescul banul) 
Adunarea soborului dintâi 
Domniia lui Constantin vodă dintâi 
În săbor a să obşti 
Cu toţii într-un sfat a fi 
Epitrop 
Domn a fietecării ţări 
Liliac 
40.1.100.20.70.700.5.2.4.70.40.80.5.10.7.1.4,5 (Marco Pseudobeizade) 
Vidra 
20.800.200.300.1.50.300.10.50.2.70.4.1.4.400.20.1 (Constantin vodă 
Duca) 
Bâtlanul 
4.8.40.1.20.8 (Dimaki) 
Brebul 
40.80.400.100.50.1.7.80.70.200.300.5.30.50.8.20 (Bpuraz postelnic) 
Monarhiia celor de apă 
Ţărigrădenii 
Năvoadele 
Lucrurile 300.400.100.300.7.5.200.300.8(turceşti) 
Cămila 
40.8.600.1.30.1.20.8.100.1.20.2.8.300.7.1. (Mihalaki Racovitza) 
Strutocamila 
40.8.600.1.8.2.70.4.1 (Mihai vodă) 
Marginile gârlelor 


Fănariul Ţarigradului 
Căprioara de Aravia 
4.8.40.8.300.100.1.200.20.70.20.1.100.1.300.7.5. (Dimitrașco Caratze) 
Epitrop Vulturului 
Domn 'Ţărâi 40.400.50.300.5.50.5.200.300.8 (Muntenești) 
Siloghismul 
40.1.7.8.30.10.5 (Mazilie) unuia şi 4.70.40.50.10.5 (domnie) altuia 
Ca asina despre maică 
Viţa bună, carea să trage despre maică 
Coțofana 
3.100.1.40.1.300.8.20.400.30 (Gramaticul) muntenesc 
Cornul cel de putere 
Pecetea domniii Moldovei 
Povaţa Leului 
Jelea şi tragerea neamului moldovenesc 
Brâul ars 
leste meideanul pe ceriu de la zodiacul Racului până la al 
Capricornului 
Căderea la gramatică 
Sloveneşte padej, lătineşte casus 
Moimâţa 
Chipul voroavii 40.400.50.300.5.50.5.200.300.8 (munteneşti) 
Coşcodanul 
2.1.20.1.100.5.200.20.400.30.1.3.1 (Vacarescul aga) 
Papagaia 
80.1.80.8.20.70.40.50.5.50.70 (Papi Comneno) 
Privighitoarea 
20.1.20.1.2.5.30.1 (Cacavela) 
Cinci glasuri a lui Porfirie 
Temeiul loghicăi: neamul, chipul, deosăbirea, hiriş și tâmplarea 
Şcoala lui Dioghenis 
Să chema filosofiia cânească, carii toate lucrurile firești dzicea că n-au 
rușine 
Părintele planetelor 
Soarele 
Coarne ca a boului 
Luarea domniii, adaogerea puterii 


Râsul 
40.8.600.1.30.1.20.8.100.800.200.5.300 (Mihalaki Roset) 
Pestriciune şi picături 
Meşterşuguri şi vicleșuguri 
Stâbla finicului a apuca 
Cinstea numelui a câştiga 
Din cămilă în pasire 
Din moldovan, muntean a face a muta 
Alegerea dintr-alaltă 
Pribegia din ţara sa monarhie 
Din dobitoc pasire 
Din moldovan, muntean 
De la pasiri aripi, iar 
De la munteni agiutoriu, iar de la dobitoace coarnede la moldoveni 
domnie, buăr 
Cercând coarne, ș-au pierdut urechile 
Poftind domnie, ş-au pierdut moşiia 
Cercând pasire a fi, nici dobitoc nu poate fi 
Vrând a fi cu muntenii, au mai ieşit și din moldoveni 
Hameleon 
200.20.1.100.30.1.300.1.20.8.100.70.200.5.300 (Scarlataki Roset) 
Veveriţa 
40.1.50.70.30.1.20.8.100.70.200.5.300 (Manolaki Roset) 
Coracopardalis. 
50.5.20.400.30.1.8 (Neculai), 
Pardos făcut Corb 
ficiorul lui 10.800.100.3.1.20.8 (lorgaki) 
Căpuşi pline de singe 
Pungi pline de bani 
Vremea foameţii 
Domniia 4.400.20.10.8.2.70.4.1. (Duchii voda) celui bătrân 
Căcăradza Cămilii 
Banii ce ar strânge 40.8.600.1.8.2.70.4.1. (Mihai voda) 
Dinafară de grajd 
Afară din trebele țărâi, curţii 
Gândacii 
Datornicii de la Țarigrad. 


Pestriciunea Râsului pe supt pântece, iară spinarea tot într-un păr 
Acesta la nume om bun, iară la fapte, într-ascuns, viclean și rău 
Sac de nuci 
Voie slobodă, fală deşartă 
Hărariu de hămeiu 
Ocna de sare, cămărășie de ocnă 
Coada, mai denainte tăiată, să-i puie 
Boieriia, din carea era mazil, să-i dea 
Florile, văpselele Hameleonului dăruite 
Voie slobodă, minciuni, vicleşuguri a face şi a scrie 
De poama Helgii mulţi dinţii își ascuţiia 
De nunta ei mulţi nedejduia 
Finicul în focul său murind 
Cela ce în năcazul său să pe depsește și să mângâie 
Ţânţari, grieri, albine, furnicile, mușşiţile 
Cântăreţi de nuntă, fete şi neveste carile poartă danţul 
Broaştele şi broateci 
Țiganii alăutari şi cobzari. Aceştea lăcuiesc în Broşteni 
Evfrathul Evropii 
Dunărea 
Din cele cu soldzi peştelui 
Din Gălaţi, unde ieste bișugul 
Nevastă ficioară, ficioară nevastă 
Până a nu să mărita era nevastă, iară măritându-să, au ieşit fată 
Peste şese vremi roada să-i coboară 
El, stărp fiind, ea peste şese ani să purceadză grea 
Patul nevăpsit 
Semnele ficioriii neaflate, nearătate 
Dzilele de fier în veacul de aur 
Vremea turburată în fericire întoarsă 
Laconește 
Pre scurt şi deplin ar grăi ce ar trebui 
De pre unghe leul 
Din puţin, mult, de pre mic, mare a cunoaşte 
Sămnul biruinţii între coarnele taurului 
Sămnul crucii între coarnele buărului 
Bârlogul 


Casa, lăcașul, satul de moşie 

Irod, Inorog, monocheros, el. 
4.8.40.8.300.100.4.200.20.70.2.70.4.1 (Dimitrasco voda) 

Filul, elefantul, el. 
1.50.300.10.800.600.8.2.70.4.1 (Antiohi voda) 

Cetatea Deltii 
Udriiul, zidiul cetăţii în chipul deltii 

Începutul A, sfârşitul s 
1.4.100.10.1.50.70.80.70.30.8.200 (Adrianopolis) 

Apa lui M., apa lui A., apa lui T 
40.1.100.8.200.1.1.100.300.1.300.400.50.300.7.5. (Marisa, Arta, 
Tuntze) 

Vulturul ceresc 
Dumnădzău-Părintele 

Taurul ceresc 
Dumnădzău-Fiiul 

Capiştea Epirochiii 
2.30.1.600.200.1.100.1.10 (Vlah Sarai) 

Munţii Casele, 
porţile turcilor celor mari 

Codrii Casele, 
porţile mai mici 

Camilopardalul 
1.30.5.600.200.1.50.4.100.4.200.40.1.2.100.70.20.70.100.4.1.300 
(Alehsandros Mavrocordat) 

Hrismos 
Gândul, învăţătura şi avaniia Porții 

Povestea Camilopardalului pentru apa Nilului 
Minunată lăcomiia Porții şi viniturile împărăţiii turceşti 

Capiştea Pleonexiii 
Împărăţiia 300,400.100.20.400.30.400.8 (turcului) 

Cetatea Epithimiii 
Inima, omul lacom sau lumea 

730 stâlpi 
Dzilele şi nopţile într-un an 

24 de mile 
Lunele de dzi şi de noapte 


Patru uliţe 
Patru părţi a anului 
Nu monarhie, ce publică 
Neaședzământul stăpânirilor 
Chipurile bodzilor 
Mulțimea strâmbătăţilor 
Pleonexia 
Lăcomiia, la carea muritorii să închină 
Vinătoarea filului cu harbuzul 
Meşterşugul Porții spre lucrarea lăcomiii 
Şepte trule despre răzsărit şi șepte despre apus 
Șepte dzile si șepte nopți a săptămânii 
Trula cea mare din mijloc 
Poarta veziriului. Haznaoa 
Soarele de unde răzsăriia, în trulă loviia 
Aurul, avuţiia de pretiutinderea, acolo să strângea 
Arătarea ceasurilor în trule 
În toată vremea nepărăsită pofta şi strânsoarea avuţiii 
Cămara cu șepte stâlpi 
Cetatea, târgul Țarigradului pe șepte munţi 
Drumul planetelor 
Uliţile cetăţii şi giudeţele 
Lebăda bătrână 
80.1.50.1.10.70.300.1.20.8.300.5.100.300.7.8.40.1.50.400.30 
(Panaiotaki tertzimanul) 
Voia voilor, puterea puterilor 
Voia, puterea dumnădzăiască 
Nilul apa 
Adunarea și împrăştiierea lăcomiii 
Cuvântul cuvintelor 
Dumnădzău-Fiiul 
Începutul începăturilor 
Dumnnădzău-Părintele 
Sfârşitul sfârșiturilor 
Dumnădzău-Duhul Sfânt 
Chipul bodzului a privi 
La slujba Porții, la lăcomie a întra 


Jirtfă 
Mită, mâzdă, daruri 
Mâna strâmptă 
Sărăcie, slăbiciunea averii 
Iară în mine ceva lucru de materie nu am, fără numai duhul, carile mă 
poartă 
Camilopardalul, sufletul de materie și muritoriu a fi crede 
Lut galbăn 
Aur, galbeni 
Scaun de foc 
Aşedzământul, viaţa poftii și pedeapsa lăcomiii 
Supt picioare cuptoraş de aramă plin de jeratec 
Sprijineala lăcomii în avuţiia trecătoare 
Făclii şi pară de foc 
Pofta lăcomiii nestâmpărată 
Chip veşted boleşte 
Lacomiia de râvna tuturor 
Boala împărătească 
Gălbănarea 
Cumpăna 
Giudecata socotelii, dreptăţii 
Ahortatos, anevsplahnos 
Pentru mita nesăturată și nemilostivă 
Leica 
Punga sau voia lacomului 
Închiderea ochilor boadzăi 
Lacomii să fac a nu videa și a nu priimi darurile 
Punerea urechii spre ascultare 
Vor să audză cât şi ce li să dă 
Filohrisos 
Robul, iubitoriul aurului şi mijlocitorii pentru aducerea mâzdii 
Gura tartarului 
Nesaţiul lăcomiii 
Cărămida roşie 
Arama şi alte daruri mai proaste 
Fântânele Nilului 
Începătura și învăţătura lăcomiii. 


Lutul galbăn pentru dzua neagră 
Banii la nevoie 
Fiiul mieu te numeşte de suflet 
Lăcomiia pe Camilopardal fiiu l-au luat 
Năbuşirea apei 
Adaogerea, înmulţirea vinitului 
Cetatea pre stâlpi înalți ridicată 
Lăcomiia îmbogăţindu-să să mândreşte 
Sorbitura Nilului supt pământ 
Furtușagurile carile fac lacomii în vinituri 
Lacul, balta 
Medra Cheltuiala vezirilor 
Ţara nigriţilor 
Ceata hadâmbilor 
Tomvut şi Gvinea 
Saraiul împărătesc şi haremul, casele muiereşti 
Marea despre apus 
Cheltuiala fără socoteala pierdută 
Cataractele Nilului 
Zăticneala, opreala vinitului 
Trii filosofi 
Trii veziri a vremii aceştiia 
Păscari 
Strângătorii dăjdilor, tefterdari, birari 
Filosoful apa Nigris din Nil a să despărţi au aflat 
Un vezir celea ce fără ispravă din vinitul împărătesc să cheltuiesc au 
aflat 
Tâlcuirea hrismosului 
Învățătura ce şi cui să se dea mită 
Ţărna tipărită 
Banii, ori de ce fel ar fi 
Alb şi galbăn într-un loc tecsit 
Lei cu galbeni într-un loc amestecați 
Chip de om cu chip de om a vâna 
Voia cuiva cu bani a plini, a întoarce 
Ochii întunecaţi cu lumina galbănă să deschid 
Galbenii deșchid ochii lacomului 


Cuvintele scumpe și sfinte 
Lucrurile grele şi după plăcere 
Slove mănunte, tăblițe rătunde 
Moneda, banii de tot feliul 
Piei de jder cu ţărnă albă 
Blane de sobol şi pungi cu lei 
Jirtfa giuruită, în alb cu negru muruită 
Pentru mita giuruită, zapis au cerut 
Picaturile negre 
Peceţile zapisului 
Vrăjitorii 
Cei ce au putere la Poartă, cei ce isprăvăsc 
Lună și soare 
Argint şi aur 
Muntele şi copaciul cel mai mare 
Chipul carile ieste mai putincios 
Holbura în munţi 
Zorbalâcul, răzmiriță în Țarigrad 
Coada păunului 
Cuca carea pun domnii în cap 
Coarnele boului 
Căftanul, de la împăratul, de domnie 
Leul ceresc 
Isus Hristos, mântuitoriul lumii 
Borta în malul stâncăi 
Ascunderea în casa 40.400.500.300.8.400.30.400.8 (muftiului) 
Întunecarea soarelui 
Lipsa banilor, pentru carea pasirile au prins pre Liliac 
Vetrelile corăbiii şi funele 
Temniţa robilor de la catargă; tersanaoa unde au pus pe Liliac 
Povestea corăbiieriului 
Patima avutului mândru cu dulful pă cuvântul cel bun al săracului 
Ieşirea Liliacului din vetrele 
Scăparea lui de la cătargă 
Monocheroleopardalis 
20.1.50.300.5.40.8.100.2.70.4.1. (Cantemir voda) 
Albinele 


Ţăranii de dajde, birnicii 
Muştele 

Ciocoimea, slugile boiereşti. 
Tăunii 

Curtenii, aprodzii și alalți asemenea acestora 
Viespile 

Siimenii, dărăbanii și alalți liufegii 
Trântorii 

Scutelnicii 
Matca albinelor 

Orânduiala, obiceiul, pravila ţărâi 
Ţara Câmpilor 

Crăiia leşască 
Ostrovul Critului 

Unde jiganie fărmătoare dzic că nu să află 
Ogradă încungiurată cu apă 

Ostrov de mare lată 
Moliia din blane 

1.9.1.50.1.200.10.5.80.1.80.1.7.800.400.30.400 (Athanasie Papazoulu) 
Cursă, laţuri 

Ceauşi, miubașiri, armași 
Mreajă 

Ferman, poruncă stăpânească 
Horbura, vivorul 

Răscoala, scularea asupra împăratului 
Dealuri şi munţi 

Norodul Ţarigradului 
Stânci şi copaci 

Norodul Udriiului 
Şepte hatmani 

Șepte munți a 'Ţarigradului 
Moviliţe 

Norodul de pre lângă Țarigrad, de afară 
Robiia dobitoacelor 

Vinirea moldovenilor la Țarigrad 
Grumadzii-Boului 

Numele Bogazului de la Țarigrad 


Preţul robiii la Țarigrad 

Cheltuiala carea li s-au adaos 
Gaârlele apelor 

Satele pre dinafara Țarigradului 
Coada păunului cătră coarnele boului 

Cuca de la împărat, cătră căftanul ce luase 
Penele roşii 

Cabaniţa de domnie 
De văpsala galbănă degetele a să văpsi 

Mâna a sa împlea de mită 
Șopron 

Curțile, scaunul domnilor Moldovei 
Giungherile, meserniţile în dobitoace 

Prada, jacul boierilor în cei supuși 
Rău, ah, capul, oh, vai, ai 

Moşiia Strutocamilii, de unde numele i să trage 
Ielcovan 

Călăraș, olăcar de Țarigrad 
Boul 

4.70.50.8.90.30.400.3.400.500.5.300.400.30 (Donici lugufetul) 
Lebăda 

40.80.1.50.400.30.20.70.100.50.5.200.20.400.30 (Mpanul Cornescu) 
Având de nu va avea, neavând de va avea 

El stărp fiind, ea copii de-i va naşte 
Stihiile 

Tărâle 
Văzduhul a pasirilor 

Muntenească 
Pământul a dobitoacelor 

Moldovenească 
Războiul lighioilor mici cu cele mari 

Pohârnirea prostimei asupra celor mari ce făcuse unirea 
Povestea Brehnacii cătră tot theatrul 

Pildă cătră dzisă; cine face, faci-i-să 
Simceaoa muntelui 

Curte de om mare carea nu să poate călca 
Prundiş 


Casele de pre marginea Boazului, dinafară de cetate 
Gura poticăi 
Poarta cetăţii, capătul uliţii 
Crocodil 
Hasechi, pristavii bostangiilor 
Nilul poate fi 
Bogazul, limanul carile merge până la Vlaherna 
Fălcile Crocodilului 
Închisoarea la bostangii, caitchana 
Hirişă istoriia Hameleonului 
Carea precum ieste jiganie arată 
Încleitura muscăi asupra limbii 
Năpăștile carile scomește asupra pătimașilor 
Hrana 
Agonisită dreaptă 
Văzduhul, aierul stricat 
Camăta, dobânda banilor 
În floarea ce-i stă de-nainte, într-aceia sa mută 
Cu care viclean să tumpină,cu acela părtaş să face 
Feţele a-și schimba 
Vicleşugurile a-şi muta 
Hirişă tâlcuirea schimbării feţelor hirişului Hameleon 
Ce-a din fire arătare, care tâlc n-are 
Groaza datului cuvânt 
Chizăşiia pentru datorie 
Înotatul apii 
Trecerea cu caicul 
Sam aerul 
Datoriia şi sărăciia Hameleonului 
Întoarcerea la viaţă 
Îmbogăţirea. Avut a-l face 
Munţi de aur cu pietri de anthrax 
Adecă giuruinţă, carea nu ieste de dat 
Rămasul bărbatului cu trântitura muierilor 
leste poveste, că, vrând doaă muieri să să trântească dzicea, oricarea s- 
a birui să facă voia bărbatuiui. Bărbatul îndată a să găti începând, iele 


dzicea: „Ce te gătești?“ El răpunsă: „Ori aşe, ori aşe, eu tot voi să 
dobândesc“ 


Pilda aceasta va să să înțăleagă ca oricum lucrul s-ar tâmpla, tot pe 


voie ieste să fie. 


Dialogul Inorogului cu Șoimul 
Începătura istoriii 
Povestea nașterii, creşterii, suirii 
La stăpânire a părintelui Inorogului 
Din părinţi oaie 
Din oameni buni, proşti, din stepăna mai de gios 
Arete vârtos 
Bun viteaz 
Lupta cu lupul 
Războaiele carile au avut cu tătarâi 
Mutarea în lup 
Numele ce i s-au schimbat 20.1.50.300.5.40.8.100 (Cantemir) 
Răzleţ prin munţi 
20.1.80.8.20.5.600.1.5.30.1.300.7.1.100.8.3.100.1.4. (Capikehaie la 
Tzarigrad) 
Lupta cu pardoşii 
Războaiele cu șfedzii în Ţara leşască 
Biruinţa leului 
Stepăna domniii a dobândi, cap peste toate dobitoacele a fi 
Cu înţelepciune dobitoacele a giudeca 
Cu dreptate și cu cinste domniia a ţinea 
Sigeata lutului 
Slăbiciunea firii 
Tâmplările ţărânii 
Zavistiia oamenilor 
Cătră cele de sus lăcaşe a să muta 
Din viaţa trecătoare în cea vecinică a să muta 
Leu între stele 
Sfânt în ceriu 
Lăcomiia din fire 


Pofta ştiinţii şi a cinstei numelui 
Mreana 
Fata lui 2.1.200.1.100.1.2.1.2.70.4.1. (Basaraba voda) 
Pre tâlhariul chelar a face 
Pre nepriietin rudă și de casă a face 
Mergerea Inorogului la munţii Grumadzii-Boului 
Mergerea lui din ţară-și la Țarigrad 
Singeroase 
Pungi de bani din sudorile săracilor 
Descântecul buiguirii 
Cuvântul și lucrul făcut pe taină şi peste ştiinţa altora 
Lindini, păduchi, lipitori, cârcei 
Streinii și carii nu sint de ţară 
Cuiul bătut 
Lucrul isprăvit. Domniia lui 20.800.200.300.1.50 300.8.50.2.70.4.1. 
(Constantin voda) 
Jirtfe singeroase 
Mită, mâzdă dată din spatele altora 
Paza Bitlanului la gârle 
20.1.80.8.26.5.600.1.5.30.8.20.400.30 Capichehaelicul lui 
4.8.40.1.20.8. (Dimaki) 
În lumină ponegrit 
În adevăr şi în dreptate necunoscătoriu 
Boii, vacile, hergheliia cu fier şi cu foc a arde 
2.1.20.1.100.8.300.400.30 (Vacaritul) 
Soldzii peştelui a rade 
Bani căptușiţi, minciunoși a face 
Pupădza 
2.5.100.3.1. (Verga) 
Ţara Gemănării 
300.7.1.300.1.30.300.7.1. (T'zataltza) 
Curțile funii satul Furcăi 
Spândzurătorile 
Fără povaţă la ostroavele fericiţilor a merge 
Fără ştiinţă locul adevărului a afla 
Focul, jeratecul 
Binele și desfătările lumii 


Bodzul focului 
Slava lumii 
Oaă de şerpe 
Minciunele scornite 
Arsura maţelor 
Pedeapsa a știinţii rele într-ascunsul inimii 
Ieșirea puilor prin pântece 
Viptul minciunilor, ocara carea peste voie vine 
Pasirea neagra 
20.70.100.2.400.30(Corbul) 
Penele cădzute 
Scăderea puterii 
De sus în prăpaste căderea 
Din mândrie trecerea în ocară 
Receta leacului boalei Hamelonului 
Neputinţa întoarcerii firii spre bine 
Mâna de aur 
Soarele 
Degete de trandafir 
Radzele soarelui roşii, de dimineaţă 
Culegerea florilor din munți 
Când radzele soarelui în vârvurile munţilor lovește 
Mâănunchele albe din cele negre a alege 
Când să îngână dzua cu noaptea 
Cucoșul în vârvul turnului, carile după vânt să întoarce 
Cela ce după vreme îşi mută voia și prieteşugul. 
Apariul 
20.400.80.1.100.400.30 (Cuparul) cel bătrân 
Hersonisul Crivăţului 
Crâmul tătărăsc 
Şcoala, scaunul ritoricăi a ţinea 
Gramatic, scriitoriu de cărți a fi 
Dragostele Afroditii 
lubostele spurcate, curveşti 
Dumnădzăii 
După obiciuită voroava poeticească, trupurile cerești însămnadză 
Vinerea 


Steaua ciobanului, carea întâi răsare 
Lipsa nespuselor lumini 
Lipsa privelii frumoșilor ochi 
Fântânele Nilului din ochi 
Izvoarăle lacrămilor nepărăsite 
E.vdemonul în faţă, cacodemonul în inimă 
La arătare priietin, iar într-ascuns nepriietin. 
Caii soarelui cu fruntea spre apus și carul spre ursul cel mic își întoarce 
Adeca după noaă ceasuri de dzi, pin chinde 
Penele Șoimului şi a Bâtlanului 
Slugile lor 
Văpsitorii penelor 
Schimbătorii stepenelor 
Potârnichea 
500.1.300.1.200.300.1.40.10.8. (Fata Stamii) 
Ocheanul apusului 
Moartea 
Rătundzala pământului 
Inima omului 
Muntele ce izvoreşte lapte 
Galata Țarigradului 
Gustarea laptelui 
Logodnă spre nuntă 
Biruinţa 
2.8.300.70.100.10.1 (Victoria) 
Din lapte, ficioară 
Fată gălăteancă 
Nighina între grâu 
Minciunile între adevăr 
Mugurul pădureţ în hultuoană 
Cuvântul rău în inima bună 
Chipul nezugrăvit 
Sfânta năframă 
Brad în pădure 
Casă în cetate 
Nenăscutul Vultur, nevinovatul miel 
Sfânta Troiță, viaţa a tot duhul 


Pripoiul de aramă 
Lipitura ocărâi la nume 

Cuvinte crunte 
Legături cu giurământ 

Ghigariu 
Purcariu, cela ce paşte dobitoacele 

Poticile până în dzuă închise 
Porţile cetăţii nopţile încuiate 

Cheia a doaă monarhii 
Cetatea Beligradul 

Împăratul crocodililor 
Bostangi-başi, mai-marilegrădinarilor 

Padzerh 
Bani pentru datorie dreaptă 

Cucoşul Evropii 
200.70.30.400.30.500.100.1.50.300.7.400.7.5.200.20 (Solul 
frantzuzesc) 

Răspântiia a patru căi 
Stavrodormis la Galata 

În glasul Cucoşiului a cânta 
Limba 30.1.300.8.50.1.200.20.1. (latinească) a şti 

O jiganie dintr-altă monarhie 
40.5.600.40.5.4.300.7.5.30.5.80.8 (Mehmed Tzelepi) 

Jiganie mare din ostroavele mediterane 
20.1.30.1.8.30.8. (Calaili) 

Dulăul cel bătrân 
20.1.100.1.40.1.50.30.8.80.70.200.300.5.30.50.8.20 (Caramanli 
postelnic) 

Petele negre în văpsa-roşie 
Vicleșugurile de ruşine a scoala a te întoarce 

Apa vie şi apa moartă 
Puterea a face bine şi rău 

Strutocamila a paşte 
Lucrurile ei a chivernisi 

Vultur pemintesc 
Împăratul 300.400.100.300.7.5.200.20 (turtzesc) 

Părtaş tainelor 


Părtași răutăţilor şi păcatelor 
Istoriograful Afroditii 
10.1.50.1.20.8.20.1.80.8.20.5.600.1.8.1.182 (lanaki capichehaia) 
Vecinul de la Lacul Dracului 
Aproape de Lakedemonia 40.5.50.5.20.200.5.30.8 (Menec Seli) 
Lacul Dracilor 
Ţara Lachedemoniii 
Vrăjitoriul despre crivăţ 
200.5.100.1.200.20.5.100.400.30 (Serascherul) 
Baier 
Carte de jalobă, de rugăminte 
Aspida de Palestina 
600.100.8.200.1.50.9.70.200 (Hrisanthos) 
Vrăjitoriul din părţile Mesopotamiii 
4.1.30.300.1.40.80.1.50. (Daltampan) 
Vrăjitoriul carile în laptele şi în spata oii caută 
40.1.200.1.80.40.80.1.200.8 (Masap-basi) 
Dulăoaş la oi crescut, în bătrâneţe ţine 
600.400.100.40.400.7.300.7.5.30.5.80.400.30 (Hurmuz tzelepul) 
Vrăjitoriul ca ciupărca din gunoiu 
40.5.600.40.5.4.80.1.200.1. (Mehmed-paşa) 
Sfârşitul cântecului Lebădii 
Moartea ei 10.1.200.10.8. (Iașii) 
Locul întinsorii mrejii 
Caraghioz, păpuşă de mascara vestită 
Mascara cu ochi negri 
7.1.600.1.100.10.1 (Zaharia) 
Una din molii 
Ardealul, Crăiia Ungurească 
Ţara Munţilor 
200.20.1.100.30.1.300.70.20. 
Plotunul 
1.100.1.300.7.5.212 (Scarlato Caratze) 
Hirişă perigrafiia 
Camilopardalului N-are tâlcuire 
Farmece 
Lucrurile Porții 


Amistuirea diamantului 
Nespusă lăcomie 
Ostrovul carii naşte copaci, ca carii aiurea în lume nu să află 
600.10.70.200 (Hios) 
Muntean 
Cetăţean de Țarigrad 
Poama mâncată şi neînghiţită 
200.1.20.8.7.400.30 (Sachizul) 
Unul din Corbi 
Unul din 4.70.40.50.10.8.40.400.50.300.5.50.5.200.300.8 (domnii 
muntenești ) 
Dobitoc platonicesc 
Omul, dobitoc în doaă picioare 
Bihol de Cina 
80.1.300.100.10.1.100.600.400.30.10.5.100.400.200.1.30.8.40.400 
(Patriarhul Ierusalimului) 
Trup negru 
100.1.200.1 (Rasa) portul 
Picioare page 
Cu călţunii peste mestii 
Cap alb 
Bătrân 
Glonţul Corbului 
Bântuiala, zavistiia lui 
Piielea Boului 
Sufereala dobitoacelor 
Cuiburile 
Satele 
Corbul mai denainte de acesta 
200.5.100.2.1.50.2.70.4.1. (Şerban voda) 
Puii 
Ficiorii, născuţii 
Penele, aripile, fulgii 
Banii şi alaltă avuţie 
Tuleie 
Lei bătuţi, bani, 120 
Copita 


Mână 


Note 
[1]t Semiramis: Pofta izbândirii strâmbe 
[2]t Raiul spândzurat: Fericirea nestăruitoare 
[3]: Evfrathul: Nesaţiul lăcomiii 
[4]t Leul: Partea moldovenească 
[5] Vulturul: Partea muntenească 


[6]: Jiganie: Tot neamul moldovenesc 
Jiganie rumpătoare: Boierimea și cei mai mari a moldovenilor 


[7]t Pardosul: Iorgaki vornicul 

[8]t Ursul: Vasilie vornicul 

[9]t Lupul: Bogdan hatmanul 

[10]t Vulpea: Ilie stolnicul 

[11]t Ciacalul: Maxut uşer 

[12]1 Mâţa Sălbatecă: Ilie Cantacuzino 


[13]t Pasire: Tot neamul muntenesc; Pasire rumpătoare: Rudeniia și 
boierimea celor mari, a muntenilor 


[14]î Brehnacea: Costantin stolnicul 
[15]1 Șoimul: Toma postelnicul 
[16]: Uleul: Ştefan paharnicul 
[17]t Cucunoz: Mihai spatar 


[18]1 Coruiul: Răducanul 


[19]t Hârăţul: Radul Golescul 
[20]1 Bălăbanul: Șerban Catacuzino 
[21]1 Blendăul: Şerban logofetul 
[22]1 Monarhie: Ţară, publică 
[23]1 Cânii: Capichehaile 

[24]1 Ogari: Călărași 

[25]: Coteii: Iscoade 

[26]: Bursuc: Lupul vornic 
[27]t Nevăstuică: Fata Dedului 
[28]: Guziul Orb: Dedul 

[29]1 Şoarece: Ursechel 


[30] Jiganie vânătoare şi de vânat: Boierime mai de gios a 
moldovenilor 


[31]1 Corbul: Basaraba voda; Epitrop: Domn a fietecării ţări 
[32]1 Pasire vânătoare și de vânat: Boierimea mai de gios a muntenilor 


[33] Dobitoc supus: 'Ţărănimea, prostimea moldovenilor; Pasire 
supusă: 'Ţărănimea, prostimea muntenilor 


[34]: Boul: Donici logofetu 
[35] Căprioara: Caratziestii 
[36]1 Lebăda: Cornescul banul 


[37]: În săbor a să obşti: Cu toţii într-un sfat a fi 


[38]1 Liliac: Marco Pseudobeizade 

[39]1 Vidra: Constantin vodă Duca 

[40]1 Brebul: Bpuraz postelnic 

[41]1 Monarhiia celor de apă: Ţărigrădenii 

[42 ]1 Cămila: Mihalaki Racovitza 

[43]1 Strutocamila: Mihai vodă 

[44]: Marginile gârlelor: Fănariul Țarigradului 
[45]1 Căprioara de Aravia: Dimitraşco Caratze 
[46]1 Siloghismul: domnie altuia 

[47]1 Epitrop Vulturului: Domn Ţării Muntenești 
[48]1 Ca asina despre maică: Viţa bună, carea să trage despre maică 


[49]1 Coțofana: Gramaticul muntenesc 


